POMPILIU TUDORAN ÎN SLUJBA DOMNIEI roman Vol III EDITURA FACLA Timişoara, ÎN VÎLTOAREA DUNĂRII MICA OŞTIRE DE ALMĂJENI nu s-a putut aduna decît după vreo două zile, căci bozovicenii mai aveau de împlinit cea de pe urmă îndatorire faţă de morţi Printre cei veniţi laolaltă, cu furci şi topoare, ba şi cu cîte o spadă, se aflau, tineri cu mustaţa abia mijită, alături de bătrîni cu plete cărunte, ori bărbaţi în toată puterea Cu toţii ardeau de nerăbdare să se ia de piept cu stăpînul din Ada-Kaleh, căci neavînd cui cere dreptate erau nevoiţi să şi-o facă singuri Să tot fi fost cam la vreo patruzeci de oameni, cei care îl urmară pe Marcu, tăind calea muntelui de-a dreptul către Orşova, iar fostul slujbaş domnesc părea să-şi fi căpătat din nou vigoarea tinereţii, văzîndu-se în fruntea lor Chibzuinţă anilor l-a făcut să nu apuce numaidecît pe urmele lotrilor, cu toate că prea greu n-ar fi fost să le afle, cîtă vreme aceştia mînau cu ei toate turmele satelor Vroia să le cadă în coastă şi pe neaşteptate, căci nu ştia cîţi erau, tîlharii, dar nici ca oştenii să se sleiască de puteri pe drum nu trebuia, aşa că Marcu porunci popas lîngă un pîrîiaş ce se rostogolea năvalnic printre stînci Atunci i-a venit în minte scrisoarea boierului muntean şi socoti cu cale să trimită pe careva la moşia lui Brătăşanu din Romanaţi Nu avea cum să-i scrie, aşa că îi cerea ajutor prin viu grai, bizuindu-se pe făgăduiala făcută de acesta în numele măriei-sale Matei-voievod Băgaseră de seamă că, în afară de furtul vitelor, celelalte sate n-au pătimit alte distrugeri, de parcă turcii ar fi vrut anume să nimicească doar Bozoviciul, şi nimic altceva Cîteva iscoade trimise din vreme la Orşova se înapoiară fără vreo mare ispravă, în schimb aducîndu-l şi pe Ioja, cam ameţit de băutură, dar destul de îndurerat din pricina veştilor aflate de curînd Se aruncă la pieptul celui ce îl înfiase şi vărsă şiroaie de lacrimi, pomenind-o mereu pe Ana, care ţinuse la el ca o adevărată mamă Purtarea lui l-a înduioşat pe Marcu, ştergînd din mintea lui bruma de bănuială strecurată de Sîvu L-a mîngîiat pe creştet ca pe un copil şi l-a ţinut mereu în preajma sa În acest fel, tînărul a putut afla tot ce se punea la cale şi mai ales nu i-a fost pe plac părerea ca să se aştepte sprijinul domnitorului muntean — Dacă mi-e cu îngăduinţă, zise el într-un sfat de seară, eu aş putea să mă întorc la Orşova Am făcut prietenie cu o slugă de-a paşei şi aş afla cîţi oşteni sînt pe ostrov — Mergi, fiule, încuviinţă Marcu bucuros de gîndul cel bun al lui Ioja Ai grijă să nu scapi o vorbuliţă despre noi şi fă cumva să ne dai de ştire cît mai curînd — Mă voi strădui! înclină capul cu umilinţă băiatul, mai mult ca să nu i se vadă licărul de bucurie din ochi Sîvu se uită lung după el, văzînd graba cu care căutase să plece — Numai de n-ar ajunge prin vreo cîrciumă şi să uite de noi! mormăi el — Vorbeşti cu păcat, măi frate! îi luă apărarea Marcu Doar ai văzut şi tu cîte lacrimi amare a vărsat pentru răposata Ana — Hm! dădu din umeri prigoreanul şi nu răspunse Presimţirile lui nu se adeveriră, căci Ioja se înapoie la numai două zile de la plecare, ba aducea şi veşti îmbucurătoare — Paşa n-are mai mult ca la vreo douăzeci de azapi, iar ceilalţi locuitori ai ostrovului nu-s decît robii şi muierile Acolo se poate ajunge foarte bine cu lotca, lăsîndu-ne pe firul apei la ceas de noapte, iar eu am şi găsit cîţiva pescari să ne ajute — Na, văzut-ai, Sîvule, ce fecior de ispravă am? îi zise Marcu nedespărţitului său tovarăş — Numai să fie aşa Dacă a aflat şi paşa de gîndul nostru, şi ne aşteaptă cu masa pusă? Vînzători sînt pe toate cărările, iar Orşova e numai la doi paşi de el Cu toată împotrivirea lui Sîvu, cei mai mulţi se încrezură în vorbele lui Ioja şi hotărîră să se repeadă în puterea nopţii şi să nimicească, în chip de răzbunare, frumosul ostrov scăldat de vîltoarea Dunării O noapte de catran învăluia luciul apei, desluşindu-i-se numai clipocitul, care înfiora pînă în măduva oaselor pe cei ce nu se mai urcaseră pînă atunci în vreo barcă Undeva, pe mal, se auzeau cocoşii cîntînd de miezul nopţii, în timp ce pîcla se aşternea din ce în ce mai groasă Jur-împrejur erau înconjuraţi de aburi aidoma celor de pe pîrîul morţilor, ce ducea pe lumea cealaltă, ca-n basmele bătrîneşti Sîvu a mai boscorodit o vreme Ba că prea lesne au fost găsiţi luntraşii, şi încă fără plată; ba că feţele lor arătau mai curînd a lotri şi nu a pescari, şi multe altele Pînă la urmă n-a avut încotro şi s-a urcat şi el într-o lotcă, urmînd ca în cea de-a doua să se afle Marcu şi cîţiva feciori vînjoşi, care aveau să calce primii pe ostrov Grosul cetaşilor rămase pe mal, şi numai la nevoie s-ar fi repezit şi ei, căci, după spusele lui Ioja, douăzeci de azapi somnoroşi nu erau nici de luat în seamă Din cînd în cînd răzbeau pînă la ei lătrături ori alte zvonuri ale nopţii, înfricoşîndu-i pe cei mai slabi de fire Dar aceştia prinseră a-şi face puzderie de cruci cînd se ivi pe neaşteptate în calea lor o matahală întunecată, ce nu putea fi alta decît ştima apelor Luntraşul însă era liniştit şi le făcu semn cu degetul la buze să nu facă gălăgie, murmurînd scurt: „Ada-Kaleh” — Dacă-i aşa, se cam răsti Sîvu, fără a ţine seama de luntraş, de ce nu se vede nici un fel de foc de strajă? Nu cumva le-au stins anume? Oare toată lumea doarme acolo? Mîna grea a prigoreanului se lăsă pe umărul vîslaşului, dar acesta răspunse pe dată — Sînt învăţaţi cu pescarii de noapte, apoi nici nu le este îngăduit să tulbure somnul înălţimii-sale Niciodată vrăjmaşii n-au pus piciorul pe ostrov, aşa n-au teamă de nimeni Cele auzite ar fi trebuit să-l liniştească, părînd adevărate, totuşi o presimţire a lui, cum că se aflau în primejdie, nu-i dădea pace Abia aştepta să se vadă pe uscat cu spada în mînă, căci legănatul — Fugi, Sîvule! Vînzare! Nu veniţi, fraţilor! se auzi în întuneric strigătul lui Marcu Pocnete de sîneţe, ba şi cîteva săcăluşe îi acoperiră glasul, iar plumbii prinseră a le vui pe la urechi — La vale! porunci Sîvu, văzînd că luntraşul voia să se îndrepte către unde era vacarmul Feciori, daţi-l la o parte şi trageţi voi la lopeţi, care cum veţi şti, că nu-i vreme de pierdut — Nu-i cu putinţă! se împotrivi barcagiul Aici e un vîrtej care ne trage spre Ada-Kaleh şi nu putem ieşi din el Atunci Sîvu îl pocni cu latul spadei în moalele capului şi-i făcu vînt în apă, fără a mai sta la tocmeală — Nu vă lăsaţi! Au să ne ajute cei de pe mal, numai să apucăm să ne îndepărtăm de blestematul ostrov, îşi îndemnă el tovarăşii N-avea habar cum să se descurce, bizuindu-se mai mult pe tăria braţelor fecioreşti Însă au avut un dram de noroc, ori poate că dîrzenia cu care s-au împotrivit apei i-a îndepărtat de locul primejdios şi chiar şi pocnetele conteniră, semn că-i pierduseră din vedere O strîngere de inimă simţea fiecare, însă nici unul nu cuteza să se întrebe cu glas tare de soarta tovarăşilor lor Erau lac de sudoare, însă păreau a nu simţi osteneala, vîslind întruna pînă cînd cerul prinse a se lumina către răsărit Şi poate că nici atunci nu s-ar fi oprit, căci pîcla cea deasă se cam risipise, dar s-au pomenit înţepeniţi în crengile unor sălcii ce străjuiau malul Sîvu sări cel dintîi, dar se afundă pînă la genunchi în mîl şi prinse a sudui de mama focului — No, acum să vă văd, feciori! zise el Pînă aici venirăm noi cumva, dar prin imala asta cum o mai scoatem la capăt? Musai să ieşim din smîrcuri şi să ne hodinim o ţîră oasele, căci la vale o mai apucăm abia la noapte, aşa că priponiţi cumva barca Ne-am învăţat cu ea şi va fi mai lesne de acum încolo — Mai bine ar fi să ne ducem mai în jos, îşi dădu părerea unul Nici că am putea să ne întindem în mîl, iar de mîncat şi aşa n-avem ce — Cred că ai dreptate! încuviinţă Sîvu şi se caţără la loc — Barem să fi ajuns pe malul românesc, adăugă un altul — Oricum trebuie să ne ascundem, şi ar fi bine să putem ajunge cît mai departe, răspunse Sîvu Mai întîi se gîndise să se întoarcă la Orşova, ca împreună cu cei rămaşi să mai încerce o dată să ajungă în Ada-Kaleh, dar îndată şi-a dat seama că n-ar fi fost cu putinţă Pentru Marcu nu mai puteau să facă nimic ei singuri Numai boierul acela muntean, neam cu Vodă, s-ar putea băga să-l scoată din ghearele turcului Banii au să-i strîngă toate satele din jur, căci Marcu era iubit de toţi Aproape un veac li s-a părut drumul pînă au izbutit să apuce pe malul Oltului, către deal, trăind din mila localnicilor şi ajungînd adevăraţi cerşetori Nici n-a fost de mirare că la conacul de la Brătăşani abia au fost lăsaţi să se aşeze în preajma grajdurilor, căci nimeni nu-i credea, că nu sînt nişte milogi neisprăviţi Totuşi boierul auzi de sosirea lor şi, cu toate că nu-i prea venea la socoteală, îl chemă pe Sîvu la el Privi cu scîrbă la înfăţişarea bănăţeanului, dar cum deschise gura îşi dădu seama că nu era un oarecine de pe drum, apoi se posomorî auzind cele întîmplate şi zise gînditor: — Spui că l-a prins pe kir Marcu? — Aşa socot, boierule! răspunse Sîvu — Păi ce căuta el acolo? — Doar ţi-a dat de ştire, boier vel-vistiernice De mirare că n-a ajuns pînă acuma Păgînul i-a nimicit satul — Nu ştiu despre asta nimic Acuma aflu Apoi, ce dacă i-a prădat casa? Cine l-a pus să plece să se răzbune de capul lui? Nu era mai cuminte să se fi înfăţişat la mila măriei-sale, care-i bun prieten cu Ferhad-paşa? Luat cu vorbă bună — Ce să-i mai facă? i-o cam reteză Sîvu I-au ucis muierea şi toate neamurile Mai putea să le dea viaţă? Vel-vistiernicul Ghinea Brătăşanu fu supărat că nu-l lăsase să isprăvească vorba şi zise răstit : — Dar, ia spune-mi, cine eşti şi ce pofteşti de la mine? Cum de-ai ajuns aici? — Să-mi fie cu iertăciune, boier vistiernice! plecă pletele prigoreanul Eu mi-s Sîvu, cîndva căpitan în slujba domniei la măria-sa vodă-Tomşa, dar, mai presus de toate, frate de cruce cu Marcu Ce vreau? Nimic alta decît să-ţi ţii domnia-ta făgăduiala, precum ai zis în scrisoare — Omule, nu mă băga în păcat, că eu habar n-am despre ce vorbeşti N-am scris nimănui nimic! Am să mă rog de măria-sa pentru Marcu, să fie iertat de turc, dar nu eu l-am băgat acolo — Nici n-am zis asta, boierule Iacă, îi bine şi cum spui domnia ta! bătu în retragere Sîvu, prea istovit ca să se ia la harţă cu vel-vistiernicul Acesta îşi dădu seama că bănăţenii, chiar aşa, zdrenţăroşi cum se arătau, ar fi putut să se facă oşteni domneşti de mare preţ şi porunci să fie ospătaţi mai ca lumea, ba să li se dea şi veşminte Le ceru însă ca nu cumva să plece de la curtea lui, pînă ce se va întoarce de la Tîrgovişte, cu răspunsul voievodului În răstimp, Marcu şi cei patru tovarăşi ai lui scăpaţi cu viaţă fură legaţi-fedeleş şi trîntiţi la picioarele lui Ferhad-paşa, chiar în aceeaşi noapte, la lumina făcliilor Văzîndu-i, paşa rînji cu mulţumire şi fără nici o judecată porunci descăpăţînarea tuturor, mai puţin a lui Marcu Acesta pricepea limba Profetului şi se înfiora, bănuind o moarte mai crîncenă decît a celorlalţi Un licăr de bucurie îi unse totuşi sufletul, căci printre cei ucişi nu era şi Ioja Barem el scăpase şi poate avea să-l răzbune, îşi zicea, neîndoindu-se nici o clipă că barcagiii fuseseră vînzătorii Cît despre Sîvu, nu mai încăpea vorbă că dacă ar fi fost prins s-ar fi aflat alături Cumplita osîndă fu adusă la împlinire pe dată şi, sub ochii lui îndureraţi, cei patru tovarăşi îşi pierdură capetele în praful de la picioarele butucului El însă fu priponit de un belciug de care se agaţă otgoanele corăbiilor şi lăsat în paza a doi azapi, chipurile, ca să se odihnească Se-nţelege că n-a fost cu putinţă să pună geană pe geană, frămîntat de gîndul cum ar fi putut să scape, ori să-şi vîndă cît mai scump pielea Se încredea în vorbele lui Ioja cum că turcii n-ar fi fost mai mult ca vreo douăzeci, ba uneori i se părea că aude glasul lui Sîvu îndemnîndu-şi fîrtaţii în ajutorul lui, dar liniştea nopţii dăinuia mai departe peste întreaga fire Alteori îi apărea chipul înlăcrimat al Anei, chemîndu-l cu ochii ei stinşi, aşa cum făcea odinioară, cînd voia să-l facă să plece în tăcere de lîngă leagănul copilului „Lăzărel! O mai fi trăind, sărmanul? Nu mai am pe nimeni!”, gemu el şi i se umeziră ochii N-ar mai fi avut pentru ce să trăiască, dar nici să moară în furci, ca un netrebnic Cînd soarele s-a înălţat de-o suliţă, doi gealaţi l-au înşfăcat pe Marcu, despuindu-l în pielea goală, după care l-au tîrît, în văzut mulţimii, lîngă un zid de piatră Abia atunci a priceput ce soartă îl aştepta, zărind fioroasele cîrlige ce-şi arătau colţii spre el Avea să sfîrşeaşcă istovit de sete şi de foame atîrnat în ele în vreme ce arcaşii, mai mult sau mai puţin iscusiţi, îl vor săgeta în aşa fel ca să nu moară îndată Cel mai de nesuferit avea să fie rînjetul gloatei care-l va batjocori, aruncînd asupra lui cu tot felul de murdării şi sărind în sus de bucurie, dacă ar fi văzut vreun semn de suferinţă pe obrazul osînditului Nici nu putu să-şi stăpînească strigătul, cînd ghiara ascuţită de fier îi pătrunse pe sub coaste, înăbuşindu-l Apoi fură ţintuite mîinile şi picioarele, dar nu mai avu nici un pic de vlagă în el, încît îşi pierdu simţirea Să fi trecut o săptămînă? o zi? o clipă? Marcu nu-şi mai dădea seama Simţi răcoarea apei puturoase ce i se revărsa din creştet peste întreg trupul, înviorîndu-l cu încă un strop de viaţă, dar nu fu în stare să deschidă ochii În schimb simţi arsura unei săgeţi înfipte în pulpă şi alta şi alta A fost prea mult pentru răbdarea lui şi un urlet prelung îi sfîşie pieptul — Ha, ha, ha! Trăieşte! se auzi vocea paşei, care ţinuse să nu se lipsească de asemenea privelişte Martirul înţelese că-l aşteptau şi alte chinuri drăceşti, singura lui nădejde fiind într-o moarte cît mai apropiată Şi nu atît de teama suferinţei, cît să nu mai audă bucuria celor din jur, care-şi spuneau oameni — Ascultă, ghiaurule, ştiu că pricepi limba noastră, zise paşa cu glas tare Mai înainte de a te înghiţi focul gheenei, vreau să afli că însuşi fiul tău te-a vîndut — Lăzărel? murmură Marcu tresărind Peste poate unde-i? Ochii lui înceţoşaţi abia dacă mai puteau zări ceva, iar dacă ar fi fost cu adevărat Lăzărel, l-ar fi iertat din toată inima, numai să-i mai vadă o dată chipul Sau poate că ar fi fost mai bine să ducă cu el în lumea umbrelor înfăţişarea fecioraşului de altădată — Iată-l! şi slujitorii paşei îl împinseră în faţă pe Ioja Tu l-ai trimis la tîrg, iar el a venit de-a dreptul la mine ca să-mi spună cît de înstărit îi satul vostru Două pungi cu zloţi i-au fost răsplata Apoi l-am mai plătit şi atunci cînd mi-a dezvăluit că aveai de gînd să mă păleşti peste noapte, iar dacă i-aş porunci, ar fi în stare să te şi ucidă Ioja rămase cu capul în pămînt, pentru că, deşi nu înţelegea vorbele turcului, bănuia că era dat în vileag, şi pentru întîia dată în viaţa lui simţi mustrarea cugetului — Iudă! bîigui chinuitul Simţea că-şi pierde puterea o dată cu scurgerea sîngelui, şi totuşi, o mare bucurie îl cuprinse văzînd că nu de Lăzărel era vorba Şi-l aminti din nou, aşa cum era îmbrăcat în blestemata zi cînd a fost dus fără urmă în oastea împărătească, şi-i zîmbi cu blîndeţe Din nou s-a ivit şi buna lui Ana, ba şi obrazul înceţoşat al lui Gaşpar-vodă, şi toţi îl îndemnau să se lepede de lumea asta haină şi să li se alăture, dar nu izbutea nicicum O nouă tresărire! Altă săgeată i-a muşcat trupul, însă nu-şi mai dădea seama unde Deschise ochii, vrînd parcă să vadă de unde porneau uneltele morţii, şi atunci dădu cu privirea peste Ioja, în spatele dregătorilor paşei Pricepu totul cînd acesta îşi încorda arcul şi pleoapele îi căzură în aşteptare Zbîrnîitul ucigător i se înfipse în grumaz, acoperindu-i pieptul cu un val de sînge cald Mai apucă să audă pe stăpînul din Ada-Kaleh spumegînd de furie: „Cine a fost nepriceputul?” şi o amorţeală plăcută îl învălui Mai înainte de a-şi da duhul ţinu să-i mulţumească lui Ioja, dar cuvintele „Îţi mulţumesc, fiule”, n-au mai putut fi auzite de nimeni Cerul prinse a se roti şi o pîclă îi acoperi privirea — Care a fost neghiobul? răcni din nou Ferhad-paşa Cine a cutezat? Osînditul ar fi trebuit să se chinuiască zile în şir, dar săgeata i-a scurtat suferinţele, sfidînd porunca paşei Nu i-a fost prea greu să dea peste Ioja, rămas prostit cu arcul în mînă şi cu o privire ciudată în ochi Tîrît în faţa stăpînului, acesta l-a scuipat scîrbit, mustrîndu-l: — Nu ţi-a fost îndeajuns cîte i-ai făcut, fiară? Stăpînul din Ada-Kaleh avea o ură osebită asupra vînzătorilor şi cu atît mai mult nu-l suferea pe Ioja, ştiindu-l feciorul mortului Uciderea propriului părinte era o patimă bolnavă şi cerea pedeapsă neîndurătoare Porunci ca ucigaşul să fie despuiat, luîndu-i toţi banii ce-i avea, apoi, biciuit pînă la sînge, a fost aruncat în vîltoarea apei, ca hrană pentru peşti Greu de spus dacă nu cumva tînărul s-a lăsat anume în îmbrăţişarea morţii, căci, fiind un bun înotător, ar fi putut ieşi undeva la mal, departe de zbirii paşei Creierul lui era însă măcinat de privirea blîndă şi iertătoare, din ultima clipă, a celui pe care-l dusese la pieire, din prea marea lui lăcomie Sîvu însă n-avea cum să ştie ce se petrecuse în frumosul ostrov dunărean şi se ţinea mai departe de capul boierului Ghinea să facă ce-o şti, numai să-l scoată pe Marcu din Ada-Kaleh Cum însă marele boier cam tărăgăna fără rost, îşi aminti de Hrizea, cel care-i fusese oaspete lui Marcu la Bozovici Părăsi deci pe delăsătorul Brătăşanu şi plecă la moşia vornicului din Bogdanei La început fusese luat şi aici drept un pribeag oarecare şi cu greu pătrunse la stăpîna casei, jupîneasa Frăsina Acesteia i s-a făcut milă de bieţii bănăţeni şi a poruncit să fie hrăniţi şi omeniţi pînă la sosirea soţului ei, plecat pentru vreo cîteva zile Dar cînd s-a întors acasă, lui Sîvu i-a venit cam peste mînă să vorbească cu el, văzîndu-i bogăţia veşmintelor Se temu chiar că acesta nici nu-şi va mai aminti de oropsitul Marcu S-a înşelat însă, căci năvalnicul boier i-a răspuns pe dată: — Mergem să-l scoatem de la turc Eu şi cu Duţescu mă încumet să-l arunc pe paşă în Dunăre, dacă — Stai, omule! îl opri nevastă-sa Vrei să treci peste Vodă? N-auzişi că alde Brătăşanu nu se bagă? — Aida de! Ce-i fi vrînd? Să-l las pe creştin în mîna păgînului? Nici gînd! se burzului Hrizea — Nici eu n-am zis asta! nu se lăsă jupîneasa Frăsina Tu socoti că împreună cu Duţescu al tău ai putea întoarce ţara pe dos, dar nu-i chiar aşa Nu zic eu că nu-i viteaz şi cutezător, căpitanul, însă nu uita că domnitorul este prieten cu turcii şi nu are chef să se strice cu ei Mai bine te-ai înfăţişa la picioarele lui şi să-l rogi să trimită carte turcului — Dacă nu vrea? N-a ascultat el pe Brătăşanu, care o ţine pe soru-sa, şi are să plece urechea la rugile mele? — Abia atunci ţi-e îngăduit să faci ce vrei, dar pe ascuns — Jupîneaso, ai o minte de aur! rîse Hrizea Ce m-aş fi făcut eu fără domnia-ta? Dar pînă să punem noi totul la cale, Marcu poate ajunge prea-bine în lumea celor drepţi — Atunci lasă totul în seama lui Duţescu, răspunse femeia Te lauzi pe toate drumurile că-i isteţ şi îndrăzneţ Să vedem, el ce zice? — Iertat să-mi fie că mă amestec şi eu, îndrăzni Sîvu Socot că, dacă m-oi repezi cu acel căpitan, ne-om descurca noi cumva, şi chiar de ne-o prinde, am făcut-o după mintea noastră — Facă-vi-se voia! ridică Hrizea amîndouă braţele Aveţi dreptate că trebuie umblat în mare taină, ca să nu stîrnim cumva mînia lui Vodă Aşa se face că, la mai bine de patru săptămîni după moartea lui Marcu, un pîlc de călăreţi, aleşi unul şi unul de către căpitanul Duţescu, se îndrepta către ţinutul Mehedinţilor Printre ei se aflau şi bănăţenii din ceata lui Sîvu, toţi înveşmîntaţi ca seimeni, căci duceau un dar al măriei-sale către luminăţia-sa Ferhad-paşa, cu straşnică poruncă să fie înmînat numai la el, în ostrov, şi nu în altă parte O strînsă prietenie legă pe cei doi căpitani şi Duţescu îi povesti mai tot drumul cum taică-său luptase la Mirăslău şi Gorăslău, dar căzuse la moara de hîrtie de lîngă Braşov, în oastea lui Radu-vodă Şerban Lui îi semăna în ticluirea urzelilor, dar şi în luptă deschisă cu spada, şi ţinea la Hrizea ca la ochii din cap Apoi i-a spus lui Sîvu cum plănuia să ajungă la Ferhad-paşa — Lădiţa asta ferecată este o momeală pentru turc! arătă el spre calul ce o căra în spate — Dar ce-i în ea? — Nimic! — Cînd o să vadă că ne-am bătut joc de el, paşa are să ne tragă în ţeapă — Aş vrea s-o văd şi pe asta! rîse Duţescu Mă prefac a umbla pe la lăcată, zicînd că am pierdut cheia, iar domnia-ta ai să te repezi cu hangerul în beregata turcului — Să-l ucid? — Nicidecum! Numai îl ameninţi, şi eu sar pe dată alături, apoi cerem prinşii în schimbul vieţii lui ticăloase Eu mă descurc binişor pe limba lui, aşa că să nu te temi — Dar cu el ce vom face? După ce-i luăm pe ai noştri, ne ducem cu paşa în pădurile Mehedinţilor — Ostatec? — De bună-seamă? Adevărat că aşa ceva numai prin mintea lui Duţescu ar fi putut să treacă, iar Sîvu se cam îngrijoră ca nu cumva să stîrnească mînia domnitorului Totuşi, pentru Marcu trebuia încercat orice Ajungînd în tîrgul Severinului au şi trimis vorbă pe ostrov, cerînd îngăduinţă să se înfăţişeze strălucitului stăpîn, dar paşa n-a încuviinţat să meargă decît cel mult doi oameni, zicînd că va trimite el azapi să păzească nepreţuitul dar — Ce ne facem? întrebă Sîvu cam îngîndurat — Nici n-aveam nevoie de mai mulţi Care osmanlîu va clinti, cînd Ferhad va avea jungherul la grumaz? — Mă rog, dacă aşa socoti domnia-ta, se învoi prigoreanul Duţescu însă îşi trimise oştenii într-un loc anume, pe malul Dunării, unde aveau să iasă cu ostatecul, şi-i povăţui ce să facă Apoi se urcară în barca trimisă de paşă, în vreme ce alte două, pline cu oşteni, aveau să-i însoţească, spre a nu păţi vreun necaz Cu ei se aflau numai barcagiul şi lădiţa, aşa că nu se mai socotiră nevoiţi să se ferească, bănuind că turcul nu le cunoştea limba — Tot aşa am plecat şi atunci, se înfiora Sîvu, zărind moscheea din Ada-Kaleh, care-şi înălţa minaretele spre cer, smulgîndu-se din verdeaţa înconjurătoare Parcă, să zic, ceva mai la deal, dar eram mai mulţi — Însă pe întuneric, adăugă zîmbind Duţescu Iată-ne oaspeţii stăpînului din Ada-Kaleh şi la plină vedere, apăraţi chiar de azapii lui Nu-i aşa? Luntraşul i-a ascultat o vreme şi, pe neaşteptate, s-a băgat în vorbă: — Bre ghiaur! Eu ascultam la voi şi auzit prostii vorbeam Amîndoi îl priviră uluiţi — Voi nu ştiam ce păţim ghiaurii prinşi? — Nu! sări Sîvu, temîndu-se de o nouă capcană — Ehei, efendi Ăla ghiaur la cîrlige crăpat Ceilalţi, cap tăiat la ei Voi la fel voiam? Căpitanul Duţescu nu se mulţumi numai cu atît, ci îl descusu pe barcagiu pe limba lui şi atunci află cumplitul adevăr Mergeau degeaba, fiind morţi cu toţii Sîvu îngălbeni cînd auzi crîncenul sfîrşit al lui Marcu, şi nu fu în stare să mai scoată un cuvînt — Ne întoarcem! hotărî Duţescu — Acum nu puteam, ghiaur-efendi Nu vedeam azapi? Pe dată dam la fundul apei Zîmbetul de încredere pieri de pe faţa lui Duţescu, iar mintea lui se zbătea acum spre a găsi scăparea, căci de mers pe ostrov nici nu mai putea fi vorba — Oare chiar sîntem pierduţi? întrebă şoptit Sîvu — Încă nu! şi faţa căpitanului se lumină iar Apoi începu a vorbi turceşte cu luntraşul: — Ascultă bre cum îţi spune? — Cekîrge, efendi — Vrei să te fac bogat? De azi, scapi de sărăcie — Auzi vorbă?! zîmbi strîmb turcul Să fie oare careva s-o îndrăgească într-atît ca să nu se scape de ea? — Atunci îi bine, Cekîrge! Vezi tu lada asta? — Îhî! — Ei bine, este plină-ochi cu nestemate Preţul răscumpărării celor ucişi Nu mai vreau s-o dau stăpînului tău, că nu merită Ţie ţi-o dăruiesc toată! — Mie?! Să cred oare? dar ce mă fac? nici n-apuc să ajung cu ea acasă — Nu va şti nimeni că-i la tine N-ai decît s-o vinzi cu bucăţica Om te fac! În schimb, tu ne scoţi pe malul românesc, colo, în dreptul Simianului, apoi te duci la vale cu lotca şi-ţi îngropi comoara Nici că trebuie să te mai întorci, să dai socoteală cuiva — Dar cu azapii ce fac? — Treaba ta! Pentru asta îţi dau o avere, ca să ne scapi Altfel, crezi că nu opream eu giuvaericalele? Dar n-am poftă să-mi las căpăţîna pe ostrovul vostru afurisit Barcagiul îl privi neîncrezător pe Duţescu, apoi se uită către bărcile azapilor, rămase mai în urmă, şi spuse hotărît: — Mă-nvoiesc! Mai întîi să-mi dai lădiţa, s-o dosesc în fundul bărcii — Asta nu, frăţioare! Mă iei drept prost? Pe urmă să mă duci plocon paşei? — N-ai decît să-mi crapi capul, efendi, dacă nu-s cu gînd bun Doar ai spada în mînă Duţescu se prefăcu a chibzui, apoi îi făcu semn că poate să ia lădiţa — Bine! Fie cum vrei tu! Dar cum ai să scoţi barca din ochii urmăritorilor? — O iau încolo, spre mal, arătă el tîrgul Severinului, căci numai eu ştiu cum curge şuvoiul prin locul acesta Apa, izbindu-se de fundul ostrovului, se întoarce şi face un vîrtej Azapii se vor lua după noi şi cînd or să intre în bulboană tragem cu toţii la vîsle, după cum am să spun eu În apropierea ţărmului, săriţi amîndoi deodată, şi descurcaţi-vă cum veţi şti Duţescu dădu mulţumit din cap şi se întoarse către Sîvu — Ştii să înoţi? îl întrebă el Bănăţeanul îl privi mirat, căci nu înţelesese nimic din ce vorbiseră cei doi pînă atunci — Nu prea, dădu el din cap — Apă nu mare estem, bre, se băgă turcul Apropiem de mal şi zdup! Duţescu îl lămuri pe Sîvu ce plănuise, bănuind că azapii se vor învîrti o vreme în vîrtej, răstimp în care ei ar ajunge la semenii lor, gonind cu toţii cît mai departe de Dunăre Nu i-a mai pomenit însă nimic de „răsplata” făgăduită, ca nu cumva să întrebe ceva nelalocul lui şi să afle barcagiul Prinseră a pluti cu iuţeală pe firul apei la vale, făcîndu-i pe azapi să urle, întrucît bănuiau ceva necurat la mijloc şi vîsleau acum din răsputeri ca să-i ajungă pe fugari Se liniştiră însă curînd, cînd îi văzură că se întorceau împotriva apei, către deal, şi lăsară şi ei bărcile în voie, socotind că intraseră în vreo bulboană Oricum, tot pe ostrov aveau să iasă la mal, aşa că le dădură pace, mărindu-se depărtarea dintre ei — Acum, bre! strigă deodată Cekîrge, strîngîndu-şi lădiţa cu genunchii Săream şi fugeam! îi mai îndemnă el Holbă ochii la Duţescu, dar nu mai apucă să zică nimic, fiindcă acesta îl pocni cu lopata, prăvălindu-l peste rîvnita lădiţă — Sări! porunci el, dîndu-i brînci lui Sîvu Urletele neputincioase ale azapilor, care văzusem cele petrecute, le ajunseră la ureche, dar fără plumbii traşi din sîneţe, care se pierdeau undeva în apă, la jumătatea drumului Sudălmile lor au fost zadarnice, fiindcă Cekîrge avusese dreptate şi curînd simţiră pămîntul sub picioare Din cîteva salturi fură pe mal, fără să se mai uite înapoi spre nefericitul barcagiu, care plutea acuma spre Ada-Kaleh, cu vîslele bălăbănind la voia întîmplării Abia cînd s-au mai oprit să-şi tragă sufletul, fiind la adăpost, Sîvu îşi arătă nedumerirea : — De ce l-ai pocnit, cîtă vreme şi-a ţinut făgăduiala? — Ca să-i scap viaţa — ?! — Paşa l-ar fi scurtat de cap pentru fuga noastră, căci el n-avea să spună nimic de lădiţă — Aşa însă are să i-o apuce el, şi cînd o vedea pietrele — Se va uita prostit la ele, adăugă Duţescu rîzînd Sîvu păru totuşi nemulţumit de purtarea lor — Mai bine i-am fi dat nişte bani — Numai răcliţa aceea ferecată ar fi putut să-l ispitească să înfrunte mînia paşei Poate că are norocul să fie şi răsplătit, căci lovitura primită este o dovadă a nevinovăţiei lui Într-adevăr, Ferhad-paşa rămase cu gura căscată văzînd pietricelele şi multă vreme s-a tot întrebat ce-or fi urmărit ghiaurii aceia ţicniţi, neputînd să-şi închipuie că ar fi vrut să-şi bată joc de el Fugarii se întîlniră în cele din urmă cu oştenii care-i aşteptau şi care nu scoaseră o vorbă văzîndu-i uzi-leoarcă, bănuind că va fi fost vorba de o fugă neaşteptată Aprinseră un foc şi curînd voia-bună se aşternu pe faţa căpitanului Duţescu — Aşa scăldat mai zic şi eu, făcu el, lovindu-şi braţele ca să se încălzească — Bine că am scăpat teferi din vîltoarea Dunării, adăugă şi Sîvu — Ca să intrăm în cea a vieţii, ca şi pînă acum, oftă cu tîlc Duţescu COROANA RÎVNITĂ DE LA O VREME asupra frumosului oraş Messina, care îşi oglindea casele şi chiparoşii în apele azurii ale Mediteranei se abătuseră zvonuri de mare primejdie din partea corsarilor aflaţi sub ascultarea sultanului Aceştia vînturau mările în lung şi în lat, şi, nu o dată, coborînd pe ţărmuri, jefuiau şi pustiau totul în calea lor, lăsînd în urmă numai plîns şi jale Pe malul cel mai de către miazăzi, de unde se zărea Sicilia,se aflau pe la casele bogatului nobil Carlo Cigalla Avea puzderie de slujitori şi un om cu vază ca el nu găseai, nu numai în oraş, ci în întregul regat al Neapolelui Dar, cu toată starea lui înfloritoare, era mîhnit peste poate, căci de vreun an de zile nu mai căpătase veşti de la singurul lui moştenitor, Gian Michele Răsfăţat de mic, tînărul Cigalla se obişnuise a face numai după cum îi tăia capul şi iată că acuma, pe neaşteptate, părăsise casa părintească şi oraşul, împreună cu prieteni de aceeaşi seamă ca să vînture lumea La plecare luase, fără încuviinţarea cuiva, cutia cu giuvaericale a mamei sale, pe care o isprăvi în numai şase luni, în vreme ce un altul, mai chibzuit, ar fi trăit din belşug mai bine de doi ani, cu banii căpătaţi din vînzarea lor Bătrînul Cigalla se înspăimîntase, de la o vreme, ca nu cumva odrasla lui să fi căzut în mîinile corsarilor, căci pînă în primăvara acelui an nu aflase nimic despre soarta hoinarului Mamă-sa, în schimb, se ducea zilnic la catedrala oraşului şi ceva în inima ei îi spunea că odorul trăieşte Ba într-o noapte o visase chiar pe sfînta Ana, care, zîmbindu-i din înălţimile cereşti, i-a spus că Gianino al ei ajunsese la mare cinste şi mărire, iar sfinţii nu puteau să mintă! Prin postul Paştelui, un străin bătu la poarta lui messer Cigalla şi-i întinse răvaşul mult aşteptat de la fugar Carlo îl citi pe nerăsuflate, mai înainte de a-l înmîna nevesti-sii, dar nevenindu-i a crede cele scrise de fecior, îl mai luă o dată de la capăt şi abia după aceea se uită după aducător — Domnia-ta, signor ? — Capello! Giovani Capello, răspunse străinul Sluga domniei-voastre — Voiam să te întreb, signor Capello, dacă ai ştire ce-mi scrie fiul meu, căci mie nu prea îmi vine a crede — Bănuiesc că v-a dat vestea că este pe cale să se însoare cu o prinţesă de neam mare — Întocmai! Dar cum a intrat în vorbă, fără ca noi, părinţii, să tocmim zestrea, aşa după cum se obişnuieşte? — Fata cu care are cinstea a se însoţi este Hana de Podebrad, fiica ilustrului conte cu acelaşi nume, care se trage din regii Boemiei şi este deosebit de bogată, pe lîngă frumuseţea pe care i-a dăruit-o cerul — Ei, vezi domnia-ta, signore, chiar pentru aceea mi se pare o încurcătură Uşuratecul de fiu-meu s-a dat drept fecior de prinţ, ori noi, deşi am avea tot dreptul, căci vechimea familiei este cu mult mai mare — Ştiu, signore! Giani mi-a spus totul Acesta este şi ţelul venirii mele aici, ca să punem la cale nunta Ne trebuie însă bani, ca să cumpărăm titlul de principe — Bani avem! De unde titlu? — Găsim! Am eu prietenii mei la Gran Turco, iar principatele dunărene sînt în împărăţia lui Dăm vreo sută de mii de scuzi — Cît?! — Giani îmi spune că n-are să fie prea greu pentru domnia-ta Ca să izbutim, vom împărţi multe daruri, mai cu seamă la sărai — Dar nu s-ar putea să găsească o mireasă care să mă coste mai puţin? Slavă domnului, că Italia este plină de fete şi chiar de principese, dacă asta visează — Eu nu zic ba, dar domniţa Hana este mai presus de toate! Cît priveşte contele de Podebrad se bucură de mare cinste pe la toate capetele încoronate ale lumii, încît nu l-aş sfătui pe Giani să-şi încalce cuvîntul dat — Mii şi sute de draci! înjură Cigalla, tocmai cînd pătrunsese şi nevastă-sa în încăpere — Nu cumva a venit scrisoare de la Gianino? Unde-i? — Cum naiba s-or fi aflînd toate în casa asta? răbufni Carlo Poftim, citeşte marea bucurie ce ne-a făcut scumpetea domniei-tale de băiat! Femeia înşfacă pe dată răvaşul şi, desluşind despre ce era vorba, se lumină la faţă şi murmură, cu ochii în tavan : — Madonă graţioasă! Iubită sfîntă Ana, îţi mulţumesc! — Doar nu vrei să spui că sfînta Ana l-o fi povăţuit să ne bage la aşa cheltuială? Ascultă şi tu ce spune domnia-lui, şi mai ales cît bănet trebuie să punem la bătaie Cu aurul ăsta am putea cumpăra toate fetele de măritat din Messina la kilogram dar ce spun eu? din toată Italia! Parcă ar fi un harem, şi nu o singură mireasă — Stai! Ce te aprinzi aşa? îl opri soaţa Ce bani? De asta ne putem noi plînge? Tu nu te bucuri de ce are să ajungă Gianino al nostru? Bătrînul Cigalla se uită la ea buimăcit, în vreme ce străinul dădea din cap, încuviinţînd Încurajată de privirea lui Capello, fericita mamă îşi săltă pieptul şi spuse hotărîtă: — Signore, dacă este vorba de vreo cheltuială pentru viitorul fiului meu, eu fac tot ce trebuie, ca să devină ce am visat şi să se împlinească destinul — Signora! se înclină cu smerenie Capello Se vede treaba că doamna Cigalla avea un cuvînt foarte greu în căsnicie, mai cu seamă că o parte din avere provenea din zestrea adusă de ea, aşa că soţul păru a se mai domoli — Bine! făcu el cam înciudat Dar avem noi să-i arătăm acelui conte de — Podebrad, răsti apăsat oaspetele — Aşa cum spui! se îndîrji bătrînul O fi el de viţă veche, dar şi Giani va fi principe turc! — Ceee?! sări speriată signora Cigalla — Nici vorbă, doamnă, o linişti Capello zîmbind Va stăpîni un principat în împărăţia turcului Este adevărat că locuitorii sînt schismatici de rit grecesc, dar tot creştini sînt şi poate că, pînă la urmă, însuşi Gianino are să-i ducă la apostolica noastră credinţă catolică, spre marea mulţumire a sanctităţii-sale papa — Acum ai văzut de ce s-a băgat sfînta Ana în daravela asta? rînji Carlo către nevastă-sa — Dacă-i pe aşa, atunci bucuria are să ne fie şi mai mare Dumnezeu, sfînta Ana şi sanctitatea-sa — Şi toţi sfinţii! o îngînă bărbatu-său Să ştii că-l şi văd pe cucernicul nostru Gianino cu crucea într-o mînă şi cu foarte scumpa lui mireasă pe genunchi, botezînd pe toţi sălbatecii aceia, care te pomeneşti că mai mănîncă şi oameni, după cîte am auzit eu — Vai de mine! se sperie mama — Nu-i aşa, signora, rîse Capello Messer Cigalla glumeşte, ca să vă înfricoşeze, dar cînd are să afle cîţi bani va scoate Giani de la „sălbatecii” aceia — De aur?! sări Carlo — Se-nţelege! Ei nici nu păstrează argintul, îl dau copiilor să se joace cu el, în loc de pietricele Chiar şi ţăranii au, acolo, mai mult aur decît neguţătorii noştri din Italia — Ei dacă-i pe aşa, se mai înmuie negustorul Cigalla, de ce n-ai spus de la început că nu-s bani aruncaţi în vînt?! Cum se numeşte faimosul principat? — Valachia, ori Ţara Românească Tot una-i! — Hm! făcu nedumerit Cigalla — Ei de fapt îşi spun români, numai vecinii le zic valachi — Parcă ai zice „romani”, şopti doamna Cigalla — Foarte adevărat, căci ei se trag din vechii romani de odinioară, care s-au dus acolo să se îmbogăţească — Ahaaa! făcu mulţumit Cigalla — Chiar şi limba latină de altădată au păstrat-o ca a lor, şi se aseamănă cu italiana noastră — Atunci are să-i fie lesne lui Gianino să se înţeleagă cu supuşii, se bucură mama — Mai ales cînd are să le ia aurul, adăugă vesel şi tatăl — În scurtă vreme, nici n-are să se mai cunoască vreo deosebire dintre prinţul Giani şi români — Dacă spui că-s plini de aur, zise iar Cigalla, poate că n-ar fi rău să scoatem o dobîndă frumuşică la banii ce-i stricăm pe sultan Ce zici? — Fără grijă, messer, că ai să scoţi împătrit! — Atunci, ce mai aşteptăm? Să batem palma! Dar domnia-ta cît pofteşti pentru osteneală? întrebă deodată Carlo Cigalla, privindu-l îngrijorat pe străin — Deocamdată, plata cheltuielilor, iar mai apoi slujba de sfetnic, un fel de cancelar al prinţului Giovanni Michele — Ştii că-i frumos, Carlo? bătu din palme signora Cigalla Îmi place cum sună la ureche! Dar pe limba lor cum are să fie? — După cîte ştiu eu, „Ioan Mihai-vodă” — Bine, signora Cigalla, sună frumos, făcu soţul, dar noi să trecem la afaceri Signora Fernando tăcu, însă nu părăsi încăperea, în vreme ce Carlo îşi aminti de ceva şi zice către străin: — Dacă te ai atît de bine cu Gran Turco, pentru ce îţi mai cere bani? Şi încă aşa de mulţi? Nu s-ar putea să-i dăm după? — Iar începi? nu se rabdă femeia Capello zîmbi mulţumit de sprijinul mamei şi începu cu voce tărăgănată: — Vărul meu, Ricardo Bianchi, este bun prieten cu sultanul, dar mai sînt în preajma lui o droaie de slujbaşi şi mai mari şi mai mărunţi şi toţi aceştia trebuie plătiţi pe rînd şi toţi la un loc se adună Poate că nici n-are să fie nevoie de atîţia bani, sau poate de mai mulţi — Ceee?! sări Carlo Alţii?! — N-auzişi că-i vei scoate împătrit? îl potoli soaţa Bărbatul rămase o vreme să chibzuiască, apoi întinse mîna străinului — Batem palma! hotărî el Dar un înscris nu facem între noi? — Nici vorbă! Să afle contele? Nu trebuie decît o scrisoare către bancherii domniei-tale la Istanbul, ca să-mi deschidă un credit acolo Se înţelege că numai sub supravegherea alteţei-sale principelui Giovanni Michele Ultimele cuvinte avură darul să-i liniştească pe fericiţii părinţi, care îl poftiră pe străin să-l ospăteze şi să întocmească cele de trebuinţă înţelegerii lor Copleşit de daruri mărunte, dar de preţ, signor Capello părăsi Messina cu aceeaşi grabă cu care sosise, cerîndu-le gazdelor sale să păstreze cea mai mare taină, pînă aveau să izbîndească Dar n-a fost chip ca fălosul Cigalla să nu spună, cui voia şi cui nu voia să-l asculte, ce avea să ajungă feciorul său „Gran Turco însuşi se rugase de el, fiindcă auzise despre vestita familie Cigalla”, se umfla el în pene, uitînd să adauge şi banii ce trebuiau risipiţi pe malurile Bosforului Un fior îi străbătu şira spinării cînd primarul însuşi îi spusese: „Nu cumva să fi fost vreun mascalzone, acel trimis al lui Giani, şi să te fi tras pe sfoară”, dar tot sărmana soaţă l-a potolit, amintindu-i că nu-i dăduseră străinului nici un ban peşin Apoi trimisese şi el un om de legătură la Istanbul, ca să afle în ce ape se scaldă Bianchi şi dacă însuşi Capello este un om cinstit În această privinţă, temerea celor din Messina se dovedi neîntemeiată, căci străinul era un om de cuvînt şi se duse la prietenul său Bianchi, cu adevărat omul padişahului, unde fu primit cu mare bucurie — Caro mio, îi zise acesta îmbrăţişîndu-l Mai încape vorbă, ce nu fac eu pentru tine? Ştiu că vii să-mi ceri ceva şi eu sînt bun prieten cu Murad — Dar aş vrea mai întîi să ştiu cît are să mă coste! se îngrijoră Capello, cunoscînd obiceiul locului — La padişah, nimic! Poate doar vreo corabie cu vin ce nu s-a mai pomenit Cît despre ceilalţi, nu mai ai nevoie, cîtă vreme sultanul va porunci Dar despre ce-i vorba? Capello începu să-i povestească ce avea de gînd şi atunci văzu o umbră pe faţa prietenului său — Are să fie mai greu, dragul meu, căci principatul este cerut de mulţi alţii, care au bani, nu glumă, şi tu ştii bine că pe lîngă sultan mişună o haită întreagă de şacali Oricum însă te poţi bizui pe prietenul tău Ricci, dar şi pe Gran Turco Despărţindu-se de binevoitorul său amic, gîndul lui Capello fu să-i dea de veste lui messer Cigalla că treaba este pe jumătate făcută, ceea ce avea să-i mărească întrucîtva creditul Deodată însă auzi o voce mieroasă lîngă el, chiar la ieşire : — Ce mai faci, nobile domn? Se întoarse şi zări tolănit într-un jilţ un turc, ce părea a fi de rang mare, după veşminte Îi vorbise greceşte şi, cum el nu înţelegea prea bine această limbă, socoti că va fi fost vreo asemuire Salută la rîndu-i şi răspunse : — Sluga, domniei-tale, efendi Să-mi fie cu iertare, dar nu-mi aduc aminte să ne fi văzut cîndva — Ai dreptate, arhonda, rînji străinul Eu însă ştiu că domnia-ta eşti Giovanni Capello, şi mai ştiu că eşti prietenul lui signor Ricardo Bianchi — Să zicem! — Numele meu este Curt Celebi Italianul auzise de acest grec turcit care umbla să apuce domnia pentru un oarecare Leon Tomşa, fecior de voievod român, aşa că nu fu prea bucuros de întîlnire Zîmbi totuşi cu prietenie şi întrebă: — Pot să-ţi fiu de folos cu ceva, efendi? — Cu multe, arhonda! Mai întîi să vorbim cinstit, negustoreşte! Ce primeşti domnia-ta pentru munca ce o faci? Să nu-mi spui că nu-i vorba de nimic, că nu te cred! Vrei tronul Valahiei pentru omul domniei-tale? Eu aşijderea, dar pentru al meu! După cum vezi, o spun pe faţă! — Eu nu mă aleg cu nimic, efendi Oamenii din ţara aceea vor un domn bun şi — Să lăsăm vorbele mari! Pe mine, vulpoi bătrîn, ţi-ai găsit domnia-ta să mă amăgeşti? Încă o dată te întreb, cît? — Bani?! — Ce altceva? — Slujbă — Asta nu-i cu putinţă! Să zicem însă douăzeci de mii de scuzi, pentru domnia-ta, în schimbul unor vorbe bune strecurate la urechea lui signor Bianchi Capello rămase gînditor, căci atîta amar de bani nu văzuse el niciodată — Şi cancelar al prinţului domniei-tale! răspunse el hotărît să se lepede de prietenul îndepărtat — Vezi că nu te pricepi? Ţara aceea n-are cancelar, iar slujbele sînt asemenea cu ale slugilor domniei-tale de acasă, supuse şi ascultătoare stăpînului — Prinţul meu a făgăduit şi va face pentru mine o slujbă de cancelar Nu pot să-l înşel! Aflase că o căpătuială pe la domnia Valahiei nu era de dispreţuit şi că avea să-i aducă bani de trei ori mai mult decît i se făgăduiau — Are să-ţi pară rău! zîmbi răutăcios Curt Celebi Dacă ar fi putut afla atunci ce avea să se întîmple, de bună-seamă că signor Capello s-ar fi mulţumit cu banii turcului, dar se bizuia pe vorbele prietenului său Bianchi Nu se putea să nu izbutească! Ieşi deci, salutîndu-l cu trufie pe Curt Celebi, de parcă el i-ar fi dat cîteva pungi cu aur Cît despre Bianchi, acesta îl cam ducea cu vorba „Caro mio, Giovanni”, îi spuse el într-una din puţinele zile cînd putea fi găsit treaz „Nu ştiu cum se face, însă, de nu beau, nu mă-ncumet să cer sultanului să-l facă bey pe prietenul tău, iar după ce mă înfrupt din licoarea lui Bachus, parcă Dumnezeu îmi fură minţile De nu mă-nşel, chiar i-am spus ceva lui Murad, dar se vede că şi Alah al său face la fel, căci legea lor nu îngăduie decît apa şi ” Sărmanul Capello a simţit cum i se clătina pămîntul sub picioare, ascultîndu-l A mai nădăjduit totuşi o bună bucată de vreme, pînă pe la începutul lui octombrie , cînd a ieşit firman de domnie, însă pentru prinţul lui Curt Celebi De Moldova nici nu putea fi vorbă, fiindcă acolo s-ar fi izbit şi de un amestec leşesc „N-are decît să mai aştepte cu nunta şi să vie el însuşi aici, ca să putem scoate bani mai lesne, căci omul bătrînului Cigalla e un cărpănos” gîndi el în cele din urmă Apoi întocmi o scrisoare pentru Messina, lăsîndu-i să înţeleagă pe cei de acolo că i se cam spulberaseră nădejdile din pricina lipsei lor de încredere în mînuirea banilor Vestea aşteptată de la Istanbul căzuse ca o găleată cu apă rece peste capul fălosului nobil, care hotărî ca nici să mai audă vreodată de însurătoarea feciorului, fie şi cu „o serafimă din rai, dacă se va fi găsind aşa ceva N-are decît să meargă la mănăstire!” fu răspunsul lui către înlăcrimata mamă „Gărgăunii domniei-tale, doamnă, m-au făcut să pierd o groază de parale, luîndu-mă după toţi şarlatanii Călugăr să se facă!” strigă el nepăsător în faţa hohotelor de plîns ale nefericitei mame Înscăunarea feciorului lui Tomşa-vodă în Muntenia umpluse de bucurie inimile moldovenilor Se înţelege că nu ale tuturora, ci numai ale tîrgoveţilor, care nu uitaseră pe răposatul „voievod al calicilor” Dar şi în rîndul supuşilor noului voievod, chiar dacă s-ar fi bucurat careva, curînd avea să fie dezamăgit, căci Leon-vodă adusese cu dînsul o droaie de cămătari, de la care se împrumutase şi acum aveau a secătui ţara Prostimea, care de obicei se bucura la domnie nouă, văzînd liota de greci, turci şi armeni care împînziseră ţara, se înspăimîntase la gîndul birurilor ce aveau să-i fie stoarse cu anasîna Mulţi dintre boieri, însă, dădură fuga la poala domnitorului, după cum era datina, fie ca să capete vreo slujbă mai grasă, fie numai să afle în ce ape se scaldă noul stăpîn Nu fuseseră nici ei prea încîntaţi, căci înaltele dregătorii erau date încă de la Istanbul celor cu care venise şi nici cu inimă către ţară nu se arăta — Boieri dumneavoastră! le zise el tuturor celor care-l întîmpinară Ţara trece prin mare necaz şi de nu s-ar fi milostivit luminăţia-sa padişahul nostru, stăpînul cel prea-înalt, un străin ar fi fost acuma în scaunul Basarabilor Murmure surde se auziră în rîndul boierilor, fiindcă nici cel care le vorbea nu era de stirpe basarabă, dar nici care nu cuteză să-l înfrunte Vodă socoti că surda nemulţumire se datora primejdiei de care scăpaseră, aşa că urmă fără grijă: — Pentru aceea m-am jurat şi m-am îndatorat, punînd obrazul domniei-mele în faţa acestor neguţători cinstiţi, care m-au sprijinit cu banii lor Cuvine-se deci a le înapoia totul, cu dreptate şi bună orînduială, după cum ne-a fost învoiala — Dar ţara a fost întrebată de tocmeala măriei-tale? se auzi deodată vocea lui Niţă Floricoiu din Greci, făcîndu-i pe ceilalţi să împietrească de uimire — Doar nu vei fi socotind că domnia-ta eşti ţara, boierule! scrîşni Leon-vodă Dar dacă-i aşa, iacă, poruncesc să fii întrebat acum! Făcu semn cîtorva ieniceri din preajmă-i şi aceştia îl şi înşfăcară pe cutezător Cu toată împotrivirea lui, fu silit să îngenuncheze în faţa voievodului care, vînăt de furie, îl păli cu topuzul peste fălci Nu se auzi decît geamătul de durere al celui lovit, căci nimeni nu-i mai luă partea — Mai pofteşte careva să fie întrebat? rînji Vodă Cu toţii se grăbiră să sărute mîna ce li se întindea şi cu mare grabă se înturnară pe la casele lor Cei mai prevăzători, chiar de a doua zi porniră în pribegie pe la Braşov ori Sibiu, căci bănuiau ce avea să-i aştepte în ţară Alte nădejdi risipite, dar numai pentru o vreme, căci Aslan-vornicul, Mihail-spătarul Coţofanul, Dimitrie-slugerul Filişanu şi mulţi alţi pribegi hotărîră să-şi zălogească bruma de avere ce o mai aveau asupra lor, jupînului Cristian din Braşov, şi să-şi tocmească lefegii în oaste Rugară apoi pe aga Matei din Brîncoveni de peste Olt, fugar şi el, să le fie căpetenie şi porniră împotriva crudului voievod de la Tîrgovişte Şi din nou norocul le stătu pe delături! În cea de-a douăzeci şi una zi de august a văleatului , după cum arată însemnările vremii, ori în socoteala papistăşească, oştenii domnitorului i-au întîmpinat pe răzvrătiţi lîngă biserica Mihai-vodă din cetatea Bucureştilor şi i-au înfrînt Mulţi căzuseră muşcînd ţarina, dar îndestui fură şi prinşii care-şi aşteptau soarta, legaţi-cobză unul de altul — Ha, ha, ha! Berbecii! rînji voievodul, asemenea părintelui său de altădată Iacă, mişeilor, că vă aflaţi în puterea domniei-mele! — Îndurare, slăvite stăpîne, se milogiră unii N-am vrut! şi dădură să îngenuncheze Fiind prinşi unii de alţii, îi tîrîră şi pe ceilalţi şi cu toţii se prăvăliră — Ei bine, am să hotărăsc însumi domnia-mea, zise Vodă mulţumit să-i vadă tăvălindu-se la picioarele lui Sînt printre voi „berbeci cu lînă bună” Tu, Brătăşanule, cu capul tău cel prost, ai să stai la obadă ca prostimea, pînă ce vei scoate douăzeci de pungi — Vai de mine, măria-ta! se văicări acesta De unde? — Să-ţi dea şi cumnatu-tău, Matei-aga, capul răzvrătiţilor! Doamne, că nu mi-a căzut el în mînă! Să plătiţi voi, neamurile! Chiar şi tu, Brîncovene Ce te holbezi aşa? — Eu?! făcu Preda Brîncoveanu, unul dintre cei mai bogaţi boieri ai ţării — Da, tu, cîine! Au nu-i eşti nepot? Tu însă ai să dai cu cinci mai mult ca ceilalţi şi încă zece pe deasupra, pentru neruşinare în faţa domnului tău! Voievodul se încruntă apoi către viermuiala de oameni ce-i stătea în faţă şi scuipă scîrbit asupra lor — Care dintre voi mai pofteşte viaţă, să verse fără zăbavă vistieriei domneşti cîte zece pungi — Să trăieşti, măria-ta! se bucurară aproape într-un glas cei mai mulţi dintre prinşi, răsuflînd uşuraţi Vodă însă îl zări printre ei pe Nuşă-armaşul, şi pe loc i se făcu negru în faţa ochilor — Tu, slugă nemernică, mă vînduşi pe treizeci de arginţi, ca Iuda, ai? şi-l scuipă în plin obraz Pe acesta să-l trageţi în ţeapă! porunci el armaşului Mai făcu vreo cîţiva paşi, săltîndu-le capul cu vîrful cizmei — Şi pe Mihai-clucerul şi pe Gheucă şi pe ăsta, începu să-i cam ia la rînd, dar spre norocul nefericiţilor armaşul se făcu a nu-i mai putea alege pe osîndiţi Trecîndu-i furia, însă mai ales cu gîndul la bani, Leon-vodă îi iertă mai apoi pe toţi, în afara lui Nuşă şi Mihai-clucerul Ceilalţi fură prinşi în obezi şi trimişi la Tîrgovişte, pînă ce neamurile aveau să plătească răscumpărarea Vestea se auzi pînă la Iaşi, trezind amintiri dureroase pentru unii „Aşa făcea şi tătîne-său, Tomşa, şi tot berbeci ne zicea”, şuşoteau boierii înspăimîntaţi „A sosit ceasul dreptăţii la fraţii noştri munteni, dar în curînd are să vină şi la noi”! se bucurau tîrgoveţii şi calicimea Pribegii însă nu se lăsară şi după ce neamurile prinse îi răscumpărară, nu pregetară să pornească iarăşi împotriva domniei, dar de astă-dată nu cu spada, ci cu aur sunător Cel dintîi prag călcat fu la Abaza-paşa, sangeac-beiul de Silistra, şi mai apoi la marele vizir, încercînd în cele din urmă chiar şi la padişah Nu li s-a părut deloc ciudat că printre prieteni s-a aflat şi italianul Capello, măcar că în trecut se zvonise că uneltea pentru dobîndirea tronului în folosul acelui străin de care pomenise Leon Tomşa la înscăunare „Te faci frate cu dracul, pînă treci puntea!” şi-au zis boierii şi l-au îngăduit printre ei Dar făgăduiala de o sută de mii de scuzi, drept haraci, nu păru cu putinţă nici chiar lacomilor dregători otomani, care porunciră să pună Abaza-paşa domn pe Radu Ilieş, iar Leon-vodă fu mazilit, în a douăzeci şi una zi a lunii iulie , spre marea uşurare a boierimii Firmanul dat noului domn n-a fost pe placul multora şi mare mîhnire îi aduse lui signor Capello, care fu din nou povăţuit de prietenul său, Bianchi, să mai aştepte Aspre vorbe de ocară îi auziră urechile domnului mazilit, pe drumul către Giurgiu Cămătarii se şi pregătiseră să-l înşface de cum avea să pună piciorul pe ţărmul Bosforului, însă Leon Tomşa le-a jurat că are să ajungă iarăşi în scaun şi va plăti tuturora, mai ales hainilor Abaza-paşa primi pe noul bey cu multă răceală, sfătuindu-l prieteneşte să se lase păgubaş de domnie, iar în taină trimise vorbă boierilor unde să-l întîmpine Se vede însă că aceştia înţeleseseră în felul lor tîlcul vorbelor paşei, încît la întîlnirea cu proaspătul domn Radu Ilieş îi arătară armele şi-l puseră pe fugă Pe loc au înscăunat pe Matei-aga din Brîncoveni şi au cerut luminaţiei-sale Abaza-paşa sprijin pe lîngă Înalta Poartă pentru alesul lor Acesta a primit cu bucurie, mai cu seamă darurile alăturate unei asemenea dorinţe, punînd degrabă o vorbă bună la sărai Din nou nenorocul i-a stat în cale lui Gian Michele Cigalla, şi prietenul său Capello mai trimise o scrisoare cu mare mustrare bătrînului nobil din Messina, învinuindu-l de zgîrcenie Furia lui însă nu era dreaptă, fiindcă nici el, nici Gurt Celebi, care asculta acuma tînguirile lui Leon Tomşa, nu erau mai bine văzuţi decît fălosul Abaza-paşa de la Silistra Alte nădejdi spulberate VISTERNICII MĂRIEI-SALE CEI CE SE ÎNDOISERA DE TRĂINICIA DOMNIEI lui Matei-vodă se înşelaseră, căci acesta şi-o întocmise în aşa fel încît părea de neclintit, cu toate urzelile din afară şi dinăuntrul ţării Tot aşa gîndea şi boierul Ghinea Brătăşanu, care scăpase ca prin urechile acului de securea gîdelui lui Leon Tomşa Păgubise ceva bănet, nu-i vorbă, dar nu s-ar fi putut spune că nu-i înapoiase cumnatu-său, cu vîrf şi îndesat Numai la slujbe nu se îndemnase degrabă, chitind cu cale să mai lase să treacă o vreme, spre a se limpezi domnia Acuma socotise însă nimerită vremea lui şi, în ascuns, se rugase de Vodă să fie căftănit cu vreo dregătorie în divan Nu se aşteptase la împotrivire, dar nici prea lesne n-a fost, căci boierii pămînteni nu priveau cu ochi buni pe cei veniţi de pe alte meleaguri, iar despre el ştiau destui că se numea cîndva Tucalas şi că taică-său avusese olărie pe undeva în Rumelia, de unde şi porecla de „olarul” Ce-i drept, se înrudea cu cei mai vechi boieri ai ţării, căci nevastă-sa, Florica, era sora voievodului, însă tot mai erau mulţi împotriva divănirii lui Hotărî deci să-şi facă drum peste voinţa lor, mai cu seamă că domnitorul avea să-l sprijine În acea molcomă după-amiază de vară şedea în cerdacul casei sale din Brătăşanii Romanaţilor, părînd a fi în aşteptarea unor oaspeţi Îşi arunca mereu privirile către Oltul care, în drumul său spre Dunăre, îl despărţea de drumul cel mare ce ducea la Corabia şi de acolo pe malul celălalt în ţara bulgărească Sorbea tacticos „cahfe”, obicei deprins de pe vremea cînd fusese sol de taină la Abaza-paşa din Silistra Mai trăgea năstruşnicul osmanlîu şi „tiutiun”, drept în adîncul bojocilor, scoţînd mai apoi fum pe nări şi pe gură, ca un balaur Încercase şi el, dar nu se putuse deprinde cu asemenea bazaconie, căci îi venise să verse şi tuşise de era să-şi scoată şi ochii din cap Îl auzi pe Osman, cocoşul cel pestriţ, bătînd din aripi şi mai apoi trîmbiţînd către tăriile cereşti un straşnic cucurigu umplîndu-l de încîntare „Bravo!” îl lăudă el în gînd „Halal bărbat, cu ditamai haremul după el, ca un adevărat sultan!” Îl pizmuia adesea, căci, deşi nu s-ar fi putut spune că ducea lipsă de slujnicuţe din acelea sfioase şi abia săltate din copilărie, jupîneasa Florica, soaţă legiuită, nu prea închidea ochii la giumbuşlucurile bărbatului, şi nu trebuia uitat că era sora lui Vodă Se ferea întotdeauna să nu afle ea ceva, fiindcă avea sînge aprig, dar tot mai călca uneori pe alături Osman se învîrti pe lîngă o rîmă închipuită, chemîndu-şi „cadînele”, şi pe neaşteptate o păcăli pe una, supunînd-o bărbăteşte „Al dracului pezevenghi!” rîse Ghinea cu glas tare şi mai că-i venea a bate din palme de bucurie Găina amăgită nu părea nemulţumită, ci dimpotrivă : se scutură umflîndu-se în pene cu fală, că dintre toate, ea fusese aleasa lui Osman, dar dezmăţatul era cu ochii pe alta Aşa îi trecea vremea cu tihnă şi nepăsare, însă din cînd în cînd boierul întorcea urechea către apa Oltului, şi de bună-seamă că nu spre a-i asculta susurul În alte zile s-ar fi auzit larma copiilor ce se scăldau şi se hîrjoneau pe nisipul mărunt, acuma însă plouase cu vreo două zile mai înainte şi răcorise văzduhul, ţinînd plozii pe lîngă casele lor Deodată se auziră împuşcături şi strigăte de ajutor, care îl făcură pe boier să tresalte şi să zîmbească mulţumit, fără a se clinti din jilţ De altfel, curînd liniştea se înstăpîni din nou şi Ghinea închise ochii încetişor, mai-mai să aţipească, de nu l-ar fi deşteptat glasul lui Iordache, vătaful curţii — Boierule! Boier Ghinea! — Ce-i, bre? Ce s-a întîmplat? îl întîmpină stăpînul venind la marginea cerdacului, spre a vedea mai bine — Iacă, ne picară oaspeţi de seamă — Să poftească! strigă el cu glas cît mai vesel, ca să-şi arate părerea de bine la asemenea veste Ai grijă de telegari, iar pe dumnealor, boierii, îndrumă-i aici! Se îndreptă apoi către capul scărilor, aşa după cum se cuvenea să fie întîmpinat un oaspete de seamă — Ia te uită! făcu el pe uluitul Ce mare cinste pe mine! Au eşti chiar domnia-ta, vel-vistiernice Stroia? Poftiţi, rogu-vă! Poftiţi! — Eu sînt, cinstite boier Brătăşanule, răspunse cel din frunte, trăgîndu-şi cu greu povara osînzei burduhanului revărsat peste brîu Iacă, am alături pe dumnealor, Radu, vel-vistiernic, şi Tudor-cămăraş! îşi arătă el însoţitorii, care plecaseră capetele spre închinăciune — Să fiţi sănătoşi şi domniile-voastre, se bucură gazda Dar urcaţi o dată, că noi totdeauna am fost tare bucuroşi de oaspeţi, în singurătatea noastră Rău îmi pare numai că jupîneasa mea, Florica, îi plecată la nişte neamuri de la Şopîrliţa, dar nădăjduiesc că veţi zăbovi… — Ce zăbavă, boier Ghineo? Noi sîntem zoriţi ca nimeni alţii, se băgă în vorbă Tudor-cămăraşul Vel-vistiernicul îi aruncă o căutătură urîtă tînărului său însoţitor, dar nu putu zice nimic din pricină că tare mai gîfîia, după ce urcase treptele — Fă, Haritino, Gherghino, ori care mai sînteţi pe acolo, strigă Brătăşanu către cuhnea din curte Vedeţi că avem oaspeţi! Daţi zor să-i cinstim cum se cuvine, fetelor! — Da' nu te mai zbuciuma, cinstită gazdă, izbuti să îngăime boierul Stroia, abia suflînd Doar nu venirăm în ospeţie — Aşaaa?! Şi eu, care mă bucuram — Numai necazul ne-a abătut pe la uşa domniei-tale, boierule, urmă dregătorul domnesc tolănindu-se într-un jilţ — De nu săreau asupra noastră vru să spună celălalt vistiernic, dar gazda nu-l îngădui — Ia uite, eu abia acuma iau seama că aveţi hainele rupte, de parcă v-aţi fi încăierat cu careva! făcu Brătăşanu pe miratul Dar şedeţi şi domniile-voastre, boierilor, îi îmbie el pe cei doi care rămăseseră în picioare Spuneţi-mi ce vi s-a întâmplat şi cu dragă inimă vă stau în ajutor, dacă îmi este cu putinţă Vătaful Iordache se ivi cu o bărdacă de vin, scos din cel mai întunecos colţ al pivniţei de sub casă O roabă ţigancă, cu ochi jucăuşi şi cu năframă roşie ca sîngele, aşeză ulcelele de lut pe o măsuţă, pierind apoi ca o nălucă de sub ochii cămăraşului Tudor, care se uitase pofticios la ea — Pînă va fi pregătit ceva de-ale gurii, rogu-vă să vă clătiţi gura cu niţel vinişor de-al nostru, de la buturugă, îşi îmbie boierul Ghinea oaspeţii, după ce Iordache le umpluse cănile Se părea că anume voia să treacă vremea, băgîndu-se în vorbă ori de cîte ori încerca vreunul să povestească păţania lor — Straşnic vin! pufni Tudor-cămăraşul, ştergîndu-şi cu dosul palmei mustaţa cea stufoasă Ochii însă îi fugeau peste marginea cerdacului, unde i se păruse a zări năframa roşie — După puterile noastre, se sfii gazda Dar parcă începuserăţi a spune?! — Aşa-i! oftă boier Stroia cu ochii la bărdacă Mare pacoste pe capul nostru! Gazda pricepu căutătura vel-vistiernicului şi fără grabă umplu din nou cănile, iar din pricina închinărilor amînară întîmplările prin care trecuseră noii veniţi Pînă la urmă începu tot boierul Stroia, cu glas domol: — Să vezi, cinstită gazdă, că plecarăm încă de ieri din Tîrgovişte, că ziceau arnăuţii că noaptea îi mai bine la drum de vară dar ce s-o mai lungesc? Iacă, ţi-a povestit dumnealui, vistiernicul, că mie mi s-a încleiat limba de atîta colb ce-am înghiţit Brătăşanu îi umplu ulcica, în vreme ce vistiernicul Radu nu se lăsă mult rugat şi începu: — Pornirăm să ducem haraciul turcului la schela Corăbiei, unde aşteaptă un caic de-al lui Abaza-paşa Puserăm lada de stejar, ferecată cu patru lacăte, şi însoţiţi de zece arnăuţi ne aşternurăm drumului — Mai era şi surugiul! adăugă cămăraşul, golindu-şi cana — Da, da, şi el! încuviinţă Radu Către ziuă ajunserăm prin apropierea domniei-tale, în lunca Oltului, şi fiind osteniţi peste măsură ne traserăm la hodină un ceas-două, mai cu seamă că mai istoviţi decît noi păreau caii, care se făcuseră tot o spumă — Dumnealui, vel-vistiernicul Stroia, a poruncit popasul, zise cămăraşul, făcîndu-şi tovarăşii să-i arunce priviri chiorîşe — D-apăi, vezi bine, că nu era să hotărască surugiul!, îl repezi Radu — Se-nţelege, zise împăciuitor gazda, căutînd să le astîmpere supărarea Spune mai departe, boierule! — Aţipirăm, după cum ne fusese înţelegerea, iar cînd am deschis ochii, nici urmă de arnăuţi, dar nici surugiul — I-auzi colo!? se miră Ghinea Au fugit cu toţii? — Parcă i-ar fi înghiţit pămîntul, nu alta, murmură vel-vistiernicul Stroia — Dar lada? iscodi gazda — Neatinsă în căruţă, răspunse scurt cămăraşul — Tot e bine că aţi scăpat banii, făcu Ghinea — Da' de unde?! vru să urmeze Tudor Fu însă oprit din nou de bătrînul boier, care-l mustră: — Parcă ai avea limbariţă, Tudore Nu cumva băuşi prea mult? Lasă-l pe Radu să povestească! — Fiindcă rămăsesem numai noi, Radu s-a urcat pe capră, şi am pornit-o călare încoace, căci aşa a zis dumnealui, boierul Stroia, să ne abatem pe la domnia-ta, spre a ne da cîţiva slujitori înarmaţi pînă la Corabia, urmă Tudor — Cum de nu! încuviinţă Brătăşanu pe dată N-am văzut însă căruţa!? Aţi lăsat-o singură, fără pază? — Tocmai asta este, răspunse vistiernicul Radu Cînd socoteam că am şi ajuns, numai ce se năpustiră asupra noastră puzderie de tîlhari — Nu mai spune! Aici, pe moşia mea?! — Da! zise apăsat boierul Stroia — Doar nu veţi fi crezînd că — Nici gînd, boier Ghineo, răspunse bătrînul Nici prin cap nu ne-a trecut că ar fi putut fi oameni de-ai domniei-tale — Mai curînd erau nişte robi ţigani, nu se rabdă Tudor, dar, spre mirarea lui, boierii nu-l mai mustrară — Aşa-i! încuviinţară ei — Mulţi? mai întrebă gazda — Dar cine a stat să-i mai numere, dădu din umeri Radu Ne-au pălit la iuţeală, l-au îmbrîncit pe Tudor de pe capră şi, luînd hăţurile, au dat bice cailor — Ba, am sărit eu, de bună-voie! se împotrivi cămăraşul Trăsesem spada şi nu mă puteam lupta cu ei de sus De altfel, au şi luat-o la sănătoasa cînd m-au văzut gata de luptă — Da, dar cu căruţă şi cu ladă cu tot! adăugă, cam în batjocură, Radu — Dădeau din pistoale ca nişte apucaţi, nu se lăsă Tudor Cum era să mă iau după ei, cînd nici cal nu mai aveam? — Poate că trăgeau în vînt, numai aşa, ca să vă sperie, zîmbi Ghinea Brătăşanu Că nici nu văd să fiţi răniţi Vorbele acestea însă nu fură pe placul oaspeţilor, şi atunci încercă să o dreagă — Lăsaţi că am să pornesc potera împotriva ticăloşilor, dar, pînă atunci, eu zic să vă duceţi de îndată la măria-sa, spre a-i da de ştire — Acum? Asupra nopţii? se bosumflă marele vistiernic, după ce îi gîdilase nările mirosul puilor fripţi la ţiglă, ce venea dinspre cuhne — Precum vă va fi voia, boieri dumneavoastră, dar eu aşa socot, că mai curînd e mai bine, după cum zice vechea zicală Mă îngrijesc eu de cai pentru înapoiere, şi pe urmă trimit potera să ia urma tîlharilor — Nădăjduiam să ne însoţeşti chiar domnia-ta, boier Ghineo, zise cam dezamăgit Stroia Mîine am fi plecat cu toţii, şi mărturia în faţa lui Vodă — Eu n-am nimic împotrivă, dar măria-sa are să se mînie şi are să fie primejdie pentru capetele domniilor-voastre Ce aveţi să spuneţi domnitorului? Unde vă sînt arnăuţii? Este cu putinţă să vă puie pe fugă nişte ţigani pîrliţi? — Cam are dreptate boierul Ghinea! încuviinţă Radu, îngrijorat de cele auzite Rămaseră o clipă uitîndu-se unul la altul, după care, cu mare părere de rău, boierul Stroia oftă: — Dacă-i pe aşa, atunci să mergem! şi dădu pe gît ulcica Să fie cu sănătate şi noroc, iar poate că pînă plecăm s-or fi fript orătăniile alea care te îmbată cu mirosul! adulmecă bătrînul cu nasul în vînt — Mai întîi le vom înfuleca, rîse Ghinea, şi pe urmă veţi purcede la drum, doar nu va să plecaţi flămînzi de la uşa mea Noroc! — Să dea Dumnezeu! închinară şi ceilalţi Cu adevărat că de aşa ceva aveau nevoie năpăstuiţii vistiernici, căci, dacă nu le vor cădea căpăţînile în colb, paguba, aveau s-o acopere cu punga lor Se ospătară totuşi cu mare poftă, după care îşi luară rămas-bun de la binevoitoarea lor gazdă, care le făgădui că a doua zi avea să plece şi el la Tîrgovişte, să se înfăţişeze domnitorului De îndată ce boierii se pierdură în lunca Oltului, boierul Ghinea porunci armăsarul lui sirep, îşi atîrnă două pistoale la brîu şi se îndreptă şi el către rîu, dar mai la deal, pe malul oltenesc, la un vad nu prea cunoscut de lume Nu mergea la întâmplare, ci spre casa lui de bîrne din pădure, pe care o ridicase să-i fie adăpost la vînătoare Cum pătrunse în luminişul unde se vedea aşezarea, dădu un strigăt şi se săltă în şa: — Bre, Ignate! — Aici sînt, boierule! M-am întins şi eu niţel pe butucii ăştia, că pe iarba verde nu-i chip, de atîta umezeală — Baragladinele sînt înăuntru? — După poruncă, stăpîne — Le-ai dat de băut? — Tot butoiaşul ăla de prăştină Se îmbătară „cuc” — Acu ce fac? — Mai întîi au cîntat şi hăulit din toţi bojocii, de bucurie c-au făcut treabă bună şi au să fie slobozi, după făgăduiala măriei tale Mai pe urmă i-a dovedit băutura şi socot c-au adormit buştean, de nici să se pişe n-au mai ieşit — Uşa îi zăvorită? — Întocmai după cum ţi-a fost voia, stăpîne — Atunci, ia cară şi tu vreascurile alea de colo şi împrejmuieşte casa cu ele — Doar n-o să le dăm foc?! rîse tîmp Ignat — Tu fă cum îţi zic şi nu mai întreba! îl repezi boierul Brătăşanu se apropie de căruţa domnească, la care mai erau caii înhămaţi, păscînd liniştiţi, în vreme ce Ignat se străduia să-i împlinească porunca Îşi zicea că stăpînu-său avea de gînd să-i sperie pe ţigani, mai înainte de a le da drumul Mofturi boiereşti, de care el n-avea să se lege Treaba lui! Isprăvind ce avea de făcut, aduse pe deasupra şi două braţe de fin uscat, apoi îl înştiinţa pe Ghinea, măcar că acum avea inima cam strînsă de îndoială De fapt ţiganii nu erau decît nişte ticăloşi de robi dar, oricum, oameni erau! — Ţine, bre Ignate, pentru strădania şi slujba ce-o făcuşi, îi întinse Ghinea două pungi burduşite şi un hrisov din piele subţire de viţel Ai aici înscrisul că te-ai răscumpărat din rumînie, iar pe deasupra şi nişte zloţi Boier te-am făcut, nu alta! Bietul om rămase năucit, crezînd că nu auzise prea bine Se prăbuşi la picioarele binefăcătorului său, acoperindu-le cu sărutări şi lacrimi de bucurie — Lasă, bre! se trase Ghinea cam stingherit Însă chiar dacă te-am slobozit, să-mi slujeşti cu credinţă şi atunci bine ţi-o fi şi pe mai departe Norocul tău cu mine-l faci, să nu uiţi! — Pînă oi pune mîinile pe piept, măria-ta, n-am să uit facerea de bine — Acu' scoate amnarul şi pune focul! Să nu uiţi, bre, că ce facem acuma este pentru binele ţării, şi nu va mai afla nimeni ce s-a petrecut aici În prea marea lui bucurie, Ignat nici nu-şi dădu seama ce face — Rîdem niţel de petrecăreţi, nu-i aşa, milostive? întrebă el cu gura pînă la urechi de veselie — Da, da! încuviinţă Ghinea Bine ai zis! Să-i facem să ţopăie, fiindcă prea s-au dat la aghioase, după ce s-au îmbuibat cu prăştină Poate ar fi fost bine să fi avut şi vreo cobză cu ei, adăugă el în batjocură Cînd vîlvătăile cuprinseră întreaga casă, Ignat văzu cu spaimă că zăbrelele erau de fier şi nu de lemn cum crezuse la început, nădăjduind că pe acolo vor sări robii înfricoşaţi — Nu cumva să nu mai putem desface zăvoarele, măria-ta, se îngrijoră el Doamne fereşte, să nu facem friptură de cioroi — Cu atît mai bine! rînji Ghinea Să vedem şi noi ce gust are Ignat rîse prosteşte, căci nici prin cap nu-i trecea să mănînce carne de om, fie ea şi friptă Flăcările se întinseră şi îndată izbucniră ţipetele deznădăjduite ale celor dinăuntru, care pricepură la ce cruntă moarte fuseseră osîndiţi, fără să ştie de cine anume — Le-o ajunge, bîigui Ignat, mai mult ca pentru sine, mai cu seamă că boierul îşi scosese cele două pistoale şi le aprinsese fitilele — Încă nu! se încruntă Ghinea şi, întorcîndu-se pe neaşteptate, descarcă focul ucigător în pieptul îngrijitorului încremenit de groază Nu apucase să mai scoată o vorbă, ci bătînd aerul cu braţele se prăbuşi fulgerat Un val de sînge înspumat i se ivi în colţul gurii, iar ochii îi rămaseră larg deschişi, cătînd către cerul plin de funigei Din sînul cămăşii se zărea hrisovul, care-i adusese atîta bucurie şi nădejde — Rău îmi pare de tine, bre Ignate, se aplecă Ghinea asupra mortului, ca să-i ia banii şi înscrisul, pe care-l aruncă apoi în foc De fapt nu era decît o vechitură de răvaş nedesluşit pînă atunci, dar cu care păcălise pe bietul om, nicidecum o răscumpărare Curînd se potoliră şi strigătele nefericiţilor arşi de vii, şi nici un cap nu se mai ivi la zăbrele, încercînd să le îndoaie, cum făcuseră la început Căzînd şi acoperişul peste ei, nu mai încăpea îndoială că pieriseră cu toţii Căznindu-se de unul singur, Ghinea trase leşul lui Ignat lîngă foc şi aruncă asupra lui bîrne aprinse, după care mormăi: — Dumnezeu să te ierte! şi făcu semnul crucii asupra mortului din flăcări Acum ştiu bine că ai să-ţi ţii gura! Cînd s-a mai domolit pojarul, boierul n-a mai aşteptat stingerea lui de tot, ci şi-a legat armăsarul în urma căruţei cu haraciul, s-a urcat pe capră şi a dat bice cailor către casă Apoi, chiar în aceeaşi noapte, a pornit către cetatea domnească De astă-dată şi-a luat cu sine lefegii înarmaţi pînă-n dinţi, spre a păzi banii turcilor Abaza-paşa n-avea decît să mai aştepte o vreme! Spre amiază roţile căruţei se opriră pe caldarîmul curţii voievodale, iar boierul pătrunse de îndată la Vodă — Ai izbutit? îl întrebă acesta, de cum i se înfăţişă — Precum am gîndit, zîmbi Brătăşanu, sărutînd mîna întinsă de domnitor — Vistiernicii sînt aici din faptul zilei, numai că am poruncit divan abia spre seară Lada-i în curte? — Da! Cu lăcăţele neumblate — Dar goală! zîmbi Vodă Ce s-ar mai fi crucit Abaza-paşa, dacă ar fi deschis-o! Norocul cel mare că ai putut s-o opreşti din vreme, că altminteri ar fi putut crede că mi-am bătut joc de el — Barem bolovanii din ea să fi fost de sare, şi tot ar mai fi fost ceva, dar aşa Matei-vodă îl bătu prieteneşte pe umăr, zicîndu-i: — Eşti dracu gol, măi Ghineo! Acum pot crede liniştit că ai să-ţi ţii făgăduiala şi ai să-mi umpli vistieria Dar cu bani, nu cu pietre! ţinu el să adauge — Dacă voi căpăta slujba — Vezi bine că azi n-are să ţi se mai împotrivească nimeni Burduhănosul de Stroia are să fie bucuros că a scăpat cu zile de mînia domniei mele Acum mergi unde ţi-i voia şi să vii la divan din vreme, ca să fii înaintea celorlalţi Dumnealui boierul Ghinea Brătăşanu plecă mulţumit că toate i se împlineau după cum şi le închipuise Cît despre boierii divaniţi, deşi nu toţi se aflau în acel ceas la Tîrgovişte, erau îndeajuns spre a afla de nenorocirea abătută asupra vistiernicilor măriei-sale Unii se bucurau în sinea lor, nădăjduind că le vor lua locul, alţii îi căinau cu adevărat, căci pedeapsa nu putea fi decît cea mai cumplită Pierderea banilor de haraci aducea după sine strîngerea altora, şi ţara, secătuită cum era, nu mai avea de unde să dea Măria-sa intră cu faţa cătrănită şi fără a răspunde închinăciunilor şi temenelelor prea slugarnice ale unora Cei trei vinovaţi stăteau spăsiţi, albi ca varul, dar Vodă nu le aruncă nici o privire Se aşeză în scaunul domnesc şi începu a vorbi: — Am avut mare încredere în sfetnicii domniei mele, în acele slugi care mi-au jurat credinţă şi supunere, şi iată ce au făcut netrebnicii Unde-s banii, Stroio? se răsti deodată — Tîlharii, prea-milostive stăpîn! bîigui acesta prăbuşindu-se în genunchi — Asta am mai auzit! Voi, ditamai boieri, scutul ţării, aţi rupt-o la fugă în faţa unor ţigani prăpădiţi Dacă aşa va fi fost cu adevărat, şi nu altcum Ruşine vouă! Îi ocărî în fel şi chip o vreme, după care porunci să fie adusă lada cu pricina, sub ochii uluiţi ai tuturora — Iacă, boieri dumneavoastră, că banii au fost găsiţi de credinciosul nostru Ghinea Brătăşanu, aici de faţă, şi după, cît spune nici n-a fost luată vreodată de ţigani Oricum, lăcăţele sînt neumblate şi nici urmă de sminteală ori spărtură Puneţi mîna! Cîţiva se apropiară şi, după ce pipăiră lada pe toate feţele, ziseră: — Aşa-i, măria-ta Este neumblată! şi răsuflară uşuraţi — Atunci, pentru ce aţi lăsat-o de izbelişte, nemernicilor? se răsti Matei-vodă către cei îngenunchiaţi Sînt bani strînşi din sudoarea ţării, şi voi aşa aţi avut grija lor? Tocmai voi vistiernicii domniei mele? Unde-s cheile? — La mine! răspunse îndată boierul Stroia, simţind că-i vine inima la loc, de vreme ce fusese găsită lada Îşi supse burduhanul, spre a putea umbla la brîu, şi trase un şirag de chei legate cu un lanţ de argint — Astea-s! dădu el, să se ridice, dar, nefiind ajutat, rămase mai departe la pămînt — Saltă-l, aprod! porunci Vodă Se descuie cu mîna lui! Un strigăt de uimire răsună în încăpere, la vederea bolovanilor Voievodul rămase tăcut, dar sfetnicii se îmbulzeau, care mai de care, să vadă pietroaiele — Socot că nu se poate îndoi nimeni care sînt adevăraţii tîlhari, boieri dumneavoastră şi cinstiţi sfetnici, zise Vodă cu glas tăios Vel-vistiernicului i se înmuiară picioarele şi căzu ca o zdreanţă, cu faţa la pămînt Erau pierduţi toţi trei! Ceilalţi amuţiseră Atunci se auzi vocea mieroasă a lui Brătăşanu: — Măria-ta, rogu-te să-i ierţi, căci asemenea înlocuire ar fi putut fi făcută de ţigani, care au iarba fiarelor, şi nicidecum de un boier credincios ca — De ce nu, Brătăşanule? se răsti domnul şi la el Au nu asupra lor au fost cheile? Ce iarba dracului, vorbeşti? Bătu apoi din picior în faţa vel-vistiernicului: — Mărturiseşte, tîlharule! — Măria ta! icni acesta, dar i se puse un nod în gît Domnitorul întoarse spatele şi se aşeză din nou pe tron — Hotărîţi domniile-voastre, cinstiţi sfetnici, ce pedeapsă li se cuvine! Se lăsă o tăcere adîncă, după care se auzi o voce nu prea hotărîtă: — Moartea — Moartea! întăriră pe dată şi ceilalţi Şi din nou se băgă Brătăşanu: — Iertată să-mi fie îndrăzneala, prea-milostive şi domniile-voastre luminaţi şi veliţi boieri divaniţi, că eu, nevrednicul, n-ar trebui să intru în vorbă, dar mă pun chezaş că vistiernicii, tustrei, au să acopere paguba Lăsîndu-le viaţa, se mai poate răscumpăra vina Îndurare, stăpîne! şi se alătură şi el celor îngenuncheaţi Şuşoteli prinseră a se auzi printre sfetnici, iar cei vinovaţi începură a se tîngui la rîndu-le: — Îndurare, măria-ta! Cruţă-ne viaţa şi punem banii la loc! — Noi vru să mai spună boierul Stroia ceva, dar Ghinea nu-i dădu răgaz: — Nu-i lua în seamă, prea-milostive domn Socot că spaima le-a luat minţile, căci ei n-au furat, aşa că vor da alţii în schimb — Iertare! Milă, stăpîne! se porniră şi alte voci Voievodul rămase cam descumpănit, căci înţelegerea cu Ghinea fusese să-i facă pe vinovaţi să plece cît mai curînd din slujbe, iar divanul să nu aibă nici o bănuială De datul banilor înapoi nu pomeniseră nimic „Ce i-o mai fi dat prin cap, vicleanului?” se întrebă el în sine, dar îl lăsă în pace să-şi facă jocul, ştiind că nu va fi spre paguba domniei — Voia voastră, cinstiţi sfetnici Voi aţi hotărît, aşa că domnia mea le iartă capetele lor cele proaste, dar le luăm slujbele, de care se dovediră nevrednici — Să trăieşti, măria-ta! se auziră glasuri de pretutindeni, cu toate că unii strigau cam cu jumătate de gură — Am hotărît să fie sfetnic al domniei mele la vistieria ţării boierul Ghinea Brătăşanu, zise deodată Vodă S-a dovedit om de mare credinţă, dîrz şi milostiv — Aşa-i! încuviinţară dregătorii Fără a se mai lungi la vorbă, Matei-vodă părăsi încăperea, privind cu un zîmbet în colţul gurii spinările încovoiate ale boierilor „O turmă de lingăi!” îşi zise „De fapt, întotdeauna s-au găsit linguşitori, pe care poţi să-i învîrţi după cum mişti degetul Vicleanul de Ghinea are sînge grecesc şi a ştiut cum să-i joace E dat naibii!” După plecarea voievodului, mulţi părăsiră odaia divanului, dar nu puţini au fost şi aceia care l-au înconjurat pe noul vel-vistiernic, strîngîndu-i mîinile cu făţărnicie Se ridicaseră şi cei trei vinovaţi, maziliţi din slujbă, dar nu cutezau să se apropie de Brătăşanu, aşa încît se îndreptă acesta spre ei — S-a isprăvit cu bine! Mergeţi acasă în linişte şi pace! Nu era să vă las eu să pieriţi, cîtă vreme mi-aţi călcat pragul şi mi-aţi cerut sprijinul! zise el anume ca să fie auzit de alţii — S-ar cădea să-ţi mulţămim boier începu Stroia, dar Ghinea i-o reteză pe dată: — Vel-vistiernic! Eu îs acum în slujba aceasta, să nu uitaţi, iar domniile-voastre să vă străduiţi a pune la loc banii făgăduiţi, că eu n-am de unde — Dar parcă — Am spus-o aşa, într-o doară, ca să vă scap de la ananghie, dar ştiţi prea-bine că dacă ar fi să dea ţara birul tot împărăţia l-ar lua, şi atunci de unde să umplu vistieria ţării? Mazilii se uitară buimaci, nepricepînd prea bine ce va să zică, mai cu seamă că nu le trecuse de tot spaima Oricum, îşi dădură seama că aveau să înfrunte trufia veneticului căruia îi datorau viaţa Un aprod veni să-l cheme pe noul dregător la măria-sa şi Ghinea se grăbi să-l urmeze Acesta îl privi zîmbitor şi-l întrebă: — Fu bine, Ghineo? Ce zici? — De neaşteptat, doamne Au să dea şi ei banii — Cum „şi ei”? Nu cumva ai de gînd şi tu?! — Nu la mine mă gîndeam, măria-ta, ci la ţară Va trebui strîns iarăşi birul — Asta nu, cinstite vel-vistiernice! se împotrivi Vodă Domnia mea n-are să îngăduie ca cei mai năpăstuiţi supuşi să fie jupuiţi de vii Avem banii de haraci neatinşi Ce mai vrei? — Măria-ta să nu uite că la Stambul te pîndeşte Leon Tomşa, chit că acum s-a dat la fund, făcîndu-se neguţător de stridii — Mazilul? — Întocmai! Strînge bani grei, iar bunul său prieten, Curt Celebi, unelteşte şi adună pîrîşi, dar şi toată ura împotriva măriei-tale De unde să luăm atîta aur, ca să le astupăm gura celor mai lacomi de la Poartă? — Socoteam că era mai bine să fi năimit ceva lefegii ca să ne scăpăm de păgîni, nu să-i îndopăm cu aur Rakoczy a făgăduit — Vorbe, luminate stăpîn, vorbe! cuteză Ghinea să-l întrerupă, fără să-şi dea seama Vorbe şi nimic altceva! Să ne slobozim de grija duşmanilor de la sărai, ca să ne putem întări şi mai apoi să strivim capetele balaurului otoman Ne trebuie o groază de bănet, şi eu mă încumet să-i scot pentru măria-ta, dar pentru aceea zisei să mai plătească o dată ţara — Orice, Ghineo, dar asta nu! Ţăranii sînt vlăguiţi de tot, încît abia mai suflă Ce să le mai iei? Cenuşa de pe vatră, poate — Dar bine, doamne, au numai aceştia sînt în Ţara Românească? Boierii nu-s şi ei ai ţării? Ei de ce să nu dea barem un zlot pentru binele ei? — Ghineo, tu ai înnebunit! Vrei să mi-i pui în cap pe toţi? Uiţi că noi înşine sîntem boieri? Aşa nu faci decît să-mi înmulţeşti duşmanii! — Dar dacă nici n-au să simtă că le voi lua? zîmbi vel-vistiernicul Nu pentru aceea am căpătat dregătoria? — Fă ce vrei, dar pe săraci mai lasă-i! Iar de ţi s-o împotrivi boierimea, să ştii că eu mă spăl pe mîini De Leon-Stridie, însă, încuviinţez să mă scapi, cu bani ori fără — Dar de celălalt? — Care?! — Cigalla, mărite stăpîn! Ce, doar n-ai uitat? — Aşa-i, că pe ăla nu-l mai băgai la socoteală Tot mai umblă după domnie? — Încă cum! — Atunci ţi-i las pe toţi, şi dacă se vor mai ivi şi alţii, tot în seama ta rămîn, că văd că îţi merge mintea Am auzit că şi Vasile-vodă din Moldova nu s-ar da în lături să mă înlocuiască cu podoaba de fiu-său — Cu el doar cu arma te vei socoti, doamne Cît despre ceilalţi, lasă-i în seama mea, că le vin eu de hac! se grozăvi Ghinea — Prea-bine, prieten al inimii mele şi adevărat frate ce îmi eşti, zise voievodul Ce s-ar fi făcut soru-mea, Florica, dacă nu dădea peste tine? — Mai bine zis, norocul a fost de partea mea, stăpîne, se linguşi Brătăşanu Aş mai fi putut sluji măriei-tale, dacă nu mă căpătuiam în ţara aceasta? — Eşti cam pişicher, Ghineo, dar, dacă-i spre binele ţării şi al domniei, nu-i păcat ÎN CETATEA PADIŞAHULUI DUPA NENUMĂRATE PERIPEŢII, care i-au pus viaţa în primejdie, orfanul cocon al răposatului Radu Mihnea a dat în calea lui spre Istanbul de un neguţător grec, Haralambos, care s-a învoit să-l sprijine pe necunoscutele meleaguri Copilul nu era însoţit decît de bătrînul său epitrop, fostul căpitan Pîrvu, şi împreună cărau toată averea ce putuseră lua cu ei la plecare Haralambos află că băiatul avea neamuri în capitala otomană, anume familia bogatului Stratonic Lambrakis, totuşi, auzind cele pătimite pînă atunci, chibzui că ar fi cu mult mai bine să ascundă adevărul şi ticlui el o poveste Mai întîi schimbă numele băiatului în Franţ, spunînd că ar fi fost un copil din flori al tatălui său, Iane Surdul din Costantiniya, adică frate vitreg cu el, că avea şi o soră, Thamar, cam de aceeaşi vîrstă, şi că maică-sa murise de cîţiva ani Aşa urma să afle, pe căi ocolite, ce hram poartă al de Lambrakis şi cu ce ochi ar fi primit pe nepotul din Moldova — Isteaţă minte mai ai, rîse mulţumit căpitanul Pîrvu Adevărat se zice că grecul îl poate duce de nas şi pe dracu, cînd vrea Nu mi-o lua în nume de rău, dar văd că Dumnezeu ni te-a scos în cale şi poate om scăpa de cele necazuri de pînă acum Grecul îi strînse mîna şi scorneala lui se dovedi folositoare, căci nimeni nu i-a mai găsit urma pribeagului domnişor în marele oraş Şi poate că ar fi dăinuit asta multă vreme, dacă moş Pîrvu nu s-ar fi îmbolnăvit, căzînd la pat Nu-i pria lui şi pace în ţara turcească, încît se topea văzînd cu ochii Atunci socoti tînărul neguţător că ar fi mai bine dacă Lambrakis ar afla adevărul chiar din gura epitropului şi, cum îi prevedea ceasul din urmă pe aproape, îşi luă inima în dinţi şi bătu la uşa bogătaşului Iarna se arăta în părţile astea altfel decît pe plaiurile moldovene, dar „Franţ” nu ducea dorul săniuţei ori al bulgărilor de omăt, avînd zilnic alte născociri şi mulţi prieteni, şi băieţi şi fete Cînd şi cînd, se mai ducea pe la Pîrvu, care nu voia să-i spună ce are, nici în ruptul capului Aflînd că bătrînul „leneveşte”, aşa după cum îi spunea chiar el, îl săruta pe obrajii scofîlciţi de boală şi fugea iar, zorit, pe uliţă Haralambos găsi acasă numai pe kira Evdokia, mătuşa băiatului, care, auzind de Mihnuţ, odrasla Maricăi, nici nu-şi mai aşteptă bărbatul, ci plecă pe dată să-l vadă, lăsînd vorbă unde se află Nici nu intrară bine pe uşă, că veni şi kir Stratonic, tot o fugă, dar nu dădură decît peste epitropul bolnav, copilul fiind plecat teleleu pe uliţă Bătrînele lui rude se cam înspăimîntară, căci abia acum înţelegeau rostul spargerilor din casa lor, dar Haralambos îi linişti, spunîndu-le că şi numele îi fusese schimbat şi nimeni nu-i cunoştea taina, în afara lui însuşi, dar el avea altele în cap Tînărul neguţător le sluji şi de tălmaci, întrucît epitropul nu cunoştea limba grecilor şi nici ei pe-a lui — Iacă, zise bolnavul cu glasul stins, am dat acestor oameni de treabă, care ne-au stat cu mare ajutor la nevoie, douăzeci de mii de drahme, dar socot că nu-i îndeajuns pentru inima lor cea bună şi dragostea frăţească ce i-o poartă „măriei-sale” Încercă să zîmbească spre Haralambos: — Iartă-mă că i-am spus aşa, dar acuma nu multă vreme am să-l mai dau de gol! Acesta îi strînse mîna şi întoarse capul ca să nu i se vadă lacrima înflorită în colţul ochilor Kir Stratonic încuviinţă cele făcute şi făgădui să le mai dea şi pe deasupra, ori de cîte ori ar avea nevoie Cu gîtul uscat de fierbinţeală, bolnavul se căzni să vorbească mai departe: — Ce am prăpădit pe drum, pînă la sosirea noastră aici, este socotit pînă într-un sfanţ, pe înscrisul întocmit cu Haralambos Cealaltă parte a averii orfanului este neatinsă şi, pe lîngă banii şi giuvaerurile aflate în lada de colo, mai sînt şi înscrisurile către zarafii de aici ca să-i dea banii cînd o pofti Îşi trase din nou răsuflarea, înghiţi în sec, iar Haralambos îi întinse ulcica cu apă — Domniile-voastre veţi face ce veţi crede de cuviinţă, căci mare nădejde îşi puseseră răposaţii lui părinţi în venirea orfanului aici Povesti mai apoi cîte pătimise bietul copil şi-i părea rău că abia în ultima vreme aflase că duşmanul cel mai încrîncenat se dovedise Vasile-vodă Lupu, dacă s-ar lua după mărturisirea împieliţatului călugăr Rafailă, dar nu-şi dădea seama pentru ce să-l fi urît într-atît Toate aceste întîmplări o făcură pe chira Evdokia să-i dea lacrimile, iar pe bărbatu-său îl cuprinse teama ca nepotul să nu fi fost vreun nevolnic, ori vreo grijitură Se lumină însă la faţă cînd se pomeniră deodată cu „Franţ” dînd buzna în odaie Băiatul se fîstîci văzînd lume străină, dar aflînd că era vorba de rudele sale, la care ar fi trebuit să se ducă, nu se prea arătă încîntat — Să ştiţi că eu nu plec nicăieri de lîngă moş Pîrvu şi nici pe tata Iane nu-l părăsesc, zise Mihnuţ de la început — Nici noi nu vrem să te smulgem de lîngă cei dragi ţie, dar te poftim să treci şi pe la noi, ca să ne iubeşti şi să-ţi fim în loc de părinţi, cum a vrut însăşi măicuţa ta Mihnea îşi cunoştea povestea şi se gîndi că aşa ar fi trebuit să se întîmple, încît făgădui că n-are să-şi uite singurele neamuri de sînge pe care le avea, iar bătrînii trebuiră să se mulţumească deocamdată cu atîta Apoi copilul se duse lîngă Pîrvu şi, mîngîindu-i pletele, îl întrebă cu duioşie, căci îşi dădea seama că era bolnav : — N-ai vrea să vii cu mine, moşule, să ne uităm la biserica cea mai mare din lume, pe care au pîngărit-o osmanlîii? La ce bun să „leneveşti” atîta Iacă, vom trece şi pe la unchiul, hai, zău! — Dragă Franţ, să nu mai vorbeşti aşa urît despre turci, chiar aici, în oraşul sultanului! zise Haralambos — Aşa spun toţi copiii, se dezvinovăţi el Haralambos îi vorbise greceşte, şi kir Lambrakis, auzind despre ce era vorba, se alătură tînărului neguţător: — Tu nu trebuie să te iei după prostiile lor! — Ba, dacă vrei să ştii, au dreptate! se răsti Mihnuţ Iar grecii au să-i azvîrle pe păgîni în marea de unde au venit Cei doi bătrîni nu mai puteau de bucurie că nepotul lor se descurca atît de bine pe limba strămoşească, dar mai ales că era cuprins şi de dragoste pentru Elada — Psihi mu! făcu mătuşa Evdokia cu ochii în lacrimi Se vede că eşti din sămînţa noastră — Ba, nu-i adevărat! se împotrivi băiatul Eu mă trag din neamul Basarabilor şi al Corvineştilor Sînt şi însemnat — Să nu mai pomeneşti niciodată, frate Franţ, de asta! îl dojeni Haralambos Ai uitat oare ce am hotărît? Şi să ştii că mătuşa ta are dreptate, căci o picătură de sînge de-al nostru ai, fără îndoială, şi nici de el n-ai de ce să te ruşinezi, ba dimpotrivă! Oricum, nepotul fu pe placul soţilor Lambrakis Nu aveau pe nimeni în afară de el şi toată averea agonisită trebuia să-i rămînă lui, aşa că nici n-au voit să se atingă de cele aduse de Pîrvu din Moldova — Să păstrăm banii cu folos, pe la cămătari şi zarafi, ca să se înmulţească, zise kir Lambrakis, şi în privinţa asta eu vă voi ajuta Ar trebui însă ca atît bolnavul, arătă el spre Pîrvu, cît şi băiatul să vină să stea cu noi, căci sîntem singuri şi i-am îngriji tare bine — Mulţumesc din inimă domniilor-voastre, răspunse Pîrvu auzind despre ce era vorba Eu însă în curînd am să mă mut în altă lume şi n-am să vă mai fac nici o grijă Cît despre măria-sa, socot de cuviinţă ca măcar la două zile să treacă pe la curtea dumnealor, adăugă el uitîndu-se la Haralambos — Cum am putea să-ţi fim de ajutor? întrebă kir Stratonic pe fostul oştean, deşi ştia că n-ar mai putea face nimic pentru el — Apăi, de, răspunse acesta, aş dori şi eu ca, după ce-oi muri şi cînd măria-sa va ajunge în scaunul cuvenit al ţării, să ducă şi osemintele mele în pămîntul de baştină şi să le îngroape în satul meu de pe malul Argeşului Şi să mă pomeniţi şi pe mine, cînd veţi aprinde lumînări pentru cei dragi Auzindu-l pe epitropul său, care nu vorbise niciodată aşa pînă atunci, lui Mihnea i se puse un nod în gît Cît pe ce să izbucnească în plîns, dar Haralambos îl trase pe dată şi amîndoi ieşiră din odaie, ca să nu-l vadă bolnavul şi să-i facă şi mai rău Prevestirea bătrînului se împlini în sticloasele zile ale lui făurar, aşternînd o mare tristeţe în sufletele celor care-l cunoscuseră şi-l iubiseră pe fostul oştean al domniei Murise fericit, ţinîndu-l de mînă pe Mihnea, căruia îi ceru cu glas de moarte: — Să-mi făgăduieşti, măria-ta, că ai să te străduieşti să ajungi domn al vreunei ţări de-a noastre şi, o dată ajuns în scaun, să strîngi laolaltă tot neamul românesc — Ca măria-sa Mihai, încuviinţă băiatul — Întocmai! Şi să nu uiţi că semnul de pe umăr te obligă să calci pe drumul strămoşilor, că numai aşa vei primi binecu-vîntarea tuturor celor de un sînge şi-o credinţă Să fii necruţător cu duşmanii noştri, că nici ei n-au să te ierte! Se stinse bărbăteşte şi cu un zîmbet fericit pe buze, iar obrazul încremenit rămase luminat de flacăra luminării, de parcă ar fi poposit o rază de soare pe el Aşa îi găsiră cei dimprejur, ţinîndu-se de mînă şi după moarte, şi abia cînd îşi dădu seama că se va despărţi pentru totdeauna de bunul său „moş Pîrvu”, tînărului Mihnea parcă i se rupse ceva în el şi puhoiul lacrimilor îl năpădi într-un plîns cu sughiţuri După înmormîntarea ce avu loc în cimitirul grecesc, numai vreo două săptămîni mai rămase Mihnea în casa lui „tata Iane”, apoi se mută la rudele sale, aşa cum fusese voinţa răposatului Haralambos încuviinţase, mai ales că acestea tocmiseră nişte slujitori înarmaţi, care aveau să-l păzească pe vlăstarul domnesc, dacă furii ar mai fi avut poftă să le calce casa În acest fel şi Haralambos ar fi putut să-şi vadă de treburile lui neguţătoreşti, plecînd iarăşi cu marfă prin ţări străine, ca să sporească avutul ce-l dobîndise prin dărnicia soţilor Lambrakis, dar şi la povaţa lui kir Stratonic, cu care se întovărăşise la negoţ Nu era departe de vechea mahala unde se obişnuise, dar Mihnea intrase în altă lume, mai înstărită, deşi lipsită de veselia celor săraci Şi straiele începură a fi din ce în ce mai frumoase şi mai împodobite, pe măsura cinului familiei Lambrakis Veneau pe la ei familii vestite din neamul împăraţilor de altădată ai Bizanţului, ba unii se şi gîndeau cum ar face să arvunească o căsătorie cu vreo odraslă de-a lor, căci bogăţia Lambrakilor le făcea cu ochiul Mătuşa Evdokia însă priveghea grijulie şi nu îngăduia nici o încuscrire, decît numai dacă ar fi fost un neam de prinţi bogaţi, şi nu scăpătaţi, fără alte bunuri în afara unui nume falnic de altădată Dar Mihnea habar n-avea de toate acestea Se ducea mai în fiecare zi pe la „soră-sa” Thamar, şi nu atît pentru bătrînul ei tată surd, cît ca să se joace cu prietenii lui, Spiro, Lakis, Kiriakos şi mulţi alţii Din păcate, treptat începură a se împuţina zilele de joacă, fiindcă mătuşa Evdokia tocmise trei dascăli Voia ca nepotu-său să fie şi cărturar, nu doar un războinic oarecare Mai întîi fusese adus kir Nechifor Lucaris, care avea să-l înveţe dulceaţa limbii greceşti de altădată, încîntîndu-i urechile cu minunatele poveşti ale Iliadei şi Odiseei, ori cu tragediile ce răsunaseră cîndva şi sub cerul însorit al Istanbulului Rareori îi mai zicea Costantiniya, numai cînd era cu copiii lui, căci pînă şi dascălul grec îl povăţuise să nu-i supere pe stăpînii turci, cînd avea să se învîrtă în mijlocul lor — Dar eu n-am să mă duc niciodată pe acolo, răspundea la început Mihnea şi într-adins pomenea vechea denumire grecească a oraşului, Constantinopolis Mai pe urmă se arătă mai puţin înverşunat, căci învăţatul Turk Ahmed Lala ştiu să-i strecoare în suflet dragoste şi pentru limba Profetului Era dascăl la medresa geamiei Aya Sofia şi cu mare cheltuială şi rugăminte se învoise să se ocupe de nepotul lui kir Stratonic, cu care era prieten Ar fi fost mai lesne să-l fi dus la şcoala lui de la moschee, dar asta ar fi însemnat ca tînărul să-şi lepede legea creştinească şi turcul ştia prea bine că grecii erau tare încăpăţînaţi în necredinţa lor Mihnea însă avea o înfăţişare plăcută şi o minte ageră, încît înţeleptul dascăl nu se îndoia că într-o bună zi avea să-l aducă fără greutate la legea musulmană Prindea cu uşurinţă limba turcă, ba chiar şi araba şi persana, atît de trebuitoare în ştiinţele filosoficeşti Istorisirile lui Ahmed Lala se încurcau în mintea băiatului, nu o dată, cu cele ale lui kir Lucaris, şi asta nemulţumea pe cei doi dascăli deopotrivă Cel de-al treilea, Roberto Capestano, raguzan de obîrşie, era mai tînăr decît ceilalţi dascăli ai lui Mihnea şi, pe lîngă limba italiană şi latină, se obligase să-l înveţe meşteşugul armelor, care îi era cel mai de plac învăţăcelului Cu el avusese altă nedumerire, căci băiatului i se părea că limba latină nu era decît „o românească stricată”, iar cît despre italiană nu se îndoia că era vorba de români ce trăiau pe meleaguri îndepărtate de casa lor şi cam încurcaseră graiul străbun Se înţelege că măiestrul Capestano făcuse la început mult haz de spusele lui Mihnea, trebuind apoi să-i desluşească şi trecutul îndepărtat şi să-i lămurească locul de baştină al românilor, adică Roma cea bătrînă, de unde fuseseră aduşi cîndva în ţara vestitului Decebal, în care s-au împămîntenit pînă astăzi Asta era prilej de mare fudulie pentru Mihnea şi se lăuda în faţa prietenilor săi, care habar n-aveau nici de Roma şi nici de români, dar rămîneau cu gura căscată „cît de învăţat” era fratele lui Thamar O mai slăbise acum cu joaca pe uliţi, căci mai toată ziua, ba chiar şi seara tîrziu, se mînia împreună cu kir Lucaris de ticăloşia lui Mehmet Cuceritorul, care a doborît o mîndră împărăţie de altădată, pentru ca a doua zi să rămînă mut de încîntare auzind faptele de vitejie ale aceluiaşi sultan din gura lui Ahmed Lala Se duceau apoi împreună la „geamia albastră”, cum i se spunea, isprăvită de curînd, şi răsfoiau ore la rînd foile îngălbenite ale coranului Nu i-a plăcut însă nicidecum semiluna ce străjuia minaretele Sfintei Sofia Odată avu norocul să-l zărească, printre oştenii ce-l înconjurau, pe însuşi sultanul Murad-khan, călare pe un frumos armăsar arăbesc, acoperit cu aur şi atlazuri „Aşa falnic trebuie să fi arătat şi măria-sa Mihai, dacă nu şi mai grozav!” îşi zisese el încîntat Dar cu toată această măreţie, grecii, în cea mai mare parte şi mai cu seamă cei de vîrsta lui, se împotriveau cu înverşunare stăpînirii semilunei Unii, dintre cei bogaţi, se împăcau cu gîndul şi chiar îşi numeau oraşul Stalâmbol, ca să fie mai apropiat de limba turcă, dar alţii nu vroiau să audă altfel decît de „oraşul lui Constantin”, aşa cum i se spunea odinioară Se zvonea din ce în ce mai des că o dată cu împlinirea celor două veacuri de stăpînire a păgînilor, adică în , Dumnezeu avea să trimită un arhanghel cu sabia de foc să-i alunge peste Bosfor, căci numai atîta fusese hotărîtă osînda grecilor, pentru păcatele ce le săvîrşiseră cîndva Mihnea nu ştia ce să mai aleagă, căci Ahmed Lala i-a spus că acestea nu erau decît bazaconii şi scorneli greceşti, dar kir Nechifor credea, ba şi chiar şi ser Roberto o nădăjduia din adîncul inimii Tînărul încerca zadarnic să-i împace şi pe unii şi pe alţii Învăţătorul grec îi povesti de megaducele Lucas Notaras, care crezuse că se va putea împăca neamul grecilor cu al osmanlîilor şi care pierise din însăşi porunca padişahului Asta îl cam descumpăni pe băiat şi într-o zi o iscodi pe mătuşă-sa, care părea a fi cea mai dreaptă: — Mătuşă Evdokia, domnia-ta ai auzit de Lucas Notaras? — Vreun precupeţ, ori marinar? Cine o mai fi şi ăsta? Ţi-a zis cumva, ceva, psihi-mu? se îngrijoră bătrîna Mihnea izbucni în rîs — A fost un megaduce, mătuşă! Este mort de aproape două veacuri — Ei, bată-te să te bată! făcu mătuşa zîmbind M-ai băgat în sperieţi, crezînd că cine ştie ce derbedeu va fi fiind acesta ori că te va fi ameninţat cu ceva, Doamne fereşte! Dar văd că-i treabă cărturărească Întreabă-l pe arhon Lucaris — Păi el mi-a spus, dar credeam că ştii şi mata Eu să fi fost megaduce — Ce-ai fi făcut? zîmbi kira Evdokia sorbindu-l din ochi — Aş fi întemeiat ţara Daciei şi Dar nu cumva nici de măria-sa Mihai nu vei fi auzit? — Ba de el, da! Eram însă o copiliţă ca tine pe atunci, aşa că am cam uitat, căci n-aveam gîndul pe la bătălii, precum băieţii TÎRGUIELI PE SEAMA ŢĂRII NORI PLUMBURII SE AŞTERNURA pe deasupra dealurilor de către munte, prevestind o iarnă timpurie Vîntul tăios îi zorea de la spate pe gospodari să-şi strîngă bruma de bucate ce mai rămăsese neculeasă şi s-o pună la adăpost pentru vremea cea rece Către miazăzi, spre Dunăre, toamna încă mai era stăpînă, cu toate că viforniţa răzbea pînă hăt-departe, tocmai în munţii bulgăreşti Dumnealui, vel-vistiernicul Ghinea Brătăşanu îsi strînse dolmanul îmblănit pe lîngă trup şi se avîntă în şa Se îndreptă de şale şi îşi potrivi cuşma din blană de vidră, nu numai ca să-i ţină de cald, ci şi spre marea lui pohfală că era un mare boier divanit, cumnat cu Vodă Roti privirea peste gospodăria pe care o lăsa în seama dumneaiei, jupîneasa Florica, apoi, făcu semn oştenilor ce-i însoţeau să pornească Cei şase flăcăi purtau pistoale la brîu, ca haiducii, unde pui însă că le mai dăduse şi săbii încovoiate, flinte pe umeri şi baltage la coburi, de parcă ar fi mers la cine ştie ce mare înfruntare şi nu doar pînă la Tîrgovişte El însuşi îşi alesese aceşti zdrahoni, ciobani din ţara Făgăraşului, anume străinaşi, ca să nu lege prietenie cu oamenii locului, măcar că vorbeau aceeaşi limbă şi aveau aceeaşi credinţă şi aceleaşi obiceiuri În cetatea de scaun n-a zăbovit prea multă vreme, ci numai cît s-a înfăţişat măriei-sale, şi degrabă a şi făcut calea întoarsă Se zorea să ajungă la Brătăşani, unde trebuia să-i sosească un oaspete de seamă, dar în mare taină, în afara domnitorului nimeni nemaiavînd ştirea lui Poate că nici n-ar mai fi trebuit să facă acest drum, dar avea nevoie de încuviinţarea lui Vodă pentru faptele pe care le purta în gînd, cum de altfel niciodată nu făcea de capul lui De cum păşi peste prag porunci ţuică fiartă, cu mult piper şi alte mirodenii, îndulcită cu miere, aşa cum îi plăcea domniei-sale să se încălzească în pripă şi să-şi rumenească obrajii — Bre, Iordache, zise el către vătaful de curte Aştept un mosafir, care nu ne ştie limba, dar cum s-o ivi tu să-l iei de mînă şi să mi-l aduci îndată Apoi — Milostive stăpîn, socot că-i cel care a sosit în lipsa domniei-tale — Cuuum? se holbă boierul, înecîndu-se cu băutura caldă O tuse puternică îl cuprinse şi cîtăva vreme nu măi fu în stare să spună ceva Cu greu izbuti să îngăime: — Tontule! Mă laşi să vorbesc de pomană? Uite ce păţii! Unde-i acuma? — În odăile de jos, că nu aveam poruncă ce să fac Tocmai voiam să spun — Barem l-ai ospătat ca lumea? — Drept să zic, nu prea! I-am dat nişte pîine cu brînză şi ceapă, căci după înfăţişare pare a fi un călugăr papistaş pribeag şi ăştia nu — Mergi pe dată şi pofteşte-l aici Ba nu! În odaia cea mare, unde-l primim şi pe Vodă Vătaful căscă ochii mari — Da, da! Ai auzit prea-bine Fă cum îţi spusei! Şi să porunceşti pe dată un ospăţ îmbelşugat, ca să ne spălăm ruşinea Auzi colo, ceapă! Slujitorul nu mai aşteptă alte îndemnuri şi o porni în fugă spre îndeplinirea voinţei stăpînului Sucit cum îl ştia, n-avea de ce să se mire că primea pe un pîrlit de pribeag chiar în încăperea în care se odihnea şi se ospăta însuşi voievodul ţării Boierul Ghinea se arătă zorit şi o lua înaintea oaspetelui, rînduindu-şi pletele şi mustaţa în minunata oglindă adusă tocmai de la Veneţia, cu mare cheltuială Se tolăni anume în frumosul jilţ de piele cu încrustaţii neasemuit de frumoase, meşteşugite la Cordoba, la capătul lumii, în Spania Mai ticlui faldurile dolmanului, de care încă nici nu apucase a se dezbrăca, şi bătu din palme Se înfăţişă pe dată roaba aceea mititică şi cu năframă roşie — Deschide ferestrele să intre aer curat, că tare mai pute a ţuică fiartă Parcă nu el fusese cel care o băuse! Aruncă apoi un pumn de smirnă arăbească în tigăiţa cu jăratec anume adusă pentru aşa ceva si trase pe nări fumul cel plăcut mirositor, apoi se aşeză din nou în jilţ, cînd se auzi vocea lui Iordache îmbiindu-l pe străin — Iacă, stăpîne, dumnealui îi musafirul! îl arătă vătaful pe călugăr şi ieşi pe dată Vel-vistiernicul îşi ticluise o poveste pentru străin, spunîndu-i că aflase la Tîrgovişte de sosirea lui şi că tot într-un suflet alergase acasă Pentru aceea îl găsise neîmbrăcat cuviincios dar ardea de nerăbdare să se întîlnească cu el Pe de altă parte voia să-şi arate bunăstarea, ca să ştie străinul că boierii de pe aceste meleaguri nu erau cu nimic mai prejos decît cei din Stambul Dădu să se ridice sprinten, dar simţi un junghi ascuţit prin şale, ţinîndu-l locului Se mulţumi să întindă mîna şi să-şi ceară iertare: — Călăritul, kir Capello Socot că domnia-ta eşti! — Întocmai, vel-vistiernice Brătăşanu! salută străinul cu plecăciune, ca prin ţările apusene Cred că nici eu nu m-am înşelat, nu? Boierul rîse şi încuviinţă din cap Vorbeau greceşte, căci, în afara limbii române, gazda nu-şi mai putea spune gîndurile decît în limba lui de naştere — Mă bucur nespus, kir Capello, că ai răspuns chemării mele şi nădăjduiesc să-ţi fi ajuns banii trimişi, zise mieros Brătăşanu Se ridică totuşi din jilţul de piele şi se aşezară amîndoi la masa de stejar, de unde s-ar fi putut sălta mai lesne — Asta n-aş putea s-o spun, căci banii, oricît de mulţi ar fi, niciodată nu-ţi prisosesc — Deocamdată a fost numai începutul, arhonda Eu ştiu prea-bine că ce plănuim noi costă cu mult mai mult, şi n-am să mă zgîrcesc — Mi-ar place să mă luminezi, şi de una şi de alta Cum vom face? — Mai întîi aş vrea să te rog să mă ierţi pentru găzduirea dată de vătaful meu, căci am ţinut să nu ştie nimeni, iar eu am socotit că vei sosi peste vreo cîteva zile — Obişnuiesc să mă grăbesc la drum, ca să nu dau de vreo capcană, căci, orice s-ar zice, mă aflu în tabăra duşmană, arhon vistiernice — Dar la prieteni! zîmbi linguşitor gazda Tocmai de aceea am să-ţi mărturisesc tot adevărul: m-am săturat să-l slugăresc pe Vodă, fără să fiu răsplătit după munca mea — Din cîte am aflat, sînteţi rude — Hm, da! Cumnaţi, dar asta nu înseamnă mare lucru, căci Matei e un hapsîn — Dar domnia-ta ce-ai pofti? — Schimbarea domnului, însă nu cu oricine Ştiu prea-bine că la Costantiniya unelteşte Curt Celebi pentru fostul voievod Leon Tomşa, iar eu i-am fost duşman de moarte Nu am poftă să mă băjenesc, dacă apucă el domnia — Ei da, asta ar fi o pricină Dar atunci tot mai bine cu domnitorul de astăzi, nu? — Nu pot zice că nu, dar cine ştie cît timp izbuteşte să se mai ţină în scaun? A trecut multă vreme şi, după cum îţi spusei, Curt Celebi nu stă cu mîinile în sîn la Poartă — Ce-aş putea face eu? — Multe! Mai întîi să mă scapi de Leon Tomşa — Să-l ucid?! Nu ţi-ai găsit omul, arhonda! — Nu pe el Ar fi îndeajuns să piară Curt Celebi şi pentru asta domnia-ta tocmeşti pe careva, iar banii îi dau eu Vezi bine că nu mă pot mişca pînă acolo — Aşa mai merge Are să coste însă foarte mult — Nici o grijă! Nu degeaba sînt eu vel-vistiernic Dar vezi, nu care cumva să fim traşi pe sfoară, iar dacă ar fi omorît şi Leon Tomşa, noi n-am avea decît de cîştigat — Parcă ai spus numai de Curt — Se-nţelege Gîndeam că va trebui să găsesc pe altcineva, căruia să-i dau cu mult mai mult, dar asta — Ai pomenit, domnia-ta, despre „cîştigul amîndurora” Ce să însemneze asta? — Signore! zise deodată gazda Să vorbim deschis, negustoreşte! Eu n-am uitat că domnia-ta ai un prieten, pentru care te-ai zbătut să-l faci domn aici, la noi A fost dovedit odinioară de Leon Tomşa, dar acuma oare numai întîmplător se află şi el la Istanbul? Să nu mai poftească tronul Ţării Româneşti, şi să fie acolo numai de dragul oraşului? Ce zici? Luat pe nepregătite, Capello rămase o clipă pe gînduri, mai cu seamă că tocmai intrau şi slugile cu tot felul de bunătăţi, care făceau cu ochiul musafirului ospătat pînă atunci cu brînză şi ceapă Îl gîdilau prin măruntaie mirosurile ademenitoare, dar mai ales privirea i se opri asupra unei carafe cu vin rubiniu „Boierul acesta viclean ştie mai multe decît vrea să arate faţă de mine”, îşi zise el în gînd şi se hotărî să chibzuiască mai înainte de a se băga în încurcătură Era foarte adevărat că ne-norocosul de Gian Michele Cigalla bătea caldarâmurile Stambulului, cu toate că nunta cu domniţa Hana de Podebrad se stricase de mult Nutrea nădejdea că va izbuti în cele din urmă să ajungă prinţ şi de fapt mama lui era acea care îi dădea putinţa să risipească aur prin toate părţile, la întrecere cu Celebi, spre marea bucurie a dregătorilor otomani Pe altă parte el ştia prea bine că şi Matei-vodă, putred de bogat, împingea pungi cu nemiluita, îngreuind pentru o vreme uneltirile celor de pe malul Bosforului — Ce folosesc eu? întrebă Capello, după ce înşfăcase un copan de pui rumenit la ţiglă — Aşa mai vii de acasă! rîse Ghinea cu gura plină Începi să-mi placi! Am să fiu scurt! Noul domnitor, prietenul domniei-tale, are să mă facă ban al Craiovei, iar domnia-ta îmi iei locul E bine? Că nu cunoşti limba, nu-i nici o pagubă! Sunetul aurului nu are o ţară anume, şi mai apoi te voi ajuta eu însumi — Şi domnia-ta îmi placi, arhonda! închină Capello un pocal şi-l dădu peste cap pe nerăsuflate Ceva îmi spune că noi doi avem o mare asemănare şi ne vom înţelege — Nici nu s-ar putea altfel, rînji Brătăşanu, sorbind la rîndu-i, dar mai cumpătat Clefăiau cu poftă şi trosneau între fălci fragedele oscioare ale puilor jertfiţi Apucau cu mîinile unsuroase şi sorbeau din cupele pe care le umplea la vreme roaba aceea oacheşă cu năframă roşie — Să fie bine lămurit! zise gazda mestecînd întruna Tot ce ai să cheltuieşti pînă la viitoarea domnie rămîne pe socoteala mea — Să zicem douăzeci de mii de scuzi de aur? — Cu cinci, batem palma! — Ooo! E prea puţin — Şase! — Zece! — Pe urmă am să-ţi dau mai mult, dar pentru început iacă, mai pun o mie — Dacă va trebui să mă tocmesc şi pe urmă — Am zis că nu, dar dă-mi şi mie dreptate Eu dau bani înainte şi nu am nimic la mînă, aşa că este firesc să fiu mai zgîrcit — Bine, mă-nvoiesc, dar numai ca arvună — Aşa gîndeam şi eu! Mai ales că, dacă nu vom izbuti cu aur, eu am o parte a oştirii care nu-mi aşteaptă decît porunca spre a se repezi asupra lui Matei-vodă Dacă măria-sa Ioan Mihai ar veni aici cumva, într-ascuns, lesne am putea schimba domnia, iar Poarta va trebui să fie atrasă de partea noastră, prin grija domniei-tale şi a lui signor Bianchi — Şi asta o ştii?! se miră Capello Trebuia să mă aştept, de altfel Nu pricep însă pentru ce să mai cheltuim banii, dacă avem oşteni gata de luptă? Capello parcă începuse a se cam chercheli, vinul dovedindu-se înşelător Îl întărită însă dibăcia gazdei sale şi nu se îndoia că un astfel de om îi era de trebuinţă, spre a ajunge cineva în lumea asta Dacă vistiernicul îl voia pe Gian Michele, cu atît mai bine, dacă nu, ar fi fost în stare să intre chiar şi în slujba lui Matei-vodă, numai să se căpătuiască De altfel îi plăceau şi locurile şi oamenii, cu limba lor dulceagă şi asemănătoare cu a lui „Ehe! Nu-i rău deloc!” îşi zise şi pipăi pofticios bucile ţigăncuşei, cînd aceasta se apropie să-i umple cupa Fata chicoti, arătîndu-şi şiragul alb al dinţilor ei sănătoşi şi nu se împotrivi, cum ar fi făcut alta — Dacă îţi place roaba, arhonda, ţi-o dăruiesc, rînji gazda Nu te uita că-i mititică, e mare meşteră la pat Ţi-o spun eu! — Da Da? se bucură italianul şi o cuprinse pe slujnicuţă de mijloc — Nu acuma, signor Capello! Avem încă multe de pus la cale, dar, cînd te-i întoarce, a domniei-tale are să fie! Spuse apoi pe româneşte : — Aţîţă-l, fă, dar nu prea mult, ca să-i fie gîndul la vorbele mele, şi nu la tine Pleacă de lîngă el! Roaba ascultă şi se trase cu sfială, spre nedumerirea străinului — Ce i-ai zis? întrebă el — Să mai lase giugiuleala pe altă dată, că acuma avem treabă Mă iscodeai dacă nu putem pune ostaşii împotriva lui Vodă şi iacă, ţi-oi răspunde: trebuie plătiţi cu banii noştri Credeam şi eu că prinţul domniei-tale are destul aur, ca să nu fim nevoiţi să-l risipim pe cel care ni se cuvine — Să ştii, arhonda, că „prinţul meu”, aşa cum îi spui, are şi nu prea, dar, atîta cît are, n-ar fi mai bine să i-l luăm tot noi? — N-ai gîndit rău deloc, dar cum să facem? Văd că ai mare iscusinţă la strînsul banilor, şi aceasta mă încîntă, „vel-vistiernice” Capello Cum ţi se pare, nu sună frumos cum îţi zisei? — Ce mai! Să n-o lungim! În cel mult patru săptămîni ţi-l aduc aici pe „prinţul meu”, iar domnia-ta să găteşti lefegii, că doar n-ai să le dai plata înainte — Un bob zăbavă, chir Capello! Nu vorbirăm mai nimic de Curt Celebi şi Leon — Mai pui cinci mii şi le sucesc gîtul cu mîna mea! se grozăvi Capello ameţit de-a binelea — Încă?! Nu ne-am înţeles o dată? Şase — Pentru mine! Şi dacă mai adaugi să zicem, patru, se face rotund zece — Mă învoiesc, dar mai am şi eu o dorinţă În aceeaşi plată să mai fie prins şi — Altul?! Atunci încă cinci mii pentru mine, dacă mă fac ucigaş de meserie — Nu-i vorba decît de un copil Un plod al unui fost voievod de pe la noi, mort de mulţi ani, dar ţîncul este „os de domn” şi după legea ţării ar avea dreptul la scaunul tătîne-său Acuma am auzit că s-ar afla şi el la Costantiniya, sau e pe drum Fă-l să nu mai ajungă! — Domnia-ta, arhonda, ai să-mi ceri să-l ucid şi pe padişah ori pe toţi cei ce rîvnesc tronul acestor ţări După cum văd, apar domnişori din aceştia ca ciupercile după ploaie, şi eu n-am să pot să stîrpesc atîta omenire, fără să supăr pe dregătorii turci Lasă-l mai pe urmă, dacă-i numai un copil — Mă gîndeam, arhon „vel-vistiernice” Capello, că n-ar trebui lăsat să mai crească Nu ştiu cum se face, dar coconii domneşti se fac bărbaţi în toată puterea cuvîntului cînd nici nu te aştepţi, şi apoi hai cu pungile şi cu cerşeala scaunelor româneşti Dar poate ai dreptate Să-l mai îngăduim o vreme — Atunci, n-ar mai fi nimic de adăugat înţelegerii noastre, arhon „mare-ban” Cum îmi dai banii, am şi plecat — Adică numai jumătate din ei! răspunse Brătăşanu, pierindu-i zîmbetul ce-l însoţise întruna pînă atunci — Mai bine toţi deodată! se împotrivi Capello, care încă mai judeca, cu tot aburul beţiei din cap — Cînd ai să te întorci cu viitorul domn, signore Altcum, să-mi fie iertat, dar cine îmi spune că te vei ţine de cuvînt? — Între oameni nobili ca noi, mai încape oare vreo îndoială? Am făgăduit! Pun onoarea mea chezăşie! — N-am vrut a te mînia, cinstite oaspete, dar pe la noi aşa-i obiceiul şi te sfătuiesc şi pe domnia-ta să faci la fel, oriunde te vei afla Chezăşia banilor este mai bună ca orice Spun aşa ca să te înveţi, pane „vel-vistiernice” Întortocherea vorbelor mieroase ale boierului îl zăpăciră pe italian, care de fapt nici nu mai pricepea prea bine ce i se spunea, din pricina vinului acela amăgitor — Fie după voia domniei-tale, arhonda, deşi nu ştiu dacă fac bine sau nu punîndu-mi viaţa în mîna unui om pe care abia l-am cunoscut — O am şi acuma, nobile domn! rînji gazda Cine m-ar împiedeca să te bag la ocnă, ori chiar pe mîna gealatului? — Cinstea domniei tale! tresări Capello cam îngrijorat — Ei, vezi că am şi eu aşa ceva? Te poţi bizui pe mine fără grijă! Întoarce-te cu voievodul nostru, şi izbînda n-are să ne ocolească Fortuna audaces juvat! spuneau străbunii domniei-tale şi întrucîtva şi ai mei Capello mai apucă să încuviinţeze bîiguind pe limba lui: — Si, si, norocul ajută pe cei îndrăzneţi oare?! Era încă prea mult şi judecata i se cufundă curînd într-un somn adînc Boierul Ghinea se uită la el cu scîrbă şi ochii îi sticliră de bucurie Se ridică şi porunci ţigăncuşei, care nu se dezlipise de colţul unde obişnuia să şadă cînd erau oaspeţi: — Chivuţă, cheamă-l pe Iordache să vină cu cîţiva argaţi ca să-l care pe beţivan la culcare De tine nu mai are trebuinţă! Mai bine să vii în odaia mea, după vreun ceas A doua zi, cu noaptea-n cap, signor Capello gonea în trapul calului spre Corabia, în drumul lui către mărire FECIOARA DE OŢEL NEÎNCHIPUIT DE MARE a fost uimirea alteţei-sale serenisime Rakoczy Gyorgy văzînd, în locul căpriorului asupra căruia îşi aruncase arma, un om a cărui înfăţişare îi era total necunoscută Stătea chircit cu genunchii strînşi, iar mîinile îi încremeniseră pe lancea care-i pătrunsese adînc în coşul pieptului, de parcă ar fi vrut s-o scoată cu ultimele lui puteri Nici o picătură de sînge nu-i murdărise veşmintele ori frunzele de sub el, şi totuşi avea acea sticlire a morţii în ochii mari deschişi Muscheta care zăcea alături avea tigăiţa plină cu pulbere, iar pe ţeava se aflau plumbii ce nu apucaseră să fie sloboziţi, stăpînul ei fiind doborît pe neaşteptate Principele rămase uluit, fiindcă nu i se mai întîmplase vreodată la vînătoare să ia drept ţintă un om Apoi, cînd se adunară însoţitorii, putură jura că văzuseră cu ochii lor ţapul cel viguros care i-a privit batjocoritor şi le-a întors spatele, năpustindu-se în tufişul unde acuma era mortul — Aici nu-i lucru curat, alteţă! se îngrijoră contele Felvinczi Doamne fereşte, dar asemenea schimbare a sălbăticiunii în om nu s-a mai pomenit decît în poveste — Da' de unde! zise baronul Orban Cel de colo, arătă el spre mort, stătea la pîndă, însă n-a mai cutezat să tragă Nu-i vedeţi arma? — Şi a dat căpriorul peste el? întrebă groful Nagy Gyula, vestit prin faimoasele sale turme de porci Aida de! S-ar fi ferit de mirosul de om — Poate că aşa a şi făcut, din care pricină lancea alteţei-sale l-a nimerit pe necunoscut Acum ce ne mai chinuim cu ce a fost? S-a întîmplat şi gata! zise bătrînul grof Gyarfas Lazar Prinţul îi asculta în tăcere şi în sinea lui era tare nemulţumit de cele petrecute, căci te faci de rîsul lumii cînd ucizi un om luîndu-l drept vînat — Totuşi eu zic că nu-i a bună, se încăpăţînă Felvinczi Nu putea lovi alteţa-sa pe străin, chiar dacă ţapul s-ar fi ferit Asta înseamnă că sălbăticiunea avea judecată Aşa să fi fost oare? — Ai dreptate! încuviinţară vreo cîţiva — Atunci, mortul îi căpriorul? întrebă prosteşte Nagy Gyula, ridicîndu-şi sprîncenele stufoase ce-i acopereau ochii mici, înecaţi în grăsime — Doar nu te duce mintea la asemenea bazaconie, Gyula dragă? îl mustră părinteşte Gyarfas, Mortu-i mort, iar ţapul e bine-sănătos, şi cine ştie pe unde o fi ajuns acum În cele din urmă cu toţii fură de aceeaşi părere, şi atunci păru şi Rakoczy a-şi veni în fire: — Eu, de asemenea socot că este ceva necurat la mijloc Parcă am şi acuma în faţa ochilor blana stacojie a ţapului, şi-iată că, în loc să-l fi străpuns prin spate, mortul din faţa noastră a căpătat lovitura în plină faţă — Să nu fie cumva Satana! îşi dădu părerea tînărul grof Hovany, care pînă atunci nu cutezase să se bage în vorbă cu ceilalţi — Domnilor, ce-a fost, a fost! Aţi spus-o chiar domniile-voastre Să ne întoarcem, dar nu fără a cerceta cine a fost nefericitul Felvinczi, ai grijă tu să desluşeşti totul, iar noi plecăm la castel Mi-ar place, domnilor, urmă prinţul, să nu se facă prea multă vîlvă Am greşit am greşit! Oricui i s-ar fi putut întîmpla Haideţi! Vara anului abia începuse, vremea fiind cum nu se putea mai bună pentru vînătoare Fusese poftit de contele Zota Jozsef din Brîncoveneşti şi-l însoţiseră numai prietenii lui cei mai credincioşi, în frunte cu Felvinczi Vince Cel puţin aşa-i credea el, căci despre gazdă ştia că era din tabăra lui Bethlen Ştefan, fratele răposatului principe, pe care-l socoteau mai îndreptăţit a fi urmaş în scaunul lui Iancu de Hunedoara, în vreme ce pe el, Rakoczy Gyorgy, îl ţineau de venetic slovac, măcar că se împămîntenise de multă vreme şi stăpînea de mai bine de şase ani ţara Transilvaniei Unii l-au sfătuit să nu vină la astă vînătoare, fiind vorba numai de o capcană, dar prinţul şi-a zis, că doar aşa îi putea face pe vrăjmaşi să treacă de bună voie alături de el Nu că s-ar fi temut de acel Bethlen, dar ştia că în spatele lui erau turcii, care ar fi fost primejdioşi dacă ar fi intrat în ţară Din pricina ciudatei întîmplări prinţul n-avea ochi pentru frumuseţile din jur, unde o întreagă lume păsărească se luase la întrecere în măiestria trilurilor Ciripitul înceta la apropierea convoiului, dar se pornea iarăşi cînd acesta se îndepărta Dealurile împădurite ţineau din munţii Rodnei şi se dezbrăcau de povara verde a copacilor de cum ajungeau prin plaiurile Bistriţei, unde viile le luau locul Cum se apropiau de Reghin, din nou se acopereau cu stejari, frasini şi cîte şi mai cîte alte soiuri, de-o parte şi de alta a Mureşului, pînă sub poalele munţilor Gurghiului, de unde începea domnia brazilor celor falnici, a ursului şi a cerbului din Carpaţi Meleagurile erau cum nu se poate mai potrivite pentru vînat, şi acesta era din belşug, cu toate că de astă-dată aveau să se întoarcă cu mîna goală la primitoarea gazdă Apoi, către miazănoapte, spre izvorul Mureşului, începeau a se ivi şi aşezările secuilor Oameni, veşnic pregătiţi de harţag, aceştia erau mai greu de înduplecat să se supună grofilor, fie ei chiar şi secui Aveau drepturile lor, înscrise de regii cei bătrîni ai Ungariei, încă de pe vremea cînd fuseseră aduşi de ei pe aceste meleaguri, şi se luau de piept cu oricine le-ar fi încălcat Erau oameni de la munte, cu căutătura aprigă, şi mai întotdeauna se băgau lefegii la domnitorii români de peste munte, în luptele lor cu turcii Alteţa-sa Rakoczy Gyorgy dovedise mai multă minte decît înaintaşii lui, Bathoreşti, care se sumeţiseră să-i iobăgească, izbutind numai să-i răzvrătească El Rakoczy, luase pildă de la olahul Mihali, zis şi „cel Viteaz”, care, dacă nu le dăduse drepturi noi, le lăsase neştirbite pe cele vechi Secuii erau mai ascultători faţă de voievozii Moldovei, care adesea stăpîneau cetăţi prin ţinuturile lor şi nu prea luau în seamă pe prinţul din inima Ardealului, care era şi conte al lor, adică stăpînul La o cotitură le ieşi în cale Zota însoţit de doi călăreţi, şi atunci băgă de seamă Rakoczy că nu fuseseră împreună, deşi plecaseră cu toţii deodată de la castel — Alteţă-serenisimă, făcu acesta cu glas mieros, îndatoririle de gazdă m-au silit să dau pe acasă şi mă zoream acuma să vă poftesc la masă şi odihnă Ochii lui păreau a căuta vînatul care lipsea, dar nu zise nimic Rakoczy, în schimb, îi zîmbi oarecum binevoitor, cu toate că în sinea lui nu-i căzuse bine că Zota îndrăznise să plece de capul lui, adică fără să ceară îngăduinţa, aşa după cum se cuvenea — Ţi-am ucis un om! zise deodată prinţul De bună-seamă că vreun slujitor de-al domniei-tale, căci unul străin n-ar fi avut ce căuta în calea noastră Pentru asta am oprit vînătoarea, fiindcă nu mai am chef să vărs sînge, fie el şi de lighioană sălbatică Zota ascultă liniştit istorisirea celor întîmplate, apoi zise nepăsător: — Va fi fost vreun vîntură-lume, iar dacă era dintre slugile mele, nu-i nici o pagubă Ce căuta în pădure? Eu n-am îngăduit pe nimeni! Totuşi am să-i aduc leşul în sat ca să — A rămas acolo Felvinczi şi se vor aduna şi hăitaşii, încît nu cred că trebuie să te mai osteneşti pînă acolo Înmormîntarea e treaba popilor, iar mie îmi pare rău că ţi-am pricinuit necaz — Nu-i nici un bai, alteţă, mai cu seamă dacă va fi fost vreun olah — De unde ştii? sări Gyarfas — Nu ştiu! bîigui Zota Am zis şi eu aşa, că aceştia se bagă peste tot, fiind o puzderie, şi nu-i rău dacă îi mai împuţinăm — Atunci de ce nu-i vînezi ca pe lupi, ori mistreţi, dacă ai aşa de mulţi olahi? nu se lăsă bătrînul conte — Ei, şi dumneata, Lazăr-baci! Îţi rîzi de mine? Ştii doar că ei îmi lucră pămînturile şi-mi taie copacii şi cîte şi mai cîte alte treburi Sînt o pacoste, îi drept, dar nu ne putem lipsi de ei Rakoczy ştia şi el acest lucru, căci nu o dată se gîndise cum ar fi putut să facă din mulţimea asta de oameni nişte cătane credincioase, dar spusele contelui adevereau gîndurile tuturor nobililor ardeleni — Cinstiţi oaspeţi, n-aş vrea să vă faceţi inimă rea din această oarbă întîmplare Mîine avem să mergem către Deda, şi făgăduiesc să nu se mai rătăcească picior de om nechemat pe acolo Socotiţi pentru ziua de azi că a fost o vină a mea, drept care eu îmi cer umilit iertare Ajunseră pe coama unei deal pleşuv, la poalele căruia se arăta valea Mureşului în toată frumuseţea ei Undeva, către miazăzi, se zărea turla falnicei biserici din Reghin, cu globul ei din vîrf, strălucind ca soarele Prinţul se opri cu întreg alaiul şi îndelungată vreme îşi desfătară privirea Minunată era ţara al cărei stăpîn era şi pentru care îşi pusese în gînd să facă multe, dar tare se mai dovedea anevoioasă calea — Să mergem mai departe, domnilor! zise principele într-un tîrziu, socotind că stătuseră îndeajuns ca să se odihnească şi caii, mai ales frumosul său armăsar alb ca neaua Gîndurile şi visele alteţei-sale nu se puteau da în vileag oricum, căci încă mai era sub turci, deşi principele putea face cam ce poftea Ba se războise şi prin meleagurile Europei, înfruntînd oştile austriece fără încuviinţarea Porţii, dar voia să facă din Transilvania o ţară asemănătoare întru totul celor europene din Apus, cu care se făcuseră şi înţelegeri scrise, peste voinţa turcului Convoiul trecu pe lîngă un grup de ţărani olahi, care se descoperiră, salutînd cu plecăciune Rakoczy le aruncă o privire în treacăt, băgînd de seamă cît erau de ogîrjiţi şi flenduroşi „E drept că-s mulţi, cîtă frunză şi iarbă, dar neputincioşi, cîtă vreme rămîn iobagi ai nobililor unguri” gîndi el „Şi ce oşteni aş mai face din ei, că doar strămoşii lor au fost romanii, cuceritorii lumii de altădată” Ştia însă că legiuiri vechi de aproape două veacuri nu îngăduiau slobozirea iobagilor, iar stăpînii lor dovediseră, nu o dată, că ştiau a se împotrivi oricărei uşurări, chiar şi cu arma-n mînă Nici nu şi-au dat seama cînd s-au pomenit, în poarta castelului din Brîncoveneşti, cocoţat pe un pinten de deal, chiar la o cotitură a Mureşului Nimic însă nu reţinu privirea prinţului în afara Suzanei, frumoasa fiică a contelui, care-l întîmpină în odaia de oaspeţi cu un surîs cum numai ea ştia să-l aibă Cînd voia! Nici tatălui nu-i scăpă luminiţa din ochii prinţului la vederea fetei, şi se vedea că era mulţumit Nu întîmplător a şi fost aşezată lîngă măreţul musafir, spre a-l sluji în timpul ospăţului, dar şi ca să-şi clătească ochii cu frumuseţea domniţei Începură să se aştearnă tot felul de bunătăţi, de la mîncăruri cu sosuri ardeiate şi mirosind numai a mirodenii din toată lumea, pînă la fripturile de viţel şi de purcel de lapte, ori puii fripţi întregi Dar nici vînatul nu lipsea de la locul de cinste Toate acestea erau stropite din belşug cu vinuri roşii şi albe, aduse din toate podgoriile Ardealului, ba chiar şi de la Tokay Însă cel mai mult i-a plăcut alteţei-sale licoarea aceea ca uleiul de măsline la înfăţişare, cu aromă ameţitoare şi dulceagă la gust, şi tare se mai miră că fusese făcută tocmai din viile de dincolo de munte, de la Cotnari — Va să zică din acesta bea Vasile-vodă? zise Rakoczy plescăindu-şi limba de plăcere — Numai pentru atîta şi merită să faci o călătorie pînă la Iaşi! strigă vesel Nagy Gyula, din celălalt capăt al mesei — Cine ştie? mustăci prinţul Poate că ne vom înstăpîni şi pe acolo, căci, după cîte ştiu eu, ţara asta-i una şi dincolo de munte — Vivat! Floriat! închinară mesenii si Rakoczy nu se îndoi cîtuşi de puţin că vorbele sale stîrniseră urarea Vinul se dovedi înşelător, mai ales cel moldav, care prin dulceaţa lui te ispitea să-l bei fără măsură, astfel încît începură a se împletici limbile celor mai însetaţi Poate că şi prinţul ar fi fost în rînd cu ceilalţi, dacă n-ar fi ţinut în pumnul său mînuţa cea mică şi mătăsoasă a Suzanei Nu se mai ferea de nimeni şi o trăsese pe fată lîngă el, ba cît pe ce s-o sărute pe gură, dacă aceasta nu s-ar fi smuls în ultima clipă — De faţă cu toţi, alteţă? se ruşina fata — Dar ai veni cu mine la Iaşi? o întrebă el în şoaptă Am putea să ne scăldăm în această licoare şi tu ai fi ca o bacantă — Dacă alteţa-voastră porunceşte, eu sînt silită să mă supun N-am încotro! — Atunci, odaia mea e cu mult mai aproape decît Moldova Ai să vii? — Alteţa-voastră uită că eu sînt o fecioară neştiutoare — Ah, da! rîse prinţul nelăsînd-o să-şi isprăvească vorba Voi mai aveţi aici o „fecioară de oţel” care ştie multe, dar nu spune — Chiar alteţa-voastră aţi spus că este din oţel, dar eu sînt de carne şi — Şi încă de care! Mai tare ca oţelul celeilalte fecioare! Vrînd să-şi dovedească spusele, o strînse de pulpă, încît biata fată scoase un ţipăt, fără să vrea — Ai păţit ceva, Jujica? sări taică-său, care mai toată vremea era cu ochii pe ei — M-a m-am speriat de un cîine de sub masă, răspunse fata roşind ca para focului Nu-i nimic, tăticule! Rakoczy îşi dădu seama că se purtase urît şi căută s-o împace: — Am fost mai rău decît un soldăţoi neamţ beat Te rog să mă ierţi şi, dacă poţi, uită ce-am făcut! — A fost un cîine nu-i aşa? Nu-mi aduc aminte să fi păţit ceva, tocmai în tovărăşia alteţei-voastre De astă-dată fu rîndul prinţului să roşească şi, ca să nu se vadă, goli un pocal întreg, care-i învălmăşi minţile, aţîţîndu-se şi mai aprig — Aş vrea să văd şi eu „fecioara voastră de oţel”, cu toate că mai îndreptăţit ar fi fost să se ducă vestea, frumuseţii tale, şi nu a cruzimii ei — Cine ştie, ilustrisime? Poate cîndva răspunse fata zîmbind şăgalnic, dar Rakoczy nu se gîndi că ar fi putut fi vorba de întîlnirea lui cu unealta de tortură Cînd se aprinseră lumînările de ceară aduse din Moldova, plăcut mirositoare, puţini mai erau mesenii care-şi mai ţineau capul pe umeri Mulţi se prăvăliseră sub masă, unde cîinii îşi arătau bucuria lingîndu-le mîinile şi feţele unsuroase Slujitorii contelui răzbeau cu mare greutate să-i tîrască, pe rînd, în odăile de culcare Pînă şi tînărul Hovany se afla printre cei căzuţi şi acuma dormea fericit cu braţul petrecut pe după grumazul unui dulău lăţos În visul său, asemuia blana cîinelui cu părul mătăsos al vreunei fetişcane, căci tare mai zîmbea şi în somn O boare de vînt pătrunse prin fereastră, făcînd să pîlpîie lumînările şi alungind într-un dans nefiresc umbrele celor care mai erau în capul oaselor Aerul rece avu darul să-l dezmeticească pe principe, care ceru o găleată cu apă Bău mai întîi cu sete, după care şi-o răsturnă în cap, pufnind pe nări ca un taur înfuriat Suzana îl privea rîzînd, dar contelui Zota nu-i prea fu pe plac, temîndu-se că prinţul n-avea să mai dea semne de culoare O chemă pe fată şi îi şopti ceva la ureche, după care se întoarse lîngă Rakoczy, care-şi ştergea pletele cu un ştergar înflorat — Să poruncesc, alteţă, vin proaspăt? îl întrebă Suzana, toată numai o dulceaţă în voce — Ba eu altceva poftesc! răspunse el Dacă îmi aduc bine aminte, ai făgăduit că treci pe la mine — Eu? Am spus aşa ceva? Doar dacă-i poruncă — Rugăminte! Nu pot supune îngerii, dacă ei nu vor să-şi arate bunăvoinţa Eu, oricum, am să aştept cu răbdare Făcînd o plecăciune în faţa lui, Suzana ieşi pe dată, iar Rakoczy nu se mai îndoi că avea să vină în iatacul lui, aşa că se duse s-o aştepte fără să mai scoată o vorbă Un slujitor îl ajută la dezbrăcat, apoi, încălzit cum era, se duse la fereastră, îşi descopcie frumoasa lui cămaşă plină cu horbotă de Flandra şi îşi lăsă dezgolit pieptul, trăgînd cu nesaţ aerul rece al nopţii Auzi clipocitul Mureşului la poalele dealului şi o linişte desăvîrşită îl cuprinse, aburii beţiei risipindu-se ca prin farmec O pasăre de noapte ţipa în depărtare, ca o chemare de pe tărîmul celălalt Încercă să-şi bage capul prin fereastră, dar grosimea zidului nu-i îngădui, aşa că se mulţumi numai cu acel petec de cer înstelat şi de bună-seamă că răsărise luna, căci numai ea putea să răspîndească lumina argintie de afară O steluţă mică se desprinse de la locul ei şi căzu tîrîndu-şi coada pe bolta cerească „A murit cineva!” îşi zise el, aşa cum învăţase încă din copilărie, îi veni în minte mortul din pădure şi abia acuma se întrebă pentru ce Felvinczi nu-i spusese ce făcuse „Ba, de nu mă-nşel, nici nu l-am văzut la ospăţ S-o fi îmbătat printre cei dintîi şi o fi căzut pe sub masă, dar vine el mîine-dimineaţă” Plecă din nou urechea să audă murmurul apei care curgea liniştită la vale pînă la Bălgrad, unde îl aştepta cealaltă Suzană, consoarta sa, principesa Suzana Lorantfy Nu simţea însă nici o mustrare de cuget, căci ceea ce avea el de gînd să facă era ceva firesc şi fără gaură-n cer Trecuse însă mai bine de un ceas şi începuse să-şi piardă răbdarea, iar fata nu se grăbea să se arate Deodată se auzi un zgîlţîit la uşă, principele sări bucuros s-o deschidă În sfîrşit, avea s-o prindă în braţe, dar în prag se afla un fecior din seminţia olahilor, care pusese un genunchi pe podea şi plecase capul cu smerenie Prinţul se mînie de-a binelea, căci sărăntocul nu putea să fi venit decît cu vreo jalbă, aşa că întinse piciorul să-i facă vînt şi să-i închidă uşa în nas Din păcate el însuşi ceruse să nu se pună strajă, dar iată că acum se pomenea cu toţi nespălaţii! — Măria-ta, m-a trimis domnul conte Felvinczi! zise feciorul, mai înainte ca prinţul să-şi împlinească gîndul — Ce spui? Cum aşa? Unde-i? Tu minţi, blestematule! — Doamne fereşte, n-aş cuteza! Pe mine m-o mînat fiindcă ştiu ungureşte Dumnealui îi la noi acasă — Ce vorbeşti, tinere? Ce să caute el la voi? — L-a găsit taică-meu şi l-a adus — „Găsit”?! Cum aşa? — Abia mai sufla cînd a dat peste el, că fusese tare rău bătut şi nu era să-l lase acolo, în pădure, aşa că l-a cărat acasă — Vorbeşte mai desluşit, flăcăule! Cine să-l bată? — Nu ştim! — Acum îi la voi, unde? — În sat — Şi zici că-i stîlcit rău? — Da! — Atunci am să poruncesc să fie adus aici Trebuie oblojit! — Are grijă baba Vasilica-doftoroaia, dar domnia-sa a zis că nu poate să se arate aici, la domnul conte al nostru Prinţul uitase cu totul de Suzana şi abia acuma pricepu că era vorba de ceva de mare taină, aşa că-l trase pe fecior în odaie şi, închizînd uşa, începu a-l descoase Atunci află că Felvinczi scăpase numai prin grija acestor olahi, dar nu putea să-şi închipuie pentru ce se ferea de Zota Ştia el, sfetnicul lui de credinţă, că ceva nu era prea bine la castel şi poate că voia să-l scoată şi pe el de aici Acum n-ar mai fi vrut să dea ochii cu Suzana, şi ceva îi spunea, în inima lui, că fata îl minţise cu bună ştiinţă Oricum, trebuia să iasă nebăgat în seamă de nici un străjer, aşa că-l iscodi pe fecior din nou: — Tu cum ai izbutit să ajungi pînă la uşa mea? De unde ai ştiut unde mă aflu? — Măria-ta, noi avem neamuri slugi la castel şi mai închid ochii cînd îi musai să pătrundem aici — Crezi că ai putea să mă scoţi şi pe mine fără să ne vadă careva? — Oi proba, doamne! — Atunci aşteaptă să-mi pun ceva pe mine şi du-mă neîntârziat la voi E departe? — De partea cealaltă a dealului Nimeni nu şi-ar fi putut închipui că cele două umbre ce se strecurau în noapte erau stăpînul ţării şi un vlăstar de iobag, mergînd împreună Nici gînd să-i vină prinţului că ar fi vorba de vreo capcană Olahii nu erau în stare de aşa ceva şi apoi prea era limpede privirea ochilor albaştri ai feciorului — Cum te cheamă? îl întrebă Rakoczy — Axinte, măria-ta — Să ştii că, dacă se adeveresc spusele tale, frumoasă răsplată ai să capeţi — Nu pentru plată o fac, Înălţimea-ta — Tu ştii cine sînt eu? — Stăpînul nostru cel mare şi atotputernic — Atunci îi bine, şi să ştii, măi Axinte, că mă încred în tine şi în neamul tău Ajunseră curînd la o căsuţă scundă, unde pătrunseră cu greu, iar la lumina unui opaiţ îl zări pe conte zăcînd pe un pat acoperit cu o scoarţă curată Avea un ochi vînăt, nasul umflat, însă după răsuflare părea a fi adormit şi nu prea vătămat — Ce-i cu tine aici, Vince? întrebă Rakoczy aşa cum obişnuia să-i spună, prieteneşte Rănitul dădu să se ridice, dar nu fu lăsat — Rămîi aşa şi, dacă poţi, spune-mi ce-ai păţit! îi zise, prinţul cu voce blîndă, căci ţinea la acest sfetnic credincios — Ilustrisime, mă simt cu mult mai bine, datorită unsorilor cu care m-a uns o babă, şi mi-a dat şi ceva fiertură — Atunci pentru ce n-ai venit tu însuţi la castel? — Am o cumplită bănuială, care s-ar putea să nu se adeverească, dar dacă nu ar fi însă bine să mă înşel — Spune ce te apasă! — Mai întîi socot că Zota şi slugile lui mă cred dus pe lumea cealaltă, după bătaia care mi-au tras-o — Ei te-au bătut?! — Ba m-au şi prăvălit într-o rîpă, încît mă şi mir că nu mi-am frînt nici un ciolan — L-ai văzut cu ochii tăi? — Nu, că atunci aveam ochii gata umflaţi, dar l-am auzit poruncind bătăuşilor — Nemernicul! Pentru ce oare? Contele se săltă şi începu să-şi depene povestea: — Am rămas, după poruncă, dar fără să mai iau pe cineva cu mine, bizuindu-mă că aveau să sosească hăitaşii şi mă vor ajuta M-am apucat să scotocesc mortul şi am dat peste o taşcă cu scrisori Atunci am avut gîndul cel bun să nu-mi pierd vremea cu ele, ci le-am dosit într-o scorbură şi le-am acoperit cu frunze, ca să nu se vadă Era un stejar bătrîn şi găunos, şi la rădăcina lui — Lasă astea acuma! Le vom lua noi — Spuneam că abia apucasem să ascund taşca şi m-am şi pomenit cu slugile contelui, despre care am crezut că au fost trimise ca să care leşul Mi se păruse ciudat că nu era nici o picătură de sînge închegat, şi cînd am dat peste lancea alteţei-voastre, la cîţiva paşi mai departe, am ştiut că omul fusese ucis de altcineva, cu puţină vreme înainte Am spus asta şi slujitorilor, dar, pe neaşteptate, unul dintre ei m-a pocnit în nas, zicînd: „Atunci nu rămîne decît să-ţi închidem gura pe vecie Hai, băieţi!” — Nu contele a poruncit? — El nu sosise încă, ci după ce eu fusesem bătut măr de slugi, fără să fi apucat să-mi trag barem spada — Erau mulţi? — Patru — Hm! Şi Zota ce-a zis cînd a venit? — A întrebat: „L-aţi ucis? Daţi-i brînci în rîpă!” Apoi : „Scrisorile le-aţi luat?” „Nu le-am găsit, Înălţimea-ta”, răspunsese careva Pe urmă am simţit cum mă scotoceau pînă şi-n izmene, apoi, aşa, descopciat, m-au tîrît lîngă o prăpastie şi mi-au făcut vînt — De mirare că ai scăpat cu viaţă, dragă Vince! zîmbi Rakoczy, vrînd să-l îmbărbăteze Să ştii că n-ai să mai mori niciodată — Tocmai pentru aceea n-am vrut să vin la castel, dar mai rău e că şi de alteţa-voastră are de gînd să se lege, şi am bănuit că în noaptea asta chiar — De unde ştii? — Din gura lui Zota, atunci cînd a poruncit să fiu aruncat, căci a spus: „Unul mai puţin, dar trebuie să ne scăpăm şi de cîinele cel mare”, să-mi fie cu iertăciune, ilustrisime, însă socot că de alteţa-voastră era vorba — Nu-i nici o supărare, prietene Dacă aşa a zis, atunci fără îndoială că eu sînt acela Încep să mă dumeresc pentru ce îşi băgase odrasla pe lîngă mine Nu era decît nada care trebuia să mă atragă la pierzanie I-a îmbătat pe toţi curtenii mei, care acuma dorm buştean, eu rămînînd, chipurile, singur în faţa lui, dar s-a înşelat ticălosul Ce-o fi scriind în scrisorile acelea, că nu se ucide un om de pomană? — Alteţă, zăcînd aici, m-am tot gîndit în fel şi chip şi mi-am dat seama că mortul urma a fi scotocit pe îndelete, dar n-au mai avut timp Ne apropiam noi şi de bună-seamă că nenorocitul voia să se înfăţişeze alteţei-voastre, dar a fost împiedicat Întîmplarea cu ţapul a făcut să fie descoperit, căci altminteri, după ce-am fi trecut pe acolo, n-aveau decît să-i ia taşca — Asta au şi avut de gînd, cînd au dat peste tine! se lumină principele Va fi fost vreun olăcar venit de departe, care se răzgîndise să-i înmîneze lui Zota înscrisurile, iar acesta, aflînd, l-a oprit cu lancea — În taşca aceea din scorbură este dovada vinovăţiei lui Zota, şi trebuie s-o luăm de acolo — Dar cum? Numai tu cunoşti locul Poţi să mergi? — Cu îngăduinţa alteţei-voastre, aş trimite pe feciorul care v-a adus aici E cinstit şi el, ca şi taică-său, şi nici unul din neamul lui nu-l îndrăgeşte pe Zota Eu am să-i spun unde-i stejarul acela mare şi nu-i greu de găsit pe marginea rîpei, că nu era departe — Foarte bine! Cheamă-l să-i vorbeşti, dar nu se va întoarce pînă dimineaţă Noi ce facem? La castel se va fi aflat lipsa mea şi acuma mă caută pretutindeni — Ba s-ar putea să vă ucidă de cum v-ar zări, spunînd că din pricina întunericului — Măcar că-i o lună, Vince, cum n-am mai văzut de mult Ştii ce? Hai să dormim într-o căpiţă de fîn Cred că găsim aşa ceva pe aici, şi asta mi-ar aminti de copilăria mea Chemară pe Axinte şi-l lămuriră ce voiau de la el, însă acesta, cu toate că nu se temea să meargă noaptea în pădure, nu ştia unde fusese găsit Felvinczi, aşa că ceru îngăduinţa să-l ia şi pe taică-său — Fie! încuviinţă contele Dar vezi să nu mai afle şi altul, ori tot satul — Şi dacă ar fi aşa? sări prinţul Mă Axinte, voi îl iubiţi pe contele vostru? Feciorul rămase uimit de asemenea întrebare, neştiind ce să răspundă, şi atunci Rakoczy îi veni în ajutor: — Dacă ar fi să mă apăraţi pe mine, cînd el ar vrea să mă omoare, voi cu cine aţi ţine? — Cu măria-ta, stăpîne, mai încape vorbă? — Ai văzut, Vince, unde erau oştenii noştri? — Înarmaţi cu ciomege, alteţă? Ce-ar face în faţa armelor de foc? — Ne-om învăţa şi cu ele, răspunse isteţul flăcău — Ai auzit? Eu ce vă spuneam? se bucură Rakoczy — Poate peste ani — Se-nţelege că nu acum, zîmbi prinţul Haide, ei se vor duce şi noi ne vom culca în fîn Bătrînul Buta nu putea să înţeleagă cum avea să doarmă ditamai prinţul într-o căpiţă, însă porunca era poruncă, şi el se supuse Astfel, alteţa-sa serenisimă, principe al Transilvaniei, se tolăni în moliciunea unui fîn proaspăt aromitor, ca în cel mai bogat baldachin al palatului său din Bălgrad Cerul era spuzit de stele, iar luna se ducea către asfinţit, trăgînd după ea şi carul mare Cînd şi cînd mai cădea cîte o stea, dar prinţul nu se mai gîndea la moartea cuiva Pe pămînt erau o mulţime de oameni! Felvinczi cunoştea pentru întîia oară acest fel de pat şi mărturisi că era cu mult mai plăcut decît multe alte locuri pe unde dormise pînă atunci Se străduia să-şi închipuie ce-ar fi zis ceilalţi dacă ar fi ştiut unde se aflau, şi mai cu seamă Zota? Ce-i drept, acesta n-avea o noapte prea liniştită! Abia părăsise prinţul castelul, împreună cu Axinte, că Suzana ciocăni la uşa lui, cu gîndul să-l invite la ea în odaie De fapt trebuia să-l ducă în încăperea „fecioarei de oţel” şi ea să-şi vadă de treabă, celelalte fiind rînduite mai departe de conte Cum anume? Acoperise „patul fecioarei” cu o scoarţă, ca să nu se vadă că nu era decît o lespede de piatră, şi urma să-l poftească pe Rakoczy să se aşeze acolo Dacă s-ar fi împotrivit, avea el slugi puternice care l-ar fi silit, după care, trăgîndu-se trapa, musafirul nocturn s-ar fi prăvălit în „braţele fecioarei”, adică nişte căngi tăioase care se împreunau cu dinţii unei greble, sfîrtecînd tot ce era din carne şi oase Bucăţile cădeau de la sine în puţul de dedesubt care nu era decît un ochi al Mureşului şi căra la vale tot ce-i cădea de sus, curăţind locul Nimeni n-ar mai fi dat de cel „îmbrăţişat” Aşa însă, auzind că musafirul său nu e de găsit, Zota se îngrijoră şi nu se mai îndoi că fuseseră descoperite scrisorile ce trebuia să le primească de la Vasile-vodă al Moldovei, prin ticălosul de olăcar, care stătuse ascuns pînă la sosirea prinţului Văzîndu-l că voia să-i iasă în cale, însuşi contele l-a înţepat, căci a avut norocul să se fi aflat întîmplător pe acolo, dar n-a mai fost vreme să-l cerceteze pe mort, ci s-a tras mai în urmă Nu şi-ar fi închipuit vreodată ca lucrurile să ia o asemenea întorsătură, iar acum, colac peste pupăză, fugise şi Rakoczy, pe care abia izbutise să-l atragă la castelul său Turba de furie, şi nu pentru că pierduse nădejdea de a mai fi cancelar al ţării, cum îi făgăduise Bethlen Ştefan, ci pentru că însuşi viaţa îi era în joc, dacă Rakoczy prindea firul Poruncise moartea lui Felvinczi, căci nu se îndoia că în cădere avea să se facă zob, şi înlătura astfel singurul martor care ar fi putut afla de olăcar, dar nici asupra lui nu găsise blestematele acelea de scrisori, pe care nu se îndoia că le avea mortul Nu mai era de aşteptat nici o clipă! De cînd îi murise soţia, cu vreo zece ani înainte, singura fiinţă de pe lume, la care ţinea mai mult ca la ochii din cap, era fiică-sa Pentru ea trebuia să trăiască, aşa că se hotărî în pripă să-şi găsească scăpare în Moldova, ca să se întoarcă apoi cu oastea lui Vasile-vodă şi să-şi recapete averea ce acuma urma s-o piardă, de bună-seamă Avea însă giuvaericale şi bani gheaţă, pe care le îndesă în coburii cailor si, însoţit de numai doi slujitori credincioşi, apucară drumul Gurghiului De acolo, pe valea Lăpuşnei, căta să-şi piardă urma în secuime, şi mai apoi peste munte Zorii zilei aveau să găsească pe fugari trecuţi de Idicel, căci o apucaseră de-a dreptul prin lunca Mureşului Şi bine făcuseră, fiindcă prinţul îşi adunase împrejur toţi iobagii, cu coase şi securi, împresurînd castelul I se deschise pe dată şi află că „păsărica” îi zburase! Înciudat, puse de fură treziţi toţi curtenii şi, aşa, mahmuri cum erau, le citi scrisorile aduse de Axinte în timpul nopţii Auziră astfel că voievodul de la Iaşi cerea castelanului de la Brîncoveneşti să facă aşa după cum le fusese înţelegerea şi să-l sprijine ca să dobîndească scaunul ţării munteneşti pentru feciorul său, Ion Îi dădea a înţelege contelui că fiicei sale, Suzana, ia-r fi stat bine ca Doamnă a ţării de peste munte, căci tînărul său vlăstar era holtei — Dar care să fi fost înţelegerea, alteţă? întrebă Orban — Moartea mea şi a voastră, a tuturor celor care ne-am lăsat ademeniţi în vicleana vînătoare Şi asta nu-i totul! În altă scrisoare făgăduieşte oaste pentru Bethlen, ca să mă atace pe la spate chiar în toamna asta — Să înţelegem, aşadar, că la toamnă vom avea război în părţile de asfinţit? întrebă Gyarfas — Pare-se că da, luîndu-ne după ce scrie aici Să nădăjduim însă că n-are să scape prea lesne din încăierarea cu prietenul nostru Matei-vodă — Ar trebui înştiinţat şi el cît mai curînd! cuteză Orban, a cărui judecată părea mai limpede ca a altora, deşi băuse la fel — Negreşit! De aceea ne vom întoarce pe dată acasă Nu-i vorbă că prin fuga gazdei nici nu mai avem a ne lua rămas-bun, aşa că ne-a uşurat plecarea Să mergem, domnilor! Înainte de a porni la drum, alteţa-sa a rînduit o nouă stăpînire în Brîncoveneşti, toată averea lui Zota luînd-o asupra sa Ca răsplată pentru sprijinul dat de olahi, l-a slobozit pe Vasile Buta şi tot neamul său, precum şi pe popa satului, iertîndu-i şi de toate birurile ce trebuiau date, ca nişte iobagi ce se aflau pînă atunci Mai făgădui sătenilor şi zidirea unei biserici, iar de se arătau vrednici şi cu credinţă, avea să mîntuie pe toţi de şerbie Pe tînărul Axinte Buta l-a dus cu sine la Bălgrad, urmînd a sluji în curtea prinţului, ori unde va fi trebuinţă de el Numai „Fecioara de oţel” a rămas şi pe mai departe, spre a fi la îndemînă pentru fostul ei stăpîn, cînd avea să fie prins DRAGOSTE CĂZĂCEASCĂ — TIMUCIKA, golubcic moi! Scoate-ţi gărgăunii din cap! Ce fel de cazac mai eşti şi tu, cîtă vreme te laşi doborît de ochii unei muieri? Nie nada — Nu vorbi prostii, Arkaşa, că mă mînii foc Ruxandra nu-i o femeie ca oricare alta Este crăiasa inimii mele Oi, boje moi! Iar de te mai legi de ea, te trăsnesc în numele tatălui! — O fi vreo rusalcă ce ţi-a furat minţile, de nu mai stai decît să oftezi Cine ar zice că tu eşti vulturaşul Timuş? Zău aşa, batuşca! Timuş Bogdanîci, căci el era „Timucika”, feciorul marelui hatman Hmelniţki, goli stacana dintr-o sorbitură, după care dădu cu ea de pămînt, făcînd-o ţăndări — Aşa să crape şi inima drăguţei tale, tătucule, de nu te-o îndrăgi pe tine! zise voios Arkadie Ivanovici Sidorenko, ataman de frunte şi cel mai bun prieten al lui Timuş La rîndul său, nu se lăsă nici el mai prejos şi făcu la fel, după care strigă cîrciumarul: — Artiom! Strînge cioburile şi adă alte stacane, că astea s-au isprăvit În acea zi, de sfîntul Andrei, era tîrg mare în Zaporoje şi chemările neguţătorilor care-şi lăudau marfa se împleteau cu rîsetele codanelor ce se dădeau în scrînciob, ca la Paşti, dar şi cu răcnetele beţivanilor încăieraţi ori puşi pe sfadă Alţii cîntau de mama focului, îngînaţi de corzile cobzei nelipsite la veselie, iar cîte un sugar trezit din somn făcea vacarmul şi mai de-săvîrşit Dinspre stepa rusească şuiera vîntul cel aspru de miază-noapte, prevestind zăpada care întîrzia să vină în iarna acestui an Ghemurile de ciulini se rostogoleau de-a valma în calea viforului, oprindu-se din cînd în cînd şi iară spulberîndu-se, într-o goană nebunească pe întinsa cîmpie Chiar şi apa cea leneşă a Niprului se încrunta în mii de vălurele sub suflarea tăioasă, dar în tîrg la Zaporoje veselia şi voia-bună nu ţineau seama de asprimea vremii — Poate vrei să spui că nu-s de nasul ei? se răsti deodată Timuş — Ai-da-de, batuşca! Ce prostii îţi mai dau prin cap? Cum să gîndesc eu aşa-ceva? Ea nu-i decît fata hospodarului moldovean, iar tu eşti fala căzăcimii, feciorul marelui nostru Hmel, de al cărui paloş s-a dus vestea pînă-n împărăţia moscălească, pentru ca să nu mai pomenim de Ţarigrad Strămoşii tăi se trag din tătuca Adam, după ce a fost izgonit din rai — De vreau, se răţoi Timuş, pot să-l fac eu pe hospodar să-mi cerşească îndurare în genunchi — Aşa să faci, sufleţele! Dar ce necaz ai pe el? — Eu? Nici unul! — Atunci zic să ne repezim pînă la Iaşi şi s-o furăm pe fată Ştii, aşa, căzăceşte! Şi atunci să vezi cum are să te îmbie voievodul cu „pirostriile” de cununie — Măi, Arkaşa, măi! Ai mai văzut tu pînă azi cazac prost? — Drept să-ţi spun, nu! se fuduli atamanul — Atunci du-te la fîntînă, scoate o ciutură cu apă şi aruncă-ţi ochii în ea după ce s-o limpezi şi ai să vezi unul! Bine, măi, cap de tărtăcuţă ce eşti! Tu crezi că aia-i Daşa, ori Nataşa de pe la noi? Sau vreo jupîniţă oarecare, să-i ridici poalele în cap şi gata? Măăă, minte de tărîţă! E o domniţă! Dar ce spun eu crăiasă, măă, cap sec! Dacă ai vedea-o n-ai mai vorbi aşa, tontule! — Nu te mînia, batuşca, doar n-am zis-o cu răutate Noaptea, cînd muierea-i despuiată, seamănă una cu alta şi numai după carne o mai deosebeşti dacă-i fetişcană ori babă — Seamănă pe dracu! Du-te la fîntînă şi fă ce ţi-am spus, ori aruncă-te cu capu-n ea, că tot nu ţi-i bun de nimic Poate doar să-ţi ţii căciula pe el! Atamanul nu mai ştiu ce să răspundă şi, cum făcea de obicei, cînd prietenul lui se înfierbînta, socoti că era mai bine să tacă Larma bazarului pătrunse pînă la ei şi un cîine schelălăi jalnic, izbit de cizma vreunui cazac ori călcat din nebăgare de seamă de cineva — Cu toate acestea, Arkaşa dragă, cîte ceva ţi-a clocit şi ţie mintea, zise deodată Timus, luminîndu-se la faţă Ia umple tu stacanele, ca să ne mai limpezim creierii şi să gîndim cum trebuie! Ai zis ceva de „furat”, ori n-am priceput eu prea bine? — Euuu! Doamne fereşte! — Nu tu ai spus să mergem la Iaşi, după fată? Ce, ţi-ai băut capul? — Păi asta nu-i hoţie, batuşca Bărbatul cel viteaz îşi ia nevasta care-i place, chiar şi cu sila, şi asta este pe placul bunului Dumnezeu, care o blagosloveşte mai apoi cu o ploaie de plozi, dar şi pe al muierii, care se sclifoseşte la început, de ochii lumii Timuş îl lăsă să vorbească, fără să asculte ce spunea, şi îşi dădu el însuşi gîndul pe faţă: — Ştii tu, măi frate, că hospodarul şi-a trimis familia să prăznuiască sfintele zile ale Crăciunului la voievodul din Sandomiercz? — Foarte bine! Acolo să pălim! — Bine pe dracu! Nebunul de Czaplinsky-voievodul ar fi în stare să aprindă întreaga Ucraina şi să ne ia urma pînă aici, dacă am cuteza să ne atingem de oaspeţii lui Nu-l cunoşti? — Atunci, pîndim la înapoiere şi hop şi noi! — Cam tot aşa chiteam şi eu, răspunse Timuş gînditor Nistrul nu poate fi trecut decît pe la Hotin, care-i în calea lor Tu, cu o ceată de voinici, loveşti alaiul domnesc, pui mîna pe domniţă şi te tragi cu ea pe Nistru la vale, pînă la Moghilău Acolo am să aştept eu şi, „cum aflu de isprava voastră”, mă reped, scap fata şi i-o duc lui taică-său, teafără şi nevătămată Să nu vă puie dracu să vă faceţi de cap cu ea! Ce zici? — Fără s-o tăvăleşti? — Fără! — Atunci la ce naiba să ne mai ostenim? scuipă atamanul O lăsăm să se ducă singură acasă, aşa cum a făcut-o mă-sa La ce bun tot farafastîcul, batuşca? De ce s-o mai furi, numai ca s-o sîcîi şi pe ea degeaba? — Ca s-o fac să mă iubească! răspunse Timuş strîngînd ulcica în pumn şi izbind-o de tăblia mesei — Te pomeneşti că nici nu s-o uita la tine, dacă te-o vedea aşa de tăntălău! Eu socot că dacă ţi-ar simţi vigoarea ta bărbătească, apoi — Du-te la fîntînă, Arcaşa, şi dă-te cu capul în ea, după cum ţi-am mai spus, ori lasă-mă în pace să chibzuiesc şi nu mai pune întrebările tale prosteşti Mi s-a năzărit că ai zis ceva bun, dar văd că m-am înşelat! Totuşi, mă pot bizui pe tine? — Mai încape vorbă?! — Atunci îi iei pe Grişa, Steopa, Vasca şi pe care mai socoti tu şi plecaţi să vă aţineţi în preajma Hotinului Cum or ieşi din cetate şi or coborî la Nistru, căci pe malul lui duce drumul o bucată, ştii, acolo, unde coteşte — Da, da! Tocmai bine, căci nu te mai poate zări nimeni din cetate — Văd că ai priceput şi mă bucur că nu eşti prost, frate! Ştii tu cum s-o aduci la baba Parasca la Moghilev, de partea astălaltă, că doar ai mai bătut drumul pe acolo — Îhî! — Cînd sînteţi gata, porniţi, dar nu fără a mă-nştiinţa, şi mai ales să fie în preajma Crăciunului, după cum ţi-am zis Anul acesta îl veţi prăznui voi cum s-o nimeri, şi nu mă plîng că aveţi să vă descurcaţi — Las' pe noi, tătucule, că doar ştim să ne petrecem nu numai în zilele de sărbătoare — Nu cumva să-mi aduceţi toată familia, ci numai pe fată O vreme îi lăsăm să fiarbă, dar fetii să-i spuneţi că aveţi s-o aduceţi la Zaporoje, ca s-o vindeţi roabă la tătari Să vă purtaţi cuviincios cu ea! — Vai de mine, Timucica, aşa mă ştii? Nici Precesta de la Kiev n-are să fie mai cinstită şi mai păzită ca domniţa ta — De speriat, însă, puteţi s-o faceţi, ca să fie mai bucuroasă cînd oi scăpa-o din ghearele voastre — Atunci barem cînd aveţi să rămîneţi numai voi doi ştii mai înainte de a o duce acasă zău îi păcat de Dumnezeu să te creadă neputincios — Greu de cap mai eşti, bre Arcaşa O ţii una şi bună, de parcă eu n-aş face-o dar trebuie să mă port aşa cum ţi-am spus Şi băgaţi de seamă să nu încăpeţi pe mîna hospodarului, că două copeici nu mai face pielea voastră afurisită Mîhnirea şi mai cu seamă îngrijorarea lui Timuş venea de la zvonul de curînd sosit, cum că Vasile-vodă ar fi intrat în vorbă cu craiul Rakoczy al Ardealului să se încuscrească Avea acela un bicisnic de fecior, pe Sigismund, care se dădea mai mult la patima cititului din cărţi decît la spadă, dar, ce-i drept, era cu mult mai chipeş decît el, feciorul hatmanului căzăcesc Cu toate că fuseseră plănuite la beţie, chiar de a doua zi îndrăgostitul şi-a pus gîndurile în fapte şi o săptămînă mai apoi se şi afla la Moghilău Tîrgul era aşezat pe apa Nistrului, care tăia adînc cele două maluri, de o parte şi de cealaltă, îngustîndu-şi albia şi făcînd mai lesnicioasă trecerea cu barca Pa ţărmul apusean, satul Atachi nu era prea înstărit, dar acolo se aflau oştenii ce păzeau fruntariile moldovene şi, oricît ar fi fost ei de prieteni cu cazacii, nu le-ar fi îngăduit vînturarea prin ţara lor Nici chiar dumnealui jupîn Pavel Albotă, pîrcălabul de Soroca, nu s-ar fi aşteptat la o asemenea încălcare, şi de aceea ochiul îl avea îndreptat mai mult spre tătari, cei veşnic puşi pe pradă Drept pentru care povaţa lui Timuş a fost ca ceata lui Sidorenko să nu bată la ochi şi să treacă Nistrul cît mai nebăgată în seamă, prin anumite vaduri, bine ştiute de ei Iarna, care se codise să se arate pe aceste plaiuri, chiar de sfîntul Nicolae înveşmîntă pămîntul cu straie de omăt Apoi veniră şi sărbătorile, pe care unii le petrecură cu voie bună şi belşug, în timp ce alţii mai mult cu nădejdea unor zile mai bune în viitor Familia voievodului moldovean sosise la Sandomiercz încă de pe la jumătatea lui septembrie şi toată toamna a ţinut-o numai în benchetuială şi danţuri, căci aşa era obiceiul făloşilor şleahtici, să se arate mai presus de oaspeţii pe care-i primeau, ori de ce rang erau ei Poate că ar mai fi stat şi pînă după Bobotează, dacă n-ar fi fost ziua numelui lui Vasile-vodă, chiar în ziua întîi a lui ghenar, şi nu se făcea să-l lase singur Cu greu se hotărîră, cu toţii, ca în cea de-a patra zi a Crăciunului să plece spre casă, spre a nu se prea zori la drum, dar nici să ajungă cu întîrziere Înfofolite în frumoasele blănuri de samur, jder, veveriţă ori alte sălbăticiuni ale pădurii, tinerele jupîniţe erau rumene în obrăjori, fie din pricina gerului, fie din cea a minunatei băuturi cu gust de vişină şi dulce ca mierea, pe care pania Czaplinska le-a dat-o pentru gustare, fără zgîrcenie Aşa că se urcară în sănii chicotind, trîntindu-se peste fînul ce amintea de zilele îmbălsămate ale verii Pe deasupra lui fuseseră aşternute velinţe şi scoarţe înflorate, precum şi blănuri de urs, ca să nu se simtă la drum asprimea iernii Ba chiar şi la picioare li se puseseră pietre încinse, care aveau să dogorească, încît şi-ar fi putut scoate botinele din picioare, fără să le pese de frigul de afară În pocnetele de bici ale surugiilor şi clinchetul zurgălăilor de la grumazul cailor, cele două sănii se urniră, însoţite de urările de drum-bun ale celor ce rămîneau Cîţiva şleahtici mai tineri, dar semeţi nevoie mare, se încumetară a le însoţi pînă la Kameniţa ca să le ţie de urît călătoarelor, măcar că gerul se lăsase de îngheţa oul corbului în cuib Vremea era frumoasă, însorită şi numai bună pîrtia pentru sanie, aşa că se zbura, nu alta, pe luciul zăpezii Cîte patru armăsari albi înhămaţi la fiecare sanie, precum şi înfăţişarea bogată a veşmintelor ar fi putut lăsa credinţa, pe unde treceau, că era vorba de fiinţe din basmele noroadelor de la miazănoapte şi nu de fiinţe omeneşti obişnuite Parcă ţi-era şi teamă că aceste năluci aveau să se topească la prima sărutare a soarelui din miazăzi Trecerea peste Nistru, îngheţat bocnă, s-a făcut fără nici o greutate şi, dacă n-ar fi trebuit să se hodinească telegarii, mai că s-ar fi încumetat să nu mai oprească la cetatea Hotinului Dar nici popasul n-a fost prea lung, aşa cum se întîmplase la Kameniţa, unde rămăseseră peste noapte, ci numai de cîteva ceasuri, plănuind ca pe seară să ajungă la conacul unui boier, după ce-ar fi trecut Prutul Ziua următoare avea să-i găsească pe drumul Sucevei şi s-ar fi bucurat cu toţii de revedere, dar nu s-a întîmplat chiar aşa, căci socoteala de acasă nu se potriveşte cu cea din tîrg Abia apucaseră să treacă peste Prutul înmărmurit şi el de ger, că la vreo două-trei verste jupîniţele se pomeniră înconjurate de o ceată de cazaci, care răcneau de mama focului, slobozindu-şi sîneţele în văzduh În loc să se oprească înfricoşaţi, după cum ar fi poftit atacatorii, vizitii ochiră o spărtură în rîndurile lor şi, pocnind din bice, se avîntară într-o goană înfricoşătoare, strecurîndu-se pe sub nasul lor Cum nu se aşteptau la aşa ceva, cazacii rămaseră o vreme descumpăniţi, apoi se adunară la un loc spre a chibzui ce trebuiau să facă Sidorenko, văzînd că fugarii se depărtează, îşi sudui oamenii de toate-cele şi le porunci să se arunce în urma săniilor Erau vînjoşi caii leşeşti, nimic de zis, dar cei căzăceşti păreau mai hodiniţi şi în curînd se apropiară din nou, făcîndu-le pe înspăimîntatele jupîniţe să ţipe cu deznădejde În faţă se şi zărea conacul, iar troienele erau aproape cît zidurile care-i împrejmuiau, încît mai că te-ai fi putut avînta de-a dreptul în ogradă Răcnetele urmăritorilor parcă dăduseră aripi „armăsarilor de nea” şi, cu toată străduinţa cazacilor, nu i-au putut prinde mai înainte de a pătrunde pe poarta anume, larg deschisă care apoi pe dată se închisese, iar troncănitul zăvoarelor vestea că gazdele nu mai pofteau şi alţi musafiri Dacă ar fi apucat să intre o dată cu fugarii, slujitorii ar fi rupt-o la fugă încă de la primele pocnituri de sîneaţă, dar acum în faţa atamanului se ridica un zid aproape de două ori cît înălţimea omului, şi pe deasupra mai era şi înşelător, din pricina troienilor — Cetate adevărată! tună el Cine dracu a mai scos-o în cale? Na, mai pătrunde acolo dacă poţi! — Cam afurisită treabă, încuviinţă Grişa cu glas domol Ei s-au dosit acolo la căldurică şi pot sta acolo mult şi bine, că doar au de toate, ca şoarecele în beci Noi, în răstimp — Ia stai, Grişenka! îi luă vorba atamanul Ţi-a ieşit un hulub din gură, sufletele! „Şoareci” ai zis? Ei bine, ca pe şoareci avem să-i afumăm olecuţă Pentru asta însă va trebui să sărim gardul şi să ne apropiem de casă Cum or simţi fumul în nări, pe dată se vor da prinşi, fiindcă jupîniţele astea sclifosite nu rabdă ca muierile noastre În viaţa lor n-au făcut focul la cuptor, ori la vatră Hai flăcăi! A noastră-i prada! Drept răspuns cazacii chiuiră şi sloboziră plumbi în văzduh, stîrnind lătratul furios al clinilor, ce păreau a fi destui de mulţi prin curte — Ia uitaţi-vă, fraţilor, la nucul acela gros de lîngă casă, arătă Sidorenko Parcă ar fi crescut anume acolo ca să putem arunca noi arcanul şi să ne săltăm peste spurcatul ăsta de zid Care te încumeţi? Un tinerel roşcovan, abia ieşit din copilărie, îşi săltă căciula, făcu o cruce mare pînă la brîu şi, murmurînd un „Doamne ajută!”, răsuci frînghia care-i atîrna la oblînc, apoi şfichiui văzduhul şerpuind-o în jurul unui ciot ce era mai la vedere Un chiot de bucurie fu răsplata dibaciului aruncător care, înroşindu-se de mîndrie, îşi aruncă în zăpadă cojocul şi rămase numai într-o flanelă, spre a fi mai sprinten Se uită apoi la ataman, cerşindu-i îngăduinţa Flăcăul era cel mai tînăr din întreaga ceată şi îl chema Paşa Taică-său, Filotoi, pierise într-o încăierare cu tătarii şi el avea grija gospodăriei părinteşti Ardea de dorinţa să se avînte în lume şi se rugase îndelungată vreme de Sidorenko să-l ia cu el Şi, poate, dacă n-ar fi fost atît de dibaci la călărie şi în aruncatul laţului, mai că nu l-ar fi luat, căci prea era nevîrstnic Acuma socoti însă că nu era nici o primejdie, decît de cîini, aşa că se învoi: — Du-te, Paşa, dar nu pînă la copac, ci după ce-i sări gardul dă fuga să ne descui poarta, căci toţi s-au tras în casă Oricum, nu te da prea în vileag, fii cu grijă, după aceea las' pe noi! Băiatul îşi mai făcu o cruce şi se avîntă, dar numai ce păşi pe coama zidului, că o împuşcătură îl făcu să se răsucească şi să cadă fulgerat de cealaltă parte Strigătul lui, scurt, nu mai lăsa nici o îndoială în privinţa sorţii care-l aştepta — Mînca-v-ar ciuma de ticăloşi! blestemă atamanul cu ochii scăldaţi în lacrimi Holera şi flăcările iadului să vă înghită, nemernicilor! adăugă el scrîşnind — Săracul Paşa, făcu şi Grişa venind lîngă Sidorenko Asta i-a fost ursita! Socot însă că nu trebuia să-l laşi pe el, ori să fi aşteptat pînă s-o întuneca Am să mă duc chiar eu — N-aş vrea să mai pierdem pe nimeni, pentru afurisita asta de muiere! tună atamanul Nu ştiu ce dracu i-a căşunat lui Timucika, zor-nevoie s-o facă să se îndrăgostească de el Uite unde am ajuns din pricina asta! — Minte înţeleaptă şi la tătucul nostru, se băgă în vorbă Steopa Dacă aşa a zis, atunci trebuie s-o facem! Ştie el de ce! — N-am zis că n-o să izbutim, se uită atamanul chiorîş la Steopa Tot ce poftesc este să nu mai moară nici unul dintre noi Nici o domniţă, ori cît ar fi ea de frumoasă, nu face cît viaţa unui cazac! — Noaptea vom putea sări gardul, căci nu-mi închipui că au să vegheze necontenit, îşi dădu părerea Vasca Ai noştri au să împresoare gardul trăgînd din pistoale, în vreme ce eu m-oi strecura peste creastă — Ba eu! se împotrivi, Grişa — Ba eu! Ba eu! săriră şi alţii — Staţi, nu vă mai dondăniţi! îi potoli atamanul Cum aveţi să zburaţi peste gard, neghiobilor? Să faceţi ca Paşa, sărmanul! Sînt înarmaţi, ticăloşii! — Ei, dacă ar fi vreo hrubă gîndi cu glas tare Steopa — De unde să ştim? — A cui naiba îi casa asta, răsărită aşa, deodată, în calea noastră? — Să-l ia holera, cu tot neamul lui, care o fi el! blestemă atamanul, ale cărui lacrimi încă nu se uscaseră — Tătucule! se auzi deodată vocea unui cazac ce se apropiase în trapul calului Haideţi în spatele casei să vă arăt ceva, de nu cumva eu m-am îmbătat, ori am vedenii Cu toţii se luară după noul venit şi se opriră apoi în colţul gardului, uitîndu-se unde le arăta Fedia — La tufa aceea uscată, de colo, se află o vietate Om, sau iepure, dar mişcă — O fi suflat-o vîntul, îi luă vorba Grişa Cu toţii nu-şi mai dezlipeau privirea şi deodată văzură desluşit cum uscătura se mută cîteva palme mai într-o parte Fără să mai zică nimic, atamanul se repezi într-acolo, urmat de întreaga ceată, lăsînd de izbelişte împresurarea Nu găsiră decît zăpada călcată şi tăvălită, fără a-ţi putea da seama dacă era vreo urmă omenească sau de altă vietate — Doar n-o fi vreun ciulin zburător, ca pe la noi, prin stepă, făcu Vasca — Dar nici vînt nu suflă ca să-l mişte, decît numai dacă el singur — Ia staţi flăcăi! îi opri atamanul descălecînd Dacă s-a urnit, să-l punem iarăşi unde a fost! Şi începu a scociorî şi răscoli zăpada cu vîrful cizmei, după care trase tufa într-o parte şi dădu la iveală un chepeng — Asta-i hruba de care vorbeai, Steopa, frăţioare, ai un cap deştept, nu cumva să ţi-l pierzi vreodată! — Mi s-a părut şi mie ciudat că nu este pic de omăt pe copăcel, dar nu m-am gîndit să fie vreo ascunzătoare sub el, se miră Grişa — Ba, dacă vrei să ştii, nu poate fi decît ieşirea hrubei şi am să vru să spună Vasca, dar atamanul nu-i îngădui — N-ai să te duci nicăieri, că n-am chef să crapi ca un guzgan, pe sub pămînt Mai bine iei toţi caii noştri şi te întorci în galop lîngă gardul conacului Cel de dedesubt, căci bănuiesc că este cineva care vrea să fugă după ajutoare, are să ne creadă plecaţi şi are să-şi scoată capul Mai bine de un ceas fură nevoiţi să aştepte, cît pe ce să îngheţe de frig, dar încăpăţînarea căzăcească se dovedi şi de astă-dată mai tare decît răbdarea celui ce se ascundea la picioarele lor Chepengul fu tras cu grijă într-o parte şi la adăpostul tufei se ivi o căciulă brumărie ce acoperea un cap mustăcios Cît ai clipi din ochi, un arcan i se înfăşură în jurul gîtului şi străinul fu tras la lumină, mai mult mort, sufocat de strînsoarea laţului Îl lăsară să-şi revină, căci se învineţise la faţă Apoi, cînd îl văzură deschizînd ochii, se ivi altă încurcătură — Care ştii româneşte? întrebă atamanul pe ortacii săi Cu toţii dădură din umeri, dar, spre uimirea tuturora, prinsul le vorbi pe limba lor: — Eu ştiu, boierule şi îţi spun tot ce pofteşti, dacă-mi cruţi viaţa Sidorenko se lumină la faţă — Făgăduiesc! zise el Cîţi sînt în casă? — Patru boieri şi doi surugii leşi — A cui e casa? — A dumnealui Coste Roşea, pîrcălabul de Hotin — Este şi el acolo? — Ba! Numai nepotul cel din Sepeniţi — Altcineva? — Argaţii şi femeile, dar nu sînt în casa cea mare, ci în aşezările lor de pe lîngă cuhnii ori grajduri — Ei au arme? — Da' de unde?! Numai boierii şi surugiii Sidorenko se uită către tovarăşii lui, dar Vasca se băgă în vorbă: — Şi jupîniţele, cîte sînt? — Numai trei, că altele nu erau — Cele care au venit acum? iscodi şi Steopa — Da! — Frumoase? întrebă atamanul, cu gîndul la Timuş, care îşi pierduse mintea pentru fata voievodului — D-apăi eu cum să vă spun? Nu le-am văzut obrazul, dar îs de neam ales Se zice că una ar fi însăşi fata măriei-sale Vasile-vodă — Aha! răsuflă uşurat Sidorenko Tu unde te duceai acum? — Să cer ajutor de la dumnealui pitarul Gheucă, vecinul — Mai este careva cu tine, ori a plecat pe altă cale? — Nu mai este nimeni şi de plecat nu are pe unde, cîtă vreme domniile-voastre privegheaţi gardul — Nu minţi? se răsti atamanul la el — Mă jur pe sfînta cruce că spun adevărul Sidorenko rămase o clipă pe gînduri în vreme ce Grişa îl întrebă pe prins: — Hruba asta unde te scoate, dacă intri aici? — Într-o fîntînă de lîngă hambarul cel mare, de după poiata păsărilor — Aşadar, te duceai după ajutor? zîmbi atamanul, cu ochii sclipind — Da, boierule! — Atunci am să te trimit eu acolo unde de bună-seamă că ai să-l capeţi! rînji el şi-i descarcă pistolul în piept Nenorocitul bătu aerul cu braţele şi se prăbuşi înroşind zăpada cu sînge, în vreme ce atamanul se aplecă asupra lui şi-i reteză beregata cu hangerul — Asta, ca să nu se mai întoarcă! — Poate chiar el să fi fost cel dare l-a ucis pe Paşa al nostru, făcu Grişa Păcat că n-am apucat să-l întrebăm — Are să-l întrebe chiar el însuşi, căci acuma sînt împreună şi are să-i ceară flăcăul socoteală, dacă aşa s-a întîmplat Se uitară la cel ucis, care încă se mai zbătea din cînd în cînd, în vreme ce aburi calzi se ridicau de deasupra sîngelui mai înainte de a îngheţa Unii ar fi vrut să-l acopere barem cu zăpadă, dar alţii fură de părere că n-aveau vreme pentru asta şi, oricum, ar fi fost dezgropat de jivine — Dumnezeu să-l ierte! zise atamanul făcînd cruce asupra lui, după care se întoarse la ai săi: Acuma te poţi băga tu Grişa, dar împreună cu Mişenka Hai flăcăi, noroc! Cei doi se şi grăbiră să intre în hrubă, dar Sidorenko socoti să-i mai povăţuiască: — Aveţi grijă, băieţi, cum scoateţi capul! Nu cumva să păţiţi şi voi ca prostul de aici, dădu el cu piciorul în mort Dacă simţiţi vreo primejdie, trageţi-vă înapoi, iar de nu, fugiţi mai întîi la poartă, s-o dezăvorîţi — M-aş duce şi eu, zise Steopa — Acum, chiar că nu mai este loc, frăţioare Lasă că nici noi n-om sta cu mîna-n sîn, doar trebuie să le sărim în sprijin Haideţi cu toţii, că aici nu mai avem ce căuta! îşi îndemnă el cetaşii Grişa zări curînd cerul prin deschizătura fîntînii, ceea ce însemna că ajunseseră la capătul drumului Se agăţă de pietrele îngheţate şi simţi o usturime ascuţită în palme cînd apucă cu mîinile goale verigile de fier ce slujeau de trepte Cu băgare de seamă îşi scoase capul şi scrută împrejurimea, care începuse a se cam înnegura din pricina amurgului apropiat, dar nu zări pe nimeni De altfel, ceaţa le prindea bine, că nici acela care ar fi stat la pîndă n-ar fi văzut mai bine decît ei Săriră din fîntînă şi se lăsară pe vine, în aşteptare Nimic! — Tu rămîi pe loc! porunci Grişa tovarăşului său Eu am să încerc să descui poarta Palmele îi amorţiseră de frig şi mai că nu şi le simţea cînd, tîrîndu-se pe burtă ca un şarpe, se îndreptă spre foişorul de la intrare, care se desluşea cu greu, dar numai acela putea fi Pe cînd se aştepta cel mai puţin, un dulău, cum numai la stînă mai văzuse, se năpusti asupra lui, lătrînd furios — Tu eşti, bre Iftimie? se auzi o voce groasă din spatele cîinelui Grişa bănui că cel strigat nu putea fi altul decît trimisul ce ieşise din hrubă, aşa că mormăi ceva neînţeles, prefăcîndu-se a fi rănit — Ţîba, turba naibii! se răsti omul la zăvod şi se desprinse din umbra foişorului apropiindu-se agale Cum de nu te mai ştie?! Grişa s-a trîntit pe spate cu faţa-n sus şi, spre uimirea lui, cîinele i-a dat pace, iar omul, apropiindu-se îngrijorat, se aplecă să-l cerceteze, fără nici o bănuială Numai cînd cazacul şi-a înfipt mîinile în beregata slujitorului, dulăul a început să-l muşte cu furie, de unde apuca, dar Grişa nu se lăsă pînă cînd nu-l simţi pe celălalt moale ca o zdreanţă Mai rămînea cîinele şi din dosul casei se auzeau şi alţii, care s-ar fi năpustit cu toţii, dacă în răstimp cazacii din afară nu i-ar fi zădărît cu focuri de pistoale La rîndul său, nici Mişenka nu mai rabdă să rămînă în aşteptare şi sosi la vreme ca să arunce cu jungherul în dulău, dînd putinţă lui Grişa să se ridice de sub mort — Afurisită javră! făcu el luîndu-şi pumnalul îndărăt Credeam că te luptai cu omul, şi cînd colo — Acela nici n-a apucat să-şi dea seama ce se petrece cu el, răspunse Grişa Turbatul ăsta a fost mai primejdios Fugiră pe vine cît putură mai repede pînă lîngă gard, unde se împiedicară de nişte zdrenţe şi pricepură că era vorba de tovarăşul lor Paşa, sfîrtecat de cîinii care acuma se înverşunau în partea cealaltă, spre marele lor noroc Curînd însă începură a ţiui şi plumbii, căci împresuraţii bănuiră că ceva necurat se petrecea în ograda lor Totuşi cei doi izbutiră să ajungă la poartă şi traseră zăvoarele Urletele se înteţiră, aşijderea împuşcăturile, şi unul dintre plumbi îl izbi pe Grişa, tocmai cînd se întorsese cu faţa spre conac, voind să arate celorlalţi calea Prăbuşirea cazacului rămase nebăgată în seamă, căci toţi erau cu ochii spre casă, pe care atamanul poruncise s-o împresoare cît mai iute — Daţi foc la paie! se mai auzi vocea lui printre lătrăturile cîinilor care se năpustiseră de astă-dată asupra lor — Ucideţi javrele, că ne sfîşie picioarele! strigă Steopa Pătrunseseră descălecaţi, întrucît îşi lăsaseră caii la adăpost în afara zidurilor, şi cîinii îi încurcau cel mai mult, măcar că nu erau decît vreo cinci Apoi, cînd ultimele schelălăieli încetară şi liniştea nu mai era tulburată decît de pocnetele împresuraţilor, se auzi vocea atamanului cerîndu-le celor din conac să se dea prinşi, că n-aveau să le facă nici un rău Se vede că vorbele îi fuseseră înţelese, fiindcă pe dată i se răspunse, în leşeşte: — Nicicînd, tîlharilor! Aveţi să daţi socoteală pentru fapta voastră! Pe toţi am să vă trag în ţeapă Sidorenko bănui că nu putea fi altul decît nepotul din Sepeniţi al pîrcălabului, după cum aflase mai înainte, dar nici el şi nici ai lui nu înţelegeau limba, aşa că îşi văzură de treaba lor, socotind că împresuraţii n-aveau de gînd să se dea legaţi cu una, cu două — Aduceţi paie lîngă casă, dar ceva mai depărtişor, ca nu cumva să ia foc! porunci atamanul Trebuie mult bălegar, să facem fum Hai, flăcăi, că ne vom încălzi! Andrei, tu caută să dai peste cele două sănii şi vezi să aibă caii înhămaţi, ca să putem fugi pe dată În scurtă vreme, norişori de fum se întreţesură cu negura şi, cum nu sufla nici o boare, părea că întreaga ogradă avea să fie cuprinsă de izul înăbuşitor Răgazul acesta le dădu putinţă să afle că bietul Grişa pierise, fără să-şi fi dat seama careva Apoi mai găsiră şi hoitul lui Paşa, la locul arătat de Mişenka, şi mult se mai învolburară cazacii, cerînd ca să-i ardă pe toţi cei din casă, pînă la unul drept răzbunare — Nu se poate, frăţioare! răspundea atamanul tuturor celor care cereau acest lucru Porunca noastră este alta, şi trebuie să ascultăm Altă dată ne vom plăti şi noi paguba Acum nu! Nu ţinu lungă vreme afumatul conacului, căci gingaşele domniţe prea puţin puteau răbda şi, după cum prevăzuse Sidorenko, se şi iviră în prag, tuşind şi cu ochii înlăcrimaţi Săniile erau trase la scară, într-una din ele aflîndu-se cazacii morţi, iar în cea dintîi urma să fie suită domniţa „Dar care din cele trei o fi?!” se nedumeri atamanul — Le luăm pe toate, îşi dădu părerea Steopa, şi pe drum ne-om lămuri — Şi pe urmă le azvîrlim în şanţ, nu? se burzului Sidorenko — Le ducem la Moghilev, ca să-şi aleagă tătucul — Ba să-ţi muşti limba, că, de nu i-o înfăţişăm pe crăiasa lui, ne umple pieile cu paie la toţi, şi degeaba toată munca noastră — Atunci care-i domniţa? — Dracu ştie! bombăni înciudat Arkaşa, înghiţindu-şi scuipatul pe care era cît pe ce să-l arunce în faţa unor aşa de simandicoase jupîniţe RĂSPLATA LĂCOMIEI LA SCURTĂ VREME de la sosirea lui signor Capello în Istanbul, ucigaşii au şi fost tocmiţi, căci după ce-i trecuseră aburii beţiei nu s-a mai încumetat să facă vărsare de sînge cu mîna lui, aşa cum se lăudase Era vestit pe atunci un oarecare Zamil-bey, corsar de mare, care pentru aur sunător nu se dădea în lături să sucească gîtul cuiva şi pe uscat Numai că avea o ciudăţenie: cu multă bucurie îi trimitea în sînul lui Alah pe dreptcredincioşii musulmani, dar nu lua viaţa unui creştin Din astă pricină i s-au scornit tot felul de poveşti, cum că ar fi urmaşul unor prinţi bizantini de altădată şi că ţinta lui era să-i izgonească pe turci din Costantiniya Asta îi aducea prinosul de mulţumire al grecilor, dar ceilalţi l-ar fi ridicat în ştreang, dacă ar fi putut să afle cine-i tîlharul Nici nu cerea bani mulţi cînd era vorba de vreun mare dregător osmanlîu, ci numai cît să-şi acopere hrana şi cheltuiala zilei Auzind că era vorba de o mie de scuzi pentru Curt Celebi, nu se tîrgui deloc, în schimb nu se învoia cu moartea lui Leon-Stridie A trebuit o bună bucată de vreme pînă signor Capello să-l lămurească pe ucigaş că şi creştinul al cărui cap îl voia nu era mai bun decît turcii După o pîndă îndelungată, căci trebuiau găsiţi cei doi împreună, într-o zi s-a ivit prilejul şi, fără prea multă tevatură, căpăţîna renegatului Celebi se rostogoli în colbul uliţei Celălalt însă nu s-a lăsat doborît cu una, cu două, ci s-a împotrivit din răsputeri, pînă cînd era cît pe ce să fie şi el străpuns Tocmai atunci s-a ivit o caraulă şi tîlharii au dat bir cu fugiţii, lăsîndu-l pe fostul domnitor ciopîrţit, dar în viaţă — A fost un semn de la Dumnezeu, rosti cam înfricoşat Zamil-bey, cînd se întîlni cu signor Capello Are să-mi fie învăţătură de minte să nu-mi calc jurămîntul — Care anume? iscodi italianul — Domnia-ta ţine-ţi îndărăt plata pentru cel scăpat, că eu sînt cinstit de felul meu Dar, dacă ţi-aş spune ce mi-ai cerut, şi-ar pierde toată puterea legămîntul meu Rămîi cu bine! După ce matahala ieşi din cîrciuma unde avuseseră întâlnirea, signor Capello se posomori că nu dusese treaba pînă la capăt şi se întreba cum avea să dea de ştire lui Brătăşanu că un duşman a rămas încă la pîndă Cel mai nimerit ar fi fost să plece cu prietenul său Gian Michele şi, după ce aveau să răstoarne domnia, mai lesne le-ar fi venit să tocmească alţi ucigaşi, căci erau îndeajuns în oraşul padişahului Pe la jumătatea lunii noiembrie , cei doi fîrtaţi, Cigalla şi Capello, dornici de mărire şi unul şi altul, pătrunseră pe la vărsarea Oltului în Dunăre şi se simţiră fericiţi călcînd pe pămîntul ţării pe care aveau s-o stăpînească Iarna părea să se fi răzgîndit să mai vină, căci o vreme minunată îi întâmpină pe călători, crescîndu-le inima de bucurie Asta nu putea să însemne decît izbîndă! Voia-bună le era mărită şi de frumoasa privelişte înconjurătoare, iar cum holdele toamnei încă nu fuseseră culese pe de-a-ntregul, orişicine îşi putea da seama de belşugul nemaipomenit al ţării Nu cunoşteau limba localnicilor, dar îmbrăcaţi ca doi călugări papistaşi n-ar fi dat de bănuit, căci mulţi dintre aceşti pribegi, vînturînd ţara în lung şi în lat, chemau pe ereticii români la dreaptă supunere în faţa sanctităţii-sale papa de la Roma Adevărat că nu prea găseau ascultare, dar nici izgoniţi nu erau şi mîncarea şi băutura o găseau cu uşurinţă prin dărnicia acestor oameni buni şi omenoşi, cînd aveau cu ce Dacă se ivea foametea, măcar un codru de pîine şi o vorbă bună se afla şi atunci, la toată sărăcia Ajungînd în curtea din Brătăşani, acelaşi vătaf se făcu a nu-i mai cunoaşte pe Capello şi i-a încuiat pe dată într-o casă ce fusese locuită pînă mai deunăzi de robi ţigani Gian Michele se împotrivi, dar prietenul său îi zise că aceasta trebuia să fie vreo altă născocire de a vistiernicului şi zîmbi îngăduitor Nici data trecută nu fusese primit mai altcum Numai că, de astă-dată, slujitorul nu le-a mai dat nici măcar brînza cu ceapă şi nici un strop de apă, ba a mai tras şi zăvorul pe dinafară Abia atunci băgă de seamă Capello că la ferestre fuseseră zidite de curînd zăbrele groase, ca de temniţă, şi că pereţii din cărămidă arsă n-ar fi putut fi sfredeliţi Un fior de spaimă îi trecu prin inimă: căzuseră amîndoi în capcana vicleanului boier, ca doi copii fără minte, încrezîndu-se în vorbele lui mieroase De aceea nu-i dăduse nici banii cît ceruse, ca nu cumva să fie risipiţi Prinseră a urla amîndoi din toate puterile, ameninţînd şi suduind, apoi milogindu-se, dar degeaba Parcă se aflau într-un pustiu, căci nimeni nu s-a apropiat de nenorocita căsuţă, porunca boierească fiind deosebit de aspră pentru cel care ar fi cutezat s-o încalce Abia pe la Sîn-Nicolae, cînd măria-sa însuşi trecu pe la moşia cumnatului, păru a-şi aminti boierul Ghinea şi de „oaspeţii” săi şi-l trimise pe Iordache să-i „cerceteze” dacă au vreo trebuinţă Dar, cum era de aşteptat, nu dădu decît peste leşurile îngheţate ale nefericiţilor, pe care gerul ce s-a lăsat curînd după aceea le-a păstrat întregi, neîngăduind răspîndirea miasmelor Abia cînd gazda îşi pofti voievodul să vadă cu ochii lui cele făptuite, sărmanul Iordache păru a pricepe că toată grozăvia el o făcuse şi, îngrozit o luă la fugă peste haturi, pierzîndu-se în alba zare Mai pe urmă s-a auzit cum că s-ar fi călugărit la Căldăruşani, dar nici gînd să se mai fi întors vreodată — Ai fi putut să-i ucizi fără cazne, Ghineo, îl mustră şi Vodă De ce cîinoşenia asta? — Le-am dat răgaz de gîndire Cu burta plină nu le-ar mai fi umblat mintea, şi cum ar mai fi putut să-şi dea seama că ţara asta nu-i de mezat ori vînzare la cochii vechi? — Îmi plăcură vorbele tale şi drept aceea voi uita grozăvia faptei Mărturisesc însă că mă bucur că Celebi a avut o moarte mai blîndă — Ba, mie mi-ar fi plăcut să fi fost strînşi aici toţi patru la un loc Şi l-aş mai fi adăugat şi pe al cincilea! — Pe cine? — Pe Mihnea! Fecioraşul acela din flori al răposatului Radu-Mihnea — Ei şi tu, frate! făcu pe supăratul voievodul După cîte am auzit, acela nu-i decît un copil N-oi mai fi eu pe lume, cînd o avea rîvnă de scaunul domniei-mele — Creşte curînd, mărite stăpîn! i-o întoarse Ghinea Soiul acesta de domnişori, se arată întotdeauna cu primejdie de la Istanbul Şi acolo este! MIREASA SCHIMBATĂ SPRE MAREA UŞURARE A ATAMANULUI, una dintre jupîniţe le cunoştea limba şi socoti că i-ar putea înspăimînta, spunîndu-le cine erau ele: — Neobrăzaţilor! se răsti ea Însoţim pe fata măriei-sale voievodul şi are să vă coste viaţa, dacă vă atingeţi de ea Nici n-a mai fost nevoie decît să se uite amîndouă spre cea din dreapta, că Sidorenko se şi repezi şi o apucă asemenea unui sac pus pe umăr, apoi o răsturnă într-o sanie cu care venise — Gata, flăcăi! La drum! porunci el, cu toate că fata răcnea ca din gură de şarpe, iar celelalte două ţipau ca la foc Încercă el s-o domolească, dar nu fu chip şi, fiindcă nu putea să-i dea una în cap s-o adoarmă, hotărî s-o lege ca pe bărbaţi Ceru iertare cu plecăciune pentru fapta ce avea să facă, apoi îi băgă năframa peste gură şi o înfăşură ca un arcan, ca pe o păpuşă înfăşată Îşi lăsase armăsarul lui sireap legat la spatele saniei şi el însuşi mînă sania în care se afla domniţa, cealaltă urmîndu-l îndeaproape Ţinea un picior deasupra fetei, care nu mai avea putere nici să se mai zbată, părînd mai mult moartă de spaimă, iar cu celălalt se sprijinea pe tălpicea saniei şi aşa trecu în goana mare printre porţile larg deschise, urmat de întreaga ceată, chiuind şi pocnind din pistoale ca la nuntă Singura părere de rău era pierderea celor doi tovarăşi şi, oarecum, porunca atamanului e a nu jefui nicidecum conacul acela blestemat Lăsaseră de mult în urmă casa pîrcălabului şi Sidorenko crezu că fata nu se va mai împotrivi, aşa că-şi luă piciorul de pe ea, dar pe dată o văzu că se rostogoleşte în partea cealaltă şi cade din sanie, voit sau nu Atamanul fu cît pe ce să scape o înjurătură urîtă, dar se ţinu la vreme Opri caii şi îşi chemă tovarăşii s-o proptească pe jupîniţă cu un alt arcan, ca să nu mai poată scăpa — Am legat-o ca pe viţel, rîse cazacul care-i împlinise voinţa — Nu cumva să-i fi făcut vreo vînătaie, că ne umple de cucuie Timucika Deodată însă îi trecu prin minte că era să spună o prostie, şi căută s-o dreagă: — Tătucul nostru, Timofei Ivanici, ţine mult să fie teafără, ca să nu-i scadă preţul cînd o vinde-o tătarilor Îi aruncă pe furiş o privire cu coada ochiului, dar fata nu părea să fi înţeles spusele atamanului, în schimb cazacul cu care era se uită uluit la căpetenia lui, neştiind dacă nu cumva se îmbătase vorbind astfel S-ar putea că de teama celor auzite, dacă nu din pricina frigului şi a nemişcării, domniţa începu să dîrdîie, clănţănindu-i dinţii, mai să-i sară din gură Îngrijorat, Sidorenko o acoperi cu blana de urs care se afla în sanie, lăsîndu-i la vedere numai nasul înroşit Mai înainte de a da bice cailor, atamanul îi mai aruncă o privire şi, zărindu-i ochii mari şi speriaţi ca ai unei ciute, îşi zise în sine: „Mare lucru de nu l-o fi fermecat pe Timucika al nostru tocmai privirea asta de rusalcă!” Nefiind urmăriţi, lăsară caii mai domol, ba făcură şi un scurt popas după vreo cîteva versete, că tare le era milă de frumoşii armăsari Cazacii erau frînţi de osteneală, dar Sidorenko nu le dădu nici un fel de răgaz şi porunci să plece mai departe, ocolind tîrgul Lipscanilor, unde ar fi putut da de un adăpost Ştia el anume un pădurar, la care traseră spre hodină, căci altfel s-ar fi prăbuşit cu toţii, şi om şi dobitoc Domniţa adormise, dar Sidorenko o privi multă vreme, pînă se încredinţa că nu era prefăcătorie, după care porunci să fie dusă pe braţe, de parcă ar fi fost moaştele sfintei Evlampia de la Rostov O lăsă în seama nevestei pădurarului care, pentru zlotul de aur ce-l căpătase, n-avea s-o mai scape din ochi pe jupîniţă, şi ar fi fost în stare să-i sucească şi gîtul, dacă i-ar mai fi dat încă unul Se vede că şi pe atunci era un Dumnezeu al tîlharilor, căci ceata cazacilor nu avu de întîmpinat nici un necaz ori vreo împotrivire la trecerea Nistrului, aşa că la vremea sorocită se înfăţişară la casa lui Parasca din Moghilev Acolo îi aştepta cu mare nerăbdare Timuş, dar nu le ieşi în întîmpinare, ci se ţinea ascuns anume, pînă ce fata fu băgată în casă — Tătucule, ţi-am adus-o! zise atamanul lăsîndu-se îmbrăţişat şi pupat de trei ori pe gură, după obiceiul căzăcesc Păcat de Paşa şi de Grişa că — Au pierit? întrebă Timuş cu ochii înrouraţi — Asta le-a fost ursita! oftă Sidorenko Ori acum, ori altă dată, tot una-i Tăcură o vreme cu gîndul la cei morţi, după care hatmanul nu mai răbdă cu întrebarea ce-i stătea pe limbă: — Dar ea? N-a păţit nimic? — Doar spaima! Dar ce crede despre soarta ei nu ştiu, şi nici dacă va fi priceput, fiindcă n-a scos o vorbă tot drumul Abia dacă a mestecat puţină zăpadă, că de bucate nici n-a vrut să se atingă Cred că-i ruptă de foame! — Nu cumva să dea în lingoare, ori în altă boală, să moară, de supărare Să vie Parasca, fiindcă ştie leşeşte şi poate că o va îndupleca să mănînce — Du-te tu la ea, tătucule! zîmbi atamanul — După ce şi-o mai trage sufletul, dar mai întîi să se întremeze — Zău, batuşca, astea-s numai mofturi leşeşti! Acuma o ai în palmă, ce mai aştepţi? — Să pregăteşti o sanie şi mai mare, cu merinde şi băutură, dar şi cu blănuri de urs Iar săniile lor, cu tot ce au avut, să rămînă neatinse, ca să le putem înapoia — Cu cai cu tot? — De bună-seamă — Oi, Timucika! Dacă ai vedea ducipalii, te-ai îndrăgosti de ei, lăsînd dracului muierea Nicicînd nu s-au mai văzut! — Cum de cutezi, nerodule, să mă înfrunţi? se răsti Timuş Aşa am zis, aşa facem, frăţioare! — Nu da armăsarii, tătucule! se rugă Sidorenko cu lacrimi în ochi Ce ne-am mai fuduli în tîrg la Zaporoje, ba chiar şi batuşca Bogdan — Nu cumva să audă ceva, că mă fac foc Am hotărît! — Prea-bine! plecă celălalt capul şi se duse dezamăgit Nu se face să lăsăm nerăzbunată moartea celor doi, măcar aşa, mai bombăni el, dar Timuş nu-l băgă în seamă În tot acest timp, în care el şi ceata lui erau să-şi lase pielea pe coclaurile Moldovei, atamanul Sidorenko nu s-a îndoit o clipă că, îndată ce Timuş avea să vadă fata, n-are să se mai poată ţine să nu-şi facă pofta cu ea, aşa, în ciuda hospodarului La armăsari însă nici nu s-a gîndit că s-ar fi putut să nu le rămînă lor, şi asta îl scotea din fire Ce avea să le spună flăcăilor lui? Socoti că era mai nimerit să le îndruge o poveste, cum că, după ce vor fi lăsat fata la Iaşi, aveau să se întoarcă tot cu minunaţii telegari de zăpadă Ba chiar îl bătea gîndul ca, atunci cînd Timuş se va cinsti cu voievodul, el şi cîţiva băieţi să şterpelească bidiviii, şi pe aci ţi-e drumul! Dar pînă una-alta rîndui strajă la fereastra unde fusese încuiată jupîniţa şi mai puse încă doi în dreptul uşii, cu toţii avînd porunca să se fîţîie într-o parte şi în alta ca să poată vedea fata şi ea să se înspăimînte şi mai tare Baba Parasca pătrunse la ea şi se prefăcu tare îngrijorată că biata fată încăpuse pe mîna unor tîlhari de drumul mare Vorbea leşeşte şi de bună-seamă că fusese înţeleasă, mai ales atunci cînd i-a şoptit la ureche că a şi trimis vorbă feciorului hatmanului Hmelniţki, care se afla prin preajmă şi-i ceruse s-o scape, parcă i s-a aprins o luminiţă în ochi — Eu vreau acasă, mătuşico! scînci pînă la urmă jupîniţa Te-oi răsplăti, cum nici gîndeşti, dacă izbuteşti a mă scapă Ce vor cu mine? — Apăi, de, porumbiţa mea, tînără eşti, de frumoasă ce să mai zic? Şi, din cîte am priceput eu de la ei, tătarii n-au să se zgîrcească la preţ — Dar taica le va da de două ori mai mult, dacă m-ar duce la Iaşi Spune-le, te rog, mătuşă! — Nu stau de vorbă cu o amărîtă de babă ca mine! Sînt nebuni de legat şi mulţumeşte cerului că nu s-au legat de tine pînă acum, dar n-au să mai aibă vreme, căci soseşte el, Timucica, vulturaşul — Şi dacă nu vrea? — Cine? El?! Nu-l cunoşti, draga babii! Nu suferă nedreptatea, şi nici ca o frumuseţe ca tine să fie terfelită de nişte cazaci beţivi, că Vorbele bătrînei îi dădură oarecare speranţă că s-ar putea să nu păţească nimic Dar dacă nu se zorea feciorul hatmanului? I se uscase gura şi, cum laptele aburind din cana adusă de Parasca îi gîdila nările, nu mai avu putere să se împotrivească Sorbi cu lăcomie, simţind că i se înfierbîntă măruntaiele şi prinde iar chef de viaţă „Trebuie să-i fac să mai aştepte, ca să vină acel «Timucica», altminteri sunt pierdută”, îşi zise ea şi înfulecă şi din piciorul de gîscă afumată ce-i fusese pus lîngă un colac rumen şi cald, de parcă gazda ar fi fost o mare bogătană Rămase însă cu îmbucătura nemestecată, căci pe afară se auziră pocnete de pistoale şi înjurături, cazacii de strajă se făcură nevăzuţi rupînd-o la fugă, iar uşa sări ţăndări şi în prag se arătă însuşi Timuş, cu spada goală, însîngerată N-avea de unde să ştie domniţa că, pentru a se înroşi arma, cocoşul Parascăi a trebuit să-şi dea viaţa — Milostivă pania! se înclină el, punînd un genunchi la pămînt după cum văzuse că făceau şleahticii Vorbea binişor limba vecinilor de la miazănoapte, dar de astă-dată rămase cu ochii holbaţi, cînd fata se întoarse către el şi nu mai putu scoate o vorbă „Nu-i ea! M-au tras pe sfoară, ticăloşii! se gîndi el şi sîngele i se urcă la cap Fata din faţa lui nu era Ruxandra, dar era la fel de frumoasă şi vădit neajutorată Nu fusese dezlegată de tot, ba picioarele încă îi mai erau cetluite de pat, încît nu se putea mişca în voie Se apropie de ea şi, cu spada murdară cum era, îi tăie ultimele legături, după care se căzni să încropească ceva pe limba panilor, cu toate că nu prea era meşter la întortocherile ei: — Nu v-am cunoscut pînă azi, nobilă pania, aşa că rogu-vă a-mi face cinstea de a mă învrednici cu numele şi cinul ce-l aveţi! izbuti el să spună, mirîndu-se în sinea lui de felul cum se prostise Acuma, avea să facă pe placul lui Arcaşa cu această gîsculiţă leşească, dar nu le-o va da şi lor, numai să-i lase să crape de ciudă! Apoi are să-i spargă capul ticălosului, pentru ne-ascultare Era cît pe ce să-i sfîşie veşmintele ei bogate, căci nu era vreme de pierdut, cînd jupîniţa îi spuse cu o voce mîndră: — Nobile domn, eu sînt fata lui Vasile-vodă al Moldovei — Ruxandra?! bîigui Timuş, oprindu-se în loc Nu pot — Nu! Eu sînt Maria! Sora mea, Ruxandra, din păcate, acuma este ostatecă la Poartă În faţa falnicei domniţe, Timuş se pierdu cu totul şi ieşi fără a mai spune o vorbă, tremurîndu-i mustaţa de ciudă Se duse de-a dreptul la Sidorenko, pe cînd acesta tocmai ducea la gură o stacană cu samahoncă fiartă — Bine, măi, păcătosule! îl apucă el de chică, făcîndu-l să-şi verse băutura pe piept Nu ţi-am spus eu s-o aduci pe Ruxandra? — Şi n-am adus-o? se holbă atamanul, gîndind că fusese păcălit de fete, la conacul pîrcălabului — Pe soru-sa, nu pe ea! — Am zis eu să le luăm pe toate trei şi să-şi aleagă mai apoi care i-ar fi plăcut! se băgă Steopa — Nu era cu ele! Ruxandra îi tocmai la Ţarigrad! răspunse hatmanul, de parcă ar fi fost moartă — Să ne ducem după ea? se grozăvi şi Mişonka, nelipsind nici el de la mica sindrofie — Să vă duceţi cu toţii la dracu! Asta vreau! Ce să fac cu fata voievodului, acuma, după ce am cărat-o pînă aici? — Ce ţi-am spus eu?! sări vesel Arcaşa Asta nu-i Timuş îi împinse nasul în tăblia mesei şi pe ataman îl podidi sîngele, dar nu se supără, ci, ştergîndu-şi nasul, zise zîmbind: — Timucica, frăţioare, degeaba te mînii pe mine Eu n-am avut cinstea să cunosc fetele voievodului Mi-ai poruncit să ţi-o aducem pe cea de la Sandomiercz? Pe ea am adus-o! Dacă trebuie, ne ducem şi după cealaltă! adăugă el ştergîndu-şi din nou sîngele cu dosul palmei Timuş porunci să i se pună şi lui samahoncă în cana lui Sidorenko, iar după ce o goli, îşi îmbrăţişă prietenul, mînjindu-şi la rîndul său mustaţa — Să mă ierţi, frăţioare! gemu el Şi vouă, fraţilor, vă cer iertăciune, că iacă, nu mai ştiu ce vreau — Tătucule! zise domol Arkaşa Socoteala este bună, după cum mă duce mintea Ai poftit fata hospodarului, numai ca să i-o duci acasă? Iată, o ai! Faci ce vrei cu ea, nu? De fericire, taică-su are să-şi cheme pe toate fetele, cîte le are, şi are să te îmbie să-ţi alegi Tu, care-ţi cunoşti aleasa, ai să pui mîna pe ea şi ai să-i zici : „Asta-i, tată socrule!” şi gata Întocmai ca-n poveştile babelor noastre, de la gura sobei — Tu ai dreptate, Arkaşa, scumpule! Iar ai gîndit bine, măcar că n-ai vrut Se vede treaba că izbitura cu capul de masă ţi-a priit Am să-l fac pe voievod să mă creadă prieten, şi atunci Ruxandra n-ar mai avea ce spune Mă duc la Iaşi! — Dar armăsarii nu-i mai dai Nu-i aşa, batuşca? zîmbi rugător atamanul — Fire-ai tu să fii al dracului de afurisit! îi dădu un ghiont Timuş Ai voştri să fie! Porunceşte alţii în loc! Chiuiturile fură auzite pînă pe malul celălalt al Nistrului, dar străjile româneşti îşi vor fi zis că iar chefuiesc cazacii şi nu s-au înspăimîntat În schimb, pe Timuş îl săltară pe braţe şi-l aruncară în sus, care mai de care dînd să-l sărute — Hooo! Ajunge! îi potoli el Nu cumva aţi vrea să afle jupîniţa că sînt prietenul tîlharilor care au furat-o? Îi dădură pace, dar atamanul nu se lăsă cu una, cu două: — Eu tot nu mă împac cu gîndul că te faci de rîs, frăţioare Asta zici că nu-i Ruxandra, poate că nici nu-i fată mare, aşa că — Iar baţi cîmpii, măi frate Nu te ştiam chiar aşa de iubăreţ Mai bine să ne gătim de drum — Gata! Plecăm la Iaşi! zise atamanul — Voi nu vă veţi mai arăta în preajma jupîniţei, căreia am să-i spun că v-am şi spînzurat pentru isprava voastră — Iată-ne, aşadar, şi hoituri! rîse Steopa — Bine, dar noi cunoaştem calea! încercă Vasca — Aşa-i! încuviinţară şi ceilalţi — Apoi, să nu se creadă că noi am fost buni numai la hoţie, dar nu şi la sindrofie! zise Steopa Timuş îi privi încurcat şi i se rupea inima că nu putea să-i ducă cu el — N-am să mă las de voi, fraţilor, cîte zile voi mai avea, dar dacă vă vede fata îşi va da seama că eu am pus la cale toată tărăşenia — Are dreptate! încuviinţă şi atamanul Noi însă putem să ne ţinem pe de lături, ca să nu ne despărţim Alţii au să fie în preajma domniţei Timuş încuviinţă şi chiar a doua zi apucă drumul Moldovei, trecînd pe la Soroca, unde fu întîmpinat cu mare bucurie de pîrcălab, mai ales cînd o văzu pe însăşi domniţa Maria cu viteazul cazac La curtea domnească era mare tristeţe, fiindcă nimeni nu putuse afla ceva de soarta fetei şi nu-i de mirare că atunci cînd însuşi feciorul marelui hatman Bogdan Hmelniţki se arătă cu ea, scăpată din ghearele tîlharilor, bucuria nu mai cunoscu margini Măria-sa îl primi îndată pe vestitul musafir din depărtare şi, cum amîndoi vorbeau leşeşte, putură să stea de vorbă între patru ochi — Pofteşte şi fii binevenit, scump şi drag oaspete al domniei mele! zise Vasile-vodă Îngăduie unui tată să te îmbrăţişeze ca pe însuşi fiul său, căci mare mulţămită îţi datorez şi multă bucurie ai adus sufletului meu Timuş, de fapt, asta şi dorise: să cîştige bunăvoinţa viitorului său socru, aşa că se lăsă îmbrăţişat cu multă smerenie — Povesteşte-mi, cinstite prieten, cum s-au petrecut lucrurile, fiindcă noi auzisem de nişte cazaci bezmetici — Nu erau de-ai noştri, măria-ta! îi luă vorba hatmanul Îmbrăcaseră straie de-ale noastre, dar erau nişte tîlhari de rînd, pe care am şi poruncit să-i atîrne în ştreang Nici un cazac adevărat n-ar fi cutezat să se lege de familia măriei-tale Domnitorul zîmbi mulţumit, prefăcîndu-se a-l crede, dar el ştia prea bine, de la iscoadele ce le avea chiar la Zaporoje, că cei din preajma feciorului lui Hmelniţki îşi cam făceau de cap, dacă nu va fi fost chiar cu încuviinţarea lui Timuş Oricum, era încîntat că-şi vedea fata acasă şi că nu pătimise decît spaimă, căci altminteri ce-ar mai fi putut spune celui care trebuia să-i fie ginere, adică semeţului cneaz Radzvil? Una peste alta, o cinste deosebită i se dădu vestitului cazac şi pentru faptele-i vitejeşti, bine cunoscute la curtea Moldovei, iar Vodă i-a stat mereu în preajmă, cîtă vreme a rămas la Iaşi Pînă la urmă, Timuş îşi luă inima în dinţi şi aduse vorba despre Ruxandra: — Oare frumoasa domniţă se fereşte de mine, că nu vrea să se arate? vru el să afle dacă jupîniţa Maria spusese adevărul — Biata copilă! oftă domnul Mi-au cerut-o păgînii ca ostatecă la serai — Nemernicii! scrîşni Timuş — Ce era să fac? ridică Vasile-vodă din umeri A trebuit să mă supun, că dacă nu, îl voiau pe fiu-meu, Ştefăniţă, şi doar nu era să-l dau pe el — Fireşte! — Am însă acolo un duşman — Nu cumva domniţa Ruxandra e în primejdie? sări ca ars Timuş, nemaidîndu-i răgaz să vorbească — Ea nu adică s-ar putea Cine ştie ce-ar putea păţi şi biata fată Timuş strînse pumnii şi se aprinse la faţă, căci era tare iute la mînie — Cine-i? întrebă el scurt — Poate n-ai să crezi, zîmbi Vodă cu şiretenie Deocamdată nu-i decît un copil, dar este singurul moştenitor în viaţă al scaunelor domneşti de la noi Ba se poate spune că şi asupra Ardealului ar fi îndreptăţit să stăpînească — Ehe! Pînă creşte — Are prieteni de-ai părinţilor, care abia aşteaptă să pună gheara pe domnie, chiar aşa, fraged cum este — Atunci trebuia stîrpit mai de mult! — Cîte n-am încercat? Doamne! Dacă ai şti ce-am mai născocit şi cît m-am zbătut încă de la venirea lui pe lume, dar parcă îl apără Satana însuşi, ca să-mi facă mie în necaz — Un ucigaş plătit, şi gata! — Am făcut şi aşa Degeaba! — Te scap eu de el Unde-i? — Asta-i, că acum nici nu mai ştiu cum să-l aflu în Vaviloul turcesc Se ascunde cu dibăcie printre greci — Îi dau eu de urmă, n-ai teamă Vasile-vodă privi în bagdadie, ca şi cum ar fi cerut ca cerul să-i trimită gîndul cel bun, apoi spuse, aşa, într-o doară: — Mă chiar bătea gîndul să i-o dau lui de soţie pe Ruxandra, şi făcîndu-l ginere — Asta nu! tună Timuş Destul! Cum îl cheamă? — Mihnea, ca pe taică-său Tot ce mai ştiu despre el este că îl ocroteşte un oştean de-al răposatului voievod Radu Mihnea, care îi este şi epitrop, dacă n-o fi chiar Scaraoţchi cu înfăţişare omenească, fiindcă altfel nu pot pricepe — Mi-ajunge! urmă cazacul Domniţa n-are să fie a lui! Mormăi el cu hotărîre Dar nici a altuia! şi izbi cu pumnul într-o măsuţă de abanos, răsturnînd vasul cu flori de pe ea Soarta lui Mihnea părea pecetluită şi singura nădejde ce mai putea fi era că în cetatea padişahului pătrundeau mai greu cazacii Dar nu şi oamenii lor! UN OM ŞI UN LUP UN GROHĂIT FURIOS ajunse la urechile alteţei-sale Rakoczy Gyorgy şi bănui pe dată că undeva prin apropiere se dădea o luptă pe viaţă şi pe moarte între două sălbăticiuni Patima vînătorească a prinţului îl făcu să se abată din cale şi, cu toată împotrivirea cailor, întreg alaiul îl urmă pînă în marginea unei poieniţe ce se deschidea pe neaşteptate înaintea lor Chiar să fi vrut, n-ar mai fi putut să-şi înduplece dobitoacele să înainteze, aşa că se opriră şi descălecară Abia de făcură cîţiva paşi pe jos şi nici nu le venea să creadă ce se întîmpla sub ochii lor: o namilă de lup se încăierase cu un mistreţ tînăr, ai cărui colţi erau totuşi destul de înfricoşători Dar nu asta îi uimise, ci un fecior zvelt, cu plete surii, cam pînă în douăzeci şi cinci de primăveri, care-l povăţuia pe lup de unde să-şi apuce duşmanul De necrezut! Fiara asculta de om! Unii crezură că trebuie să fi fost vreun cîine al tînărului care-l încuraja, dar cei mai mulţi se înfiorară de înfăţişarea omului, care semăna atît de bine cu a lupului Dacă ar fi fost mai aproape şi i-ar fi zărit şi privirile lui reci şi cenuşii, nici o clipă nu s-ar mai fi îndoit că era omul-lup din basmele copilăriei — Apucă-l de grumaz! strigă feciorul şi pe dată fu ascultat Atunci, fie că alunecă, fie că se poticni de durere, mistreţul se prăvăli pe o latură, şi acesta i-a fost sfîrşitul Cu colţii lui ascuţiţi ca nişte cuţite, lupul îi muşcă setos beregata, şi guiţatul de moarte a fost semnul izbînzii Feciorul purta veşminte ca olahii, fără podoabe, dar curate, iar în mînă ţinea o nuieluşă pe care o încrustase cu înflorituri, de puţină vreme Se apropie de lupul care trăgea de pielea însîngerată a mistreţului şi fără teamă îl mîngîie pe cap, de parcă ar fi fost un cîine de ogradă, zicîndu-i prieteneşte: — Acuma lasă-mă pe mine să-l spintec şi pe urmă ţi-oi da şi ţie tainul ce ţi se cade Şi de astă-dată fiara ascultătoare se trase în lături, dar simţind mirosul vînătorilor mîrîi surd, din gît Aceştia se apropiaseră în toiul luptei, iar cum veneau şi împotriva vîntului, au putut s-o facă fără să fie luaţi în seamă Tînărul tocmai îşi trăsese un hanger de la brîu, cu gînd să dea afară borhotul din burta mistreţului, aşa cum se obişnuia cu orice vînat, cînd auzi, deodată, fornăitul cailor înspăimîntaţi Făcînd ochii roată, fu cît pe ce s-o rupă la fugă, dar se răzgîndi văzînd că atît prinţul cît şi însoţitorii lui erau cu toţii înarmaţi şi se temu ca nu cumva să tragă asupra lupului Acesta, dînd capul pe spate, scoase un urlet fioros, băgînd şi mai rău spaima în bieţii cai Prinţul porunci să caute să-i liniştească, pe cît era cu putinţă, apoi, însoţit numai de grofii Orban şi Felvinczi, cu săbiile trase, cutezară să se apropie de ciudatul străin Văzîndu-i, acesta înfipse jungherul în pulpa mistreţului mort, că nu cumva să fie bănuit de gînduri necurate, apoi îşi încrucişa braţele pe piept, în semn de aşteptare — Cine eşti? întrebă pe ungureşte Rakoczy, deşi nu credea să fie înţeles de olah Nu cumva vei fi fiind un duh al pădurii? Spre uimirea lui, feciorul se descoperi şi, după ce făcu o închinăciune, îi răspunse în aceeaşi limbă: — Nu-s arătare, măria-ta, ci om ca toţi oamenii Şi tovarăşul ăsta al meu îi tot din carne şi oase, iar eu îl strig Lupu — Ai vînat fără încuviinţarea stăpânului! se răsti Orban Tu ştii a cui este pădurea? — Cum de nu? A măriei-sale! şi arătă cu degetul spre Rakoczy Cei doi grofi vrură să se repeadă la străin, dar prinţul îi opri şi urmă cu blîndeţe, ca şi cum nici n-ar fi auzit spusele curteanului său: — N-ai spus, voinicule, pe tine cum te cheamă şi de unde eşti de fel? — Apăi, eu sînt Ion al lui Avram din Păclişa, căruia i se mai zice şi Bălgrădean — Asta ar veni Bolgradi Ianoş, zise tăios Felvinczi Cînd aveţi să vă învăţaţi să vorbiţi ca lumea? — Să am iertare, domnule baron, dar eu aşa am fost botezat de popa nostru, iar lui taica i-au zis Bălgrădean încă de pe vremea cînd s-a aflat în oastea iertatului prinţ Bethlen, şi nici atunci nu i s-a spus Bolgradi Şi apoi de ce să mă cheme „Ianoş” cîtă vreme eu am numele meu adevărat, Ion? Principele zîmbi de cerbicia acestor olahi care nu se învoiau cu nici un chip să se lepede de limba şi credinţa lor Scrută cu privirea pe tînărul din faţa lui şi nu-şi putu ascunde că-i plăcea înfăţişarea lui semeaţă, mai cu seamă că nici nu se gîndea să-i ceară îndurare, aşa cum făceau de obicei toţi cei ce erau prinşi la vînătoare Frumosul lup stătea lipit de piciorul lui şi nu clintea din loc, ci numai din cînd în cînd se uita la cel care vorbea, de parcă ar fi încercat să priceapă — Ai încălcat legea, feciorule! îşi ridică deodată vocea Rakoczy, căci îi dăduse ceva prin gînd Ai merita să pun să te ridice în furci, spre pilda celorlalţi, dar mi-e milă de tinereţea ta, aşa că n-am s-o fac În schimb, am să-ţi iau cîinele! O tresărire de-o clipă şi un fulger trecu prin ochii olahului, care se făcură tăioşi ca spada S-ar fi putut crede că avea să răbufnească, totuşi răspunse destul de cuviincios: — Măria-ta poţi să-mi ridici viaţa, fiindcă îmi eşti stăpîn, dar eu pe Lupu nu-l dau nimănui, de-ar fi şi bunul Dumnezeu din ceruri, căci — Cum? Te împotriveşti alteţei-sale, ticălosule? se zborşi contele Orban, care părea că-l duşmăneşte nespus Un rînjet fioros al lupului îl făcu pe conte să se mai domolească, şi fără îndoială că i-ar fi sărit în gît dacă s-ar mai fi apropiat un pas — Nici gînd, Înălţimea-ta! răspunse liniştit Bălgrădean Cum n-am să pot să-l dau de bunăvoia mea, şi de-o fi să pier, apoi el are să apuce singur calea codrului din care l-am smuls — Aşadar l-ai prins cu vreo capcană? iscodi şi Felvinczi — Ba nu! L-am găsit bîjbîind pe ţîţa rece a mumă-sii, care fusese săgetată de careva Se vede că şi fraţii lui vor fi fost ucişi tot atunci şi numai acesta a fost mai norocos, să dau eu peste el, căci trebuie că se rătăcise de ai lui Aşa i-a fost ursita! Sărăcuţul de el va fi scîncit o vreme pînă a dat de trupul mumei lui, fiindcă nici ochi nu făcuse încă, aşa era de mic, dar cînd a găsit-o, izvorul laptelui secase Mi-a fost milă şi l-am luat cu mine Eu l-am crescut şi i-am fost şi mamă şi tată, şi pentru asta ţinem unul la altul mai mult ca fraţii — Asta însă nu te îndreptăţeşte să mergi la vînătoare cu el! se năpusti Orban Trebuie să dai socoteală! Bălgrădean nu-l luă în seamă pe conte, ci, uitîndu-se în ochii prinţului, dădu din umeri a neputinţă şi mărturisi pe şleau: — Apăi, de ce să mint, măria-ta? Se mai întîmplă şi aşa ceva Dar nu că l-aş îndemna eu, doamne fereşte, ci simţul lui de sălbăticiune îl face să se repeadă şi uneori îşi pune viaţa în primejdie Cum a fost şi cu mistreţul ăsta — Dar noi te-am auzit povăţuindu-l, pe limba voastră spurcată! nu se lăsă Orban Să nu crezi că n-am priceput! — Ce era să fac şi eu? răspunse tînărul uitîndu-se cînd la unul, cînd la altul Doar vă spusei cît de mult îl îndrăgesc Principele îi asculta în tăcere şi îşi dădu seama că cei doi curteni nu vor izbuti să-l sperie pe olah, care ar fi fost în stare să-şi ucidă el însuşi lupul, decît să-l lase pe alte mîini Chibzui că prin blîndeţe ar fi avut mai mult de cîştigat — Ascultă, Ioane! îi rosti el numele pe româneşte, anume să-l încînte Lup, ori cîine, ce-o fi, mie îmi place şi am hotărît să fie al meu — Dar, măria-ta ridică glasul Bălgrădean şi cuprinse grumazul lupului cu o mînă — Stai, că n-am isprăvit! Vă iau pe amîndoi! — Păi aşa şi sîntem, prea-luminate stăpîn — Ce vrei să spui?! — Sînt iobagul alteţei-voastre — Cu atît mai bine! Ai să vii la castel şi tu şi el! arătă spre lup cu degetul — Nu-s bun de slugă vru să se împotrivească Bălgrădean, dar grofii se mîniară foarte văzînd cutezanţa olahului şi mai să se repeadă asupra lui şi să-l pălească Din nou, Rakoczy fu cel care-i împiedică şi urmă netulburat: — Te slobod din iobăgie şi împreună cu „fratele” tău veţi fi în slujba mea Ce zici? Contele Felvinczi se aplecă la urechea prinţului şi mormăi răutăcios: — Se pare că alteţa-voastră serenisimă are de gînd să scoată pe toţi olanii de la datoriile ce le au faţă de nobili Acesta ar fi al doilea, în mai puţin de o săptămînă — Ba al treilea, dragă Vince! răspunse Rakoczy zîmbind şăgalnic Ţine seama şi de Lupu, care nu pricepe decît limba lor Se întoarse apoi către Bălgrădean : — Ei, te-ai hotărît, flăcăule? Acesta însă rămase pe gînduri, căci bănuia să fie vreo capcană anume ca să-i ia lupul — Iacă, pînă una-alta, am să-ţi dau o dovadă de bunăvoinţă lăsîndu-vă vouă mistreţul, să-l faceţi pe din două Mai pe urmă să veniţi la mine, cînd îi pofti, că eu nu te silesc, dar n-are să-ţi pară rău Curtenilor nu le venea să-şi creadă urechilor, fiindcă niciodată prinţul nu se arătase atît de blînd şi nu se îndoiră că era vorba de vreo amăgire La rîndul său, şi Bălgrădean a rămas uimit, cu ochii după ceata vînătorilor care se îndepărtau de el fără a-i face nici un rău, ba încă i se mai făgăduise şi scăparea de iobăgie — Ce zici tu, Lupule, de asta? se lăsă el în genunchi şi cuprinse cu amîndouă mîinile grumazul puternic al fiarei Să-l credem oare? Apucă iarăşi jungherul şi începu a despica burta mistreţului, aşa cum făceau gospodarii atunci cînd tăiau porcii Cei care aveau! Alese apoi carnea pe care putea s-o ducă, lăsîndu-l şi pe lup să se ghiftuiască în voie, în vreme ce el meşteri o coşarcă din nuiele de alun Se gîndise că partea ce prisosea ar fi putut s-o ascundă, printre frunze, în vreun copac şi să se întoarcă după ea Satul nu era prea departe şi, cum ştia o scurtătură, pînă s-ar fi înnoptat ar fi izbutit să care toată carnea, şi tare-i mai prindea bine Întotdeauna purta asupra lui un săculeţ cu sare, pentru că în drumurile lor adesea întîlneau cîte un vînat, iar Lupu nu cunoştea opreliştile domneşti Şi de astă-dată sără bine hălcile rămase, ca să nu se pună musca, şi le piti în copac Vreme de vreo patru ceasuri lipsiră, pînă la întoarcere, dar nu mai dădură peste nimic, măcar că însemnase locul Hoţul n-a fost vreo jivină din pădure, ci mai curînd un om, singurul care putea lua totul din copac şi să nu lase vreo urmă Îi păru rău numai de osteneala întoarcerii, aşa că dădu din umeri şi o porniră spre casă, lupul călcîndu-i pe urme, ca un căţelandru ascultător Se înserase de-a binelea cînd, în apropiere de sat, Bălgrădean se pomeni înconjurat de o ceată de necunoscuţi, cu pistoalele întinse — Dacă nu te supui, avem poruncă să-ţi ucidem lupul! Dă-te prins şi stăpîneşte-ţi fiara Altminteri o păţiţi amîndoi! Tînărul nu se îndoi că erau oamenii prinţului, fiindcă numai ei ştiau că avea un lup, şi nu cîine Şi mai ştiau ticăloşii că pentru a scăpa viaţa animalului ar fi fost în stare să se lase legat, fără împotrivire — Ce vreţi de la mine? întrebă el totuşi — Să ne urmezi! — Unde? — Ai să vezi! — Şi lupul? — Cheamă-l după tine şi vezi să nu faci vreo prostie, că sîntem cu ochii pe el Neştiind ce se petrece, Lupu mîrîia surd, aşa cum avea obiceiul cînd ceva nu-i era pe plac şi adulmeca oarecare primejdie care-i pîndea pe unul din ei Se uită la stăpîn şi văzîndu-l netemător i se lipi de picior — Hai să mergem, Lupule! N-are să se întîmple nimic! O apucară la pas către Bălgrad, şi tînărul se lămuri astfel că se lăsase prostit de vorbele cele frumoase ale prinţului El poate că ar mai fi putut să scape cumva, căci cunoştea toate potecile pădurii, dar îi era teamă să nu tragă cu pistoalele asupra lupului Ajunşi în oraş, om şi animal fură duşi la o casă destul de arătoasă din preajma cetăţii, şi zăvoriţi laolaltă într-o odaie Abia atunci îi dădu tînărului prin cap că făcuse o mare prostie lăsîndu-se adus aşa de lesne Dacă i-ar fi poruncit lupului să fugă, acesta ar fi scăpat, căci nimeni n-ar fi descărcat plumbii după el, cîtă vreme prinţul îl dorea atît de aprig Se aşeză la podea şi, apucînd capul animalului, începu a-i vorbi la ureche, asemenea unei făpturi omeneşti Noroc că nu i-a văzut nimeni, căci ar fi putut jura că era un vrăjitor, şi astfel soarta i-ar fi fost pecetluită De fapt îşi spunea lui însuşi că atunci cînd se va ivi cel dintîi paznic avea să-l pocnească în cap, iar urmă, pe-aci ţi-e drumul! Aşteptă încordat lîngă uşă pînă ce, după o bună bucată de vreme, se ivi un om cu o cană de apă, îl lovi cu putere şi se repezi înainte, urmat de lup Dar nu apucară să iasă bine din casă, că se şi auziră împuşcături, iar cineva din întuneric îl trăsni drept în creştet, încît se prăvăli ca o zdreanţă, pierzîndu-şi simţirea Bălgrădean nu putu să-şi dea seama cîtă vreme zăcuse Fereastra era larg deschisă şi de afară pătrundea un freamăt înviorător de pădure, o dată cu ciripitul nenumăratelor păsărele care umplea văzduhul din preajmă Undeva, în depărtare, se auzea zumzetul oraşului şi bănui că fusese adus acolo în timpul nopţii, dar nu mai era cu Lupu Trase cu tărie aerul în piept şi simţi că i se limpezeşte şi privirea, părăsindu-l şi greutatea ce-i apăsa creierul Îşi mişcă mîinile, mai mult ca să-şi dea seama dacă fusese legat, şi se bucură cînd se putu da jos din pat, fără nici o oprelişte Mai mult chiar, nici uşa nu era zăvorită şi astfel ieşi din încăpere, luînd-o la întîmplare Coborî treptele şi dădu să intre într-o odaie, unde se pomeni cu însuşi contele Orban, care, de cum îl văzu, începu a-i zîmbi mieros — Ţi-ai venit în fire, prietene? întrebă el Poate că ţi s-o fi făcut foame, ia hai să gustăm ceva! Şi, fără să mai aştepte răspunsul lui Bălgrădean, îl trase în altă încăpere Acolo era întinsă o masă cu tot felul de bunătăţi, care îl uluiră pe tînăr, mai cu seamă că nu se făcea din partea lui, iobag, să stea la masă cu un nobil Ceva era ciudat, dar nu-şi dădea seama ce — Drept să-ţi spun, eu am cam flămînzit, zise contele şi înşfăcă o pulpă de pui, ronţăind-o cu poftă Nu te ruşina! Ia şi tu! Cu toată sfiala, pînă la urmă chiorăiala maţelor îi dădu ghes şi olahul începu şi el a înfuleca pe săturate În răstimp, gazda îi vorbi cu gura plină: — Să nu ţi se pară lucru de mirare că m-am purtat cam urît faţă de tine atunci, în pădure, dar ai să înţelegi mai pe urmă Am mulţi duşmani, care mă pîrăsc întruna că aş ţine cu voi, olahii, şi trebuia să vadă prinţul că nu-i adevărat Dar numai aşa, pe faţă, fiindcă eu am gînduri mari cu voi Apoi m-am mirat cînd te-am găsit bătut şi aruncat în uliţă dar unde ţi-e lupul? — Asta aş fi vrut s-o aflu şi eu de la domnia-ta, răspunse Bălgrădean După ce am fost prins — De cine? — Bănuiesc să fi fost porunca prinţului, ca să-mi ieie pe Lupu, că altminteri cum?! — I-auzi! Va să zică te poftea cu vorbă bună, iar pe la dos te-a bătut şi cît pe ce să te omoare, dacă nu dădeam peste tine — Mulţam frumos, domnule conte! răspunse tînărul, ştergîndu-şi cu dosul palmei unsoarea de pe buze S-ar fi putut crede că mulţumise şi pentru una şi pentru alta, adică pentru mîncare şi pentru că l-a ridicat de pe uliţă — A făcut asta fiindcă ţinea foarte mult să aibă lupul! urmă contele — Păi, de vreme ce domnia-ta ştiai cine mi-a luat lupul, pentru ce m-ai întrebat unde-i? — Ca să-mi dau seama dacă ai aflat adevărul Nu uita că te-am găsit în preajma casei lui Felvinczi, cel mai bun prieten al prinţului nostru Cu el împreună va fi pus totul la cale Răzbună-te! — Eu?! Dar nu sînt decît un iobag, ce pot să fac? — Mai întrebi? Nu uita că ai fost chemat în slujba lui şi că poţi să ajungi lîngă el Eşti voinic, iar moartea lupului tău — Cuuum?! Nu pot crede, că doar a ţinut aşa de mult să-l ia palat Asta-i scorneală — N-am vrut să-ţi spun totul dintr-o dată, dar pînă la urmă trebuie să afli că fiara a vrut să scape şi careva a tras, curmîndu-i zilele Tînărului i se învălmăşi mintea Nu putea să-şi închipuie că bunul său Lupu ar fi mort — Te-am auzit ieri spunînd că taică-tău a fost cîndva în astea răposatului prinţ Bethlen, aşa-i? — Da! răspunse olahul, nedumerit de schimbarea vorbei — Ehei, ce vremuri! Pentru asta m-am milostivit de tine şi te-am adus aici, ca să-ţi scap viaţa — Nu pricep, Înălţimea-ta! dădu din umeri Bălgrădean Orban avu grijă să-i umple iar ulcica, iar flăcăul, cu toate că nu era băutor de felul său, o dădu peste cap — Dragul meu! Voi, olahii, n-aveţi mîndrie, dovadă că de o veşnicie sînteţi mereu smeriţi, chiar dacă cineva vă face vreun rău N-aţi cutezat să vă ridicaţi împotriva prigonitorului, ci v-aţi plecat supus în faţa lui Dacă ai fi avut sînge unguresc în vine, ţi-aş fi spus-o pe şleau: ţara întreagă nu mai rabdă asuprirea veneticului de Rakoczy! Bălgrădean săltă capul, privindu-l drept în ochi Groful, care se arătase atît de făţarnic faţă de prinţ, îi cerea acum să facă moarte de om Ar fi făcut-o, dacă într-adevăr Lupu fusese ucis din porunca ori din cauza lui, dar aşa? — N-ai să mai fii iobag numai atunci cînd stăpînirea ţării va fi din nou în neamul Bethlenilor, şi tu ştii că fratele răposatului vine cu putere turcească împotriva scîrnăviei de Rakoczy? — Atunci, la ce să ne grăbim? Are să-l alunge, şi nu mai trebuie să vărsăm noi sînge omenesc — Dar de credinciosul tău, Lupu, ai uitat? — Am să mă socotesc eu cu cei care l-au ucis, fii fără grijă domnia-ta N-avem noi, olahii, sîngele chiar atît de subţire, numai că obişnuim a chibzui îndelung înainte de a-l vărsa pe al altuia — Aşa să faci! se bucură Orban Eu am să-ţi dau pistoalele — Mi-e îndestul jungherul Ce să fac eu cu minunile alea? — Foarte bine! Te vei apropia de nemernic şi, cînd o fi cu spatele, i-l înfigi pînă-n prăsele! — De ce „cu spatele”? În plin piept, Înălţimea-ta! Să mă bucur şi eu cînd i s-o înceţoşa privirea Dacă o fi să fie! Groful nu se lăsă pînă nu-l aţîţă de-a binelea împotriva lui Rakoczy, ponegrindu-l în fel şi chip Apoi îl lăsă în pace şi nici nu se mai arătă în preajma lui, lăsîndu-l numai cu slugile După o vreme tînărul îşi petrecu mîinile prin plete şi, cam năucit de băutură, dar mai ales de atîtea poveţe, se ridică anevoie Paşii îl purtară în neştire şi se trezi pe malul Mureşului, care-l îmbia să se arunce în apa lui lină, ca în copilărie Se dezbrăcă şi îmbrăţişarea răcoroasă a bătrînului rîu îl dezmetici de tot Mai la vale, către Vinţ, nişte muieri spălau rufe, iar pe partea cealaltă, unde apa era mai mică, copiii se zbenguiau fericiţi Petrecu acolo mai bine de un ceas, apoi, cînd soarele era în crucea amiezii, se îmbrăcă şi o porni către cetate Un dor nespus îl apucă de Lupu şi sîngele i se urcă la cap, gîndindu-se că vicleanul principe îl amăgise, dar încă nu era el prea bine împăcat cu cele aflate Se hotărî să se înfăţişeze măriei-sale, să vadă ce are să zică cînd l-o vedea, că doar fusese chemat să-i intre în slujbă N-a fost prea lesne de pătruns, dar nici prea multă piedică nu i s-a pus ca să dea ochii cu prinţul, care păru tare bucuros că-l vede — Pînă la urmă tot ai venit, Ioane! zîmbi el dîndu-i mîna spre sărutare, semn că nu-l mai ţinea de iobag Rău îmi pare numai după bietul lup, care nu ştiu dacă are să mai scape cu zile, măcar că s-a făcut tot ce s-a putut — Trăieşte? sări Bălgrădean cu o licărire de speranţă — Deocamdată, dar nu ştiu pentru cîtă vreme Prea a fost ciuruit Dacă nu era tînărul acela nou-venit ca să-şi dea seama despre cine era vorba, mai că l-ar fi lăsat în uliţă, că abia mai sufla şi toţi îl luau drept cîine Tînărul nu mai înţelegea nimic Singurul lucru pe care-l pricepu fu acela că animalul încă mai trăia şi ceru îngăduinţa să-l vadă pe dată — De bună-seamă! Văzîndu-te, poate că se mai înzdrăveneşte Are să te ducă Axinte la el, îi arătă el pe celălalt olah, care abia intrase în slujbă Este acolo şi doftorul meu, dar nu prea mai are ce-i face Ieşiră amîndoi, şi pe drum Axinte îi povesti, în puţine cuvinte, cele petrecute — Tare s-a mai mîniat măria-sa cînd a văzut ce păţise lupul şi pe loc a poruncit să-i caute pe făptaşi, dar pînă acuma nu le-a dat de urmă Ţine tare mult la el! — Atunci înseamnă că nu slujitorii lui l-au împuşcat — Cine poate şti? Se va fi speriat vreun tîrgoveţ mai priceput în ale vînatului şi a tras Eu aşa socot — Măi frate cum ai zis că te cheamă? — Axinte — Dragă Axinte, eu ştiu mai multe, dar nu le pot spune decît măriei-sale, şi numai după ce voi vedea ce s-a întîmplat cu Lupu — Iacă, am şi ajuns În odaia asta-i! Deschiseră cu grijă uşa, de parcă s-ar fi temut să nu trezească pe cineva din somn, dar cînd îşi văzu credinciosul animal pe o laviţă, Bălgrădean nu se mai putu ţine, ci îi cuprinse grumazul cu amîndouă mîinile şi se aplecă asupra lui, cu lacrimi în ochi — Ce-ai păţit, copilule? îl mîngîie el drăgăstos, de parcă ar fi vorbit cu un om Eu sînt, Lupule! Am venit să te duc acasă Auzindu-i glasul, animalul îşi deschise ochii împăienjeniţi şi dădu uşor din coadă, parcă în semn de „bun-venit”, apoi deschise botul şi încercă să lingă mîna ce-l îmbrăţişa Aşa încremeni Abia izbutiră să-l despartă pe tînărul olah de leşul cald al lupului său În cele din urmă îl luă în braţe şi ieşi cu el în pădurea dinspre Pîclişa, unde îl găsise odinioară şi unde avea de gînd să-l îngroape Axinte vru să-l însoţească, dar el nu îngădui pe nimeni, purtîndu-şi singur prietenul, ca pe un copil A doua zi, Ion Bălgrădean se înfăţişă din nou la palat şi ceru să-l vadă pe alteţa-sa Numai că de astă-dată nu mai găsi aceeaşi îngăduinţă şi străjerii îl alungară cît colo — Nu cumva îi fi vreun baron, care are întîlnire cu alteţa-sa? îl luă în rîs un oştean Mergi în treabă-ţi! — Dar m-a chemat aici, în slujbă vru el să spună, însă nu-l lăsară — Nu, zău? Şi te pomeneşti că te face şi căpitan! — Un ţărănoi iobag — Pe deasupra şi olah! Poate că ar fi stat el mult şi bine, fiindcă în nici un chip oştenii nu se îndurau să-l lase să intre, dar tocmai atunci sosi contele Felvinczi Bălgrădean ştia de la Orban că acesta era credincios prinţului, aşa că se îndreptă spre el, de cum îl văzu că descăleca Văzîndu-l, contele se încruntă şi duse mîna la mînerul spadei — Ce pofteşti? Cum de ţi se îngăduie să umbli înarmat? privi el către hangerul de la brîul olahului — Înălţimea-ta, eu sînt cel cu lupul — Te ştiu! Din pricina asta s-au tras toate necazurile Piei din cale, ori pun să te bată cu vergile! Văzînd că nu mai are altă cale, flăcăul îi spuse răspicat: — Domnule conte, aş vrea să spun că am căpătat povaţă să-l ucid pe măria-sa — Ceee? se holbă acesta Tu îţi dai seama ce spui? Eşti beat, ori nebun?! Puneţi mîna pe el! porunci oştenilor din preajmă — Mă dau prins de bunăvoie, că doar pentru asta am venit! răspunse cu dîrzenie pîclişanul — Aşadar tu ai fost cel de azi-noapte? îl fulgeră Felvinczi cu privirea Ai să spui tot, că de nu — Dar să fie de faţă şi alteţa-sa! — Vedem noi! bodogăni contele, poruncind apoi să fie dus în sala de arme şi supravegheat Abia acolo află, de la paznicii lui, că în timpul nopţii cineva se apropiase de fereastra unde dormea prinţul şi descărcase două pistoale asupra lui, numai că, fiind cam departe, ori apărat de cel de sus, s-a ales numai cu cîteva răni uşoare — A fost aceeaşi mînă care mi-a ucis mie lupul! spuse cu hotărîre Bălgrădean, dar oştenii nu ştiau nimic din cele ce se întîmplase, aşa că dădură din umeri cu nepăsare Deodată pătrunse în încăpere însuşi alteţa-sa, urmat de vreo şase curteni înarmaţi — Tocmai tu, cîine? se răsti el Lup te-am crezut, şi lup eşti! Fiară! Eu te-am iertat şi tu tragi cu pistoalele asupra mea? Nemernicule! — Măria-ta, eu nici nu ştiu să umblu cu ele! bolborosi olahul — Chiar tu ai spus că ai venit să-l omori! îl repezi contele Felvinczi Acuma vrei să minţi? — Nu mint, luminăţia-ta, numai că eu n-am vrut să umblu cu pocnitorile acelea Am zis întotdeauna că-i mai bun jungherul — Aha! Va să zică recunoşti? se băgă un altul Rakoczy păru că se mai domolise după mînia dintîi, dar mai seamă era descumpănit de mărturisirea tînărului Olahul nu tăgăduia că vrusese să-l omoare, dar se lepăda de armele de foc şi era de crezut, aşa că altcineva încercase să-l răpună peste noapte Dar cine? — Spui totul de bunăvoie, ori trebuie să ne ducem la călău? întrebă el cu voce tăioasă Ion Bălgrădean avea o minte ascuţită, însă nu ştia să se ascundă după vorbe şi mai ales firea lui cinstită îl făcu să înţeleagă că ar fi făcut o mare prostie dacă s-ar fi lăsat ademenit de Orban, aşa că mărturisi tot ce i se întîmplase şi nu tăgădui că uneori se şi gîndea să-l răzbune pe lup, dar n-ar fi cutezat nicicînd să ridice mîna asupra stăpînului ţării Cei de faţă îl ascultară cu băgare de seamă, iar în cele din urmă Rakoczy le zise: — Anume l-a ucis pe bietul lup nevinovat, ca să-l aţîţe pe stăpînul lui împotriva mea Drept să spun însă, nu m-am aşteptat ca tocmai Orban să-mi fie vrăjmaş — Poate că minte olahul, serenisime! încercă Felvinczi — Nu, Vince! Am încredere în neamul acesta oropsit al olahilor, care spun adevărul chiar dacă din pricina lui îşi pun capul în primejdie Şi acesta, de aici, cu atît mai mult, căci are în el sînge de lup, nu mă îndoiesc — Ca strămoşii lor hrăniţi de lupoaică, vru să se arate mai ştiutor un curtean, dar ceilalţi nu-l băgară în seamă Principele făcu semn ca flăcăul să fie dezlegat şi deocamdată să-l ţină pe lîngă oştenii din pază, pînă va fi prins Orban, în căutarea căruia trimisese de îndată o roată de cătane Curînd însă avea să afle că „domnul baron Orban nu se mai întorsese acasă de cînd fusese cu alteţa-sa la vînătoare, pe valea Mureşului” LICOAREA DE DRAGOSTE O DATA CU SCURGEREA ANILOR, parcă s-a mai risipit teama de vrăjmaşi şi bătrînii Lambrakis prinseră chiar a se lăuda cu nepotul al cărui tată fusese cîndva în mare cinste la Bâb us-Saâdet, adică la Sublima Poartă, cum i se mai spunea pe greceşte Băiatul crescuse, devenind un flăcăiandru de toată frumuseţea, şi parcă uitase toate năzbîtiile pe care le făcuse în copilărie Vorbea acuma turceşte şi elineşte ca un adevărat stambuliot, iar cu italiana se descurca binişor Din păcate nu prea avea cu cine vorbi româneşte şi începea să cam uite, căci numai la mormîntul lui moş Pîrvu se mai folosea de această dulce limbă a copilăriei lui Dar şi acolo mergea numai de ziua morţilor Se apropia de ani, însă arăta cu un tînăr de douăzeci, căci începuse a-i miji mustaţa Se isprăvise de mult cu joaca zburdalnică şi viaţa se desfăşura altfel acum Prietenele lui, Thamar, Cleopi şi celelalte, se făcuseră adevărate femeiuşti, ba unele se şi măritaseră, în vreme ce băieţii se apucaseră de muncă, spre a fi de sprijin părinţilor Bătrînul dascăl Ahmed Lala îl lua adeseori pe la medresa de la Aya Sofia, unde îi uimea pe cărturarii de acolo cu marea lui ştiinţă în tainele coranului „Cîndva, spunea Lala, acest bey-oglu are să ajungă stăpîn în ţara părintelui său şi dacă va avea minte îşi va îndrepta supuşii către adevărata lumină a lui Alah” În acest fel răspundea şi celor care-l întrebau pentru ce se muncea cu acest pui de ghiaur Dar gîndurile lui Mihnea erau cu totul altele şi Ahmed Lala s-ar fi îngrozit dacă i le-ar fi ştiut De altfel ar fi putut trage cu urechea la poveştile învăţăcelului său, care atunci cînd se întîlnea cu prietenii lui de altădată, în vreo zi de sărbătoare, le împuia capul cu isprăvile vitejeşti ale „măriei-sale Mihai” Erau acelea aflate de la moş Pîrvu, dar la care adăugase el şi altele, ba de la o vreme şi faptele sultanilor se împleteau pe seama viteazului domnitor român „Eheei, oftase odată Spiro cu amărăciune Dacă ar fi trăit măria-sa Mihai şi pe vremea lui Mehmet cel blestemat, ticălosul nu ne-ar mai fi supus nicicînd”! „Cum de nu i-a alungat mai pe urmă”? se nedumerise şi Nikos „Păi nu ai auzit că i-a snopit în bătaie la Călugăreni şi la Giurgiu? lămurea Kiriakos Aşa îşi petreceau ei acasă la Iane Surdul, care trecuse în veşnicie fără să mai apuce să-l vadă pe Haralambos, plecat prin lume cu negustoria Astfel rămăsese numai Thamar, care nu vrusese nici în ruptul capului să-şi lase casa părintească şi să se mute la familia Lambrakis, spre a i se purta de grijă Este adevărat că frate-său lăsase nişte bani la un cămătar, ca să-i dea fetei oricînd ar fi avut trebuinţă, dar tot singură se chema că rămăsese Tocmai atunci îi dădea tîrcoale şi un străin, al cărui neam cu greu l-ai fi putut ghici, în orice chip nu era vorba de gînduri necurate, fiind şi cu vreo zece ani mai în vîrstă decît ea Mihnea aflase despre el şi nu o dată încercase să-l întîlnească spre a-l întreba ce urmăreşte, dar acesta părea a i se feri din cale Nu-şi dădea seama că Thamar începuse să ţină la „frăţiorul Franţ” mai altcum decît înainte, şi tocmai asta era taina ei cu ciudatul musafir! Acesta se lăuda către fată că în drumurile lui prin ţara căzăcească, pe care o cunoştea foarte bine, găsise nişte licori de dragoste, care ar fi făcut minuni Ar fi fost îndeajuns cîteva picături în băutura celui ales, şi s-ar fi topit de dorul celeia care-l alesese Thamar se codea, fiindcă îşi dădea seama că Mihnea era de neam ales şi niciodată n-avea a se însoţi cu ea, dar Cleopi o sfătuia mereu să nu se lase, aşa că într-una din zile primi sticluţa vrăjită, fără să fi dat un ban pe ea Nu-i vorbă că, fiind săracă, peţitorii nu se prea înghesuiau la uşa ei, dar nici de la cine s-o ceară nu aveau, dacă s-ar fi găsit vreunul Cam astea erau faptele ce se petreceau în acea parte a oraşului unde vieţuia vlăstarul domnesc, sub oblăduirea luminatului padişah Murad-khan, cel de-al patrulea, vestit pentru întîmplările din vremea lui şi despre care se vorbea în fiecare colţ al Stambulului Se povestea, de pildă, după pojarul cel de pomină din toamna celui de al -lea an al hegirei, adică , după cum socoteau creştinii, că sultanul poruncise închiderea tuturor meyhanelelor şi la numai doi ani după aceea a hotărît şi dărî-marea lor, într-atît era de înverşunată ura sa împotriva beţivanilor Ba cică mai umbla şi noaptea pe uliţi şi dacă dădea peste vreunul beat cu mîna lui îl strîngea de gît, dovedindu-se un bun păstrător al învăţăturilor sfîntului coran Gurile rele ziceau însă că, pe ascuns, marele sultan trăgea nişte chiolhanuri de pomină, în casa lui Silahdar Mustafa-paşa, împreună cu Emirguneoglu, Yar Ali-han şi alţi cheflii, printre care nu lipsea nici signor Bianchi, din slujba dogelui şi prieten bun cu ser Giovanni Capello, prietenul familiei Cigalla din Messina Aşa stînd lucrurile, oamenii de rînd se vedeau şi ei siliţi să se furişeze cînd vroiau să bea, şi numai ghinionul mai făcea cîteodată ca să-i dibăcească temutul sultan Chir Nikefor Lucaris, dascălul de elineşte, îndrăgea şi el licoarea lui Bachus, şi cînd i se urca la cap chema toate fulgerele împotriva nelegiuitului păgîn, silindu-l pe paşnicul Lambrakis să nu-i mai îngăduie a ieşi noaptea pe uliţă, neştiind ce s-ar fi putut întîmpla cu zurbagiul, aşa că atunci îl culca într-un iatac anume ţinut pentru el A doua zi se „dregea” dînd pe gît o oală mare cu zeamă de varză murată, şi astfel se potolea o vreme Ascultînd blestemele şi toate „dezvăluirile” lui chir Nikefor, Mihnea ar fi fost în stare să tragă spada şi să-i stea în ajutor, uitînd chiar şi sfaturile ce i le dăduse grecul, ca întotdeauna să fie şiret precum vulpea şi înţelept ca bufniţa Într-una din zile, neavînd alt tovarăş prin preajmă, se duse de unul singur să se vînture şi prin părţile de miazăzi ale oraşului, pe care nu le prea cunoştea Cu greu îşi putea desprinde privirile de pe minunatul zid de altădată, rămas întreg pînă atunci, şi îşi suci gîtul către falnicele turnuri ale temniţei Edi Kule, nu fără a se gîndi cu strîngere de inimă la cei ce zăceau acolo Hoinări apoi pe malul mării Marmara, pe lîngă farul Zaharidias şi Eski-sarai, trezindu-se în preajma Aya Sofiei De acolo a pornit-o spre casă pe Divan-ioli, care era cea mai largă uliţă şi de unde s-ar fi descurcat mai uşor pînă la el Arnăutul ce păzea poarta îi spuse că mătuşa Evdokia îl aştepta să treacă neîntîrziat pe la ea şi că de multă vreme îl tot căutase, aşa că urcă de-a dreptul în odaia mătuşii — Psihi mu, ce bine că ai venit, fiindcă azi avem un oaspete de seamă şi ar fi bine să te porţi în aşa fel încît să-i fii pe plac, căci are multă putere la sărai Anume am ţinut să treci mai întîi pe la mine, ca să-ţi spun ca nu cumva să scapi vreo vorbă din cele trăsnite ale lui chir Nikefor Acuma-i cu unchiu-tău, în divan-cane, şi ai să te duci şi tu la ei — Dar cine-i? — Un paşă — Chiar paşă paşă?! — Întocmai! Mihnea nu se simţi cîtuşi de puţin tulburat de veste, ba chiar se bucură că avea să dea faţă cu un dregător în carne şi oase Pătrunse în camera de musafiri şi făcu plecăciunea cuvenită, după cum îl învăţase Ahmed Lala, cu mîna la inimă, la buze şi la frunte, ca un adevărat musulman — Aleicum! răspunse străinul, care nu era altul decît vestitul Kenaan-paşa, fostul valiu de la Buda Ia te uită ce frumuseţe de flăcău! adăugă el încîntat Credeam că nepotul domniei-tale e vreun copilandru, dar m-am înşelat, este un bărbat în toată firea Mătuşa Evdokia n-avea voie să stea la taclale cu bărbaţii, dar nu se lăsă să nu tragă cu urechea printr-o gaură ascunsă în perete, aşa cum făcea întotdeauna cînd veneau turci pe la ei Cuvintele paşei nu-i făcură prea mare plăcere, fiindcă prin oraş se spunea că paşei i-ar fi fost pe plac mai mult băieţii decît cadînele haremului său, dar parcă te poţi lua după gura lumii? Mai trase o vreme cu urechea, după care dădu pe la bucătărie, unde supraveghea să fie aduse pe masă tot felul de bucate, dar să nu lipsească şi acea băutură făcută din cedru, fructe şi apă de mosc, pe care musulmanii o numeau şoşab şi o îndrăgeau nespus — Am auzit, tinere, că i-ai încîntat pe cărturarii noştri prin învăţătura ta, zise Kenaan-paşa, sorbindu-l din ochi Pînă şi Kucuk Kadizade Mehmet-efendi, va’iz-ul – adică predicatorul, cum îi ziceţi voi – de la Aya Sofia îţi prezice un viitor strălucit Nu se putea să nu trec pe la bunul meu prieten Lambrakis şi să nu te văd, mai cu seamă că vrei să îmbrăţişezi credinţa noastră Gazda fu cît pe ce să rămînă cu îmbucătura în gît şi Mihnea îi trase doi pumni zdraveni în ceafă, spre a-i potoli tusea Nu încăpea îndoială că vorbele paşei fuseseră pricina, dar băiatul îl dojeni: — Vezi, unchiule, ce păţeşti, cînd nu mesteci ca lumea? Mereu se întîmplă aşa! făcu el spre Kenaan-paşa, ca şi cum ar fi fost ceva obişnuit Cum însă slujitorii intrară cu şoşabul, musafirul nu mai luă în seamă cele întîmplate şi înşfacă pe dată cupa plină, în-chinînd după cuviinţă: — Afiyethler-ola! Sorbi încîntat cu mîna pe piept, apoi îşi şterse mustăţile cu dosul palmei şi clipi şiret către tînăr: — Ce zici? Este adevărat ce se aude? Mihnea se prefăcu a sta pe gînduri, apoi rosti tărăgănat: — La mintea ce o am, Înălţimea-ta, şi mai cu seamă la anii mei, învăţătura ulemalelor nu-i îndeajuns Ca să merit această cinste ar fi nevoie şi de înţelepciunea vitejilor Eu nu vreau să fiu un prefăcut închinător al Profetului Mahomed sal Allah u Aleih ve selen În inima mea îl proslăvesc, dar judecata mea trebuie să priceapă şi măreţia urmaşilor lui Osman Chir Lambrakis ştia că după ce spuneai numele profetului trebuiau adăugate toate acele cuvinte rostite de nepotu-său şi fu mîndru că le ştia aşa de bine, dar şi un ghimpe îi străpunse inima, ca nu cumva Mihnea să se lepede de credinţa strămoşească — Îmi plăcu răspunsul tău, cuzum Tu nu te supăra că-ţi spun „mieluşel”, căci ştiu că Mihnea te cheamă Poftesc însă să mă însoţeşti la sărai, unde vei da peste acei mintoşi de care te plîngi că duci lipsă Să ştii că eu nu mă-nşel niciodată şi îţi prezic cu dragă inimă că, după ce vei îmbrăţişa credinţa noastră, nimic n-are să-ţi mai stea în cale, pînă la rangul de mare vizir — Eu, luminăţia-ta, m-aş mulţumi şi cu moştenirea părintelui meu, iar de m-ar face slăvitul padişah domn în vreo ţară românească, mare folos aş aduce împărăţiei, dar şi închinătorilor sfîntului coran Musafirul încuviinţă din cap cu mare încîntare şi, mîngîindu-şi barba, se întoarse către gazdă: — Cu adevărat, prietene, ai un nepot isteţ Se pare chiar că-i mai înţelept decît se spune şi, dacă-l laşi în seama mea, în cîţiva ani ajunge bey acolo unde pofteşte — Cu multă plecăciune îţi mulţumesc, Înălţimea-ta! răspunse băiatul în locul unchiului, care rămase cu gura căscată Noroc că tuşa Evdokia n-a auzit, căci ar fi fost în stare să dea buzna peste bărbaţi şi să se împotrivească prieteniei cu vicleanul şi desfrînatul paşă, dar aşa, chir Lambrakis nu făcu decît să dea din cap Au mai povestit apoi de una, de alta, golind tot vasul cu şoşab, după care paşa îşi luă rămas-bun, nu fără a-l pofti pe Mihnea pe la el, ori de cîte ori i-ar fi fost voia Acesta mulţumi cu smerenie şi în sine hotărî să se ducă cît mai curînd A doua zi trecu pe la Thamar, ca să-i ducă nişte bani, de care nu se îndoia că avea lipsă Biata fată nu ştia ce să mai facă spre a-i fi pe plac şi cînd îl auzi că ar bea o cană de lapte rece pe dată îşi aminti de licoarea fermecată, socotind clipa cea mai nimerită Îşi făcu de treabă încolo şi-ncoace, se codi şi fu cît pe ce să se lase păgubaşă, dar în cele din urmă se hotărî Mihnea, însă, văzînd-o că întîrzie, se duse după ea şi o zări tocmai cînd picura ceva în cană Pe dată i se strînse inima, căci nu se aştepta ca tocmai Thamar să-i vrea răul, totuşi se prefăcu a nu şti nimic şi puse mîna pe ulcică, fără a se grăbi s-o ducă la gură Se uită în ochii ei, fata se roşi, însă din alte motive şi nu că ar fi fost vinovată, după cum credea Mihnea, care hotărî să se răzbune Ceru cu voce duioasă ceva de mîncare, iar cînd fata ieşi din încăpere deşertă laptele sub masă, iar el se întinse pe un divan, de parcă ar fi murit, căci, de bună-seamă, asta urmărea Thamar La început fata crezu că adormise, dar, după ce-l zgîlţîi şi văzu că nu se mai trezeşte, un geamăt cumplit îi sfîşie pieptul şi ieşi în uliţă strigînd după ajutor Spre uimirea lui Mihnea, se ivi chiar străinul care-i dăduse tîrcoale pînă atunci şi care o apucă de gură, ca să tacă Aruncă o privire în treacăt şi, văzîndu-l pe Mihnea întins şi nemişcat, se întoarse către Thamar — Dacă n-ai să-ţi ţii gura, ajungi ca el! Pricepi? — L-ai otrăvit, porcule! zbieră fata Mi-ai zis că-i licoare e dragoste şi Nu mai apucă să spună nimic, fiindcă palma cea grea a străinului o izbi în plină faţă, dîndu-i sîngele pe nas — Tacă-ţi gura, căţeaua dracului! De dragoste îţi arde? Lasă că te satur eu! şi dădu să-şi desfacă brîul Mihnea se uită printre gene şi zări pe poliţa de alături un sfeşnic din metal greoi, întinse mîna pe dată, şi îl apucă, după care făcu un salt şi-l pocni pe ticălos drept în moalele capului Thamar, văzîndu-l în viaţă, rămase încremenită — Adă repede ştreangul de sub grindă! porunci el fetei Pusese un picior pe pieptul celui doborît şi-i părea nespus de rău că nu-şi luase spada cu el şi nici măcar un hanger n-avea la îndemînă Cu ajutorul fetei îl legă cobză, apoi turnă peste el o găleată cu apă, ca să-şi vină în simţiri — Mai ai din licoarea blestemată? o întrebă pe Thamar, care se albi de spaimă Toarn-o toată într-o ulcică de apă sau de lapte şi vino cu ea încoace! Se vede că prinsul îl auzise, fiindcă tresări, dar se prefăcu pe mai departe neştiutor — Din cîte am înţeles, ticălosul te-a minţit că-ţi dă băuturi fermecate, de dragoste, dar ce nevoie aveai tu, Thamar, de aşa ceva? Ştii doar că eu te iubesc ca un frate! — Da, Franţ! oftă fata, ruşinată de prostia ce era s-o facă — Lasă că aflăm noi cine l-a pus, o mîngîie el şi dădu apoi cu piciorul în coasta celui de la podea Hai, scoală, nu te mai preface, că se vede că eşti treaz! Neavînd încotro, altminteri i-ar fi rupt vreo coastă dacă mai dădea o dată, acesta deschise ochii, căutînd o scăpare — Ia să ne spui tu, drăguţule, cine te-a plătit să mă omori? Să nu-mi faci pe prostul, că n-am să te cred că era o licoare de dragoste — Nu ştiu nimic din ce spui! Fata asta m-a rugat să-i dau — Şi tu ţi-ai făcut pomană cu inima ei, nu-i aşa? rînji Mihnea şi-i înghionti un vîrf de cizmă în burtă Ca să ne faci dovada, pune-ţi în gînd vreo zînă de care să te îndrăgosteşti şi soarbe tu licoarea asta fermecată — Nu! tresări străinul — Aa! Nu-ţi place? Nu cumva ţi-o fi teamă? — Dacă află că ţi-am spus, mă ucide! — Cine? — Făgăduieşte-mi viaţa şi-ţi spun — N-ai de ales! Se aşternu o tăcere de mormînt şi parcă şi larma oraşului fusese înăbuşită, apoi străinul şopti îngrijorat: — Timuş — Cineee? Numai de acesta n-am auzit pînă acum Ce are cu mine? — Eu atîta am poruncă, mai mult nu ştiu — Ei bine, ai să-ţi aminteşti! Thamar, adă toporişca din curte, să-i descleştez eu fălcile Ori să vorbească, ori să-şi soarbă licoarea — Spun tot! strigă, zbătîndu-se cel de jos — Dă-i drumul! — Batuşca Tătucul nostru, Timuş, feciorul hatmanului Bogdan Hmelniţki, mi-a poruncit să te ucid — Pentru ce? Doar nu i-am făcut nimic! — Vrei să te însori cu aleasa inimii lui — E ţicnit? Cum să mă-nsor eu, acolo?! De unde pînă unde i-a căşunat aşa ceva? Ori poate că vrei să mă amăgeşti? — Mă jur pe sfînta cruce că nu te mint, măcar că mă jupoaie de viu atamanul dacă află ce ţi-am spus — N-ai decît să nu-i spui! — Nici n-am să mă mai întorc acolo vreodată, numai domnia-ta să mă laşi slobod să mă duc hagiu la Ierusalim — Ei nu, că asta-i prea de tot! Ba, te pomeneşti că mai vrei şi bani de hagialîc de la mine? — S-ar cuveni, dacă îţi mai spun şi altele Hai să cădem la învoială! Eu mărturisesc totul, în schimb capăt banii de drum şi ceva pe deasupra, ca să mă duc la Alep De acolo m-oi descurca Mihnea cumpăni cele auzite şi îşi dădu seama că n-ar avea decît de cîştigat descurcînd iţele acestea cu cazacii, dar cine ştie ce dedesubturi ar mai putea fi Îi veni atunci în minte proaspătul său prieten Kenaan-paşa şi o trimise pe Thamar să-l roage să vină pînă acolo, că nu era prea departe — Eşti cazac? întrebă tînărul, ca să mai cîştige timp — Sînt rus, dar mă aciuasem şi eu pe la Zaporoje, unde am slugărit la un negustor grec, învăţîndu-i limba Pentru aceea m-a ales tătucul, făgăduindu-mi răsplată bună — Şi cum ai zis că o cheamă pe aceea cu care crede el că mă însor? — Ruxandra — Asta cine mai e? — Fata hospodarului Moldovei — Ahaaa! se lumină Mihnea Zii aşa? Tot Vasile-vodă în capul răutăţilor De necrezut, dar Kenaan-paşa veni împreună cu patru slujitori înarmaţi, şi pătrunse în încăpere tocmai cînd Mihnea aflase cine pusese la cale uciderea lui — Nu te îngrijora, prietene! zîmbi paşa Cît despre acesta, arătă el spre străin, după faptă şi răsplată! Apucă ulcica în care turnase Thamar otrava şi i-o întinse: — Bea! — Nu! se împotrivi rusul, zbătîndu-se în braţul unui slujitor care-l ridicase de la podea — Nu vrei, cîine? Altul trebuia s-o bea, nu-i aşa? Ţie ţi-e frică! Te-ai pocăit şi vrei să te faci hagiu? Ei, bine, am să te trimit eu pe dată în locuri cu mult mai frumoase! Făcu semn altui oştean şi acesta descleştă cu hangerul fălcile nenorocitului, golindu-i întreaga cană pe gît Îl aruncară apoi din nou pe jos, unde se mai zbătu o clipă, făcînd clăbuci însîngerate printre buze, apoi înţepeni — Aşa ai fi sfîrşit şi tu, prietene! îi arătă paşa leşul — De fapt n-a prea fost cinstit din partea noastră că nu l-am lăsat cu viaţă, răspunse tînărul El a mărturisit totul şi eu i-am făgăduit — Şi mai zici că vrei să stăpîneşti o ţară? Dacă nu făceam aşa, s-ar fi întors împotriva ta cu şi mai multă împotrivire Să nu ierţi niciodată, dragul meu! îl povăţui cu blîndeţe turcul Slăbiciunea nu-i pentru stăpîn! Mihnea rămase pe gînduri, căci spusele lui Kenaan-paşa erau pline de tîlc Turcii aveau un fel de a privi viaţa altcum decît fusese el învăţat s-o vadă — Nu te mai gîndi la ce-a fost! urmă paşa, luîndu-l prieteneşte pe după gît Ai viitorul în faţă, şi la el să te gîndeşti Ar trebui să mă-nsoţeşti uneori pe la serai — De se va putea — Atunci socot un bun prilej lupta cu ciridul, care se va da chiar mîine Padişahul îngăduie privitori — Mi-ar place — Din cîte spunea dascălul tău raguzan, şi tu eşti dibaci la lupte, nu-i aşa? — La cirid, nu! mărturisi Mihnea roşind uşor — Tot una-i dacă ştii mînui suliţa ori spada Dacă vrei, aş putea vorbi cu babusaade agăst să te strecoare printre acemoglanii care vor lupta cu împăratul — Eu, cu sultanul?!! — De ce să te fereşti? Doar nu mănâncă oameni! Nu-ţi ascund însă că este un bun mînuitor al ciridului Şi nu uita că lupta este cu primejdie Uneori aduce şi moarte Dacă nu vrei, ori nu te simţi în stare, poţi să te răzgîndeşti acum, nu după ce vorbesc eu la sărai — Vreau! rosti cu hotărîre tînărul prinţ — Aşa-mi placi! Cuzum, îl alintă paşa, te aştept în zori, la mine acasă A doua zi, la plecare erau de faţă slujitorii şi Mihnea sări în şa stârnind încântarea celor din jur pentru dibăcia lui, în timp ce greoiul paşă încălecă anevoie, înroşindu-se pînă în albul ochilor de atîta trudă Străbătură la pas întortocheatele uliţe şi, trecînd pe lîngă Aya Sofia, opriră drept în faţa împărăteştii Bab-i humayum, unde descălecară şi slugile le luară caii, ducîndu-i de dîrlogi, căci aşa era tipicul pentru a pătrunde în cea dintîi curte a saraiului, numită şi Birinci aulu Se mai vedeau încă ruinele vechii biserici greceşti a sfîntei Irina, iar de jur-împrejur tot felul de intrări în odăile slujbaşilor şi slujitorilor Mihnea fu cam dezamăgit, altfel închipuindu-şi palatul sultanului, mai ales după poveştile lui Ahmed Lala Venea pentru prima dată aici, dar Kenaan-paşa ţinu să-i arate că el era un vechi musafir: — Uite, acolo este platanul ienicerilor Au obiceiul să se sune şi să facă mare tărăboi cînd îi nemulţumeşte ceva Se zice că bătrînul copac ar avea peste o mie de ani — Dar padişahul unde stă? întrebă încet Mihnea — Ai răbdare, că ai să vezi Iată, acuma trecem prin orta a doua, orta kapi, sau babu-sselam, iar dincolo e alay meidani, locul luptei voastre Aşteaptă şi priveşte! Ar fi vrut să întrebe şi despre haremul împărătesc, dar se păru că cei doi satîrgii, care-i însoţeau în semn de cinstire, trăgeau cu urechea, aşa că tăcu — Uite, în partea cealaltă este „Fîntîna călăului” şi cu faimoasa Ibret Sengi, „piatra prevestirii” — Aia ce mai este? — Pe ea se aşează capetele osîndiţilor de neam ales, ca să nu se uite puterea braţului împărătesc De cînd a zăcut pe ea căpăţîna lui Barnovschi, beiul din Bogdan-ili, nu mai ţin minte să fi fost şi alta, aşa că nu te speria Se opriră, făcînd loc pentru o ceată de oşteni care veneau să păzească rînduiala întrecerii Apoi, după ce lăsară caii legaţi la un conovăţ, se îndreptară către arz odasî, unde se înfăţişau cu toţii, şi acolo trebuiră să-l aştepte pe babusade agăst, care urma să îl ia pe Mihnea, iar Kenaan-paşa rămînea să privească printre zăbrelele odăii de musafiri Era destul de multă lume şi de tot felul, şi mai mari şi mai mici în rang, dar cu toţii mişunau prin preajma padişahului; doar de îi va băga în seamă într-un fel Mihnea fu dus într-o odaie unde se îmbrăcă la fel cu ceilalţi paji, care însă nu păreau deloc încîntaţi de marea cinste ce li se făcea, de a se înfrunta cu sultanul El n-avea de unde să ştie că luase locul altui tînăr, la care ţinea foarte mult babusade agăst şi voise să-l scape de primejdie S-ar fi putut să fi fost şi o uneltire de-a lui Kenaan-paşa, ca să se descotorosească de el? Însă mlădiţa basarabă şi corvinească avea acum gîndurile numai la sfaturile lui ser Rodolfo, care îl învăţase lupta de-a călare, ba chiar şi ciridul, dar pe care el nu-l prea băgase în seamă atunci Îi veniră în minte şi spusele răposatului moş Pîrvu despre măria-sa Mihai, care despicase în două un paşă adevărat, în bătălia de la Călugăreni „De-ar fi să-l dobor şi eu pe sultan?” se întrebă în sine „Aş dobîndi o faimă nemaipomenită, ba i-aş lua şi tronul şi ” Fu trezit din visare de scurtele porunci primite de la baş-bostanci, care pregătiseră jocul Toţi luptătorii se prăbuşiră cu feţele la pămînt, dar Mihnea o făcu cam încet şi cu mare nehotărîre Turcul se uită furios la el şi-i chinui cu aceeaşi mişcare pînă cînd i se păru lui că merge mai bine Apoi rămaseră în aşteptare şi la scurtă vreme se ivi însuşi prea luminăţia-sa Murad-khan, în veşminte de luptă, care aruncă o privire asupra tuturor Încălecară şi toţi pajii se traseră lîngă zidul saraiului, iar Mihnea avea să fie cel dintîi la înfruntare, precum fusese învoiala de mai înainte Padişahul însă se împotrivi şi arătă cu degetul pe un altul: — Tu! Dacă ar fi văzut feţele tovarăşilor săi, Mihnea ar fi fost poate mai lămurit văzînd uşurarea ce li se citea pe chip şi numai el se întrista că nu fusese alesul Cei doi luptători începură a se roti unul după celălalt, mai bine zis acemoglanul căutînd să nu stea în calea împăratului şi nicidecum să-l întîmpine Cum era de aşteptat, fu doborît de lancea-cirid şi Murad-khan nu se arătă prea încîntat, aşa că pofti să se bată cu patru deodată Nici de astă dată sultanul nu-l alese, şi Mihnea nu mai putea de ciudă, zicîndu-şi că n-avea să se mai întâlnească niciodată cu asemenea prilej Acuma însă, fiind mai mulţi, pajii dădură de furcă împăratului, care îi prăvăli pe rînd, dar nu chiar aşa de lesne ca pe celălalt, părînd a fi ceva mai mulţumit — Hai! Care te mai încumeţi? întrebă el către cei ce avuseseră norocul să scape pînă atunci Atît a aşteptat Mihnea, care se şi năpusti, de teamă să nu i-o ia altul înainte Văzîndu-l atît de dornic de luptă, Murad-khan rînji de plăcere, arătîndu-şi dinţii lui cei albi ca fildeşul — Aferim! Adevărat vulturaş! zise el, mai mult pentru sine Îşi îmboldi armăsarul, săltîndu-l în două picioare, după care se aruncă într-un galop nebun, aruncînd ciridul, care zbîrnîia prin văzduh ca un bondar Strunindu-şi bidiviul în loc, Mihnea se feri din calea lui, dar nu fără a-şi arunca şi el lancea asupra sultanului, ca şi cum ar fi fost un duşman oarecare Un murmur de spaimă străbătu rîndurile pajilor încremeniţi de spaimă lîngă zid, însă Murad se dovedi la fel de agil şi se dădu într-o parte, scăpînd neatins — Îmi placi, flăcăule! strigă el voios, aplecîndu-se după cirid Mihnea nu-l slăbi din ochi şi bine făcu, fiindcă sultanul, fără să se mai ridice în şa, aruncă fulgerător arma asupra tînă-rului: — Ţine! Puterea şi iuţeala aruncării au făcut ca Mihnea să nu se mai poată feri şi braţul stîng îi fu atins Sîngele ţîşni, dar el nu se înspăimînta, ci ridicîndu-şi la rîndu-i ciridul îl aruncă în platoşa sultanului, cu aceeaşi agerime De astă dată se auzi un strigăt de spaimă, căci nimeni nu cutezase pînă acum să-l pălească pe urmaşul profetului pe pă-mînt Asta nu putea să sfîrşească decît cu un ştreang de gît în fundul Bosforului, şi bostangii se şi pregăteau să se repeadă asupra lui Mihnea — Aferim! rîse iarăşi Murad, pe care înfruntarea îl înfierbîntase Opreşte-te să-ţi lege braţul şi apoi ne luptăm mai departe! Cum te cheamă? — Mihnea, prealuminate stăpîn! răspunse el mîndru, deşi pierderea sîngelui îi dădea o ameţeală şi pocnituri în urechi — Eşti ghiaur? — Sînt feciorul lui Radu Mihnea — Aaa! Fosta noastră slugă de credinţă Mi-aduc aminte de el, dar se pare că eşti mai îndrăzneţ Îşi şterse cu mîna sudoarea de pe obraji şi se întoarse către babusade agăst: — Cum de nu am dat pînă acum de acest acemoglan? Bietul om se şi vedea osîndit, căci dacă i-ar fi mărturisit adevărul, două parale nu mai făcea viaţa lui Sultanul însă se apropie de rănitul alb ca varul şi, văzîndu-l că suferă în tăcere, îi plăcu şi mai mult Porunci să fie înfăşat cu grijă, şi cu vorbe blînde îi spuse: — Văd că nu ţi-a fost frică Ai vrut tu să mi te împotriveşti, sau te-a pus babusade agăst? — Cinstea de a încrucişa ciridul cu cel mai viteaz dintre oştenii lumii a biruit spaima din mine Înfrîngerea este o laudă pentru mine şi tot neamul meu, chiar dacă ar fi fost să-mi fi dat şi viaţa, nebiruitul meu stăpîn Murad-khan, asemenea înaintaşilor săi, avea slăbiciune la laude, iar tînărul izbutise să-i meşterească asemenea cuvinte care-i făceau numai plăcere, aşa că îl iscodi iar: — Eşti paj, ori ostatec? — Nici una, nici alta — Atunci, cum ai pătruns aici? — M-am strecurat printre slujitorii prea luminăţiei-tale, arzînd de dorinţa da a vedea în luptă nu numai pe urmaşul slăvitului Profet, ci şi pe al lui Ahile, ori Alexandru cel Mare Cu asta cîştigă de tot inima sultanului, căci se ştia de toată lumea cît de mult îi îndrăgea pe eroii de altădată — Eşti isteţ şi asta te face să mă linguşeşti, însă mărturisind adevărul capeţi iertarea mea Dar babusade agăst, care nu a vegheat cum trebuie ca să nu pătrundă străini în sărai, vrednic este de „casa repaosului” Rănitul abia apucă să mai vadă cum doi gealaţi îl înşfăcară pe nefericitul slujbaş şi îi înfăşurară ştreangul negru de mătase în jurul grumazului, fiind acum de aşteptat ca acesta să dea în vileag şi pe Kenaan-paşa, însă nu-i mai dădură răgaz, în acelaşi timp Mihnea simţi că întreaga curte începe a se învirti împrejurul lui, cu oameni şi cai laolaltă, dar se forţă să nu cadă cîtă vreme mai era sultanul de faţă Ca prin vis, îl mai auzi: — Tu să te vindeci cît mai curînd, şi să mai vii pe aici Nu-i nevoie să te strecori pe furiş Acum nu mai am chef! Întoarse spatele şi mai înainte de a intra în casă porunci unui dregător să-i dea lui Mihnea o pungă Norocul acestuia că şi-a pierdut simţirea, căci poate ar fi dat înapoi banii, şi asta i-ar fi adus pieirea Kenaan-paşa s-a grăbit să iasă cît mai repede din curtea saraiului, aşa că tînărul fu aşezat pe un divan pînă cînd îşi mai veni în fire, şi asta se întîmplă abia pe la chindie Nu avea nici calul, aşa că o luă pe jos, însoţit de doi paici împărăteşti De altfel nici n-ar fi fost în stare să călărească Mai bine de două săptămîni au trecut pînă i s-a vindecat tăietura de la mînă, care se dovedise a nu fi fost chiar aşa de uşoară, timp în care niciodată Kenaan-paşa n-a trecut pe la el să-l vadă Apoi fu poftit de către poetul Cevri, prietenul padişahu-lui, care văzuse şi el ciridul şi era doritor să stea de vorbă cu tînărul care de bună-seamă că avea să ajungă un om de vază Fu nespus de măgulit auzind din gura lui Mihnea cîteva dintre versurile făcute de el, învăţate de la Ahmed Lala, şi astfel se închegă-o strînsă prietenie între cei doi Mai mult, Mihnea se dovedi a fi cunoscător şi al poeziilor scrise de însuşi Murad-khan în clipele de răgaz, cînd se lăsa furat de muze Toate acestea ajunseră la urechea marelui stăpîn, care se bucură nespus Murad-khan mai avea şi alţi prieteni, ca prinţul persan Emirguneoglu, veneţianul Bianchi, cu care mergeau la Silahdar Mustafa-paşa, pe malul Haliriului, unde cu adevărat făceau chiolhanurile despre care auzise şi Mihnea şi unde începu a fi poftit şi el! Devenise unul dintre tovarăşii de taină ai sultanului De „cirid” nici nu mai fu vorba, căci Murad se va fi temut să nu păţească vreo ruşine, mai cu seamă că începuse a-i tremura braţul, din pricina licorii lui Bachus Ceea ce nu înţelegea băiatul era fereala lui Kenaan-paşa de a se mai întîlni cu el, cu toate că îl căuta mereu pe acasă, dar nu era de găsit Nici prietenii lui greci, din copilărie, nu se mai arătau aşa de bucuroşi cînd îl vedeau, ba unii plecaseră prin lume pentru a-şi cîştiga pîinea şi le pierduse urma Mîhnit, i se mărturisi lui Ahmed Lala, care, deşi împovărat de ani, avea mintea întreagă Acesta îl povăţui să urmeze calea pe care o apucase, căci asta era menirea lui în lume Ca stăpînitor de popoare, nu trebuia să se bizuie pe prieteni Chir Lucaris se săvîrşise din viaţă, dar nu mai înainte de a-l sfătui cu limbă de moarte să-i stîrpească pe toţi păgînii şi să se încoroneze bazileu al tuturor grecilor Numai ser Rodolfo, încă în plină putere, se ţinea tare fudul după înfruntarea de la sărai şi căuta să-l desăvîrşească pe învăţăcelul său în măiestria armelor, punînd tot sufletul pentru ca Mihnea să cunoască toată arta apărării, dar şi atacul Totodată, Mihnea legase prietenie cu feluriţi slujbaşi veneţieni, genovezi ori frînci, chipurile, ca să le deprindă graiul, dar mai cu seamă pentru a se trage de la capcanele întinse de Ahmed Lala, cu ulemalele lui de la Aya Sofia Un an mai tîrziu şi mătuşa Evdokia puse mîinile pe piept, în iatacul ei şi nu într-o monastire, aşa cum ar fi poftit uneori Mihnea a vărsat lacrimi amare după această ultimă rudă de sînge ce o mai avusese şi o aşeză cu toată cinstea cuvenită în cimitirul unde îşi avea locul de veci şi chir Lambrakis, iar la doi paşi, mormîntul sărmanului moş Pîrvu, care începuse a fi năpădit de buruieni A fost pentru cea din urmă oară cînd i-au mai călcat paşii pe acolo, cu toate că-şi făgăduise să treacă din nou cît se va putea mai des Altele erau acuma grijile şi necazurile lui, dar şi bucuriile vieţii, căci ajunsese un bărbat de toată frumuseţea, făcînd să sîngereze multe inimi NESĂBUINŢA INIMII A TREBUIT SA TREACĂ O VREME MAI ÎNDELUNGATĂ, pentru ca alteţa-sa serenisimă să capete din nou încredere în Ion al lui Avram din Pîclişa, zis şi Bălgrădean Asta s-a întîmplat mai cu seamă după înfruntarea de la Salonta, petrecută în toamna aceluiaşi an, cînd Bethlen Ştefan, împreună cu toţi nemulţumiţii, dar mai cu seamă cu sprijin turcesc, a căutat să pătrundă în ţară În toiul luptei, fugarul Orban îl zări pe principele Rakoczy şi îndată i se furişă în preajmă, pitit după hoitul unui cal Avea pistoalele încărcate, de bună-seamă că aceleaşi pe care le mai descărcase o dată fără noroc asupra lui, însă de astă-dată doar prin vreo minune avea să-i mai scape Vîrtejul încăierării îl ducea drept în cătarea armelor, dar trebuia să-l lase să se apropie, căci prinţul nu părea a-şi da seama de primejdie Cînd se văzură era prea tîrziu şi soarta lui ar fi fost pecetluită, dacă n-ar fi sărit un lungan de ostaş, asemenea unui lup, prăvălindu-se cu mîna goală asupra contelui Iar acesta nu era altul decît Ion Bălgrădean! Vînjos din fire, olahul izbuti să-i răsucească mîna pînă ce ţeava pistolului i se înfipse în propriul piept şi, cu toată împotrivirea deznădăjduită a lui Orban, plumbul ucigător îl străpunse Se vede că în răstimp Ion învăţase cum să folosească arma Alţi osteni îi săriră în ajutor, dar de sub fecior nu mai fu scos decît leşul celui ce fusese contele Orban Nu era vreme de mulţumire, însă zîmbetul voios aruncat de stăpînul ţării fu semn pentru tînăr că nu mai era supărat pe el şi că îşi căpătase din nou încrederea Ruşinea bănuielii fusese spălată, căci îşi pusese pielea în joc ca să-şi apere prinţul — Ai sărit ca un adevărat lup, Ioane! îi strigă prinţul cu glas prietenesc, şi se avîntă mai departe în luptă Mai pe urmă vrăjmaşii fură puşi pe fugă, iar prinşii, legaţi ca berbecii pe lîngă căruţe, îşi aşteptau soarta Biruinţa n-a fost prea lesne, dar a dovedit prinţului că se putea bizui pe unii oameni de mare credinţă şi, contrar aşteptărilor, aceştia nu erau dintre marii nobili ai ţării, în afara cîtorva Trecu pe lîngă cei care îi juraseră credinţă cîndva şi se uită cu silă la chipurile lor speriate Deodată însă se opri pe loc şi ridică de chică pe unul ce părea a-şi pleca privirile — Domnilor! zise prinţul Dacă nu mă-nşel, acesta nu-i altul decît însuşi contele Zota, binevoitoarea noastră gazdă de vînătoare Văd eu bine oare? Fugarul nu răspunse, ba închise şi ochii, neputînd răbda privirea principelui — Pe acesta, care nu-mi face cinstea să stea de vorbă cu mine, să-l legaţi în altă parte, de unul singur Ceilalţi să fie duşi pe jos la Bălgrad, ca să-i vadă toată ţara şi să se ruşineze pentru fapta lor, dacă or mai fi în stare V-aţi vîndut turcilor, numai ca să vă fie bine vouă, nemernicilor! Nu meritaţi nici măcar să vă ucid! Oştenii îi îndepliniră porunca, după care prinţul se îndreptă spre Zota Era cu un cap mai înalt ca el şi, cum acela se încăpăţîna să rămînă aplecat, porunci să i se pună o suliţă sub bărbie, silindu-l să-i stea în faţă — Vrei, nu vrei, eu tot trebuie să-ţi spun că mi-a fost dor de tine, dragă Zota, zise batjocoritor prinţul Dar mai cu seamă „fecioarei” pe care ai părăsit-o în noaptea în care ai vrut să mă laşi în braţele ei Acuma te vrea pe tine! Mă înţelegi? Celălalt rămase la fel de tăcut — Nu-i nimic! urmă Rakoczy Nu te întreb despre cealaltă fecioară, scumpa de Jujica, pe care, de bună-seamă că ai lăsat-o la Iaşi, dar nu mă dumeresc cum ai putut să ajungi tu în acest cap de ţară, cîtă vreme fugiseşi în partea cealaltă? Asta înseamnă că ai mulţi prieteni, care te-au ajutat să te strecori? — Vă pierdeţi vremea cu el, alteţă, se băgă bătrînul grof Gyarfas, care nu se îndurase să stea deoparte cînd ţara era în primejdie Porunciţi să i se taie capul, şi gata! — Nu, Lazăr-baci, răspunse prinţul prietenos Ar fi prea puţin faţă de cît merită Ceilalţi au luptat deschis împotriva mea şi n-am să-i ucid pentru asta, dar acesta a vrut să mă răpună pe întuneric şi prin vicleşug — Aşa-i! încuviinţară toţi cei de faţă Să fie schingiuit! Nici de astă-dată, nu tresări vreun muşchi pe faţa celui vinovat, de parcă n-ar fi fost vorba de el, aşa că-l lăsară sub paza oştenilor şi plecară Oştirea biruitoare fu întîmpinată cu flori şi bucurie, pretutindeni pe unde trecea la întoarcere, dar parcă la Aiud primirea a fost mai altfel ca în alte părţi Cel puţin aşa i-a rămas în minte lui Ion Avram Bălgrădean, care avea numele de ostaş şi nimeni nu-i mai zicea altfel Şi asta din pricina acelei fetişcane cu păr cînepiu care i s-a agăţat de braţ, după ce i-a dat un colac rumen şi o ploscă de vinars Nu-i vorbă că şi de gîtul lui Axinte Buta, tovarăşul lui de rînd şi bun prieten, se afla o alta, căci aşa făceau toate, mergînd în pas cu ei o vreme, după care îi sărutau şi rămîneau pe loc Porunca alteţei-sale a fost ca atunci cînd treceau prin sate ori tîrguri toţi oştenii să descalece, ducînd caii de dîrlogi, şi numai ofiţerii şi sergenţii rămîneau călare Poate că anume o făcuse, pentru ca ţara să se bucure din plin şi să-i îmbrăţişeze pe vitejii care scăpaseră Ardealul de turci — Care ţi-e numele, fată frumoasă? o întrebă Bălgrădean pe codană, după ce dăduse pe gît o duşcă de rachiu şi molfăia colacul aburind — Maria! Dar pe tine? — Ion — Eşti olah? — Da, şi ce-i cu asta? — Nimic, răspunse fata şi se strînse mai tare lîngă el Vorbeşti bine limba noastră şi de asta m-am mirat Amîndoi simţiră un fior prin vine şi păşeau tăcuţi, neştiind ce să-şi mai spună Trecuseră de zidurile cetăţii, urcînd dîmbul pe drumul Gîrbovei şi abia acolo, în vîrf, se opri flăcăul ca să-şi ia rămas-bun — Am să te aştept să mai treci pe la noi, şopti ea îmbujorîndu-se — Negreşit am să mă-ntorc, Marie, răspunse el şi se aplecă spre buzele pîrguite N-a fost numai atît, căci îmbrăţişîndu-se acolo, în văzul tuturor celor care făceau la fel, Ion a uitat de cal şi acesta şi-a văzut de drum Abia după ce trecu şi ultimul oştean, rîzînd de ei, Ion se trezi parcă dintr-un vis şi dădu să plece, dar ia calul de unde nu-i! — Nu-i bai! rîse Maria S-o fi dus cu ceilalţi laolaltă, numai că tu n-ai să mai mergi călare — Am picioare bune! zise feciorul, bătîndu-şi pulpele cu palma — Ba nu! se împotrivi fata Ai să vii la noi acasă, fiindcă frate-meu, Miklos, tot are drum cu căruţa la Bălgrad şi are să te ducă şi pe tine cu ceilalţi — Mai are pe cineva? — Doi străini, pe care tata îi ştie, dar eu nu i-am văzut prea bine Vorbeau de parcă s-ar fi cunoscut de cînd lumea şi oşteanul abia se mai dezlipea de ea, aşa că primi bucuros să-i cunoască familia Acasă însă nu mai fu primit cu aceeaşi bucurie, mai ales de Zoltan-baci, tatăl fetei, care se cam încruntă văzîndu-l După o vreme, aflînd ce s-a întîmplat cu el, bătrînul se mai lumină la faţă, ba se arătă chiar bucuros de un gînd ce-i venise: — Oşteanule, acum, fiindcă tot ai rămas la noi, te-oi ruga şi eu să mă sprijini cu ceva — Bucuros! încuviinţă Bălgrădean — Sînt aici doi străini de prin Moldova, doi fraţi Şi cum eu am fost cîndva în oaste pe acolo, am stat o vreme la tatăl lor, aşa că acuma trebuie să le fac şi eu un bine — Despre ce-i vorba? — Tinerii au ceva treabă în cetate şi se temeau că nu au să pătrundă prea lesne, dar, dacă tu ai să-i iei cu tine, n-or mai avea nici un necaz — Cu dragă inimă! — Pe urmă s-or descurca acolo singuri! Poţi să zici că nici n-ai ştiut cine sînt, ci au intrat întîmplător o dată cu tine — Da' de ce? Lasă, Zoltan-baci, că n-or să-i oprească, se fuduli el, ca şi cum ar fi fost barem hotnog Mai înainte de plecare se aşezară la o masă, unde fură aduse bucatele de prînz, cu toate că era prea devreme, dar se vede că cei doi călători nu ştiau unde aveau să cineze Oşteanul îi scrută din priviri şi văzu că era vorba de un moldovean, de felul lui de prin Ţara de Sus, după cum îi era graiul molcom şi tărăgănat Mititel de stat, dar uscăţiv şi vînjos, încît ar fi fost înşelat cel ce s-ar fi încumetat să se ia cu el la trîntă Pletele încîrlionţate şi mustaţa răsucită haiduceşte îl făceau să pară mai bătrîn decît era, în schimb fratele său, căci aşa-i zisese, era cu totul altfel Bălai la păr şi fără pic de mustăcioară, se vedea cît-colo că era tare cruduţ, iar ochii aducînd a culoarea frunzei de primăvară îl făceau să semene mai curînd cu o fată decît cu un băieţandru, după cum îl arătau veşmintele — Eu sînt Vasile Dupoiul şi acesta-i frate-meu Grigore, zise străinul strîngînd mîna oşteanului Bălgrădean vru să-i mîngîie ciuful băiatului, dar acesta se trase speriat — E cam fricos de felul lui, zise Dupoiul, că a pătimit cam multe A fost vreme îndelungată rob la tătari şi abia l-am scăpat Din asta însă şi-a pierdut graiul Pricepe tot, dar nu scoate o vorbă — Să nu te temi, Grigore, zise Bălgrădean uitîndu-se cu milă la el S-au mai întîmplat asemenea nenorociri şi altora, dar de la o vreme s-au vindecat Încearcă să nu te laşi, că ai viaţa înainte! Tînărul oştean se simţea foarte bine în casa aceea, cu toate că Maria nu mai stătea acum lîngă el, ci, ca o bună gospodină, se îngrijea de toate şi aşa află Bălgrădean că Zoltan-baci era văduv de pe vremea cînd fata abia se săltase din copilărie şi că ea ducea greul Mîncară pe săturate, iar cînd bătrînul făcu un semn, Miklos se duse să înhame caii la căruţă, urmînd să plece neîntîrziat, căci pe la cel dîntîi cîntat al cocoşilor ar fî trebuit să ajungă la Bălgrad, în cetate Pe drum, moldoveanul s-a dovedit mai vorbăreţ decît părea şi i-a îndrugat verzi şi uscate, felurite întîmplări de prin ţara lui, în vreme ce Miklos, care înţelegea mai greu româneşte, nu scotea o vorbă Părea tare morocănos şi nu prea încîntat de drumul ce aveau să-l străbată Grigore îşi pusese capul pe umărul fratelui său, iar acesta îi prinse drăgăstos frumoasele lui mîini şi aşa rămaseră înlănţuiţi, pînă ce ochii băiatului începură a clipi a somn — Dar nu mi-ai spus, cinstite drumeţ, cum de te-ai pripăşit pe meleagurile noastre? Mergi la cineva anume? iscodi Bălgrădean Mutul păru că se trezeşte deodată din somn şi, strîngînd mîna lui frăţîne-său, arătă către marginea pădurii — Da, da! un căprior, zise acesta Se uitară cu toţii şi văzură o turmă întreagă mai în umbra codrului, iar ţapul părea a le păzi, cîtă vreme caprele păşteau, pe ici, pe colo, verdeaţa începuse a rugini şi blana lor roşcată avea ceva din culoarea frunzelor, încît cu greu le-ai fi putut desluşi din grabă Undeva, în înaltul cerului, un şir de păsări călătoare se îndreptau către miazăzi, scoţînd ţipete ascuţite, de parcă şi-ar fi luat rămas-bun pe limba lor — De fapt ne ducem prin părţile Argeşului, începu deodată Vasile Dupoiul, vrînd să răspundă întrebării de mai înainte Avem noi un unchi, sau moş, cum se zice pe la noi, frate de-al mamii, care are un petec de moşie pe la Bogaţi, dacă ştii domnia-ta, oştene — N-am de unde Eu n-am fost niciodată peste munte, cu toate că şi pe acolo trăiesc români, dar n-am avut la cine merge Sînt din Pîclişa, la doi paşi de Bălgrad, şi dacă nu era să ajung pe la Salonta acuma, cu bătaia, apăi nici ţara Ardealului n-aveam cum să aflu cît îi de mare — Am auzit şi eu că a fost mare vărsare de sînge acolo — Şi da şi nu! Ce ştiu eu să spun, că n-am mai văzut alta? — Aţi ucis mulţi duşmani? — N-a stat nimeni să-i numere — Dar prinşi? — Destui — Cei care au trecut legaţi de căruţe? — Îhî! — Poate să mă înşel, dar parcă am văzut şi unul singur păzit de patru cătane la fiecare colţ al carului Nu cumva acela o fi fost însuşi Bethlen? — A, nu! Eu nu-l cunosc, însă am auzit că ar fi un conte de pe valea Mureşului, care ar fi vrut să-l ucidă pe prinţ astă-vară şi pentru aceea a fost osîndit la nu ştiu ce fel de cazne, chiar la el în castel — Nu mai spune! se miră Dupoiul În schimb mutul făcuse ochii mari şi asculta cu nesaţ cele auzite, dar din păcate Bălgrădean se opri, iar cînd îşi urmă povestea, Grigore nu-l mai băgă în seamă Se întoarse iarăşi numai cînd auzi cum fusese îndemnat şi el să-l ucidă pe Rakoczy şi cum se făcuse că-l împuşcase pe baron Isprăvind ce avea de spus, se lăsă din nou tăcere De la o vreme oşteanul încercă, pe ungureşte, să-l descoase pe Miklos ceva despre Maria, dar nu izbuti, căci feciorul era tare supărat, şi nici despre cei doi străini nu vru să spună nimic Se părea chiar că se ferea de ei, cu toate că nu ştiau ungureşte, ori aşa ziceau Un ghimpe ce s-a înfipt în inima lui Bălgrădean, care bănui ceva necurat cu moldovenii Hotărî să fie cu mai multă băgare de seamă şi mai ales să-şi ţină gura După amiază sosiră în poarta monastirii papistăşeşti de la Teiuş şi hotărîră să facă popas, aşa cum obişnuiau toţi drumeţii, ca să mai dea răgaz cailor să răsufle, dar şi pentru hodina oamenilor Cine poftea se putea ruga în liniştea vechii biserici din curte, iar cei însetaţi găseau un vinişor scos atunci din beci, după cum era şi milostenia pentru săraci pe care o lăsa călătorul în cutia milelor Oşteanul cunoştea destul de bine locul, fiind aproape de satul său, şi de multe ori în peregrinările lui cu Lupu se oprise şi la fraţii călugări Se tolăni într-o căpiţă de fîn abia strînsă şi, amintindu-şi de frumoasele nopţi de vară cînd dormea sub cerul spuzit de stele, îl apucă un dor de acel cîine credincios şi cu greu îşi înăbuşi un oftat Apoi rămase cu mîinile sub cap şi cu ochii aţintiţi către munţii Rîmetului, care se zăreau înneguraţi în lumina soarelui de toamnă aurie Deodată se auziră vorbe dinspre biserică şi, cum el era în dosul căpiţei, nu zărea pe nimeni, însă nu se îndoi o clipă că Dupoiul vorbea cu o femeie Glasul moldoveanului îl cunoştea, dar străina vorbea cam prost româneşte şi se părea că-l certa chiar — Eu spus la tine nu vorbeşte mult; şi tu — N-a priceput nimic! se dezvinovăţi Dupoiul — Tu de ce întrebat de conte Zota — Nici măcar nu i-am pomenit numele! Bălgrădean avu o bănuială şi, uşurel ca să nu fie simţit, se lăsă să alunece pînă se făcu una cu pămîntul, apoi se răsturnă pe burtă şi încercă să vadă cine era femeia Rămase uimit văzîndu-i numai pe cei doi fraţi „Aşadar, mutul Grigore e o frumuşică unguroaică”, îşi zise el înciudat că nu-şi dăduse seama pînă atunci Prea erau frumoase mîinile „băiatului” Era deci o poveste întreagă, cusută cu aţă albă, şi de bună-seamă că nu florile mărului îi ceruse tatăl Mariei să-i bage în cetate, acum înţelegea şi supărarea lui Miklos, care ştia ceva şi nu-i era pe plac Cu el trebuia să plănuiască ce era de făcut pentru ca cei doi să nu poată pleca mai departe, iar în răstimp să trimită după cătane la cetate şi să-i ia ca din oală Cu stareţul ar fi vorbit să-i dea vreun olăcar, dar nici prea multe să nu afle Se duse pe furiş la Miklos şi-l luă de-a dreptul: — Ei, frate, rău îmi pare de tinereţea ta, dar mîine pe vremea asta ai să atîrni într-un ştreang, sus „la furci” — Parcă eu vreau? Dar ce să fac, dacă tata mi-a poruncit? — Ce? — Să-i las în cetate şi să mă-ntorc cît mai curînd — Atunci pentru ce te temi? Flăcăul se uită jur-împrejur, apoi îşi duse palma la gură, şoptind: — Jur că mutu-i fată — Maria ştie ceva? — Nu! Ba încă tata a suduit-o că de ce te-a adus tocmai atunci în ograda noastră Ea cam face de capul ei, dar tata se fereşte de ea, cînd vin străini pe la noi — Şi vin mulţi? — Astă-vară au fost, însă acuma numai cei doi Bălgrădean rămase o clipă pe gînduri, apoi îi puse o mînă pe umăr şi spuse: — Dragă Miklos, află că eu ţin la Maria şi poate că ne-om face şogori, aşa că n-aş vrea să nu ajungi la nunta noastră — Ce să fac? — Ascultă tu aici şi are să fie bine Scoate crucea de la căruţă, după care să te duci la străini să te tînguieşti că trebuie să mergi la covaci, în sat, ca să ţi-o dreagă Noi vom rămîne pe loc, chipurile, să te aşteptăm Tu însă, cum treci de cotitura drumului, pui cuiul la loc, la osie, sări pe capră şi dai bice cailor pînă la voi acasă Nu uita să-i spui Mariei că o sărut şi că, dacă ne-or îngădui popii, pînă-n Crăciun facem nunta Cît despre taică-tău, n-ai decît să-i îndrugi că au dat cătanele peste voi şi i-au luat pe străini Tu abia ai izbutit să scapi Ai înţeles? — Îhî! — No, atunci fă ce ţi-am spus şi pleacă! Drum bun! Mulţumit că fusese ascultat de Miklos, nu-i mai rămînea decît să lămurească şi pe stareţ că oaspeţii lui nu erau decît nişte iscoade şi că alteţa-sa ar fi fost tare mulţumit să afle că au fost prinse cu sprijinul supuşilor săi preacredincioşi Se-nţelege că acesta primi bucuros şi se grăbi să trimită vorbă pe un călugăr, care ştia călări ca un husar Cînd auzi trapul pierzîndu-se în depărtare, Bălgrădean se apropie de cei doi „fraţi”, prefăcîndu-se a nu şti nimic de cele întîmplate la căruţă — Vai de mine! se prefăcu el Pentru ce nu mi-aţi spus şi mie? Fierarul de aici a murit astă-vară şi abia la Sîntimbru dacă o da peste vreunul — Ce să facem atunci? se îngrijoră Dupoiul Oare vom putea înnopta aici? — De bună-seamă! N-aveţi nici o grijă Numai că va trebui să dormiţi amîndoi într-o chilioară, zîmbi oşteanul uitîndu-se cu coada ochiului la „mut” — N-ar fi pentru prima oară Bălgrădean chibzui că n-ar fi fost rău să-l mai descoase la un vinars îndulcit Şi nici nu-i fu prea greu, căci moldoveanul, după ce-şi „culcase frăţiorul” într-o chilie, prinse chef de băutură După ce goliră o carafă, privirile i se făcură cam tulburi şi, cu ochii înlăcrimaţi, dădu să-l pupe pe oştean, oftînd din greu — Să trăieşti, frate Ioane, şi să dea Dumnezeu să n-ai parte de necazurile mele — Dar ce-ai păţit? — Iacă, ţie ţi-oi spune, că eşti român de-al meu şi n-ai să mă dai de gol Iubesc! Dar ce spun eu? Sînt nebun după ea! Fac tot ce îmi porunceşte! — Cine?! — Ia, fetişcana asta, care-i cu mine — Păi, ziceai că-i frate — Da' de unde?! Ce, nu ţi-ai dat seama? E nespus de frumoasă şi mi-a zdrobit inima Mă poartă după ea ca pe un cîine Taică-său era cel legat în căruţa cu cătane — Contele? — Chiar el! Să nu crezi că eu sînt vreun sărăntoc, că-s neam boieresc, dar din pricina ei mi-am vîndut totul, şi iată-mă pribegind prin lume Nu ştiu cum are să facă să-l scape pe bătrîn şi să ştii că n-am minţit că vrem să-l ducem la Bogaţi, la moşu-meu Mă topesc cu totul cînd se uită galeş la mine, dar mă şi îngrozesc cînd strigă şi mă ceartă Mi-e teamă să n-o pierd Mi-a făgăduit că se mărită cu mine dacă izbutim să-l scoatem pe conte Poate ai să mă ajuţi cumva — Cum o cheamă? — Suzana Pe Bălgrădean îl cuprinse mila de sărmanul îndrăgostit, care-şi pierduse capul de pe acum Ce voiau ei era o mare prostie, dar mai ales acuma, după ce dăduse de ştire la cetate, nu mai aveau nici o scăpare Se simţi ruşinat că se grăbise, fiindcă bietul om îşi pusese multă nădejde în el şi-i mărturisise totul, iar el „Asta se cheamă vînzare!” scrîşni Bălgrădean, căci nu era dintre aceia care să uneltească pe ascuns După părerea lui, cine lupta împotriva iscoadelor avea dreptul să facă asemenea lor, dar de data aceasta era vorba de o fată care-şi bătea joc de cel care o iubea — Contele trebuie să fie întemniţat la poarta cetăţii şi nu văd eu cum aţi putea izbuti voi să-l scoateţi de acolo şi să mai şi fugiţi, zise într-o vreme Bălgrădean De iertare nici vorbă, oricît ar fi de frumoşi ochii Suzanei — Are asupra ei nişte otravă foarte puternică — Doar n-are cum să-i ucidă pe toţi paznicii! — Ei, spune şi tu! făcu dezamăgit Dupoiul golind un alt pahar Oşteanul rămase cu privirea în gol, apoi o luminiţă îi scînteie în cenuşiul ochilor Puse mîinile pe umerii moldoveanului şi-i zise cu hotărîre: — Ascultă-mă, frate Dupoiule Nu mai avem vreme de pierdut Pînă a nu-mi spune toată tărăşenia asta, eu am bănuit ceva necurat şi l-am alungat pe Miklos — Tu? se încruntă moldoveanul — Da! Dar să vezi că am făcut şi altă prostie: am dat de veste la cetate şi peste cîteva ceasuri au să vină cătanele să vă lege — Ai făcut tu asta?! se răsti Dupoiul Iudă! Dădu să se ridice, dar Bălgrădean îl apucă, silindu-l să-l asculte — Dacă v-aş fi lăsat în pace, acuma aţi fi zăcut lîngă conte şi nu ştiu, zău, ce-ar fi spus principele Eu am făcut-o, tot eu am s-o dreg! — Cum? — Te duci şi o aduci pe Suzana la zidul din spatele bisericii, unde sînt nişte bîrne Cu ajutorul lor sărim peste gard tustrei şi ne pierdem urma în pădure — Acuma, noaptea?! — Cunosc toate potecile, nu-ţi fie teamă! Pe o scurtătură am să vă scot în sat la mine, unde aveţi să vă ascundeţi o vreme, iar eu am să iscodesc ce se mai petrece pe la Bălgrad şi vă dau de ştire Pe urmă vom mai vedea Hai, du-te după ea! Dupoiul se ridică, dar celălalt îi apucă mîna — Pentru ce v-a ajutat Zoltan-baci? — Este dintre oamenii contelui Mai mult, habar n-am! — Bine! Dă fuga! Eu vă aştept acolo, şi vezi să nu daţi peste vreun călugăr Cît mai pe furiş! Cum era de aşteptat, Suzana făcea nazuri şi abia a tîrît-o pînă la gard, cît pe ce să strige după ajutor, fiindcă Dupoiul duhnea a vinars şi nu mai avea încredere în el Bălgrădean i-o spuse pe şleau: — Să ştii că vă ajut fiindcă nu vreau să-l văd pe omul acesta, care te iubeşte, atîrnînd în ştreang! Şi încă ceva: nu care cumva să îţi mai aduci aminte că ai trecut prin Aiud! Pricepi, doamnă contesă? Dacă mă asculţi, vă scap eu pe amîndoi şi vă trec peste munte — Dar pe tata? — Asta nu mai ştiu! Am să văd ce-oi putea face, dar numai dacă îmi făgăduiţi că veţi părăsi ţara Ardealului şi că n-aveţi să vă mai întoarceţi vreodată Dar luaţi aminte că pînă a nu pleca din satul meu popa are să vă pună cununiile pe cap Altfel nu mă bag, şi faceţi cum vreţi! Bietul Vasile Dupoiul nu înţelegea o boabă din cele ce vorbeau ei, pe limba contesei, dar se bucură nespus cînd o văzu pe Suzana înduplecîndu-se să sară zidul Oştenii de la Bălgrad sosiră abia a doua zi pe la prînzişor, căci nu se prea zoriseră şi nu se îndoiră nici o clipă că popii fuseseră bătaia de joc a unor trăsniţi, căci nu dăduseră nici măcar peste căruţaş şi nici nu ştia nimeni de unde venise Dar cel mai uluit fu Axinte Buta, care-şi întîlni prietenul după două zile, teafăr şi nevătămat Fiindcă îi venise numai calul, se îngrijorase crezîndu-l lovit în vreo groapă şi chiar avea de gînd să dea de ştire maimarilor lor ca să-l caute — Am fost şi eu la una, rîse Bălgrădean — Bine că n-ai păţit nimic, dar era să se afle că nu eşti, findcă nu ştiu ce nebun şi-a bătut joc de popii din Teiuş şi aceştia au cerut oşteni să prindă nişte iscoade — Şi i-au găsit? — Aici, lîngă Bălgrad? Prostii popeşti! — Dar cu prinşii din bătaie ce s-a mai întîmplat? — S-a răstit alteţa-sa la ei, i-a suduit şi le-a dat drumul, spunîndu-le că i se făcuse scîrbă să-i mai vadă S-au împrăştiat ca potîrnichile, nevenindu-le a crede că n-au păţit nimic — Toţi? — Numai fostul meu stăpîn n-a mai apucat să se bucure de mila prinţului — Nu cumva a fugit mai înainte? — Ba da, însă pe lumea cealaltă L-au găsit ţeapăn ieri-dimineaţă, în temniţă — Bine a făcut! răspunse Bălgrădean şi începu să ţopăie de bucurie, sucindu-l şi pe Axinte în fel şi chip, încît acesta crezu că prietenul său păţise ceva la cap pe unde fusese LAZĂR BORLOVAN GREU AU MAI TRECUT CEI DINTÎI ANI DE MUŞTRU pentru fecioraşul dezrădăcinat din plaiurile bănăţene Încercase să fugă de la oaste, căci dorul de casă îi sfîşia inima, însă de fiecare dată a fost prins şi nemiloase pedepse a avut de ispăşit De la o vreme începuse a se obişnui cu noua lui viaţă, şi astfel, atunci cînd fusese lăsat mai slobod, nici nu se mai gîndea să se întoarcă acasă, la Bozovici Nu-i vorbă că se afla „pe la dracu-n praznic”, undeva pe malurile Rinului, fiindcă împăratul o ţinea tot într-o bătălie cu felurite neamuri ale Europei încă din , şi nici gînd de împăcare Se bătuse cu îndîrjire la Nordlingen, Wittstock pe Doose şi în alte locuri, pe care nici nu le mai ţinea minte din pricina ciudăţeniei numelui lor, cu toate că acuma vorbea nemţeşte „ca pe apă” De fiecare dată însă, fie că se luptau cu şvedul, fie cu frîncul, ori cu alţii, ca un făcut trebuia să dea dosul şi s-o rupă la fugă sfîrîindu-i călcîile, laolaltă cu toţi ai lui Domnul căpitan Erwin Schmidthuber, comandantul companiei, îi suduia de mama focului pe cei care mai scăpau cu viaţă, dar mai apoi îi lăuda, zicîndu-le: „Tot mai bine să-ţi vadă vrăjmaşul curul, decît să te zgîieşti cu ochii ţepeni la bunul Dumnezeu din ceruri!” Ba uneori le mai dădea şi rachiu, dacă avea de unde De la o vreme se zvonise că şvezii izbutiseră să-i alunge pe oştenii împăratului, mai din toată Europa, şi asta după ce-şi băgaseră coada şi frîncii, iar domnul căpitan tuna şi fulgera împotriva tuturora, cu osebire asupra propriilor lui oameni, socotindu-i vinovaţi de nevolnicia întregii oştiri Altcum nu era om rău, mînca şi bea cot la cot cu soldaţii, în timp ce alţi ofiţeri se ţineau cu nasul pe sus şi numai cînd şuierau plumbii şi spîrcuiau şrapnelele se amestecau printre ei, mai mult ca să se dosească Fiindcă regimentul lor fusese „tocat ca un cîrnat bavarez”, înălţimea-sa domnul colonel Knapps Friederich a primit îngă-guinţa să-i ducă la Zvolen, prin părţile slovace ale împărăţiei, într-o vale împădurită şi cu oameni nu prea avuţi Bucuria a fost numai de partea oştenilor, nădăjduind că aveau să-şi mai tragă sufletul după atîta fugă, că localnicii, de altfel, n-aveau ochi să-i vadă Acolo, Lazăr s-a întîlnit cu un almăjan de-al lui, din Pîrlipeţ Era proaspăt prins la oaste şi suferea asemenea lui odinioară, aşa că bozoviceanul, acum deşcă bătrînă, prinse milă de el Recrutul îi dădu vestea despre cele întîmplate pe plaiurile lor şi Lazăr află despre cumplita moarte a părinţilor săi La început rămase împietrit, neputînd stoarce nici o lacrimă, dar mai apoi izbucni în plîns ca un copil Abia către seară şi-a mai ogoit durerea şi norocul lui că nu l-a găsit aşa domnul căpitan, că l-ar fi făcut de rîs Apoi, după o vreme începu a uita, zicîndu-şi: „morţii cu morţii şi vii cu vii”, dar rămase bun prieten cu pîrlipeţianul lui, putînd vorbi cu el în graiul de acasă Altminteri, pentru faptele lui vitejeşti, Lazăr ajunsese sergent şi însuşi domnul colonel Knapps îi dăduse galoanele cele noi Se fudulea cu ele, cu toate că domnul căpitan Schmidthuber spunea în gura mare că toţi soldaţii au să ajungă sergenţi, înainte de a crăpa în fruntea celorlalţi Aceştia mureau cu duiumul şi trebuiau alţi proşti să-i înlocuiască În schimb domnul feldwebel nu-l mai croia cu rînca peste buci, ca pe un răcan de rînd, şi tot era un cîştig Într-una din zile, pîrlipeţeanul plecă cu o ceată să izgonească nişte zurbagii unguri ce se împotriveau cu armele, înălţimii-sale împăratul Era o treabă uşoară, răzvrătiţii nefiind prea mulţi, dar tînărul nu s-a mai întors din încăierare Tovarăşii lui de arme spuseseră că l-ar fi văzut prăbuşindu-se rănit, ori poate şi mort, fiindcă mai căzuseră vreo doi, dar Lazăr ştia prea bine că, şi dacă ar fi fugit oşteanul, ceilalţi nu l-ar fi dat de gol Oricum, îi părea rău după el ca după un frate mort Îşi făgădui că avea să treacă odată prin satul lui să vadă dacă scăpase cu adevărat, sau poate că sărmanul zăcea ţeapăn prin vreo groapă, acoperit cu pămîntul săpat de ghiulele, fără să aibă o cruce la căpătîi Asta era soarta oşteanului! Primăvara anului îl găsise tot la Zvolen, dar o dată cu ea regimentul căpătase porunca de plecare spre ţara ungurească mai către miazăzi Acolo izbutiseră ardelenii lui Kemeny Ianoş, un viteaz a cărui faimă trecuse de mult fruntariile ţării, să izgonească pe oştenii împărăteşti şi acuma le ţîţîia fundul celor de la Viena ca nu cumva ostile şvezilor să se unească cu cele transilvănene Cum întreaga Boemie şi Moravie era bîntuită de ei, lesne le-ar fi venit mai apoi să împresoare cetatea împărătească „Băgaţi bine în capetele voastre păduchioase, le spusese la plecare domnul căpitan, că de nu ne tăiem drum prin carne de ardelean, ca să răzbim la Pojon, în pusta ungurească ne vor putrezi ciolanele Căpcăunul de Kemeny are să vă jupoaie de vii, trîntorilor, dacă nu vă veţi arăta şoimi în bătălie Şi, să fiu înţeles bine, nu vă cer aripi ca să puteţi fugi mai repede, asemenea lor, ci numai bărbăţia zburătoarei! Aţi priceput, dobitocilor? Aşadar, copiii mei, înainte cu Dumnezeu şi gloria veşnică să vă acopere, vitejilor!” Aşa de înflorat era felul de a vorbi al domnului căpitan Sudălmile şi ameninţările nu lipseau niciodată şi se împleteau în gura lui cu cele mai duioase mîngîieri Oştenii îl cunoşteau prea bine, şi pentru asta ţineau la el! Din spusele ofiţerului înţeleseră mai curînd că o nouă fugă avea să aibă loc, şi nu-şi mai băteau mintea încotro s-o mai apuce Undeva tot aveau să se oprească, dar de biruit pe Kemeny, nici vorbă! În sunetele fluierelor şi darabanelor, regimentul s-a pus în mişcare, sub privirile bucuroase ale locuitorilor, care le urau în gura-mare să se ducă „unde şi-a dus mutu' iapa”, dar asta pe limba lor, aşa că, nepricepînd, oştenii erau tare încîntaţi că îndărătnicii slovaci se arătau binevoitori pînă la urmă Prin satele prin care treceau ori pe la răscruci de drumuri se împreunau cu alte cete, căci porunca fusese dată pentru întreaga oaste din Slovacia Nimeni însă nu-i îmbia nici măcar cu o cană de apă Ţărănimea stătea la fereală şi doar cîinii furioşi se arătau la drum E drept că şi soldaţii cînd prindeau vreo orătanie ori altă necuvîntătoare bună de mîncat nu se dădeau în lături de a pune stăpînire pe ea, ca să-şi mai astîmpere goliciunea maţelor Lazăr mărşăluia cu acel gol în pîntece pe care-l avea mereu oşteanul împăratului, fiindcă bucata de pîine neagră şi mucedă nu ţinea de foame, măcar că o dumica alene, ca să i se pară mai multă Încercînd să uite de pîrdalnica foame îşi lăsa gîndurile să-i zboare aiurea, dar mereu i se arăta în faţa ochilor slana lată de o palmă de pe vremea cînd era acasă şi nu ştia ce-i grija Ba, dacă trăgea aerul în piept, simţea şi mirosul iute al afumăturii! „La ce dracu m-oi bate eu acuma cu Kemeny?” se întreba el în gînd E drept că jurase credinţă împăratului, dar popa ce fusese de faţă atunci era unul papistăşesc, ori luteran, şi din tot ce bălmăjise pe nemţeşte n-a înţeles o iotă „Totuşi, era un om cu har preoţesc şi Dumnezeu, drăguţul, îl şi însemnă la catastif de îndată ce-l aude Cel de sus ştie nemţeşte, şi nu-i de şagă, ca atunci cînd este vreun popă român, căruia nu-i pricepe limba, că de aia nu ne prea ascultă rugăciunile noastre Mai bine să nu mă supăr cu nimeni, nici în cer nici pe pămînt ” De la o vreme un gînd chinuitor i se înfipse în creştet „Dar dacă aş fugi? Dacă vom izbuti să-l alungăm pe Kemeny ar trebui să mă duc în oastea lui, că de ne bate el pe noi ar putea spune că m-am dat de partea celui mai tare Aşa am să fac!” Ardeleanul era vestit şi a lupta sub porunca lui era o mare cinste Nici vorbă de asemenea ghenerali în oastea împăratului Înfloriseră toţi pomii de pe colinele ce străjuiau pusta ungurească la miazănoapte, iar ploaia de gîze zburda printre ei, făcîndu-i să fremete de viaţă Rîndunicile săgetau văzduhul, iar cîte o ciocîrlie se avînta în înaltul cerului, de credeai că va părăsi păcătosul nostru pămînt pentru vecie Oricum, bietele vieţuitoare nu puteau şti cu ce ţel se tîrau oamenii ce poposiseră acum pe coasta unui deal din preajmă Era un povîrniş mai drept, parcă făcut anume pentru lăcaşurile săpate de tunari, ca să-şi adăpostească acolo uneltele aducătoare de moarte Împletiseră nuiele cu proptele şi adunaseră ghiulele purcoi pe lîngă tunuri, spre a le fi mai la îndemînă Apoi se aşezară în aşteptarea vrăjmaşului, dar se pomeniră mai întîi cu pifanii împărăteşti, chiar în nasul lor Către latura dinspre stînga se căsca o rîpă surpată de ploi şi de vîntul care muşca din coasta dealului, prăvălind pămîntul pînă la malul pîrîiaşului care se strecura la poalele lui Grenadirii domnului căpitan Schmidthuber, ca de altfel întreaga pedestrime, împînziseră dealul, coborîndu-se şi la vale, unde dădură peste călăreţi De fapt nu se dăduse o singură poruncă şi oştenii se vînzoleau de colo-colo, după cum le trăsnea prin cap domnilor ofiţeri cu ranguri mari Numai tunarii rămîneau ţanţoşi pe locurile lor, uitîndu-se batjocoritor la cei din jur Era a cincea zi din luna lui florar a anului , iar soarele fierbinte învăluia cu razele lui binefăcătoare pe oştenii istoviţi, abia scăpaţi de vitregia iernii Asemenea vreme nu prea te îmbia la bătaie şi mulţi erau aceia care picoteau cu gîndurile rătăcind departe, în lume Căpătaseră porţia de rachiu, după cum era obiceiul dinaintea încăierărilor, dar de vreo două zile nu puseseră mîncare caldă în gură, căci, bună, ori rea, tot se chema că îmbucau ceva Domnul căpitan Schmidthuber îşi rîndui oamenii în preajma pîrîului, cu toată împotrivirea călăreţilor, care cereau să-i trimită pe toţi sus, pe deal, ca să nu-i încurce pe ei Nici nu vru să audă şi, cum era cunoscut ca un mare încăpăţînat, fu lăsat, în pace de gingaşii ofiţeri de cavalerie, care nu se mai înjosiră să stea de vorbă cu „mocofanul” Acesta îşi văzu de treabă şi trecînd pe la fiecare oştean îi spuse ce avea de făcut, după care se caţără pe surpătură spre a-şi arunca privirea asupra satului Dregelypalank, aflat în mîna duşmanului Se întoarse apoi către oamenii lui şi răcni: — Copii! Ce vedeţi voi, acolo, nu-i decît un sat împuţit, dar pentru noi este mai frumos ca Praga, ori Parisul Unde-s ţărani e şi mîncare! De vă învredniciţi, al vostru este, lihniţilor! Puteţi să vă umpleţi burţile cu bunătăţi pînă veţi crăpa! Başca muierile! Dar nu uitaţi, şoimilor, că acolo mai sînt şi ardelenii Să nu cumva să vă scăpaţi pe voi de teamă, că apoi mai mîncaţi pe dracu! Aţi priceput, bandă de tîlhari? Deşi strigase cît l-a ţinut gîtlejul, doar cei de lîngă el părură a-i fi auzit îndemnurile, ceilalţi nici nu-l băgară în seamă, rămînînd tăcuţi pe mai departe Numai bine că sergentul Lazăr Borlovan găsi prilej să-l iscodească: — Domnule căpitan, am auzit că acolo, în vale, la Kemeny, ar fi şi români Drept îi? Noi din — Mai întîi, sergent, tu n-ai voie să-i zici „Kemeny”, că n-a mîncat fasolea din cazan cu tine şi nici n-aţi împărţit păduchii laolaltă Ai înţeles! El este „domnu' general” şi mai apoi să ştii că este un mare ticălos, care a adunat sub steagurile lui toată pleava, aşa că sînt şi români Ai auzit tu de ei? Pe naiba! Aceia sînt mai ai dracului decît căpcăunii din Ardeal, că-s aduşi de dincolo de munţi Se bagă în încăierare ca chiorii şi au colţi ca de lup, cu care-şi sfîşie duşmanul, adică pe tine, dobitocule Vezi să nu-ţi scape! — Aşa am să fac, domnule căpitan! — Bravo, sergent! Tu de ce neam eşti? — Român, domnule căpitan! răspunse Lazăr cu mîndrie Schmidthuber trase o înjurătură şi-i porunci să plece cît mai repede ca să nu-i tragă o cizmă în boaşe, spre învăţare de minte, ca să nu-şi mai bată joc de ofiţerul lui De fapt bănăţeanul nu vrusese decît să-şi spună păsul, căci atît el cît şi alţii din companie, mai cu seamă ardelenii, nu prea se îndemnau să se bată cu cei de acelaşi sînge, dar nu se putea înţelege cu trăsnitul de Schmidthuber, aşa că-l lăsă în plata domnului Trîmbiţele răsunară dinspre sat şi în răpăitul tobelor oştirea transilvană intră în luptă Venea mai întîi pedestrimea, în bună rînduială, de parcă s-ar fi aflat la muştru şi nu la război Pe dată prinseră a trosni tunurile, învăluindu-se în nori de fum care acoperiră coasta dealului Unde muşcau ghiulelele pămîntul, ţărîna împroşcată orbea pe cei din jur şi nu puţini cădeau seceraţi de schije, locul lor fiind luat de alţii, din spate, şi rîndurile înaintau fără preget — Nu se tem! scrîşni Schmidthuber Vin de parcă ar fi poftiţi la vreun ospăţ Să nu vă lăsaţi, feţii mei Să ştiţi că vă spînzur, pînă la unul, dacă vă lăsaţi căsăpiţi de ei! strigă el în gura mare Curînd începu adevărata înfruntare şi, cu toate că soldaţii împăratului aveau locurile cele mai bune, ardelenii începură a-i împinge la deal, înspre tunuri Atunci s-a dat poruncă să iasă călărimea, spre a-i sili să bată îndărăt şi în acest chip se goli valea, iar ceata lui Lazăr Borlovan rămase proptită chiar pe buza rîpii, neavînd unde se mai duce Din locul unde se afla, sergentul scrută cîmpia pe unde năvăleau husarii şi îşi dădu seama de primejdia ce i-ar fi păscut de s-ar fi aflat în calea lor, aşa că porunci să rămînă pe loc, în aşteptare Văzu tot atunci că în fruntea pedestrimii erau căpeteniile călare, dintre care cel mai falnic trebuie să fi fost însuşi „domnu' general” Kemeny şi Lazăr nu-şi mai desprinse privirile de la el Cu toate că husarii învăluiseră oastea împărătească pe margini, Kemeny se avîntă de unul singur pe povîrniş şi, vrînd să se tragă din faţa tunurilor, ajunse chiar pe marginea surpăturii, de care nu ştia Un pas greşit al calului şi acesta se prăvăli în rîpă, cu călăreţ cu tot, în mijlocul oştenilor lui Lazăr Bănăţeanul văzuse primejdia şi tocmai voia să-i strige să se ferească, însă nu mai avu cînd În schimb se auzi vocea domnului căpitan, care se ivi sus, pe culme: — Prinde-l sergent, că-i Kemeny! Leagă-l şi ţine-l Dar nu mai apucă să spună nimic, fiindcă un plumb i se înfipse în gîtlej şi-l prăvăli la rîndu-i în vale, numai că fără suflare Pretutindeni se auzeau strigăte de „Vowarts, Jesus-Maria”, sau „Ucide”, încît nici nu-ţi puteai da seama care erau mai tari Ardelenii se înghesuiau să pătrundă în vale, iar din spate se îmbulzeau soldaţii împăratului De soarta lui Kemeny nu mai ştia nimeni, căci puţinii însoţitori ce-l urmaseră pe deal fuseseră doborîţi şi acuma zăcea neputincios cu piciorul prins sub calul care-şi frînsese gîtul Numai Lazăr era în preajma lui, şi nici el nu ştia ce să facă Dacă ar fi fost altcineva, s-ar fi repezit să-l străpungă, ori să-i ceară să se dea prins, dar acuma îl avea în faţă pe „domnu' general” şi Trebui ca însuşi Kemeny să-l facă să priceapă, prin semne, că voia să fie scos de sub leşul calului Ca la poruncă sergentul îl trase cu băgare de seamă, apoi îl susţinu pînă se aşeză pe o buturugă şi, încremenind în faţa lui, răcni ca la mustru: — Înălţimea-voastră, eu sînt sergentul Borlovan Lazăr din al -lea regiment de grenadiri al majestăţii-sale împăratul Cu toată durerea ce o simţea prin mădulare, Kemeny nu se putut ţine să nu zîmbească, deşi nu înţelesese ce-i îndrugase pe nemţeşte oşteanul Bănui însă că-i cere sabia şi-i răspunse pe ungureşte: — Ba nu, fecior! Ai să mă duci la generalul tău şi numai aceluia îi voi încredinţa spada mea Ai înţeles? De data asta Lazăr fu în încurcătură şi, fără să-şi dea seama, o luă pe româneşte: — No, acu ce naiba mă fac? N-am priceput nimic Generalul rîse de astă-dată de-a binelea şi-i răspunse în aceeaşi limbă: — De ce nu spus că tu eşti olah? Ungureşte nu ştii? — Nu, domnule general! — Ce căutat tu aici! Tu ardelean! Trebuie fii cu mine! Nu prea vorbea el bine limba iobagilor săi, dar se mai descurca, şi iată că la necaz i se dovedise de folos Se afla în mîinile duşmanilor şi era îndeajuns ca acest olah să-l dea pe mîna unui ofiţer sau gradat, şi totul s-ar fi sfîrşit Ai lui nici gînd să mai răzbească pînă aici Văzînd faţa deschisă şi mai ales privirea supusă din ochii lui Lazăr, îi dădu prin cap că ar mai putea încerca, prin vicleşug, să scape — Cum de nu lupţi în oastea mea? Acolo fraţi la tine! Tu nu trebuit fii oştean la împărat! îi vorbi el blînd, punîndu-i mîna pe umăr — Soarta, măria-ta! M-au prins la băutură şi am jurat credinţă — Asta jurămînt nu fost bun, că silit la tine La mine este popă de la voi şi dezleagă să vii acasă Spune, ca facem? — Ce porunciţi, Înălţimea-voastră! răcni iarăşi Lazăr, fără să se clintească, după cum cerea regulamentul ostăşesc — Atunci, fain! răsuflă uşurat Kemeny Tu scoţi pe mine la capul văii, unde luptă ardelenii Apoi laşi la dracu împăratul şi intri în slujbă la mine Acolo loc la tine! — Am înţeles, luminăţia-voastră! răspunse scurt Lazăr — Să mergem! hotărî Kemeny, ridicîndu-se de pe bolovan De întreabă careva la tine, spui că eu prins şi poruncă este să duci pe mine la general al vostru Cum spune la el? — Eu nu-l ştiu, Înălţimea-ta, că maimarele nostru îi domnul colonel Knapps, dar altul — Nu-i bai! Spui cum vrei tu, numai să nu laşi să ia pe mine altcineva Cal este? — Nu avem, domnule general, că noi sîntem grenadiri Kemeny zîmbi de sîrgul ostăşesc cu care-i răspundea tînărul Vacarmul bătăliei, care se cam îndepărtase într-un timp, acuma se apropia din nou şi curînd văioaga se umplu de soldaţi împărăteşti, care-şi căutau scăparea prin fugă Lazăr îl trase pe general lîngă un copac găunos, iar el se aşeză în faţă, de parcă l-ar fi păzit Un locotenent subţirel, trecînd pe lîngă ei, îi zise: — Ucide-l naibii pe grof şi fugi cu oamenii tăi, sergent, că te prind ungurii te ucid — Am înţeles, Înălţimea-voastră, răspunse bănăţeanul salutînd, dar nu se clinti Alţi fugari dădură peste ei şi puţin a lipsit să nu fie amîndoi ucişi cu săbiile, văzînd cerbicia cu care se îndîrjea Lazăr să-l apere pe prins „Am porunca domnului colonel să-l grijesc ca pe ochii din cap pe domnul baron”, răspundea el oricui îl întreba — La dracu! răcni o namilă de bavarez, plin de sînge din cap pînă-n picioare Dă-i maţele afară şi fugi cît vezi cu ochii, că nu mai apucă colonelul să-l vadă viu pe ăsta! Vrînd să-i arate cum să facă, sîngerosul oştean se repezi cu sabia, dar, poticnindu-se în genunchi, se prăbuşi din pricina plumbului tras de Lazăr Ceilalţi se opriră înmărmuriţi şi răcniră: „Trădare!”, îmbiindu-se care mai de care să-i ucidă pe amîndoi Şi nu se ştie cum ar fi făcut faţă Lazăr atîtor furioşi, dacă nu s-ar fi auzit deodată înspăimîntătorul strigăt: „Vin husarii!” Pe dată dădură bir cu fugiţii, lăsîndu-i în plata domnului şi pe sergent şi pe groful lui, neîndoindu-se, că cel dintîi avea să-şi plătească prostia sub lăncile călăreţilor ardeleni Dar cum aceştia se iviră, Kemeny le făcu semne şi începu să strige chemîndu-i la el Curînd fură înconjuraţi şi un husar era cît pe ce să-l străpungă pe Lazăr, crezînd că de adevărat le prinsese căpetenia — Feciorul acesta mi-a scăpat viaţa! se împotrivi generalul, îndepărtîndu-i lancea Nu care cumva să vă atingeţi de el! Călăreţii se uitară nedumeriţi la sergentul „neamţ” care încremenise, aşa cum se cerea la regulament cînd în faţa ta erau numai domni ofiţeri — Să fie dus în cortul meu, pînă isprăvim lupta! urmă Kemeny Mie aduceţi-mi un cal şi să nu ne pierdem vremea! Husarii îl dădură pe Lazăr în seama unor oşteni, cărora în fugă le spuseră porunca generalului de a fi dus la cortul lui Aceştia, ca nu cumva să le scape, îl legară fedeleş şi-l aruncară pe jos la intrare Acolo a zăcut vreme de patru ceasuri, pînă ce, biruitor, Kemeny s-a înapoiat Oştirea împăratului fusese spulberată, dar s-a mîniat cumplit văzîndu-şi binefăcătorul cetluit ca un tîlhar El singur i-a tăiat legăturile şi în văzul tuturor l-a îmbrăţişat — Tu iartă pe mine! i-a zis el pe româneşte, după care s-a întors către ai lui, spunîndu-le ungureşte: Acest olah s-a dovedit cu multă credinţă pentru plaiurile unde s-a născut şi, cînd el era mai tare, n-a pregetat să treacă de partea noastră, unde-i locul lui firesc Pentru fapta lui vitejească îl răsplătesc de faţă cu toată lumea şi-l fac hotnog în oastea mea Aşa am hotărît! Cîteva mormăieli nu prea arătau mulţumire în rîndul oştenilor, dar Lazăr nu pricepuse nimic şi, după ce i se spuse pe limba lui, dădu să sărute mîna generalului drept mulţumită, stîrnind zîmbete batjocoritoare în jur Dar privirea tăioasă a lui Kemeny îi făcu pe îndrăzneţi să-şi plece capul Mai tîrziu, în drum spre casă, Kemeny află că tînărul olah nu era altul decît feciorul acelui Marcu, vestit dregător al răposatului Grazziani, ce fusese domn al Moldovei Vestea făcu ocolul taberei şi chiar şi cei mai porniţi împotriva lui fură nevoiţi să se încline atunci cînd generalul îi făgădui să-l facă, în curînd căpitan Astfel bănăţeanul nimeri în mijlocul unor ofiţeri a căror limbă n-o înţelegea, în schimb cea mai mare parte din ei ştiau româneşte, chiar dacă asta nu prea le era pe plac Războiul împotriva împărăţiei nu s-a isprăvit cu biruinţa de la Dregelypalank, ci întreaga vară a acelui an a durat izgonirea oştenilor nemţi din Ungaria de Sus, Kemeny devenind astfel adevăratul ei stăpîn Dar numai după încă patru ani avea să se aştearnă liniştea şi pacea pe meleagurile europene răscolite de luptele dintre creştini, spre marea îngrijorare a pagînilor Cînd toată lumea a răsuflat uşurată şi generalul a trebuit să se întoarcă în Ardeal, se înţelege că l-a luat cu sine şi pe bănăţean Îl îndrăgise pentru mintea lui ascuţită, dar şi că în mai multe rînduri îşi pusese pieptul lui la bătaie ca să-l apere şi nu o dată fusese rănit, dovedind astfel că-şi merita pe deplin cinstea de căpitan Cum nu mai avea pe nimeni la Bozovici, Lazăr şi-a urmat noul stăpîn, dar nu mai înainte de a trece prin satul său, de unde luă o straiţă cu pămînt ca să-l împrăştie peste sfoara de moşie ce i-o dăruise prinţul Rakoczy, atunci cînd auzi de faptele sale vitejeşti Apoi, cînd în scaunul ţării s-a urcat feciorul ce purta acelaşi nume, fu nevoit să se mute şi el la Bălgrad, căci Ianoş Kemeny era nu numai cel dintîi general al ţării, dar şi prieten bun al prinţului Acesta îi dădu sub poruncă numai români, măcar că acuma se descurca binişor şi pe ungureşte, dar voia să-l trimită în Moldova, la Vasile-vodă, cu o treabă de mare taină Din suita lui Kemeny mai făceau parte şi hotnogii Bălgrădean şi Buta, care fuseseră aleşi anume pentru credinţa lor Se zvonea că de acolo aveau să aducă o mireasă pentru un frate de-al lui Rakoczy şi erau chiar dezamăgiţi că nu era vorba de vreo încăierare cu turcii, ci poate cu cazacii! PEŢITORII NEÎNCETATELE ÎNFRUNTĂRI CU ŞLEAHTICII păreau a-l face pe Timuş să mai uite de focul inimii, dar n-a fost chiar aşa În răstimp, fata cea mare a hospodarului a nuntit cu cneazul Radzwil, iar Ruxandra s-a întors de la Istanbul De fapt nici acolo nu fusese ţinută în prea mare străşnicie, căci stătuse în casa părintelui ei, chiar în apropierea mării, pe lîngă saraiul cel nou – yeni sarai, cum îi spuneau turcii Putea să se ducă oriunde i-ar fi fost voia, numai să nu iasă pe porţile oraşului, dar domniţa nu obişnuia să se îndepărteze de frumoasa grădină unde visa deseori la meleagurile ei îndepărtate Încrezîndu-se în spusele voievodului, Timuş fu cît pe ce să se ducă el însuşi la Ţarigrad şi să împlînte pumnalul în ticălosul pribeag, care ar fi vrut să se însoare cu aleasa inimii lui Fiind însă încurcat în luptele cu şleahticii s-a înduplecat să-l trimită pe rusul ce încăpuse pe mîinile lui Kenaan-paşa şi sfîrşise în Bosfor Hatmanul nu ştia însă de cruda soartă a omului său, ci aflase că tînărul „rival” era în mare prietenie cu însuşi sultanul Din păcate încă nu-i ajunsese vestea despre înapoierea domniţei Ruxandra la Iaşi, aşa că se hotărî să meargă el în bîrlogul turcului şi s-o scoată de acolo Porunci să-i fie adus Şevach, singurul telal evreu, care se bucura de oarecare trecere în ochii lui şi de care se slujea uneori — Măi Iuda! îl apucă hatmanul pe după gît, de parcă ar fi fost un bun prieten Am trebuinţă de bani, dar mai ales de o călăuză deşteaptă ca tine, ca să mă strecor la Ţarigrad — Măria-ta în gura lupului, ori n-am priceput eu prea bine?! se miră evreul Mai bine aruncă-te în Nipru şi ai să fii mai în cîştig, căci moartea are să-ţi vină cu mai multă uşurinţă Turcii au să te taie bucăţică cu bucăţică şi să te săreze ca să nu te împuţi pînă îi muri, după care au să-ţi pună pielea pe băţ — Cum de îndrăzneşti să-mi cobeşti asemenea cazne, tică-losule?! se înfurie Timuş — Doamne fereşte departe de mine asemenea gînduri! Eu am spus numai ce-ai să păţeşti, dacă măria-ta te-ai duce acolo — Păi tu de ce crezi că am nevoie de cineva priceput şi dat dracului, ca tine? Să mă ascundă! Neamul vostru îi împrăştiat în toată lumea şi nu se poate să nu ai tu pe cineva, care să mă sprijine în ce am eu de gînd — Am zis că nu? Totuşi, dacă nu ţi-i cu supărare, aş putea să aflu şi eu despre ce este vorba? — Vino tu cu banii, şi pe drum voi avea timp să-ţi spun tot oful inimii mele — Iacă, asta n-oi face-o, măria-ta! se împotrivi Şevach Ştiu că ai să mă spînzuri, sau cine poate ghici ce alte schingiuiri am să sufăr şi cei şase copii au să-mi rămînă orfani pe drumuri, şi-aşa, şi-aşa Dar cînd i-ar vedea cazacii, după ce eu te-oi duce la pierzanie, ei ce vor mai păţi? Nu de alta, dar cine a mai pomenit cazac să poată sta mascat mai lungă vreme în Ţarigrad? — Deci nu vrei, porcule! După ce ne-ai supt tot sîngele şi aurul, te scapi pe tine de frică dacă te roagă omul să-l ajuţi la nevoie? Aşteaptă tu, scîrnăvie — Stai, măria-ta, că de pomană te mînii! încercă evreul să-l domolească Dacă am zis că nu merg cu un cazac, asta nu înseamnă că nu pot să mă duc eu singur şi să împlinesc tot ce mi-ai porunci Timuş se uită chiorîş la el gata să-i treacă furia, căci în isteţimea şi viclenia jidovului avea deplină încredere — Măi, Şevach, ai fi tu în stare să faci asta pentru mine? — Mă duc şi-n iad, dar tot singurel, căci ce să cauţi măria-ta acolo, unde-i ca şi la Ţarigrad? — Se pare că nu eşti chiar aşa de al dracului, iudo! rînji Timuş Numai că prea fierbi omul pînă-i faci un bine Nu v-ar mai răbda bunul Dumnezeu, pe care voi l-aţi vîndut şi răstignit, dar tu poate ai să capeţi îndurarea sfîntului Petre, că ai inimă bună, mai ales minte, tîlharule Îi spuse apoi tot ce avea pe suflet, mai cu seamă despre robia domniţei Ruxandra la păgîni şi-i ceru să facă şi ce nu s-ar fi putut, numai s-o scoată de acolo Pomeni şi de pribeagul fecior de domn, la care se gîndise hospodarul Moldovei să şi-l facă ginere şi l-a îndemnat a nu mai pregeta să-l ucidă — Aşa ţi-a spus Vasile-vodă? întrebă Şevach cam neîncrezător — Pui la îndoială spusele mele? Cine să ştie mai bine ca el? — Oi, vei, dar cum poţi crede cuvintele acelui vulpoi? — Bagă de seamă cum vorbeşti, tîrîtură! — Asta-i o mare laudă, măria-ta Înseamnă deşteptăciune şi domnul Moldovei nu duce lipsă de aşa ceva, numai că nu trebuie să te încrezi orbeşte în spusa lui — Poate că ai şi tu dreptate Totuşi este limpede că ţîncul urmăreşte scaunul lui tătîne-său, iar Vodă i-ar da fata ca să-l potolească şi să-l supună ca ginere — Păi dacă-i pribeag şi hoinar, muiere pe cap îi mai lipeşte? se nedumeri Şevach Afurisită treabă, mai cu seamă că tocmirea unui ucigaş înseamnă o adevărată avere pentru un pîrlit ca mine, se mai văicări evreul — Nu te plîng eu pe tine! Dacă te-aş scutura, numai aur ar ieşi din tine! Cu spada, ori otrava, fă ce-i şti, numai să mă scapi de acel Mihnea şi pe fată s-o aduci teafără la Iaşi, deocamdată Dacă izbuteşti asta, te umplu de avere, iar de nu, îţi scot maţele şi ţi le bag pe gît Aşa să ştii! — Ar însemna să nu mai viu nicicînd, fără isprava ce mi-o cere măria-ta, numai că eu poftesc să mor de bătrîneţe, printre ai mei, şi să mă hrănesc cu pîine, nu cu maţele mele Am să fac tot ce porunceşti, numai că pînă atunci am şi eu o rugăminte: să îngădui pe vărul nevesti-mii, Moshe ben Avrum, să ţină o mică dugheană în Zaporoje Nu-i mare lucru de capul lui, dar are o droaie de copii — Bine! Asta se poate! Însă şi pe tine am să te răsplătesc, dacă faci treabă bună — Să te audă bunul Dumnezeu din ceruri, măria-ta, şi să-ţi dea şi ţinere de minte, că pînă atunci îi lungă vreme şi eu am să-ţi aduc o socoteală de toţi banii ce-i voi cheltui Nu de alta, dar acuma sînt silit să mă împrumut — Lasă, nu te mai văicări atîta! Ştiu eu că ai s-o scoţi la capăt cu toate Acuma nu mai pierde vremea, şi vezi de fă treabă ca lumea! Dar Şevach lipsi mai puţin decît s-ar fi aşteptat hatmanul, care se trezi cu el pe nepusă masă, după numai o lună de zile — Ai făcut ceva? îl întîmpină Timuş, nerăbdător — Tot ce-ar fi trebuit — Ai scăpat domniţa? — N-am avut cum, fiindcă de acum trei luni se află la Iaşi Dar nici acolo n-a dus-o prea rău Ce robie? Ce ostatecă? — Să mă fi minţit oare hospodarul?! — Nu de tot Jupîniţa a fost la Ţarigrad, ca zălog, dar nu la sărai — Dar pe acel ticălos l-ai ucis? — De ce sa moară, cînd îi atît de tînăr şi frumos? — Tu îţi baţi joc de mine, cîine? ridica Timuş pumnul Şevach se dădu speriat înapoi şi întinse braţele în semn de iertare — N-ai spus măria-ta că nu trebuie să se însoare cu domniţa Ruxandra? Nici n-are să fie nuntă! Băiatul n-a gîndit vreodată la aşa ceva Mai mult chiar, din cîte am aflat, ar cam da tîrcoale unei surori de-a sultanului, aşa că nici gînd să mai vie la Iaşi, cîtă vreme ar putea ajunge mare dregător la Poartă Pentru ce să mai fi dat atunci banii de pomană? Ar fi fost numai o risipă în vînt, aşa că l-am lăsat în pace — Cum s-ar zice, n-ai făcut nimic! Te pomeneşti că mai vrei şi răsplată pentru asta? — Dar ce, eu am dorit să mă plimb pe la Ţarigrad? De asta îmi ardea mie? — Te-ai întîlnit cu neamurile tale cele spurcate şi aţi mai pus la cale alte blestemăţii, îl repezi Timuş — Atîta bine să văd, dacă am rude în afară de Zaporoje Am bănuit eu că n-am să mă îmbogăţesc — Bine, bine! Lasă că ai să capeţi! făcu din mînă hatmanul — Cu atît mai bine, căci o să mai ai trebuinţă, măria-ta, şi de un olăcar la Iaşi, ori în Lehia — Pentru ce?! — Vasile-vodă a căutat să-ţi facă duşmani la Ţarigrad, punîndu-te împotriva beiului pribeag Acesta este foarte îndrăgit la Poartă şi, ucigîndu-l, ai fi stîrnit ura tuturor prietenilor tînărulul În răstimp, hospodarul îşi caută ginere prin Lehia — Cuuum?! De unde ştii? — De la un alt văr de-al nevesti-mi, Dumnezeu s-o ţie, care are multe neamuri şi unul ştie una, altul alta, şi aşa se leagă toate Timuş începu a-şi muşca buza, semn că mînia îi dădea tîrcoale şi atunci simţea nevoia de băutură, ca să se astâmpere, Şevach îl cunoştea prea bine, aşa că se uită speriat primprejur, ca să vadă cum ar fi putut să plece la vreme Spre uimirea lui, hatmanul strînse pumnii, oftă şi rosti domol, de parcă ar fi fost un copilandru vinovat de vreo năzbîtie — Tu ce-ai face în locul meu? Faţa evreului se lumină pe dată Scăpase! — Ce poate să facă un flăcău tînăr şi viteaz ca măria-ta? răspunse el repede Să te duci la Iaşi şi s-o ceri de nevastă! Ce alta ai vrea? Să mă duc prin Lehia de astă-dată, dacă hospodarul îţi va mai îndruga altă poveste? — Tu crezi că el a minţit anume? — Să fii sănătos, măria-ta, cîte îndrugă regii şi prinţii — Nelegiuitule! sări Timuş Eu — Da' ce, măria-ta eşti rege? Eşti mai presus decît ei! Ca hatman al vitejilor cazaci, te înfăţişezi voievodului şi-i ceri fata Scurt şi fără tertipuri Ţi-o dă? Bine! Nu? O înşfaci pe codană şi pe aci ţi-e drumul! — Măi, frăţioare, tu ştii că ai dreptate? Ce-mi trebuie mie ocolişuri, cîtă vreme ar trebui să mă port căzăceşte Măi, iudă, ai merita să te pup, că m-oi clăti mai apoi cu rachiu! izbucni Timuş voios nevoie mare Scotoci într-o ladă, de unde scoase două pungi pe care le tinse lui Şevach, fără să-l mai sărute — Te plătesc pentru sfatul ce mi-ai dat şi nu că te-ai vînturat pe la Ţarigrad, unde n-ai făcut nicio brînză — Zii, măria ta, că-mi dai pentru ce-i pofti, numai bani să fie, rîse evreul înşfăcînd aurul Dumnezeu să te răsplătească înmiit şi eu, robul nevrednic al măriei-tale, mă leg cu jurămînt să te slujesc orişicînd îmi vei cere — Cu plată, nu? rînji Timuş — Altminteri se poate, stăpîne? făcu mieros Şevach Doar unu-i vulturaşul nostru cel milostiv, faima cazacilor Rămas singur, Timuş simţi nevoia să-şi „clătească mintea” ca să poată gîndi, aşa că apucă o ploscă cu samahoncă şi trase cu sete Ieşi apoi în cerdac, de unde putea să cuprindă cu privirea întreaga aşezare a cazacilor de la gurile Niprului Încercă să-şi închipuie cum ar arăta frumoasa domniţă alături de el Trebuia să-şi facă o casă mare şi frumoasă, chiar pe malul apei, într-un zăvoi unde păsările aveau să le încînte auzul din primăvară pînă toamna tîrziu Şi apoi, unde se mai găseau atîtea privighetori, cinteze şi mierle, ca pe la ei? Avea dreptate jidovul, sfătuindu-l să se ducă de-a dreptul, căci vicleanul moldovean ar fi fost în stare să-l păcălească din nou Va încărca patru căruţe numai cu daruri pentru mireasă şi socri, ca să le arate că nu era cu nimic mai prejos ca ei, căci iscoadele de la Iaşi îi povestiseră deseori despre pohfala cu care se înconjura hospodarul N-avea să i se înfăţişeze ca un cazac pîrlit Gîndurile îi fură însă oprite de ivirea unui oştean, care se prăvăli gîfîind la picioarele lui Se vedea cît-colo că străbătuse cale lungă şi că vestea nu îngăduia zăbavă, căci venea din cetatea de scaun a Moldovei — Ce s-a întîmplat? întrebă îngrijorat Timuş Nu cumva a murit jupîniţa — Mai rău, tătucule! Pînă să ajung eu aici, cred că la Iaşi au şi sosit peţitorii lui Rakoczy PRIETENII PADIŞAHULUI CU TRECEREA ANILOR, TÎNĂRUL MIHNEA s-a desăvîrşit în mînuirea armelor şi ser Rodolfo l-a sfătuit să-şi cumpere spada aceea veneţiană, căruia Kenaan-paşa i-a zis „yulyii”, dar prinţul tot „năpîrca” îi zicea, pe limba lui De atunci năzuia după o încăierare adevărată şi începu să iasă noaptea, doar de va da peste una pe lîngă ruinele vechiului oraş de altădată Nu peste multă vreme, avu noroc să audă zăngănit de săbii şi văzu bătăuşii căutînd să se ascundă pe după zidurile dărăpănate, ca să cadă în spatele celui atacat Nu mai încăpea îndoială că tîlharii năpădiseră patru împotriva unuia singur Acesta se ţinea destul de bine cu iataganul şi ticăloşii nu prea se înghesuiau să se apropie, decît pe la spate Era vădit că nu va putea ţine piept duşmanilor prea multă vreme, aşa că Mihnea îi sări în ajutor, fără să se mai întrebe de partea cui era dreptatea — Şacalilor! Nemernicilor! Aşa ştiţi să vă bateţi? Ia poftim! Nu atît faptul că se văzură loviţi pe neaşteptate, cît mai ales iscusinţa noului venit îi băgă în sperieţi pe tîlhari Străinul parcă ar fi fost un vrăjitor, aşa făcea să le arunce spada din mînă, ba îi mai şi înţepa din cînd şi cînd, de parcă n-ar fi vrut decît să-i facă de ruşine În mintea lor nu se îndoiră că însuşi şeitan sărise în ajutorul celui pe care voiau să-l ucidă, aşa că fugiră înspăimîntaţi, pierzîndu-se pe întortocheatele uliţi — Eşti teafăr, efendi? întrebă Mihnea apropiindu-se de necunoscut — Mulţumită domniei-tale, răspunse acesta Dar ce văd? Eşti tînărul nostru prieten Mihaly, parcă — Mihnea! răspunse beyul şi se aplecă asupra lui, ca să-l vadă mai bine Şi domnia-ta nu eşti altul decît însuşi Emirguneoglu, de nu mă-nşel Ia te uită ce întîmplare! Ce-ai păţit? — Cît pe ce să mă omoare — Hoţi? — Tot una! Ucigaşii şahului Persiei, care ar da oricît să mă trimită în sînul lui Alah slăvitul Din pricina domniei-tale nu au izbutit decît să-mi cresteze braţul, aşa că-ţi vor purta pică, bagă de seamă — Să poftească! se fuduli Mihnea şfichiuind văzduhul Abia îi aştept! Dar ce ai? Văd că abia te ţii pe picioare Ai pierdut mult sînge Unde-i rana? Ori mai bine să te duc acasă? Emirguneoglu se învoi bucuros, dar Mihnea îşi dădu seama că slăbiciunea rănitului se datora nu numai încăierării, ci şi mirosului de butoi ce răbufnea din el Totuşi nu-l lăsă singur şi, cu chiu, cu vai, ajunseră la emir Acesta se rugă de el să rămînă şi peste noapte, căci s-ar fi putut ca ucigaşii să-l mai calce o dată şi nu se putea încrede pe deplin în slujitorii ce-i avea Aşa se face că Mihnea adormi în culcuş străin Poate că din pricina asta a avut şi visul acela ciudat, în care sultanul însuşi o aducea pe sora lui Hanzade, de mînă, ca să i-o dea de soţie Apoi se făcea că în fruntea unei oştiri strălucitoare a alungat nişte oameni urîţi şi păroşi, dintr-o ţară a cărui rege a şi ajuns În dimineaţa următoare fu poftit de un rob la patul gazdei, care nu se putuse ridica din pricina rănii căpătate peste noapte — Am ţinut mult să-ţi mulţumesc încă o dată pentru că mi-ai scăpat viaţa şi, fiindcă un imbrohor m-a poftit să-l urmez la sărai, am să te rog să mă însoţeşti Trebuie să afle şi sultanul, iar tu ai să fii martor Tînărul ştia că acasă la el treburile mergeau de la sine, prin iscusinţa lui Modzali-vătaful, iar o întîlnire cu padişahul nu putea decît să-i fie folositoare, aşa că se învoi Rămase uimit de uşurinţa cu care pătrunseră chiar în iatacul padişahului, iar acesta îi primi de parcă ar fi fost un om de rînd Totuşi, cei doi se ploconiră pînă la podea, sărutîndu-i poala veşmîntului, după care Emirguneoglu îşi povesti păţania — Fii pe pace! Am să-i jupoi de vii pe vinovaţi — De n-ar fi fost tînărul nostru bey să mă scape, nu m-aş mai fi înfăţişat astăzi luminăţiei-tale — Îl cunosc! făcu sultanul zîmbind binevoitor Socoteam că este unul dintre prietenii noştri, dar, după cîte am auzit, ţine mai mult la iubita mea mamă Nu-i aşa? Mihnea înghiţi un nod, fiindcă nu ştia cîte va fi aflat împăratul, aşa că rămase tăcut, în aşteptare — Apoi, mai am de îndeplinit o datorie faţă de el, căci a fost printre puţinii care au cutezat să mă înfrunte Ce zici? — Este un mare viteaz, se băgă emirul A dovedit-o şi sub ochii mei — Dacă şi tu o spui, rîse Murad, care era tare voios în dimineaţa aceea, atunci vă cred pe amîndoi Numai că ar trebui să-l răsplătim cum se cuvine Vrei bani? — Am, prea-bunul meu stăpîn, răspunse de astă-dată Mihnea Apoi îşi luă inima-n dinţi şi o spuse răspicat: — Dacă marea bunătate a strălucirii-tale, umbră a lui Alah pe pămînt, se revarsă asupra mea, atunci fă ca să capăt ceea ce mi se cuvine — Ce anume?! — Eu sînt feciorul acelui Radu Mihnea, care ţi-a fost cu mare credinţă pînă la moarte, şi aş fi îndreptăţit la moştenirea lui — Te pomeneşti că vrei vreuna din cele trei ţări a ulacilor? Am ghicit? — După credinţa ce ţi-o port, luminăţia-ta, stăpînul stăpînilor, socot că am dreptul asupra tuturor, mai ales că sînt şi de spiţă basarabă, şi corvină, şi cu sînge muşatin — Nu ştiu despre ce este vorba, se băgă iar Emirguneoglu, dar, dacă el spune, aşa trebuie să fie Mă rog şi eu pentru el! Sultanul încetă a zîmbi şi îşi netezi barba, aşa cum avea obiceiul cînd se afla în încurcătură Rosti apoi domol: — Ce vrei tu, nu-i cu putinţă Ulacii sînt nişte trăsniţi, care nu pot sta laolaltă A mai vrut un bey să-i strîngă, dar pînă la urmă l-au ucis — Da! se băgă Mihnea, fără să-şi dea seama că-i lua vorba Numai că austriecii au fost ucigaşii, şi dacă l-ar fi lăsat în viaţă azi ar fi fost acolo o ţară puternică — Dar nu şi supusă mie, beyule! ridică vocea padişahul Tot mai bine să rămînă despărţite Tu n-ai decît să te hotărăşti pentru una din ele şi să-i spui sadrazamului că asta-i voinţa mea, să te căftănească domn Se înţelege că nu a putut pleca pe dată, iar atunci cînd s-a dus la marele vizir ca să-i spună porunca padişahului acesta nu mai era la sărai Nu s-a îngrijorat şi şi-a zis că avea să vină în altă zi, dar o săptămînă încheiată nu izbuti să dea de el Apoi i s-a mai închis şi poarta în nas, nemaifiind lăsat să intre după cum îi era voia Kenaan-paşa îi spuse că toată pricina era aurul împins la palatul marelui vizir de cei doi domnitori de peste Dunăre, ori iţele ţesute de oamenii lui Rakoczy Nu-i mai rămînea decît nădejdea în noul său prieten, Emirguneoglu, care ar fi putut să-l ducă iarăşi la sultan şi să i se plîngă Acesta îi spuse că padişahul hotărîse ca în cea de a -a zi a lui Sevval ul-mukerem să-şi adune prietenii în casa lui Silahdar Mustafa-paşa, pe la care nu mai trecuse de mult Asta însemna februarie , zi ce avea să rămînă de pomină, dar Mihnea nu putea acum să ştie Mare fu bucuria revederii, nelipsind nici Bianchi, nici Yar Ali-han şi, se înţelege, nici emirul, cu tînărul său prieten Padişahul însă era tare schimbat în rău, lipsindu-i cu totul veselia chefliului de altădată Se întinsese masă mare, cu bucatele cele mai alese, dar şi cu vestitele băuturi de atunci Ispita fu prea mare şi, cu toate că Murad se ţinu cît putu, în cele din urmă nu se rabdă să nu guste din pocalele care-i făceau cu ochiul În scurtă vreme se chercheli, ba îi reveni şi roşeaţa obrazului şi, după cum îi era obiceiul, se făcu tare darnic: — Pe tine, scumpule Bianchi, te fac stăpînul Veneţiei! hotărî el, cu toate că n-ar fi putut să poruncească în cetatea sfîntului Marcu, nici dacă ar fi fost treaz Ţie, urmă el apucîndu-l pe după gît pe emir, am să-ţi dau întreaga Persie, cu şah cu tot Fă ce vrei cu el! Nici Mihnea nu fu uitat la această „pomană de beţiv”: — Tu ai să fii beylerbeyul celor trei ţări cum naiba se chemau odinioară? — Dacia! răspunse Mihnea pe dată — Aşa! Tu ai să fii stăpînul lor, dar supus cu credinţă sultanului, care are să fie Silahdar! Cît erau de ameţiţi, toţi făcură ochii mari auzind aceste vorbe, dar mai cu seamă Mihnea, care-şi închipuise într-o vreme că aiurelile sultanului ar fi putut prinde viaţă — Ce vă holbaţi la mine? se răsti Murad-khan Eu poruncesc şi poftesc ca Silahdar să fie sultan, de îndată ce mor eu! bătu el cu pumnul în masă Toată seminţia lui Osman îi putredă şi trebuie să crape toţi cei din neamul lui Eu am să vă las, că-mi simt sfîrşitul — Nu se poate, mult iubitul meu stăpîn, sări gudurîndu-se Silahdar-paşa — Ba da! Aşa am hotărît, aşa să faceţi! Vreau să-mi aduceţi chiar aici leşul frăţiorului meu Ibrahim, ca să nu-ţi mai stea ţie în cale, sultanule, ce-mi vei urma mîine dimineaţă! Aduceţi călăul ca să poruncesc chiar eu moartea lui! Începuse să se înfurie şi vinele tîmplelor i se umflaseră mai să-i plesnească, iar dacă i-ar fi stat careva împotrivă, în acea clipă, îşi primejduia capul De altfel chiar gazda avea să-i facă placul, surîzîndu-i gîndul de a pune mîna pe putere Şi nu întîmplător îi venise asta în minte sultanului beat, căci i s-a şoptit din vreme, de către însuşi Silahdar-paşa, că el ar putea fi singurul lui urmaş de nădejde Aşa că pe dată a şi trimis la sărai după gîdele Kara Ali, ca să se înfăţişeze degrabă padişahului Dintre toţi cei de faţă, nu numai gazda îşi păstrase mintea limpede, ci şi tînărul bey ulac, care îşi zise că sosise clipa să se arate ascultător poveţilor lui Kosem Nu atît pentru ea, dar, dacă murea împăratul, celălalt ar fi înlăturat-o pe valide şi atunci cu greu şi-ar mai fi împlinit dorinţa lui atît de arzătoare Dacă nu mai era Murad şi mamă-sa ar fi scăpat datorită lui, atunci de bună-seamă că izbînda ar fi fost de partea lor Socotind în minte cele de mai sus, Mihnea se furişă tiptil din casă, încalecă pe cel dintîi cal găsit la îndemînă şi într-un galop nebun se duse la sărai La poartă arătă inelul sultanului şi i s-a îngăduit intrarea fără nici o piedică Apoi şi darussade îi deschise uşile şi astfel putu să ajungă în faţa lui Kosem, pe care o sculase din somn — Arde saraiul? A izbucnit ciuma? întrebă ea nemulţumită Ce s-a întîmplat? — Prea-luminată şi înţeleaptă mea stăpînă! căzu Mihnea în genunchi N-aş fi cutezat, dacă n-ar fi în primejdie viaţa slăvitului nostru sultan Acum este la Silahdar — Atunci îi beat! făcu scîrbită Kosem Totuşi îl ascultă pe Mihnea şi, cînd acesta isprăvi în cîteva cuvinte, sultana clătină capul zicînd: — Toţi cei de acolo nu fac nici două parale, dar ticălosul de Silahdar ar fi în stare să ne joace vreun renghi Bine ai făcut că mi-ai dat de ştire! Miji ochii somnoroşi, căutînd să-l străpungă cu privirea printre gene, dar tînărul nu clinti Răspunse doar: — Călăul s-ar putea să fie pe drum — Că bine zici! Dă fuga şi opreşte-l! Spune-i că am poruncit eu să mă aştepte în arz odasi Tînărul se răsuci pe călcîie şi o luă la fugă, sub ochii uluiţi ai paznicilor, şi chiar la poarta cea mare Kara Ali era pe cale să încalece, ca să împlinească porunca sultanului — Cellat efendi, gîfîi Mihnea Prea-slăvita noastră stăpînă, Kosem-sultana, pofteşte să-ţi vadă faţa acum, pe dată, în arz odasi Gealatul se uită nedumerit către trimisul lui Silahdar-paşa, apoi la Mihnea şi spuse: — Nu mai înţeleg cine mă cheamă — Ba-i limpede Luminăţia-sa padişahul a sosit acasă, unde se află acuma împreună cu valide şi pofteşte să te vadă numaidecît Slujitorul lui Silahdar-paşa nu prea ştia despre ce era vorba şi la rîndul lui fu uimit că sultanul ajunsese mai repede decît el, căci îl ştia că rămăsese la stăpînul lui Dădu din umeri şi astfel Kara Ali nu mai pregetă, ci se duse cu Mihnea În arz odasi intră însă numai singur, şi i se păru că cineva trăsese un zăvor pe dinafară Oricît era de călău, simţi un fior, mai ales că, atunci cînd bătu cu pumnii în uşă, nu-i răspunse nimeni Acasă la Silahdar-paşa pregătirile erau în toi, căci acesta trimisese vorbă pe la toţi prietenii lui să se adune în grabă mare, şi aproape întreaga ogradă era plină de oşteni Sultanul, istovit de băutură, se trîntise cu capul pe masă, nevrînd să se întindă în pat, iar cei din jur se uitau cam neliniştiţi la gazdă Deodată Murad îşi săltă tot corpul şi răcni ca un leu: — Acum! Aici! Vreau leşul lui Ibrahim! Ce mai aşteptaţi? N-am poruncit eu să Se clătină şi apoi căzu ca un buştean Cei care se repeziră să-l sprijine se opriră înspăimîntaţi, căci marele sultan murise — Sîntem pierduţi! îngăimă Aii Yar-han Să fugim! — Nu încă! Mai rămîneţi! porunci Silahdar, fulgerîndu-i cu privirea Dar unde-i tînărul ghiaur? se uită el în jur — O fi la umblătoare, răspunse Emirguneoglu, care, deşi abia se mai ţinea pe picioare, parcă mai înţelegea cîte ceva — Căutaţi-l! se răsti gazda la ei Nu cumva să ne fi vîndut! Cînd a plecat din odaie? Toţi dădură din umeri, dar nici unul nu se îndupleca să se mişte după el Nu pentru multă vreme, căci se înapoie slujitorul trimis după gealat şi le spuse că beyul însuşi îl dusese pe Kara Aii la Kosem — Nemernicul! scrîşni Silahdar-paşa Dar şi mai prost am fost eu, că l-am îngăduit între noi Cine l-a adus aici? — Sultanul, bîigui Bianchi — Acum putem fugi? întrebă Aii Yar-han, ai cărui aburi de beţie i se risipeau de teamă Scorpia ne mănîncă de vii pe toţi! Fără să mai scoată o vorbă, fiecare căută să se facă nevăzut, iar cei din curte, de cum auziră cîte ceva, o şi luară la picior, ca nu cumva să fie găsiţi în preajmă Bostangii nu mai găsiră decît leşul sultanului, pe care-l ridicară şi-l duseră la picioarele validelei Aceasta îl privi fără să scoată măcar o lacrimă, după care săltă capul şi rosti rar: — Padişahul nu este mort! Un împărat nu moare niciodată! Trăiască împăratul! Viaţă lungă să hărăzească slăvitul Alah, măritului nostru sultan Ibrahim-khan! SOCRU CU DE-A SILA DUMNEALUI KEMENY IANOS, sfetnicul de taină al alteţei-sale serenisime Rakoczy Gyorgy, se afla de vreo două săptămîni la Iaşi, însă, cu toate că ceva se zvonise, Timuş află adevărul abia la Soroca Nu putea crede că nu venise în peţit, însă inima îi era muşcată ca de un şarpe chiar dacă pîrcălabul cetăţii îi spusese cu totul altceva Tot acolo află că printre însoţitorii ungurului se aflau şi cîţiva oşteni tineri, mai cu seamă un căpitan bănăţean, care cerceta prin tîrg să dea peste vreun bătrîn care să fi luptat la Ţuţora, sub Gaşpar Grazziani „De ce oare”? îşi muncea mintea Timuş Fiindcă îi luase pe vechii lui prieteni, în frunte cu atamanul Sidorenko, la un popas se strînseră cu toţii să hotărască ce să facă, întrucît erau prea puţini ca să se apuce de bătaie — Prin vicleşug, tătucule, îşi dădu părerea Arkaşa — Ar fi trebuit să-l iau cu mine pe iuda acela de Şevach, zise Timuş El ne-ar fi scos din încurcătură — Păi, dacă ungureanul lui Kemeny caută pe unul de la Ţuţora, n-are decît să mă găsească pe mine! făcu Ivanco Druşin, un cazac căruia începuseră a-i albi tîmplele — Da' ce, tu ai fost acolo? îl repezi Timuş Nici nu erai pe lume atunci — Parcă el are să ştie? Îl ademenesc eu, că doar n-are să mă caute de dinţi Lasă pe mine! — Şi pe urmă?! întrebă neîncrezător Timuş — Văd eu ce caută ei la Iaşi, că doar nu de florile mărului vor fi venit — Afurisită treabă! scuipă Sidorenko Neavînd altceva mai bun de făcut, se învoiră cu părerea lui Druşin şi, de cum ajunseră la Iaşi, se şi puseră în căutarea lui Lazăr Borlovan, căci el s-a dovedit a fi căpitanul lui Kemeny, despre care era vorba Numai că împreună cu el se mai afla şi hotnogul Ion Bălgrădean, cu care legase o strînsă prietenie, aşa că oamenii lui Timuş trebuiră să-i atragă pe amîndoi în capcană Treaba n-a fost prea grea, fiindcă bănăţeanul se arătă bucuros de întîlnirea cu „cazacul cel bătrîn” Din păcate însă, cînd să plece fu chemat la Kemeny şi, ca să nu-i scape cumva, îl trimise pe Bălgrădean să-i ţină de vorbă pînă ce avea să vină şi el Întîlnirea urma să aibă loc în casa unui moldovean care putea vorbi căzăceşte şi unde îl aşteptau Sidorenko şi încă vreo patru cazaci De cum păşi pragul, Bălgrădean fu pocnit pe la spate şi se prăbuşi în nas la picioarele atamanului — Nu-i bine, tătucule! îl dojeni Druşin Trebuia să-l fi luat cu vorbă bună — N-ai teamă! De frica schingiuirii, omul spune şi ce nu vrea! De ce să ne pierdem vremea cu el? — Dar nici măcar nu-i căpitanul pe care-l voiai, zise şi Vania, care-l adusese Sidorenko căscă ochii şi izbucni: — Atunci pe cine dracu ai adus? — Pe un oştean de-al lui — Dar nu aşa ne-a fost vorba, se înfurie mai rău atamanul Bălgrădean începu a da semne că-şi vine în simţire şi Druşin îl arătă cu degetul, după care spuse lui Arkaşa: — Vom spune că l-am asemuit cu cineva şi poate că-l păcălim — În răstimp îi vine şi căpitanul şi ne găseşte cu ăsta la podea, nu se lăsă Vania Pe dată se repeziră să-l ridice pe un scaun şi porunciră gazdei să le aducă nişte rachiu tare cu care-l frecară pe tîmple, dar îl şi siliră să bea Văzîndu-l că deschide ochii, moldoveanul îi zîmbi mieros: — Să ierţi, domnia-ta, că, iacă, te-au asemuit cu cineva şi aşa s-a întîmplat, dar nu cu răutate — Ce să zic? făcu Bălgrădean frecîndu-şi ceafa Dacă aşa se primesc oaspeţii pe la dumneavoastră — Aracan de mine, se tîngui gazda! Cum poţi să spui mata aşa ceva? Iacă, flăcăii ăştia sînt cam iuţi din fire şi unul dintre ei avea ceva socoteală mai veche cu un ardelean, iar acuma i s-a părut că domnia-ta ai fi Fără să mai spună şi celorlalţi, te-a pocnit, mai înainte ca să poată fi ţinut De altfel l-au şi izgonit de aici şi cei care sînt faţă se căiesc de cele petrecute Acuma, fie că lovitura n-a fost prea puternică, fie că rachiul era gustos ca cel de pe valea Mureşului, Bălgrădean îi iertă pe cazaci şi, atunci cînd sosi, Borlovan îi găsi pe toţi cinstindu-se de parcă ar fi fost prieteni de cînd lumea — Fraţilor! zise deodată Sidorenko, după ce şi Borlovan se aghesmuise Vă văd oameni cinstiţi şi noi nu ştim să umblăm cu prefăcătorii, aşa că vom spune pe şleau ce vrem să aflăm de la voi — Eu socoteam că noi eram aceia care trebuia să întrebăm, răspunse Bălgrădean, dar căpitanul îi făcu semn să-l lase pe el — Tot aşa de cinstit o să vă răspundem Dar mai întîi am pofti să ştim cine sînteţi!? Cazacii se uitară unii la alţii şi îşi dădură seama că ardelenii habar n-aveau de sosirea lor în Iaşi Druşin socoti atunci să se arate mai viclean şi răspunse el pentru toţi: — Sîntem oşteni în slujba dumnealui pan Stanislas Podolski, voievodul de Winiţa — Păreţi mai curînd cazaci! se băgă Bălgrădean — Asta şi sîntem! se fuduli Sidorenko — Dar ce-aţi vrea să aflaţi? întrebă Borlovan — Cu ce treburi pe la Iaşi? Nu cumva în peţit la fata lui Vodă? — Noi? Da' ce? Sîntem de nasul ei? rîse Bălgrădean şi mai dădu de duşcă o stacană — Poate Kemeny? rînji Druşin — Fii pe pace, îi însurat! dădu din mînă Bălgrădean, care părea mai vorbăreţ, în vreme ce bănăţeanul asculta cu băgare de seamă Gazda abia mai prididea cu tălmăcirea — Deci nu-i rost de nuntă? îşi pierdu răbdarea Sidorenko Ce s-o mai lungim, asta vrem a şti! — D-apoi, nu vă fie cu supărare, dar domniile-voastre credeţi că luminăţia-sa domnul general Kemeny nu are altă treabă decît să se ţină de peţit? Haida de! — Ce mai calea-valea? se băgă şi Vania Tătucul nostru-i îndrăgostit foc de fata lui Vodă Asta-i! — Să fie sănătos! rîse Bălgrădean şi închină din nou, căci tare se mai simţea voios Băură cu toţii, după care nu prea mai ştiură cum să se iscodească, pînă cînd Borlovan se lumină la faţă şi spuse: — Ce-aţi zice voi dacă însuşi stăpînul nostru, Kemeny, i-ar cere fata lui Vodă, pentru voi? — Cum aşa?! se nedumeriră cu toţii — Nu pot să vă spun, dar aveţi încredere, căci mi-a dat ceva prin cap — Şi mie, dar mai înainte de a veni domnia-ta, domnule căpitan, îi luă vorba Bălgrădean Gazda trebui să-i desluşească mai amănunţit cele petrecute, căci hotnogul începuse a clipi cam des a somn Borlovan îl apucă de braţ şi, mulţumind pentru găzduire, plecară amîndoi, fără a mai fi însoţiţi Se vedea cît-colo că Bălgrădean abia de mai putea călca Nu acelaşi lucru l-ar mai fi spus cazacii cînd, după ce trecură peste cîteva uliţe, tînărul oştean se înţepeni pe picioare, încît şi Borlovan se uită la el nedumerit — Nu eşti beat?! se miră el — Dintr-atît? rîse celălalt — Atunci?! — Nu-i lucru curat la mijloc! Nu pentru mine era lovitura aceea la cap, ci pentru domnia-ta — Crezi?! — Păi, ce-ar fi avut cu mine? Şi încă ceva: ăştia trebuie să fie cazaci de-ai lui Timuş, care a sosit la Iaşi — Au vrut să ne păcălească — S-au crezut deştepţi, dar le arăt eu lor! — Cum? — Domnia-ta să faci ce te-ai legat Îl rogi pe domnul general să pună o vorbă bună pentru stăpînul lor — Timuş? — Da' de unde! Pan Stanislas Podolski, voievodul de Winiţa Nu aşa au spus chiar ei? Borlovan izbucni în rîs — Eşti dat naibii, măi frate! Mi-ar place să văd ce-ar zice aceşti isteţi cînd Kemeny i-ar vorbi lui Vodă despre leah! Sfătuit de Bălgrădean, căpitanul Lazăr nu-i spuse tot adevărul stăpînului său, în vreme ce cazacii se întrebau la rîndu-le: „Dar, de fapt, ce-am aflat?” Ducîndu-se de-a dreptul la Kemeny, ca să-i istorisească întîlnirea, însă fără să-i spună şi de bănuiala că era vorba de oamenii lui Timuş, bănăţeanul află de la general că Vodă îi poftise la un ospăţ, la care urma să vină şi hatmanul — Cel mai bun prilej ca să-i atrag pe cazaci de partea noastră! îi spuse vesel Kemeny Eu, care am venit să pregătesc războiul împotriva Lehiei, mă întîlnesc, cum nu se poate mai nimerit, la voievodul Moldovei tocmai cu oamenii de care avem nevoie Căpitanul Borlovan îi pomenise că stăpînul cazacilor, „voievodul de la Winiţa”, era îndrăgostit de fata lui Vasile-vodă, dar parcă nu-i venise la îndemînă să-şi dea el cu părerea că acela n-ar fi altul decît Timuş Kemeny însă o luă de bună şi adăugă: — Dacă şi voievodul acela leah îi face pe plac lui Lupu, şi ne ajută, atunci pot spune că Lehia va fi stăpînită de prinţul nostru şi n-am venit aici degeaba Ospăţul fu pe potriva feţelor boiereşti, dar mai cu seamă a musafirilor Vel-logofătul Gheorghe Ştefan, vel-vornicul Iordache Cantacuzino şi alţii la fel de simandicoşi se înfăţişară înveşmântaţi în stofe scumpe şi împodobiţi ca la curtea împăratului Persiei, atît de mult aur şi atîtea preţioase pietre străluceau în lumina făcliilor de ceară curată şi plăcut mirositoare Aşa ţinea Vasile-vodă la ighemoniconul domnesc Şi ca să fie şi mai mare pohfala, vorbeau între ei leşeşte, cei care ştiau, cu deosebire oaspeţii străini Cu toate acestea Timuş părea că nu-şi găseşte locul şi arareori răspundea la vreo întrebare Cum era obiceiul, partea femeiască nu se afla acolo, ci în iatacul doamnei, unde ronţăiau acadele şi rîdeau din orice li se părea de haz Mai către sfîrşitul petrecerii, Kemeny socoti că n-ar fi rău să aducă vorba şi de viitorul ginere al lui Vodă şi rosti, închinînd un pocal de vin: — Am auzit, măria-ta, că-ţi dai fata după pan Podolski de la Winiţa, şi asta mă bucură, căci îmi place tînărul Să fie într-un ceas bun! De fapt, generalul nu-l văzuse niciodată pe acel voievod şi nici nu ştia dacă era tînăr ori bătrîn, dar mai presus de toate nu s-a gîndit la ce va spune Timuş, care înţelesese pe dată Cel mai uluit fu însă domnitorul, care se uită nedumerit la Kemeny şi, bănuind a fi ceva meşteşugit anume în vorbirea sa, răspunse cam în doi peri: — De! Ştiu şi eu? Cazacul însă rămase cu gura căscată, de parcă ar fi văzut o arătare Apoi se ridică furtunos de la masă şi, fără să scoată o vorbă, părăsi încăperea Nu-şi adusese tovarăşii, ca să nu se dea în petec, dar şi aşa tulburarea lui fu văzută de toţi mesenii — Ceva nu i-a fost pe plac, zise Vodă, puţin cam îngrijorat — I s-o fi făcut greaţă de la mîncare, măria-ta, rîse vel-vornicul Gheorghe Ştefan, care era în dreapta lui Kemeny — Da' de unde! dădu din cap Vodă Tare mi-e că s-a mîniat pentru cele auzite de la dumnealui pan generalul Se ştie doar că lui tare îi cam place de Ruxandra mea, măcar că-i un cazac — Dar nu un oarecare, spuse Kemeny, căruia îi păru rău că-l luase gura pe dinainte E feciorul lui Bogdan Hmelniţki, măria-ta — Tocmai de asta mă tem! răspunse scurt voievodul Ridicîndu-se atît de vijelios, Timuş nu se opri decît între ai lui şi, apucîndu-l pe ataman de gît, îl scutură de credeai că voia să-i smulgă capul — Bine, măi, vită cufurită! răcni el Mi-ai împuiat capul că ungureanul are să pună o vorbă bună pentru mine şi — Şi n-a făcut-o?! se miră Druşin, în locul lui Sidorenko, care n-ar fi putut răspunde — A pomenit de nu ştiu ce leah din Winiţa, ticăloşilor! Beţivanilor! şi lăsîndu-l pe ataman se opinti să-i tragă o cizmă în fund celuilalt Porcilor! — Nu se poate, batuşca! gîfîi Sidorenko Îl spintec pe măgarul de căpitan! — El singur a zis c-o face, se băgă şi Druşin — A făcut pe dracu! Şi-a bătut joc de voi, dar mai ales de mine — Îi crap capul! — Ba să faceţi bine să vă ţesălaţi şi să vă spălaţi rapănul de pe mîini şi să daţi cu ce-ţi şti ca să nu mai duhniţi a cal, după care vă înfăţişaţi voievodului şi-i cereţi fata de nevastă pentru mine Vedeţi că vă trimit în peţit, cum s-ar zice, şi să vă purtaţi cum trebuie! — Aşa te vreau, sufleţele! sări bucuros atamanul şi-l sărută pe obraz Acum mai vii de-acasă! Ce să mai umblăm cu tot felul de ocolişuri leşeşti? — Nu care cumva să mă răzgîndesc eu şi s-o peţesc „căză-ceşte”! mormăi el înciudat, după care ceru de băut O ţinură apoi într-un chiolhan mai toată noaptea şi abia către ziuă îi trimise la culcare, încît chipeşii „peţitori” aveau să mai fie şi mahmuri, numai buni de pus pe ceartă Cînd s-au deşteptat, şi-au turnat cîte o cofă cu apă în cap, s-au pieptănat şi s-au stropit cu „marafeturi levantine” de miroseau de la o poştă a ambră şi mosc Apoi îşi puseră cîte o floare la ureche, altele în piept, dădură o duşcă de rachiu tare ca să se dreagă şi, făcîndu-şi o cruce mare, porniră către palatul hospodarului, ţanţoşi de parcă ei ar fi fost gineri Cînd ajunseră acolo, care nu le fu mirarea văzînd că nu se isprăvise petrecerea de cu seară Adevărat că unii zăceau pe sub mese, horcăind cu nădejde, dar alţii, mai în virtute, în frunte cu vel-logofătul Ştefan, se strînseseră ciotcă în jurul voievodului şi al oaspetelui său, care abia se ţinea să nu adoarmă stînd în jilţ Cazacii pătrunseră fără a ţine seama de împotrivirea seimenilor arnăuţi şi dădură buzna în mijlocul odăii Se închinară cu smerenie, întinzînd mîna dreaptă în faţă, după cum era datina la ei, şi Sidorenko începu, cu voce cam dogită de băutură: — Cu sănătate şi bucurie am venit în casa măriei-tale, hospodarule, şi ne rugăm Celui de Sus să te dăruiască numai cu fericire şi viaţă îndelungată! — Mulţumesc, voinicilor, răspunse vesel Vodă, închipuindu-şi că fuseseră trimişi de Timuş să-şi ceară iertare pentru purtarea lui Cu ce vînt pe la noi? — Cu veste bună, prea-milostive, căci viteazul şi neasemuitul nostru Timuş Bogdanici, feciorul marelui hatman al Ucrainei, fala creştinătăţii, îţi face cinstea să te aibă de socru Se lăsă o tăcere de mormînt şi numai rînjetul din colţul gurii vel-vornicului arăta că-i fuseseră pe plac vorbele cazacilor Voievodul, în schimb, îşi muşcă buza pînă la sînge din pricina neobrăzării cazacilor, şi tocmai de faţă cu Kemeny Ca să nu le mai dea răgaz să spună şi altele, se ridică furios şi, arătînd uşa cu degetul, răcni: — Afară! Strajă, dă-i afară pe nespălaţii ăştia Căpitane Pădureţ, poftesc să-i duci pînă la Nistru, chiar acum, şi să-i azvîrli din ţara domniei mele, ca pe nişte otrepe ce sînt! Trimişii hatmanului îşi traseră spadele şi, fără să le pese de ameninţare, întoarseră spatele, după care ieşiră plini de trufie printre seimenii ce se uitau la ei prostiţi Kemeny, căruia îi sărise somnul, zise într-un tîrziu, privind către cei plecaţi: — De acuma, măria-ta, toate drumurile Moldovei nu mai pot duce decît spre Asfinţit Gata cu Răsăritul! — Aşa a fost dintotdeauna, cinstite oaspete, răspunse Vodă mai domolit Măcar că vrem noi au ba, întotdeauna munţii ne-au unit! Izgoniţi cu ruşine din Iaşi, cazacii nu mai zăboviră şi pe dată încălecară către casă, nu fără a fi însoţiţi din depărtare de oştenii lui Pădureţ Aceştia răsuflară uşuraţi cînd îi văzură dincolo de Nistru şi se întoarseră tot într-un galop ca să dea seama de împlinirea datoriei De fapt Timuş nici nu-i băgase în seamă, ci a trecut pe unde a vrut, fără să fie supărat cu ceva De cum se văzu la Praguri, îl înştiinţa pe marele hatman de ruşinea întîmpinată la Iaşi şi căpătă încuviinţarea să se răzbune Făcu strigare la oaste şi vreo zece mii de cazaci se năpustiră asupra Moldovei ca lăcustele, pîrjolind totul în cale Nici tătarii nu mai făcuseră asemenea prăpăd ca furioşii cazaci Băgaseră spaima în toată suflarea şi bieţii oameni fugeau deznădăjduiţi care încotro vedea cu ochii, numai să scape cu viaţă Kemeny şi ai lui părăsiseră Moldova mai înainte, iar voievodul, auzind de prădăciunea căzăcească, îşi strînse pe fugă tot ce putu şi, luîndu-şi doamna şi întreaga familie, se trase la adăpostul zidurilor Sucevei Tîrgul Iaşului fu dat pradă focului, jafului şi siluirilor de tot felul Cazacii aveau îngăduinţa să facă orice, şi nu era trebuinţă să li se arate cum Lui Arkadie Sidorenko îi rămăsese gîndul la frumoasa biserică a sfinţilor trei ierarhi, zidită de curînd şi care strălucea la soare aidoma unei nestemate — Este aur curat, tătucule! îi spuse el lui Timuş — Fugi, batuşca, cu prostiile! Nu-i decît piatră vopsită! — Nicidecum! se împotrivi atamanul O tăiem în bucăţi şi o împărţim la toată căzăcimea, căci e îndeajuns Timuş dădu nepăsător din umeri şi Sidorenko o luă drept îngăduinţă de a o prăda, căci de biserici nu se prea legau ei, ci numai de odoarele din ele Dar hatmanul îl opri: — Mai întîi sparge numai o bucată din ea şi, dacă o fi cum spui tu, a voastră să fie, dacă nu, daţi-i pace, că-i mare păcat de aşa frumuseţe s-o facem una cu pămîntul de pomană Pe dată alergă la oamenii săi şi una-două fură cioplite cîteva înflorituri de la ferestre, de care nu se puteau îndoi că n-ar fi fost de aur Mare le fu însă dezamăgirea cînd dădură de moloz şi piatră — Ptiu! scuipă Sidorenko înciudat Asta e ca o muiere sulemenită în obraz, dar bătrînă pe sub fustă — Dar dacă am topi pojghiţa de aur de pe ea?! întrebă unul — Să ştii că ai dreptate, se lumină atamanul Să facem un foc zdravăn împrejurul ei şi n-avem decît să ne aplecăm să culegem avuţia Nu de alta, dar să nu se spună că a trecut cazacul pe lîngă aur şi i-a dat cu piciorul Hai, vulturaşilor, adunaţi vreascuri! Curînd, ruguri uriaşe înconjurară biserica, însă, în afara fumului care a înnegrit pereţii, nici urmă de ceea ce căutau Mare le mai fu dezamăgirea şi numai cîte unii mai răscoliră printre pietrele încinse, doar-doar de-ar găsi ceva, însă zadarnic Apoi întregul tîrg, afumat şi prădat, fu părăsit, căci Timuş porunci urmărirea vicleanului hospodar „pînă-n pînzele albe” Vestea aceasta ajunse şi în bătrîna cetate a Sucevei şi mare spaimă se băgă în cei adăpostiţi acolo, fiindcă puţina oaste moldovenească, strînsă în pripă, n-ar fi putut face faţă năvălirii Cazacii ajunseră astfel în faţa zidurilor şi aproape că nu le veni a crede, văzînd porţile larg deschise Mai curînd se gîndiră la o capcană, dar însuşi voievodul îi întîmpină, de parcă nu s-ar fi întîmplat nimica între ei Mai mult chiar, îl îmbrăţişa pe hatman ca pe un oaspete aşteptat, după care îl pofti în spătăria cea mică, unde măria-sa avea obiceiul să ţină sfaturi de taină Acolo îi lămuri lui Timuş pentru ce se purtase astfel cu trimişii lui, care prea se sumeţiseră de faţă cu ungureanul Kemeny, şi asta nu i-a fost pe plac — Eu le-am poruncit să fie cuviincioşi, se dezvinovăţi Timuş — Nu pot să zic ba, dar n-au nimerit ceasul potrivit şi n-au ştiut să se poarte Domnia-mea am poruncit atunci să fie izgoniţi numai cei pe care i-ai trimis în peţit, dar nu şi pe tine, fiule, zîmbi cu înţeles Vodă, tutuindu-l Cazacul se uită la el neîncrezător, după care întrebă: — Atunci, îmi dai fata? — De bună-seamă! Cine n-ar fi mîndru cu un asemenea ginere? — Dar voievodul de Winiţa?! nu se lăsă Timuş — Nu ştiu de unde s-a iscat bazaconia asta, dar acela îi un bătrîn coclit şi de mult şi-a luat gîndul de la partea femeiască — El, poate, dar vreun fecior, nepot — Nici vorbă! — De unde pînă unde a scos-o Kemeny, dacă n-ar fi fost ceva la mijloc? Şi mai ales pentru ce ai încuviinţat, dînd din cap? — Doar n-ai fi vrut să-i spun că nimeni nu-mi cere fata? Tu n-ai spus nimic pînă atunci! De unde să-ţi ghicesc gîndul? — Să fie într-un ceas bun, tată-socrule! chiui Timuş şi-l săltă în braţe, cît era de greu Vasile-vodă Se răsuci cu el, mai să se prăvălească la podea, după care ieşiră amîndoi să dea vestea cea bună Apoi se duseră în odaia cea mare a spătăriei, unde îi aşteptau îngrijoraţi boierii veliţi Aceştia se ridicară pe dată din jilţuri şi îşi îndreptară întrebător — Să vă gătiţi de nuntă, boieri dumneavoastră, zise voievodul prefăcîndu-se a fi tare bucuros Să fie înştiinţaţi şi musafirii noştri din afară, şi să fie poftiţi în cetate cu toată cinstea! De bună-seamă că jaful şi jalea aduse în ţară de „oaspeţii” lui Vodă nu puteau fi trecute cu vederea de către moldoveni, dar nu mai aveau ce face Se aşternură mese întinse pe tot cuprinsul cetăţii, pentru cazaci, ca şi pentru localnici, care se veseleau împreună cu străinii, de parcă ar fi fost chiar nunta Boierii şi feţele căzăceşti mai simandicoase însă chefuiau în sala de ospeţe a măriei-sale, şi nu s-ar putea spune că nu cu aceeaşi veselie, uitîndu-se tot necazul de pînă atunci — Dragul meu ginere! zise deodată Vasile-vodă, luîndu-l pe după gît pe Timuş Acuma, că sîntem neamuri, îţi cer să te îngrijeşti de întreaga noastră familie — Ce vrei să spui, măria-ta, tată-socrule? — Fiindcă tot eşti aici cu oastea, ce-ar fi să ne repezim să-l izgonim pe afurisitul de Matei din Tîrgovişte? Dacă apucăm să-l punem în locul lui pe Ştefăniţă al meu, m-oi descurca eu la Poartă! Ce zici? — Dar, după cîte ştiu eu, coconul este numai un copil, şi încă nu prea răsărit — Aşa-i, dar adevăratul stăpîn tot eu o să fiu, şi socot că a cam venit timpul ca cele două ţărişoare, de aceeaşi limbă şi credinţă, să nu mai rămînă dezbinate, ci să fie una Cea de-a treia, Ardealul, are să ni se alăture, dacă Rakoczy ajunge crai al Lehiei şi noi avem să-l ajutăm Timuş rămase pe gînduri, după care răspunse încet: — Iacă, am stat şi am chibzuit, tată-socrule, că mai lesne ar fi să căpătăm moşie de la leşi, ori ruteni, care bucuroşi ţi s-or supune — Nu-i tot una! se împotrivi domnul Oamenii ăştia sînt fraţi de o parte şi de alta a muntelui, şi nu aiurea, cu alţii Nu poţi sili la ham un bou cu un cal! — Atunci să-ţi fie pe voia măriei-tale, numai că mai înainte aş pofti să nuntim, şi pe urmă om mai vedea! răspunse Timuş, care se temea ca nu cumva hospodarul să-l ducă cu vorba Ecaterina-doamna, soaţa lui Vodă, se ţinea tare semeaţă şi nici nu vru să audă de petrecere în altă parte, decît la Iaşi, aşa că aveau multe de rînduit pe urmele cazacilor Aceştia se traseră potoliţi în corturi, ca nişte mieluşei, dar abia aşteptau să se repeadă şi asupra celeilalte ţări româneşti, despre care le pomenise ceva tătucul Timuş şi unde aveau să se căpătuiască, înapoindu-se la Zaporoje putrezi de bogaţi Într-o zi însă Timuş avu iarăşi o bănuială şi, chemîndu-şi prietenii mai apropiaţi, li se mărturisi: — Nu ştiu ce mă face să cred că ceva încă este necurat! Mă tot gîndesc la Kemeny De unde să fi ştiut el de voievodul de la Winiţa, şi pentru ce a făcut legătura cu Ruxandra mea? Druşin se plesni cu palma peste frunte, după care izbucni în rîs — Te-ai ţicnit? Eu mă plîng şi nu pricep, iar tu — Aşa-i, batuşca, se alătură şi Sidorenko, luminîndu-se la faţă Ivanco are dreptate să rîdă Noi sîntem vinovaţi de tot ce s-a întîmplat — Cum aşa?! — Păi, atunci, la Iaşi, cînd ne-am întilnit cu căpitanul ungureanului, noi l-am minţit că sîntem în slujba lui Podolski, iar el, săracul, de bună-credinţă, aşa îi va fi cerut lui Kemeny, să vorbească de stăpînul nostru care este îndrăgostit de fata hospodarului — Capete de harbuz ce sînteţi! se răsti rîzînd la ei Timuş Trăsniţi prieteni mi-a mai hărăzit Cel de Sus! — Tu ţi i-ai ales, batuşca, dar Dumnezeu să ţi-i ţină, că tare te mai iubesc Nici prin cap nu le putea trece cazacilor că toată încurcătura se datora ardeleanului acela înalt şi suriu la plete, Bălgrădean, care se răzbunase, căci nu suferise să-l creadă a fi prost CRUNTA KOSEM AUZIND SPUSELE VALIDELEI, toată suflarea adunată în pripă în alay meydani începu a striga spre a-şi arăta bucuria pentru noul stăpîn, cu toate că acesta nu se afla de faţă Trăind mereu cu frica în sîn că ar fi putut fi ucis, se încuiase pe dinăuntru într-o cuşcă cu gratii de fier, ca să nu poată pătrunde ucigaşii la el Acest trai de fiară sălbatică a sfîrşit prin a-i tulbura minţile şi mulţi ştiau aceasta, dar la fel de bine erau încredinţaţi că nu Ibrahim-khan avea să fie stăpînul, ci tot Kosem, ca şi pînă atunci Darussade se dusese pînă la el şi, ploconîndu-i-se cu umilinţă, începu a-i vorbi: — Prea-strălucitule padişah, stăpîn al sultanilor şi umbra bunului Alah pe acest pămînt, binevoieşte să te înfăţişezi robilor tăi, spre a-ţi jura credinţa ce se cuvine unui sultan ce ne eşti — Minţi, javră rîioasă! Ucigaşule! Nu vreau să ies! Nu vreau să mor, că eu n-am făcut nimic Vreau să mă fac derviş, aşa să-i spui slăvitului nostru sultan — Dar tu ne eşti stăpînul, fiindcă fratele prea strălucirii-tale se află în grădinile lui Alah de acuma — Mie daţi-mi pace! Am spus că nu-mi trebuie! Aici vreau să trăiesc! bătu din picior noul împărat A fost nevoie să vină însăşi mama lui, Kosem, dar şi în faţa ei se înverşuna că nu se învoieşte să fie sultan şi că totul nu era decît o capcană de-a lui Murad Atunci valideaua a poruncit să fie adus la cuşcă leşul fostului padişah — Iată-ţi fratele, fiule! Ce mai poţi spune, cînd îl vezi fără suflare la picioarele tale? Ibrahim privi neîncrezător la mort, apoi o sclipire de judecată îi apăru în ochi, pentru scurtă vreme Întinse mîna printre zăbrele şi trase mortul de mustaţă Văzînd că nu mişcă, îl apucă şi de nas, după care începu a bate din palme ca un copil, ţopăind prin cuşcă: — A murit! A murit! Ha, ha, ha, eu sînt padişah da, da, padişah! Ha, ha, ha! Mihnea, care se afla în preajmă, îl privea cu amărăciune pe acest nou stăpîn, în care nu-şi mai putea pune nici o nădejde de a mai căpăta domnia Ce păcat că fostul sultan a pierit prea curînd Şi doar cu cîteva ceasuri mai devreme răposatul îl făcuse „beylerbey al celor trei ţări româneşti” — Să fie azvîrlit hoitul în Bosfor, ca hrană robilor peşti! porunci Ibrahim, încumetîndu-se să iasă din cuşcă — Ba nu, slăvite padişah, zise tăios Kosem Se va face îngropăciune legiuită, după datină şi rang, pentru bunul tău frate, care, cu limbă de moarte, te-a lăsat urmaşul lui — Aşa a zis el?! A vrut asta?! se miră sultanul — Vezi-bine, stăpîne, altfel cum îţi închipui că ţi s-ar fi închinat mulţimea? — Ei, da! Să fie după cum ai spus, îngădui el cu multă umilinţă Eu nu-i vreau răul! Ar mai fi adăugat poate şi altele bietul nebun, de nu l-ar fi scuturat de mînecă maică-sa, care era tare nemulţumită de felul cum se purta Era ultimul urmaş al seminţiei lui Osman, care nu trebuia să se piardă în vînt, iar grijulia lui mamă se gîndea că-i va aduce cît mai multe femei zdravene, ca să rodească din nou, cu fală, stirpea străbună Aşa s-a şi întîmplat, căci în fiecare zi de Djuma, sau vineri, cum îi spuneau creştinii, i se aducea în aşternutul împărătesc cîte o altă carîye, în afara nevestelor nigahli, adică legiuite Strădania nu i-a fost în zadar şi fericirea de a zămisli sămînţa lui Osman căzu pe frumoasa Turhan, faţă de care se revărsă întreaga grijă a validelei Degeaba încercase tînărul Mihnea să-i pomenească sultanei Kosem şi despre oful său, căci ea nu avea ochi decît pentru haremul feciorului său De treburile împărăţiei acuma se ţinea mai mult marele vizir Kemankeş Kara Mustafa, care nu-l prea avea la inimă pe pribeagul domnişor Pricina însă nu putea fi alta decît tot pungile cu aur ale domnitorilor români şi, cu toată averea pe care o avea, Mihnea nu se putea ţine în pas cu ei Cînd socoti că treburile se mai rînduiseră, marele vizir se înfăţişă cu o plîngere la Kosem: — Slăvită şi prea-luminată stăpînă, iartă cutezanţa nevrednicului tău rob, dar nu mai aflu altă cale a mă descurca, în afara înţelepciunii strălucirii-tale — Vorbeşte! zise măgulită sultana — Măritul nostru padişah, Alah să-i hărăzească numai zile senine şi îmbelşugate, nu mai părăseşte haremul şi treburile împărăţiei lîncezesc Solii altor împăraţi ar pofti să i se închine, dar n-au cui, şi multe altele, iar mai presus de toate acei tovarăşi de petrecere ai marelui Murad-khan — Păi, mai trăiesc?! se miră Kosem — Tocmai pentru asta am şi venit la picioarele strălucirii-tale, stăpînă — De vreme ce n-ai făcut nimic pînă acum, ce mai aştepţi! Surghiuneşte-i în Alep, Rhodos, ori în „casa repaosului”, unde ar fi cel mai nimerit, dar nu cumva să-ţi scape! Marele vizir se ploconi în semn că a înţeles, dar, după ce îşi drese glasul, adăugă: — Printre acei nemernici, luminăţia-ta, se afla şi tînărul pribeag ce dă tîrcoale pe aici şi n-am cutezat s-o fac fără să — De Mihnea-i vorba? — Da, milostivă hatun A fost nedezlipit de Emirguneoglu şi ceilalţi, care au sucit mintea bietului nostru stăpîn răposat — Te-nşeli, Mustafa-paşa! Acest „pribeag”, cum îi spui tu, este prea-credincioasa mea slugă şi poftesc a nu i se clinti nici măcar un fir de păr din cap Te fac răspunzător, dacă păţeşte ceva! — Prea-bine, slăvită! se grăbi să încuviinţeze dregătorul plecîndu-şi din nou fruntea N-am ştiut pînă acum, dar de azi înainte voi avea grijă eu însumi! — Şi să nu uiţi că poate veni la mine ori de cîte ori pofteşte, ziua sau noaptea, şi nu care cumva să-l împiedici! — Nici n-aş cuteza, hatun valide, făcu marele vizir căutînd să nu i se vadă nemulţumirea pe faţă Venise cu gîndul să capete încuviinţarea uciderii acelui domnişor care le făcea griji voievozilor români, prietenii lui, dar nimerise cum nu se putea mai rău, căci de acum înainte trebuia să se îngrijească de viaţa lui Nu bănuise că acesta nu era decît iscoada validelei, şi nu era bine să i se stîrnească mînia cumplitei Mahpeyker, dacă voia să îmbătrînească în tihnă MEDELNICERUL DUPĂ CE POPA ONU DIN PÎCLIŞA le-a pus cununiile pe cap şi cu glas tremurat le-a cîntat „Isaiia dănţuieşte”, Vasile Dupoiul s-a crezut cel mai fericit om de pe pămînt Naş a fost Ion Bălgrădean, care ţinuse cu tot dinadinsul s-o facă pe grofoaică să-şi ţină făgăduiala, după care i-a dus tot pe ascuns pînă în ţinuturile secuieşti, de unde le-a fost îndeajuns de lesne să treacă munţii în Moldova Acolo vremurile erau cam tulburi şi curtea domnească se afla la Suceava, unde poposiră şi cei doi soţi în drumul lor către Moldova Dacă despre boiernaş se ştia că fusese cu ani în urmă medelnicer şi nu prea băgat în seamă, fata contelui Zota era îndeajuns de cunoscută şi îndeosebi Ecaterina-doamna a fost cea care a ţinut s-o mai vadă prin preajmă-i Suzana i se înfăşa singură, căci soţul ei nu-i era deloc pe plac trufaşei prinţese, cu toate că neamul Dupoiul îşi avea vechimea pînă în vremea lui Alexandru-vodă cel Bun, cum puţini boieri veliţi s-ar fi putut lăuda pe atunci Nu-i vorbă că nici lui nu-i plăcuse soaţa lui Vodă şi nici nu vedea cu ochi buni prea desele poftiri ale Suzanei la curte, dar n-avea ce face Rangul de medelnicer pe care îl avea nu era de lepădat, dar tînărul Vasile nu se împăuna niciodată cu el, căci aşa îi era firea şi nu s-ar putea spune că nu era îndrăgit de mulţi oameni cinstiţi din Moldova Purtarea doamnei lui Vasile-vodă fu cunoscută în scurtă vreme şi mulţi erau aceia care ţineau partea medelnicerului Unul dintre aceştia a fost şi dumnealui vel-paharnicul Neculai Mogîldea, care îl opri într-o zi şi-i zise de-a dreptul: — Mă mir de domnia-ta, boier Dupoiul, că te laşi încălcat în picioare de muierea arbănaşului Nici măcar nu-i pomenise numele lui Vasile-vodă, ci îl luase drept un arnăut oarecare, cum de altfel îi era obîrşia — Eu n-am nimic cu ea, răspunse tînărul dînd din umeri Nici măcar nu m-a văzut vreodată şi nici eu n-am poftă să mă înfăţoşez la curte Nu aştept decît să vină un frate de-al meu, căruia i-am trimis vorbă, şi ne-om duce acasă Afurisit să fie cine o mai călca prin Suceava! — Vai de mine, boierule! se împotrivi paharnicul Mogîldea Da' de ce să fugi? Neamul domniei-tale a fost vestit odinioară, şi de nu mă-nşel te-nrudeşti şi cu dumnealui Albotă-pîrcălab de la Hotin, nu-i aşa? — Asta-i drept, dar eu nu vreau să cerşesc nimănui slujbă Puţintel cam sfios, nu se îmbulzea ca alţii să ajungă vreun dregător mai însemnat, ci se mulţumea dacă era lăsat în ale lui, dar iată că Ecaterina-doamna se băga acuma, silindu-l s-o urască — Lasă, pan Vasile, că o veni şi vremea noastră! făcu marele dregător Deocamdată se sumeţeşte Vodă după biruinţa de luna trecută la Popricani, dar n-are să mai dăinuiască vreme îndelungată — Eu cu Vodă n-am nimic încercă Dupoiul să spună, dar celălalt nu-i dădu răgaz — Are el cu domnia-ta, şi cu noi toţi! Numai logofătul Ştefan ne-ar aduce dreptatea pentru toţi, şi nu numai pentru boieri ca noi În loc să se înţeleagă cu fraţii noştri munteni, cum au făcut toţi ceilalţi domni din vechime, el pofteşte să-l izgonească pe Matei-vodă şi nu m-ar mira să şi-l aducă chiar pe ginere-său, cazacul, şi nu pe nevolnicul lui fecior, după cum spune — Oare chiar aşa să fie?! — Te mai îndoieşti? Norocul nostru că au mîncat bătaie la Finta, mai zilele trecute, că altminteri cine ştie ce se mai întîmpla? — Dar, după cîte ştiu eu, cazacii au plecat din ţară — De curînd şi pentru scurtă vreme, pan Vasile I-au pălit nogaii în lipsă şi s-au repezit să-i alunge de la Praguri, dar după aceea să vezi că iar au să se întoarcă! Unde mai găsesc ei traiul dulce din Moldova? Cazaci ne trebuie nouă? Să plece cu Vodă cu tot N-au decît să şi-l facă hatman la ei acolo! Noi avem pe domnul nostru, pe Ştefan-vodă! Ochii medelnicerului străluciră la auzul numelui, căci nu era moldovean din Ţara de Sus care să nu aibă vie în minte pomenirea marelui voievod de odinioară — Apăi, aşa s-ar cuveni! răspunse gînditor Dupoiul — Iacă, pentru aceea te-am oprit şi te poftesc să-mi cinsteşti casa, trecînd să vorbim mai pe-ndelete ce-ar trebui să facem Rămîi sănătos, şi nu uita că te aştept cînd îi vrea Întîlnirea cu vel-paharnicul Mogîldea parcă l-a trezit din nepăsare pe tînărul vlăstar boieresc, mai ales că acesta ştiuse să-i răscolească în adîncul sufletului Chiar a doua zi s-au întîlnit din nou şi fu cinstit cum se cuvine de către gazdă, ceea ce a făcut şi mai mult ca să se hotărască a trece pe partea celor ce-l voiau domn pe fostul logofăt Gheorghe Ştefan — Zici că n-ai cum să ne ajuţi, boierule? întrebă deodată gazda Apăi, numai să-ţi strîngi toate neamurile şi prietenii din codrii de către Dorna şi faci o oaste pe potriva celei pe care ar strînge-o arbănaşul Unde mai pui la socoteală că ar fi şi mai viteji! — De, ştiu şi eu, dar parcă nu m-aş încumeta să mă iau la bătaie, că nu-mi stă în fire — S-o găsi şi pentru domnia-ta ce să faci! Avem nevoie şi de capete mai luminate Apoi se înţeleseră cum să strîngă oamenii la Solea, unde urma să vină şi dumnealui Ivaşco Balş, pîrcălab de Dorohoi, şi mai încolo, ca un puhoi de munte se vor revărsa din miazănoapte asupra Sucevei, cînd Ştefan-vodă avea să intre iar, cu oaste ardelenească, în ţară — Ce să mă fac cu nevasta? se întrebă încurcat tînărul Dacă o iau cu mine, mi-e teamă să nu afle Doamna — Poate să stea la noi, dacă vrei, dar, după cum ai spus, n-ar fi rău să rămînă şi pe mai departe în preajma Doamnei Ar fi şi mai ocrotită Iar de nu, să meargă cu ai mei la ceva neamuri de pe la Panciu, unde vor rămîne pînă se vor limpezi lucrurile, căci în vara asta s-o schimba domnia după cum vrem noi Suzana păru chiar încîntată să rămînă singură la curte, dar soţul, cu gîndul la ale lui, n-a băgat de seamă şi se despărţi de ea cu inima deloc uşoară Îşi zise însă că pînă la toamnă nu mai era mult şi atunci alta le va fi viaţa, sub noua stăpînire Era hotărît să lupte şi, cu toate că nu era războinic de felul său, în încăierarea de la Sîrca, în miezul verii, s-a bătut ca un leu, fiind lăudat de toţi cei din preajmă Ba şi măria-sa Ştefan-vodă, biruitor, îl îmbrăţişa în văzul tuturor Dar, cu toate că Vasile-vodă fugise peste Nistru, familia i-a rămas la Suceava, însă bucuria medelnicerului fu umbrită de vestea întoarcerii lui Timuş, care împresură cetatea, chipurile, ca s-o apere În zilele ce au urmat după înscăunarea lui Ştefan-vodă, a tot încercat Dupoiul să-şi scoată nevasta de acolo, dar n-a fost chip, căci nimeni nu izbutea să intre dincolo de ziduri, iar acuma, că veniseră cazacii, ar fi fost şi mai greu N-avea decît să mai aştepte! Iată însă că pe la jumătatea lui septembrie Timuş se afla tot acolo şi, cum i se cam urîse să tot păzească cetatea socrului său, i se făcu poftă de femei Gurile rele spun că ar fi rîvnit la însăşi Ecaterina-doamna, că tare mai era frumoasă şi încă, tînără, Ruxandra nefiindu-i fiică, dar că aşa va fi fost, ori ba, este mai greu de spus S-ar putea ca dînsa să fi strîns cele douăsprezece fete, care de care mai tinere şi mai frumoase, pe care le trimise hatmanului să facă ce o vrea cu ele Şi cum Suzana era de o gingăşie fără seamăn, Doamna s-a gîndit s-o trimită şi pe ea, dar, bănuind că nu se va învoi, a amăgit-o, ca pe toate de altfel, cum că Timuş avea să le scoată din împresurare şi să le trimită pe la casele lor Multe erau fetele boierilor ce trecuseră de partea noului domn Zănatecul hatman le opri pe toate în cortul său şi se puse a le batjocori, dar n-a apucat să se bucure pe deplin de prada dobîndită atît de uşor, căci o ghiulea rătăcită a nimerit peste ei, ucigînd pe toţi cei care se aflau acolo Aşa pieri, fără faimă, cel care se încununase de slavă în luptele cu păgînii, dar, din păcate, îşi găsi sfîrşitul şi fata contelui Zota, frumoasa nevastă a medelnicerului Dupoiul, fără ca el să afle prea curînd Abia după trei săptămîni, cînd cetatea căzu în mîinile lui Ştefan-vodă şi Doamna se dădu prinsă, află şi sărmanul soţ de cumplita moarte a Suzanei Oamenii vorbeau vrute şi nevrute despre întîmplarea care i-a făcut pe cazaci să se răzleţească, părăsind ţara, dar se mai scorneau şi altele Aşa, de pildă, se spunea că, pe vremea cînd era vel-logofăt la arbănaş, ar fi siluit-o pe dumneaei jupîneasa Ilisafta logofeteasa, şi chiar într-un rădvan, dar parcă poţi şti? De astă-dată se zvonea că şi noul domn ar fi poftit să se răzbune la fel cînd i-a încăput în mînă nevasta lui Vasile-vodă, dar cică aceasta l-ar fi pălmuit, i-ar fi zis „dulău fără obraz” şi ar fi scăpat basma curată Vorbe proaste de-ale tîrgoveţilor! Medelnicerul însă tare ar fi vrut s-o sfîşie în bucăţi pe ticăloasa care a făcut să fie necinstite fecioarele ce-i fuseseră încredinţate şi fetele şi nevestele care o slujiseră cu credinţă Era îndurerat că nici măcar trupul sfîrtecat al Suzanei nu fu găsit, ca să-l dea odihnei pămîntului Mai toată toamna şi începutul iernii a umblat nefericitul soţ ca năuc, de colo-colo Apoi, pe la cîşlegi fu chemat de măria-sa şi vreme îndelungată s-au tot şuşotit numai ei doi, după care Dupoiul apucă iarăşi calea Ardealului, de astă-dată fără a se mai ascunde, căci era solul domnului Moldovei La Bălgrad îl căută pe binefăcătorul său, Ion Bălgrădean, rămas hotnog, cu toată vitejia pe care o arătase în mai multe lupte, ori în slujbe de taină făcute prinţului După ce i se jelui de moartea Suzanei, căci îl ţinea pe Bălgrădean de naş, îi spuse cîte ceva şi despre călătoria lui, avînd să treacă iarăşi muntele, dar de astă-dată către miazăzi, la Tîrgovişte — Dacă îţi mai aduci aminte, ţi-am vorbit de un moş de-al meu de prin Argeş, îi zise Dupoiul — Da! Cum să nu? — La el mă duc, să mă întîlnesc cu un boier muntean şi, dacă ai vrea să mă însoţeşti, cu mare folos te-ai alege Prinţul tău nu prea te-a copleşit cu dărnicia — Să-ţi spun drept, finule, nu pot zice că n-aş fi ajuns căpitan, dar aşa cum vor ei, şi eu nu am poftă să le fac pe plac — Cum adică? — Cer să-mi schimb numele în Bolgrady Janoş, că, vezi-Doamne eu ca olah nu mă pot încumeta aşa sus — Asta-i bună! bătu cu pumnul în masă Dupoiul La vreme, te pomeneşti că au să-i boteze altcum pe toţi românii din ţara Ardealului, şi asta nu prea văd eu cum au s-o facă, dar mai ales pentru ce? — Ca să ne lăsăm legea şi limba, făcîndu-ne unguri — Nu, că nu pot crede — Din păcate chiar aşa-i! Am avut un prieten, bănăţean de felul lui, pe care nu-l mai cheamă Borlovan, ca pe taică-său, ci Borlovany şi i-au dat şi un petec de moşie, ca la grofi Ei bine, află că în casa lui nu se mai vorbeşte decît ungureşte, ba şi popa cel românesc ar fi fost izgonit — Să nu faci asta, naşule! Mai bine hai cu mine — Nu te teme, că nu m-oi lepăda nicicînd de-ai mei, dar de plecat, deocamdată nu pot Mai la primăvară, nu zic ba Dupoiul mai rămase acolo preţ de o săptămînă, după care îşi luă rămas bun de la naşul său şi, cu tot viforul de afară, o porni neîntîrziat la drum Nu se zărea nici la doi paşi prin valurile de ninsoare care se năpusteau asupra lui şi a călăuzei, înţepîndu-le obrazul cu mii de ace nevăzute Abia trecură de Sebeş şi, vrînd-nevrînd, se opriră ca să lase viforniţa să se mai potolească Apoi, cînd se ivi soarele, după vreo patru zile de şedere, purceseră mai departe spre Sibiu, printr-o lume ce părea de basm Razele lipsite de căldură dădeau strălucire fiecărui colţişor de pe pămînt şi troienele de omăt puteai să juri că erau munţi de diamante ori de argint De pe crengile copacilor se scutura din cînd în cînd zăpada, împrăştiind în văzduh steluţe jucăuşe, care piereau în faţa ochilor, ori se topeau atingînd răsuflarea omenească Cîte un corb trecea zorit, croncănind după tovarăşii săi, iar din depărtare se auzea uneori lătrat de cîini, însă nici o dîră de fum care să arate apropierea vreunui sat oarecare Medelnicerul nu se mai sătura de asemenea privelişte, care îi amintea de plaiurile lui de acasă, şi un dor sfîşietor îl apucă de răposata lui nevastă Călăuza ar fi putut crede că lăcrimează din pricina gerului, dar numai el ştia adevărata pricină Părăsind Sibiul, o luară către Cisnădie şi de acolo în valea Oltului, nădăjduind ca de Bunavestire să ajungă la Bogaţi, unde unchiul Savu Cheoaşcă îşi aştepta nepotul de bună-seamă cu veşti, dar şi cu acel boier muntean, despre care nu ştia decît că-l cheamă Hrizea Iată însă că, în preajma monastirii de la Cozia, o ceată de seimeni îl opriră şi, aflînd că vine din Ardeal şi că vrea să ajungă la Tîrgovişte, căpetenia lor, un iuzbaşă înalt şi spătos, rînji: — Apoi, boierule, te-om duce noi mai repede decît crezi, numai să ne dai scrisorile lui Rakoczy — N-am nimic! Eu am trecut pe la Sibiu că mi-a fost calea mai dreaptă — Lasă c-om vedea noi! Ia dezbrăcaţi-l, flăcăi! se răsti oşteanul Îl scotociră peste tot, pînă la piele, după care îi aruncară alte veşminte mai ponosite, ale lui fiind împărţite între oşteni Tare îi mai păru rău după frumoasele lui cizme din piele de viţel, dar iuzbaşa îi zise batjocoritor: — Nu ţi-s cu trebuinţă, boierule, că doară n-avem să te lăsăm să mergi pe jos Ia urcă domnia-ta în căruţa ceia! Neavînd încotro, Dupoiul împlini porunca, dar se burzului cînd începură să-l lege — Aveţi să daţi socoteală pentru faptele voastre! îi ameninţă el — Cui? Lui Vodă, nu-i aşa? rîse unul — După ce l-o lua Scaraoţchi! adăugă altul Medelnicerul auzise cîte ceva despre zurbaua lefegiilor, dar acuma îşi dădea seama de adevăr Ferecat în fundul carului, ca un răufăcător de rînd, simţea hurducăturile în fiecare clipă Barem să fi fost o sanie, căci încă mai era pîrtie, însă la ieşirea din munte venise primăvara şi seimenii nu voiau să se mai încurce la drum cu tălpicile După două zile de chin ajunseră şi în cetatea de scaun a Tîrgoviştei, dar nu fu dus la palatul domnesc, după cum nădăjduia sărmanul prins, ci în deal, la monastire, şi încuiat într-o chilie Era o larmă şi o neorînduială pretutindeni, care mai de care dădea porunci şi nimeni nu le împlinea La mai bine de o săptămînă, vreme în care fusese hrănit numai cu fiertură de hrişcă şi fasole, slăbit şi ostenit, Dupoiul fu scos în lumina soarelui primăvăratic ce alinta dealurile din preajmă cu razele lui călduţe L-au băgat laolaltă cu încă vreo patru nenorociţi ca el, dar despre care nu te puteai îndoi că erau boieri veliţi De fapt auzi pe unul dintre lefegii răstindu-se: — Hei, vel-vistiernice! Tot nu ţi-a venit mintea la cap? Dă-ne banii pitiţi şi te alegi numai cu o bătaie zdravănă — Ticăloşilor! se răsti boierul Ghinea Brătăşanu, căci el era prinsul Banii sînt ai ţării — Dar noi nu sîntem tot ai ei? îi luă vorba iuzbaşa care îl adusese pe Dupoiul Tu vorbeşti de dreptate, şi pe noi ne ţii flămînzi? — Ce ne mai pierdem vremea, fraţilor? se băgă unul mai pipernicit, dar încins cu o spadă scumpă, luată de la vreun căpitan de roşiori Să-i tragem lîngă rîpă şi să-i ciuruim! — Ba să le facem vînt aşa, de vii, să-şi rupă ciolanele — Nu, că pot să scape şi vor fugi — Mai ales vulpoiul de Brătăşanu! se împotrivi slăbănogul Dupoiul îşi dădu seama că-i sosise şi lui ceasul de pe urmă, cînd privi către tovarăşii de suferinţă, care fuseseră învineţiţi în bătaie Auzise de marele vistiernic Ghinea Brătăşanu, cumnatul lui Matei-vodă, şi-l vedea acuma zgribulind numai în cămaşă şi izmene, dar nu se ruga să i se cruţe viaţa şi nici nu se văicărea ca celălalt boier, despre care înţelese că-l chema Vărzaru Nu mai avea cum să scape şi prin minte îi treceau fel de fel de gînduri, cum ar face să ajungă la acel boier Hrizea spusele măriei-sale, Ştefan-vodă Tresări cînd fu apucat de contăş şi tras mai într-o parte — Cu ăsta ce-i? întrebă sfrijitul, care părea a fi printre căpetenii — Eu l-am prins! se sumeţi iuzbaşa Venea de la Rakoczy cu vorbă către Vodă Cine ştie ce potlogării are a-i spune — Să-i găurim pielea! răcniră vreo cîţiva, ridicînd sîneţele Unii trăgeau de el să-l ducă pe marginea rîpei, alţii se împotriveau, în vreme ce plumbii îi doborîră pe boierii prinşi, care se rostogoliră de-a-nboulea pînă la picioarele dealului Dupoiul se smuci din mîna celui care-l trăgea şi se lipi de căpetenia cu spadă de roşior — Nu ştiu ce aveţi cu mine, că eu sînt moldovean şi nu mă amestec în treburile voastre, vorbi el cu repeziciune N-am venit la Vodă şi nici n-am trecut pe la Rakoczy Altele sînt treburile mele la voi — Care? întrebă acesta — Iacă, domniei-tale ţi-oi spune, că te văd a fi mai înţelept decît ceilalţi Sudălmi şi înjurături izbucniră din rîndul oştenilor, încît căpetenia trase un foc de pistol cerînd să se facă tăcere — Lăsaţi-l să vorbească, şi pe urmă n-aveţi decît să-l trimiteţi pe lumea cealaltă! răcni el — Minte! — Tăceţi, bre! — La moarte! — Să-i dăm brînci şi să tragem după el la ţintă, zise unul şi cît pe ce să i se facă pe plac, dacă nu s-ar fi băgat iarăşi seimenul acela slăbănog — Trebuia să mă întîlnesc cu un boier la un unchi de-al meu, din Bogaţi Pe dată se făcu tăcere! — Nu cumva Cheoaşcă îl cheamă pe acela? întrebă unul — Sînt nepotul lui! — Un moldovean?! — Ei, da! Ce-i de mirare? Nu tot români sîntem? se sumeţi Dupoiul, prinzînd puţină inimă — Aşa-i! încuviinţară vreo cîţiva Ce-aveţi cu el? Daţi-i pace! — Dar boierul cine-i? nu se lăsă pipernicitul Dupoiul pregetă o clipă, după care spuse: — Nu-l cunosc! Nu l-am văzut nicicînd — Care-i numele? — Hrizea! — Hrizea?! se mirară mai mulţi Auziţi, bre? RĂZVRĂTIREA SEIMENILOR DE LA LEORDENI, dacă apucai spre munte pe valea Glîmbocului, la o bună fugă de cal ai fi dat peste satul Bogaţi, aşezare de oameni înstăriţi, după cum o arată şi numele Avuţia şi-o datorau muncii de fiecare zi pe dealurile din împrejurimi, dar şi slujbei în oastea domnească, pe care orice flăcău din sat era mîndru s-o împlinească Nu era deci de mirare că în fruntea tuturor se afla gospodăria fostului căpitan de darabani Savu Cheoaşcă O namilă de om cît un munte, care băgase groaza în duşmanii înfruntaţi în bătălie, iar prietenii domniei-sale spuneau, în glumă, că nu se făcuse roşior fiindcă nici un cal nu l-ar fi putut ţine în şa În schimb, ginere-său, Gheorghe, se făcuse iuzbaşa de călăreţi, nefiind la fel de voinic, dar nici mai puţin viteaz decît socru-său Bărbat în floarea vîrstei, cu mustaţa răsucită către în sus, era ascultat de către săteni, dovedind a avea şi multă înţelepciune, dar şi simţire gospodărească Venise din Valea Caselor, un sat de prin împrejurimi, şi se aciuise în Bogaţi, unde îi uluise pe localnici cu ştiubeiele lui de albine După el se mai luaseră şi alţii, aşa încît satul avea o frumoasă prisacă, dacă ai fi luat-o laolaltă, şi s-ar mai fi putut întinde, de n-ar fi fost teama unora de înţepăturile veninoase Iuzbaşa Gheorghe stătea o bună parte din an şi la Tîrgovişte, în slujba domniei, dar făcea ce făcea şi dădea şi pe acasă destul de des Numele lui Cheoaşcă era tare cunoscut în rîndul lefegiilor, de orice neam vor fi fost, şi din pricina asta în curtea lui era veşnic un du-te-vino cu foşti tovarăşi de arme, care găseau la el întotdeauna o bucată de pîine şi o cană de rachiu Greu se mai despărţise de el măria-sa Matei-vodă, luptaseră împreună încă de la bătălia de lîngă monastirea Plumbuita, cînd a izbutit să apuce domnia, şi n-a lipsit nici la Ojogeni, Nenişor, ori Finta, dar bătrînul oştean s-a rugat cu atîta căldură să-l lase cu ale lui, încît domnitorul s-a îndurat, dar nu mai înainte de a-i făgădui că avea să răspundă la orice chemare, căci doar era numai peste deal de cetatea de scaun La începutul primăverii din anul , iarna încă mai era stăpînă prin ţara Argeşului şi puţine erau semnele că avea să se ducă înspre miazănoapte, de unde venise Drumeagul ce ţinea malul Glîmbocului se împletea cu albia pîrîului, care pe vremea secetei din vară seca cu desăvîrşire În schimb primăvara şi toamna se umfla şi se sumeţea asemenea unui rîu în lege, aruncîndu-şi apele în Argeş ca să i le ducă hăt-departe, pînă-n Dunăre Deocamdată încă mai era cuminte şi susura liniştit sub pojghiţa de gheaţă, mîncată ici şi colo de şuvoaie mai repezi Cîte o codobatură pîndea la ochiurile de apă bătînd voios din coadă, dar nu arareori dădeai peste zurliile de vrăbii gureşe, care se scăldau de mama focului, în vreme ce omul se înfiora de frig văzîndu-le Un pîlc de călăreţi înainta sub cerul plumburiu Gerul nu mai avea tărie şi uşurinţa cu care gheaţa trosnea sub copitele cailor vestea apropierea primăverii Oamenii purtau dolmane bine îmblănite şi căciuli din piei de oaie ori vulpe, numai cel din frunte avea pe cap o mîndreţe de blană de samur şi panaş de egreta prins printr-o agrafă bătută cu nestemate Se vedea cît-colo că era un boier de soi, şi nimeni n-ar fi spus altfel despre dumnealui vel-spătarul Hrizea ot Bogdanei Alături de el călărea iuzbaşa Gheorghe, ginerele lui Savu Cheoaşcă, spre a cărui casă se îndreptau acum Acesta avea dulama de roşiori, căptuşită bogat cu blană de vulpe, cum de altfel îi era şi căciula, pe care strălucea un smarald cît o alună de mare Ceilalţi erau slujitori boiereşti ce-şi însoţeau stăpînul şi se ţineau în urma celor doi din frunte Iuzbaşa povestea spătarului peripeţiile vărului său moldovean şi Hrizea cu greu îşi ascunse mulţumirea auzind că răzvrătiţii îl lăsaseră în pace numai cînd au aflat că trebuie să se întîl-nească cu el Pentru aceasta se ducea acuma la Bogaţi, ca nu cumva străinul să întîmpine şi alte primejdii, şi mai ales că pentru nimic în lume nu l-ar fi primit la Bogdanei, unde se mai rătăcea şi cîte o iscoadă Pe lîngă asta, mai avea de vorbit şi cu căpitanul Cheoaşcă, fiindcă prea se întindea răzmeriţa printre lefegii şi el ştia bine că aceştia ascultau de poveţele bătrînului oştean — Să ştii, Gheorghiţă, că nu m-am prea bucurat de vestea morţii lui Brătăşanu Eu, dacă aş fi fost acolo, i-aş fi împiedicat Îi spunea „Gheorghiţă” deoarece îi botezase fecioraşul ce-i purta numele şi se legase şi pentru cel de-al doilea, care era pe cale să vină pe lume Iuzbaşa însă îi spunea „cumetre” numai arareori, şi atunci cînd nu se aflau decît ei doi la vreun pahar cu vin, altminteri era tare cuviincios — Eu n-am fost de faţă — Dar nici n-ai fi putut să-i opreşti, dădu din cap a părere de rău Hrizea Părea el un om lacom, dar strîngea bani pentru vistieria ţării, care acuma se va secătui pînă la fund — Poate că dacă şi-ar mai fi desfăcut băierile pungii nu l-ar mai fi urît atîta lefegii, dar aşa îi tot ameninţa că va să cheme pe ardeleni să-i cuminţească, şi asta n-au mai răbdat Au mai răpus şi pe alţii — De Vărzaru nu-mi pare rău şi nici de ceilalţi care au dat socoteală cu viaţa, dar de vel-vistiernicul Ghinea, ce să mai zic, păcat! Cîte o adiere de vînt ori vreo zburătoare a pădurii făcea să se scuture zăpada îngreuiată de pe crenguţele mai firave, dar nimeni nu le lua în seamă În depărtare se auzea desluşit cîntatul cocoşilor, ba şi lătrături răzleţe ori vreun muget de vită care-şi chema odrasla ce zburda prin zăpada cea apoasă Satul nu era departe şi curînd se iviră acoperişurile de şindrilă ori de coceni, iar ici-colo cîte un petec de zăpadă care se topea în fumul ce se strecura din pod Nu făceau oamenii hogeaguri pentru ca să nu plătească fumăritul birarilor, căci şi aşa aveau destule altele, că abia o mai scoteau la capăt Băşicile de porc de la ferestre nu lăsau destulă lumină şi mulţi se uitau ca la o minune la geamurile de sticlă străvezie aduse de peste munte de la Porumbacu şi care împodobeau casa lui Cheoaşcă De altfel, aceasta avea şi o împrejmuire trainică, din gard de nuiele împletite, şi acareturi prin toată ograda, iar argaţii nu mai pridideau cu treaba cît era ziua de mare Dar nici dumnealui, căpitanul, nu se dădea înapoi să pună mîna pe furcă ori lopată, lucrînd adesea cot la cot cu ei Cei doi zăvozi, flocoşi ca nişte urşi, erau legaţi de obicei şi numai noaptea erau lăsaţi în voia lor, ca să nu se apropie vreun răufăcător Însă şi aşa, priponiţi, lătrau cu atîta furie încît făceau să tresalte caii care pătrunseră pe poarta cea larg deschisă anume pentru ei — Bine ai venit, domnia-ta, vel-spătare! îl întîmpină gazda cu căciula în mînă Dădu să-l ajute la descălecat, dar acesta sări singur şi zise cu voie bună: — Încă nu, Savule! Dacă aş fi voievod, mai treacă-meargă, dar aşa, trebuie să mă bizui numai pe puterea mea Bine te-am găsit! Îşi strînseră mîinile şi se îmbrăţişară, după care boierii intrară în casa cea mare, iar însoţitorii se îndreptară cu nerăbdare pe la cuhnii, de unde se auzi pe data chicotitul slujnicuţelor şi rîsetele vesele ale oaspeţilor — Iacă, boier Hrizeo, acesta-i nepotu-meu, medelnicerul din Moldova! arătă gazda pe Vasile Dupoiul, care se mai întremase în cele cîteva zile de cînd sosise la Bogaţi, după peripeţiile avute pînă atunci — Bucuros să-i cunosc pe toţi prietenii tăi, Savule, dar mai cu seamă neamurile, fie ele şi din celălalt capăt de ţară, căci numai una este draga de ea, măcar că stăpînirea-i felurită — Eu aşijderea mă-nchin domniei-tale, făcu medelnicerul plecîndu-şi capul Şi pot spune că mult adevăr şi tîlc sînt în cuvintele astea, dar că relele pot fi îndreptate, făcînd să fie pretutindeni numai românii stăpîni — He, he! rîse Hrizea Văd eu că şi moldovenii gîndesc ca noi, şi asta-i bine — Ba şi ardelenii şi bănăţenii şi tot ce-i suflare românească se băgă şi Gheorghe, dar vel-spătarul îi luă vorba — Mai domol, Gheorghiţă, că ce vrei tu e prea mult Nu avem un alt Mihai-vodă în vremea noastră — S-o găsi! răspunse moldoveanul Ţara toată aşteaptă să-l urmeze, cum a vrut să zică vărul Gheorghe Vel-spătarul Hrizea se simţea nespus de bine, ca întotdeauna cînd venea la Bogaţi şi, fără să mai aştepte să fie poftit, se tolăni în jilţul cel mare din capul mesei, care i se cuvenea — Nu-l văz pe finu-meu Gheorghe, cel mic?! făcu el deodată, căutînd cu privirea împrejur Şi nici cumătră Miorica nu-i, pe unde umblă? întrebă oaspetele — Apăi, i-am trimis la naşul Floricăi din Suseni El are casa mai pitită pe după deal, lîngă pădure, şi-i mai la fereală din calea răutăţilor Nu de alta, dar cum trec pe aici tot felul de vîntură-lume, dînd din pistoale şi sîneţe, să nu se fi speriat cumva, şi fiind cu burta mare — Bine făcuşi, Savule! încuviinţă Hrizea Dar n-are să fie nici o încăierare prin părţile astea şi nădăjduiesc că nici prin altă parte, căci oştenii au să se potolească în cele din urmă — Dacă ar fi lăsaţi în pace! zise Dupoiul — Ce vrei să spui, boierule?! se miră spătarul — Apăi, Vasile pentru asta a venit aici, că are a povesti lucruri de seamă Noi ne-om trage în altă odaie — Ba rămîi, moşule! se împotrivi Dupoiul Nici de Gheorghe nu mă feresc De altfel nici prea multe nu sînt vorbele, dar dumnealui, vel-spătarul, are să priceapă lesne — Ce anume? Medelnicerul îşi drese glasul, sorbi din ulcica de rachiu ce fusese aşezată în faţa fiecăruia şi începu: — Măria-sa, Ştefan-vodă al nostru, gîndeşte că domnul de Tîrgovişte n-o avea prea multe zile — Asta aşa-i! dădu din cap Cheoaşcă — Mulţi au să-i rîvnească locul şi mare gîlceavă va fi, spre bucuria turcilor, care au să scoată bani buni din mezatul tronului — Şi de astă-dată ai dreptate! încuviinţă gazda — Mai presus de toate, mazilul Vasile Lupu, care-i acuma la Stambul, măcar că-i la Edi Kule, trage iţele şi pofteşte să vină el, că pe fiu-său l-ar aşeza în Moldova — Dar este întemniţat! zise Hrizea — Ce dacă? Unelteşte cu banii lui şi are destui, aşa că prea greu nu-i va fi, urmă medelnicerul Tocmai pentru aceea m-a trimis voievodul nostru la domnia-ta, ca să-ţi spun că trebuie făcut domn Constandin Şerban — Cam aşa gîndeam şi noi, îi luă vorba Hrizea — Nu însă şi Ivaşco Cătineanul, care primeşte întruna pungi cu aur ca să răzvrătească pe lefegii şi astfel turcii vor năpădi ţara şi singurul domn de încredere ce l-ar avea la în-demînă ar fi cel care a dat banii, adică mazilul nostru din temniţă — Asta n-am mai crezut-o! dădu Hrizea cu pumnul în masă De aceea se împotriveşte lui Constandin? Ca să vezi! — Măria-sa, domnul nostru, se leagă să-l sprijine la craiul Rakoczy, dar domniile-voastre să-l alegeţi aici numaidecît şi, după datină, să daţi şi banii turcului Vestea că Ivaşco era aţîţătorul, în numele domnului mazil, i-a cam pus pe gînduri — Să-i sucim gîtul! zise iuzbaşa Gheorghe în cele din urmă — Bine ar fi! încuviinţă Hrizea, cam dodeind Dar dacă-i facem de petrecanie şi se află, cumva, ne ridicăm în cap pe toţi seimenii şi dorobanţii Nu degeaba le tot dă el parale — Să-l pîrîm, lui Vodă, îşi dădu părerea ginerele lui Cheoaşcă — Degeaba! Nici măcar nu se mai poate da jos din pat, atît de neputincios a ajuns bătrînul voievod — N-am decît să-l pălesc noaptea pe uliţă! nu se lăsă Gheorghe, care nu se împăca nicidecum cu vînzătorii — Nu umblă singur Mai mult chiar, poţi să cazi şi tu Lătrături furioase ale zăvozilor îi atraseră pe toţi la fereastră, unde văzură un călăreţ lăsîndu-şi fugarul înspumat în seama unui ţigănuş, iar el o apucă zorit pe trepte — Ce s-a întîmplat, Trifule? întrebă Hrizea, care-l cunoştea — A murit măria-sa vodă-Matei! răspunse acesta Constandin-vodă Şerban nu crezuse de la început vorbele paicului, rămas cu capul plecat a închinăciune Tocmai isprăvise de prînzit şi, după obiceiul pe care-l avea de pe vremea cînd era boier, dădu de duşcă o cană cu vin roşu de Drăgăşani, ca să capete „puterea ursului” E drept că vestea nu era chiar aşa de neaşteptată, fiindcă se cam obişnuise cu neobrăzaţii lefegii, seimeni şi darabani care se răzvrăteau prea lesne de la o bucată de vreme încoace Se mai uită o dată la copilul de casă ce-i adusese vestea, apoi tuşi ca să-şi dreagă vocea — Bine! făcu Vodă, ştergîndu-şi mustăţile cu dosul palmei Am să mă duc eu la ei! Îşi umflă obrajii şi pufni de cîteva ori, după care adăugă: — Dar mai întîi să poftească boierii Hrizea şi Pană Filipescu Socot că au sosit la curte Începu apoi a se învîrti prin încăpere, păşind rar şi înfoindu-şi pieptul, bodogănind vorbe fără şir, de parcă ar fi avut pe cineva cu el Tare îi mai părea rău că nu pusese mîna pe Ivaşco Cătineanul, fugit acum la paşa din Vidin, de unde îi tot aţîţa pe oştenii mai zurbagii Nu ţinuse seama de povaţa voievodului Gheorghe Ştefan din Moldova să nu se lase pe-o ureche în privinţa tartorului celui bătrîn închis la Edi Kule, şi acuma vedea cîtă dreptate avusese Cînd a apucat scaunul ţării, întreaga oştire a băut de bucurie, trei zile şi trei nopţi, cinstindu-şi voievodul, şi el a crezut că ar fi îndeajuns ca să se bucure de dragostea tuturor Era bun prieten cu domnitorul moldovean şi amîndoi cu principele Rakoczy, din al cărui cuvînt nu prea ieşea, şi nu-şi temea tronul, numai că mazilul arbănaş nu contenea cu umbletele, făcîndu-i atîtea necazuri Răzmeriţa de acuma se datora tot banilor daţi de Ivaşco Cătineanul şi acesta îi căpăta de pe malurile Bosforului, fără nici o îndoială Cam astea erau gîndurile măriei-sale în aşteptarea celor doi sfetnici, iar cum sudălmile şi zarva de sub ferestre părea să se întindă, îşi luă inima în dinţi şi se urcă în turnul Chindiei, ca să fie mai sus de mulţimea năbădăioasă Lîngă sine îl chemă numai pe iuzbaşa Gheorghe, ginerele lui Savu Cheoaşcă şi cumătrul lui Hrizea, în care se încredea ca într-unul de-ai casei Cu toate acestea, dosiţi privirilor celor din curte, se aflau patru panţîri nemţi cu sîneţele gata pregătite pentru aprindere, dacă ar fi fost trebuinţă De cum se ivi în cerdacul turnului larma crescu, încît nu se mai auzeau nici măcar sudălmile celor mai cutezători — Auzişi şi tu, Gheorghe? întrebă Vodă întorcîndu-se către însoţitorul lui Mi se pare mie, ori chiar mă ocărăsc? Acesta duse mîna pîlnie la ureche şi ascultă, după care dădu din mîini a neputinţă — Cam greu de spus, măria-ta, rosti el Strigă mai mult sîrbeşte şi eu nu pricep — Sîrbeşte ai zis?! şi ochii domnitorului străluciră de bucurie Ei, lasă că-i voi juca eu! îşi frecă el mîinile Mergi de-i adă aici pe Gîdea, Băncilă, Jaghe şi alţi cîţiva cetaşi pe care-i socoteşti tu mai potoliţi, dar numai români să fie Apoi vezi de Hrizea şi Pană, de ce întîrzie! — Am înţeles, măria-ta! răspunse iuzbaşa şi o porni val-vîrtej la vale, pe treptele turnului Vodă se uită încă o dată, cu scîrbă, la vacarmul din curte, după care coborî şi el, oprindu-se numai în spătăria de lîngă biserică Rămase o clipă locului, apoi se duse întins în încăperile doamnei Bălaşa şi-i spuse repezit: — Strînge scule şi tot ce mai avem de preţ, că trebuie să plecăm neîntîrziat — Vai de mine! Vin turcii? se sperie doamna — Poate ar fi mai bine, dar din păcate smintiţii de lefegii, care-mi mănîncă pîinea — S-au răsculat din nou? — Ca de obicei de la o vreme, dar am să-i pun eu cu botul pe labe Pînă atunci n-ar fi rău ca domnia-ta, doamnă, să-ţi iei coconii şi să vă duceţi cu toţii la vărul domniei-mele, Neagoe Săcuianu, peste Olt Să fiţi mai aproape de Sibiu! — Nu cumva te bate gîndul să laşi ţara de izbelişte, măria-ta? — Asta n-am s-o fac! Fii fără teamă! Cu toate că vicleanul mazil, Vasile Lupu, tare s-ar mai bucura N-am să-i fac placul! — Of, doamne! Iarăşi el? Nu l-ar mai răbda pămîntul! suspină Bălaşa-doamna — D-apăi cine altul? Nu vezi că n-are astîmpăr? Dar astea nu-s treburi muiereşti Ia copiii şi pleacă neîntîrziat, iar paza am să mă îngrijesc să fie numai din oşteni credincioşi O sărută pe frunte, îi făcu cu ochiul zîmbind a încurajare şi se întoarse din nou în spătărie, unde îi găsi de astă-dată pe cei doi boieri chemaţi — În sfîrşit! Bine că vă găseşte omul, cu toate că nu prea lesne — Fuserăm printre oşteni ca să-i potolim, preamilostive, se închină vel-spătarul Hrizea — Şi? — Nimic! dădu din umeri şi Pană — Atunci, ce-i de făcut? Un fecior de casă intră să-l vestească de sosirea cetaşilor chemaţi, dar nici nu mai avu vreme să răspundă, fiindcă se ivi iuzbaşa Gheorghe, mai mult împins de cei din spate — Iacă, măria-ta, făcu el cam ruşinat N-am putut să scap de ei — Păi, uitaşi că am poruncit să-mi aduci pe cîţi or încăpea? se uită domnul cu înţeles în ochii iuzbaşei — Aşa-i, măria-ta, numai că-s prea mulţi şi — N-am ce face, cîtă vreme ei n-au vrut să mă asculte din cerdacul turnului Chindiei, am fost silit să-i poftesc la domnia mea, mai cu seamă pe aceia care ne cunosc limba ţării Asta am poftit, vitejilor! Oştenii se cam fîstîciră, fiindcă se aşteptau să fie izgoniţi şi veniseră cu chef de harţag, dar voievodul le arătă atîta bunăvoinţă încît nu mai ştiau dacă trebuiau să mai rămînă ori să-i lase doar pe fruntaşii lor la sfat cu Vodă Constandin-vodă îşi dădu seama de aceasta şi pe dată vorbi către cetaşi: — Ia spune tu, Gîdeo, care li-i supărarea flăcăilor! — De! Ştiu şi eu? bîigui acesta Să spuie ei înşişi, că doar pentru aceea se năpustiră încoace! — Vrem leafa! cuteză unul — Ne mor copiii de foame — Sîntem flămînzi — Şi zdrenţăroşi — Ho, ho! Ajunge! se băgă boierul Pană Filipescu Măria-sa a auzit asta de fiecare dată pînă acum Au nu vă dă îndeajuns Ivaşco Cătineanul? Oştenii se uitară nedumeriţi unii la alţii — Prealuminate stăpîn, urmă boierul cu glas tare Trimite vorbă lui Siavuş-paşa, şi numai cu un buluc de beşlii îi împrăştie pe toţi zurbagiii — Să nu faci asta, doamne! se împotrivi Hrizea Nu că le-aş lua partea, dar trebuie ascultate şi păsurile lor De trai bun nu se răzvrăteşte nimeni! — Aşa-i, măria-ta! încuviinţară oştenii sorbindu-l din ochi pe vel-spătar — Te dai cu ei, spătare, şi rău faci că le cauţi în coarne! Au să ţi se urce în cap! Nu le da ascultare, măria-ta! zise Pană Voievodul păru a cumpăni adînc ce avea să răspundă, cu toate că-i venise în minte încă din turnul Chindiei, dar se pre-făcu a fi numai ochi şi urechi la necazurile oştenilor — Iacă, vitejilor, ce cugetă domnia mea: cîtă vreme ţara era în luptă cu megieşul moldovean, răposatul Matei-vodă a avut nevoie de oaste Acuma-i pace între ţările noastre surori şi nicicînd n-are să mai fie vreo zavistie, dacă om avea cap Oastea însă ne cam prisoseşte, mai ales cea străină de ţară, aşa că n-avem decît a le mulţămi de slujba de pînă acum şi ducă-se unde le-a fi voia! Cîţiva încercară să murmure, dar voievodul urmă netulburat: — Lefurile lor se vor plăti celor rămaşi şi vor fi îndestule ca să nu mai rabde de foame românii noştri Ba le dăm iertare şi de văcărit şi oierit — Prea mult, măria-ta, sări boierul Pană Le ajunge iertarea de bir, dar leafa pentru ce s-o mai capete, cîtă vreme este pace în toată ţara? Gîdea îl fulgeră cu privirea şi vru să zică ceva, însă i-o luă înainte vel-spătarul Hrizea — Mă iartă, mărite doamne, dar am băga zînzania între ei şi — Cu atît mai bine! rînji Pană Filipescu Au să-şi vadă de lungul nasului — Nu! zîmbi Vodă cu ochii la oşteni Eu îi îndrăgesc, dar poftesc să nu mai fie decît oaste românească Ce ziceţi, n-am gîndit bine? — Ba da! încuviinţară unii, dar alţii clătinară din cap a neîncredere — Atunci, vitejilor, trageţi-vă pe la ortalele voastre şi aşteptaţi să vi se plătească dreptul! — Să trăieşti, măria-ta! se auzi, ici-colo, dar cei mai mulţi plecară bombănind Zarva însă se potoli şi în scurtă vreme se goli şi curtea, spre marea uşurare a voievodului care trecu iar pe la Bălaşa-doamna, ca s-o liniştească — Nu mai plecăm? întrebă ea de cum îl văzu — Dimpotrivă! Acuma se poate — Dar nu se mai aude gura răzvrătiţilor — Cine ştie pînă cînd? N-am cum să-i potolesc Am încercat eu cumva, dar să vedem ce-o ieşi Mergi, doamnă, după cum am hotărît, căci înţelept este a nu te pune cu prostimea, ci să pîndeşti ceasul cînd poţi s-o îngenunchezi Aşa voi face! Doamna Bălaşa se supuse şi pînă în seară se şi afla împreună cu copiii în drumul Râmnicului În răstimp cei doi sfetnici ai voievodului, care erau veri-primari, cu toate că avuseseră păreri diferite, au plecat pe uliţă urmîndu-şi ciondăneala — Aşa nu se mai poate, vere Pană, zise deodată Hrizea, luîndu-i vorba din gură Ne risipim oastea în faţa turcului, ori a lui Rakoczy — Tu nu vezi că nu sînt bani şi cu nebunii ăştia nu te poţi pune? Dau buzna peste Vodă, ca la ei acasă După ce-or isprăvi cu el, ne vine şi nouă rîndul Asta ţi-ar place? — Fie vorba între noi, vere, că nici n-a încercat măria-sa să le asculte păsurile — Păi, n-a stat la taclale cu ei sub ochii tăi? Noi ne certam şi mocofanii se uitau la noi Ce să faci cu liota asta? — S-o pui să lupte — Împotriva cui? — A turcului — Te-ai ţîcnit! Cu neisprăviţii noştri să înfruntăm ienicerii? Haida de, vere, mă faci să rîd! Cred că ai băut pe nemîncate, zîmbi Pană bâtîndu-l prieteneşte pe umăr De ce n-o faci tu? — Cine ştie? răspunse acesta cam în doi peri S-ar putea! Chiar în aceeaşi seară, vel-spătarul Hrizea se duse la cumătru-său Gheorghe, care-şi încropise gospodărie şi în Tîrgovişte, nu departe de malul Ialomiţei, în dreptul bisericii cele noi, Stelea, ridicată de mazilul domn Vasile Lupu, pe socoteala lui Fusese atunci un semn de împăcăciune, căci şi răposatul Matei-vodă zidise la Soveja, în Moldova dar scurtă a fost înţelegerea dintre ei În casa iuzbaşei, Hrizea dădu peste mai mulţi ostaşi, de parcă ar fi fost strînşi la o sindrofie, căci toţi aveau băutură dinainte, dar minţile limpezi — Bine ai venit, boier Hrizeo, îl întîmpină gazda şi cu toţii se ridicară în cinstea noului sosit Tocmai despre domnia-ta vorbeam cu toţii — Atunci, de aia voi fi sughiţat eu întruna şi nu mă dumiream! rîse spătarul Bine v-am găsit, vitejilor! şi începu a le strînge mîna fiecăruia în parte Ia te uită că e şi dumnealui, boierul Dupoiul, făcu el văzîndu-l Asta înseamnă că nu-i lucru de şagă! Moldoveanul îi zîmbi cu toată faţa, căci îi plăcuse aprigul boier muntean, şi zise, cu graiul lui domol: — Iacă, mă aflu aici la văru-meu Gheorghe, de vreo săptămînă, şi întîmplător am aflat de porunca măriei-sale Eu socot că nu-i cea mai potrivită — Nu-i bună! întăriră şi alţii — Nici eu n-am zis altfel, dar ce-i de făcut? îl întrebă Hrizea Se aflau acolo, pe lîngă sîrbi şi bulgari, bănăţeni, ardeleni, ba chiar şi moldoveni, şi cu toţii ar fi trebuit să-şi ia catrafusele şi să plece — Au noi nu tot români sîntem? sări un bănăţean uscăţiv Ca să nu mai spun că unii dintre noi ne-am înrudit cu sîrbii şi bulgarii, căci împreună ne-am dat viaţa şi la Ojogeni şi Nenişori, şi la Finta — Asta-i adevărat, boierule, întări gazda Iacă, Radivoi de colo, îi ginere lui Jaghe, care a tăcut ca prostul în faţa măriei-sale — De ce n-ai vorbit tu? sări acesta — Nu eu am neamuri străine, ci tu Pe tine te-o durea dacă ţi-o duce fata la dracu-n praznic şi i s-o distruge gospodăria de o are aici, în tîrg Cu toţii prinseră a vorbi, care mai de care, încît ai fi putut crede că se luaseră la harţă — Staţi, oameni buni! ridică Dupoiul amîndouă braţele în sus Cu gura nu vă faceţi dreptate niciodată! — Numai cu sabia! adăugă zîmbind gînditor spătarul Dar eu socot că ar trebui să mergeţi încă o dată la măria-sa şi să-i spuneţi cu glas domol ce necazuri aveţi şi că nu-i cu putinţă alungarea celor ce nu sînt din astă parte a ţării şi nici a străinilor de neam, dacă sînt de aceeaşi credinţă Şi de nu şi-o pleca urechea nici acum, Dumnezeu să vă lumineze! Nu mai aşteptară pînă a doua zi, ci chiar în aceeaşi noapte o porniră către palat, strîngîndu-se în cale şi alţii, încît mulţimea făcliilor umplu curtea domnească de lumină, speriindu-l pe domn că ar fi luat foc Hrizea însă nu se duse cu ei, măcar că tare s-ar fi bucurat cu toţii, ci poftindu-l pe Dupoiul la el, la moşie, plecară împreună la Bogdanei Aici medelnicerul a fost încîntat de călduroasa primire a jupînesei Frăsina, care a vărsat o găleată de lacrimi auzind cum a rămas văduv musafirul lor Se mai ţinea ca în vremea tinereţii, cu toate că avea fată mare, azi-mîine de măritat, başca trei fecioraşi, cel mai mic numai de opt anişori Bărbatu-său ţinea la ea ca de la început şi nu-i mai puţin adevărat că apriga femeie s-ar fi luptat şi cu dinţii, ca Hrizea al ei să ajungă cineva în ţara asta După vreo două zile începură să ajungă şi pe la ei blestemăţiile lefegiilor din Tîrgovişte Nimeni nu putea gîndi că Hrizea fusese cel care-i aţîţase, mai ales că se arătă a fi îngrijorat — Mare primejdie! zise el într-o zi, pe cînd se ospătau la masă Ce se poate întîmpla dacă nu se pune frîu destrăbălării? — Cine să-i oprească? întrebă Dupoiul — Dumnealui! îşi arătă Frăsina bărbatul O vorbuliţă să le spună, şi-l vor asculta orbeşte — La ce bun? dădu din mînă scîrbit Hrizea L-am sfătuit pe Vodă de atîtea ori să-şi plece capul mai puţin în faţa ardeleanului şi să mai asculte şi necazurile oastei, căci, bună-rea, se cheamă că-i a ţării şi alta n-avem Nu cred eu că nu ştie unde sînt galbenii rămaşi după Brătăşanu, dar e cam hapsîn şi nu-i bine! — Strînge bani albi pentru zile negre, dar mi-e că nu le mai apucă, zise Frăsina — Poate că ar fi trebuinţă de un domn nou, gîndi tare Dupoiul, după ce sorbi cu nesaţ dintr-o ulcea cu vin de Pietroasele — El! îşi arătă din nou bărbatul, jupîneasa Frăsina — Ai înnebunit, de-bună seamă! răspunse gazda Cum vrei tu ca să rîvnesc locul unui os domnesc miruit de mitropolitul ţării şi uns domn pe vecie? Flăcările iadului m-ar înghiţi — Ei, n-o fi chiar aşa, zise împăciuitor moldoveanul Iacă, la noi s-a făcut arbănaşul domn şi nu l-a înghiţit gheena, ba încă trăieşte bine-sănătos — Bine nu se poate spune, acolo unde este acuma Tot un blestem trebuie să fie — Dar nici rău, cîtă vreme poate unelti după plac — Vezi, Hrizeo, că şi dumnealui, boierul străin, gîndeşte ca mine? se bucură Frăsina Ce mai aştepţi? — I s-a făcut să ajungă doamna ţării, dar nu ştie că săraca doamnă Bălaşa ar da orice să aibă parte de liniştea ei Zicînd acestea vel-spătarul se uitase numai către oaspete, ca şi cum jupîneasa nici n-ar trebui luată în seamă, căci se ruşina să creadă străinul că se lăsa mînat de o fustă în treburile lui — De altminteri, ce ţi-e scris în frunte ţi-e pus şi, dacă o fi să fie asta soarta mea, n-am să mă dau în lături, adăugă el, spre marea bucurie a nevesti-si După vreo două zile, medelnicerul însoţi o ceată de seimeni la Bogaţi, unde începură a se cam strînge fugarii mai deocheaţi din Tîrgovişte Către sfîrşitul primăverii se vesti că domnul Moldovei împreună cu craiul Rakoczy porniseră cu oaste asupra ţării ca să taie răul din rădăcină, căci Constandin-vodă se dovedise neputincios Ce-i putură auzi atunci urechile măriei-sale ar fi înroşit şi obrazul unui sfînt, căci nu era zi lăsată de la Dumnezeu să nu se adune sub fereastră şi să-l înjure în gura-mare îÎl părăsiseră şi boierii, chipurile, ca să-şi vadă de muncile cîmpului, vremea fiind prielnică, dar domnitorul ştia că teama de seimeni îi ţinea departe de Tîrgovişte Nici chiar Hrizea, ori Pană Filipescu, pe care-i socotea mai credincioşi, nu se arătaseră de vreo lună şi mai bine Iată însă, că, spre uimirea tuturor, Constandin-vodă porunci pregătirea oastei pentru a se împotrivi celor care îi veneau în ajutor De necrezut, dar aşa era! Numai că nu de bunăvoia măriei-sale hotărî războiul, ci fiindcă oştenii i-o cereau Auzind despre ce era vorba, vel-spătarul Hrizea îşi lăsă toate treburile gospodăriei şi se înfăţişă pe dată cu steagul lui de călăreţi, cu care era dator poruncii domneşti Domnul se bucură nespus văzîndu-l şi era cît pe ce să-i spună ceva de mare taină, dar se răzgîndi, fiindcă marele spătar se cam încurcase cu oştenii de rînd şi mai ales cu matahala de Cheoaşcă Acesta îşi adusese tot neamul sub arme, ba pînă şi pe nepotu-său din Moldova îl tîrîse după el, căci încă nu se îndurase să se întoarcă de pe unde a venit În schimb boierul Pană Filipescu trimisese, vorbă că lingoarea îl ţintuise la pat „Ehe! Pe mulţi am să vă ţintuiesc eu!” îşi spuse Vodă Nu lăsă însă să-i scape nici un cuvînt şi se arăta pretutindeni numai o voie-bună, poftindu-şi toţi căpitanii la sfat ca să le asculte părerea, ceea ce nu se mai întîmplase niciodată pînă atunci în ţară Ba îi întrebă şi unde ar trebui înfruntat duşmanul — Cum „unde”, măria-ta? se miră căpitanul Buligă de la tunuri Se înţelege că la Şoplea, pe valea Teleajenului — Da! Da! încuviinţară zeci de glasuri — De ce tocmai acolo? se încruntă Vodă — Păi, măria-ta uitaşi că acolo am biruit noi în vreo două rînduri? Acolo ţine Dumnezeu cu noi! îl lămuri scurt, căpitanul Cheoaşcă şi ceilalţi i se uniră în părere — Cum rămîne cu povestea ulciorului care nu merge de multe ori la apă? se auzi şi glasul boierului Dupoiul, dar fu huiduit pe dată şi numai vreo cîţiva se cam îngrijorară de cele amintite Vel-spătarul Hrizea nu scoase o vorbă, aşteptînd să-l audă pe Vodă, dar văzînd că acesta pregetă, se ridică şi spuse: — Are să mai meargă şi de astă-dată, chit că pe viitor vom căra apă în pumni! Un ropot de urale şi tropăit de picioare însoţiră spusele lui, iar pe faţa voievodului trecu o uşoară umbră de mîhnire Hrizea era îndrăgit de oşteni şi putea fi primejdios pentru ce gînduri avea — Facă-se voia voastră, vitejilor! încuviinţă domnul prefăcîndu-se bucuros Iacă, dumnealui Hrizea, vel-spătar, are să vă ducă la izbîndă Mergeţi, aşadar, cu el în funte! Alte strigăte de bucurie izbucniră şi, cînd se mai potoliră, izbi vocea uriaşului Cheoaşcă: — Ba nu, măria-ta! Ai să vii cu noi, că ne eşti stăpîn şi aşa se cuvine, că noi o să ne dăm viaţa ca să te apărăm! — Cu noi cu noi! se auziră iarăşi vocile învăpăiate şi cerc de seimeni se strînse în jurul Voievodului Lui Hrizea îi venea să rîdă, căci vicleşugul domnitorului fusese ghicit de isteţul căpitan şi, fără voia lui, Constandin-vodă se văzu tîrît în bătălie, însă îşi dădu seama că nu trebuia să mai aibă încredere în boierul de la Bogdanei Vasile Dupoiul, medelnicerul lui Ştefan-vodă, ajunse în ceata unchiului, care avea să se înfrunte cu domnitorul său moldovean, dar nu mai putea da înapoi Privi însă în jurul lui şi îşi zise cu mîhnire: „Cam zdrenţăroasă oastea asta, a lui Papuc, dar e tare înflăcărată Poate că izbîndim O doresc din suflet!” Măria-sa Constandin-vodă se aşeză la umbra cortului, în preajma unui lăstăriş, căci era grozavă zăpuşeală, atunci, în luna lui cireşar a anului Abia plecase Hrizea cu căpitanii săi şi tare s-ar mai fi dedat somnului Închise ochii şi încercă să fure barem un pui de somn, cînd auzi din vale o mare larmă şi sudălmi de parcă s-ar fi încăierat tîlharii lui de oşteni — Ce s-a întîmplat? întrebă Vodă pe iuzbaşa Gheorghe, care rămase mai departe pe lîngă domn, dar nici în acesta nu se mai încredea, cu toate că era cel mai potolit şi cuviincios dintre oşteni — Se pare că păcătoşii ăia de bivoli, arătă Gheorghe, rîzînd cu poftă, au dat de apa Teleajenului şi s-au tăvălit cu carele după ei Vodă îşi aruncă ochii şi se veseli la rîndu-i, chiar şi după ce îşi dădu seama de urmare: — S-a dus dracului toată pulberea din butoaiele răsturnate în mocirlă Se bucura de parcă ar fi fost vorba de iarba de puşcă a vrăjmaşului Nu acelaşi lucru se poate spune şi despre iuzbaşa care, fără a mai cere încuviinţarea, se repezi să dea o mînă de ajutor, ca de altfel întreaga oştire de pe deal Nepăsătorii bivoli erau însă aşa de fericiţi încît nici sub nemiloasele lovituri ce le căpătau nu se îndurau să se despartă de răcoarea apei Răbdau ciomegele, de parcă nu spinarea lor ar fi fost la bătaie, dar nici gînd să se clintească din loc Vodă rîse ce rîse şi, cum rămăsese numai cu slugerul Moi-nea, se întoarse spre el: — Oare nu-i tocmai binevenită întîmplarea, Moineo? — Fără îndoială, măria-ta N-a mai rămas decît străjerul de colo, arătă el spre un oştean care era cu ochii la ce se petrecea în vale — Fă-i seama şi haide! porunci Constandin-vodă, îndreptîndu-se către cei doi cai înşeuaţi, gata de drum Slugerul se apropie de oşteanul care n-avea ochi decît pentru bivolii din mocirlă — Izbutesc oare? îl întrebă Apoi, fără să mai aştepte răspunsul, îl doborî cu palma peste gură şi-l înţepă de mai multe ori, la nimereală Bietul om se zbătu şi gemu, dar braţele vînjoase ale lui Moinea îl ţinură strîns, cu toate că se mînjea de sînge din cap pînă-n picioare Cînd puterile i se sleiră, leşul fu aruncat la pămînt iar slugerul se duse lîngă voievod şi, apucînd caii de dîrlogi, pe furiş se strecurară amîndoi prin văioaga din apropiere, care îl ascundea de privirile celor din vale Abia pe înserate izbutiră oştenii să tragă carele, dar se nămoliseră de parcă erau arătări din altă lume Nici gînd să clintească bivolii, aşa că le-au tăiat şleaurile slobozind carele, după care traseră butoaiele cu spinarea Multă pulbere n-a mai fost bună de nimic, spre marea furie a căpitanului Buligă, care înjura şi blestema în gura mare Iuzbaşa Gheorghe se întoarse şi el la fel de murdar, spălat numai în pripă cu puţina apă a Teleajenului, şi cînd dădu peste leşul străjerului pricepu ce se întîmplase Trase pistoalele de la brîu şi slobozi două focuri în văzduh Curînd se adunară mai mulţi descărcîndu-şi mînia în fel şi chip, dar mai cu seamă asupra calpacului pe care Vodă îl uitase în graba plecării Vel-spătarul Hrizea sosi gîfîind, neştiind ce se întîmplase cu domnitorul, şi nu fu prea mirat aflînd de fuga lui Atunci iuzbaşa Gheorghe ridică de pe jos calpacul, îl scutură cu grijă, îl potrivi pe capul lui Hrizea şi răcni: — Trăiască măria-sa Hrizea-vodă, domnul nostru! — Trăiască! Trăiască! răsunară deodată strigătele tuturor, iar cei de lîngă el îl săltară pe umeri, ca să-l vadă toată oastea Luat pe negîndite, Hrizea nu scoase o vorbă, dar nici nu se împotrivi Îi părea rău că nu era de faţă şi Frăsina, ca să-şi vadă visul cu ochii — Vă mulţumesc, dragii mei! răspundea el cu lacrimi în ochi N-am să înşel încrederea voastră, o jur! De cum îl lăsară la pămînt, noul domn se apucă să facă rînduială numind căpitani noi, printre care pe iuzbaşa Gheorghe şi pe medelnicerul moldovean, Dupoiul Porunci apoi să i se înfăţişeze căpitanul Buligă, care sosi înnămolit ca un bivol, şi-l întrebă dacă nu cumva tunurile lui erau aşezate prea sus pe deal — Pot bate pînă la Gherghiţa, se fuduli el N-ai teamă, măria-ta! — Fie precum spui, căpitane, îngădui Hrizea încîntat că auzea pe cel dintîi care-i vorbise ca unui adevărat voievod Adună la sfat pe cele mai de frunte dintre căpetenii şi hotărîră să facă o învăluire prin spate, dar pînă atunci întreaga oaste avea să se odihnească, fiindcă era sleită de putere Norocul lor a fost că abia după vreo două zile se iviră meseii şi trabanţii principelui Rakoczy, care ridicară tabără pe malul celălalt al Teleajenului, chiar faţă-n faţă Apoi ieşi un sol călare, cu o năframă albă în vîrful lancei, şi strigă din toţi rărunchii: — Seimeni şi darabani! Măria-sa craiul Rakoczy făgăduieşte viaţa şi iertare celui care lasă arma şi vă ia în slujba luminăţiei-sale, cu leafă mare Voi n-aveţi alta de făcut, decît să-l daţi legat pe Hrizea şi să vă trageţi nesmintiţi la casele voastre — Ba să ni-l daţi voi pe crai, şi vă lăsăm să vă întoarceţi de unde aţi venit! răspunse Cheoaşcă, în hazul întregii oştiri Vocea căpitanului răsună pe întreaga vale şi un zumzet de încuviinţare străbătu rîndurile, după care o ploaie de pietre zbură către oşteanul ardelean Cinci zile la rînd aşteptară unii în faţa celorlalţi şi în fiecare zi se arăta cîte un sol de la prinţ, prin care era cerut Hrizea „înşelătorul” , dar răzvrătiţii nici nu mai aşteptau să isprăvească ce avea de spus trimisul, că o grindină de bulgări şi sudălmi îl izgoneau de lîngă malul apei La vreo săptămînă sosi şi Ştefan-vodă cu moldovenii lui, iar pe la jumătatea lunii se ivi însuşi Constandin-vodă cu puţintică oaste ce o putuse strînge în pripă, mai mulţi fiind ienicerii daţi de către Siavuş-paşa de la Silistra Huiduielile nu mai conteniră vreme de mai multe ceasuri şi domnul nici nu cuteza să se arate mai la vedere Abia în cea de-a douăzeci şi şasea zi de cireşar se dezlănţui cumplita bătălie din dreptul satului Şoplea, sub un soare ucigător Tunurile căpitanului Buligă au tras pînă li s-au înroşit ţevile, dar în van, fiindcă temerea lui Hrizea fusese întemeiată, ele fiind prea în vîrful dealului Nefiind primejdie dinspre partea lor, pedestraşii saşi ai căpitanului Gaudy învăluiră colina, chiar prin văioaga prin care scăpase Constandin-vodă, în vreme ce trabanţii lui Kemeny, alături de care lupta şi proaspătul baron Borlovany, îi atacară din faţă Văzînd că nu pot ţine piept năvălitorilor, căpitanul Cheoaşcă se repezi la tunurile lui Buligă, care nu le mai erau de nici un folos şi, opintindu-se, izbuti să rostogolească vreo două asupra vrăjmaşilor Şi căpitanul Gheorghe şi Dupoiul încercară să facă aşijderea, însă nu izbutiră, şi poate că nu s-ar fi dat bătuţi în cele din urmă, dacă tocmai atunci nu l-ar fi văzut pe viteazul căpitan Cheoaşcă bătînd aerul cu braţele şi prăbuşindu-se, ca un stejar bătrîn Amîndoi se repeziră lîngă el, dar nu-i mai putură fi de nici un folos, căci viaţa i se scursese o dată cu ghiuleaua ce-i spărsese coşul pieptului De altfel nu mai era nimic de făcut şi însuşi Hrizea-vodă, oprindu-se o clipă lîngă leşul lui Buligă, răsturnat peste un tun, răcni din răsputeri: — Fugiţi, fraţilor, care cum veţi şti Nu vă daţi prinşi, că vă spînzură Scape cine cum poate! Gîdea, Gheorghe şi Dupoiul făcură pe dată zid din trupurile lor ca să-şi apere voievodul Aşa izbutiră să-şi croiască drum pînă dădură de nişte cai fără stăpîn Încălecară în grabă şi apucară drumul Brăilei, care era în stăpînirea turcilor — De ce acolo? se nedumeri Dupoiul — Fiindcă nu mai avem unde în altă parte, îl lămuri Hrizea — Ne vor închide, adăugă posomorit căpitanul Gheorghe — Cum ne-o fi soarta, cumetre, căută Hrizea să-i mai înveselească Cumva ne vom întoarce noi, căci turcul e mai de înţeles Ehei, acuma ar fi fost bun sărmanul Duţescu, îşi aminti el cu tristeţe Îi venise în minte chipul iscusitului său tovarăş de altădată, pe care îl pierduse de multă vreme Oarecum se simţea şi el vinovat de moartea căpitanului, căci el îl trimisese în Ada-Kaleh Nu-i vorbă că scăpase teafăr atuncea, dar ticălosul de Ferhad-pasa a aflat ce plănuise împreună cu bănăţeanul Sîvu şi s-a răzbunat pe el Pe ascuns au venit gealaţii lui şi l-au strîns de gît pe cînd dormea şi i-au lăsat lădiţa cu pietre la căpătîi, ca să afle şi alţii pentru ce fusese pedepsit Poate că, dacă ar fi fost acuma cu ei, i-ar fi dat prin cap vreun gînd bun de scăpare, dar aşa, s-au lăsat legaţi de mîini şi de picioare şi trimişi la Silistra Nu mai aşteptau decît moartea LICĂRIRI ÎN FURTUNĂ PE LA ÎNCEPUTUL ANULUI nemulţumirile supuşilor sultanului începură să răbufnească Atît musulmanii cît şi creştinii atacau pe cine le cădea în mînă, întărindu-se acel zvon că dacă se împlineau cele două veacuri de ocupaţie creştină, în , Dumnezeu se va milostivi şi va învia din nou faima vechiului Bizanţ Toate acestea ajungeau la urechile pribeagului prinţ Mihnea şi izgonirea turcilor ar fi trebuit să-l bucure, căci în acest fel scăpau şi românii de jug păgîn, dar, de altă parte, în lipsa padişahului, cine l-ar mai fi sprijinit el însuşi? Cam aceste gînduri le împărtăşea bunei lui prietene, Ioana Gîndescu, de acelaşi neam cu el, dar aciuată pe malurile Bosforului încă din copilărie Ea era faimoasa voyvoda kizi, un fel de Şeherezadă a celor „o mie şi una de nopţi”, căci la rîndu-i povestea sultanului Ibrahim tot felul de poveşti şi acesta ţinea mult la ea Nu întîmplător domnişorul pribeag i se afla în preajmă, căci se legase o prietenie frăţească între ei — Ah, cît de rău îmi pare că a murit Murad-khan, zise el Aşa, beţiv, cum era, puteai să te bizui pe el, dar Ibrahim nu se gîndeşte deloc la treburile ţării — Din păcate, aşa este, oftă fata Asta îi va aduce pieirea, şi nu prea întîrziată — Ce se va întâmpla cu tine şi ai tăi? — Cred că urmaşii lui ne vor gîtui — Hai, mai bine, să alungăm gîndurile negre Mai va fi pînă atunci, o încuraja tînărul Din nefericire, prevestirile fetei aveau să se îndeplinească mai repede decît se aşteptau, căci tocmai atunci năvăli în odaie sora ei mai mică, Ilinca, tînguindu-se de zor: — Nenorocire! Vai nouă! — Ce s-a întâmplat? sări Mihnea speriat — Mare răzmeriţă Ulemalele şi paşalele adunate în geamia Fatîh l-au înlocuit pe marele vizir Hezapare — Ei şi? făcu Ioana — Ba s-ar putea spune că-i o veste bună, adăugă Mihnea — Staţi să vedeţi, urmă Ilinca L-au pus în loc pe Derviş Mehmet-paşa — După cîte ştiu eu, acesta nu-i aşa de lacom vru să-şi spună Ioana părerea, dar soră-sa n-o lăsă — Altu-i necazul! Mulţimea a cerut socoteală de cheltuielile padişahului şi acesta nici n-a vrut să stea de vorbă cu trimişii răsculaţilor Atunci, oamenii şeyhulislamului şi gloata au cerut lui Kosem să-l aducă pe Mehmet, feciorul cel mai mare al sultanului, ca să-l facă împărat — Acela n-are decît vreo şapte ani! se nedumeri Ioana — Tot Mahpeyker va fi stăpîna, dădu s-o lămurească Mihnea — Numai că valide ajunge Turhan, şi atunci să vezi rîcă între cele două femei — Ai dreptate Bătrîna valide ce-a zis? o întrebă Mihnea pe Ilinca — Că nimeni nu s-a încoronat la geamie, aşa că i-a poftit pe răzvrătiţi la sărai — Atunci, n-am vreme de pierdut! sări tînărul — Să nu păţeşti ceva! se îngrijoră Ioana, fără să se gîndească la ea însăşi — Ba dimpotrivă, aş pofti să mi se întîmple ceva Dar bun! adăugă el rîzînd şi le părăsi pe cele două surori Sosind în fuga mare la moschee, dădu peste Tarhonci Ahmed-paşa, cu care se ţinea prieten, dar cel mai mult se bucură de întîlnirea cu bătrînul şeyhulislam Abdurrahim Efendi, fratele dascălului lui Turk Ahmed Lala — Fii binevenit, fiule! îl îmbrăţişa molahul Iacă, am socotit în ceasurile acestea de cumpănă că pe tronul slăvitului Osman-gazî este mai nimerit un copil, dar cu mintea întreagă şi cu sfetnici buni, decît un sultan diliu şi înconjurat de şarlatani — Nici că se putea mai bine gîndit, încuviinţă Mihnea, dar schimbarea să fie fără vărsare de sînge — Se-nţelege, şi pentru asta ar fi bine să-l însoţeşti pe Bektaş-aga la sultana valide şi să dai fuga să ne spui în ce ape se scaldă Nu trebuie să ne băgăm cu toţii în gura lupului Tu eşti ghiaur şi n-are să te ia în seamă Chiar să fi vrut să nu se ducă, Mihnea n-avea de ales, dar socotea că era cu mult mai bine să fie în preajma celor ce vor conduce ţara după înlocuirea lui Ibrahim Rămase cam fîstîcit cînd a văzut-o pe crunta Kosem înveşmîntată în negru şi însoţită de un hadîm de culoarea abanosului Părea mîhnită de cele ce se întîmplau, a încuviinţat schimbarea, însă a cerut ca fiul ei să fie lăsat cu zile Poate că a şi lăcrimat, dar sub felegea nu s-a putut băga de seamă Schimbarea padişahilor s-a făcut în faţa porţii Bab-i Saadet, unde fu scos tronul lui Osman şi, în uralele celor de faţă, cel de-al patrulea Mehmet se aşeză în el Prin ferestruicile ascunse de verdeaţă, cele două femei-mame, Kosem şi Turban, iscodeau fără să ştie una de cealaltă Era în cea de a optsprezecea zi a lunii lui Sa'ban ul-muazam din anul al Hegyrei, cînd frumosul băieţel zîmbea nevinovat supuşilor săi, printre care se afla şi beyul acela pribeag cu care se jucase de vreo cîteva ori în trecut În acelaşi timp, în odaia lui Ibrahim pătrunseră cu sila muftiul Abdulaziz însoţit de oşteni şi, după ce-l mustrară cu vorbe de ocară, îi cerură fostului stăpîn să-i urmeze în curte — Netrebnicilor! răcni acesta la ei Nu merg nicăieri! Am să vă ucid pe toţi, ticăloşilor Cum aţi cutezat să vă atingeţi de padişahul vostru? — Nu mai eşti tu! îl bruftului muftiul În cele din urmă îndărătnicul fu ridicat pe sus şi tîrît la picioarele tronului — Se cuvine a te închina prea luminăţiei-sale Mehmet-khan, îl povăţui cu glas blînd şeyhulislamul Copilul-împărat nu-l văzuse de multe ori pe tatăl său, iar cînd s-au întîlnit n-a auzit nici o vorbă bună din gura lui, aşa că se uită speriat cînd îl privi, iar acesta spumega de furie: — Am să-l agăţ în cîrlige şi pe el şi pe tîrfa de mă-sa! Pe toţi am să vă jupoi de vii, nemernicilor Să vină gealatul! La un semn al muftiului, cîţiva bostanci îl înşfăcară pe cel căruia i se supuneau fără cîrtire numai cu cîteva clipe mai înainte şi-l duseră tîrîş la Sercelar zindari, cum i se spunea „închisorii vrăbiilor” Cam în bătaie de joc, Bektaş-aga porunci să fie aduse lîngă el şi două roabe, după care fură zidite uşile şi ferestrele, lăsînd numai o mică deschizătură pentru hrană şi apă Tulburările păreau să se fi potolit după o vreme, cînd Mihnea se pomeni poftit în taină la bătrîna valide Se făcuse un bărbat chipeş şi multe inimi feciorelnice suspinau după el Nu părea a fi un neadevăr că se încurcase cu o soţie de-a lui Kenaan-paşa, ori cu sora sultanului, frumoasa Hanzade Dar nu pentru atîta lucru ar fi putut să fie chemat, adică să dea socoteală, aşa că se cam îngrijoră, dar totuşi se înfăţişă temutei sultane — Eu cunosc gîndurile tale de domnie şi sînt în stare să te ajut, dacă izbuteşti să te faci iubit de Turhan-sultan — Dar vru să se împotrivească tînărul pribeag — Nimic! Aşa cum i-ai sucit mintea lui Hanzade şi altora, vei putea şi cu Turhan, că femeie este Abia atunci ai să ajungi bey la Targoşta, dacă nu cumva îţi va plăcea mai mult la Alep Mihnea sărută poala veşmîntului validelei şi piecă destul de speriat, căci bănuia urzeala lui Kosem ca s-o doboare pe Turhan, făcînd-o de rîs ca ibovnică a lui Dar ce se va alege de el? Apoi s-a auzit că cineva ar fi vrut să-l scoată din temniţă pe Ibrahim Dacă va fi fost aşa sau nu, greu de spus Oricum, marele vizir Derviş Mehmet-paşa, în înţelegere cu şeyhulislamul, l-a silit pe gealatul Kara Ali să-l sugrume, după ce au dărîmat zidul Frumosul prinţ a izbutit să ajungă în preajma lui Turhan-sultana şi, după cîte se auzea, aceasta nu s-ar fi împotrivit farmecelor bărbăteşti ale pribeagului, numai că bătrîna valide n-a mai putut folosi nimic din ceea ce plănuise În zorii unei dimineţi pe cînd se îngîna ziua cu noaptea, cîţiva hadîmi şi albi şi negri pătrunseră în iatacul ei şi, fără să-i dea răgaz să se mai dezmeticească, o tîrîră în curte, unde o aşteptau bostancii Biata femeie nu apucase să pună pe ea nici un veşmînt ca lumea şi mai mult goală fu trîntită la pămînt, iar oştenii o izbiră cu picioarele Urletele ei de ajutor fură înăbuşite de o matahală de arap care o gîtui fără nici o milă, lăsînd-o să se zbată în mîinile lui vînjoase spre hazul celor de faţă Apoi, cînd nu mai rămăsese decît o zdreanţă omenească din cea care fusese cîndva „Faţa lunii” (Mahpeyker), copiliţa creştină Anastasia de altădată şi mai apoi atotputernica Kosem fu azvîrlită ca hrană peştilor din Bosfor, asemenea unei roabe Mai tîrziu avea să se spună că moartea fostei validele Kosem s-ar fi datorat în bună parte şi lui Mihnea, căci acesta îi mărturisise noii sale iubite ce urmărea soacră-sa, iar Turhan n-a stat pe gînduri să se apere Pribeagul ajunsese să fie temut de mulţi dintre curteni şi nu puţini îi căutau prietenia, dar în sufletul său era mîhnit, căci sultana nu s-ar fi împăcat cu gândul să-l trimită departe de ea, peste Dunăre, cum îi ajunsese la ureche dorinţa lui Mihnea Dragostea validelei îl ţinea departe de orice amestec în treburile ţării, şi el nu asta voia Dar nici să ajungă mare vizir nu-i surîdea, cu toate că îndrăgostita femeie nu s-ar fi dat în lături să-l ridice în cel mai mare rang al împărăţiei Iată însă că o nouă licărire de nădejde se ivi în sufletul tînărului cînd, în cea de-a şasea zi din Muharem ul-haram, anul al Hegyrei, adică septembrie , cum scria bailul Veneţiei către doge, a fost făcut mare vizir Koprulu Mehmet-paşa Se ştia prea-bine că noul sadrazam era un duşman înverşunat al prinţului Rakoczy, adevăratul stăpîn al ţărilor române, căci atît Gheorghe Ştefan cît şi Constantin Şerban nu-i ieşeau din voie Plecînd ardeleanul, oare nu i-ar fi putut lua locul? O singură strîngere de inimă ar mai fi avut, întrucît în haremul vizirului se afla şi prinţesa Hanzade şi se temea ca nu cumva acestuia să nu-i fie pe plac zvonul că a fost cîndva iubitul prinţesei Nu-i vorbă că şi cu Kenaan-paşa se cam stricase, aflînd că acesta ar fi vrut de fapt să-l ucidă în mai multe împrejurări, care i-au dat de gîndit, mai ales cînd i le spunea însăşi frumoasa Atiche, una din favoritele paşei Totuşi întîlnirea cu sadrazamul n-a putut fi înlăturată, dar, spre marea-i uşurare, s-a desfăşurat cam pe placul lui — Ce părere ai, beyule, despre Rakoczy? l-a întrebat paşa de-a dreptul — Un mare ticălos! răspunse scurt Mihnea — Aferim, zîmbi Kopriilu, sfredelindu-l cu privirea De ce nu-l suferi? — Îi vîntură mintea la mărire şi neascultare Vrea să ajungă craiul Lehistanului — Şi ce-ţi pasă ţie? — I-ar tîri şi pe ulaci alături de el, iar aceştia sînt neamul meu — Hm! mormăi din ce în ce mai mulţumit marele vizir Tu ce ai face în locul meu? — L-aş lipsi de sprijinul celor doi voievozi şi aş pune în locul lor un om de credinţă — Unul singur?! se miră paşa Asta ar însemna să le unesc puterea ulacilor — Nu, dacă domnul ar fi credincios Porţii — Tu ai fi acela? — De ce nu? Marele vizir păru a chibzui cele auzite, dar după cum se uita nu părea încîntat — Te cam bate gîndul blestematului de Mihaly, cel care a cutezat să le strîngă pe toate trei într-o singură ţară, şi nu-i bine, beyule Să zicem că tu ai fi de bună credinţă, dar cei ce vor veni după tine? Ar însemna să pierdem chelarul împărăţiei, căci zurbagiii de ulaci s-ar sumeţi dacă ar fi toţi laolaltă Mihnea nu răspunse şi plecă privirea, dîndu-şi seama că prea se zorise să-şi dezvăluie gîndul Acuma s-ar fi putut să piardă tot Însă marele vizir trecu peste cele spuse şi urmă liniştit: — La Yaş am găsit eu omul potrivit şi, dacă mă încred în tine, înseamnă că şi la Targoşta am un credincios — Se-nţelege preaslăvite! se grăbi Mihnea să îngenuncheze, de parcă l-ar fi căftănit pe dată domn Jur credinţă desăvîrşită — Şi ascultare fără crîcnire! adăugă sadrazamul — Întocmai! — Atunci vreau capul lui Rakoczy, cînd ai să ajungi domn Nu cumva să uiţi că acesta îi preţul căftănirii tale — Aşa voi face! Paşa zîmbi ciudat şi bătu din palme Cînd intră paicul, zise: — La Edi Kule cu el! şi-l arătă pe Mihnea, care înmărmuri CĂI BĂTUTE DEGEABA MARE DEZNĂDEJDE Îi CUPRINSE PE FUGARI, căci la Silistra era Siavuş-paşa atotputernic şi ei ştiau prea bine că acesta îl ajutase pe Constandin-vodă, aşa că nu se puteau aştepta la mila lui Dar uimirea lor nu mai cunoscu margini cînd se văzură dezlegaţi şi, după ce-şi primeniră veşmintele cu altele, curate fură poftiţi de către însuşi silihdarul, ca nişte oaspeţi de seamă Foarte adevărat că paşa a ţinut să facă deosebirea de rang şi numai pe trecătorul domn de răscoală îl ţinu la masa lui, dar nici ceilalţi n-au fost ţinuţi mai prejos Însă în preajma turcului se afla un domnişor pribeag, pe nume Radu, care se dădea drept fecior al fostului domnitor Leon-vodă Tomşa, şi Siavuş-paşa ţinea să se laude cu obraze alese la curtea lui Multă vreme n-avea să ţină această purtare a seraskerului, fiindcă după un chiolhan de pomină, care ţinu vreo trei zile, la Dridov, pe malul Prahovei, cei trei prinţi biruitori îşi aduseră aminte de răzvrătitul fugar Constandin-vodă se socoti cel mai potrivit să i se dea lui prinşii, aşa că în vreo trei rînduri îi trimise paşei solie cu daruri bogate, dar acesta nu se învoia nicicum, mai ales că domnul îi cerea pe toţi pribegii laolaltă Tînărul Radu nu fusese în răscoală şi ceruse sprijinul cu multă vreme mai înainte, cît despre Hrizea, Siavuş-paşa îl ţinea drept domn adevărat, din care pricină nu se socotea îndreptăţit „să facă de capul lui” nimic Făgăduise că va cere părerea Porţii, dar aceasta întîrzia să şi-o spună De fapt fălosul dregător nici nu se gîndea să amestece pe cei de la sărai, dar nădăjduia că cei pe care pusese mîna din întîmplare ar fi putut să-i aducă bani buni, şi nu s-a înşelat Cînd, voievodul, care se zgîrcea să-şi plătească oştenii, a numărat douăzeci şi cinci de mii de ducaţi de aur, la strălucirea lor, Siavuş-paşa a uitat de toate Pe dată prinşii au fost cetluiţi din nou în fiare, dar acum şi pribeagul domnişor Radu, după care i-a trimis pe jos la Dridov, unde încă mai chefuiau biruitorii Mare bucurie pe Constandin-vodă, cînd dădu ochii cu fostul său vel-spătar Îl scuipă în plin obraz, rînjindu-i: — Te sumeţeşti să-mi iei locul, Iudo? Am să-ţi fac pielea nojiţe de opinci pentru mocofanii tăi, cîine! I se urcase furia la cap şi dădu să-l pălească cu topuzul, dar însuşi craiul Rakoczy se împotrivi: — Pe acesta îl vreau eu! De voie, de nevoie, Constandin-vodă înghiţi în sec spre a nu spune o vorbă de ocară, apoi, după ce se mai potoli, cu glas smerit îl întrebă pe principe dacă măcar pe Radu ar putea să-l atîrne în ştreang Acesta se uită la flăcăiaşul care tremura ca varga, cu toată zăpuşeala verii Era frumos şi gingaş ca o fată dar nu se făcea să-şi mînie prea rău tovarăşul de luptă, mai ales că acesta dăduse bani grei pentru răscumpărarea lor de la turci — Să fim iertători, măria-ta! zîmbi prieteneşte Rakoczy închinîndu-i un pocal Mai bine retează-i vîrful nasului şi lasă-l să meargă în plata domnului, că nu ţi-o primejdui nicicînd domnia Pe Hrizea însă îl vreau nevătămat! „Aha! Are să-l chinuiască acolo, la Bălgrad, cum se pricep ei mai bine Nu-i rău! Merită, ticălosul!” îşi zise voievodul Apoi îşi trase hangerul de la brîu şi, făcînd semn oştenilor ce ţineau braţele tînărului pribeag, cu o mişcare fulgerătoare îi tăie nasul, umplîndu-i faţa de sînge — Acum, m-am răcorit! făcu el Puteţi să-i daţi drumul să se ducă unde o pofti, dar nu în ţara domniei mele Ai auzit, flăcăiaşule? De te mai prind, nu mai am ce-ţi tăia decît capul! Lipseşti din ochii mei! Veni apoi rîndul celorlalţi prinşi, şi de cum îi văzu pe căpitanii Gheorghe şi Dupoiul îi crescu din nou furia, dînd să-i ia la bătaie Dar de data aceasta îl întîmpină Ştefan-vodă, cutezînd să i se aşeze în faţă — Nu cumva pe aceştia îi pofteşti măria-ta? zîmbi el strîmb către celălalt tovarăş de luptă — Ca oaspete al măriei-tale, se cuvine să-mi îngădui şi mie să aleg pe cine-mi place Şi apoi nu uita că unul dintre ei e supusul domniei mele! Vorbele voievodului moldovean nu-i prea fură pe plac, dar prietenia lui era mai presus de toate, aşa că nu voia să o piardă — Mă rog, ia-i! făcu din mînă Constandin-vodă Îndată fură duşi cei doi veri şi daţi pe seama oştenilor moldoveni, iar domnul muntean nu se alese decît cu un vîrf de nas, care-l costase douăzeci şi cinci de mii de ducaţi de aur Cam scump! Măcar dacă ar fi putut să-l aibă pe căpitanul Gîdea, care fugise şi el cu ceilalţi, dar acesta se turcise şi paşa nu l-a mai dat înapoi Rămînînd iarăşi numai petrecăreţii meseni, cele întîmplate fură date uitării şi voia bună se întinse în rîndurila tuturor oştenilor, care se înfruptau mai puţin, dar erau la fel de bucuroşi de izbîndă A doua zi, măria-sa Ştefan-vodă pofti să stea de vorbă cu fostul său medelnicer numai între patru ochi, aşa că-i fu adus în cort legat-cobză — Ai cam încurcat-o, boierule! zîmbi el către Dupoiul Şi aici să te dezleg nu pot acuma Ce să fac dacă te-ai apucat de răzmeriţe pe unde te-am trimis? rîse Vodă cu bunăvoinţă — Ba am ajuns şi căpitan de răscoală, măria-ta! răspunse Dupoiul, fără să pară deloc speriat de mustrarea domnească — Nădăjduiesc că nu te-a simţit nimeni? — Nici chiar neamurile mele, necum Hrizea sau ceilalţi — Atunci îi bine! N-a prea ieşit precum am vrut, dar, oricum, se cheamă că vecinul meu nu mai are oaste, nici bună, nici rea Curînd are să vină vremea să unim ţărişoarele astea, căci nu vor mai găsi ei domn în Tîrgovişte şi — Am auzit că ar mai fi unul prin Istambul, măria-ta, îi luă vorba Dupoiul, cu destulă cutezanţă — Arbănaşul, ori fecioraşul lui? întrebă batjocoritor Vodă — Pe lîngă aceia, doamne! Băiatul cel mic al răposatului Radu-vodă Mihnea — Om vedea noi! mormăi Ştefan-vodă Nu-l îngăduie craiul! Totuşi o umbră de îngrijorare se strecură pe faţa voievodului, dar îi trecu la fel de repede cum îi venise — Deocamdată ai să te duci în Moldova, tot aşa, legat, ca să nu dăm de bănuit Apoi, de cum ajungi la Crăciuna ai să treci muntele şi caută să-l scoţi pe Hrizea din mîinile lui Rakoczy Mai cu seamă fă-l să poftească iarăşi domnia Nu uita ce-am vorbit! — Prea-bine, milostive stăpîn, dar am şi eu o rugăminte — Spune! — Porunceşte, măria-ta, ca văru-meu Gheorghe să vină cu mine — I-ai spus ceva? — Nimic, dar e cumătru cu Hrizea şi are să se bucure şi unul şi celălalt cînd s-or întîlni Apoi îi neam de-al meu! — Bine! încuviinţă Vodă Pînă la Crăciuna însă are să fie şi el legat, cum am hotărît Acolo veţi fugi şi treaba domniei-tale cum te-i descurca în Ardeal Pînă în seară, cei doi veri zăceau ca doi berbeci duşi la înjunghiere într-un car pe drumul spre Moldova Ajunşi la Crăciuna, pîrcălabul citi răvaşul trimis de voievod prin miaşul călăraşilor de Galaţi, care-i adusese pe prinşi şi-i luă cu el deoparte Rămaşi numai între ei, acesta le tăie legăturile şi, sub ochii uimiţi ai căpitanului Gheorghe, le aşternu o masă îmbelşugată Cît pe ce să-i rămînă îmbucătura în gît, cînd mai văzu că-i dădu lui Dupoiul şi o pungă cu bani, care nu păreau a fi puţini — Visez, oare? se frecă el la ochi — Ţi-oi spune mai multe pe drum, dar acuma va trebui să ne furişăm cît mai nebăgaţi în seamă, ca să trecem muntele — În Ardeal? — Îhî! Nu la fel se purtă craiul Rakoczy cu prinsul său, de care părea să fi uitat Cînd să intre peste hotarul ţării, generalul Kemeny îi aduse aminte de Hrizea şi-l povăţui să nu se mai încurce cu el, ci să-l tragă în ţeapă chiar acolo — Ar trebui ca alteţa-voastră să facă asta cît mai repede şi fără tărăboi, căci Hrizea a fost tare îndrăgit de seimeni şi darabani Chinuindu-l — Dar cine ţi-a spus ţie, dragă Ianos, că am asemenea gînd? Ai să vezi ce fac cu el! Într-adevăr, ajungînd la Bălgrad, Hrizea fu slobozit şi găzduit în casa unui bogătaş grec, care se purtă cu el ca şi cu un oaspete de seamă Sărmanul de el nici nu se mai mira de cîte i se întîmplau de la o vreme Ba cetluit în fiare, ba cinstit la masă ca un voievod, ori ameninţat mai apoi cu moartea Era mai îngrijorat de soarta familiei lui, pe care o trimisese înainte de bătălie la Sibiu şi nu mai ştia nimic de atunci Plîngîndu-se gazdei sale, fu întâmpinat cu o neaşteptată înţelegere: — De ce nu trimiţi, domnia-ta, vorbă să vie aici, că doar îs numai la doi paşi? — Mi-e oare îngăduit? — De ce nu? Cine să se împotrivească unor lucruri fireşti? Două săptămîni mai tîrziu putu să-şi îmbrăţişeze soaţa şi fiii în ospitaliera casă a grecului, dar asta îl cam puse pe gînduri, căci nu putea crede că nu i se va cere nimic în schimb Prea era mare bunăvoinţa — O fi vreun om cumsecade, îşi dădu cu părerea Frăsina — Mai curînd sînt o nadă pentru cineva, dacă nu o ameninţare pentru vodă-Constandin — Mai ştii!? — Numai că eu aş vrea să se lămurească lucrurile şi, cum nu avem bani, poate m-ar lua în slujba lui L-aş sluji cu credinţă — Am auzit că au şi fost năimiţi, cu leafă bună, peste cinci sute din foştii noştri seimeni şi darabani — Se poate Doar înainte de luptă le-a făgăduit celor care trec de partea lui, însă pe atunci aveau un stăpîn, cîtă vreme azi năpădesc Ardealul — Mai curînd are să-i ducă în Lehia, căci se spune că un mare război va porni împotriva acesteia Hrizea nu aflase nimica pînă acum, dar spusele femeii îl cam puseră pe gînduri Dădu din cap a părere de rău şi zise: — Nu face bine dacă se încaieră cu creştinii, în loc să stea în faţă turcilor Eu însă n-am căderea să-i judec faptele, că m-a scăpat de la moarte — Şi tot mulţumită lui, ne aflăm iarăşi laolaltă — Dar departe de casă! oftă Hrizea — Oricum, sîntem printre românii noştri, răspunse jupîneasa Ce ne-am fi făcut dacă ar fi trebuit să-ţi luăm urma prin Alep, ori cine ştie unde prin Anatolia? Să nu cîrtim împotriva soartei, care ne-a fost prielnică pînă acum Soţul zîmbi cu amărăciune, căci vorbele nevestei nu prea erau potrivite după cîte pătimiseră şi nici o licărire de noroc nu se întrezărea Rău n-o duceau cîtă vreme erau împreună, ba li se îngăduia să le vină şi prietenii, ca foştii lui căpitani Gheorghe şi Dupoiul Întîlnirea cu ei a fost o mare mîngîiere şi mai în fiecare zi stăteau la sfat, punînd ţara la cale, de multe ori fiind de faţă şi localnicul Ion Bălgrădean, naşul medelnicerului moldovean Lui Hrizea îi plăcu tînărul acela suriu şi dintr-o bucată, iar cînd auzi primejdia de a-şi lăsa legea românească, dacă ar fi vrut să se ridice în rang, îi spuse de-a dreptul: — Ar trebui să ni te alături nouă Nicicum să nu te lepezi de obîrşia noastră veche, cu care ne mîndrim Dacă mai ajung o dată în fruntea unei oaste româneşti, acolo ţi-e locul! — Ba să ajungi iarăşi domn, măria-ta! îi ură Dupoiul Ţara înarmată te-a făcut, şi nu trebuie să dai înapoi — Deocamdată astea sînt numai vise, prieteni, oftă Hrizea Eu numai că nu sînt ferecat în lanţuri, ca mai înainte, dar nici în oraş nu prea am cum să mă mişc fără însoţitori de-ai prinţului Bine cel puţin că nu dorm cu mine în odaie Cît despre bani, ce să vă mai spun? Dacă am avut cîte ceva pînă acum, am cam dat de fundul sacului — Oare gazda măriei-tale nu te-ar putea ajuta? întrebă Bălgrădean La noi este cunoscut ca un mare bogătaş şi cămătar lacom Poate se ispiteşte să-ţi împrumute ceva bani După povaţa ardeleanului, Hrizea aduse vorba grecului şi acesta nu-i răspunse nici da, nici nu, cerînd răgaz de gîndire vreo cîteva zile În răstimp sosiră cîţiva oşteni care-l duseră la palat, unde prinţul îl primi cu cinstea cuvenită unui boier de neam mare, dar nu ca voievod — Poate n-ai aflat că mulţi mă sfătuiesc să-ţi tai capul, boierule, îi zise Rakoczy, zîmbindu-i cu prietenie Cică astfel aş scăpa de grija domniei-tale, dar şi de o cheltuială — Cum vă este voia, alteţă, căci eu nu sînt decît un neputincios prins în mîna voastră, care aţi avut bunăvoinţa să mă lăsaţi cu viaţă, şi asta n-am s-o uit — Vezi, tocmai pentru aceia va trebui să-ţi arăţi mulţumirea şi să mă ajuţi în războiul pe care-l pregătesc Cred că ai auzit de asta, nu? — Da, într-adevăr, şi cu dragă inimă îmi pun braţul în slujba alteţei-voastre — Nu numai de braţ am trebuinţă, ci mai ales de bani — Dar eu, sărmanul, n-am o leţcaie — Poţi face rost! Şi asta cît mai curînd! Cînd îmi aduci o sută de mii de ducaţi? Hrizea rămase năucit Atîţia bani n-ar fi izbutit să-i dea, nici dacă şi-ar fi vîndut toate moşiile din ţară, cu conace şi acareturi, dar printre străini?! — Alteţa-voastră ilustrisimă Nădăjduiesc să nu fi priceput bine tălmaciul, căci o sută de mii — Ba-i bine! Săptămîna cealaltă te aşteaptă trezorierul meu să-i aduci I-am şi dat poruncă! Hrizea fu scos de la Rakoczy susţinut de oşteni, căci începuse a se învîrti încăperea cu el, şi cînd ajunse acasă le povesti alor lui, încă nedumerit dacă nu cumva se înşela Jupîneasa mea zicea că-i „om cumsecade” Pentru asta s-a purtat frumos, ca să mă jupoaie Asta-i omenia lui! — Măria-ta, zise Gheorghe Dacă îmi este îngăduit, aş întreba şi eu: cîţi bani i-ai cerut grecului? Hrizea îl privi o clipă, după care se lovi cu palma peste frunte — Ai dreptate, Gheorghiţă! Taman o sută de mii ticălosul! Pentru aceea mi-a cerut răgazul, ca să se ducă la Rakoczy să-i spună Nemernicul! — Acuma ţi i-ar da, măria-ta! zîmbi cu înţelesuri Bălgrădean — Liftă spurcată! sări şi Dupoiul Ar trebui strîns de gît! — Tocmai asta n-o putem face! răspunse Hrizea, dar nu se ţinu să nu suduie în gura mare — Trebuie să fugi, măria-ta! zise deodată Bălgrădean Eu îl ştiu pe Rakoczy destul de bine Dacă i-a intrat ceva în cap, nu se lasă Are să te facă să iei banii grecului, ca să-i dai lui — Unde să mă duc?! — Acasă! Adunăm pe toţi cei care vor să ne urmeze, şi sînt destui de mulţi! se lumină Gheorghe S-or mai strînge şi pe drum, numai să ne vadă că plecăm — Ca să nu mai spun că dincolo de munte au să treacă de partea măriei-tale toţi nemulţumiţii, fie oşteni, fie boieri, adăugă Dupoiul — E lucru cam cu primejdie, dădu din cap a îndoială Bălgrădean Nu zic că n-au să vină oşteni, dar vom fi prea puţini — Asta înseamnă că vii cu noi? îi luă vorba Hrizea — Cu dragă inimă, dar nu aşa, la întîmplare Să chibzuim dacă e bine să treci munţii în gura lupului, cum s-ar zice Măria-ta ar trebui să pîndeşti în preajmă, prin ţara Făgăraşului, şi numai cînd este adunată oaste, în bună rînduială, să porneşti făţiş la luptă — Dacă nu-i măria-sa de faţă, oştenii n-au să ne urmeze! zise Gheorghe Deocamdată nu-s ei prea mulţi, dar, dacă au să-şi vadă voievodul, se vor îmbulzi să-l urmeze — Cam pe cîţi te bizui, cumetre Gheorghe? întrebă Hrizea — Pentru început, cam la vreo două sute — Socot că n-ar fi rău să-i trecem pe aceştia pe la Cîineni şi să-i adăpostim la vreo monastire din Oltenia La Bistriţa, de pildă, al cărei egumen îmi este ceva neam mai îndepărtat şi n-are să ne vîndă nimănui Şi mai apoi, se cheamă că vom fi în ţară unde vom putea strînge oaste Afară de asta, eu aş putea să merg cu o parte din oameni la conacul clucerului Cârstea Cornă-ţeanul, nu departe de Cîineni, şi de acolo aş putea iscodi mai lesne ce se petrece peste Olt Toţi încuviinţară gîndurile lui Hrizea, mai puţin Bălgrădean, care dădu iarăşi din cap a îndoială: — Mai curînd aş zice ca măria-ta să rămîi în Ardeal, fie şi la saşi, unde ai găsi bani cu împrumut; iar cînd s-or strînge vreo două-trei mii de oşteni — Ba nu, dragul meu, se împotrivi Hrizea Rakoczy va pleca împreună cu oastea în Lehia şi n-are să-l mai poată sprijini pe Constandin-vodă Cît despre oştenii lui Vodă, e de-ajuns să trimit cîţiva oameni printre ei şi ni se vor alătura pe dată — Mă rog, aşa să fie! mormăi Bălgrădean Cum ne-o fi norocul! Nu mai zic nimic! — Noi ni-l facem, Ioane, păcătosul ăsta de noroc! îl bătu Hrizea voios pe umăr Eu am să încerc să-l duc cu vorba pe Rakoczy şi să-i cer alt soroc, răstimp în care am putea fugi pe furiş Ce credeţi? Erau tare încîntaţi de cele plănuite şi chiar şi bănuitorul Bălgrădean, păru a se îndupleca De aceea la începutul săptămînii ce a urmat, Hrizea n-a mai aşteptat să fie chemat la palat, ci s-a înfăţişat de capul său Rakoczy însă nu-l primi, ci-i trimise vorbă să lase banii şi să plece unde îi va fi voia — Nu i-ai adus?! se miră tezatirarul Eu n-am ce-ţi face, boierule, dar bine nu va fi Aşteaptă porunca alteţei-sale Hrizea crezu că avea să fie chemat de astă-dată ca să fie mustrat, cu toate că îşi pusese în gînd să mai ceară îngăduinţă cel puţin o lună de zile Avea să asculte cu umilinţă toate cele ce i se vor spune, din păcate n-a mai apucat, fiindcă oştenii înarmaţi l-au înconjurat pe dată şi aproape că nici nu şi-a dat seama cînd a fost întemniţat ÎNFRICOŞĂTOAREA PREVESTIRE ODAIA ÎN CARE FUSESE ZĂVORlT MIHNEA nu era chiar aşa de înspăimîntătoare, ba, la drept vorbind, nici nu semăna a temniţă, încît aproape nu-i venea a crede că se afla la faimoasa Edi kule De la temnicer aflase că în acelaşi loc zăcuse ani de-a rîndul şi fostul domn al Moldovei, Vasile Lupu, duşmanul său de moarte, dar că fusese slobozit de curînd la casele lui din oraş Asta nu i-a mai fost pe plac, apoi, dacă şi el ar fi rămas vreme îndelungată în prinsoare, tinereţea i s-ar fi risipit în vînt şi toate planurile lui de mărire prăbuşite — Văd că vorbeşti româneşte, zise el către temnicer Cum te cheamă? — Păun, măria-ta, răspunse slujitorul — De mult n-am mai auzit vorbindu-se pe limba noastră Stai în oraş? — Şi da şi nu — Esti si tu, cumva, osîndit? — Ba am venit de bunăvoie, ca să te slujesc pe măria-ta — Pentru ce îmi spui întruna aşa? se miră Mihnea — Fiindcă ai să fii domn al Munteniei, măria-ta — Chiar crezi? Nu vezi că sînt întemniţat aici? — Aşa se pare, dar noi am aflat că sadrazamul te-a pus numai la încercare Azi-mîine te va căftăni voievod — Ia stai! Auzit-am oare bine că ai zis „noi”? Ce să înţeleg? Păun îşi muşcă buza, căindu-se că se cam grăbise cu vorba, dar nu mai putea da înapoi, aşa că-i mărturisi „stăpînului” său cîte ceva, dar fără să numească pe careva dintre dregători — Vezi, măria-ta, eu nu sînt în stare să te lămuresc, însă au să vină maimarii mei de la Tîrgovişte şi atunci — Cine-s aceia? — Nici eu nu-i ştiu — Minţi! — Tot ce se poate, zîmbi slujitorul După felul cum îi răspundea, Mihnea pricepu că n-avea să scoată mare lucru de la el, dar şi că nu era ceea ce voia să pară De mirare că izbutise să se bage în temniţă, ca să fie în preajma lui, şi nu numai ca să-l slujească — Totuşi, dacă sadrazamul nutreşte alte gînduri faţă de mine? iscodi Mihnea — Am fi aflat şi te-am fi scăpat Avem un om de nădejde la sărai, care ştie tot ce se petrece — Pe acesta îl pot afla? — Cred că da Este marele dragoman Nikusios Panaiotakis Şi va trebui să-ţi mai spun şi despre cămătarul Costas Petridis, care va da banii pentru înscăunarea măriei-tale — Chiar aşa? Toate le-aţi pregătit, fără să fiu întrebat? — Nu ne îndoim de măria-ta, căci eşti nepotul lui Lambrakis — Dar fiul lui Radu Mihnea, din stirpea Basarabilor şi Corvineştilor? — Sîngele elen îşi va spune cuvîntul pînă la urmă, zîmbi iar Păun Noi nu ne înşelăm niciodată — Aşa credeţi VOI, întări Mihnea cam înciudat Slujitorul nu răspunse, ci rămase tăcut o vreme, dîndu-i răgaz prinsului să se învîrtă prin odaie Mai pe urmă, domolindu-se, Mihnea se puse la o măsuţă şi-l pofti pe Păun să se aşeze în faţa lui — Nu se cade, doamne, se împotrivi acesta — Să lăsăm masca, prietene! Cred că de fapt nu eşti slugă şi încep să mă îndoiesc chiar că eşti român Nu-i aşa? Faţa lui Păun se lumină şi cu acelaşi zîmbet şăgalnic primi să şadă — După cîte văd, nu voi mai avea ce ascunde, cîtă vreme măria-ta ai început să ghiceşti Într-adevăr mă cheamă Pavos, adică păun pe româneşte, şi deocamdată, cu voia măriei-tale, aşa voi rămîne o vreme — Atunci socot că ştii ce mi se cere în schimbul prieteniei voastre? — Tot neamul nostru o ştie! Vrem să facem din nou împărăţia Bizanţului şi, după părerea areopagului — Aşadar, este şi aşa ceva? îl opri Mihnea Cine conduce sfatul acesta? — Iar m-a luat gura pe dinainte, rîse Păun, însă tot va trebui să afli că măria-ta eşti cel mai nimerit ca bazileu al nostru De astă-dată rîse Mihnea batjocoritor şi se ridică în picioare, prefăcîndu-se înveselit — Nici prin cap nu mi-ar fi dat asta, omule! zise el Dacă am dorit ceva în viaţă, a fost să fac din nou Dacia, ori barem ţara voievodului Mihai al nostru, şi nu să mă amestec cu voi — Asta vrem şi noi, răspunse încet Păun, rămînînd pe scaun — Păi nu spuneai — Pentru început ne trebuie o Dacie puternică, şi cu ajutorul ei vom izgoni pe osmanlîi din Balcani — Cum s-ar zice începutul de drum să-l facem împreună? — Ba împreună pînă la capăt, doamne! Noi nu ne dăm înapoi de la nimic — Şi dacă nu primesc însoţirea voastră? — Temniţa asta are şi încăperi lipsite de lumina zilei, şi despre care se uită cu uşurinţă — O ameninţare? — Nu! O prevestire — Dar ce va zice Koprulu? — Va afla că ai sărit peste ziduri şi ţi-ai pierdut urma În loc să se înfurie, Mihnea simţea dorinţa să vorbească şi mai mult, mai cu seamă că unele plănuiri greceşti i-ar fi fost pe plac Să se fi văzut mai întîi pe tron, că pe urmă avea el să facă după cum îi va fi voia Totuşi vru să-şi dea seama ce ar face grecii dacă şi-ar încălca învoiala mai apoi, aşa că zise zîmbind: — O dată ajuns domn al Daciei, cine mă va împiedica să vă dau în vileag la Poartă şi să mă scap de voi? — Te-am ucide, măria-ta, cînd nici nu te aştepţi — Tu ai face-o? — Dacă-i poruncă — Hm! După cum văd, nu prea am de ales Cel mult să-i mărturisesc totul marelui vizir, cînd mă va chema pentru căftănire — Nu te-aş sfătui, doamne, cîtă vreme ai avea în noi numai prieteni de nădejde Din nou se făcu tăcere, căci Mihnea nu mai ştia ce să spună şi, în afara căpeteniilor din umbră, dibuise gîndurile grecilor Cam începuse să se şi împace cu gîndul unei asemenea întovărăşiri, numai să se vadă scăpat din blestemata de temniţă Nu păru prea încîntat cînd auzi că va trebui să ia cu sine, în Muntenia, cît mai mulţi greci, fiindcă se ştia că românii nu-i aveau la inimă, de cînd se aciuaseră pe la ei, sufocîndu-i Apoi s-au scurs mai multe săptămîni, în care Mihnea îşi pierduse răbdarea şi ar fi fost în stare să jure supunere totală acelui „areopag”, numai să se vadă liber În răstimp pusese la cale cu Păun o seamă de lucruri şi s-au sfătuit ce purtări va avea faţă de turci, de îndată ce va fi slobozit şi mai pe urmă la Tîrgovişte Nu-i mai vedea cu ochi răi pe cei care se amestecau peste el, ci îi socotea de pe acuma prieteni, cînd se pomeni chemat la marele vizir Fu scos din temniţă de parcă era un oaspete de seamă, aducîndu-i-se chiar calul lui de acasă, şi întovărăşit asemenea unui dregător, ceea ce era un semn bun pentru Mihnea Pătrunse în arz odasi şi îngenunche în faţa lui Koprulu-paşa, ducîndu-şi mîna dreaptă la inimă — Ridică-te, beyule! zise acesta mîngîind şiragul de mătănii ce-l avea în mîini Ai avut vreme destulă să chibzuieşti la cele ce am vorbit mai zilele trecute? Mihnea ar fi vrut să-i răspundă că trecuseră mai multe luni, cît zăcuse la Edi Kule, dar se răzgîndi şi încuviinţă tăcut din cap — Nădăjduiesc să ţii minte că din temniţă te-am scos ca să te fac domn şi, dacă n-ai să-mi fii slugă credincioasă, te voi aduce îndărăt, dar cu mult mai jos decît ai fost Cred că pricepi! — Da, stăpîne! — Atunci îţi va fi bine, mai cu seamă că tot ce vei face va fi numai ca să-mi trimiţi aici capul lui Rakoczy Apoi, să nu asupreşti prea mult raialele împărăţiei, căci bani ai destui, dar nici să întîrzi cu haraciul, fiindcă haznaua este goală mereu Cît despre bazaconiile acelea cu ţara mare a ulacilor, să nu-ţi mai vină în minte! — Nici nu mai ştiu de ele, luminăţia-ta! — Se vede că ţi-a priit şederea la Edi Kule, şi asta nu-i rău deloc Acuma te vei duce acasă şi să nu pleci nicăieri, fiindcă foarte curînd trebuie să te înfăţişezi preastrălucitului padişah, ca să-i săruţi papucul şi să capeţi firmanul de domnie — Prea-bine! încuviinţă Mihnea Dar am îngăduinţa să primesc oaspeţi? — Pe cine?! — Dacă s-or ivi cumva, bîigui prinţul, dîndu-şi seama că întrebarea nu era binevenită — Nimeni să nu-ţi calce pragul! Chiar dacă ar fi sultanul însuşi, ori mama lui, adăugă vizirul, după ce se oprise o clipă Cred că mă înţelegi că cei de la sărai nu trebuie să afle nimic despre tine şi mai ales pe unde ai umblat în acest timp — Mă gîndeam la nişte cămătari, cu care va trebui să mă învoiesc pentru bani de cheltuială — Ei bine, aceia sînt slugi şi n-am nimic împotrivă, dacă socoţi că moştenirile tale nu-s destule Se vedea cît-colo că marele vizir nu voia să se mai întîlnească cu Turhan-sultana, dar n-avea nimic de spus dacă făcea rost de bani cît mai mulţi — Şi mai ales nu uita că eu te-am făcut domn! adăugă paşa JERTFA CEA MARE ABIA DUPA VREO DOUĂ SĂPTĂMÎNI de la plecarea prinţului la război cu leşii, Bălgrădean izbuti să dea de urma lui Hrizea Acuma stăpînea ţara un fost român, Acaţiu Barcsay, şi se gîndea că ar mai putea nădăjdui, dar Frăsina îşi dădea cu pumnii în cap că nu apucaseră să fugă din vreme — Cine ştie cînd are să se mai întoarcă Rakoczy de pe acolo, se căina ea Uite că toamna e pe ducă şi noi tot pribegi şi amărîţi sîntem Nu mai avea pe lîngă ea decît pe ginerele lui Cheoaşcă, credinciosul lor cumătru Gheorghe-căpitanul, şi pe ardeleanul Bălgrădean Cel de al treilea prieten, Vasile Dupoiul, de cum auzise cele întîmplate a şi apucat calea Moldovei, făgăduind sprijinul lui Ştefan-vodă Numai că războiul îi cam încurcase iţele şi se vede că din pricina asta întîrzia să se întoarcă cu vreo veste Iarna pîndea să năpădească plaiurile ardelene şi să acopere pămîntul cu mantia ei de omăt, iar sărmana femeie mai că-şi pierduse orice nădejde, cînd, în ultima săptămînă din postul Crăciunului, Bălgrădean veni tot într-un suflet să-i spună: — Barcsay s-a învoit să-l îngăduie pe soţul domniei-tale, cinstită jupîneasă Se pare că în prima zi a sfintei sărbători avem să-l vedem — Înseamnă că stăpînul de astăzi încă mai are ceva simţire de român, se bucură căpitanul Gheorghe, care era de faţă — Mai curînd cred că s-o fi temut să nu moară în temniţă, pînă să se întoarcă prinţul! răspunse batjocoritor Bălgrădean Cunoştea el prea bine ce fel de oameni erau aceia care se lepădau de neamul lor, dar apoi nu mai suflă o vorbă, căci află că însuşi baronul Borlovany se rugase pentru Hrizea Aşteptară nerăbdători vesela prăznuire şi, cu adevărat, Hrizea fu adus în lanţuri la biserica ortodoxă de lîngă malul Mureşului Avea pletele şi barba pieptănate cu îngrijire, era curat îmbrăcat, dar zornăitul fiarelor de la mîini şi de la picioare o făcu pe Frăsina să hohotească în plîns Pe dată fu urmată de copii şi de mai toate muierile din sfîntul lăcaş, de parcă ar fi fost la o înmormîntare Vru să-l îmbrăţişeze pe nefericitul ei bărbat, dar Bălgrădean o ţinu de mîini, şoptindu-i: — Nu cumva să ne dăm în vileag simţămintele, mai ales plănuirile noastre, ca să nu-l mai lase şi altădată Mai bine să ne arătăm înfricoşaţi şi supuşi, bucuroşi de mica înlesnire, că pe urmă vom mai vedea noi ce va fi Povaţa îi fu ascultată şi se dovedi de folos, căci şi în celelalte duminici ori sărbători Hrizea fu adus în faţa altarului de lemn zugrăvit cu chipuri prelungi şi schivnice, ca să-şi uşureze sufletul Cu vremea începu a se mai împlini la obraz, de cînd îi vedea pe ai săi, şi nu o dată le zîmbea încurajator Nici paznicii nu mai erau aceiaşi şi se făceau a nu băga de seamă că cei din familia prinsului îl ţineau de mîini, pe ascuns, în vremea slujbei Lanţurile însă îi rămîneau, ca o nedorită podoabă Prin preajma Bobotezei, pe un ger de crăpau ouăle de corb în cuib, sosi la Bălgrad şi Vasile Dupoiul Înfrigurat şi ostenit după lunga lui călătorie, la o ulcică de vinars fiert şi îndulcit cu miere de albine, îşi dădu drumul la gură: — Iacă, cinstită jupîneasa Frăsina şi tu, vere Gheorghe, şi tu, năşicule, aflaţi de la mine că eu nu sînt ce par a fi — Săracul! şopti Bălgrădean la urechea căpitanului Gheorghe Se vede că l-a ciupit rău frigul — Ori ţuica! fu de părere Gheorghe, căci simţea şi el băutura furnicîndu-i prin vine — Zău că nu vă mint! urmă moldoveanul Cu toate că n-ar trebui să vă spun, eu mă încred în voi Bănuiţi oare cum am cutezat să mă duc la domnul Moldovei? Fiindcă eu sînt solul lui de taină — Asta o ştiai de mai înainte, ori abia acum ai aflat-o? zîmbi Bălgrădean — Nu rîde, năşicule, că spun adevărul gol-goluţ De nu era măria-sa, nici unul dintre noi n-am mai fi fost aici Uite, vărul Gheorghe a fost de faţă Nu-i aşa? — Te pomeneşti că şi pe Hrizea l-a scos din ghiarele lui Costandin-vodă? se băgă Frăsina — Asta n-aş putea-o spune Dar Ştefan-vodă al nostru nu-l înghite pe domnul muntean, fiindcă acesta prea îşi bagă nasul unde nu-i fierbe oala Pofteşte să-i scoată din ţară pe Cantacuzineştii moldoveni, ba chiar şi pe doamna lui Vasile Lupu, şi asta nu-i pe placul măriei-sale Eu anume am fost trimis să-l sprijin pe voievodul nostru Hrizea, şi încă voi mai face-o Ba ne-a mai dat Vodă şi ceva bani — Cînd? Unde? sări Frăsina — Aici, în Bălgrad, la un cămătar — Nu cumva să fie grecul cu pricina?! se îngrijoră Gheorghe — Socot că nu Am însă la mine scrisoarea către el Ia să vedem! Dupoiul mai dădu peste cap o ulcică, după care se scotoci la sîn şi dădu la iveală un sul de hîrtie semnat de Ştefan-vodă şi pecetluit Acum începu a crede şi Bălgrădean că nu beţia vorbea prin gura moldoveanului, şi o licărire de bucurie i se ivi în ochi — Atunci se schimbă vorba! zise el Barcsay a năimit o sumedenie de seimeni fugiţi de dincolo şi le-a dat muschete saxone, nou-nouţe — Eu îi cam cunosc pe toţi noii veniţi, se lăudă Gheorghe, şi de bună-seamă că cei mai mulţi au auzit de mine, aşa că mă încumet să-i atrag de partea noastră Căldura din încăpere, scrisoarea domnitorului moldovean, dar şi vinarsul, toate laolaltă le aprinseseră obrajii Jupîneasa Frăsina poruncise şi bucate de masă mare, de parcă ar fi prăznuit din nou Crăciunul — Nu ne mai rămîne decît să facem cumva să-l scăpăm pe bietul nostru voievod! continuă Gheorghe Cînd o veni la biserică, dăm buzna peste paznici, îl scoatem din lanţuri şi fugim cu toţii Ne trebuie însă oameni hotărîţi şi cutezători! Dupoiul se gîndi o vreme, apoi glăsui molcom, cum îi era obiceiul: — Dacă îmi aduc eu bine aminte, năşicule, cîndva te aveai în mare prietenie cu acel Borlovany, de care am mai vorbit Ce-ar fi să te duci la el şi să-i ceri de-a dreptul să-l sloboadă? Nu cred eu să-i fi uitat pe românii lui, cîtă vreme a făcut tot ce-a putut ca să îndulcească traiul prinsului Este o zicală că „sîngele apă nu se face” şi poate s-o potrivi — De, ştiu eu?! Voi încerca! răspunse Bălgrădean, care nu mai părea aşa de pornit împotriva bănăţeanului Chiar a doua zi îşi făcu drum pe la casa lui din oraş şi fu primit cu mare bucurie de Lazăr, care-l îmbrăţişa în amintirea zilelor de altădată — Ce bine-mi pare c-ai venit pe la mine, frate Ioane Auzit-am că-mi porţi duşmănie fiindcă mi-am pocit numele, dar ce era să fac? Să mă apuc să bat iar drumurile Europei, ca odinioară? Pe atunci eram cătană, dar şi tînăr Acum m-am tras şi eu la hodină — Dar ai ajuns domn, şi — Mi-s baron, şi ce-i cu asta? Aşa s-ar fi cuvenit să fie şi alţi români, nu numai dintre ai lor Singurul necaz este că mi-au sluţit frumosul meu nume, dar n-au decît să-mi zică la urma urmei cum or vrea, eu tot aşa m-oi chema pentru prieteni şi tot omul care am fost mi-s şi acuma Îl împinse pe musafir într-un jilţ şi urmă în frumosul grai bănăţean: — Şezi, şi spune ce necaz te aduce la mine Nu cumva te-i fi hotărît şi tu să capeţi un rang mai mare? Ştii bine că prinţul s-ar învoi bucuros, că doar nu te-a uitat, numai că tu te-ai cam dat la o parte — N-am venit cu gînduri de mărire, domnule baron — Nu mă lua aşa, Ioane, ce naiba? Doar îţi spusei că pentru prieteni eu tot român am rămas, şi fac ce pot pentru ei — Tocmai că vroiam să-ţi mulţămesc pentru cele făptuite spre binele năpăstuitului Hrizea — Nu cumva eşti de partea lui?! — Ba da! — Cum aşa? — E un om cinstit, boier cu dragoste de ţară, şi nu os domnesc pripăşit pe la Stambul Şi mai apoi, oastea l-a făcut domn, deci e un mădular al norodului El ar putea să facă multe pentru neamul nostru, dacă ne vom alătura cu toţii, din toate părţile — Ţara noastră „dodoloaţă”! oftă cu amărăciune Lazăr Bietul taica, mult şi-a dorit-o Dar parcă numai el? Poate că a făcut rău viteazul Mihai, cînd ne-a arătat că este cu putinţă, căci uite cum ne frămîntăm, tot neamul, ca peştele pe uscat — Trebuie să găsim cutezătorul s-o înceapă, că noi vom întregi-o! — Socoţi tu că Hrizea-i cel mai potrivit? — Dacă nu el, altul, dar nu ne este îngăduit să aşteptăm, ca jidovii venirea lui Mesia, şi să ne plîngem în rugăciuni — Drept ai, Ioane! Cu arma-n mînă se dobîndeşte ţara Şi uite, mai că am să cred în Hrizea, măcar că eu nutream altfel de gînduri — Care anume? — Prinţul Transilvaniei are să fie silit să ţină seama de mulţimea noastră, şi bucuros ne va strînge pe toţi laolaltă — Ca să ne schimbe mai apoi numele? Asta niciodată! Să nu te mînii pe mine, însă nu pot să cred în el! — Să fie mai de temei Hrizea al tău? — El şi oastea românească pe care o vom încropi-o aici, în inima Ardealului, căci lefegii pe care-i năimim sînt în mare parte români, iar dintre sîrbi şi bulgari ne vor însoţi numai aceia care simt alături de noi şi se vor bate pentru un loc tihnit în ţara noastră, nu pentru bani — Totdeauna ai fost visător, Ioane dragă, şi asta nu-i rău Oricum, poţi să te bizui şi pe braţul meu, cînd o veni vremea — Tocmai pentru aceea mă aflu aici! Va trebui să ne ajuţi să-l scăpăm pe Hrizea, căci numai slobod poate să strîngă oastea cea mare Domnia-ta eşti prieten cu baronul Barcsay, zi-i să-i dea drumul, că poate, cît nu-i prinţul acasă — S-ar mînia cumplit Rakoczy dacă ar afla şi nu ştiu dacă Barcsay nu şi-ar pierde capul Tu nu ştii cîţi duşmani are el chiar la curte, căci grofii nu-i iartă obîrşia românească Mai bine să nu-l amestecăm pe el, fiind şi temător din fire Pot să fac să fie schimbaţi paznicii cu seimeni de-ai voştri, dar aceştia să nu se dea pe faţă, ba să se poarte şi mai aprig cu prinsul Apoi, cînd socotiţi voi, fugiţi cu paznici şi căruţă, iar lui Hrizea îi veţi scoate lanţurile pe drum — Aşa să facem! se bucură Bălgrădean Eu îţi mulţumesc, în numele tuturor românilor, şi poate că ni te vei alătura şi domnia-ta, la vremea potrivită — Mai încape vorbă, Ioane?! îl mustră din deget Lazăr Eu tot bănăţean mi-s, oricum mi-ar poci ei numele Vestea cea bună fu dusă într-un suflet la toţi cei ai lui Hrizea şi pe dată se înţeleseră să nu mai aştepte, ca nu cumva să se întoarcă pe nepregătite Rakoczy şi să le dea totul peste cap Sărbătoarea Bunei-Vestiri în acel an al mîntuirii cădea într-o vineri şi numai ortodocşii o prăznuiau în martie, aşa că era tocmai potrivită ca Hrizea să se ceară la biserică fără bănuială Paznicii erau de acuma numai dintre cei aleşi de căpitanul Gheorghe, oameni de credinţă, şi nu le mai rămînea decît să înfăptuiască ce-au gîndit de atîta vreme Venise primăvara şi soarele topea cele de pe urmă petece de zăpadă rămase prin cotloanele mai dosnice ale dealurilor din apropiere Aburi calzi se ridicau din pămîntul reavăn, iar către răsărit, deasupra luncii Sebeşului, berzele se învîrteau în înaltul cerului, mai înainte de a se duce fiecare pe la cuibul ei din anul trecut Fiind zi de sărbătoare, nici un plugar nu se ivise pe cîmp Clopotele chemau la rugăciune, dar vesteau totodată şi sosirea primăverii, nefiind astfel de mirare că mulţimea credincioşilor umpluse mica biserică de la marginea oraşului De mirare era mulţimea oştenilor lefegii, mai mulţi ca de trei sute, încît tîrgoveţii se uitau cu nedumerire cît de mare praznic era pentru ereticii olahi Jupîneasa Frăsina, era împreună cu copiii într-o căruţă uşoară, trasă de patru cai focoşi ce fornăiau nerăbdători, aşteptînd îndemnul de plecare De o parte şi de alta se aflau Dupoiul şi Gheorghe, împreună cu seimenii ce se descoperiseră, căci popa, văzînd mulţimea, a slujit afară, sub cerul liber şi însorit Ochii tuturor erau îndreptaţi către uliţa ce ducea la cetate şi pe unde de obicei era adus Hrizea, care de astă-dată însă întîrzia să se arate Îngrijorarea îi cuprinse pe cei înţeleşi, iar palmele asudate ale jupînesei se frecau una de alta, în vreme ce inima îi bătea, mai să-i spargă coşul pieptului În cele din urmă auzi huruitul roţilor unei căruţe, apoi fu cît pe ce să moară de spaimă văzînd că în fruntea pazei nu era Bălgrădean, aşa cum fusese vorba, şi nici cel înlănţuit nu era Hrizea! A fost prea mult pentru biata femeie, care simţi că totul se învîrte cu ea, pînă ce îşi pierdu simţirea N-a mai auzit porunca lui Gheorghe, de plecare, şi nici hurducăitul de pe caldarîmul uliţei n-a putut s-o trezească Abia într-un tîrziu, cînd Bălgradul rămăsese mult în urmă, se pomeni că lîngă ea se află nimeni altul decît Hrizea — Doamne, sfinte! bîigui femeia, frecîndu-se la ochi Am început să am vedenii Tu eşti oare, cu adevărat?! — Dar cine ai fi vrut? Nu pe mine mă aşteptai? rîse Hrizea cu poftă, de parcă acum ar fi venit, de la vreo cumetrie Sînt eu în carne şi oase, cu spada la cingătoare, iar aceştia sînt copiii noştri, adăugă el îmbrăţişîndu-i Frăsina se ridică pe dată şi-i sări de gît, acoperindu-l de sărutări, dar şi de lacrimi — Trăieşti! Ce bine! Am scăpat de necazuri — Deocamdată nu, însă vom birui noi peste toate! o mîngîie Hrizea Cît pe ce să ne împotmolim la mal, căci Bălgrădean trebui să se înfăţişeze la Barcsay şi, cum nu mai puteam adăsta, şi-a pus în loc un prieten, Axinte parcă zicea că îl cheamă Acesta însă, Dumnezeu să-l binecuvînteze, n-a mai aşteptat să ajungem la biserică, ci mi-a spart lanţurile şi punînd pe altul în locul meu s-a prefăcut că nu se petrecuse nimic, pornind mai departe Asta, zicea el, anume ca să cîştigăm timp şi ca să nu bată la ochi răuvoitorilor Să dea sfîntul să se fi descurcat, că bun om mai este — Dar Bălgrădean? se uită Frăsina împrejur — Ne va ajunge el din urmă Se strînseră de mînă ca în prima tinereţe, apoi de la o vreme Hrizea coborî din căruţă, spre a merge călare în fruntea celorlalţi Ocoliră Sebeşul pe după dealurile de la miazăzi şi, tot aşa, pe ascuns, ajunseră în preajma satului Orlat, unde făcură cel dintîi popas Nu fuseseră stingheriţi pînă acuma şi de aceea se îngrijorară văzînd un pîlc de călăreţi ce goneau după ei Hrizea îi linişti, căci nu erau decît vreo zece oşteni, care nu puteau avea gînduri rele, fiind aşa de puţini Aşa a şi fost, căci noii sosiţi erau dintre seimenii întîrziaţi, care s-au zorit tăind de-a dreptul prin satele săseşti — Abia scăparăm, măria-ta! se închină unul înalt şi spătos, care se dovedise a fi cunoscător al locurilor şi-i călăuzise pe ceilalţi — S-a întîmplat ceva? — Din păcate, da! Ardeleanul acela — Bălgrădean? sări Frăsina — Aşa îl chema — Ce-a păţit? întrebă Hrizea cu o umbră de îngrijorare în priviri El nu mai vine? Se strînseră curînd şi alţi oşteni împreună cu căpeteniile lor, nelipsind nici căpitanul Gheorghe, nici Dupoiul Mai cu seamă acesta din urmă ceru să afle cu de-amănuntul cele petrecute — Apoi, să vedeţi, eram împreună cu el încă vreo patru de-ai noştri şi ne-am repezit la poarta cea mare a cetăţii, chipurile, cu porunca să fie închisă de îndată, că în oraş ar fi fost răzmeriţă În acest fel nimeni n-a mai putut să iasă de acolo, ca să vă prindă — Am priceput! Deştept băiat! nu se putu ţine Hrizea să nu-l laude Zii mai departe! — Poate că însuşi Barcsay o fi dat porunca asta, fiindcă la el fusese chemat mai înainte, fu de părere Dupoiul — Nu ştiu! dădu din umeri oşteanul Totul ar fi mers bine, de nu se ivea un căpitan ungur, care răcnea din toţi rărunchii: „Vînzare, vînzare!” După el venea mulţimea tîrgoveţilor înfuriaţi şi în vîrful unei suliţe am zărit capul sărmanului Axinte — Cine-i acela? întrebă căpitanul Gheorghe — Cel care l-a înlocuit pe Bălgrădean şi mi-a dat drumul, răspunse Hrizea Mai bine de venea cu noi! Povestitorul tuşi spre a-şi drege glasul, după care urmă: — Ticălosul acela îi tăiase capul, căci se afla la biserică, nu ştiu de cine pus, dar cînd a văzut schimbarea osîndiţilor n-a mai cercetat nimic, ci pe loc a scos spada, săvîrşind ticăloşia Iacă, băieţii aceştia, care sînt cu mine, au fost de faţă, şi de la ei ştiu — Dar Bălgrădean? întrebă Dupoiul — S-a împotrivit cît a putut ca să nu fie deschise porţile Apoi, se iviseră şi alţi ofiţeri unguri, au întrebat de la cine-i porunca să rămînă închişi înăuntru cîtă vreme norodul nu se arată răzvrătit, ci vestea o trădare Bălgrădean s-a strecurat, ca să nu stea de vorbă cu ei, şi împreună am fugit pe portiţa cea mică dinspre dealul furcilor Eu am zis s-o luăm la vale, pe malul apei, pînă om găsi vreun vad, dar el a ţinut-o una şi bună că împreună cu mulţimea românilor ce fugea înspăimîntată din oraş vom izbuti mai lesne să scăpăm nebăgaţi în seamă — Era lume multă? iscodi Hrizea — Mai toţi aceia care fuseseră la biserică, aşa că ne-am vîrît lîngă ei, dar un păcătos de oştean se găsise să facă el rînduială la trecerea podului peste Mureş, ca să nu ne înghesuim, şi astfel am fost ajunşi din urmă de blestematul căpitan — Cel care l-a tăiat pe Axinte? întrebă jupîneasa — Da! Era pornit rău împotriva noastră şi cînd l-a zărit pe Bălgrădean, că era cam înăltuţ săracul, pe dată l-au împresurat şi l-au izbit peste obraz umplîndu-l de sînge Apoi, fără nici o judecată, i-au pus ştreangul de gît şi l-au săltat deasupra apei, legat de o grindă a podului — Doamne, cît mai iubea el Mureşul şi uite unde i-a fost dat să sfîrşească! suspină Dupoiul ştergîndu-şi lacrimile — Ticălosul! scrîşni Hrizea Trebuie să-l ţinem minte şi, de ne va cădea vreodată în mînă, chinurile iadului i se vor părea prea uşoare, faţă de ce am să-i fac Jupîneasa Frăsina izbucni în hohote de plîns şi nu puţini erau şi bărbaţii care aveau lacrimi pe obraz Hrizea se gîndi dacă n-ar fi trebuit să poruncească o slujbă pentru sufletul răposatului, dar căpitanul Gheorghe îi aduse aminte că nu aveau vreme de pierdut — Am să zidesc o biserică întru pomenirea martirilor! zise Hrizea Dumnezeu să-i ierte, căci şi-au dat viaţa ca să o scape pe a noastră De undeva, dintre oşteni, s-a ivit o luminare aprinsă şi cu evlavie au adus-o la căruţa unde bocea Frăsina, care, văzînd-o, parcă se mai potoli Porniră pe dată mai departe, hotărînd odihna după ce vor trece de Sibiu, căci, după norişorul de fum şi bubuitura auzită din dreptul zidurilor, sibienii nu se arătau bucuroşi de oaspeţi — Dacă nu mă-nşel, zise căpitanul Gheorghe arătînd culmea unui deal din apropiere, acolo sîntem pîndiţi de nişte puşcaşi, care nu au gînduri binevoitoare cu noi — Ai dreptate! încuviinţă Hrizea, dar nu-s mulţi — Îngăduie, măria-ta, să mă reped asupra lor, şi pe urmă dăm iama în Sibiu Să ne răzbunăm şi noi pentru moartea lui Bălgrădean şi — Alungă-i pe cei de colo, frate Gheorghiţă, dar de la oraş ia-ţi gîndul, că nu-i chiar aşa de lesne Pe urmă nici n-aş vrea să mă stric cu saşii, că poate vom avea nevoie de ei mai tîrziu, aşa că ne vom furişa pe la poalele muntelui, pînă dăm de apa Oltului N-a fost trebuinţă să dea o luptă adevărată, căci lefegiii sibieni o luară la fugă de îndată ce le vîjîiră plumbii pe la urechi, aşa că oastea lui Hrizea îşi văzu de drum Nici la Gura Rîului nu scăpară de dovezile de „dragoste” ale celor din cetatea Cisnădioara, care traseră asupra lor vreo cîteva ghiulele, dar fără nici o pagubă Se adăpostiră în codri şi nimeni nu cuteză să-i stingherească, iar a doua zi intrară pe valea Oltului, cu chiote de bucurie — De-am avea acelaşi noroc de pînă acum, în trei zile ajungem la Bogaţi! zise voios căpitanul Gheorghe, care ducea dorul celor de acasă — Sărmanul Cheoaşcă! zîmbi cu amărăciune Hrizea Cum ne-ar mai fi întîmpinat el, dacă ar mai fi trăit? Noi însă avem să urmăm calea ce-am plănuit, iar mai pe urmă vom ajunge şi pe la tine, cumetre Se opriră lîngă un pîrîu ce venea din munte şi se vărsa cu vijelie în Olt, iar Hrizea porunci sfat cu toate căpeteniile ce le avea — Eu am tocmit carte pentru preacuviosul Sarapavon, egumenul de la Bistriţa, le arătă el scrisoarea Să vă încredeţi în sfinţiia-sa, fiindcă este de-al nostru şi nu suferă pe străini în ţară El are să vă ţină pînă către sfintele Paşti, chiar şi mai mult — Oare va avea cu ce să ne hrănească? se codi căpitanul Gheorghe, care tot ar mai fi vrut să se ducă pe plaiurile argeşene — Fără grijă! O scoateţi voi la capăt, numai să nu vă puneţi pe chiolhanuri — Ziceam şi eu aşa — Lasă, frate, că ajungem noi pe urmă şi la Bogaţi, i-o reteză Hrizea în auzul tuturor Şi eu poftesc să-mi îmbrăţişez finuţii şi pe cumătra Miorica, dar mai întîi să rînduim ţara Căpitanul se înroşi ca o fată mare, dar pe dată rîse şi zise fără mînie: — Aşa vom face, măria-ta! Vremea e înaintea noastră — Atunci, ne-am înţeles! urmă Hrizea zîmbind Mie să-mi daţi vreo zece oameni, aleşi pe sprînceană, cu care am să mă duc la dumnealui clucerul Cîrstea Cornăţeanul din Socol Mult bine i-am făcut odinioară şi a venit vremea să mi-l întoarcă N-am să zăbovesc la el, decît pînă voi căpăta răspuns la scrisoarea ce-o voi trimite lui văru-meu, Pană Filipescu După cum vedeţi, nu ascund nimic de voi Cu toate acestea, cei de faţă simţiră o strîngere de inimă la despărţire şi prevestiri negre le întunecară sufletul, mai cu seamă că pe deasupra lor se tot vînturau nişte corbi uriaşi, croncănind a piază-rea Tare mai era frumoasă valea Oltului la început de primăvară Ici şi colo, tufele, de un verde crud, se trezeau la viaţă, desfăcîndu-se din gingaşii muguri, o dată cu florile Acestea învăluiau poeniţele cu haina lor fermecată, făcîndu-le să strălucească în razele de soare Numai brazii cei falnici păreau neschimbaţi şi doar către vîrful ramurilor dădeau semne că primenesc şi ei, ca întreaga fire De multe ori, la rădăcina lor, adăpostite de căldura primăverii, se mai găseau petece de zăpadă murdară şi atît de moale încît se topea văzînd cu ochii Mai presus de toate, frumuseţea locurilor o purtau apele cele întunecate ale Oltului, care se învolburau cînd dădeau peste stîncile din vaduri, ori încremeneau făcîndu-se oglindă pentru munţii de pe mal Hrizea-vodă, căci aşa se cuvine a i se spune, cîtă vreme era însoţit de o adevărată oaste, rămăsese numai cu cei zece oşteni şi căruţa în care se afla familia lui Călărea alături, străduindu-se să sufle într-o frunzuliţă prea mică pentru a cînta, schimbînd cîte o vorbă cu ai lui sau cu oştenii — S-a mai întors norocul şi de partea noastră, jupîneasa Frăsina, făcu el cu ochiul spre nevastă-sa — Era şi vremea! oftă aceasta Uite că am început a încărunţi, şi noi tot pe drumuri sîntem Mai că am şi uitat cum arată casa noastră de la Bogdanei — Mai bine, căci vei locui în palatul domnesc, cîtă vreme am pornit pe calea aceasta Moşia Bogdăneilor, de mnult voiam a-ţi spune că m-am gîndit s-o trec pe numele finului nostru Bogdan, căci pentru aceea i-am dat şi numele, ca să se lege de ea — Mă bucură ce aud, că mie tare mi-s dragi alde Miorica şi Gheorghe Mai rar aşa oameni de credinţă, şi în acest fel nu ne înstrăinăm moşia — Noi vom avea destul, căci întreaga ţară va fi a noastră, dacă cel de sus va fi pe gîndul meu! — Să te audă Domnul! se închină femeia Prea multe ai îndurat şi numai tu eşti vrednic să scoţi moşia străbunilor la liman Aşa să ştii! O ursoaică, cu doi pui ca doi cocoloşi de lînă ce se zbenguiau în urma ei, se ivi pe malul celălalt şi cu toţii se opriră să se uite Tăvălelile ursuleţilor stîrniră rîsetele copiilor şi voia-bună a celor mari, numai că deodată ursoaica-mamă se opri mîrîind ameninţător, iar caii fornăiau înspăimîntaţi, simţind mirosul de sălbăticiune Cu greu îi stăpîniră, pînă cînd îmblăniţii puişori se pierdură în pădure, pe urmele mamei lor — Semn bun, măria-ta! zise voios un oştean Ursul prevesteşte numai noroc — Nu şi dacă îţi iese în cale şi tu eşti cu mîna goală! răspunse Hrizea, făcîndu-i pe toţi să rîdă Cu una, cu alta, vremea trecu şi se pomeniră în faţa porţilor conacului clucerului Cîrstea, care se arătă nespus de bucuros de un asemenea oaspete Porunci odăile cele mai frumoase pentru noii veniţi şi se rugă de iertare că nevasta şi copiii tocmai plecaseră la nişte neamuri prin preajma Băileştilor, ca să sărbătorească împreună Paştele — Nu cumva, din pricina noastră, să nu pleci şi domnia-ta, boier-clucere! zise Hrizea — Vai de mine! Ce vorbe sînt astea? se prefăcu supărată gazda cea binevoitoare Eu n-aveam asemenea gînduri şi nici să vă las de izbelişte — Ştiai că venim?! se miră Hrizea — Da' de unde? Am zis şi eu aşa, fiindcă vă văzui aici de faţă Dacă aş fi fost ghicitor şi aflam, aş fi oprit-o pe nevastă-mea şi pruncii, să facem Paştele împreună, dar aşa rămîn doar eu — Nădăjduim să nu zăbovim pînă atunci, cinstite clucere! zise Hrizea, care începuse a se îndoi de vorbăria goală a gazdei Însă masa îmbelşugată şi stropită cu vin de Dealu Mare îl făcu să uite orice bănuială şi seara la culcare îşi spuse gîndurile jupînesei, care totuşi nu se arătase prea încîntată de prietenul bărbatului ei — Mi se pare că are o faţă cam vicleană, şopti ea, cînd auzi părerea cea bună a lui Hrizea — Da' de unde! Te-nşeli! Are să mă ajute să trimit olăcarii mei numai la boierii potrivnici lui Costandin-vodă Aşa a făgăduit Şi să mai ştii tu, mărită doamnă, că n-am să mă opresc numai la Tîrgovişte — Ce vrei să spui? Unde să mai mergem? — Nu! Nu m-ai înţeles! Eu am să mă întorc peste munte, asemenea răposatului Mihai-vodă sin Pătraşcu Şi în Moldova de asemenea — Bărbate, tu ai băut cam mult, făcu nevasta punîndu-i mîna pe frunte Lasă gărgăunii ăştia pe seama lui Rakoczy, ori altora! — N-am mai spus la nimeni, Frăsina dragă, dar să ştii că să vreau nu mai pot da îndărăt Tot norodul, neamul nostru rumânesc, te împinge spre înfăptuirea ţării celei mari, iar eu nu mă voi împotrivi — Să nu mai spui cuiva, că eu n-aş vrea să mori şi tu ca măria-sa Mihai, mai înainte de a fi înfăptuit ceva Hrizea rîse din toată inima de temerea nevestei şi o îmbrăţişă cu dragoste A doua zi, boierul Cîrstea îl întîmpină cu zîmbetul pe buze: — Am şi poruncit merinde pentru oştenii măriei-tale, să plece la drum Numai mă mir că vrei să rămîi singur, după că ai atît de puţintică oaste — N-avea grijă, boier-clucere, căci am trimis la monastirea Bistriţa mai bine de trei sute de seimeni — Ahaa! Aşa da! Eu credeam că venişi numai cu ce văzui Deci ai oameni, şi bănuiesc că şi arme? — Ei, vezi, domniei-tale ţi-oi spune adevărul Muschete avem şi încă foarte bune, numai că pulberea şi plumbii ne cam lipsesc, dar găsim noi pînă la urmă — Da! Da! încuviinţă slugerul Puneţi mîna pe vreo pulberărie şi şi vor veni toţi oştenii domneşti la picioarele măriei-tale Socot că aşa se cuvine a-ţi spune, căci ai purtat comanacul domnesc la Şoplea, în bătălie — Cum o vrea ţara, boierule Dar să ştii că, orice s-ar întîmpla, eu n-am să uit că domnia-ta ai fost cel dintîi care mi-ai întins mîna la intrarea în ţară Răsplata îţi va fi pe potrivă! — Te bizui cumva şi pe alţi boieri? — Mai întîi pe văru-meu, Pană Filipescu, şi pe toţi nemulţumiţii de domnia lui Costandin-vodă Doar la ei am trimis scrisorile mele, nu? — De bună-seamă! se grăbi să răspundă gazda Numai că la Pană, nu ţin minte să se fi dus careva — Ei, asta-i! Aici îmi trebuie cineva priceput şi eu aştept să-mi vină careva dintre ai mei de la Bistriţa, că nu numai în scris trebuie să afle, ci şi prin viu grai Clucerul Cîrstea privi în jur cu îngrijorare, după care şopti la urechea lui Hrizea: — Dacă te încrezi în mine, măria-ta, eu mă încumet să-i duc boierului Filipescu tot ce pofteşti — Ai face-o? — Mai încape vorbă? De vreme ce m-am pornit pe calea asta — În veci n-am să te uit, pan Cîrsteo! Mulţămirea mea n-are să aibă margine, cînd o fi să te răsplătesc — Nu pentru asta o fac, se sfii boierul Cîndva am fost şi eu la necaz şi — Să lăsăm asta, prietene Iacă, am scrisoarea pregătită şi dacă vrei poţi să şi pleci, iar noi ne vom duce la Bistriţa, pînă te-i întoarce — Nici gînd, măria-ta! Aşa nu mă mai învoiesc Cum să vă alung eu din casa mea, doamne-fereşte? Aici să rămîneţi, pînă mă voi întoarce cu răspunsul Doar eşti stăpînul meu, măria-ta Nu cumva să pleci, să-mi faci ruşinea asta! — Bine, bine! se învoi Hrizea Nu voiam să te stingheresc, dar poate că-i şi mai bine precum spui Aici am să aştept — Numai să nu te îngrijorezi, măria-ta, dacă oi mai întîrzia cumva, căci drumul e greu şi desfundat primăvara, nu ca aici, la munte Şi mai apoi va trebui să-i iau urma ca să vorbesc numai cu el — Negreşit! Fă după cum crezi de cuviinţă Însoţit de urările de izbîndă şi drum bun, clucerul Cîrstea încălecă şi curînd se pierdu din vedere, spre bucuria Frăsinei, care totuşi nu-l suferea pentru prea marea lui linguşire — Aşa-s toţi boierii care simt apropierea puterii, se dau de ceasul morţii să-ţi fie cît mai pe plac, pentru a dobîndi slujbe — Nişte lingăi! spuse scîrbită jupîneasa Trecură apoi vreo două zile fără nici o veste, şi în cea de a treia se pomeniră cu douăzeci de seimeni, trimişi de la monastire Printre ei era şi seimenul acela voinic ce fusese cu Bălgrădean El aduse acum cumplita veste că toţi cei zece oşteni trimişi ca olăcari fuseseră spînzuraţi — Căpitanul Gheorghe mi-a poruncit, măria-ta, să-ţi spun că se teme de vînzare şi să te rog să vii cu noi la Bistriţa — Dar eu aştept răspunsul de la boierul Cîrstea, pe care l-am trimis anume Pe urmă vom mai vedea — Atunci rămînem şi noi, că singur nu te poţi apăra, măria-ta Se aude că se vîntură mulţi dragoni şi mesei lefegii prin preajma Drăgăşanilor, întrucît au aflat de oastea noastră care a trecut din Ardeal — Să fie cu putinţă?! se miră Hrizea Îi veniră în minte cuvintele lui Cîrstea, care era să se dea de gol că ştia de sosirea lui „Nu cumva pentru asta îşi va fi trimis nevasta şi copiii?” se întrebă el Atîta mîrşăvie nu putea să priceapă, dar temerea jupînesei Frăsina îi veni în minte — Rămîneţi, şi fiţi cu ochii în patru Dacă nu se întoarce boierul pînă poimîine, ne tragem către Bistriţa A doua zi însă, sosirea clucerului le risipi îndoielile Era plin de voie-bună şi aducea răspunsul boierului Pană, tare încurajator — Ne-am speriat degeaba! răsuflă uşurat Hrizea către ai lui Mergeţi la culcare, fără nici o grijă Se înţelege că nu avea de unde să ştie că adevărata faţă a gazdei sale era cu totul alta La numai o zi depărtare de Cornăţel, clucerul a dat peste cei două mii de dragoni lehi şi haiduci unguri din Nyreseg, vestiţi pentru cîinoşia lor Ei fuseseră cei care i-au spînzurat pe olăcarii lui Hrizea, de îndată ce boierul la care fuseră trimişi fiecare îl vestea pe dvornicul Preda Brîncoveanul ori Radu-stolnicul, sub a căror poruncă erau lefegii Vodă Constandin Şerban aflase şi el îndată după fuga de la Bălgrad şi trimisese în întîmpinare oştenii, ca să-l oprească pe Hrizea dincolo de Olt Clucerul trebuia să-l ţină cît mai mult la el la conac, spre a da timp domnului să-şi strîngă şi restul oastei, căci nu prea ştiau cîţi oameni erau lîngă răzvrătit — Al nostru este! se bucură dumnealui Radu-stolnicul, auzind de la clucer unde se afla Hrizea şi cîţi oameni avea la Bistriţa Se iscă însă o neînţelegere între cei doi boieri unde să lovească mai întîi Stolnicul era de părerea că, luînd pe neaşteptate grosul oştirii de la monastire, Hrizea n-ar mai fi avut scăpare Cîrstea însă o ţinea una şi bună că numai la el, la Cornăţel, trebuia prins capul tuturor răutăţilor, mai cu seamă că nu era decît singur şi încrezător în buna lui credinţă — Domnia-ta, stolnice Radu, zise dvornicul Brîncoveanu, ai face bine să te duci la Bistriţa, după cum spui, dar eu am să pun mîna pe mişel numai cu cîţiva dragoni şi cu viclenia clucerului nostru Ticluiră apoi o scrisoare de răspuns, ca şi cum ar fi fost din partea lui Pană Filipescu, prin care îl linişteau pe Hrizea Totul părea în bună rînduială şi spînzurarea seimenilor lui nu era decît o minciună sfruntată, căci toţi erau teferi şi boierii la care fuseseră trimişi erau gata să-l ajute să doboare domnia, numai că-i cereau să mai aştepte pînă după Paşti Multe altele mai scriseră, anume ca să-i înlăture orice bănuială, şi cu această plăsmuire se întoarse boierul acasă la Cornăţel, dar şi cu dragonii aleşi de dvornic Trăsese o bură de ploaie amestecată cu lapoviţă şi toată ograda boierească sclipea în lumina ce se revărsa prin ferestre, căci de bucurie poruncise o masă îmbelşugată pentru cinstiţii oaspeţi Ba şi pe la cuhne se întinseră bucate şi mai cu seamă băutură, pentru oştenii cam hămesiţi de la monastire Jupîneasa Frăsina nu prea era în apele ei şi plecă să-şi culce odraslele, lăsînd singuri pe cei doi bărbaţi Hrizea scoase din nou scrisoarea de la văru-său şi, răsucind-o, se opri la pecete, care nu-i păru cunoscută — A pus-o în mare grabă, măria-ta, căută iute să-l îmbrobodească clucerul Ţi-am spus doar că-l găsii la Rîmnic şi mîine are să fie aici, dacă nu chiar în astă noapte Totodată, nu uita să-l îndemne cu amăgitorul vin auriu, pe care Hrizea îl sorbea cu multă plăcere, fără a se gîndi că se îmbăta Cînd îi căzu capul pe masă, gazda îl scutură de umeri, chipurile, ca să-l poftească în aşternut, dar, văzîndu-l dus de pe astă lume, apucă o făclie de ceară şi se apropie de fereastră, nu mai înainte de a le stinge pe celelalte Fiindcă nici oştenii lui Hrizea nu se arătară mai cumpătaţi, ori poate vicleanul clucer să le fi turnat vreun praf adormitor, i-au înjunghiat pînă a nu se trezi din somn Apoi Hrizea fu legat fedeleş şi pus de-a curmezişul unui cal, iar pînă în zori se şi afla la picioarele dvornicului, în Rîmnic În răstimp, la monastire nu ajunsese vestea celor întâmplate la Cornăţel şi cei de acolo îşi vedeau liniştiţi de treabă, în aşteptare, după cum fusese înţelegerea La început crezură că oştenii ce se apropiau de ziduri s-ar fi putut să fi fost dintre cei ce veneau de partea lor, dar curînd îşi dădură seama că era vorba de dragoni lehi şi pe dată îi cuprinse teama — Ce ne facem? întrebă îngrijorat Dupoiul Sînt cîtă frunză şi iarbă, iar de vorbit cu ei, nici gînd — Ne vom bate! răspunse scurt căpitanul Gheorghe O dată ce am încălcat hotarul ţării cu arma-n mînă, iertare nu putem avea Nu avem de ales — Poate vreo hrubă tainică ne-ar scoate undeva, în munte, fiindcă am auzit că la toate monastirile ar fi aşa ceva Stareţul ar putea să ştie, nu se lăsă moldoveanul — La ce bun? Vor veni după noi şi ne vor căsăpi Aici, de bine, de rău, ne mai adăpostim după ziduri — Măi, omule, dar n-avem iarbă de puşcă îndeajuns, iar plumbi deloc Cu ce vrei să tragem în ei? Nu vrei să mai trăieşti?! — Vasile, să ştii că şi mie mi-e dragă viaţa, dar nu mai avem încotro, dacă nu ne vine careva în ajutor Să încercăm să-i ţinem în loc, şi nu se poate să nu afle şi prietenii noştrii din ţară — Cu ce să-i ţinem? — Cu prundiş! Iar cînd n-om mai avea pulvere, aruncăm cu bolovani ori facem muscheta măciucă, şi tot nu ne dăm prinşi să ne spînzure Dupoiul clătină capul a îndoială, dar îi venea să facă orice, numai să scape — Barem să-l fi putut înştiinţa pe Hrizea, mormăi el — Du-te tu! — Eu?! — Da! Altul mai dibaci n-avem — Ţie nu-ţi dă prin cap şi cum aş putea zbura peste zid, pe deasupra vrăjmaşilor? — Mai întîi te îmbraci în sutana călugărească şi pe urmă vor şti cuvioşii cum să facă să te scoată de aici, căci cei de afară n-au nimic cu ei, ai auzit doar că nu-s păgîni Solul de taină al lui Ştefan-vodă simţi în el un nou suflu şi îi veni în gînd şi chipul cum avea să se strecoare pe sub nasul dragonilor — Mă-nvoiesc, dar voi să vă ţineţi pînă mă întorc eu, că mult nu întîrzii Cel puţin veţi şti de mai avem pentru ce lupta, dacă nu izbutim să-i alungăm de aici Preacuviosul Sarapavon nu era încîntat de cele ce se petreceau, dar, aşa cum le spusese şi Hrizea, pentru nimic în lume nu i-ar fi izgonit la necaz Nu avu nimic împotrivă să măsluiască o îngropăciune, moldoveanul făcînd pe mortul în sicriu, pînă la cimitir, care era în afara zidurilor Acolo avea să iasă şi să fugă la Cornăţel, însoţitorii ajutîndu-l Cu popi în odăjdii şi cu cosciugul la mijloc, alaiul călugăresc se opri la poartă şi, sub privegherea armelor din amîndouă părţile, cerură îngăduinţa să-l ducă la locul de veci pe răposatul lor frate întru sfînta credinţă Căpitanul leah nu prea se arătă încîntat şi mormăi ceva pe limba lui, cînd stolnicul se învoi — N-avem nimic cu călugării, pan Vojtech Ba nici nu-i bine să-i supărăm, iar cu moartea trebuie să ne purtăm frumos Ciudat însă îmi pare că sicriul are capacul pus Nu cumva o fi vreo molimă pe la ei? Leahul zîmbi cu răutate, căci de bine, de rău înţelese spusa boierului şi îşi aminti şi el că la schismaticii din ţara asta aveau prostul obicei de a duce mortul la groapă descoperit Nu s-a gîndit la boală, ci la cu totul altceva, şi chiar se înveseli Porunci cîtorva dragoni să-l urmeze şi porniră descoperiţi în urma „mortului” Se bucură şi mai tare văzînd că nu era săpată nici o groapă şi porunci oştenilor lui să dea o mînă de ajutor înmărmuriţilor călugări El însuşi bătu piroanele capacului şi, fără să mai aştepte vreo altă slujbă ori rugăciune, porunci să fie aruncat sicriul în groapă şi astupat pe dată Chiar dacă auzise răcnetele deznădăjduite dinăuntru, se prefăcu a nu şti nimic şi, închinîndu-se cu făţărnicie, le ceru călugărilor să se întoarcă la monastire De cum intrară se năpustiră la picioarele preacuviosului Sarapavon şi acestuia i se încrîncenă carnea pe el auzind despre cumplita moarte Căzu în genunchi şi îşi ceru iertare în gura mare alături de cei care fuseseră martorii grozăviei Căpitanul Gheorghe izbucni de-a dreptul în plîns şi, cum se întîmplă ca tocmai atunci un sol să vină să le ceară să se dea prinşi, îl ocărî cu sudălmi grele: — Niciodată, călăilor! Cîini spurcaţi şi fără de inimă, vom muri cu voi de gît, ticăloşilor! Porunci apoi ca fiecare să tragă cum o putea şi să se apere cum va şti, fiindcă iertare nu va avea nici unul A fost un măcel nemaipomenit şi singur căpitanul Gheorghe fu cruţat, măcar că-şi căuta moartea unde era încăierarea mai mare Însîngerat de nu l-ai mai fi putut cunoaşte, fu prins cînd puterile îl lăsară şi legat zdravăn, apoi urcat în căruţă, pe maldărul de căpăţîni ale foştilor lui tovarăşi Încă două la fel de încărcate aşteptau porunca de plecare Nici unul nu scăpase, căci atît boierul Radu-stolnicul, cît şi căpitanul lefegiu ţineau să-şi arate osîrdia faţă de domnie Hrizea şi cumătru-său Gheorghe fură aduşi la Tîrgovişte şi zadarnic se rugase vlădica Iosif de Vodă să nu-şi mai încarce sufletul şi cu moartea celor doi, că nu putu să-l înduplece Toţi tîrgoveţii se îngroziră de priveliştea aceea apocaliptică, dar Costandin-vodă voia să ia aminte oricine ar mai fi cutezat să i se împotrivească — Ehei, preasfinţia-ta, spuse el mitropolitului Aceşti doi dulăi au mai fost iertaţi o dată, la Dridov, şi am cheltuit atunci o groază de bani ca să-i am la mîna Acuma n-am să mă mai las, chiar de mi-ar porunci sultanul însuşi Dumnezeu, prea-bunul, i-a îndemnat să încalce ţara domniei mele, ca să-i fac să ispăşească asemenea Fiului Său! — Nu huli, măria-ta! Ce-ţi trecu prin cap? Nu care cumva să-i răstigneşti, căci osînda de apoi te aşteaptă! Spaima din ochii chiriarhului îl cam îngrijoră pe Vodă, care zîmbi strîmb: — Departe de mine asemenea gînd, preasfinte Am vrut doar să spun că vor fi ucişi în vinerea patimilor domnului nostru Iisus Christos Hotărîrea domnească nu mai putui fi schimbată, întrucît canoanele bisericeşti nu se aşteptaseră la asemenea întîmplări şi nu opreau moartea unor tîlhari în aceeaşi zi în care se pătimise pe Golgota Vodă n-a cutezat însă a pretinde să-i bată în cuie, pe cruce, făgăduind că se mulţumeşte cu descăpăţînarea la butuc, după rangul fiecăruia Cele două jupînese, Frăsina şi Miorica, fură aduse cu sila, alături de copiii lor, ca să ia aminte unde duce nesupunerea faţă de stăpînul ţării Butucul era pregătit şi securile străluceau în mîna ajutoarelor de gealat, în vreme ce acesta stătea cu braţele încrucişate şi privea batjocoritor în jur, ca şi cum ar fi vrut să ghicească cui îi va veni mai apoi rîndul Prostimea însă nu avea dreptul la o asemenea moarte aleasă! Iată că se iviră cîţiva dulgheri şi alţi meşteri, care încropiră în graba-mare un stîlp, avînd în vîrf o roată de căruţă ce se putea roti „Spînzură mai mulţi!” se auziră şoapte înfricoşate prin mulţime, căci nu ştiau care vor fi nenorociţii Părerile fură diferite şi însuşi Vodă avea să-i lămurească, îndată după ce sosi, înconjurat de curtenii cei mai de seamă, dintre care nu lipsea nici boierul Pană Filipescu, acesta neştiind nimic de scrisoarea măsluită în numele lui Îl căina din suflet pe văru-său şi se rugase pentru iertarea lui, dar, cum Hrizea însuşi nu se îndupleca să se umilească, voievodul porunci osînda Se ridică din jilţul ridicat anume pe o podină de lemn acoperită cu scoarţe scumpe şi, mai înainte de a ridica buzduganul, ca semn al împlinirii voinţei domneşti, rosti răspicat: — Pe netrebnica slugă a domniei mele, cel ce a fost iuzbasă şi s-a bucurat de mila noastră, poruncesc să-l spînzuraţi, căci m-a vîndut asemenea lui Iuda Iscarioteanul Iar ca să vadă întreg norodul hidoasa lui faţă, roata de care va atîrna se va răsuci în toate părţile, ca la bîlci Cîţiva îndrăzniră să rîdă, dar ghionturile celor din jur le închiseră gura, căci prostimea ţinea mai mult la osîndiţi decît la domn Căpitanul Gheorghe fu ridicat de ajutoarele gealatului şi tîrît în răpăitul darabanelor pînă lîngă parul cu roată, dar nici un cuvînt nu scoase Căuta cu privirea asupra mulţimii, iar cînd îi zări pe ai lui, le zîmbi parcă fericit Apoi, suit pe scăunel, rămase cu ochii ţintă în acelaşi loc, oricît l-ar fi sucit călăul şi chiar şi atunci cînd moartea îl holbă, frîngîndu-i răsuflarea, privirea lui părea mai blîndă decît a altora — N-a scos o vorbă, ticălosul! făcu înciudat voievodul, căci se aşteptase să audă tînguirile de căinţă, ca de obicei M-a sfidat, Iuda-vînzătorul! Se uită după el cum era ridicat sus la roată şi deodată se întoarse spre armaş: — De ce nu scoate limba? — N-o mai are, măria-ta — I-a fost tăiată? — După poruncă, stăpîne — Cine a dat-o? spumegă Vodă Nu cumva şi Hrizea? — Ba da! — Nemernicule, ai să ajungi lîngă ei, dacă nu-mi afli cine a cutezat să facă asemenea faptă! Anume îl săltasem pe roată să scoată limba către lume, să-l batjocorească, dar aşa nici măcar pe Hrizea nu-l mai pot spînzura Se ridică furios şi părăsi adunarea, trecînd pe lîngă boierul Pană, care îl privea cu un uşor zîmbet în colţul gurii Numai el ştia că punga aceea cu zloţi dată călăului îl lipsise pe Vodă de o plăcere, dar şi pe el de primejdie Descăpăţînarea lui Hrizea se petrecu precum fulgerul, căci gîdele îşi cunoştea meseria şi se străduise să nu-l chinuiască Măcar cu atîia să se fi ales şi nefericitele văduve, care boceau împreună, aşa cum le fuseseră ucişi şi soţii Abia cînd mulţimea privitorilor se îndepărtă şi ele rămaseră singure cu odraslele lor, jupîneasa Miorica izbuti să îngaime: — Copiii mei, să nu uitaţi niciodată pe tatăl vostru! — Şi să nu iertaţi! adăugă Frăsina îmbrăţişîndu-i pe ai ei ROBIA TĂTĂREASCĂ LA INTRAREA ÎN VARŞOVIA alteţa-sa serenisimă Rakoczy Gyorgy fu primit cu mai multă căldură decît la Cracovia, cu două luni mai înainte Izbînda ardelenilor, sprijiniţi de moldoveni şi munteni, nu mai putea fi pusă la îndoială Întreaga Lehie era la picioarele biruitorului şi cei care se mai împotriveau se traseră către miazănoapte, ori spre tătari, rugîndu-se de aceştia să le sară în ajutor Generalul Kemeny Ianos se întrecuse pe sine în vitejie şi toţi fugeau din calea lui Nu era deci de mirare că o mulţime de grofi ardeleni dădeau năvală să i se alăture, nădăjduind o pradă bogată şi înavuţire uşoară Totuşi rămăsese nedumerit cînd se pomeni cu Lazăr Borlovany, cel care-şi datora rangul numai credinţei ce i-o purta generalului, vitejiei în luptă şi mai puţin neamului din care se trăgea, ca olah Văzîndu-l, îşi aduse aminte cum arăta acesta la Dregelypalank şi zîmbi de pohfala lui de acum — Nu cumva ţi s-a făcut dor de luptele de altădată? îl întîmpină Kemeny întinzîndu-i mîna Ai sosit cam tîrziu, că nu mai avem cu cine să ne batem! rîse el bucuros de revedere — Altu-i baiul, înălţimea-ta — Nu cumva au năvălit turcii în lipsa noastră? se îngrijoră Kemeny — Asta nu, altceva o boroboaţă, aş putea spune mai curînd — Hai, vorbeşte omule! Ştii doar cît te preţuiesc Ai avut vreo ceartă cu vreun grof mai ţîfnos, ori te va fi prins la vreuna? Dă-i drumul! — A fugit Hrizea! — Băga-s-ar dracu-n el! Credeam că cine ştie ce nenorocire vii să-mi vesteşti Am să rîd de prinţ cînd i-oi spune, căci eu l-am povăţuit atunci să-l tragă în ţeapă, şi nu m-a ascultat Acuma n-are decît să-i pună sare pe coadă! Numai pentru atîta lucru ai bătut lunga cale? — Domnul baron Barcsay nu crede că asta nu va însemna nimic pentru el, dacă va afla alteţa-sa — Ai dreptate, căci dobitocul de olah e fricos ca un iepure Nimic nu-l taie capul să facă de unul singur Se opri însă aducîndu-şi aminte că şi cel din faţa lui era din acelaşi neam, iar cu sămînţa asta de oameni nu ştiai niciodată dacă se fac unguri cu adevărat, schimbîndu-şi numele Totuşi, de Lazăr nu se îndoia că îi era credincios — Cum de te-a trimis la mine?! — Am venit de capul meu, căci la alteţa-sa n-am cutezat, şi mă rog să-l potoliţi domnia-voastră, domnule general! — Tu ai vreun amestec? — Ferit-a sfîntul! — Atunci lasă-l în sărăcie pe Hrizea al tău şi hai să povestim de-ale noastre Cum îi holda? Ce bîrfe s-au mai scornit la Bălgrad şi pe cine au mai terfelit muierile noastre în lipsă? Hai, nu fi supărat, că atunci cînd vom da de prinţ am să-i spun eu pe ocolite N-a mai fost însă trebuinţă, căci după două săptămîni a ajuns şi în tabăra ardelenilor ştirea morţii fugarului, petrecută cu mai bine de două luni înainte Altele erau gîndurile oştenilor înstrăinaţi de casă, mai cu seamă că se ivise vara şi nici vorbă de întoarcere Ici şi colo se mai hărţuiau cu pîlcuri de şleahtici, care nu voiau să se supună prinţului Rakoczy, dar cel mai supărător era că şi săteni din norodul de rînd îi atacau pe furiş şi se ascundeau Nici seimul nu s-a putut aduna să-l aleagă rege pe Rakoczy şi, colac peste pupăză, se stîrni şi zvonul că au năvălit tătarii Singura nădejde să se scape de ei era numai la Kemeny, aşa că el primi porunca să-i izgonească Grîul dăduse în copt şi, cum nimeni nu cuteza să-l secere, din pricina războiului, lanurile îşi aplecau spicele la pămînt, scuturind în vînt boabele ce trebuiau să ajungă pîine Cu părere de rău se uitau la ele oştenii care se mai pricepeau la munca cîmpului, şi dintr-o parte şi din cealaltă, dar mai erau şi bezmetici dintre aceia ce se desfătau dîndu-le foc Kemeny oprise cu desăvîrşire asemenea ticăloşie şi pedepsea aspru pe cei prinşi asupra faptului Pentru aceea se şi mînie cumplit în zorii zilei de iulie, cînd răsăritul soarelui fu acoperit de fumul pojarului ce se ridica dinspre satul din apropiere, Czerny Ostrow — Să mi-l prindeţi pe nemernicul care a cutezat să-mi încalce porunca! răcni el, crezînd că despre asta era vorba — Tătarii, înălţimea-voastră! spuseră oştenii, care mai de care, strîngîndu-se în jurul său Hm! Nu se aşteptase să-i întîlnească aşa de curînd, mai cu seamă că nici nu-şi pusese oastea la adăpost Înnoptaseră într-o luncă pe malul pîrîiaşului Czerny, fără să se gîndească la sat, unde, de bine, de rău, s-ar fi putut apăra la adăpostul caselor Pintenul colinei de la miazăzi era prea îndepărtat ca să-l poată ajunge mai înainte de tătari, deci porunci pe dată să se pătrundă în Czerny Ostrow Aproape două verste de loc aveau pînă în marginea aşezării şi păgînii erau încă departe, aşa că nu se zoriră, ci mergeau agale, cînd fură întîmpinaţi cu focuri de arme răzleţe Atunci, chiar să fi vrut generalul, n-ar mai fi putut opri mînia oştenilor În mai puţin de un ceas, toată suflarea omenească din faţa lor fu trecută prin ascuţişul săbiei, nefiind cruţare pentru nimeni — Frumoasă ispravă am făcut în faţa tătarilor, bombăni Kemeny nemulţumit — A lor a fost vina, Înălţimea-ta! răspunse Lazăr, care-l însoţea pretutindeni — Tot aşa făceaţi şi voi prin Germania, nu-i aşa? Pentru aceea eraţi aşa de iubiţi, ca şi noi de altfel Se simţea bine în tovărăşia bănăţeanului, care fusese oştean de rînd în oastea împăratului şi înfruntase multe bătălii, în vreme ce grofii ceilalţi erau nişte înfumuraţi, ce nici nu mirosiseră pînă atunci praful de puşcă şi se împăunau cu străbunii lor de viţă Bănăţeanul nu făcea aşa ceva, iar pentru aceasta generalul îl căra mereu după sine Nu arareori îi cerea chiar părerea, şi se dovedea adesea bună Apoi, o altă nenorocire îi lovi pe neaşteptate Carele cu pulbere rămăseseră mai în urmă, fără ca ei să-şi închipuie că ar fi putut să pună tătarii mîna pe ele Aceştia îi învăluiră pe de lături şi, cînd nici prin minte nu le-ar fi trecut ardelenilor, aprinseră iarba de puşcă şi-i dădură foc Înfricoşătoarea privelişte le va fi dat ghes să facă la fel şi cu satul, aşa că o ploaie de săgeţi aprinse se abătu asupra acoperişurilor de paie ori şindrilă şi pojarul se făcu de neîndurat Husarii lui Kemeny se aruncară asupra tătarilor, care se prefăcură înspăimîntaţi şi dădură dosul, dar, ascunşi de fumul cel gros, se întoarseră şi în scurtă vreme cercul tătărese se strînse împrejurul călăreţilor De pe acoperişul unei case, Kemeny privi neputincios cum floarea oştirii lui a fost zdrobită, căci păgînii erau cîtă frunză şi iarbă O prostie şi mai mare făcuseră nişte oşteni fără minte, care aruncaseră tot felul de stîrvuri în puţinele puţuri ale aşezării, iar setea începu a le slei puterile, oricît de viteji ar fi fost luptătorii Erau mai bine de trei mii de oameni înghesuiţi laolaltă, pradă numai bună pentru tătari, căci n-aveau putinţă de scăpare şi nici nădejde de ajutor din afară „Blestemul sătenilor ucişi de noi”, îşi zise Kemeny şi nu mai stătu pe gînduri dacă să încerce să cadă la pace cu tătarii Chiote de bucurie răsunară în mijlocul păgînilor cînd se ivi oşteanul cu o năframă albă în vîrful prăjinii S-au şi repezit asupra nefericiţilor oşteni, dar cîţiva plumbi îi potoliră, mai mult decît porunca lui Sabetai-mîrza, căpetenia lor Generalul trimise un leah din oastea sa, care le cunoştea limba, şi le făgădui tătarilor toate armele, dacă i-ar fi lăsat să plece numai în cămaşă şi izmene Aceştia însă le-au cerut şi trei sute de mii de zloţi, încît Kemeny a crezut că-şi băteau joc, ori nu cunoşteau preţul banilor Oricît ar mai fi vrut să se împotrivească, setea le ardea măruntaiele Cei cîţiva nesocotiţi care cutezară să guste din apa împuţită a fîntînilor plătiră cu viaţa sfîrşindu-se în chinuri, aşa că nimeni nu mai încerca, în două sau trei zile ar fi murit, cu toţii Atunci mîndrul Kemeny, generalul neînvins al cîmpurilor de bătaie, se plecă în faţa mîrzacului şi se dădu prins cu toată oastea Pe dată fură despuiaţi, rămînînd desculţi şi în izmene, apoi legaţi cot la cot şi, plesniţi cu harapnicele precum vitele, fură strînşi laolaltă şi apucară drumul cel greu al robiei Generalul însă fu urcat pe un căluţ, măcar că era la fel de dezbrăcat şi legat de mîini şi de picioare Sabetai-mîrza s-a învoit ca şi Lazăr să-l însoţească, legat de coada calului, întrucît Kemeny îi spusese tătarului că acela era sluga lui După o zi de mers trudnic, nefiind unul să nu aibă picioarele rănite, li se îngădui odihna de noapte Mai înainte, Sabetai-mîrza pofti să afle ce cîştig avea să aibă după urma robului şi îşi aduse un tălmaci prin care îi ceru generalului nici mai mult nici mai puţin decît două sute de mii de galbeni ungureşti — Am să rămîn la tine pe vecie, viteazule Sabetai! răspunse Kemeny cu glas domol Tot neamul meu, dacă şi-ar vinde avuţiile, n-ar izbuti să strîngă atîta bănet — Să-ţi dea prinţul tău! — El n-are nici cît mine — Atunci, cum de se ţine aşa fălos? Să poftească să-şi şteargă ruşinea înfrângerii — Aceasta este a mea, şi nu a lui — Tu îi eşti slugă! Văzînd că tătarul nu înţelegea ce rost avea el în preajma Rakoczy, se lăsă păgubaş — Slujitorul tău să meargă după bani! arătă el spre Lazăr, care de asemenea fusese adus Ai încredere în el? Bănăţeanul aruncă o privire plină de înţeles generalului şi acesta încuviinţă, cam cu jumătate de gură: — Aş fi vrut să-l am mereu în preajmă, dar, cum şi eu sunt rob, nu mai am trebuinţă de el Cît despre bani — Am să-i cerşesc în toată ţara, stăpîne! sări Lazăr Să nu e temi că n-am să-i aduc — Ai văzut că sluga are mai multă minte ca stăpînul? făcu Sabetai-mîrza cînd auzi spusele lui Lazăr Pentru asta, lui n-am să-i mai cer răscumpărare Cum aduce banii, plecaţi împreună Eşti mulţumit? Kemeny se gîndi o clipă şi încercă, pe româneşte, să schimbe o vorbă cu bănăţeanul: — Tu mergi şi la Ştefan-vodă, la Iaşi Eu ajutat la el! Mîrzacul încruntă sprînceana cînd tălmaciul îi spuse că n-a înţeles, dar Kemeny i-o luă înainte: — Să nu te mînii pe mine, dar i-am spus de unde să ia bani, şi asta n-ai s-o afli, chiar de m-ai chinui — Fireşte! încuviinţă Sabetai Nici n-am putea noi să ne ducem acolo să-i dezgropăm! adăugă el crezînd că era vreo comoară ascunsă După toată această tocmeală, noul stăpîn porunci veşminte pentru Kemeny, dar şi pentru Lazăr, care avea să plece neîntîrziat la drum, fără a mai ajunge în Crimeea Ar fi trebuit să fie toamnă pe meleagurile de unde venise, dar pe însoritele ţărmuri crîmlene vara era în toi şi tare s-a mai mirat robul Kemeny, crezînd chiar ca pierduse socoteala zilelor Dar şi mai mult l-a fermecat frumuseţea locurilor, întinderea nemărginită a mării celei verzi precum smaraldul, măreţia munţilor ce apărau de viforniţa de la miazănoapte şi tot ce-i ieşea în cale Acestea îi aduseră oarecare mîngîiere, dar tot nu putea să uite plaiurile ardelene La plecare îl sfătuise pe Lazăr să nu se mai întoarcă, fiindcă bani n-avea să găsească, dar acesta făgăduise să-şi vîndă şi cămaşa de pe el spre a-l scoate din robie Era ca o licărire de nădejue în obiditul lui suflet, cu toate că se gîndea uneori că ar fi putut să-i fie ruşine să se întoarcă învins şi rob slobozit, nu general biruitor De aceea, uneori ar fi vrut să rămînă aici pe viaţă Dincolo de munţi venise iarna, cu asprimea ei, dar în Crimeea primăvara veşnică părea a fi stăpîna Robul n-avea voie să părăsească satul şi, cum nici nu lucra nimica toată ziua, nu prea avea cum să-şi omoare timpul Într-o zi, ceru îngăduinţa stăpînului să capete scule pentru scris, iar acesta se învoi bucuros Tătarii nu ştiau carte, dar în ochii lor cărturarii aveau mare trecere Kemeny se mai dovedi a fi şi un bun stihuitor, iar Sabetai-mîrza nu-şi mai încăpea în piele că avea în casa lui un poet, cum nici chiar Gazî Ghirai marele han, nu mai avea E drept că robul abia îndruga cîteva cuvinte tătăreşti, dar avea să mai înveţe Şi chiar îl bătea gîndul să-i ridice preţul răscumpărării, căci robul era nu numai un vestit războinic, ci şi înzestrat de Alah cu frumuseţi sufleteşti Lunile se scurgeau aproape fără să se simtă, iar Kemeny, luîndu-se cu scrisul, nici nu mai ţinea seama de cînd era în robie Iată însă că se pomenii cu stăpînul Sabetai, care-l luă negîndite: — Să ştii, ozan, căci aşa-i spunea pe limba lui poetului, am o veste pentru tine, care nu ştiu dacă are să te bucure prea tare: prinţul tău a fost izgonit din ţară Eu zic să-ţi iei neveste de la noi şi să rămîi aici pentru totdeauna — Mai este vreme, sahip! răspunse Kemeny Dar poate că ştii şi cine-i în locul lui, ca să-mi dau seama dacă mai am vreo nădejde, au ba? — Încă n-am aflat Curînd va ajunge şi pe la noi vestea, fii fără grijă, eu însă cred că ai fost dat uitării, chiar şi de sluga ta Mai bine treci la legea noastră şi te slobod din robie, că altcum nu pot — Să nu-ţi fie cu supărare, preabunule sahip, dar credinţa strămoşească n-am s-o las Mi-ai dat însă gîndul cel curat ca să încerc să desluşesc biblia creştinească, aşa că, rogu-te din suflet, adă-mi şi mie una Nu cred că nu poţi! — Păcat de tine, oftă mîrzacul întristat Ai fi putut ajunge un mare ozan, şi nu un hoge, după cum te bate gîndul — M-ai înţeles greşit, sahip Nu mă voi popi nicicînd, ci vreau să fac tîlcuirea bibliei pe înţelesul tuturor Este de fapt coranul creştinilor, şi tare mai este încîlcită Se părea că viteazul general ardelean se mîngîiase cu gîndul că va rămîne un cărturar-poet, uitat în robia tătărească URCUŞUL ŞI COBORÎŞUL DOMNIILOR LA PALATUL DOMNESC DIN TÎRGOVIŞTE vestea mazilirii domnitorului a căzut ca un trăsnet Bălaşa-doamna se puse pe bocit, laolaltă cu coconii şi slugile, însă Constantin-vodă se ţinea tare şi zîmbea nepăsător, cînd i se pomenea de soarta ce-l aştepta — Nu cred să fie vorba de domnia mea, ci mai curînd de cel din Moldova Eu nu mă ştiu cu nimic vinovat în faţa Porţii Veţi vedea că imbrohorul are să treacă pe la noi, dar se va duce mai departe, la Iaşi Nu vă temeţi! Mulţi însă ştiau prea-bine că, din pricină că-l sprijinise pe Rakoczy în Lehia, sadrazamul îl mazilise nu numai pe el, ci pe toţi Se nimerise ca prietenul Siavuş-paşa să nu mai fie la Silistra, dar nici urmaşul acestuia, Faslî-paşa, nu dispreţuia plocoanele De aceea prima lui grijă a fost să trimită acolo pe postelnicul Nicolae Zăvideanul cu douăzeci de mii de ducaţi şi să-l roage să facă ce-o şti, numai să împiedice sosirea „grecului acela afurisit”, ajuns domn peste noapte la Istanbul Dacă nu s-o putea, barem să-l mai întîrzie pe drum, ca să aibă timp să fie copleşiţi cu daruri dregătorii În sinea lui, mazilul se bizuia pe faptul că Rakoczy avea să se împotrivească şi-l va ajuta şi pe el cu oaste, dar asta nu putea s-o spună Slugerul Grigore Grecescu, care îi era şi rudă, a plecat la fel de zorit către marele han Gazî Ghirai, nu numai cu daruri bogate, ci şi cu făgăduiala unei răsplăţi nedrămuite dacă l-ar sprijini să rămînă în scaun În acelaşi timp, aga Mihai Brătăşanu, feciorul răposatului vel-vistiernic ucis de răsculaţi, trecea muntele în galopul calului cu rugămintea ca alteţa-sa serenisimă să-i trimită oşteni ca să-l izgonească pe venetic Nici Ştefan-vodă n-a fost lăsat în neştiinţă, boierul Calancea ducîndu-i răvaş tînguitor Rînduind treburile dinafară, măria-sa l-a chemat pe boierul Pană Filipescu şi i-a zis: — Vere Pană, dintotdeauna te-am ţinut ca pe cel mai cinstit şi mai de credinţă dintre toţi supuşii domniei mele Nici cu ticălosul de Hrizea nu te-ai amestecat, măcar că ai fi putut s-o faci — Măria-ta, eu — Nu-i nevoie să te dezvinovăţeşti, căci alta avem acum a face Iacă, am hotărît să te pun în fruntea oastei, ca vel-spătar — Prea mare cinste pentru mine, şi — E dreptul tău, Pană! Tu eşti cel mai viteaz şi mai dibaci în bătălie Ai tu îndrăzneala să te împotriveşti strîmbătăţii turceşti? Se ştie doar că nu eşti de partea lor — Ce trebuie să fac, măria-ta? — Să pui pe fugă pe neobrăzatul caţaon, care se dă drept fecior al lui Radu Mihnea Să-l faci să-i piară pofta de domnie în ţara noastră Avem destui grecotei pe cap şi nu ne mai trebuie altul, cu toată liota după el Nimerise bine, căci boierul Filipescu nu-i suferea pe greci şi se temea de înmulţirea lor peste măsură, dar nu întîmplător Vodă îi vorbise astfel — Dacă nu are oaste prea mare, nu-l las eu să ne spurce pămîntul nostru Am să-l întîmpin mai la vale de Bucureşti, — Aşa să faci, vel-spătare şi vere dragă! Barem să-l ţii în loc, pînă ne vine în ajutor oastea ardeleană — Oare să fie vreo nădejde? — Să nu te îndoieşti! — Atunci am să le ţin piept! se lăudă noul dregător Domnitorul îi mulţumi călduros şi-i întinse mîna spre sărutare, ca şi cum nici n-ar fi auzit de mazilire Dar nu fu mulţumit numai cu atîta, ci îl aduse în iatacul de taină din turnul Chindiei pe finu-său, Tudorică Acest flăcăiaş era o spiţă de boier scăpătat ce fusese botezat de voievod încă de pe vremea, cînd nu era în scaun şi, cum rămăsese orfan de mic, se aciuase pe lîngă naşul său Se mai întîmplaseră asemenea lucruri şi mai înainte, iar dragostea ce i-o purta tînărul binefăcătorului său era peste măsură, căci n-ar fi pregetat să-şi dea şi viaţa pentru el — Mă mai iubeşti tu pe mine, finuţule? îl întrebă mieros Vodă — Pînă la moarte, măria-ta! — Şi eu ţin la tine, Tudorică, şi să nu te îndoieşti de asta Eşti pentru mine ca şi coconii mei Tocmai de aceea, la necazul ce-l am, socotesc că tu mă vei înţelege bărbăteşte şi n-ai să te smiorcăi, cum ar fi făcut-o fiu-meu Radu Ce vorbim noi acuma nu trebuie să se afle nicăieri — Voi fi mut ca mormîntul! făgădui flăcăul, făcîndu-şi cruce — Vei fi auzit şi tu că am fost mazilit, fără îndoială — Da, dar n-am crezut — Din păcate, chiar aşa este! Un nenorocit de grec spurcat, ibovnicul validelei, ba şi al lui Kenaan-paşa, a dobîndit prin înşelăciune tronul domniei mele Pricepi tu? — Cum de nu, dar nu-i cu putinţă — Ba da! Iar mie au să-mi pună juvăţul de gît, ori aici, ori la Istanbul, dacă nu apuc să fug pe calea pribegiei, ca să ajung să cerşesc printre străini o bucată de pîine — Îl ucid! — Să faci moarte de om pentru mine? îl încercă Vodă Deşi într-un asemenea caz eu aş avea vreme să le umplu gurile cu aur nemernicilor din Divan şi am scăpa cu toţii însă nu vreau să păţeşti tu ceva, Doamne fereşte! — Mă descurc eu, măria-ta! Cînd are să vină — Aşa nu, Tudorică dragă, îl opri Constandin-vodă, apucîndu-i mîna O dată ajuns aici, ar fi prea tîrziu — Atunci? — Dacă te încumeţi tu la fapta asta vitejească, înseamnă să pleci la Stambul Acolo trebuie să piară! Dar nu cumva să te repezi la el, căci este foarte iscusit în lupta cu spada, ori cu hangerul Aş putea da un sipet cu otravă, care ar nimici o mie de oameni, numai să apuci să i-l torni în mîncare sau băutură — Aşa am să fac! — Dar cu mare fereală, să nu te vadă şi mai cu seamă să nu te prindă, că mi-ar părea rău să aflu că ai fost chinuit înainte de a te jupui de viu Te înfăţişezi la mila lui, umilindu-te şi suduindu-mă pe mine — Asta n-o fac, măria-ta! se împotrivi dîrz Tudorică — Trebuie! Altminteri trimit pe altul — Bine! Statură împreună mai bine de două ceasuri, povăţuindu-l în fel şi chip cum să facă să-l otrăvească pe caţaon Îi dădu bani din belşug şi-l trimise în zorii zilei următoare spre însoritele ţărmuri ale Bosforului Tot într-acolo, dar nu pe ascuns, mergeau şi cîţiva boieri în frunte cu vel-vistiernicul Drăghicescu, ducînd patru chervane braşoveneşti pline cu scule de mare preţ, odoare şi blănuri, ca plocoane la maimarii Divanului şi, dacă s-ar putea, chiar la marele vizir Ei aveau să arate împotrivirea ţării faţă de un domn străin de neam, ca şi dragostea ce o nutreau faţă de Constandin-vodă Urmau a se tîrgui că, dacă se va mazili totuşi voievodul lor, acesta va fugi cu vistieria ţării şi, cum noul domn era sărac-lipit, nici haraciul n-ar mai fi putut să-l strîngă Era mai mult o ameninţare pentru hulpavii dregători, şi ca să-şi arate nepărtinirea, cereau un domn român, oricare fi hotărît măritul padişah Neobositul voievod a chemat apoi căpeteniile lefegiilor lehi cazaci, făgăduindu-le plată dublă dacă aveau să-i alunge pe grci, dar şi multe daruri pentru fiecare dintre ei Nici de data asta n-a răsuflat uşurat, cum era de aşteptat, a încuiat o mare parte a averii sale în nişte cufere de fier, pe care le-a scufundat în taină lîngă Bucureşti, în iazul Dobrenilor Abia după aceea şi-a trimis familia la Rucăr, ca să poată fugi peste munte la nevoie Cîteva zile mai tîrziu, pe malul Bosforului, pe cînd noul voievod se întorcea de la sărai, dădu în poarta casei sale peste flăcăiaş care-i vorbi româneşte Mihnea se opri bucuros să-l uite — Măria-ta, se tîngui acesta Ai milă de un biet pribeag! Puţini erau românii care alergau la el, măcar că mereu se arăta darnic — N-ai teamă, băiete! Domnul ţării se apleacă la cei ce vin cu inima curată să-i ceară ajutor Cum de te afli înstrăinat? — Am fost vîndut rob de Constandin-vodă Mihnea tresări, căci nu auzise pînă atunci ca vreun domn român să-şi vîndă supuşii ca robi la păgîni — Nu-i cu putinţă! De necrezut ca însuşi voievodul, unsul Domnului, să-şi vîndă odraslele neamului său Pentru ce ar fi făcut-o? — Taica a fost ucis de mîna lui, iar maica a murit de supărare la numai o jumătate de an după aceea şi poate că se va fi căit, de vreme ce m-a luat la curtea lui să mă crească, cînd am rămas orfan Unii zic să fi vrut pămîntul părinţilor mei şi aceea — Asta se mai întîmplă, încuviinţă Mihnea — Eu însă am văzut unde şi-a ascuns averea şi atunci s-a scăpat de mine — De ce nu te-a ucis şi pe tine? se băgă în vorbă Păun, care nu prea era încîntat de străin — Nu ştiu! dădu din umeri flăcăul, dovedindu-se deosebit de iscusit la minciună Mihnea nu putea bănui cu ce gînduri venise „orfanul” şi-l îndrăgi pe loc, fără să ştie nici că Tudorică era finul duşmanului său — Să-mi aduci aminte întotdeauna că tu ai fost printre tinerii români care au venit la mila domniei mele, fără să ceară vreo slujbă, şi-ţi voi fi ca un părinte! făcu Mihnea înduioşat oarecum Apoi şi-a făcut obiceiul să meargă peste tot însoţit de Tudorică, vrînd şi să arate că cei din ţară ţineau la noul domn Ar fi poftit să aibă cîţi mai mulţi în suita sa, mai cu seamă boieri, încercîndu-l chiar şi pe vel-vestiernicul Drăghicescul, pe căi ocolite, dar acesta nici n-a vrut să audă de caţaon — Nu te mîhni, mărite doamne, îi zise Păun într-o zi Au să vină cu toţii să-ţi pupe tălpile, că aşa-i soiul acesta de oameni hulpavi Iar de nu, eşti îndreptăţit să faci alţii, mai cu seamă dintre ai noştri — Greci? — Întocmai! — Bun sfat îmi dai, Păune! Să mă duc în ţara strămoşilor mei ocrotit de oştenii lui Kadrî-paşa şi înconjurat de un divan grecesc Cum crezi tu că au să mă privească oamenii? — Este un semn de mare preţuire, măria-ta, că însuşi Kadrî-paşa te va însoţi, întrucît va rămîne seraskerul Silistrei, şi nu-i rău să ai un prieten la nevoie în apropiere — Tu vorbeşti aşa? Cum rămîne cu izgonirea turcilor?! Astfel de vorbe au mai fost schimbate între cei doi, de parcă grecul n-ar fi fost o slugă de rînd, stîrnind uimirea unora din preajmă, printre care şi a lui Tudorică Oricum, el, Tudorică, avea să pună capăt acestei ciudate legături, căci nebănuitorul voievod îl însărcinase cu dregătoria de postelnicel, adică trebuia să „ia credinţa” gustînd din mîncarea şi băutura prinţului Nu se îndoia că în acest fel îi va putea strecura otrava ucigătoare, dar aştepta un prilej Două zile mai tîrziu, alaiul domnesc trecea falnic pe uliţa cea mare către Edirne kapî, pe unde beyul de la Kara ili avea să iasă din cetatea de scaun a sultanului Surlele şi trîmbiţele vesteau prostimea că dărnicia noului voievod avea să le aducă nişte bănuţi de argint, aruncaţi din cînd în cînd de însuşi beyul Mihnea Care era mai iute de mînă făcea rost de parale pentru o săptămînă În frunte păşea alem-aga ducînd steagul cel mare al sultanului, după care beşliii lui Kadrî-paşa deschideau drumul frumosului armăsar, alb ca laptele, pe care stătea cu măreţie domnitorul, în stînga paşei, locul cel mai de cinste Veneau apoi o mulţime de paici şi slujitori de toate felurile, mulţi dintre ei rămînînd la poarta oraşului, dar alţii aveau să-l însoţească pe domn pînă la Targoşta, de unde se vor întoarce bogaţi, credeau ei Oamenii de casă, cam puţintei, printre care Păun şi Tudorică, îşi urmau stăpînul, iar la coada alaiului se îmbulzeau neguţătorii, care îşi vor vinde mărfurile pe tot drumul, pînă la Dunăre Stambulioţii văzuseră şi alte alaiuri, cu mult mai bogate şi, cu toate că beyul de acuma era mai frumos decît toţi cei dinainte, îl cam căinau pentru sărăcie Abia cînd ajunseră la sfînta Pamakaristos, unde însăşi înalt-preasfinţia-sa patriarhul Macarie al Costantinyiei îi puse coroana împărătească pe cap, se adună mai multă lume, îndeosebi greci Cînd să iasă din altar, patriarhul păru a-şi aduce aminte de ceva şi făcu semn să fie tras clopotul cel mare, care nu mai bătuse de pe vremea cînd împăratul Constantin al doisprezecelea Dragases se încoronase la Sfînta Sofia — Fiule, îi zise şoptit chiriarhul, aceasta este acuma sfînta noastră biserică cea mai de preţ, iar cînd te vei întoarce, acelaşi clopot are să bată din nou la Sfînta Sofia Fă-o, aşadar! Atunci pricepu Mihnea-vodă că însuşi patriarhul trebuia să fie capul grecilor în lupta pentru eliberare, iar el urma să fie spada Se închină cu evlavie şi sărută sfînta evanghelie, apoi se împlini toată slujba cerută de canoanele bizantine Afară Kadrî-paşa îşi cam pierduse răbdarea aşteptîndu-l pe noul bey, împreună cu oştenii otomani Dar îl aşteptau şi cei cinci sute de mercenari levantini ce aveau să i se alăture, ca să-l slujească în Ungrovlahia La Edirne ar fi trebuit să fie întîmpinat de Faslî-paşa de la Silistra cu două mii de oşteni, mai cu seamă akîngii, precum şi de boierii care vor fi fugit de la Constandin-vodă, venind să i se închine Fu însă tare mîhnit neîntîlnind nici pe unii, nici pe alţii Porunci tabără de popas şi hotărî să rămînă în cort, lîngă oşteni, şi nu la han, cum făcuseră alţii Fiind încă iarnă peste Dunăre, şi-a zis că de bună-seamă cu mare greutate se porneşte omul la drum, cît despre sangiac-beyul de Silistra, va fi avut ceva întîrziere, dar trebuia să fie pe cale, căci neîmplinirea poruncilor lui Koprulu i-ar fi adus pierderea capului Într-adevăr, nu se înşelase în privinţa paşei, care se ivi după vreo săptămînă, dar de boieri fugari nici vorbă „Ţara mi se împotriveşte”! gîndi el cu amărăciune Acelaşi lucru cuteză să-i spună şi Faslî-paşa, care-l şi povăţui că ar face mai bine să se lase păgubaş de tron Şi, dacă s-ar învoi, el ar putea vorbi cu mazilul să-i acopere toată cheltuiala făcută pînă atunci, ba să-i mai dea şi ceva cîştig Mihnea-vodă îl săgeta cu privirea şi-i răspunse: — N-ai vrea, domnia-ta, să te duci la Koprulu-paşa şi să-i spui părerea? Ba chiar şi măritului padişah, căci eu nu fac decît să împlinesc voia lor Cine ştie, poate că te vei alege cu ceva, dacă nu cu vreun ştreang de mătase — Eu ţi-am vrut binele, beyule, şi tu te mînii Eu mă supun de asemenea poruncii Porţii, dar socoteam că — Nu-i trebuinţă de gîndirea domniei-tale! i-o reteză domnul Paşa se cam îngrijoră, căci auzise el mai multe în legătură cu bunăvoinţa validelei şi a sadrazamului Cît despre banii căpătaţi de la mazil, oricum nu avea să-i dea înapoi şi nu va mai sufla o vorbă Mai încercă totuşi să amîne plecarea, dar fără spor Chiar a doua zi urmau să plece mai departe Tudorică auzise şi el porunca şi nu mai avu răbdare, de frică să nu cumva s-apuce să treacă Dunărea şi să se facă de rîs în faţa naşului său Pe cînd Vodă era la masă, se strecură unde era băutura şi goli sipetul în cupa voievodului, nu însă fără a fi zărit, din întîmplare, de Păun N-a prea înţeles grecul ce făcuse flăcăul, dar bănui ceva necurat, iar cînd Tudor îi întinse voievodului cupa, îl opri şi-i zise cu asprime: — Ia credinţa, postelnicele! — Am făcut-o! se sperie Tudor, albind ca varul — Nu-i nimic! Mai fă-o dată, ca să văd şi eu! şi-i împinse cupa la gură Dacă n-o ajunge, umplem alta Hai, bea cu nădejde! Bietul băiat se simţi pierdut, iar bînd otrava ar fi murit fără să-şi împlinească legămîntul Pe loc îi fulgeră prin minte că, dacă va trebui să piară, barem s-o facă o dată cu duşmanul năşicului său Dacă se arată nepăsător, nu ar mai da de bănuit şi dar Păun îl lovi peste mînă, după ce gustase din cupă şi i-o întindea domnitorului Vinul s-a împrăştiat pe jos şi fapta slujitorului l-a mîniat pe domnitor Prea îşi băga nasul în toate şi-l cocoloşea ca pe un neputincios — Ce va să zică toate acestea? Cine ţi-a îngăduit Dar n-apucă să-şi isprăvească vorba, că îl şi văzu pe Tudorică prăbuşindu-se ca trăsnit Cel mai mult l-a mirat însă ura din privirea lui cea albastră şi „nevinovată”, cum i s-a părut la început, iar cum firişorul de spumă galbenă ce i se prelingea pe la colţul buzelor nu mai lăsa nici un fel de îndoială în ce priveşte soarta pe care i-o hărăzise pribeagul „orfan”, se simţi ruşinat faţă de Păun — Îţi datorez viaţa! Mă iartă că uneori te-am bănuit pe nedrept de gînduri rele Să fii mereu păzitorul meu! — Asta mi-i menirea, slăvite bazileu! răspunse cu umilinţă slujitorul Mihnea tresări şi părea a nu fi mulţumit cum i se spusese — Încă nu! rosti el gînditor Cine ştie mai pe urmă ce se va alege? Moartea cruntă a tînărului s-a zvonit curînd în tabără şi multe căpetenii de lefegii s-au repezit să vadă dacă Vodă a rămas teafăr — A vrut să mă omoare, zise voievodul liniştit, arătînd trupul de pe jos Luaţi-l şi îngropaţi-l undeva! — Mă iartă, doamne, dar numai cîinii trebuie să aibă parte de el! se oţărî Păun — Nu, prietene! Bietele necuvîntătoare sînt prea nevinovate, ca să piară înfruptîndu-se din el Numai viermii străfundurilor să-l mănînce! NEPREŢUITUL ROB PE LIMBA LOR, POET SE SPUNEA „OZAN”, şi toţi tătarii din casa lui Sabetai-mîrza nu-i mai ziceau generalului Kemeny decît aşa, nicidecum rob Faima lui ajunsese şi la urechile marelui han Gazî Ghirai, iar pizma îi muşcă inima, căci nu putea îngădui ca un supus de-al lui să aibă în preajmă asemenea om Că fusese general vestit, mai treacă-meargă, dar pe un ozan doar marele han putea hotărî dacă avea să-l lase stăpînului care-l robise Cum despre Kemeny se spunea că începuse a stihui şi tătăreşte, porunci să-i fie înfăţişat, ca să audă cu urechile lui frumuseţea poeziilor La început a încercat cu vorbă bună, căci Sabetai-mîrza era unul dintre cei mai viteji dintre căpitanii lui şi trebuia ţinut seama de aceasta Ba îi trimise şi daruri, pe lîngă două roabe circaziene neasemuit de frumoase Mîrzacul însă mulţumi la rîndu-i prin alte plocoane, la fel de bogate, şi se prefăcu a nu pricepe dorinţa stăpînului său, iar ozanul rămase şi pe mai departe în ograda lui de la malul mării Marele han crezu că n-a înţeles prea bine, văzînd că trimişii lui s-au întors fără Kemeny şi, cum era aprig la mînie, porunci să-i fie înfăţişat robul cu de-a sila, iar Sabetai să fie legat şi adus la picioarele lui, ca să-i ceară iertare Pe dată s-a găsit Tuhai-beg şi încă doi mîrzaci care nu-l vedeau cu ochi buni pe viteazul lor tovarăş şi se aruncară în spinarea căluţilor lor iuţi, gonind spre împlinirea poruncii marelui Gazî Ghirai, dar mai ales pentru bucuria de a-l vedea pe mîndrul mîrzac umilit la picioarele hanului În răstimp, chiar după plecarea solilor lui Ghirai cu mîna goală, Sabetai chibzui cum să facă să scape de răzbunarea hanului Dacă robul n-ar mai fi fost în casa lui, n-ar mai fi avut ce să-i facă, dar aşa, doar nu era să-l ucidă! Să-i dea drumul, ar fi trebuit să capete răscumpărarea, şi de bună-seamă că marele han i-ar fi cerut cel puţin jumătate, de vreme ce nu fusese întrebat deloc la plecare Cum se ştia că ceruse nesăbuit de mulţi bani, de unde să-i scoată? Şi mai apoi de ce să fie el cu paguba? Nu prea îl ducea mintea ce ar fi trebuit să facă şi atunci se gîndi că însuşi robul ar fi putut să-i spună Nu cuteză să poruncească să i se înfăţişeze, ci o porni el însuşi pe stînca aceea de deasupra apelor, unde ştia că deseori îşi pierdea vremea privind valurile călătoare ale mării Ca şi cum ar fi fost în trecere prin dreptul lui, Sabetai se prefăcu uimit să-l găsească acolo — Aici erai, ozane? întrebă el într-o doară — Da, sahip! Cugetam la nemărginirea atotputernicului stăpîn al pămîntului şi la frumuseţea lucrărilor sale Nici regii şi nici chiar împăraţii cei mari a lumii nu pot înfăptui ceea ce aduce desfătarea ochilor şi minţii noastre Mîrzacul nu mai ştiu ce să spună, căci nu prea era iscusit în meşteşugul vorbirii Se aşeză lîngă Kemeny, apucînd un fir de iarbă uscată între dinţi, şi-i zise cu mîhnire: — Dacă ar fi după mine, ozane, eu nu m-aş despărţi niciodată de tine Bucuros m-aş lipsi de răscumpărare, iar dacă ai trece la legea noastră ţi-aş de chiar o fată de-a mea de nevastă, tu însă te încăpăţînezi şi eu nu vreau să te silesc, fiindcă mă tem să nu-ţi sece, de supărare izvorul stihurilor Mărturisesc că te-am îndrăgit şi mi-ar părea rău să te pierd Kemeny îl privi cu o strălucire ciudată în ochi — Nu cumva a venit răscumpărarea, sahip? întrebă el — Încă nu şi bine ar fi fost să fi sosit mai de mult Am cerut eu cam fără cumpăt, dar nici n-aveam de unde să ştiu că eşti ozan Barem să-mi fi spus de la început Eu am zis că eşti războinic Kemeny prinse a rîde şi aruncă o pietricică la vale, urmărind-o cu privirea Ţipătul unui pescăruş ce trecu pe deasupra lor îl făcu să ridice capul şi libertatea zborului păsării îl aminti de robia lui, căci nu putea să părăsească satul fără a fi prins şi adus înapoi De altfel nici nu încercase — Nu prea înţeleg ce te mîhneşte, bunule sahip Am fost general al Transilvaniei şi am căzut rob unei clipe de nesăbuinţă Nu te-am minţit! Aici, prin bunăvoinţa ta, mi-a venit să scriu şi iată-mă ozan, cum îmi spuneţi voi Ce vină am eu în asta? — Mai bine nu-ţi dădeam afurisitele alea de pene de gîscă şi cernelurile Dar şi eu am fost prost atunci cînd m-am fălit cu tine la toţi megieşii De aici s-a tras tot răul — Poate ai să-mi spui şi mie ce s-a întîmplat, căci nu degeaba ai venit după mine aici, nefiind în drumul tău, orice ai zice, bunule Sabetai Mîrzacul oftă şi-i spuse cum fusese cerut la curtea marelui han, iar dacă s-ar fi dus acolo, niciodată n-avea să-l mai lase să plece acasă, chiar dacă ar fi căpătat bani încă o dată pe cît ceruse el pentru răscumpărare — Mai bine ar fi să nu mai scrii, zise Sabetai-mîrza — Tot nu m-ar crede — Atunci, să-ţi retez mîna dreaptă — Rămîne stînga — Te lipsesc de amîndouă şi pun o roabă să te hrănească în fiecare zi, tu să nu mai duci griji de nimic Kemeny se uită la tătar, nevenindu-i a crede cele ce auzea — Ar trebui mai apoi să-mi tai şi limba, ca să nu mai pot spune altora ce să scrie şi de ce nu capul? făcu el zîmbind — Dar nu înţelegi că marele han te va duce la el? — Ba da! Dar, ca să nu o poate face, trebuie să mă lasi să fug — Cuuum? Peste putinţă! Mai bine de două zile de de mers pe jos ţi-ar trebui ca să ajungi peste munte în stepă iar acolo ce-ai să te faci? — Prea-bine! Dă-mi răgazul de trei zile, şi nu mă căuta Fă-te că pleci undeva şi lasă-mă pe mine să-mi iau sculele de scris şi ceva merinde, apoi, cînd vei trece prin apropierea Transilvaniei, te voi găzdui la mine, te voi răsplăti şi voi întocmi stihuri în cinstea ta — Nu mă îndur, ozane! mormăi mîrzacul — Atunci ai să mă vezi la curtea lui Ghirai, de cîte ori ai să fii chemat acolo Rămaseră o vreme tăcuţi, dar tătarul mereu ofta, presimţind mare necaz dacă s-ar învoi la cele cerute de rob Pe de altă parte se şi bucura, gîndindu-se cum s-ar mai fi înfuriat hanul cînd nu l-ar mai găsi pe ozan — Fie! Să mergem acasă şi pleacă pe dată, ca să mai cîştigi o jumătate de zi Lasă-mă să te îmbrăţişez acuma, căci nu mai am cum în altă parte, şi să nu fii supărat pe mine că te-am luat rob atunci, la Czerny Ostrow Aşa a fost vrerea lui Alah — N-am cuvinte destul de frumoase pe limba ta ca să-ţi mulţumesc, bunul meu sahip şi prieten, căci mai mult asta mi-ai fost, şi nu stăpîn Te voi slăvi în cele mai frumoase stihuri, şi pe limba pe care am învăţat-o de la mama, şi pe a voastră Rămîi cu bine! Sabetai plecă cel dintîi, ca să pregătească merindea şi să i-o lase la îndemînă, fără să mai ştie careva, apoi îndată avea să plece şi el, pe furiş, apucînd poteca din spatele casei, care urca muntele Inima îi zvîcni cînd se ridică şi mai aruncă o privire asupra mării liniştite ce se pierdea în depărtare şi cei dintîi paşi spre libertate îi făcu şovăitori, din pricina cărării pline de bolovani Se apropie tiptil de casă şi la locul înţeles văzu doi desagi pe care îi apucă în grabă şi luă drumul muntelui, fără să se mai uite în altă parte Dacă ar fi făcut-o, ar fi văzut norul de praf ridicat de copitele cailor lui Tuhai-beg şi ai oamenilor săi, care se apropiau năvalnic de casa lui Sabetai Acesta nici nu apucase să fugă şi fu prins cu un arcan, ca un ghiaur înrobit, apoi începură a scotoci peste tot, căutându-l pe ozan Furia lor nu mai avu margini aflînd că acesta fugise de mai multe zile, fără să fi dat cuiva de ştire — Am crezut că se va întoarce, spuse Sabetai Uneori stă mai mult prin pădure şi vine flămînd şi însetat ca un cîine Poate că ar fi fost crezut bunul mîrzac, dacă un rob nu l-ar fi dat de gol, spunîndu-le oştenilor hanului că robul căutat abia dacă urca acuma poteca din dosul căpiţelor cu fîn Tuhai-beg îl duşmănea de moarte pe Sabetai şi, cînd acesta, în loc să-i răspundă dacă erau adevărate spusele robului, îl scuipă în plin obraz, porunci să se pună foc casei, iar stăpînul ei fu ridicat în furci N-ar fi vrut să-l ucidă, căci porunca marelui han fusese să-l aducă viu, dar nu se putu ţine să nu-l batjocorească, trăgînd el însuşi cu arcul o săgeată ce se înfipse în pulpa nenorocitului mîrzac A fost deajuns pentru ca oştenii să creadă că la rîndul lor aşa trebuiau să facă, şi, pînă să-i oprească Tuhai-beg, l-au săgetat cu toţii pe bietul Sabetai, făcîndu-l ca pe un arici Kemeny auzise larma din vale, însă nu avea cum să-şi dea seama de cele ce se petreceau, fiindcă abia dacă ar fi ajuns în culmea muntelui putea zări casa lui Sabetai Nu mai apucă însă, fiindcă la scurtă vreme urletele urmăritorilor se auziră în spatele lui, ba curînd îi şi zări, căci iuţimea căluţilor tătăreşti era bine cunoscută şi cînd era vorba de urcuşuri Îşi dădu seama că era pierdut şi din păcate n-avea nici măcar o spadă, ca să-şi vîndă scump pielea Răcnetele se înteţiră cînd fu văzut, dar el, foarte liniştit, îşi duse mîinile la piept aşezîndu-se pe un pietroi Fu legat-fedeleş şi urcat pe cal, după care, apucînd calea întoarsă, îşi dădu seama de ceea ce trebuia să fi pătimit sărmanul Sabetai, care mai era atîrnat în furci, cu săgeţile în el Din casă nu mai rămăsese decît cenuşa, iar cei din familia lui, cu robi cu tot erau legaţi spre a fi duşi în faţa marelui han Convoiul prinşilor fu tîrît la Bahcisarai şi, la vederea lor, Gazî Ghirai ridică uimit sprînceana — De unde mai sînt şi ăştia? Unde-i ozanul şi Sabetai? — Slăvite Gazî Ghirai, han al hanilor şi urmaşul preastrălucitului Gingis, sabia nebiruită a lui Alah, ozanul este acesta, dar pe Sabetai l-am pedepsit pentru neobrăzarea arătată faţă de porunca luminăţiei-tale, răspunse Tuhai-beg Povesti apoi cum ticălosul mîrzac, în loc să-l trimită pe rob, l-a îndemnat să fugă, după cum mărturisise un altul, adus anume de faţă Mai mult chiar, i-a întîmpinat pe oştenii marelui han cu spada în mînă şi cu greu au izbutit să-l răpună, căci nu s-a lăsat prins de viu Gazî Ghirai privi spre omul despre care auzise atîtea şi fu cam dezamăgit văzîndu-l, apoi încuviinţă purtarea lui Tuhai-beg: — Asemenea să păţească toţi cei care se împotrivesc poruncilor mele Bine i-ai făcut, şi toată prada, împreună cu familia lui, ale tale să fie, credinciosule Tuhai-beg! Acesta se înclină pînă la pămînt, sărutînd mîna hanului, apoi se trase la o parte lăsîndu-l pe Gazî Ghirai să-l vadă mai bine pe Kemeny — Ai cutezat să fugi, vierme? Ce fel de ozan poţi fi tu, care te laşi ademenit de cei care nu ascultă de stăpîn? Uitat-ai oare că nu eşti decît un rob? Vorbeşte, ce aveai de gînd? se răsti hanul — Prealuminatule mare han, strălucit în vitejie asemenea marilor tăi înaintaşi, eu mă înfăţişam la picioarele tale, dacă nu aş fi fost oprit în cale Aşa îmi poruncise Sabetai-sahip, şi nimeni nu s-ar fi împotrivit voinţei tale — Ce-mi aud urechile? Tuhai-beg spune că ai fost prins cu desagii în spate, pe cînd voiai să treci muntele Este oare adevărat, ori cutezi să mă amăgeşti mai departe? — Preastrălucitule mare han! Înţelepciunea ta este vestită în toată lumea şi dreptatea ta de asemenea De ce aş fi cărat după mine scule de scris, dacă aş fi vrut să fug de la voi? Oare le-aş fi mîncat pe drum? Adevărat că am avut ceva hrană, fiindcă nu ştiam cît am să rătăcesc pe ocolite, ca să ajung la picioarele tale — De ce n-ai venit de-a dreptul cu oştenii trimişi de mine? — Fiindcă stăpînul meu ştia că nu este iubit la curte şi pizmaşii ar fi putut să mă ucidă pe drum, zicînd tot aşa cum au făcut cu Sabetai, care n-a avut nimic în mînă atunci cînd a fost prins, dar sărmanul nu se mai poate dezvinovăţi Pe mine însă m-a povăţuit să nu mă feresc niciodată de judecata nepărtinitoare a marelui Gazî Ghirai — Să fie oare adevărată spusa ta, ghiaurule? Moartea lui Sabetai n-a fost îndreptăţită? Ce dovadă ai? — Sculele de scris şi jurămîntul meu, căci acuma nu sunt decît un rob Pe vremuri, nimeni n-ar fi pus la îndoială cuvîntul generalului Kemeny Din fericire, spusele lui fură adeverite prin încercarea lui Tuhai-beg de a da bir cu fugiţii, astfel că marele han nu mai făcu nici o cercetare Toţi cei vinovaţi de moartea lui Sabetai fură spînzuraţi pe dată, de crengile sicomorilor din grădină Deşi priveliştea era cruntă, pentru Kemeny a fost o mîngîiere să-şi vadă răzbunat bunul lui stăpîn, care i-a fost de fapt mai mult un prieten Toată familia şi averea lui Sabetai au fost înapoiate feciorului său mai mare, iar numele lui va fi rostit cu cinste, fiindcă însuşi ozanul marelui han avea să-l cînte în stihuri Dar noua viaţă care începea pentru înstrăinatul rob, deşi mai îmbelşugată şi la fel de slobodă ca şi cea de pînă acum, avea să-l mîhnească, fiind lipsit de frumoasa privelişte ce i se arăta de pe stînca lui de mai înainte Lucra mult la tălmăcitul bibliei şi-l bătea gîndul că s-ar asemăna şi s-ar deosebi ea de coran, dar făcea şi multe poezii, ce încîntau auzul celor din preajmă, în vreme ce Gazî Ghirai trebui să plece ca să potolească pe afurisiţii cazaci de la Zaporoje Acuma, dacă ar fi vrut să fugă, ar fi putut s-o facă fără nici o oprelişte, fiindcă Ghirai poruncise să nu se atingă careva de ozanul lui şi nici să cuteze a-i face vreun rău Putea merge ori-ncotro i-ar fi fost dorinţa şi nimeni nu l-ar fi întrebat unde se duce ori de ce va fi ajuns acolo De fapt nici nu-l mai trăgea inima să plece, simţindu-se îmbătrînit şi vlăguit de putere Stătea ceasuri întregi în minunata grădină cu trandafiri şi tot felul de alte flori nemaivăzute de el pînă atunci, şi numai gîndurile îi zburau spre frumoasa Transilvanie, cu munţii ei semeţi şi falnicii brazi, cum nu se găseau pe aici Ceilalţi robi, ruşi, români, unguri, lehi sau alte neamuri, erau munciţi din greu, nici unul neavînd soarta lui, dar nici nu-i putea întîlni ca să mai stea de vorbă, aşa că numai tătăreşte se înţelegea cu slugile De aceea tare se mai miră cînd auzi vorbe româneşti, în vreme ce se odihnea la umbra unui castan înflorit — De nu mă-nşeală privirea, domnia-ta eşti însuşi generalul Kemeny, ori te asemuieşti nespus de mult cu acela! zise străinul ce se apropiase ţinîndu-şi cuşma-n mînă — Cunoscut pe el cumva? întrebă la rîndul său Kemeny bucurîndu-se — Cîndva, la curtea alteţei-sale prinţului Rakoczy Eram atunci, ca şi acuma, trimisul măriei-sale Constandin Şerban — Da, da! Pe el ţin bine minte Ce mai face? — Foarte prost — Bolnav? — Mai rău A fost mazilit şi umblă turcii să-l izgonească din ţară, iar eu mă aflu aici ca să-i cer ajutor hanului să vină cu oaste, ori să facă ce-o şti ca să-l împiedice pe grecul care a fost uns în locul măriei-sale — Asta pacoste mare la ţară Tătarii nu bun nici ca prieteni cînd venit la voi — Ce să facem? Pînă şi pe măria-sa prinţul l-a alungat sadrazamul, şi pe domnul Moldovei aşijderea La cine să ne mai ducem? Kemeny îşi spuse părerea că ar fi fost mai bine să lase o vreme lucrurile aşa cum le-a hotărît Poarta, şi în nici un caz să nu ducă tătarii în ţară, căci aceştia au să distrugă totul Apoi, cînd fu să plece, boierul păru a-şi aduce aminte şi zise: — Uite că, luîndu-ne cu vorba, am şi uitat să-ţi spun care mi-e numele Eu sînt slugerul Grigore Grecescu şi te poftesc din toată inima să vii şi pe la gospodăria mea, de-o fi să ajungi şi pe la noi Kemeny zîmbi cu amărăciune — Dar eu rob aici, şi — Aşa-i că uitasem! se bătu boierul cu palma peste frunte în semn de aducere aminte S-a auzit şi pe la noi că cei din Ardeal strîng bani pentru domnia-ta, ca să te răscumpere, dar, văzîndu-te aşa de slobod, mai că era să te rog să pui o vorbă bună pentru mine la marele han Se înţeleseră să se mai întîlnească şi în zilele următoare, dar n-a mai fost cînd, fiindcă o dată cu sosirea marelui han boierul se înfăţişă cu darurile domnului său şi i le puse la picioare Sticliră ochii urmaşului lui Gingis-han la vederea aurului din pungi, dar se încruntă pe dată auzind ce i se cerea în schimb — Eu am primit poruncă să-l alung pe beyul vostru, şi de aceea m-am şi întors Cum să fac să-l ajut? — Poate oare cineva să poruncească marelui Gazî Ghirai? se întrebă cu prefăcută uimire slugerul Să se teamă stăpînul cel vestit al tătarilor de un dregător otoman? — Numai slăvitul Alah poate să cuteze să mă oprească să fac ce poftesc, dar eu m-am închinat măritului padişah — Foarte bine! încuviinţă boierul Măria-ta ai să vii cu oastea la noi şi ai să te prefaci că vrei să fie rînduială, dar n-ai cum face osebirea între noi şi cei care vor veni, aşa că o greşeală se poate întîmpla, dacă este bine răsplătită — Limba ta, ghiaurule, este plină de miere amestecată cu venin şi înşelăciune Ai noroc că aurul ce-l aduci nu-i asemănător ţie şi stăpînului tău, iar eu am nevoie de el, aşa că mă-nvoiesc! rînji marele han Dărui apoi un frumos cal tătăresc domnitorului mazil, ceea ce făcu pe trimisul acestuia să cuteze a glumi cam în doi peri: — Nădăjduiesc, luminate han, că darul nu-i un îndemn pentru măria-sa, ca s-o ia din loc — Ha, ha, ha! hohoti tătarul Eşti isteţ, ghiaurule, şi mie îmi sînt pe plac asemenea oameni de duh Primeşte ca amintire de la mine acest inel cu nestemate, ca să nu uiţi că aici sînt la mare preţuire şi cei care mînuiesc vorbirea, nu numai spada Solul primi cu mulţumire darul, care fusese smuls cîndva din degetul vreunui şleahtic doborît în luptă, şi se gîndi la cele auzite, fără să fi înţeles nimic N-avea de unde să ştie că fostul general ardelean era mai preţuit ca poet, decît ca soldat — Cît despre îndemnul să fugă, urmă Gazî Ghirai, acesta este întotdeauna binevenit cînd duşmanul este mai tare Totul e să ştii să te întorci la vreme! Prea vorbea în parabole marele han, sau cel puţin aşa i s-a părut trimisului lui Costandin-vodă, care nu de asta avea nevoie Îşi cam dădea seama însă că n-a înduplecat pe tătari să le dea sprijin MAZIL PE NEGÎNDITE MARIA-SA ŞTEFAN GHEORGHE, domnul Moldovei, se sculase destul de tîrziu în acea dimineaţă de februarie a anului mintuirii Ce-i drept, n-avea obiceiul de a se trezi în zori, dar nici al culcatului o dată cu găinile, ba obişnuia să-l prindă cîntatul cocoşilor de la miezul nopţii, fie la sfaturi spre binele ţării, fie şi la cîte un mic chiolhan, care se întindea adesea pînă la ziuă Şi de astă-dată rămăsese cu stolnicul Isaiia Boldur şi cu sfinţia-sa Teodosie de la Golia, oameni de nădejde, dar setoşi nevoie-mare Rînduiseră care mai de care treburile ţării, apoi clevetiră asupra zvonurilor ce veneau de peste hotare, iar mai pe urmă şi despre femeile tinereţii lor, pînă au căzut sub masă „Cotnărelul” se dovedise a fi mai tare decît însuşi Vodă, iar acesta se întreba cum de reuşea străbunul Ştefan cel bătrîn să nu i se plece niciodată În soba cea mare şi frumos smălţuită cu flori duduia focul, încălzind odaia peste măsură Fiind mahmur, pe Vodă îl cam supăra zăpuşeala, aşa că dădu învelitoarea la o parte şi îşi coborî picioarele din pat, lăsîndu-le să atîrne Răşchira degetele şi, mulţumit că izbutise cu uşurinţă, sări desculţ pe covorul cel moale, de lînă, ţesut la Agapia de către cuvioasele monahii Ferestrele străvezii din sticlă veneţiană, adusă cu mare cheltuială de către înaintaşul său, Vasile-vodă, erau aburite din pricina căldurii De cum deschise una, aerul rece îi izbi faţa, apoi parcă simţi cum îi curăţa plămînii Era în cămaşă de noapte, cu baierele de la gît desfăcute, lăsînd să i se vadă pieptul cu cîrlionţi cărunţi Ar fi fost bine-venit un bulgăre de omăt, cu care s-ar fi frecat bucuros, însă abia ieri fusese curăţată zăpada de pe prichici, tot din porunca lui Cum peste noapte nu mai ninsese, acum nu mai avea de unde s-o ia Curînd începu să-l învăluie frigul, pufni pe nări ca un taur şi se zgribuli, după care împinse fereastra şi o zbughi în aşternutul cald Uşa se întredeschise cu grijă şi un băieţandru cu păr bălai întrebă în şoaptă: — Mai dormi, măria-ta? — Ba! răspunse mormăind domnul M-am deşteptat de mult şi chibzuiam dar ce pofteşti? — A zis vel-vornicul Ştefan Bour să-ţi spun că a venit solie tătărască în ţară — Bre Niculiţă! făcu înciudat Vodă De cîte ori să-ţi spun că la curte se vorbeşte altcum decît la moşia voastră de la Hangu? Ar fi trebuit să zici: „dumnealui vel-vornicul” Şi ce voia Boul? Au venit tătarii? — Îhî! — Se zice „da”, bre! Iar trebuie să te învăţ, că, uite, pricopsitul de frate-meu, Ceaurul, n-a avut grijă Bine că nu-mi zici „moşule”, atît ar mai trebui, măcar că nici „măria-ta” nu îţi iese des din gură Şi unde spuneai că-s pagînii? Îs mulţi? — Nu mi-a spus, dar eu am văzut vreo patru — Cum numai atîţia?! — Poate că cinci — Mă, ţîcă! Eu am băut şi tu te-ai îmbătat! Ce pofteşti de mine? — A zis vel A spus dumnealui vel-vornicul Ştefan să-ţi vestesc solie tătărască, măria-ta — Ei, vezi că poţi dacă vrei? rîse unchiul de strădania nepotului Dar am auzit eu bine? Solie ai spus, nu ordie? — Solie, măria-ta — De aceea ai văzut numai vreo patru — Ori cinci, măria-ta — Ho, ajungă-ţi! hohoti voievodul cu voie-bună Acuma nu sări peste cal cu „măria-ta” Vezi şi tu cui se potriveşte şi cum îţi vine la îndemînă Ai priceput? — Îhî! — Ptiu, bată-te să te bată de proclet! Ia, mai bine ajută-mă să-mi pun veşmintele, că nu fac eu sită de mătasă din coadă de cîine Sau nu! Dă mai bine o fugă pînă la Manea, să vie cu un clondir de tescovină-frunte da lasă că m-oi duce eu însumi Dă-mi ciubotele de colo! Niculiţă, nepotul de frate al măriei-sale şi copil de casă, era obişnuit cu poruncile încîlcite ale moşului său, aşa că nu se clintea din loc pînă nu auzea cea mai de la urmă dorinţă, şi numai pe aceea o împlinea — Unde-s tătarii, bre? întrebă Vodă, trecîndu-şi peste cap o cămaşă de cînepă groasă, cum purta la vreme de iarnă — În Bugeac! răspunse băiatul, uitînd toată învăţătura de mai înainte — Lasă-i ciorilor pe ăia! Ceilalţi? — La Crîm, după cîte ştiu eu — Bre, Niculiţă, nu mă mai mînia, că doar nu eşti tontălău, ca taică-tu Te întreb de solii care au venit Ce vor? — Nu ştiu — Bine! Lasă-i în păcate şi fugi după Carabăţ-spătarul Adică n-ai să te duci tu la el acasă, ci trimite pe careva, în numele domniei mele Ai înţeles? — Da, măria-ta! Voievodul izbucni în rîs şi nu se putu ţine să nu-i plesnească una peste buci — A dracului pielea pe tine! Se vede că eşti din neamul nostru Fugi şi fă ce-am zis! Aşa era firea domnului, să treacă de la o stare la alta, fără vreo pricină anume şi cu multă uşurinţă Acuma n-ar fi avut de ce să fie mînios, numai că, în loc de cap limpede, parcă ar fi avut o baniţă cu plumbi Se îndreptă către spătărie, dar în preajma cămărilor doamnei dădu peste o jupîniţa tare frumuşică, abia săltată din pruncie, şi se opri — Ia te uită! Dar tu a cui mai eşti, zînişoară, ori n-ăi fi de pe tărîmul nostru? adăugă el şi nu se ţinu să n-o ciupească de obrăjorul roşu ca fraga — A lui Miron Ciogolea, măria-ta — I-auzi! A vel-clucerului? Şi, mă rog, unde te-a ţinut ascunsă, de n-au dat flăcăii peste tine? Biata fetişcană se aprinse ca para focului, în vreme ce Vodă o alintă părinteşte — Tu să nu te ruşinezi de mine, că doar nu te-oi peţi pentru domnia mea Am şi eu un nepot, isteţ nevoie-mare şi dar ce-ţi spun eu ţie? Du-te unde ai treabă sau lasă că m-oi descurca eu! Doamna este acolo? arătă el o uşă — În cealaltă! răspunse fata şi dădu să-i arate — Aha! Ţi-a venit graiul, după cum văd Mă bucur, dar am să vin mai pe urmă, că mă aşteaptă tătarii Poţi să-i spui că am întrebat de sănătatea ei — Prea-bine, măria-ta! şi făcu o plecăciune, spre încîntarea voievodului „N-ar fi rea pentru Niculiţă al meu Poate l-ar mai da pe brazdă, că fetişcana se arată a fi o mare drăcoaică”, îşi zise el, lăsîndu-şi mîna să-i fie sărutată de copilă Apoi, fără prea mare tragere de inimă, intră în spătăria mare, amintindu-şi de vremea cînd nu era decît vel-logofăt la arnăutul Coci, care şi-a spus mai apoi Vasile Lupu, cînd a ajuns domn Acuma el era stăpînul ţării şi atît semeaţă lui doamnă, Ecaterina, cît şi plodul cel mititel erau în puterea lui, închişi în taină la conacul de la Buciuleşti, pe apa Bistriţei Îi ascunsese de Rakoczy, care îi căuta întruna, dar el dădea din umeri spunînd că nu ştia pe unde hălăduieşte familia domnului mazil Nu sluţise copilul, fiind prea mic, însă nu-şi putea ierta slăbiciunea avută în faţa mă-sii, cînd a poftit şi el să se înfrupte din farmecele ei L-a pălmuit şi i-a zis „dulău fără obraz”, iar el s-a fîsticit şi a lăsat-o în pace, dar nu fără a bombăni şi sudui în gînd: „Auzi, cum să mă facă pe mine? Eu «dulău»? Scîrnăvia! Dar bărbatu-său cum s-a luat de Ilisafta mea? Şi încă în văzul lumii, ticălosul! Trebuia s-o fi trîntit în pat, nu să mă tocmesc cu ea Mare dobitoc am putut fi!” Se jură că va da buzna peste ea la Buciuleşti, ca să-şi răzbune mîndria, numai că nu prea avea timp, căci treburile domniei erau multe şi nici nu-i venea chiar la îndemînă să se lepede de ele deocamdată Nu uită că şi Costandin-vodă îi ceruse pe închişi, dar n-avea să-i facă lui pe plac, cîtă vreme nu se învoise să-i dea lui Rakoczy Oricum, spătăria mare amintindu-i de Vasile Lupu, gîndul îi zbura şi la Buciuleşti, fără să vrea Îşi răsuci mustaţa, săltă fruntea şi pătrunse în încăpere, unde se aflau strînşi cîţiva boieri divaniţi — Bună dimineaţa vă poftesc, boieri dumneavoastră! — Să trăieşti întru mulţi ani, măria-ta! răspunseră care mai de care — Ia spuneţi, care-i treaba de v-aţi adunat mai mulţi ca de obicei? Vel-vornicul Ştefan Boul se înclină în faţa domnitorului, după ce acesta se aşeză în jilţul cel de lemn, înflorat cu măiestrie de meşteri din Ţara de Sus — Mărite doamne, au venit solii lui Gazî Ghirai, spuse acesta — Da, da, am auzit Au spus şi ce vor? — Marele han cică le-ar fi poruncit să nu-ţi spună decît măriei-tale, în taină — Nu cumva îşi închipuie tătarul că am legături ascunse de boierii sfetnici ai domniei mele? Să fie aduşi aici, ori, de nu, să se întoarcă nesmintiţi pe unde au venit, măcar că ăştia ar merita să pun cîinii pe ei Murmurele de încîntare din rîndurile divanului îi dovediră că se bucura încă de încuviinţarea lui — Mai înainte, îl opri Vodă pe vel-vornic, aş pofti să-mi clătesc gura cu un pocal de rachiu şi vă îndemn şi pe domniile-voastre, care simţiţi nevoia Bătu din palme şi ceru să i se aducă o carafă şi ulcele pentru toată adunarea, apoi, rîzînd cu voie-bună, spuse: — Bine ar fi să guste şi solii, ca să-şi dea drumul la gură — Ba mă tem, doamne, că, deşi au oprelişte prin legea lor păgînească, s-ar lacomi într-atît, încît să nu-i mai putem opri de la băutură, iar apoi degeaba am mai aştepta să scoată vreo vorbă! zise dumnealui pîrcălabul Hotinului, Miron Costin stîrnind rîsul tuturora Într-un tîrziu fură aduşi şi tătarii, care crezuseră că se vor afla numai cu beyul, nu şi cu ceilalţi boieri, aşa că bănuiră că acesta nici n-ar fi fost de faţă şi închinăciunea o făcură cam de mîntuială Atunci Ştefan-vodă se aşeză în scaun şi, nemulţumit, îl întrebă pe tălmaci: — Aceştia să fie trimişii marelui han la domnul Moldovei? — Da, măria-ta! — Atunci să îngenuncheze în faţa domniei mele, că, de nu, le scurtez eu picioarele de la genunchi în jos Dacă nu ştiu să se poarte pe la curţile străine, să rămînă în pustiurile lor! Auzind ameninţarea, tătarii se prăbuşiră pe dată, căci mai auziseră ei de toanele capetelor încoronate, care îşi vărsau mînia asupra solilor, dacă li se părea cumva a nu fi fost cuviincioşi Vodă îi privi mulţumit şi zîmbi, mai ales cînd auzi că se rugau de iertare, necunoscîndu-l pe stăpînul ţării — Aşa da! încuviinţă voievodul Dacă au să spună totul, le făgăduiesc o butie de rachiu de-al nostru, moldovenesc, ba şi cîte un batal de căciulă, ca să nu bea pe burta goală Pînă şi tătarii se luminară la faţă auzind cu ce vorbe bune erau întîmpinaţi şi, fiindcă asta era voia ghiaurului, spuseră în gura-mare că beyul din Tîrgovişte fusese mazilit şi marele han trebuia să-l izgonească din ţară Cum acesta se împotrivea, slăvitul Gazi Ghirai dădea de veste măriei-sale, Ştefan-vodă, că avea să treacă prin ţara lui, ca să-l silească pe Costandin-mazilul să plece peste munte, oriunde îi va fi voia — Ha, ha, ha! Ce mare taină! făcu batjocoritor Vodă Asta ar fi trebuit s-o afle toată lumea, ca să ştie să fugă din calea prietenilor noştri, căci cunoaştem noi care le este purtarea Se întoarse spre tălmaci şi rosti răspicat: — Nu mă pot împotrivi voinţei strălucitului vostru han, dar să vă ferească Dumnezeu să vă atingeţi de supuşii domniei mele, că nu mai ţin seama de îngăduinţa dată! Mai înainte însă poftim să vedem firmanul de mazilire al vecinului nostru, iar pînă atunci, picior de tătar să nu calce pămîntul Moldovei Nu putea spune în gura mare că în sinea lui se cam bucura să scape de neputinciosul Costandin-vodă, omul de paie al lui Rakoczy Tare ar mai fi vrut să fi izbutit să-l facă pe Hrizea domn şi să fie ascultat de el, ca una să fie ţara, dar acesta fusese ucis şi altul nu se arăta doritor de domnie, în afara grecului Mihnea Tătarii nu aveau cum să arate firmanul de mazilire şi părură mulţumiţi cu darurile căpătate, încît se grăbiră să o ia din loc, cu toate că nu primiseră un răspuns, clar Zorul lor nu bătu nimănui la ochi, mai ales măriei-sale, care se arăta fălos nevoie-mare că-i repezise pe solii marelui han — Şi acum, boieri dumneavoastră, ce mă sfătuiţi să fac? Auzit-aţi doar că pagînii au să ne calce o parte a ţării! Ca unul ce era mai bătrîn dintre ei, vel-armaşul Grigore Frăţilă se înclină în faţa domnului şi zise, netezindu-şi barba albă ca neaua: — Eu, măria-ta, socot că ar fi nimerit să porunceşti dumnealui spătarului Darie Carabăţ să se ducă cu oaste în Ţara de Jos şi să privegheze ca nu cumva păgînii să se abată către noi — Să mă ierte dumnealui armaşul Grigore, se băgă vel-pitarul Bejan Gheuca, dar cred că nu-i bine să ne amestecăm, şi nici să se audă măcar că am ieşit în întîmpinarea lui Ghirai cu oaste Să nu se mînie şi să se năpustească şi asupra Moldovei Ei nu prea ştiu multe, şi nici unde sînt hotarele dintre noi Muntenii s-or descurca şi fără noi — Cum poţi vorbi aşa, Bejane? sări domnul furios Au nu sînt ei fraţii noştri, şi la bine şi la rău? Să nu ne doară că i-or prăda tătarii, zici tu? — Nu, măria-ta! se apără vel-pitarul Gîndeam însă că dacă Poarta a pus alt domn, ce — Atunci poate că, şi dacă ar veni mîine altul în locul domniei mele, tu ai să i te închini pe dată? Asta îţi este credinţa? Rămaseră cu toţii tăcuţi, căci voievodul adusese vorba despre zvonul care-i rodea de cîteva zile, cum că şi în Moldova aveau să fie schimbări Atunci, dumnealui vel-comisul Neculai Racoviţă îşi luă inima în dinţi şi spuse: — Să nu-ţi fie cu mînie, doamne, dar se şi aude despre mazilirea nu numai a lui Rakoczy, ci şi a măriei-tale — Vorbe de clacă, boieri dumneavoastră! sări degrabă Vodă, ca să nu le mai dea timp şi altora Clevetiri şi scorneli de-ale duşmanilor domniei mele Să nu le luaţi în seamă, căci Moldova a plătit haraciul pînă-ntr-un ban, iar padişahul nici nu-mi ştie numele, că-i un ţînc — Dar marele vizir? cuteză bătrînul armaş Întrebarea nu-şi mai primi răspunsul, întrucît un paic intră să spună în gura mare că sosise dumnealui căpitanul Cujbă şi vrea să intre la divan Acesta nici nu mai aşteptă încuviinţarea, dădu buzna, îngenunchind la picioarele domnitorului — Prăpădul lumii, mărite doamne! Pîrjol ce nu s-a pomenit, şi moarte, şi robie — Unde? — Prin ţinuturile Bîrladului şi Covurluiului, dar cel mai năpăstuit îi Fălciul — Nu cumva tătarii? — Păi cine alţii, doamne? Ei, nemernicii! Domnitorul se ridică şi, uitîndu-se către Bejan-pitarul, îl dojeni: — Ce mai ai de zis, boierule? Făţărnicia păgînească nu mai are margini Pe de o parte se prefac a-ţi cere voie, şi pe cealaltă îţi bagă jungherul pînă-n prăsele — Poate că Ghirai n-o mai fi avut răbdare, zise Costin-pîrcălabul De cîtă vreme pradă tătarii, căpitane Cujbă? — De vreo săptămînă şi mai bine — Ei, poftim! zise Vodă Ar trebui jupuite de vii iscoadele acelea, care se dădeau drept soli Pe unde or fi? — Totuşi, să nu uităm că n-au făcut decît să împlinească porunca stăpînului lor Unde am ajunge dacă am ucide solii? se băgă Costin-pîrcălabul, ca să-l domolească pe domn Tartorul cel mare trebuie pedepsit, iar eu aş zice să ne repezim cu toată oastea şi să-l alungăm din ţară Îşi mai dădură şi alţii părerea, arătîndu-se tare înflăcăraţi întru apărarea Moldovei şi a domnului ei, în vreme ce unii, mai temători, îndemnau la aşteptare, dar în cele din urmă hotărîră să se strîngă întregul divan, ca să poată lua o hotărîre, şi asta în cel mult două zile Dar cruntă fu dezamăgirea voievodului cînd se pomeni doar cu fratele său, Ştefan Ceaurul, şi vel-postelnicul Şeptilici, din tot sfatul ţării Cu toţii dăduseră bir cu fugiţii, iar postelnicul, fiind în trecere pe la divan, îi aduse vestea că un imbrohor împărătesc trecuse la Obluciţa cu firmanul de mazilire şi al domnitorului moldovean Noul domn, Gheorghe Ghica, se şi pregătea să plece din Stambul, din porunca marelui vizir, cu care era bun prieten — Poftim, frate-meu! făcu Vodă cu scîrbă Unde sînt toţi cei de alaltăieri, care-mi jurau credinţă? — Se vor fi zorind la Obluciţa, să pupe fundul imbrohorului, pînă ce o veni beyul sadrazamului, căci român nu este! punse obidit Ceaurul-vornicul — Să-i ia dracul pe toţi! N-o să mă prăpădesc, întrucît am să car toată vistieria cu mine, şi mă duc la Petky, în secuime, ca să fiu mai aproape de Moldova Mergeţi şi voi pe unde veţi putea, pînă s-or limpezi lucrurile! îi povăţui Vodă pe cei doi, luîndu-şi rămas-bun de la ei Cît pe ce să rămînă pe loc, cu toate căruţele încărcate, cînd se auzi că spătarul Pană Filipescu îi bătuse pe turci mai la vale de Bucureşti, dar un alt olăcar aduse vestea cumplitei înfrîngeri suferite de acesta în acelaşi loc Nu mai era vreme de pierdut! ADEVĂRATA ÎNSCĂUNARE CÎND ALAIUL DOMNESC AL LUI MIHNEA-VODA a trecut Dunărea, ceva mai la vale de Călugăreni, în preajma Comanei, cei douăsprezece mii de lefegii ai lui Pană Filipescu vel-spătarul ieşiră în întîmpinare Mica oaste a noului domn avea doar cîteva sute de beşlii, ai lui Kadrî-paşa, şi pînă la trei mii de akîngii, trimişi de Fasli-paşa, încît, cum era şi firesc, a fost pusă pe fugă, oprindu-se numai la Giurgiu Nu s-au lăsat însă şi au făcut cale întoarsă, mai cu seamă că biruitorii nu le-au luat urma, ci s-au întors către Bucureşti La curtea domnească din Tîrgovişte bucuria fu mare, căci măria-sa Costandin-vodă nu mai avea nici o îndoială că Fasli-paşa îşi va ţine făgăduiala să nu se amestece prea mult La rîndul său, marele han se vîntura prin ţară ca să-i facă pe locuitori să urască pe noul domn ce adusese urgia tătărească peste ei Vodă însă nu aflase că prietenul său de la răsărit pîrjolea şi ducea în robie pe oricine îi cădea în mînă şi că, din pricina ameninţării lor, boierul Pană a fost silit să se tragă în fuga-mare către cetatea de scaun Abia atunci s-a speriat Costandin-vodă şi a poruncit ca ai săi să treacă muntele la Şintieu, moşie şi castel cumpărate din vreme, pentru adăpostire la necaz Mai înainte s-a hotărît să dea foc Tîrgoviştei, ca să nu cadă întreagă în mîna veneticului Lefegiii lui Filipescu dădură o mînă de ajutor la stinsul pojarului, dar numai spre a mai putea jefui şi ei cîte ceva Apoi, cum dădură peste cîteva pivniţe, s-au aşternut pe o beţie fărâ frîu Nu-i de mirare că o trîmbă tătărească de numai o mie de oameni i-a pus pe fugă, prinzînd mulţime de robi şi ucigînd pe cei mai îndărătnici La auzul acestei veşti, jale şi mai mare îi cuprinse pe toţi cei care mai nădăjduiau în vreo înfruntare a lefegiilor cu păgînii, căci iată, se dovediră la fel de haini ca şi ei Astfel, alaiul măriei-sale Mihnea-vodă putu străbate de astă-dată drumul pînă la Bucureşti fără a mai fi stingherit Intrînd pe calea beilîcului, abia de s-au putut strecura din pricina dărîmăturilor şi a fumului ce îi înăbuşea Şi mai cumplită privelişte era însă cea a leşurilor împrăştiate pretutindeni, noroc doar cu frigul de afară că nu începuseră să împută văzduhul Nici vorbă să ajungă la palatul domnesc, întrucît acesta încă fumega şi nu mai avea nici măcar o încăpere întreagă Singurul loc mai acătării se dovedi monastirea Radului-vodă, unde cuvioşii monahi se mai strînseră de nevoie să le facă loc şi noilor veniţi De hrană însă nu putea fi vorba, aşa că noul domn porunci să fie dat şi călugărilor tain ca la oştenii săi În ogradă aşteptau cu capetele plecate, legaţi unii de alţii, prinşii din oastea lui Filipescu, printre care se aflau şi cîteva feţe boiereşti Îşi încheiaseră socotelile cu viaţa, gealaţii avînd să împlinească voinţa noului domn de a micşora numărul duşmanilor ce i se împotriviseră cu arma Pentru aceea nici un glas nu cerşea îndurare, căci îşi închipuiau ei că nu ar avea rost Să fi fost cu toţii ca la vreo două sute de oameni, zgribuliţi şi flămînzi, aşteptîndu-şi răbdător moartea Mihnea-vodă se arătă în pridvorul arhondaricului şi, după ce îi cercetă cu privirea, porunci cu glas tare: — Toţi aceşti viteji, care au avut nenorocul să fie prinşi, poftesc a fi lăsaţi slobozi şi să plece care unde îi va fi voia! De asemenea, toţi aceia care vor vrea să intre în slujba domniei mele să fie primiţi pe dată, cu aceeaşi leafă ca a celorlalţi oşteni A urmat o clipă de uluire, prinşilor nevenindu-le să-şi creadă urechilor, apoi deodată izbucni un tumult de urale: — Să trăieşti, măria-ta! Trăiască domnul nostru Mihnea-vodă! Viaţă lungă şi fericită stăpînului ţării! şi multe altele Ostenii otomani nu prea înţelegeau ce se întîmplă, căci nu se aşteptaseră ca învinşii să-l aclame pe fostul lor duşman Numai Păun, care pricepuse totul, murmură aproape cu glas tare: „Are minte bazileul nostru, nu şagă Va ajunge tare departe!” Apoi prinşii fură dezlegaţi, pe rînd, sub ochii buimăciţi ai beşliilor, care deocamdată nu ziceau nimic Boierii se adunară la un loc, după care şuşotiră între ei şi cerură a-i săruta poala domnitorului, iar acesta îi pofti în trapeza monastirii Mai întîi fură tare încîntaţi că-l auzeau vorbind curat româneşte, căci ei îl socotiseră a fi grec Pe dată nu mai crezură asemenea scorneli, ba unii „îşi amintiră de el” de pe vremea, cînd era numai un copilandru la curtea răposatului său tată, Radu Mihnea Nimănui nu i-a dat prin cap că pe atunci voievodul de azi era la Iaşi şi că păşea pentru întîiaşi dată pe pâmîntul Munteniei Oricum, Mihnea-vodă îi iertă pe toţi şi le dădu slujbe şi dregătorii cum ei nici nu visaseră, dar nu fără a ţine seama de rangul fiecăruia Astfel, Mihu Brătăşanu, feciorul lui Ghinea cel ucis de seimenii răsvrătiţi, a fost făcut vel-spătar, pe Badea Bălăceanu, zis Uşurelu, l-a postelnicit, iar Barbu Poenaru a ajuns vel-vornic, şi asta spre a pomeni doar cîţiva dintre ei De altfel noul domn nu avea încotro, fiindcă trebuia să-şi alcătuiască un divan şi-i lua cum se nimerea Nici un boier nu fusese de partea lui de la început, deci trebuia să se mulţumească şi cu foştii potrivnici Se dovedi astfel că cerbicia putea fi înfrîntă cu blîndeţe, Mihnea-vodă îşi pusese în gînd să facă tot ce s-o putea ca să-şi atragă ţara către el Auzise prea-bine că nici fostul domn nu era pe placul multora şi tocmai pe aceia ar fi poftit să-i afle, ca să le dea slujbe cît mai mari — Boieri dumneavoastră! le zise la sfîrşit domnitorul cu voce mieroasă Poftesc să fiţi alături de domnia mea, ca să putem alunga zavistia dintre noi şi să scăpăm ţara de la pieire Nu eu am chemat tătarii, ci îndărătnicia voievodului mazil, care n-a vrut să se supună voinţei padişahului Să punem cu toţii umărul, să facem pace şi să rodească iarăşi belşugul — Să-mi fie cu iertare, mărite doamne, zise noul vel-vornic Barbu ot Poenari Noi auzisem cum că ai vrea măria-ta să ne schimbi credinţa străbunilor noştri şi să ne turceşti Pentru aceea ţi-am stat împotrivă şi ne-am temut Dar, dacă nu-i aşa, să uiţi vorbele mele proaste şi să fii îngăduitor cu cei neştiutori — Aşa-i! adăugară şi alţii — Cinstiţi sfetnici ai domniei mele, cum aţi putut să credeţi în asemenea scorneli? Iacă, mă jur pe sfînta cruce pe care o port la piept! Sînt creştin şi aşa voi să mor, şi nicicînd n-am să mă lepăd de neamul meu Aşa să-mi ajute Dumnezeu! Să vă încredeţi în domnia mea şi să-mi slujiţi cu credinţă, că atunci bine vă va fi! Boierii nu mai conteniră cu linguşelile şi cu mare greutate izbuti Vodă să se desprindă dintre ei, ca să rînduiască şi pe oştenii de rînd Aceştia erau înghesuiţi într-un colţ şi păziţi de beşlii, care nu voiau să-i lase fără răscumpărare Nici gînd să se supună poruncii beyului, iar Kadrî-paşa nu voia să se amestece, socotind că aveau dreptate Domnitorul pricepu îndată cum stăteau lucrurile: — Vitejilor! Nu am destule cuvinte de mulţămire ca să vă laud faptele, dar voi vreţi aur, şi nu vorbe — Aferim, beyule! răcni o namilă de anatolian — Departe de mine gîndul să vă păgubesc tocmai pe voi, urmă Vodă, însă pînă să umplu haznaua vistieriei rogu-vă să mă mai păsuiţi Iacă, mă leg să vă plătesc cîte o mie de guruşi pe cap de rob şi voi să vă scrieţi pe hîrtie care şi cu cît îi rămîn dator Başca ce vi se cuvine vouă, şoimilor! Nu prea erau încîntaţi cu plata pe datorie, însă mulţi se arătară gata să se învoiască, întrucît nu se mai îndoiau că avea să ajungă stăpînul bogatei Kara ili — Dar chibzuiţi şi altfel! continuă domnitorul Ca să-i ţineţi cu zile pe robi, ar trebui să-i hrăniţi V-aţi întrebat oare cu ce? Vedeţi şi voi cît de greu o scoatem noi la capăt, dar să mai ai şi alte guri flămînde Şi la ce v-ar folosi leşurile lor, cîtă vreme eu făgăduiesc răscumpărare în aur? — Are dreptate! tună acelaşi anatolian Scrie-mă, beyule, cu patru robi! Nazar mi-e numele Se auziră mai multe rîsete şi însuşi Mihnea le răspunse, zîmbind şi el cu voie-bună: — Nu aşa, flăcăilor! Căpeteniile voastre au să vă ţină seama, căci eu sînt numai unul singur şi mi-ar crăpa capul dacă l-aş înfunda cu toate numele voastre Atunci cine v-ar mai da banii? Trebuie să aveţi grijă de mine să nu păţesc ceva, căci numai aşa mă pot ţine de cuvînt Încuviinţările izbucnite din piepturile oştenilor fură de astă-dată fără nici o reţinere Bucuria lor era semn că-i potolise, deşi în gîndul său le făgăduia altă plată, dar deocamdată trebuia să mai aibă multă răbdare Întrucît la Bucureşti nu avea ce face, iar cetatea de scaun era Tîrgovişte, domnul hotărî să plece mai departe, după ce rîndui plata celor ce aveau să se apuce să dreagă palatul domnesc Nădăjduia că pe acolo n-o fi fost prăpădul chiar aşa de cumplit, dar, pe măsură ce se apropia, jalea era şi mai mare În cale dădu peste cete de robi, minate ca vitele de tătari, ori chiar de turci De la aceştia din urmă îi mai răscumpăra pe datorie, însă cu oştenii marelui han nu cădea la înţelegere, căci, nu voiau decît bani gheaţă şi plecau mai departe sub ochii îndureraţi ai voievodului Pe la Ghergani, sau mai bine zis prin dreptul fostei aşezări, fu întîmpinat de fraţii Stroe şi Eustratie Leurdeanu, Bunea Vîlcu Grădişteanu şi Pîrşcoveanu Trufanda Iordache Pe toţi aceştia îi căftăni cu slujbe, dar fără daruri şi mai ales fără mîncare, de care duceau cu toţii lipsă Începuse o primăvară timpurie, cu un soare ce topea zăpada pregătind astfel ogoarele pentru muncă, însă acestea rămîneau tot pîrloagă Prin văzduhul senin, în locul berzelor, se roteau stoluri mari de corbi, care găseau hrană pretutindeni, fiind singurele fiinţe sătule din întreaga ţară Ici, colo, cîte un cîine urla a morţiu după vreun stăpîn ce nu mai era de mult pe lumea aceasta Ruinele palatului domnesc din Tîrgovişte puteau fi ghicite după biserica ce scăpase numai fără acoperiş Pînă şi turnul Chindiei fusese dărîmat mai bine de jumătate Un miros acru de fum, amestecat cu cel dulceag de putreziciune, făcea să te ţii de nas prin unele părţi La fel era şi în biserica în care păşi Vodă cu căciula în mînă şi închinîndu-se evlavios la altarul afumat Podeaua era plină de leşuri şi, după cum erau gropniţele desfăcute, îţi puteai da seama că unele fuseseră scoase din morminte şi jefuite — Poruncesc să fie curăţată casa Domnului! zise Mihnea-vodă către însoţitori Morţilor să li se facă mai întîi o slujbă, şi pe urmă să fie îngropaţi laolaltă, că n-avem cum altfel — Măria-ta! zise vel-vistiernicul Stroe Leurdeanul Din cîte îmi aduc eu aminte, gropniţa de colo a fost a răposatului Matei-vodă Nu cumva să fie şi el printre cei de pe podele, printre cei îmbălsămaţi — L-ai cunoaşte, oare? întrebă domnul După atîţia ani? — Mai întîi că avea o rană adîncă la umăr, pe care o căpătase la Ojogeni, dar nu se vedea de sub veşminte — Iacă-l aici! arătă aga Vlad Bârsescu Este fără îndoială înfăţişarea bătrînului voievod, numai că după moarte i-au mai crescut pletele şi barba — Ba uite şi urma de care am pomenit! arătă boierul Stroe Cîţiva oşteni îl apucară cu grijă şi-l aşezară în faţa ieşirii din altar, singurul loc mai curăţat Mihnea-vodă îngenunche lîngă el, nu mai înainte de a-l acoperi pe mort cu mantia lui, şi rosti, ca să fie auzit de toţi cei din jur: — Măria-ta, Matei-doamne, eu, urmaşul tău, şi cu boierii aceştia ce ţi-au rămas credincioşi şi dincolo de mormînt ne rugăm de iertare pentru ceea ce ţi-a fost dat să pătimeşti acum, dar nu din vina noastră Mă leg cu jurămînt să-ţi cinstesc trupul şi amintirea neprihănită, iar tu ajută-ne, doamne, de acolo, de unde eşti, să facem ţara la loc Vorbele meşteşugite merseră drept la inima celor din biserica pîngărită şi nu puţine au fost privirile înrourate care se închinau cu evlavie în faţa mortului, ca la nişte sfinte moaşte Apoi, din toată sărăcia, găsiră giulgiuri şi pentru ceilalţi, ba chiar şi cîte o lumînare la căpătîi, iar cei cîţiva popi aflaţi la îndemînă cîntară prohodul, slobozindu-i pentru odihnă veşnică Doar Matei-vodă fu urcat într-un car cu boi şi pus într-o raclă mai acătării, după care apucă drumul către sfînta ctitorie de la Arnota, zidită de însuşi răposatul Aceasta fusese voinţa lui Mihnea-vodă, spre a-l feri în viitor de pîngărire, căci acolo era în vîrf de munte şi în fund de ţară Atunci a venit şi vlădica Ignatie, pe care domnitorul l-a primit cu multă cinste, şi chiriarhul s-a împăcat cu noua stăpînire Pretutindeni se întinse vestea despre bunătatea lui Mihnea-vodă, care era cu adevărat feciorul lui Radu-vodă Mihnea, răposatul, şi nicidecum un grec venetic, precum se scornise cu răutate Apoi, nici nu adusese cu el străini care să năpăstuiască ţara, iar de turcire nici vorbă Toată ponegrirea se datora fostului domn, şi ţara începea să afle Sus, la monastirea Dealu, măria-sa a stat numai două zile, împreună cu vlădica Ignatie, rînduind unele treburi bisericeşti, dar tot acolo au venit să i se închine dvornicul Preda Brîncoveanul şi stolnicul Radu, cei care-l dăduseră pierzaniei pe răsculatul Hrizea Încetul cu încetul, ţara întreagă avea să i se supună Veniră lucrători de pretutindeni să dreagă toate stricăciunile, ca şi la Bucureşti, şi, fiindcă i se păru că tot la Radu-vodă era mai bine decît la Tîrgovişte, mai făcu un drum acolo Primăvara timpurie a mărţişorului aduse după sine şi multe revărsări de rîuri, iar Dîmboviţa parcă ar fi vrut să spele funinginea oraşului, aşa şi-a întins apele pretutindeni, nelăsînd pe oameni să-şi clădească vetrele distruse Cu toate astea Vodă a hotărît să se lucreze zi şi noapte, în aşa fel ca pînă la sfintele Paşte, care cădeau în acel an pe la începutul lunii mai, să fie totul gata Aştepta oaspeţi de seamă, pe însuşi patriarhul Constantinopolelui, şi de aceea şi zorul de la Tîrgovişte, că nu era să arate preasfinţiei-sale faţa însîngerată a ţării, şi tocmai de sfînta înviere Pacoste mare erau însă tătarii, care nu se îndurau să plece, fiindcă marele han se lăuda pretutindeni că el adusese în scaun pe noul domn, iar acuma îi cerea plată pentru isprava lui Atunci trimise Vodă pe boierii Fărcăşanu, Pardescu şi Gălăţeanu cu plîngere la marele vizir, arătînd că nu va mai putea ridica haraciul din pricina prădalnicilor tătari Dar, pînă să se întoarcă aceştia de la Poartă, voievodul căută să-i împace cu tot felul de daruri mai mărunte, spre ciuda turcilor, care erau răsplătiţi numai cu făgăduieli Apoi s-a mai întîmplat că şi oameni de rînd voiau viaţa „caţaonului”, cum s-a întîmplat cu un grămătic, pe nume Dragomir Fecior tînăr şi în putere, fără a se afla în slujba cuiva, fusese găsit în preajma voievodului, dosind un hanger sub veşmînt S-a jurat el pe evanghelie că nu mai voia să înfăptuiască omorul, după ce se lămurise de bunătatea lui Mihnea-vodă şi-l auzise a fi român neaoş, dar proaspeţii slujitori domneşti ţineau să-şi arate zelul şi să-l ridice în ştreang pe păcătos Atunci s-a băgat însuşi Vodă, şi l-a scăpat Iertarea lui Dragomir nu mai miră pe nimeni, căci se cam obişnuiseră cu felul de a se purta al domnitorului, făcîndu-şi slugi din duşmani Grămăticul însă se dovedi de mare folos, cunoscînd scrierea latinească şi în măiestria slovelor era neîntrecut Chiar a doua zi fu pus a scrie carte către alteţa-sa principele Râakoczy, ca din partea boierilor închinaţi domniei celei noi Cu multă smerenie se rugau dregătorii, aşa cum poruncise însuşi Vodă, ca să îngăduie alteţa-sa pribegilor întoarcerea acasă, fiindcă sosise vremea muncilor pe ogoare şi n-avea cine s-o facă fără stăpîn Dacă nu s-ar fi făcut bucate în ţară, atunci nici cei din Ardeal nu s-ar fi îndestulat, căci aşa a fost dintotdeauna, să capete grîne de dincoace de munte în schimbul sculelor şi uneltelor de tot felul Mai dădeau de ştire că noul domn poftea pace şi înţelegere cu măritul prinţ şi se ruga să fie izgonit aiurea mazilul Costandin, care umbla numai cu uneltiri şi vicleşuguri De asemenea, zice măria-sa ca să fie luaţi banii de la fostul domn, care erau de fapt din vistieria ţării şi la mare ananghie se afla norodul din pricina asta, neavînd de unde da birul Iar cum se aflase că lîngă Sibiu zăceau ruginite tunurile scoase din ţară de fugar, alteţa-sa era rugat cu plecăciune să îngăduie aducerea lor acasă Ca încheiere i se amintea prinţului că Mihnea-vodă era bine văzut la Poartă şi nu s-ar fi dat în lături să pună o vorbă pentru stăpînul Ardealului — Meşteră mînă ai, Dragomire! făcu domnitorul văzînd scrisoarea Nu care cumva s-o foloseşti fără ştirea domniei mele, că ţi-o retez! În cele din urmă sosi şi clipa întîlnirii cu marele han, întrucît Mihnea-vodă socotea că nu se putea altfel Nu prea avusese cînd să se înfăţişeze la el şi mai cu seamă nu ştia cum avea să se poarte acolo S-ar fi cuvenit să-i mulţumească pentru sprijin în dobîndirea domniei, dar felul în care o făcea numai bine nu se chema Poate că ar fi amînat cît mai mult, sau poate că niciodată n-ar mai fi dat ochii cu hanul, dacă oştenii lui Kadrî-paşa nu l-ar fi găbjit pe dumnealui slugerul Grigore Grecescu, care venea iar la Gazî Ghirai, cu o scrisoare din partea mazilului Paşa nu-l cercetă pe prins şi, cum ştia că noul bey răscumpăra boierii români cu dragă inimă, dar şi cu bani grei, îl dădu lui Mihnea-vodă pentru cîteva pungi burduşite La rîndul său, voievodul se intîlni cu noul supus şi văzu că era un bărbat în toată puterea, care i-ar fi putut fi de mare folos, căci era şi chipeş şi bogat Nici nu vru să audă să i se dea banii de răscumpărare, ba îl şi ţinu pe lîngă sine, vrînd chiar să-i încredinţeze o slujbă mare Slugerul făcea pe smeritul şi chiar se prefăcea a fi bucuros de noua domnie, gata să-l amăgească pe Vodă Nu se îndoia că asemenea lui trebuia să se mai afle şi alţii în noul divan, iar întîrzierea n-ar fi putut decît să-i aducă folos, aşa că nu pomeni nimic de întîlnirea ce trebuia s-o aibă cu hanul Nenorocul lui a fost că Dragomir i-a şoptit lui Mihnea-vodă cine era de fapt Bănuiala se dovedi întemeiată şi domnitorul nu mai putu de bucurie văzînd pe ce „comoară” pusese mîna, căci Constandin-vodă se plîngea de purtarea hanului, cu toate că fuseseră înţeleşi să se împotrivească şi el voinţei marelui vizir Îi mai dădea de veste că şi prinţul Rakoczy s-ar împrieteni cu el, dacă i-ar da drumul acasă fostului său general Kemeny, apoi lucrul cel mai de seamă, că marele han avea gînduri de neatîrnare faţă de Poartă, iar el, Constandin-vodă, în numele prinţului, îi făgăduia sprijin Acuma, în schimb, îi cerea să-l alunge pe Mihnea cu turcii lui din ţară Pe dată făcu Dragomir altă scrisoare asemenea cu aceasta, pe care o luă Vodă şi a doua zi plecă la Gherghiţa, unde se odihnea marele han Gazî Ghirai, fără vreun gînd de plecare Intră în frumosul cort de mătasă şi, făcînd o plecăciune, îi zise în felul înflorat al musulmanilor: — Inima mea saltă de bucurie cînd mă închin slăvitului urmaş al tuturor hanilor, stăpîni ai lumii şi prea-neînfricat braţ al Profetului Pacea cu tine! Acesta mormăi ceva în loc de răspuns şi nu se arătă deloc încîntat de un asemenea musafir neaşteptat, mai ales că-l ştia cu multe legături la sărai Sosirea lui la Gherghiţa nu putea să fie semn bun, însă nu se pierdu cu firea, ci ţinu să-i amintească ce îndatorat îi era: — Eu aşijderea mă bucur cînd văd că unii nu uită binele făcut şi vin să mulţămească, fie şi cu întîrziere — Nu ştiu, slăvite han, dacă aş avea pentru ce Ba, dacă ar cerceta vreun mare dregător cu de-amănuntul — Cutezi să spui că nu oştenii mei l-au izgonit pe beyul celălalt, făcîndu-ţi ţie slobodă calea? se răsti hanul — Aşa se pare şi s-ar fi cuvenit să-ţi aduc daruri pentru asemenea slujbă prietenească, numai că eu, fiind sărac, nu am mai avut de unde strînge bani, căci supuşii domniei mele, adică nu uita, mărite han, e vorba de cei din raialele padişahului, au fost duşi în robie de oştenii tăi Poate că ei nu şi-au dat seama pînă acuma că n-au intrat în ţară duşmană, şi pentru asta am venit a te ruga să aibă grijă acum, la plecare — Asta-i curată neobrăzare, beyule, şi nu ştiu ce mă opreşte să nu te atîrn în ştreang Vrei să mă alungi din ţară? De ce să plecăm? Am să te zdrobesc! — Nu cred că ai face bine, slăvite urmaş al marilor hani, rînji Mihnea-vodă, scoţîndu-l pe tătar din sărite — Ba, cumva, trebuie să mă tem de tine? se sumeţi Ghirai — Nici vorbă, numai că va trebui să dai seamă lui Mehmet Koprulu-paşa Şi nu de moartea mea — Ce amestec are el? tresări hanul — Fiindcă l-am înştiinţat eu însumi că încă mai eşti în ţară şi că-l aştepţi pe Rakoczy cu oastea, pentru ca împreună să loviţi împărăţia — Eşti nebun! De unde ai mai scornit şi asta? Domnitorul porunci atunci lui Dragomir să citească scrisoarea şi el însuşi i-o tălmăci hanului, nu fără oarecare batjocură Pe măsură ce vorbele proaste ale mazilului îl înfundau mai rău, marele han se înroşea de credeai că are să crape de furie — Minciună! Scrisoare ticluită de tine Nici măcar nu are pecete — Asta nu, răspunse domol Mihnea-vodă, însă cealaltă le are pe toate, şi am s-o trimit sadrazamului Multă bucurie are să-i facă lui Nureddin-Mahmud, care pribegeşte printre leşi şi-ţi rîvneşte locul Nu crezi, puternicule Gazî Ghirai? Auzind numele duşmanului său de moarte, care uneltea pe undeva, prin Lehia, hanul simţi fiori de gheaţă prin şira spinării Cu marele vizir nu era de glumit, iar dacă într-adevăr ticălosul de ghiaur ar avea o asemenea scrisoare era pierdut — Cît vrei pe ea? gîfîi tătarul — Pe asta ţi-o dau degeaba! arătă el hîrtia din mîna lui Dragomir — Ştii bine pe care! N-o trimite, şi cădem la învoială Te plătesc în aur curat — Preaînălţate han al hanilor, urmaş al vestitului Gingis, eu nu vreau bani, ci dimpotrivă, am să-ţi dau, cînd voi avea — Atunci?! — Să te întorci acasă, mulţumindu-te cu robii luaţi pînă acum nici unul mai mult Apoi să nu cumva să mai aprindeţi satele, că n-are cine le stinge şi voi fi silit să-l rog pe slăvitul sadrazam să-mi trimită oameni, care se vor întreba cine a dat foc Era prea străvezie ameninţarea, ca să nu priceapă chiar şi marele han, dar se stăpîni — Am să-ţi fac pe voie, dar parcă ziceai că vrei să-mi plăteşti tu? Aşa s-ar cuveni totuşi! — Nu pentru ce-aţi făcut prin ţară, ci ca să-i dai drumul generalului Kemeny, pe care-l ţii rob — Este ozanul meu şi nici el nu vrea să mai plece de la mine, unde este cinstit cum se cuvine La Rakoczy nu mai are unde se duce, căci nici acesta nu mai are ţară — Foarte adevărat! Tocmai de aceea m-am socotit să mi-l trimiţi la Tîrgovişte, iar eu mă leg să-ţi dau cincizeci de mii de venetici de aur Nu-s de aruncat Apoi, nici nu-i bine să se ştie la Înalta Poartă că ai pe lîngă tine pe prietenul lui Rakoczy Nu crezi? — Tu nu eşti om, ci însuşi Şeitan! scrîşni Gazî Ghirai Cînd ai să-mi cazi în mînă, te jupoi de viu — Ei, vezi, slăvite han? zîmbi subţire Mihnea-vodă Eşti pătimaş, iar eu nu sufăr să te am de duşman Ba mai mult chiar, vreau să fim prieteni! şi luă scrisoarea de la Dragomir, înmînîndu-i-o rîzînd — Am să-ţi fac pe voie, deocamdată Dar cînd ai să-mi trimiţi banii pentru rob, să pui şi scrisoarea cea adevărată şi abia atunci am să uit că m-ai înfruntat — Bineînţeles, viteazule urmaş al marilor hani! se închină Vodă cu mîna pe inimă — Năpîrcă! şuieră printre dinţi hanul, dar fu auzit — Asemenea cuvinte rămîn de obicei înăuntrul sufletului Şi nu se spun unui prieten De altfel, eu ţi-o spun pe faţă că nădăjduiesc să nu ne mai întîlnim, căci nu pot ţine în loc olăcarul, ca să nu afle cumva Kadrî-paşa De astă-dată sudălmile rămaseră în capul marelui han, însă nu se putu ţine să nu scuipe înciudat, după ce musafirul îi întoarse spatele Pe drum, măria-sa numai că nu chiuia de bucurie şi-i spuse lui Dragomir: — Azi a fost o zi mare Am biruit tătarii şi i-am izgonit din ţară Mai multe n-am să spun pînă n-oi vedea, dar tu să ai grijă de scrisoare ca de ochii din cap Într-adevăr, la numai o săptămînă după întîlnirea de la Gherghiţa, ordiile tătăreşti apucară calea întoarsă şi, spre uimirea tuturor, nu mai luară nici un rob şi nu dădură foc nici măcar unei căpiţe de paie De altfel nici nu mai erau! În schimb, şi-au dat în petec de îndată ce au intrat în Moldova, care nu mai avea stăpîn În vinerea luminată a sosit şi înalt-preasfinţitul patriarh Macarie al Constantinopolelui, însoţit de vestitul cărturar-călugăr Pavel din Alep şi fură găzduiţi cu toată cinstea la monastirea Dealu Măria-sa le ieşise în întîmpinare la intrarea în oraş, dinspre Găeşti, şi au mers tot timpul împreună, pînă sus, pe deal, la sfînta ctitorie La sfatul de taină ce avu loc după slujba vecerniei, înaltul chiriarh îşi dezvălui ţinta călătoriei lui prin ţările de la marginea de miazănoapte a împărăţiei — Fiule prea-iubit de Dumnezeu, ne bucurăm din adîncul inimii noastre că pronia cerească te-a ales pe tine ca să fii braţul izbăvitor al creştinilor de sub urgia păgînească Marea împotrivire şi flacăra răscoalei trebuie să pornească de pe aceste meleaguri atît de greu încercate — Trebuie să înţeleg, înalt-preasfinţite, că este şi o minte, cîtă vreme eu nu sînt decît „braţul”, nu-i aşa? — Sfînta noastră biserică pravoslavnică, fiule, este capul, şi să nu te îndoieşti nici o clipă că nu Dumnezeu gîndeşte prin judecata slujitorilor lui Chiar dacă ar mai fi avut unele îndoieli, Mihnea-vodă se dumeri cine era conducătorul tuturor uneltirilor împotriva padişahului I se cerea o mare îndrăzneală, dar fără oaste şi mai ales cu bani cît mai puţini — Năzuinţe frumoase, ce-i drept, şi nu sînt eu cel care să se tragă la o parte de la marea luptă, dar ţărişoara asta, în care domnesc eu acuma, este prea mică şi sleită de putere — Fă-o mare şi bogată, bazileule! răspunse patriarhul Numai aşa va fi demnă de tine şi de strălucitul tron pe care-l vei dobîndi în Costantinya noastră — Oricum, nu cred că românii ar fi prea bucuroşi să se bată departe de fruntariile lor — Tocmai pentru aceea, principe, vorbi şi cuvioşia-sa Pavel, trebuie ca mai întîi să faci iarăşi Dacia de altădată Valahii te-ar sprijini, căci, mai înaintea ta, voievodul Mihai a dovedit că ţara se poate întemeia Aici va trebui să-şi găsească adăpost şi mai cu seamă ajutor împărăţia reînviată a romeilor — Dar bani?! întrebă domnul — Se vor găsi! căută să-l potolească patriarhul Să ştii însă că oamenii aceştia, de pe aici, şi-ar da viaţa şi pe degeaba numai să se vadă cu toţii laolaltă — Nu mă-ndoiesc, zîmbi Mihnea-vodă, dar nu ne mai putem bate cu măciuca Ne trebuie arme de foc, iar acestea costă Nu primi răspunsul, dar poate că din pricina unui călugăr ce-şi băgă sfios capul pe uşă şi-i pofti la slujba prohodului, fiind aşteptaţi de vlădica Ignatie Noaptea învierii însă o prăznuiră chiar în biserica domnească din oraş şi patriarhul însuşi vesti din altar minunea, după care porniră cu toţii să înconjoare pe jos oraşul, cu lumînările aprinse în mînă Asta a plăcut nespus de mult dumnealui cărturarului Pavel, care avea să scrie mai tîrziu că numai în îndepărtata Moscovie mai văzuse aşa ceva După sfînta sărbătoare chiriarhul şi însoţitorii lui părăsiră ţara, mergînd mai departe către miazănoapte, dar făgăduiră ca de Rusalii să se întoarcă, spre a lua parte la tîrnosirea mitropoliei Bucureştilor Liniştea şi pacea părea să se fi aşternut pe la hotare şi, mai cu seamă după plecarea tătarilor, oamenii prinseră a se mai întoarce pe la vetrele lor, care mai scăpaseră cu viaţă Ba veneau şi bejeniţii din Ardeal, iar cîte un ogor arat, ici şi colo, umplea sufletul de nădejdea unei vieţi mai bune Puţini erau aceia care ştiau că de Rusalii, o dată cu slujba tîrnosirii bisericii, avea să aibă loc şi încoronarea voievodului Cînd se înfăţişară boierii veliţi şi toţi cei chemaţi, au fost puşi în faţa faptului împlinit, mai cu seamă Kadrî-paşa, care a rămas cam încurcat de cele petrecute sub ochii lui Slujba a fost făcută iarăşi de către patriarh şi de vlădica Ignatie, însă cînd să pună măria-sa obolul, ban de aur pentru sfîntul lăcaş, a băgat de seamă că fusese pregătit un guruş Ce-i drept, tare lustruit şi strălucea de-ţi lua ochii, dar era păgîn, încît domnitorul l-a aruncat cu scîrbă la pămînt — Să fie adus un ban creştinesc! porunci el Păun, care-i era prin preajmă, se şi repezi cu un zlot unguresc, la fel de bine curăţat, neîncăpînd vreo îndoială că erau înţeleşi de mai înainte Murmure surde se auziră pe dată şi feţe îngrijorate se uitară primprejur să vadă dacă nu cumva se aflase şi vreun turc pe acolo Se liniştiră cînd îşi dădură seama că paşa şi oştenii lui se opriseră în afara zidurilor „spurcatului lăcaş de rugăciune”, dar s-au găsit binevoitori care să-l înştiinţeze de cele petrecute Turcul ar fi vrut să facă ceva, dar n-a mai avut cînd, fiindcă toată lumea ieşi din biserică şi pe treptele de la intrare avu loc slujba de încoronare, ca să vadă întreg norodul adunat acolo De astă-dată însă a fost rîndul paşei să se lumineze la faţă, văzînd că ceea ce pusese patriarhul pe capul domnitorului, semăna cu un „toskul”, aşa cum purtau căpeteniile ienicerilor Îndată se şi auziră vorbe de nemulţumire, mai cu seamă printre boieri, care-şi ziceau că era un semn rău, căci asemenea căciulă turcească ar fi vrut să însemne prefacerea ţării în paşalîc, în vreme ce stăpînul se purta ca un ciorbagi-paşa Nu se uitau că boneta era plină de nestemate şi costase o avere Mulţumirea de pe faţa turcului era destul de grăitoare pentru ei Curînd aveau să se pomenească în inima ţării şi cu geamii turceşti, doamne-fereşte Dar şi mai uimiţi fură cei din preajma bătrînului boier Costandin Cantacuzino, care nu se mai putu ţine: — Dumnezeule, dar acesta era acoperămîntul împăraţilor de la Bizanţ! Ce să însemneze oare?! — Crezi? îl întrebară vreo cîţiva Apoi zvonul se lăţi, pînă cînd măria-sa, întorcîndu-se cu multă pohfală, grăi către norod: — Prealuminaţi oaspeţi şi cinstite feţe bisericeşti au boiereşti, care vă aflaţi alături de domnia mea la împlinirea voinţei lui Dumnezeu, poftesc a vă da ştire că voi trage sabia cu osîrdie spre a întîmpina orice tulburare adusă neamului şi ţării Iar pentru a pricepe şi cei mai îndărătnici, începînd din clipa asta mă voi chema Io Mihai Radu, în cinstea străbunului martir de la Turda! — Trăiască măria-sa Mihai-vodă! tună o voce din mulţime şi pe dată uralele prinseră a răsuna din sutele de piepturi Singuri turcii lui Kadrî-paşa rămaseră nepăsători în faţa uriaşei bucurii, căci nu puteau pricepe spusele voievodului Se traseră şi îşi dădură ghes în trapeza monastirîi, unde fusese întina masă-mare pentru ei, ca să nu fie la vederea ghiaurilor cînd se vor cinsti cu „sîngele lui Christos”, oprit lor de sfîntul coran Ceilalţi se repeziră şi ei curînd la mesele întinse ca la hram prin toată ograda bisericii, şi s-a încins un chiolhan în lege Frigări uriaşe rumeneau berbeci întregi şi chiar nişte boi pentru prostime, iar pentru feţele mai alese numai miei ghivirdici, viţei de lapte ori vînat de tot soiul Butoaiele de vin erau la îndemînă şi cu toţii închinară atît de mult pentru noua domnie, încît la lăsatul serii se încurcară cărările, ba chiar şi oştenii lui Kadrî-paşa se amestecară în cele din urmă cu mulţimea După golirea cîtorva pocale cu vin de Pietroasele, boierii deveniră mai slobozi la gură şi cutezară să-l întrebe pe Vodă dacă era adevărat că noua coroană era creştină — De bună-seamă, cinstiţi prieteni Iacă, sfinţia-sa Macarie vă poate pune mărturie — Noi ne temeam că pofteşti a ne turci! zise banul Preda, zîmbind cu înţeles şi închinînd o cupă Rîseră cu toţii de asemenea gînduri proaste şi voia-bună domni pînă la răsăritul lunii, cu mult după miezul nopţii Atunci au îndrăznit şi alţii, anume să-şi dea părerea că nu făcuse bine batjocorind banul turcesc Mai cu seamă vel-vistiernicul Pîrvu Vlădescu se arăta foarte îngrijorat — Bine că-mi aminteşti, boierule! răspunse domnul Ca să nu mai fim siliţi a lua de la vecini, am hotărît să facem bani româneşti, de-ai noştri, că doar om găsi şi noi aur Pe ei vor pune să fie scris: „Si deus nobiscum, quis contra nos?” — Aşa să faci, măria-ta! încuviinţă bucuros dumnealui Badea Uşurelu, care se cherchelise de-a binelea Numai să mă ierţi că eu, din pricina păcătosului de vin, am înţeles şi n-am prea înţeles ce-ai zis — Nu-i de mirare, Badeo, că sînt vorbe latineşti! îl lumină vel-logofătul Udrişte Năsturel — Aha! Papistăşeşti? Şi eu care puteam să jur că am priceput, dar dădeam vina pe băutură — N-ai greşit! urmă boierul Udrişte Limba noastră e tare asemănătoare, căci aşa vorbeau străbunii noştri Dar vel-postelnicul se dădu bătut Îşi aplecă pletele asupra mesei şi se puse pe sforăit, fiind cel dintîi care încetă „lupta” cu înşelătoarea licoare Numai oaspeţii greci, aflînd din gura lui Păun cam ce vorbea domnitorul, nu părură prea încîntaţi — Are să se dea el pe brazdă! mormăi chiriarhul, în vreme ce dumnealui Pavel din Alep dădu din cap cu îndoială Două zile mai tîrziu, Kadrî-paşa dori să afle ce spuse beyul de întîmplarea cu banul turcesc la tîrnosire, despre care vuia tot tîrgul Fu primit cu toată cinstea ce i se cuvenea în palatul proaspăt zugrăvit şi, după salamalecurile şi temenelile amîndurora, voievodul porunci cafele şi dulceţuri — Am auzit că nu prea îndrăgeşti aurul măritului nostru padişah! zise deodată musafirul Se zice că l-ai fi călcat în picioare — Am să-ţi dovedesc, prietene, cît de puţin preţ pun eu pe aur, căci în pungile astea bătute cu mărgăritare sînt numai bani buni, de toate soiurile, iar eu ţi le dăruiesc cu dragă inimă Ochii paşei străluciră cu lăcomie, înşfăcînd pungile — Trebuie să mărturisesc, urmă Vodă, că aşa s-a întîmplat, dar am făcut-o pentru prostime, ca să mă creadă că sînt creştin În acest fel îmi va da tot aurul de care am anta trebuinţă — Eşti isteţ, beyule, viclean ca o vulpe! Mie însă întotdeauna mi-au plăcut oamenii descurcăreţi Fereşte-te de omul tău, Pîrvu Vlădescu — El ţi-a spus de întîmplarea din biserică, nu-i aşa? — N-am zis nimic, dar nu ţi-e credincios decît pe faţă Apoi au mai vorbit şi despre tătari, despre ardeleni şi moldoveni, precum şi cîte ceva de cunoştinţele lor de prin Istanbul, după care Kadrî-paşa îşi luă darul şi plecă mulţumit În sinea sa însă, îşi zise: „Mare pezevenchi! Socoate el că m-a îmbrobodit numai cu un pumn de galbeni? Se înşeală! Va trebui să scoată înzecit!” La rîndul său, şi voievodul îl suduia în gînd şi îşi făgăduia să-i ia îndărăt pungile, ori să i le vîre pe gît Dar feţele lor erau numai un zîmbet ÎN SLUJBA ALTEŢEI-SALE PRINCIPELE PRINCIPELE RAKOCZY îl luă prieteneşte de braţ pe baronul Borlovany şi păşi alături de el pe aleile din grădina castelului Petky Se afla acolo ca musafir, la vînătoare şi odihnă, dar omul lui Kemeny îl găsi şi ceru să fie primit, spre a-i aminti că timpul trecea şi fostul general zăcea tot în robia tătărească — Nu ştiu de unde să scot atîţia de mulţi bani, se căina prinţul, către bănăţean Mai cu seamă că acuma, ajungînd în mîna marelui han, va fi şi mai greu Cît pe ce era să-i spună Lazăr că, decît să fi dăruit o sută e mii de ducaţi marelui vizir, mai bine i-ar fi trimis tătarilor, dar însuşi alteţa-sa îl lămuri: — Dacă noul voievod de la Tîrgovişte mi-ar fi trimis mie banii, aş fi ştiut ce să fac cu ei, dar aşa, s-a apucat de capul lui să-i dea lui Koprulu, în numele meu Şi măcar de i-ar fi primit! — Cine? Mihnea-vodă? Lazăr era descumpănit, căci nimeni nu ştia de acest amestec al domnului muntean, el crezînd, asemenea celorlalţi, că însuşi prinţul încercase să-l îmbuneze pe turc — Te miră, văd bine, dar să ştii că eu însumi sînt uimit, să fie oare chiar atît de bogat? Rhedey, care l-a cunoscut la Poartă, zice că ar fi omul de credinţă a turcilor — Atunci pentru ce s-o fi făcut? — Mi-ar place să ştiu şi eu Vezi, pentru aceea m-am gîndit la domnia-ta, Borlovany În ciuda numelui, ştiu că eşti din neamul lui şi, vorbindu-i limba, poţi fi un sol de taină pentru mine — Să mă duc la Tîrgovişte? — Da! Ai să-l tragi de limbă şi poţi să-ţi dai seama în ce ape se scaldă, mai ales dacă nu cumva este o iscoadă a pagînilor, ce încearcă să se strecoare printre noi — Dar cu tătarii ce facem? — Am să stau cu ei de vorbă la Bălgrad, căci am înţeles că însuşi feciorul marelui han a venit în solie Este un semn bun şi nădăjduiesc să mai scad din preţul răscumpărării, chiar dacă Nu apucă să-şi isprăvească vorba, fiindcă Lazăr îl doborî pămînt, acoperindu-l cu trupul lui, în vreme ce două săgeţi zbură zbîrnîind pe deasupra Rămaseră aşa preţ de cîteva clipe, după care se tîrîră amîndoi pînă în spatele unui tufiş — L-ai văzut? întrebă şoptit prinţul — Erau doi, dar nu cred să ne mai aştepte — Mi-ai scăpat viaţa, Borlovany, şi n-am să uit aceasta Îţi mulţumesc, prietene! zise prinţul ridicîndu-se şi întinzîndu-i mîna — Asta, fiindcă vorbeam despre tătari! zîmbi amar Lazăr — Da' de unde? Anume au folosit săgeata, să nu-mi dau seama că tot banii austriecilor au întins coarda arcului Mai ales că au fost plătiţi doi ucigaşi, ca să nu le mai scap — Atunci zic, alteţă-serenisimă, să-mi fie îngăduit să merg eu în spate pînă intrăm în castel N-au să mai risipească bîzîitoarele pe mine — Mă îndatorezi şi mai mult prin credinţa ce mi-o porţi! Îl înţeleg acum şi pe Kemeny, pentru ce te preţuia atîta Eşti un om dintr-o bucată şi mă bucur că nu m-am înşelat cînd m-am hotărît să te trimit peste munte N-ar fi peste poate ca bogatul voievod să-l scoată pe bunul nostru rob Ianos Dar mai întîi să vorbesc cu solii tătari, şi pe urmă ai să pleci Castelanul Petky Istvan fu cuprins de mînie auzind ce se întîmplase şi pe dată se avîntă el însuşi pe urmele ucigaşilor, dar nu mai dădu peste ei — N-are rost să-ţi faci sînge rău, dragă Istvan! îi zise prinţul Mi-am dat seama că prietenii mei din Praga şi Viena nu m-au uitat, şi ar trebui să mă bucure Cu atît mai mult va trebui să facem în aşa fel încît cei de la Iaşi să-l alunge pe noul lor domnitor şi să-l aducă înapoi pe pribeagul Gheorghe Ştefan, care s-a adăpostit la noi Apoi, laolaltă cu Borlovan au pus la cale cele două solii în părţile de peste munte, căci amîndoi voievozii erau fugiţi sub oblăduirea princiară şi trebuia făcut ceva pentru ei Tot împreună plecară şi la Bălgrad, unde alteţa-sa primi pe trimişii tătarilor Se cruci de-a dreptul aflînd că marele han se învoise să i-l trimită pe robul Kemeny lui Mihnea-vodă, la Tîrgovişte Ar fi putut să-i pară bine, căci scăpa de o cheltuială şi, pe deasupra, fostul general s-ar fi aflat printre creştini, la numai doi paşi de casă Cu atît mai mult grăbi plecarea lui Borlovan, înainte de cea a lui Petky Cîtă vreme hălăduise prin preajma lui Kemeny, bănăţeanul învăţase cîte ceva, dar mai cu seamă să-şi ţină gura şi să caute să afle cît mai multe Tocmai ceea ce-i cerea şi prinţul! Acuma era de mai bine de două zile pe drum şi tocmai trecuse de curînd creasta muntelui în drum spre Rucăr, cînd oştenii din fruntea suitei lui făcură semn de oprire, arătînd spre trupurile unor spînzuraţi la marginea drumului, de crengile unui stejar — După veşminte par a fi tătari! spuse Lazăr, bănuitor De altfel, nu de multă vreme au fost osîndiţi, judecînd după cum arată Te pomeneşti că or fi tocmai solii hanului, care au plecat înaintea noastră spre Tîrgovişte?! Cine s-o fi făcut? — Oamenii din partea locului, înălţimea-ta! răspunse Simion Horşa, slujitorul lui de credinţă, care dăduse peste leşuri Numai că păcătoşii ăştia aşa se aseamănă între ei, că nu-ţi poţi şti care-i unul, care-i altul — Oricum, este vorba de o răzbunare şi, dacă ţinem seama că păgînii şi-au cam făcut de cap pe meleagurile noastre, nu-i de mirare să aflăm asemenea fapte Erau gata să plece mai departe, dacă nu s-ar fi băgat în vorbă un fecior spătos, de prin părţile Năsăudului: — Pe la noi se zice că ştreangul spînzuratului poartă noroc, luminăţia-ta Îngăduie să-mi iau şi eu unul — Ce-ţi veni, măi Zamfire? rîse Lazăr Cu spada, nu cu frînghia te poţi căpătui! Dar, dacă ţii cu tot dinadinsul, n-ai decît Ba n-ar fi rău să le tăiaţi la toţi şi să-i ducem într-un loc să-i acoperim cu bolovani, ca nu cumva să vină solii pe urmele noastre şi să se mînie, dacă nu vor fi fost chiar ei precum am zis Abia apucaseră să îngrămădească pietroaiele peste morţi, cînd se auziră paşi prin pădure, trosnind crengile uscate sub picior de om, fără nici o îndoială Puseră toţi mîna pe spade, dar se liniştiră cînd li se înfăţişă un zdrenţăros însîngerat — Cine eşti şi ce pofteşti? se răsti la el Borlovan Nici nu i-a trecut prin cap că n-ar putea fi vorba de vreun localnic, şi de aceea vorbise româneşte — Eu nu sînt decît un biet rob, boierule, răspunse strainul plecînd capul Stăpînul meu Se opri însă pe dată, pregetînd să vorbească — Ce-i cu el? Spune ce-ai vrut să spui! Dar nu pricep cum de te mai socoteşti rob, de vreme ce te afli pe pămînt românesc? Acasă la tine, după cum bănuiesc — Vezi domnia-ta, boierule, eu sînt grec de neam şi n-am fost asuprit de stăpînul meu, dar, oricum, nu aş fi părăsit un rănit, la necaz de moarte — Nu cumva aţi fost împreună cu cei de colo? întrebă Simion, arătînd crengile copacului, rămase acuma goale — Ba da, boierule! — Solia? se îngrijoră Borlovan — Da! Vestea nu-i fu pe plac solului ardelean, căci dacă feciorul lui Gazî Ghirai fusese ucis, nici Kemeny n-ar mai scăpa cu viaţă — Cine a cutezat să facă asemenea mîrşăvie? întrebă Lazăr — Nişte oşteni domneşti — Ardeleni? — Da' cine-i deosebeşte? dădu din umeri robul Tot româneşte vorbeau între ei — Pentru ce nu le-aţi spus că sînteţi soli? — Nu ne-au dat răgaz să scoatem nici o vorbă, căci ne-au sărit în spate pe negîndite Borlovan rămase pe gînduri, fiindcă dacă printre cei morţi se afla şi trupul mîrzacului ar fi trebuit să-l ducă îndărăt, la Bălgrad, spre a se mai domoli mînia hanului — Arată-mi care ţi-e stăpînul! îl îndemnă el pe rob şi se îndreptă spre movila de bolovani — Nu-i acolo Deocamdată încă mai suflă, căci am izbutit să-l trag din calea răufăcătorilor — Du-ne la el! — Nu mai înainte de a-mi spune cine sînteţi domniile-voastre! se împotrivi robul Nu vă fie cu supărare, dar vă cer să juraţi pe sfînta cruce, ca adevăraţi creştini, că nu-i veţi lua viaţa nefericitului meu stăpîn — Fii pe pace! Sîntem şi noi soli şi nu vom îngădui să fie încălcate drepturile unor oameni paşnici Alteţa-sa prinţul Rakoczy este cel care ne proteguieşte pe toţi şi mă jur că am să-l ajut pe feciorul hanului, ba am să şi cer socoteală voievodului de la Tîrgovişte pentru cele întâmplate Tu să nu uiţi toate acestea şi să-i spui marelui han purtarea slujitorilor lui Kemeny Ianos, care încă mai este în puterea lui — Poetul? se lumină la chip străinul — L-ai văzut? — Cum să nu? Toată curtea marelui han îl slăveşte pentru dulceaţa vorbelor sale şi măiestria stihurilor — Ei bine, ai să ne povesteşti mai pe urmă, dar acuma du-ne la stăpînul tău, căci am înţeles că-i grav rănit şi să nu fie prea tîrziu Oştenii din suita lui Lazăr nu scoaseseră o vorbă în toată această vreme, dar la porunca bănăţeanului coborîră într-o rîpă, urmîndu-l pe rob — Nu cumva să fie vreo capcană! şopti Zamfir la urechea lui Oargă, bunul său prieten — După cum arată zdrenţărosul, nu pot crede Nu ştiu de ce, dar socot că a spus adevărul, aşa că n-ai teamă Hai! Lunecară pe frunzişul putred pînă la pîrîiaşul din vale, unde, într-o scorbură, dădură peste rănit Veniră apoi şi alţii şi cu multă grijă îl ridicară pe feciorul hanului, care era îmbujorat la faţă din pricina fierbinţelilor Îl aşezară pe un pled legat între doi cai şi o porniră domol către Rucăr, dar robul se alătură la scara calului lui Borlovan, lăsîndu-şi stăpînul în grija oştenilor ce se arătaseră atît de binevoitori Totuşi, dosise în sîn un mic jungher, iar dacă i s-ar fi întîmplat ceva stăpînului său, s-ar fi năpustit asupra „boierului”, ameninţîndu-l Văzînd însă că se purtau frumos cu el, se mai linişti, ba se şi încrezu în aceşti străini sosiţi cînd nu se putea mai bine Ajungînd în sat a fost chemată o doftoroaie, care s-a apucat pe dată să-l oblojească pe rănit, dar trebuiau să-l ducă mai departe în căruţă, că altminteri nu se putea Însă Borlovan nu îndrăznea să se înfăţişeze domnitorului de la Tîrgovişte împreună cu tătarul, căci nu ştia cum avea să se poarte faţă de el Nu voia cu nici un chip să-i facă vreun rău feciorului de han, ca nu cumva să se răzbune taică-său pe Kemeny — Simioane! îşi chemă el slujitorul Alege tu vreo patru oameni mai dezgheţaţi, care să meargă înaintea noastră la curtea domnească, spre a iscodi ce gînduri sînt pe acolo — Mă duc eu — Ba nu! Ai să rămîi cu mine, că aici va fi primejdia cea mai mare Cei care i-au spînzurat pe tătari pot fi la pîndă, fiindcă mai sînt doi martori în viaţă Pricepi? — Da, încuviinţă Horşa Mă gîndesc la Zamfir Imre Gliga şi Oarcă — Destui! îi ştiu, şi cred că sînt cei mai nimeriţi Să plece îndată! Cei patru încălecară la poruncă şi dădură pinteni pe drumul spre Tîrgovişte De acolo aveau să se întoarcă şi cu o căruţă, asta numai dacă domnitorul nu cumva era împotriva tătarului, astfel rănitul avea să fie trecut peste munte, în Ardeal, însoţit de Simion şi jumătate din oştenii suitei Trecînd de stînca lui Negru-vodă, acolo unde rîul Dîmboviţa face un cot ca s-o ocolească, fură înconjuraţi de o ceată de seimeni domneşti, după cum îi arătau veşmintele — Ia staţi măi, oameni buni! ridică palma unul spătos, ce părea a le fi căpetenie Cine sînteţi şi încotro vă duceţi? Mîinile bătătorite îi dădeau de gol că erau mai obişnuite cu sapa şi lopata, decît cu spada, aşa că Zamfir îi răspunse cam în doi peri: — Drumeţi! — Rămîne de văzut Eu am întrebat deajuns de limpede, nu? — Află atunci că şi noi sîntem oşteni, ca şi voi, dar în slujba alteţei-sale prinţul Rakoczy, şi avem o treabă la domnie — Apăi, voievodul nu mai este acolo, clipi şiret celălalt şi se uită spre tovarăşii săi A trecut mai deunăzi la Braşov Năsăudeanul făcu ochii mari, neştiind ce să creadă — Nu cumva a fost mazilit? se băgă Imre — Cam aşa a vrut păgînul, numai că noi, norodul, ne-am împotrivit şi-l ţinem tot pe el de adevăratul stăpîn, şi nu pe venetic — Despre cine vorbeşti, măi frate? întrebă Zamfir, bănuind că avea în faţa lui oşteni ai fostului domn — De măria-sa Constandin-vodă, se-nţelege! Cît pe ce era să se dea de gol Imre, care avea de gînd să-l lămurească pe străin, dar Zamfir îi zise pe ungureşte „să-şi strîngă chinga de la şa”, iar el bietul a rămas mirat auzindu-l, dar înţelese pe dată gîndurile lui Zamfir, cînd spuse oştenilor: — Dacă-i pe aşa, ne-am îndrepta şi noi spre Braşov, însă, dacă tot am ajuns pînă aici, eu zic să dăm şi prin Tîrgovişte Nu de alta, dar am cunoscut acum vreo doi ani o fetişcană, căreia i-am cam dus dorul — Zii aşa! se lumină căpetenia seimenilor Bată-te să te bată de poznaş! Să te ajute Dumnezeu s-a mai găseşti, că, după trecerea spurcaţilor de tătari, multe au mai fost strînse şi duse cu ei, dacă nu le-au batjocorit şi ucis mai apoi, oftă el ştergîndu-şi o lacrimă pe furiş Cîinii! Nici un alt seimen nu a scos vreo vorbă, dar oamenii lui Zamfir ştiau prea bine că se obişnuia aceasta şi n-au putut să nu bage de seamă sclipirea de ură din ochii lor, cînd a venit vorba de tătari Mai înainte de a-şi lua rămas-bun unii de la alţii, căpetenia se întoarse în şa şi întrebă, ca într-o doară: — Fiindcă veni vorba de ei, nu cumva aţi întîlnit în cale doi tătari? — Cum de nu? zîmbi Zamfir Numai că erau vreo şase şi se strîmbau la noi, scoţînd limba — Ahaa! rîseră oştenii Noi i-am spînzurat! cuteză să se laude unul dintre ei — Dar, dacă am înţeles bine, v-au scăpat cîţiva Nu vi-e teamă că au să ajungă la Vodă, să vă pîrască? — N-are decît s-o facă, oricare dintre ei, căci noi ne-am dat drept oşteni de-ai grecoteiului — Aşa da! încuviinţă Zamfir şi dădu să plece Căpetenia făcu însă o roată cu calul şi se apropie din nou de el — Iacă, am uitat să vă întreb dacă aţi trecut şi pe la hanul din Rucăr — Şi da, şi nu! dădu din cap Zamfir Dar pentru ce? — Spunea flăcăul acela, arătă spre un tînăr mai slăbănog, cum că s-ar fi pripăşit pe acolo nişte cătane, aducînd cu ei un tătar rănit Ne ducem să vedem dacă nu cumva este chiar tătarul nostru — Se poate să fi venit după plecarea noastră, dar nu vă sfătuiesc să vă luaţi la bătaie cu soldaţii alteţei-sale — Atunci de unde ştii despre ei? sări pe dată seimenul, aruncîndu-i o privire iscoditoare — Păi, ai cui să fie, dacă de-ai voştri nu-s? Ai voievodului cel nou? făcu pe nepăsătorul Zamfir — Mînca-l-ar ciorile de venetic! Cred că ai dreptate, frăţioare Vom fi cu băgare de seamă Ridică mîna făcînd semn de pornire şi adăugă în zeflemea: — Să nu întîrzii prea mult la mîndruţă, ca să nu dea caţaonul peste voi, dacă nu cumva se şi află pe acolo de pe acum — Mulţam de povaţă! îi răspunse Zamfir, dînd la rîndu-i pinteni calului După ce nu se mai văzură unii cu alţii, Gliga se apropie şi-i zise: — Eşti dat dracului, Zamfire Cum le-ai mai ticluit şi le-ai întors, se vede că te pricepi la minciuni — Dar eu era cît pe ce să mă dau de gol, mormăi Imre — Bine că n-ai apucat, spuse Oarcă Altfel nu se ştie cum mai ajungeam noi la capătul drumului Acuma ştim cine i-a spînzurat pe soli — Vezi însă că au făcut în aşa fel ca să se creadă că sînt seimeni de-ai lui Mihnea-vodă, gîndi Zamfir cu glas tare — Păi ce, morţii mai aveau trebuinţă să afle? se nedumeri Imre — Nu, măăă! îl lămuri Zamfir Tu nu i-ai auzit pe cei care au scăpat cu zile spunîndu-ne că au fost atacaţi de oşteni domneşti de la Tîrgovişte? — Ai dreptate, încuviinţă Gliga Acuma este mai bine că ştim la ce ne putem aştepta la curtea noului domn — Vedem noi! dădu din cap Zamfir, luînd-o înainte În răstimp, la Rucăr, oştenii dădură dovadă de multă nechibzuinţă, năvălind în ograda hanului şi cerîndu-l pe tătar în gura mare Lazăr Borlovan le ieşi în întîmpinare, ducînd mîna la miînerul spadei şi răstindu-se la ei: — Cine îndrăzneşte să se atingă de solia alteţei-sale prinţul? — N-avem treabă cu domnia-ta! răspunse căpetenia seimenilor Noi sîntem în slujba domniei şi avem poruncă anume — A cărei „domnii”, mă rog frumos? — Aaa nu dăm socoteală! — Atunci lipseşte pe dată, cu toţi tîlharii tăi, că de nu Borlovan trase sabia şi se repezi, urmat de cătanele din suita lui, silindu-i pe năvălitori să se tragă în prima încăpere ce le-a venit la îndemînă — Zăvoreşte-i, Simioane! porunci bănăţeanul şi trimise după hangiu Simion dădu să închidă uşa, dar se opri în prag — Au pierit cu toţii! făcu el nedumerit — Cum aşa? — Nu-i nimeni în odaie Văzură în faţa lor o scoarţă ce acoperea peretele şi cînd o dădură la o parte se pomeniră în faţa altei uşi, pe care nici nu mai apucaseră s-o tragă după ei, în graba fugii — După ei, băieţi! strigă Lazăr Nu cumva să se fi urcat la catul de sus, la mîrzac Ajunseră curînd la intrarea în iatacul rănitului, unde se afla robul cu un topor în mînă şi le spuse că nu trecuse nimeni acolo — Fir-ar ai naibii de ticăloşi! sudui Simion Parcă au intrat pămînt, nu alta — Să nu fi apucat pe vreo altă ieşire, din spatele hanului, spuse robul Fu adus şi hangiul, însă nici el nu le putu da nici o lămurire, aşa că răscoliră întreaga casă, din pod în pivniţă, dar degeaba Zăbrelele de la ferestre n-ar fi îngăduit decît mîţelor să se strecoare, dar, nemaiavînd ce face, Borlovan rîndui strajă puternică în toată ograda şi vegheară pînă noaptea tîrziu La cel dintîi cîntat al cocoşilor dinspre ziuă, luna se ducea agale la culcare peste creasta muntelui de deasupra Dîmbovicioarei, iar străjile moţăiau cu sîneţele între genunchi Atunci era somnul cel mai dulce şi numai cei siliţi să rămînă treji preţuiau bunătatea odihnei Cînd şi cînd se auzea fornăitul cailor legaţi la conovăţul de sub şopron, iar în sat lătratul vreunui cîine Din cele cîteva butoaie goale aflate în pivniţa hanului, începură a se strecura nişte umbre, care ajunseră tiptil în dreptul paznicului de la cai şi deodată îi aruncară un sac în cap, înăbuşindu-i orice strigăt La fel făcură şi cu straja de la scara cerdacului şi tare s-ar mai fi mirat Lazăr văzînd că acela care-i îndruma nu era altul decît hangiul! Urcară cu multă grijă ca să nu scîrţîie treptele şi, cînd ajunseră în faţa odăii unde dormea mîrzacul, încercară să pătrundă, tot pe tăcute, avînd cheie potrivită Robul însă avusese grijă să proptească pe dinăuntru un dulap mare şi se trezi pe dată, începînd să strige după ajutor Borlovan dădu să iasă, dar fusese zăvorît pe dinafară, iar fereastra nu putea să fie de nici un folos Începu a răcni din toate puterile, chemîndu-şi cătanele, şi curînd o mare hărmălaie cuprinse întregul han Despre sosirea tătarului rănit se auzise şi în sat, aşa că locuitorii, porniţi împotriva acestor năvălitori-jefuitori, ardeau de nerăbdare să-şi facă singuri dreptate Fiecare avea de răzbunat vreo rudă ori vreun prieten căzut rob sau ucis de tătari, încît socotiseră nimerită împrejurarea, rănitul fiind de rang mare Şi poate că întîmplarea avea să se desfăşoare altfel, dacă nu se iveau chiar atunci călăreţii vel-spătarului Mihu Brătăşanu, care s-a repezit cu spada goală în mijlocul mulţimii, suduind de mama focului Lazăr a putut să-i audă glasul de tunet, mustrîndu-i pe tîlhari şi pe săteni de-a valma — Uitat-aţi oare de cinstea neamului nostru, mişeilor? De cînd se repede românul asupra solilor, nemernicilor? Ruşine sa vă fie! A mai ascultat Borlovan şi alte sudălmi, pînă să vie însuşi vel-spătarul să-l dezăvorească, şi mare îi fu mirarea nevăzînd pe nimeni cetluit, după cum se cuvenea ca să-şi capete pedeapsa — Au fugit ca iepurii cei fricoşi! spuse zîmbind boierul, la întrebarea mută din ochii solului ardelean Să nu vă fie cu supărare, dar avem să le dăm de urmă şi nu vor scăpa, însă, pînă atunci, porunca măriei-sale este să vă ducem pe dată la Tîrgovişte La palatul domnesc, Vodă se înfurie de-a binelea cînd auzi din gura lui Zamfir cele pătimite de feciorul hanului Bătu cu piciorul în podea şi, chemînd armaşul, îi porunci răspicat: — Poftesc să fie prinşi acei ticăloşi şi spînzuraţi de acelaşi copac de care au atîrnat ei pe solii marelui han Am zis, şi să nu faci altcum! Ba chiar şi atunci cînd s-a înapoiat vel-spătarul Brătăşanu, măria-sa şi-a arătat nemulţumirea că n-a adus în obezi pe făptuitori, ci i-a lăsat să fugă De faţă la vorbele voievodului se aflau atît solul prinţului, cît şi cel al marelui han, măcar că acesta se sprijinea de umărul robului său, fiind cam slăbit — Îmi pare nespus de rău, viteazule Kalgay, pentru cele ce ai pătimit în ţara domniei mele, îi zise Vodă în turceşte Rogu-te să treci cu vederea şi să te odihneşti spre a te înzdrăveni Fii fără nici o grijă, că vinovaţii îşi vor căpăta osînda — Îţi mulţumesc, beyule, pentru bunătatea ce-mi arăţi şi te-aş ruga să dai ascultare şi robului meu, care are a-ţi spune cîteva cuvinte Domnitorul se uită la omul de care se sprijinea mîrzacul şi ridică sprîncenele a mirare, neştiind ce avea să-i spună — Mărite doamne, zise acesta cu smerenie Cutez a-ţi aduce aminte de o întîmplare mai de demult, cînd un grec te-a însoţit la trecerea Dunării, pe vremea cînd erai copil şi mergeai la Istanbul — Da! E cumva vorba de Haralambos? Ai aflat ceva despre el? — Eu sînt! — Nu-i cu putinţă! — Sînt mai albit de ani şi gîrbovit de necazurile ce s-au abătut asupra mea, dar eu n-am uitat pe Franţ cel de odinioară — Haralambos! făcu Vodă şi fu cît pe ce să-l îmbrăţişeze pe ocrotitorul lui de altădată Tu, rob? Am să te răscumpăr pe dată Vei rămîne de acuma cu mine! — Greu îmi vine să nu-ţi fac pe voie, slăvite voievod, dar eu am muiere şi copii acolo, la Crîm, şi nici chiar rob nu sînt, ci mai curînd un slujitor şi prieten al lui Kalgay-soltan N-aş putea să mă despart de viaţa asta de acum, măcar că mă sfîşie amintirile şi mi-e tare dor de sora mea Thamar — Am s-o chem aici, iar tu poţi veni cu toată familia, dacă pofteşti, căci nu voi uita niciodată binele ce mi-ai făcut — Acuma sînt mulţumit dacă mă voi întoarce împreună cu stăpînul meu vindecat şi fără să mai pătimim altceva pe drum Pe urmă, voi mai vedea Haralambos îngenunchiase la picioarele domnitorului şi acesta dădu să-l ridice, în vreme ce grecul îi sărută mîna, udîndu-i-o cu lacrimi şi murmurînd: „Franţ, Franţ ” Despărţindu-se de feciorul hanului, Vodă se duse zorit în spătăria mică, unde îl aşteptau „tîlharii” de la Rucăr — Ai făcut treabă bună, Tănase! îl lăudă el pe căpetenia ţăranilor ce se făcuseră haiduci din poruncă domnească Se afla de faţă şi Dragomir, care se vede că ştia taina întîmplarii şi ţinu să spună: — Din păcate, măria-ta, au nimerit şi solii ardeleni şi… — Ba dimpotrivă! se bucură domnul Ei socotesc că a fost uneltirea lui Şerban-mazilul, iar bănăţeanul se teme mult de viaţa lui Kalgay — După cîte am aflat, era prieten cu Kemeny, care acuma-i rob la tătari, şi pe drept se gîndeşte că marele han s-ar răzbuna asupra aceluia, dacă fiu-său ar păţi ceva pe la noi — Totuşi, urmă Vodă, Tănase şi ai lui au mai împuţinat din tătari, spînzurîndu-i Bine că n-aţi încurcat treburile şi să-l fi spînzurat pe mîrzac, dar mai ales pe robul său, care este scump inimii mele — N-am avut încotro, stăpîne, şi pentru aceea l-am şi pălit, dar nu ne-am aşteptat să fie atît de gingaş, răspunse Tănase — Doar n-ai fi vrut să nu simtă, la asemenea despicătură ce i-aţi făcut? zîmbi Vodă Oricum, sînt mulţumit de slujba voastră şi am poruncit la vistierie să vi se înmîneze răsplata, însă nu vă arătaţi la vedere, cîtă vreme mai sînt ardelenii şi tătarul prin preajmă — Să trăieşti, măria-ta! Îngenuncheară cu toţii, iar după ce sărutară, pe rînd, mîna întinsă, părăsiră încăperea Rămas singur numai cu credinciosul Dragomir, voievodul oftă şi se uită pe fereastră — Multe mai avem de împlinit, Dragomire, ca să ne vedem visul cu ochii Pînă atunci va trebui să mă ajuţi! — Cu toată credinţa, mărite doamne! — Tot aşa socoteam şi eu, şi pentru aceea am hotărît ca să-l însoţeşti pînă acasă la el pe Kalgay, de unde te vei întoarce cu Kemeny, căci hanul nu prea se zoreşte să-şi ţină făgăduiala Trebuie să vină aici, la domnia mea, în Tîrgovişte, şi nu în altă parte M-ai înţeles? — Da, preamilostive! înclină capul Dragomir şi ieşi din încăpere cu spatele înainte Către seară, măria-sa îl pofti la cină pe solul prinţului şi nu precupeţi nici o laudă la amintirea părintelui său, Marcu, cel ce fusese prieten credincios şi slujitor răposatului Gaşpar-vodă din Moldova Asta i-a făcut nespusă plăcere şi Lazăr se lăsă furat de bunăvoinţa domnească, dar mai ales cînd Vodă aduse vorba despre ţara cea mare, a tuturor românilor, bănăţeanul îi jură credinţă veşnică şi sprijin nesmintit în izbîndirea unor asemenea gînduri A doua zi ieşiră împreună la vînătoare şi se nimeri în aşa fel că numai voievodul şi cu solul ardelean se aflau împreună, ceilalţi risipindu-se prin pădure De fapt totul fusese pus la cale de Păun, la porunca domnitorului, care poftea să vorbească fără martori nedoriţi — Să ştii că nu întimplător mi-am luat numele măriei-sale Mihai cel viteaz, cinstite oaspete, îi spuse deodată Vodă Am trebuinţă de sprijinul prinţului domniei-tale, pînă să apuc stăpînirea Moldovei, că mai apoi mă voi descurca fără el — Mă cam îndoiesc, măria-ta, să fie cu putinţă, dădu din cap Borlovan Nu de alta, dar el însuşi se socoate îndreptăţit la domnia ţărilor noastre româneşti Călăreau scară la scară, caii mergînd la pas, ba îi lăsară să şi pască, de parcă n-ar fi ieşit la urmărirea vînatului Chiar şi dacă le ţîşnea vreo vulpe, ori altă lighioană, o lăsau să fugă, ca şi cum n-ar fi văzut-o, căci altele le erau gîndurile — Uite ce este, zise deodată Vodă Am să-ţi dovedesc de cîtă încredere te bucuri în ochii domniei mele, dezvăluindu-ţi planurile pe care le nutresc Ştiu că l-ai slujit pe Kemeny şi că ţi-ar fi pe plac să-l scapi de robia tătărească, dar nu ai cum s-o faci — Asta cam aşa-i! oftă bănăţeanul — Ei bine, află că în scurtă vreme generalul va fi adus la curtea domniei mele Marele han îl va trimite negreşit! — ?! — Da! Ai auzit foarte bine! Se înţelege că nu-l voi ţine rob, că îl voi slobozi pe dată şi-l voi primi cu toată cinstea, în aşa fel ca să nu uite facerea de bine Rakoczy nu se îndură să se lepede de duşmanul meu, Costandin Şerban, în loc să-mi stea în ajutor împotriva pagînilor Atunci ar fi cu mult mai bine ca fostul rob Kemeny să-i ia locul Nădăjduiesc să fi priceput, nu-i aşa? Lazăr fu cu adevărat uluit de cele auzite, căci asta însemna nici mai mult nici mai puţin decît să uneltească pentru înlăturarea stăpînului său de la Alba Iulia, şi era o cutezanţă prea mare — Oricum, poftesc bani, oşteni şi mai ales izgonirea mazilului! urmă Vodă cu glas hotărît De celelalte mă îngrijesc eu! Nu-ţi cer răspuns pe dată, dar te rog să chibzuieşti şi să nu mai spui nimănui cele ce am vorbit împreună Apoi dădură pinteni cailor şi se părea că numai grija vînătorii îi scosese pe cei doi în pădure O dată cu ei, un mistreţ şi un căprior fură aduşi la locul de întîlnire, unde mai adăstau şi alţii, printre care şi vel-vistiernicul Pîrvu Vlădescu Tare s-ar mai fi nedumerit dumnealui, dacă ar fi ştiut că cele două sălbăticiuni fuseseră ucise de oamenii lui Păun, şi nu de suliţa domnească Totuşi bănuia că vorbe de taină fuseseră schimbate în adîncimea codrului, şi mult ar fi dat să fi aflat măcar o parte Lăudă şi el, laolaltă cu ceilalţi boieri, măiestria voievodului şi împreună apucară calea spre cetatea de scaun Spre amurg, pe cînd soarele se ascundea pe după turnul Chindiei, aruncîndu-şi ultimele lui raze spre dealurile din depărtare, sosi şi alaiul domnesc la palat Un iuzbaşă se înfăţişă voievodului şi îngenunche în faţa lui — Măria-ta, dumnealui Spiru-ispravnicul de la Bucureşti a prins pe aceşti pagîni şi mi-a poruncit să-i înfăţişez la judecată Abia atunci băgă de seamă Vodă pe cei patru tătari legaţi fedeleş lîngă căruţa cu coviltir, trasă mai lîngă zidul de lîngă turn — Dar în căruţă ce au? întrebă el, socotind că va fi fiind ceva de furat — Nişte muieri, măria-ta, răspunse oşteanul — Ceee?! Sloboziţi-le de îndată şi spînzuraţi-i pe ticăloşi! Asta este judecata domniei mele! Atunci sosi şi Dragomir, care spuse cu glas scăzut: — Slăvite stăpîn, sînt nişte roabe trimise de han către sultan Nu ne cunosc limba şi nu-s de pe aici — Ia să le văd şi eu! zise domnul, înaintînd spre căruţă De ce neam sînt? — Circaziene, doamne, răspunse Dragomir — Femei frumoase, mormăi Vodă ca pentru sine De altfel nici nu le-ar fi dăruit padişahului dacă n-ar fi aşa Desfaceţi coviltirul! Cele patru fete se înghesuiră una în alta, speriate, dar una se ţinu mai băţoasă, înfruntînd privirea domnitorului Nu-i vorbă că şi acesta simţi un fior prin inimă şi, întinzînd mîna spre ea, o întrebă turceşte care îi era numele, dar nu căpătă răspuns Atunci trimise după Haralambos, ca să-i slujească de tălmaci Ar fi putut prea bine să se folosească de vrun tătar care le însoţise, dar grecul era mai de credinţă şi nu l-ar fi minţit — Poftesc să aflu cîte ceva din povestea acestor fete, dar mai cu seamă despre frumoasa aceasta mai ochioasă Vreau să ştiu cum o cheamă! Haralambos le iscodi pe fiecare în parte şi în cele din urmă se întoarse către voievod zicînd: — Măria-ta, fata de care ai întrebat este o prinţesă georgiană, pe nume Nona Împreună cu celelalte, care sînt şi ele de viţă boierească, au fost robite de tătarii nogai şi, ajungînd la un neguţător, de robi, au fost cumpărate de Gazi Ghiray pentru haremul padişahului Mai spun fetele că au avut cu ele şi blănuri scumpe, ambră, ba şi trei sute de pungi cu zloţi, dar le-au fost luate de ghiaurul care i-a oprit din cale — Spiru! mormăi domnitorul zîmbind mulţumit de isprava slujitorului său Nu se îndoia nici o clipă că acesta îi va trimite prada la Tîrgovişte, dar nu se putea dumeri pentru ce nu trecuseră de-a dreptul pe la Babadag, ci se încumetaseră prin locuri pline de primejdie, cu atît de puţini însoţitori Dezlegaţi tătarii! porunci el deodată Tu, Haralambos, să le spui că-mi pare tare rău de cele petrecute, iar cînd s-or întoarce de la Istanbul am să-i răsplătesc La Giurgiu vor căpăta tot ce li s-a luat şi tot aşa să-i povesteşti şi lui Kalgay-soltan Mulţi din cei de faţă s-au mirat de bunăvoinţa domnitorului, iar alţii îşi ziseră că o făcea pentru ochii cei frumoşi ai „tătarcei” şi nu se îndoiau că aceasta avea să petreacă noaptea în aşternutul domnesc Însă Vodă porunci ca după ce vor fi ospătaţi cu toţii, şi roabe şi însoţitori, să plece la drum chiar în aceeaşi noapte În iatacul de taină al domnitorului fu chemat mai întîi Dragomir, care, obişnuit să asculte cele mai năstruşnice porunci, nu se mai miră de cele auzite: — Trimite pe Tănase cu oamenii lui, care vor să-şi mai spele jungherele în sînge tătăresc, şi să facă în aşa fel ca roabele să rămînă fără pază Mă înţelegi, nu? — Prea-bine, măria-ta! Dar mai apoi? — Te ţii şi tu prin preajmă cu o carîtă, în care ai s-o urci pe prinţesa circaziană şi în goana cailor să fii cu ea înapoi înainte de revărsatul zorilor Să nu bage nimeni de seamă! Pe celelalte, are să le ducă Păun pînă la paşa de la Rusciuc Doar dacă rîvneşti şi tu la vreuna zîmbi Vodă — M-a ferit Dumnezeu! De-o fi să mă leg de careva, atunci trebuie să fie de credinţa mea! se apără Dragomir făcînd o cruce şi scuipîndu-şi în sîn Voievodul dădu din umeri, căci el nu se gîndise niciodată că femeia poate fi altcum dacă era de altă credinţă ori limbă Se uită surîzător în urma lui Dragomir, care se silea să-i împlinească porunca, apoi bătu din palme şi se ivi un copil de casă — Să vină Păun! Pînă să se înfăţişeze acesta, ieşi în ceardacul palatului şi mai aruncă o privire asupra căruţei, care se pregătea de drum, dar pe Nona n-o mai zări, fiindcă fusese tras din nou coviltirul — Măria-ta! auzi el în spate vocea lui Păun — Bagă bine în cap, Pavos! îi zise el pe greceşte Dragomir îi va ucide pe tătari, căci nu trebuie să ajungă cu mîna goală la padişah şi nici n-am căpiat să le dau înapoi banii şi blănurile Sultanul are destule! Însă mi-a rămas inima la prinţesa aceea, pe care Dragomir are s-o aducă pe furiş la domnia mea Celelalte au să rămînă, în seama ta, să le duci mai departe Dar nu uita că, dacă apucă să treacă Dunărea, vor spune, ca şi aici, că au fost prădate pe drum Ai înţeles? A doua zi, pe la prînz, întregul tîrg află că nişte ţărani domneşti au dat peste tătarca aceea ochioasă plîngînd de mama focului într-o căruţă la marginea Găeştilor Ticăloşii de paznici pagîni dăduseră bir cu fugiţii şi poate că le tîrîseră după ei pe celelalte, dacă nu cumva le-or fi luat lotrii care îi atacaseră Şi din nou sudui şi blestemă vel-vistiernicul Pîrvu, cînd trebui să răsplătească fapta ţăranilor, care de la o vreme se cam ţineau în calea treburilor domneşti şi întotdeauna făceau slujbă plăcută domnitorului Dar şi Dragomir se cam îndoia că cele trei fete aveau să ajungă acasă pe calea apelor, pe la Silistra, aşa cum îi spusese Păun, chipurile, că le urcase pe o corabie genoveză la Giurgiu În schimb, speriata Nona se bucură de o cinste asemenea unei domniţe din sîngele Basarabilor, căci, la numai cîteva zile, Vodă lăsase să se audă asemenea zvon de neînchipuit SECERIŞUL SÎNGEROS MĂRIA-SA MIHAI RADU-VODĂ se dovedise a fi gazdă primitoare pentru Kalgay-soltan, întîlnindu-l adesea, fără să-l întrebe de rostul lui la curte sau dacă are gînd de ducă Iata însă că într-una din zile, pe cînd se plimba prin grădina din spatele palatului, acesta veni la el şi-i spuse: — Mărite bey, mi-ai scăpat viaţa şi un tătar nu uită asta niciodată Te poţi bizui pe mine! Cere-mi ce-ţi pofteşte inima şi, dacă îmi va fi în putinţă, îţi voi împlini dorinţa — Eheeei! făcu Vodă gînditor Ai voştri mi-au cam golit ţara de oameni, şi dacă mi-aţi da îndărăt barem jumătate… — Tu ştii prea bine, luminate bey, că oşteanul face ce vrea cu robul său, şi n-am atîţia bani să-i răscumpăr Cît despre Kemeny, va veni la tine, dacă n-o fi chiar pe drum, căci tatăl meu îşi ţine făgăduiala — N-a prea avut de ales atunci, zîmbi răutăcios domnul — Ai dreptate, însă acuma voiesc a-ţi vorbi despre altele — Te ascult! — Urechile tale să audă, mintea să înţeleagă, inima să poruncească, dar limba să-ţi fie mută, se zice pe la noi — Aşa va fi, precum ţi-e voia! îngădui Vodă zîmbitor — Atunci află, înţeleptule bey, că slăvitul meu părinţi Gazî Ghirai este un leu curajos şi nu mai vrea să ştie de stăpîn Sîntem urmaşii lui Gingis-han şi ai oştenilor săi, iar sîngele lui Timur Lenk clocoteşte în spiţa neamului nostru Nu mai vrem să fim slugile turcului — De fapt le sînteţi numai prieteni, zise domnitorul — Cu sila şi de nevoie Ajunge! Voievodul îl privi uluit, neştiind ce să creadă, însă privirea deschisă a tătarului îl îndemnă să nu se îndoiască de ceea ce spunea Totuşi hotărî să-l mai iscodească — Nu pricep, de ce îmi spui tocmai mie asemena cuvinte, cîtă vreme ştii că am căpătat domnia, în ţara strămoşilor mei, de la marele vizir, căruia i-am jurat credinţă? — Aşa s-ar părea, dar tatăl meu a ghicit înţelepciunea ta mai ales viclenia de care ai dat dovadă cînd v-aţi întîlnit I-a fost pe plac înfruntarea ta, cînd el avea puterea, şi ar mai fi încă ceva — Ce anume? — Ştiu de la robul meu că numai te prefaci a fi cu turcii, căci tot ghiaur ai rămas Duşmanul duşmanilor noştri nu ne poate fi decît prieten — Va să zică el m-a dat de gol? Bine! Dar ceea ce ştia despre mine era de demult, pe vremea copilăriei mele Dacă în răstimp m-am schimbat? — Nu prea te arată firea Voievodul îşi scarpină încruntat barba, neştiind ce să facă mai ales dacă trebuia să se încreadă în spusele tătarului Nu cumva era o iscoadă? — Şi dacă ar fi aşa cum spuneţi voi, ce ar trebui să fac? — Mai întîi, să nu te împotriveşti oştenilor noştri să treacă prin ţara ta — Iarăşi? Mi-ajunge cît au hălăduit pe aici golindu-mi bucatele şi rărindu-mi oamenii! Şi mă rog, unde poftesc să meargă vitejii tăi războinici? — La Istanbul? — Aţi înnebunit? Dar ce vă închipuiţi, că-i veţi putea birui chiar în inima ţării lor? Numai paşalele de la Dunăre v-ar spulbera, pînă să apucaţi a trece pe malul celălalt — Avem prieteni de nădejde — Pe Rakoczy? — Poate şi pe el, dar şi pe mulţi alţii, care se vor răscula chiar în „inima ţării”, cum spuneai mai înainte — Aici este mîna lui Haralambos! El v-a sucit mintea, cu grecii lui, care au să vă sară în ajutor, nu-i aşa? — Marele han nu se ia după nimeni! ridică mîndru capul mîrzacul Haralambos este numai un rob, nu uita asta! — Nu trebuie să te mînii pentru atîta lucru, dar voiesc să aflu şi eu ce gînduri aveţi, mai înainte de a făgădui ceva — Dacă te temi să te amesteci cu noi, atunci n-ai decît să rămîi de o parte, dar să ne laşi să trecem pe la tine Vei căpăta în dar pămîntul dintre Dunăre şi Mare, dacă faci asta Domnitorului i se părură nişte vise nebuneşti, cele ce auzea, însă, gîndind mai bine, ale lui nu erau departe de cutezanţa tătarilor şi prietenia cu ei i-ar fi prins bine, mai cu seamă că, fără să ceară, se pomenise de vechiul pămînt românesc al Dobrogei — Deocamdată, zise domnitorul cu voce tărăgănată, am să mai chibzuiesc, fiindcă eu nu am nici bani, nici oaste Dar, dacă o fi să se întîmple după cum ai spus, să ştii, Kalgay-soltan, că niciodată n-am să înfig jungherul în spatele unui luptător îndrăzneţ! — Atunci nădăjduim că ne vei ajuta? — Poate că da! Se despărţiră ca buni prieteni şi mîrzacul făgădui să-i dea de veste la vreme potrivită De aceea, măria-sa rămase cam nedumerit cînd, la o săptămînă după plecarea oaspetelui tătar, sosi la Tîrgovişte un olăcar al hanului, vestindu-l că porunca sadrazamului era ca să-l întovărăşească împotriva lui Rakoczy „Să mă fi amăgit Kalgay? Oare nu cumva acesta să fie începutul? De ce în Ardeal şi nu împreună cu ardelenii împotriva turcilor, cum m-a lăsat să înţeleg?” se întrebă voievodul, fără să găsească răspuns Se hotărî să cheme şi divanul, spre a chibzui împreună cu sfetnicii săi ce cale ar trebui să urmeze Adunarea însă avea să se facă mai greu, căci mulţi dintre ei se trăseseră pe la moşie, de cînd voievodul cheltuia mai multă vreme pentru frumoasa „tătarcă” decît pentru treburile ţării, aşa după cum spuneau unii Vel-clucerul Dicu Buicescu se întîlni cu vel-vistiernicul Vlădescu, în drumul lor către palat, şi mai că n-au apucat să-şi dea bineţe, ci au început de-a dreptul cu ceea ce-i rodea: — Ce zici, Pîrvule, de ţiitoarea lui Vodă? — Şi-a găsit tocmai o păgînă L-a tras aţa către ai lui! — Nu poţi spune că nu-i frumoasă — Că jupîniţele noastre or fi nişte sperietori de păsări? Mai mare ruşinea să-şi ia o roabă! — Se zice că-i de neam mare — O fi la ei, acolo, dar la tătari a fost slugă A făcut de rîs ţara şi domnia Să ştii, Dicule, că aşa nu mai merge Ţi-o spun eu, că doar am oamenii mei la Poartă Valideaua s-a făcut foc pe el, fiindcă nici atunci cînd a venit ca să se facă domn nu a trecut pe la ea, cu toate că îi fusese ţiitoare — Nu mai spune! Să nu fie numai clevetiri! — Ba-i adevărul gol-goluţ Mă jur pe sfînta cruce! se închină vistiernicul Pîrvu Dar cînd o afla de tătarcă? — Eu ce să zic? Muierile turcului nu se ceartă între ele pentru bărbat, ca ale noastre, zîmbi vel-clucerul Chiar şi pentru o pîrlită de roabă ţigancă, ar fi în stare să-ţi scoată ochii — Nu vorbi aşa, Dicule! Apoi, ce să mai zic, mie nu-mi iroase a bine nici prietenia asta cu ardelenii, ba şi cu tătarii — Crezi, domnia-ta, că — Păi, nu văzuşi tot felul de soli perindîndu-se pe la Vodă? Socoţi că degeaba ne-a cerut să-i spunem Mihai şi nu Mihnea, cum a fost botezat? Dacă va fi fost! — Iar bătălie? Te pomeneşti că are să-i cheme şi pe rumîni la oaste, iar atunci să te văd cu cine mai lucrezi ogorul — Tot ce se poate Oricum, va trebui să fim cu ochii în patru, să nu ne mai amăgească cu vorbăria lui, şi să ne împotrivim cu toţii! Eu, mai ales, tu ştii că — „Ai oameni la Poartă”, îi luă vorba boierul Dicu Tu va trebui să vorbeşti cel dintîi Poate şi-ar fi vărsat şi mai mult focul, dacă nu s-ar fi pomenit chiar în faţa porţii, trebuind să intre degrabă la divan Lipseau Cantacuzineştii şi Craioveştii, dar măria-sa nu avea vreme să-i aştepte, aşa că se aşeză în jilţ şi le spuse: — Boieri dumneavoastră, cinstiţi sfetnici ai domniei mele, inima îmi tresaltă văzîndu-vă credinţa, şi pentru aceea n-am să folosesc vorbe meşteşugite, ci vă voi dezvălui totul de la capăt Iată despre ce este vorba: turcul ne bagă spada în coastă ca să pornim împotriva fraţilor noştri de peste munte Nu ştiu dacă tătarii au s-o facă, fiind de felul lor cam dornici de jaf, dar domnia mea am socotit că noi vom merge alături de ei Un murmur surd străbătu rîndurile boierilor, însă Vodă se prefăcu a nu-l lua în seamă — Voi, cinstiţi boieri, sînteţi înţelepţii neamului nostru, coborîtori din sfetnicii bătrînilor noştri voievozi şi vouă vă cer să vă împotriviţi păgînului ca şi înaintaşii noştri deopotrivă Au să fi uitat oare, duşmanii creştinătăţii, de Rovine şi Călugăreni? Să nu-şi mai aducă aminte de marele Mihai? Nimeni nu cuteza să scoată o vorbă Cei mai mulţi îşi lăsară bărbile în piept, aşteptînd ca altul să cuteze, dar voievodul se amăgi luîndu-le tăcerea drept încuviinţare şi urmă: — Ei bine, pornim lîngă turci pînă vom da faţă cu ardelenii, şi atunci îi vom păli pe păgîni, prinzîndu-i la mijloc, iar cînd n-o mai scăpa nici unul cu viaţă, trecem şi Dunărea, spre Istanbul! Din nou linişte Abia într-un tîrziu vel-vistiernicul Pîrvu îşi drese glasul şi spuse tărăgănat: — Mărite domne, frumos ai grăit şi ne-a plăcut milosîrdia creştinească a măriei-tale Eu însă, nevrednicul, am oamenii mei la Poartă şi, cum s-ar zice, cam ştiu ce se vorbeşte pe acolo Socot că nu e bine să ne împotrivim puterii otomane Se auziră mormăieli de încuviinţare printre boieri, dar privirea încruntată a voievodului le opri pe dată Ochii lui cercetau de-o fi barem unul singur să-l privească în faţă, însă nu găsi Îşi muşcă buza pînă la sînge şi se căi că le arătase încredere, apoi deodată se însenină: — Mărturisesc, cinstiţi sfetnici, că mare este uşurarea domniei mele văzînd credinţa pe care o arătaţi preaslăvitului nostru sultan, Mehmet-khan, Alah să-i hărăzească zile fericite! Mergeţi aşadar la casele voastre, strîngeţi oastea ce se cuvine după datină şi ne vom întîlni cu toţii în tabără la Şoplea, unde va veni şi Kadrî-paşa cu vitejii lui războinici Rămîneţi sănătoşi! Puţini au fost aceia ce şi-au dat seama de glasul batjocoritor al domnitorului, care îndată ieşi, fără să se mai uite la nimeni Alinarea şi-a găsit-o numai în „iatacul doamnei”, unde l-au dus paşii în neştire Acolo, frumoasa domniţă georgiană ciupea corzile unei alăute, murmurînd un cîntec duios Se lăsă în genunchi în faţa ei, cuprinzîndu-i picioarele, în vreme ce ea, oprindu-se din cîntat, începu a-i mîngîia creştetul, aşa cum făcea în îndepărtata lui copilărie jupîneasa Anisia, bunică-sa — Frumoasa mea prinţesă, tu nu poţi înţelege cîtă amărăciune îmi bîntuie sufletul Am rămas singur, înconjurat de oameni laşi şi fricoşi, iar dacă n-ai fi tu, să mă potoleşti cu zîmbetu-ţi nevinovat, mai că i-aş căsăpi pe toţi Rău îmi pare că nu mă înţelegi! — Mihai, şopti fata drăgăstos Mihai eu iubesc pe tine! — Şi eu! sări Vodă şi o luă în braţe Acuma nu mai sînt singur, căci te am pe tine, scumpa mea Am să izbîndesc şi peste împotrivirea ticăloşilor Ai să vezi! Începu s-o mîngîie, acoperind-o de sărutări, cînd, deodată, auziră ciocănituri în uşă — Cine-i? întrebă răstit voievodul, căci asemenea îndrăzneală aducea după sine o veste proastă, fără îndoială — Eu, Dragomir, măria-ta — Mergi în spătăria mică şi aşteaptă-mă! Dar farmecul îmbrăţişării pierise Voievodul se ridică şi, rînduindu-şi veşmintele, se duse degrabă după slujitorul său — Ce s-a întîmplat? întrebă el de cum intră în încăpere — Boierul Vlădescu împreună cu alţii au plecat în galop către Bucureşti Am pus pe Tănase pe urmele lor, dar aştept porunca măriei-tale, dacă să-i oprim ori să-i lăsăm în pace? — Bine ai făcut că mi-ai dat de ştire, dar slobozi sînt să meargă unde li-e voia Totuşi, ar trebui să pui iscoade pe urmele lor dacă vor trece mai departe După cum mă bate gîndul, se vor duce spre Dunăre, ca să facă plîngere la Poartă, şi atunci — Am înţeles, măria-ta! fu răspunsul scurt al lui Dragomir Se înşelase însă voievodul, căci boierii aveau de gînd să se înfăţişeze lui Kadrî-paşa, care se afla cu tabăra la Gherghiţa Acesta nu prea era în toane bune, fiindcă abia ajunsese la Silistra şi primise darurile şi plocoanele supuşilor săi, cînd a venit un ceauş cu porunca sadrazamului să plece iar la oaste, împotriva afurisitului de Rakoczy Mai mult chiar, trebuia să fie însoţit de ghiaurul Mihnea, cel care făcuse ca Faslî-paşa să-şi piardă capul, deoarece îl pîrîse lui Koprulu cum că ar fi primit bacşiş de la domnul mazil, ca să nu-l schimbe Acesta fusese mai înaintea lui serasker de Silistra, dar beyul de la Targoşta se dovedise a fi mai tare decît el, căci marele vizir ţinea la dînsul, aşa că era primejdios „Cam înfumurat ghiaurul”, gîndi paşa, „dar pare darnic Nu prea are de unde, că ţara i-a fost prădată, dar cînd s-o îmbogăţi e bine să fiu prieten cu el ” Apoi gîndul îi fugi la încăierarea din Ardeal, unde vor da peste pradă bogată şi lesne de apucat, cîtă vreme veneau şi tătarii, aşa că supărarea i se mai domoli Tocmai se aşezase pe pernele cele moi, pregătindu-se a sorbi din gingaşa ceaşcă de porţelan chinezesc licoarea aceea neagră şi aromată cunoscută sub numele de cahfe, căci de la o vreme nu era mare dregător otoman să nu se laude cu ea, chit că-i plăcea sau nu Un hadîm negru se strecură la picioarele lui şi îşi plecă fruntea în ţărînă — Vorbeşte, Gealîl! Ce s-a întîmplat? — Un ghiaur aşteaptă afară şi vrea să se înfăţişeze luminăţiei-tale L-am căutat bine şi nu are nici o armă asupra lui Să-l ias să intre? — Ce vrea? — N-a spus — Să vină! făcu paşa din mînă, aşezînd ceşcuţa pe o tavă mare de aramă, frumos încrustată cu nestemate Se aşeză mai ţanţoş şi apucă şiragul de mătănii, strecurînd printre degete boabele de chihlimbar — Înălţimea-ta! se plecă noul venit, aproape ca şi robul de mai înainte — Aaa! Domnia-ta erai, boier Pîrvule? Mă bucur să am în faţa ochilor un credincios prieten — Pînă la moarte — Ştiu, ştiu, răspunse paşa, prefăcîndu-se încîntat În sinea lui nu l-a suferit niciodată pe acest lingău care se tot lăuda cu prietenii lui de la sărai Nici măcar nu avea habar care erau aceştia, dar l-a lăsat în pace, căci era folositor ca iscoadă printre ghiauri — Ia spune, ce vînt te aduce în cortul meu? — Eu sînt un om cinstit, începu vel-vistiernicul şi scoase din sîn o pungă, pe care Kadrî-paşa o sorbi din ochi, dar nu zise nimic, ci o apucă zorit, de parcă s-ar fi temut ca celălalt să nu se răzgîndească Slăvite paşă, eu mă bucur de dragostea marelui vizir şi… — Am auzit! îl opri Kadrî-paşa, care nu prea avea chef de taclale, cîtă vreme banii erau în mîna lui Zii ce te doare! — Noi, boierii ţării, am hotărît — Fără bey?! — Din păcate, fără Este vorba de hainie — Haida de, că mă faci să rîd Nu cumva voievodul vostru s-a hainit? — Întocmai! — Bre, boierule! se răsti paşa Bagă de seamă că asemea vorbe nu pot fi rostite fără dovadă! — Nici n-aş fi cutezat altfel Mai întîi i-a scris lui Rakoczy, cerîndu-i să se împace — Vrea să-şi întărească domnia — Se poate, dar a sosit un sol ardelean şi au tăinuit tot ce au pus la cale, iar divanului ţării nu i-a suflat o vorbă — Asta era? Te-ai întrebat oare cîte iscoade de-ale mazilului pot fi printre voi? De aceea s-a ferit! — Şi oare pentru ce o fi cerut în sfatul ţării, pe faţă, să trecem de partea ardelenilor şi să lovim oastea împărătească pe la spate? Atunci nu s-a mai temut de noi? — A spus el aşa?! — Mă jur! Au fost de faţă şi alţii, printre care Vărzaru, Buicescu, Cindescu, Istrate şi aproape tot divanul, care pot pune mărturie pe sfînta evanghelie Auzind acestea, Kadrî-paşa rămase o vreme pe gînduri, întrucît spusele ghiaurului păreau a fi adevărate Puteau fi însă şi clevetiri ale nemulţumiţilor şi dacă ar fi trimis să-l prindă pe bey şi-ar fi ridicat în cap mînia sadrazamului Trebuia să-l prindă cu mare viclenie şi să-i aducă apoi pe boierii care să-l dea de gol în faţa lui şi a agalelor — Ascultă-mă, boier Pirvule, cu mare băgare de seamă! Nu care cumva să faci altminteri, fiindcă îţi pui capul chezaş — Mă voi supune, fără cîrtire! se înclină vel-vistiernicul cu mîna pe inimă — Să aşteptăm în tăcere ca să-l pot aduce în cortul meu şi abia atunci să veniţi cu toţii şi să-i spuneţi în faţă ce gînduri ticăloase a avut Pînă atunci, nici să nu se ştie că ai venit la mine şi să vă prefaceţi că-l ascultaţi mai departe cu credinţa — Aşa vom face! Numai să aibă grijă înălţimea-ta să nu se ducă la tătari, că mare prieteşug mai are şi cu ei — Ha, ha, ha! Asta-i bună! Cu slugile noastre? — Precum spun — Acum nu mai cred, dar pleacă pe furiş şi ţineţi ochii pe el, să nu vă scape Nu cumva să-l ucideţi pe la spate! Ploconindu-se cu umilinţă, vel-vistiernicul ieşi din cort, căutînd să se furişeze nebăgat în seamă S-a înşelat totuşi, că Păun a fost toată vremea pe urmele lui Cînd a intrat la hanul unde îl aşteptau ceilalţi, grecul a încălecat şi a ţinut-o într-o goană pînă la Tîrgovişte, însă voievodul plecase în tabără la Şoplea, vrînd să apuce înaintea turcilor Abia după două zile a izbutit Păun să i se înfăţişeze, dar în răstimp Vodă aflase şi de pe la alţii de hainia vel-visternicului — Aşadar nu s-a răbdat şi s-a dus la păgîn? Mă miră însă că a fost singurul — Ceilalţi îl aşteptau la „Hanul roşu” Postelnicul Istrate, Buicescu — Alte javre! Strînge-i în taină aici pe Turculeţ, Sima, Cozma şi Damian! Îi cunoşti, mi se pare — Da! Păcat că măria-ta nu te înconjuri de oameni de încredere ca mine, îndrăzni Păun, dar văzu că nu prea fu pe placul domnului — Adică greci? Nu, prietene Deocamdată am nevoie de români Cînd va veni vremea grecilor, am să vă adun pe voi! Păun ieşi gînditor, căci din spusele voievodului se puteau înţelege multe Se temea că l-a cam scăpat din mînă, mai ales de cînd Dragomir i se vîrîse pe sub piele şi izbutise să-i aducă oameni ca aceia după care fusese trimis Cei chemaţi de Păun îngenuncheară cu un picior în faţa domnitorului dar acesta le porunci să rămînă în picioare, de parcă ar fi fost căpetenii, şi nu oşteni de rînd — Vitejilor, să nu vă mire, fiindcă din ceasul acesta sînteţi căpitani, aşa după cum şi meritaţi Slujba domniei este grea, iar cu voi n-am să mă înşel dacă vă aduc să-mi fiţi scut de nădejde — Să trăieşti, măria-ta! strigară toţi deodată — Pînă la moarte, doamne! adăugă tulburat Cozma Pînă la ultima suflare te vom sluji, stăpîne! — Nu mă-ndoiesc, prieteni Iar dacă vom izbîndi să facem ţara noastră cea mare, boieri veţi fi voi şi alţii asemenea vouă! Din nou strigăte de mulţumire, dar Vodă le făcu semn să potolească, zicîndu-le zîmbind: — Nu aşa de tare, că se aude pînă la Kadrî-paşa şi nu-i o fi pe plac Vom pleca de aici la Ceraş, iar acolo am să ţin sfat cu toţi căpitanii străini, dar şi cu voi, şi va trebui să-i faceţi să fie de partea domniei mele pe toţi, căci pe boieri nu mă mai pot bizui Am să vă spun eu mai pe urmă despre ce este vorba! Le întinse apoi mîna, pe care proaspeţii căpitani o sărutară pe rînd, cu ochii sticlind de bucurie Dar nu părăsiră ei bine cortul, că se înfăţişă Dragomir Vodă îl privi bucuros ca întotdeauna Tînărul avea obiceiul să poarte haine fără podoabe şi întotdeauna de culoare mohorîtă, dar poate că tocmai din pricina asta îi făcea faţa mai albă şi ochii lui cei negri păreau mai de nepătruns — Am făcut rău, Dragomire, că m-am luat după Kalgay-soltan şi nu te-am mai trimis cu el Vezi că a trecut atîta vreme şi încă n-a venit Kemeny? — Tocmai despre el voiam să-ţi spun, măria-ta, că te aşteaptă la Tîrgovişte, ca să-ţi mulţămească — Nu mai spune! Atunci toate au să fie bune! Să aibă tot ce pofteşte şi să fie slujit ca un oaspete drag inimii mele Dar acum, oricît de greu îmi vine să nu te mai am la îndemînă, n-am încotro şi trebuie să te trimit la jupîn Tatler, judele Braşovului Ai să-i spui că pagînii se vor năpusti asupra lor şi să se ferească, aşa cum vor şti Vezi că nu-ţi dau carte scrisă, să ţii minte! — Mă străduiesc, măria-ta! — După aceea dai o fugă şi pînă la comitele Miko Imre, la Sfîntu Gheorghe, unde are el o casă Toată lumea îl cunoaşte Vezi că şi lui va trebui să-i vorbeşti numai între patru ochi! — Dar eu nu ştiu ungureşte — Cunoaşte limba noastră îndeajuns ca să vă înţelegeţi, bagă de seamă ce-i spui: noi, împreună cu turcii, pătrundem pe la pasul Buzăului şi să facă în aşa fel ca să se împotrivească Dacă s-o ivi prilejul, domnia mea am să întorc armele împotriva turcului şi atunci să sară şi ei cu toată puterea, ca să-l nimicim din două părţi Ai priceput? — Da, măria-ta! — Ce-mi place la tine, Dragomire, este că nu pui întrebări de prisos Încă nu plecase Dragomir cînd s-a ivit un ceauş de la Kadrî-paşa, poftindu-l pe Vodă la sfat, însă acesta nici nu vru să audă, ci porunci plecarea la Ceraş, în munte Acolo, aşa după cum plănuise, îşi chemă căpitanii şi le vorbi astfel: — Cu toţii sîntem creştini, chiar dacă vorbim limbi deosebite, şi păcat de moarte este să ne udăm spada în sîngele fraţilor noştri — Aşa-i! strigară noii căpitani şi încă vreo cîţiva, dar cei mai mulţi rămaseră tăcuţi — Adică să nu mai trecem muntele? întrebă unul dintre cei din faţă — Bineînţeles că nu! Aici va trebui să-i zdrobim, ca să nu mai apuce să jefuiască la fraţii noştri Mai cu seamă că acolo vor da mai mult peste femei, copii şi bătrîni neputincioşi, căci bărbaţii lor sînt duşi la oaste Cu ei vreţi să ne înfruntăm? încercă voievodul să le stîrnească simţăminte de milă — Ar fi paguba mai mică şi cîştigul mai mare! răspunse un lefegiu sîrb, aciuat de lungă vreme printre români Izbucniră cu toţii în rîs, dar nu şi domnitorul, care îşi dădu seama că de fapt avea în faţa lui mai mult tîlhari decît oşteni Ispita jefuirii în Ardeal era prea mare, ca să nu fie ademeniţi de ea Încercă atunci să le vorbească de la om la om, căci pe unii îi ştia şi pe nume — Voi, vitejilor, Vanko, Nicola şi ceilalţi, care aţi simţit iataganul pagînilor în casa voastră, n-aveţi nimic de spus? — Măria-ta, răspunse căpitanul lefegiu Ianko Noi sîntem oşteni în leafă şi vom lupta după cum va fi porunca, dar chiar aşa să ne dăm viaţa pe degeaba?! — Aşa-i! Aşa-i! se auziră încuviinţări din mai multe părţi — Ruşine! tună deodată Turculeţ Sîntem în slujba domniei şi se cuvine să ne urmăm şi la bine şi la rău stăpînul care ne hrăneşte Păgînii sînt vrăjmaşii noştri, şi nu cei de dincolo de munte, fraţii noştri de-o credinţă şi de-un neam — Trăiască măria-sa Mihai Radu-vodă! răcni căpitanul Cozma, dar puţini fură cei care i se alăturară Cătrănit peste măsură, voievodul făcu semn cu mîna că dorea să vorbească — Mulţumesc din toată inima celor care mai aveţi în voi simţul milei creştine, dar sînteţi prea puţini, iar turcii sînt cîtă frunză şi iarbă — Chiar aşa, măria-ta! deschise gura şi căpitanul Nicola Dacă ne alăturăm turcilor şi tătarilor, nu se poate să nu-i dăm peste cap pe ardeleni, şi ne alegem şi noi cu ceva dobîndă, că numai din leafa asta amârîtă, cu greu o mai scoatem la capăt Vodă se uită la căpitanii lui şi tare ar fi avut poftă să le spună vreo două de la obraz, dar, aşa după cum păţise şi cu boierii, ştiu să se stăpînească, ba la fel îşi schimbă faţa într-un zîmbet şi rosti cu voce răspicată: — Mă bucur, voinicii mei oşteni, că gîndiţi astfel cea mai mare parte dintre voi Cei cîţiva răzleţi n-au gînd de hainie, ci numai dragoste de ţara asta a lor, în care s-au născut, aşa că-i iert, din tot sufletul Am vrut să vă încerc credinţa mai înainte de a porni la luptă, ca să văd dacă mă pot bizui pe voi, şi m-am lămurit deplin Vă doresc izbîndă! — Să trăieşti, măria-ta! răsunară urale de pretutindeni, dar nu şi din gura celor care crezuseră pentru o clipă că au venit iar vremurile de odinioară Domnitorul îi chemă pe nume pe toţi cei care voiseră să lupte contra turcilor, iar ceilalţi plecară, gîndind că aceştia îşi vor primi pedeapsa N-au mai avut cum să-l audă pe domn zicîndu-le: — Chiar dacă v-au amăgit ultimele cuvinte ale mele, eu tot în voi mă încred Va veni ea şi vremea noastră! Acuma însă, mă văd silit să plec la Kadrî-paşa De nu mă-ntorc pînă la apusul soarelui, strîngeţi-vă oştenii credincioşi şi luaţi-mi urma Nu vă sfiiţi să tăiaţi carne de turc, dacă o fi nevoie să mă scăpaţi Aţi priceput? — Da! fu răspunsul scurt al căpitanilor, care se înseninară de astă-dată Nu se mai îndoiau că domnitorul punea la cale ceva ce nu era spre binele pagînilor, şi asta îi bucura Kadrî-paşa ridică sprînceana cînd se pomeni cu beyul însuşi şi fără nici un însoţitor, de parcă ar fi venit la un prieten Din pricina asta nici n-a apucat să rînduiască slujitori care să se repeadă asupra hainului, dar, oricum, se chema că era în mîna lui şi zîmbi mulţumit — Alah cel prea-puternic să-ţi lumineze calea, viaţa şi inima, mărite serasker! se închină acesta, după obiceiul drept-credincioşilor musulmani — Asemenea şi ţie! răspunse paşa Dar mai cu seamă să-ţi limpezească mintea! — Ce va să însemne această urare? se prefăcu uimit voievodul Nu cumva eşti supărat pe mine? — Păi, n-aş avea temei? — Mărturisesc drept că nu! Doar numai dacă vreo năpîrcă de la sînul meu nu ţi-a strecurat ceva venin pe la ureche Cît despre faptul că nu m-am putut înfăţişa atunci cînd m-ai chemat, ce să zic? Iacă, am s-o spun pe faţă: nu puteam veni cu mîna goală! Paşa se uită la el întrebător — Ce vrei să spui? — Că eram lipsit de toate, încît, să fi vrut să-ţi aduc un zlot tătăresc, n-aş fi ştiut de unde să fac rost Pe cînd acuma — Acuma, ce? tresări Kadrî-paşa, presimţind un plocon gras — Priveşte! zise domnitorul trăgînd foaia de cort de la intrare şi lăsînd să se vadă cel de-al doilea cal cu care venise, împovărat cu doi desagi Am izbutit să strîng şaptezeci de pungi, aur bun, unguresc, precum şi ceva blănuri — Pentru mine?! — D-apăi pentru cine? Nu eşti luminăţia-ta proteguitorul meu pe aceste meleaguri? Din toată sărăcia, am făcut ce-am putut, măcar că s-au arătat duşmani, din afară şi dinăuntru, mai mulţi decît mă aşteptam — Întotdeauna am zis că eşti plin de înţelepciune, beyule, şi nu m-am înşelat Cît despre vrăjmaşi — Să nu mai vorbim, luminăţia-ta! Cei mai încrîncenaţi sînt Rakoczy şi Costandin Şerban, care încă mai are slugile şi iscoadele lui prin jurul meu Am fost nevoit să mă prefac şi să-i pun la încercare, atît pe boieri, cît şi pe căpitani, ca să-mi dau şi eu seama pe cine să mă bizui Le-am cerut să trecem de partea duşmanului şi nu pot spune că n-am avut şi dintre aceia care m-ar fi urmat, dar nu chiar aşa de mulţi — Deci, despre asta era vorba? — Ce anume? — Aflasem eu cîte ceva, zîmbi paşa Ai fi putut s-o păţeşti cîtă vreme nu m-ai înştiinţat din timp, ca să ştiu şi eu că era numai o prefăcătorie Puteai să-ţi pierzi capul! — Cîtă vreme eu mă ştiu cinstit şi port credinţă sultanului nostru, nu am teamă! se sumeţi Vodă Leprelor care au clevetit, căci nu se poate să nu fi fost şi dintre aceia, am eu grijă să le scurtez limba Au venit cu zîmbetul pe buze, le-au sticlit ochii auzind ce le ceream, dar cum sînt mai vicleni decît şacalii, s-au împotrivit, căci luminăţia-ta erai la doi paşi de ei Dacă eram numai singur cu ei, m-ar fi vîndut ardeleanului — Să fi cutezat oare?! — Mai încape vorbă? Chiar am de gînd să-i dau de ştire şi marelui vizir, dar am socotit nimerit să cer mai întîi sfatul luminăţiei-tale — Koprulu-paşa ştie ceva? — Mi-a dat mînă liberă să fac după cum mi-e voia! răspunse tăios voievodul, anume să-i arate paşei că nu-i era supus — Da, da, se-nţelege! încuviinţă gazda, după care bătu din palme şi ceru dulceţuri şi cahfe, pentru cinstitul oaspete Aşezîndu-se la taclale, putu afla numele boierilor pîrîtori şi Vodă îi ponegri în aşa fel încît Kadrî-paşa îl povăţui să-i mai scurteze cu un cap Vremea trecea pe nesimţite şi curînd se întunecă, fiind nevoie de torţe, iar cei doi încă mai aveau de vorbit Dar, pe cînd se aşteptau cel mai puţin, se treziră că se năruie cortul asupra lor şi simţiră cum fură legaţi împreună în pînza lui, după care cineva îi aruncă în spinarea unui cal, care o şi luă din loc la trap, scuturîndu-i din toate încheieturile Ar fi încercat să strige, dar tîlharii se vede că erau tare pricepuţi, deoarece numai că nu le înăbuşiseră capetele Li se păru o veşnicie pînă se opriră, şi atunci Vodă auzi binecunoscutul glas al lui Turculeţ: — Măria-ta, fii cu băgare de seamă că vă dezlegăm, dar nu ştim care-i paşa şi nici dacă are armă asupra lui Cînd pînza fu sfîrtecată, amîndoi prinşii traseră cu nesaţ aer în piept, fără a scoate o vorbă Deasupra lor străluceau stelele, iar răcoarea nopţii le era binevenită — Aţi căpiat, Cozmo? îl luă la rost Vodă pe cel dintîi care i se arătă în faţa ochilor Ce v-aţi apucat să faceţi? — Cum a fost porunca, preamilostive, răspunse acesta scoţîndu-şi căciula din cap N-ai lăsat vorbă măria-ta că la apusul — Ei, bată-vă să vă bată! rîse domnitorul cu poftă Am uitat de voi păcătoşilor Dar ştiu că v-aţi descurcat, n-am ce zice! Cum aţi izbutit? — Păi i-am sucit gîtul strajei, zise Turculeţ, care era o namilă de om şi era de bănuit că el o făcuse — Acuma, dezlegaţi-l pe turc şi să văd ce-am să născocesc pentru el, ca să-i spun de ce ne-aţi legat Într-adevăr, acesta aştepta să afle ce s-a întîmplat, şi Mihai Radu-vodă îi ticlui: — Eu, cînd am venit la înălţimea-ta, am fost însoţit de nişte slugi credincioase, care au rămas mai la margine, dar vegheau cu ochii în patru Deodată au văzut un pîlc de boieri, care s-au furişat ca neguţători turci, iar cînd au ajuns la cort au ucis străjerii şi au tăiat corzile Atunci s-au năpustiţi oamenii mei, punîndu-i pe fugă pe ceilalţi, iar ca să nu cadă bănuiala asupra lor, ne-au apucat pe amîndoi şi ne-au adus aici Acum se roagă de iertare, dar, dacă n-ar fi făcut aşa, ne-ar fi dus nemernicii tocmai la Rakoczy — Hm! făcu paşa cam neîncrezător Fu însă înconjurat cu atîta cinste încît nu mai avu ce zice, iar cînd l-au încălecat pe frumosul armăsar de Anatolia, pe care i-l dăruia beyul acesta trăsnit, supărarea îi pieri ca prin farmec A fost adus de însuşi voievodul şi oamenii lui pînă în tabără, unde era mare vânzoleală, căci turcii dăduseră peste străjerii ucişi, iar seraskerul dispăruse Dar domnul n-a mai stat să vadă cum au fost pedepsiţi cei vinovaţi Luîndu-şi oamenii, s-a întors, şi dacă ar fi ştiut poate că s-ar fi oprit de-a dreptul în cortul vel-vistiernicului Pîrvu Se aflau adunaţi acolo, la ceas de noapte, printre alţii, şi veşnic nemulţumitul Dicu Buicescu, precum şi postelnicul Istrate — Trebuie să hotărîm, boieri dumneavoastră, spunea gazda, pe cine să punem domn, căci aşa cere datina din bătrîni — De fapt, încă mai avem domn, mormăi careva în barbă — Acela nu-i ales de boierimea ţării, ci pus de Poartă, în pofida legiuirii şi a înţelegerilor celor vechi cu sultanii, răspunse Pîrvu Eu ştiu, că doar am prieteni sus-puşi la Stambul — De altfel cred că nici nu-l mai avem, băgă de seamă şi Dicu Buicescu S-a dus la Kadrî-paşa de o bună bucată de vreme şi pare-mi-se că încă nu s-a întors — Oare să-l fi? întrebă Vărzaru — Mai ştii? Poate că l-a şi trimis cetluit la drăguţa lui de valide, rînji Istrate — Da de unde! Ce, era prost Kadrî? se împotrivi Dicu Dacă i-a venit de hac, socot că l-a şi îngropat pînă acuma — Cam aşa se vede, încuviinţă şi Pîrvu Vorba este pe cine să punem domn în loc? — Pe Preda Brîncoveanul! sări clucerul Pe cine altul? Nici că ar fi careva mai potrivit, căci are şi dragoste de ţară şi mare cinstire pentru boierii ei — Apoi, mai e şi os domnesc! adăugă Vărzaru — Chiar şi dumnealui stolnicul Costandin Cantacuzinul tot la el se gândise, spuse şi Istrate — Atunci, ce mai aşteptăm? întrebă careva — Nu cumva să se împotrivească Poarta, se îngrijoră altul — Lăsaţi pe mine, boieri dumneavoastră! îşi umflă pieptul gazda Nu vă spusei că am eu oamenii mei acolo? La nevoie Se opri însă, fiindcă intră un slujitor, care-i şopti ceva la ureche — Ceee?! făcu el albindu-se la faţă — Ce s-a întîmplat? întrebară şi ceilalţi — S-a întors Vodă de la turc, bîigui Pîrvu — Vai de noi! se căina un boier slăbuţ, care tot timpul tăcuse, mîngîindu-şi bărbuţa lui rară, ca de ţap — Mă pofteşte numai pe mine, urmă Pîrvu Cică să dau socoteală pentru nişte cheltuieli făcute cu patriarhul Acuma, la miezul nopţii — Ce i-o fi venit? se nedumeri Istrate — Mergi, Pîrvule şi noi om veghea! îl îndemnă Dicu Dar se ridicaseră cu toţii şi n-aşteptau decît un semn ca să se împrăştie care încotro va şti, aşa că îndemnul clucerului veni la timp Curînd nu mai rămase în cort decît vel-vistiernicul, gîrbovit şi îngrozit de sperietura trasă Cum nu avea încotro, căci fustaşii domneşti îl aşteptau numai pe el, porni, între ei, cu paşi şovăitori Aproape că se prăbuşi la picioarele domnitorului, bănuind că nu despre banii cheltuiţi avea să fie vorba — Mă vînduşi, slugă netrebnică! rînji Vodă, răsucindu-şi topazul în mînă — Eu sînt cu credinţă măriei-tale şi de aceea n-am vrut să te bag la necaz, doamne, se tîngui vinovatul — Pentru aceea aţi vrut să mă schimbaţi cu Brîncoveanu? Eu nu sînt os domnesc? Mişeilor! Socoţi că nu am ştire de toate uneltirile voastre? — Iertare! se milogi Pîrvu, văzînd că faţa voievodului se încrîncenase — Să nu te ierte nici Dumnezeu, ticălosule! spumegă acesta şi izbi cu buzduganul în ţeasta celui aplecat Zvîrcolirile fură scurte, atît de puternică fusese izbitura Cumplită îi fusese mînia şi multă moarte ar fi înfăptuit cu mîna lui, dacă ar fi ştiut că toţi uneltitorii se aflau laolaltă Îi părea nespus de rău că nu poruncise să fie aduşi toţi cei ce se aflau în cort Chemă slujitorii să ridice leşul şi să cureţe locul, dar se pomeni cu vtori-logofătul Nica Grădişteanu, prăbuşindu-se la picioarele lui şi sărutîndu-i încălţările — Iertare, preamilostive stăpîn! se tîngui acesta Nu mă ucide, că îţi voi fi slugă credincioasă pînă la ultima mea suflare — Ce-ţi veni, boierule? se trase Vodă, uitîndu-se cam în silă la barba lui căprească Nu cumva ai fost şi domnia-ta printre tovarăşii lui Pîrvu? — Fost! îşi înghiţi vorbele cel îngenuncheat Am fost, afurisitul de mine! se blestemă el Diavolul mi-a luat minţile, dar eu mă jur pe sfînta cruce că n-am vrut să trec de partea lor — A cui, boierule? îl iscodi domnitorul — A lui Vărzaru, Istrate, văru-meu Grigore — Dar Dicu? El nu era? — Cum de nu, măria-ta! Pot spune chiar că el îi capul răutăţilor Mihai Radu-vodă se plimbă cu paşi mărunţi împrejurul boierului, care-şi vindea tovarăşii numai ca să-şi scape căpăţîna lui slută, dar îi venea la socoteală căci acesta îi dezvălui pe toţi, chiar dacă nu se aflaseră în seara aceea la vistiernicul Pîrvu — Pentru spusele tale, Grădiştene, te voi răsplăti cîndva, dar acuma lipseşte din faţa domniei mele, ca nu cumva să greşesc şi să te bag laolaltă cu ceilalţi Ai să stai la moşie, pînă ţi-oi porunci să mi te înfăţişezi — Să trăieşti, măria-ta! sărută acesta poala veşmîntului domnesc, tîrîndu-se după voievod De fapt nici că ar fi vrut altceva, căci bine nu i-ar fi venit să dea faţă cu cei de care abia se despărţise, aşa că se zori să plece Toata noaptea n-a închis un ochi măria-sa, căci poruncise să fie deşteptat ori de cîte ori era prins vreunul dintre fugari Ţinuse cu tot dinadinsul ca pînă la revărsatul zorilor să isprăvească cu toţi răzvrătiţii, pentru a nu mai apuca vreunul să-şi găsească scăparea la Kadrî-paşa, ori în altă parte Dar abia cînd soarele era de o suliţă pe cer, fură aduşi laolaltă, legaţi cot-la cot, boierii Buicescu şi Şerban, cel care fusese făcut logofăt numai cu o lună mai înainte Dumnealui vel-armaşul Vintilă îi însoţea de astă-dată, căci pe ceilalţi îi aduseseră armăşeii şi tot ei îi tîrîseră înapoi, pe mîna gîdelui — Nu sîntem cu nimic vinovaţi, slăvite stăpîn! cuteză să vorbească clucerul, cu toate că fusese silit să îngenuncheze alături de tovarăşul său Vodă îi privi, iar între toţi simţi împotrivirea ochilor lui Şerban, şi nu se poate spune că nu-i fu pe plac Toţi aveau zugrăvită spaima pe faţă, doar el se ţinea dîrz, nefiindu-i teamă de ce avea să urmeze Prea era scîrbit de această boierime slugarnică, în stare să pupe şi mîna călăului! — Poate că numai Şerban m-a vîndut, vel-clucere Nu? Ce zici? întrebă el în batjocură — Aşa o fi, măria-ta! dădu din umeri Dicu Atîta mîrşăvie n-a mai putut îndura şi cizma domnească îl izbi în plin obraz, prăvălindu-l la pămînt În cădere îl trase pe Şerban şi voievodul porunci: — Desfaceţi-i unul de celălalt, căci nu sînt de aceeaşi teapă Barem să ştii să mori, Buicescule, nu să te tîrăşti ca un vierme şi să-ţi loveşti fîrtaţii pe la spate Spurcăciune! — Vreau să trăiesc, bunule stăpîn! izbucni deodată în lacrimi fălosul boier Spun tot ce doreşti! — Nu mai am trebuinţă S-au găsit alţii, mai fricoşi ca tine — Pîrvu s-a înţeles cu bătrînul Cantacuzino şi cu Pană Iordache să-l facă domn pe Preda Brîncoveanu — Că tu nu, săracul de tine! — Eu n-am ştiut pînă aseară şi nici n-am vrut Iacă, să spună şi logofătul Acesta însă îl scuipă în plin obraz — Rău făcuşi, Şerbane, îl dojeni voievodul făcîndu-i din deget ca la copii Mă sileşti acuma să-l slobod, barem să se şteargă, măcar că-i va rămîne ruşinea asta pe viaţă Armaş! — Poruncă, măria-ta! — Poftesc să le daţi drumul la amîndoi Te iert, logofete, fiindcă m-ai înfruntat cinstit, şi nu cu ură Rău îmi pare că te-am pierdut, Şerbane, căci ai să pleci în surghiun, dar să iei cu tine şi pe nepreţuitul tău tovarăş Lipsiţi din faţa ochilor mei! Fură scoşi pe dată din cort şi dezlegaţi afară de către armăşei, în vreme ce boierul Vintilă rămase mai departe lîngă domn — Trimite chiar acuma pe căpitanul Filip la Tîrgovişte, şi să-l ucidă pe Brîncoveanu, oriunde ar da de el Curge sînge de neamţ în vinele lui şi n-are să pregete să-mi împlinească porunca, ori să se lase cumpărat — Este cinstit şi ascultător, măria-ta, încuviinţă vel-armaşul — Mai vreau încă unul asemenea lui — Odor — N-am auzit de el Tot căpitan? — Da! Lefegiu de neam străin, eu n-aş putea spune de unde vine şi ce hram poartă, însă dacă-i vorba să ucidă pe careva, o face cu multă plăcere şi fără nici o plată — Nu prea îmi plac spusele domniei-tale, dar, dacă altul nu s-o găsi, trimite-l la Filipeşti şi pe toţi Cantacuzineştii de parte bărbătească să-i spintece pînă la unul, chiar de-ar fi în leagăn, ori gîrbovit de ani De muieri să nu se lege în nici un chip Va fi în stare? — Mai încape vorbă? Sînge să curgă şi-i fericit — Atunci ar fi bun de călău, şi nu de căpitan în oastea domniei mele După ce împlineşte ce i-am cerut, răsplăteste-l şi scapă de el! Ieşind să ia o gură din aerul proaspăt al dimineţii, văzu un alt pîlc de boieri legaţi, dar nu-şi mai pierdu vremea să-i cerceteze pe fiecare în parte, ci porunci vel-armaşului să-i descăpăţîneze pe toţi, fără osebire Vaietele celor osîndiţi se auziră o vreme, însă voievodul nici că-i mai păsa Trecuse vremea cînd se arăta milostiv cu toţi ticăloşii ce i se împotriveau, căci acuma avea de înfruntat puterea turcească, dacă i se împlinea gîndul să întoarcă armele Îl îmbia şi somnul, nu-i vorbă, dar nu se îndupleca fiindcă nu pusese mîna pe postelnicul Istrate, care fugise în codru şi, cu toată hăituiala, încă nu fusese prins Abia către ceasurile amiezii îi fu înfăţişat acesta, zdrenţuit şi plin de sînge Frînt de osteneală, Vodă făcu semn din mînă să i se taie capul, apoi se duse la culcare şi nu se mai deşteptă decît a doua zi, în zori Nimeni nu cuteză să se atingă de mormanul de leşuri, care au rămas să zacă în preajma cortului, alături de stiva căpăţînelor boiereşti, care semăna mai curînd cu un purcoi de varză Aşa crezu şi căpitanul Cozma, care se înfăţişă la poruncă — Vezi, Cozmo, ce seceriş grozav am avut? Numai neghină, aleasă din grîu curat Apoi, încă vreo două-trei, şi rămîne ţara fără boieri — Va fi rău, doamne, îşi dădu părerea căpitanul — Vă fac pe voi, bre, pînă vă veţi haini la rîndu-vă! rîse domnul RĂFUIALA E CÎND SE AŞTEPTA CEL MAI PUŢIN LA OASPEŢI, Mihai Radu-vodă se pomeni că dădură buzna peste el, în iatac, vreo patru necunoscuţi Tresări şi dădu să apuce spada, dar îşi dădu seama că nu avea nici o armă la îndemînă — Ce poftiţi? se răsti el încruntat Cum de aţi pătruns aici, neobrăzaţilor? Cine sînteţi? Strajăă! — Nu te mai osteni, slăvite bazileu! rînji unul dintre nepoftiţi, vorbindu-i greceşte Cam prea repede ai uitat de bunul Petridis, cel care ţi-a dat bani ca să te înscăunezi Unul dintre ei se înclină batjocoritor şi atunci Vodă îşi dădu seama că era întocmai Apoi îşi aminti şi de cel din faţa lui, că nu era altul decît marele dragoman Nikusios, ceilalţi însă îi erau necunoscuţi — Dumnealor boierii Sofialeu şi Bălăşache, pe care n-ai catadicsit să-i bagi în seamă, au venit să te roage de slujbă Mai avem oameni de nădejde — Tot greci? — Vezi-bine! Cu ei vom face viitoarea împărăţie — Şi dacă nu vreau? — Nu-i bine, căci am mai adus cu noi pe Aristide, căruia i se mai zice „Ţiparul”, căci înţeapă al dracului de iute şi de rău, măria-ta Este la uşă, împreună cu Păun Socot însă că ne vom înţelege şi nu-l poftim în odaie Se aşezaseră în faţa domnitorului cu mare obrăznicie, iar acesta se chinuia să scornească ceva ca să scape de ei, că pe urmă i-ar fi învăţat el cum să se poarte Se sili să pară liniştit — Tot n-am priceput ce vreţi, zise el — Mai întîi s-o rupi cu Rakoczy şi să te pregăteşti de marea răfuială cu păgînii, după cum ţi-a fost jurămîntul — Cînd a fost asta? N-am jurat nicicînd Este o minciună sfruntată! se împotrivi Vodă — Ai uitat că noi te-am făcut domn? se băgă Petridis — Neruşinatule! Cutezi să spui aşa ceva? Ce-ar zice sadrazamul să vă audă? — N-ar avea cum! rînji iar Nikusios Nici de la cine, fiindcă cel care ne părăseşte o face pe vecie Să vină Aristide, măcar să-l vezi, bazileule? Voievodul îşi dădu seama că era prins de ei şi că singura lui scăpare ar fi fost numai prefăcătoria Trebuia să-i amăgească şi să lase să se creadă că fusese înfricoşat — Ce trebuie să fac? — Aşa mai vii de acasă, mormăi boierul Sofialeu Iacă: să-l împămînteneşti pe kir Petridis, apoi îl faci vel-vistiernic — Nu de alta, dar să-şi mai scoată din datorie! adăugă Nikusios, cu acelaşi zîmbet — Apoi semnezi acest înscris, în care spui că eşti în slujba „Areopagului”, îi arătă Bălăşache un pergament de viţel — La ce ar folosi? se miră voievodul — Ca să te avem la mînă! răspunse pe şleau acelaşi Nikusios Mihai Radu-vodă se înduplecă să-şi pună iscălitura, căci nu avea de ales, şi astfel părură mulţumiţi, vorbindu-i mai frumos — Acum ai să te laşi legat la gură, iar cînd te vor găsi oamenii tăi, le vei spune că nişte tîlhari oarecare te-au atacat, zise Nikusios şi pe dată săriră cu toţii, legîndu-l fedeleş — Dacă aminteşti ceva de noi, ne vom întoarce! ameninţă şi Petridis Stai binişor pînă ne vom îndepărta, şi nu cunoşti pe nimeni! Aşa fu găsit de Dragomir, care se cruci văzîndu-l — Vai de mine, măria-ta, cine a făcut asta? se îngrozi el — Am adus prea mulţi greci în ţară, răspunse domnul, frecîndu-şi braţele înţepenite — Erau şi mai de demult, doamne — Eu însă le-am dat frîu liber, şi îşi fac de cap Va trebui să mă scap de ei Mai întîi de Pavos — De cine?! — Aşa-i, că tu nu ştii că Păun îi grec Socot că-i fugit acum, dar poftesc să-l cerceteze căpitanul Odor Pe la casele lui Sofialeu ori Bălăşache va da peste încă vreo cîţiva Să nu facă osebire între ei, ci să-i stîrpească pe toţi Mă înăbuş, Dragomire! Tătarii au golit ţara, iar grecii se silesc s-o umple Slujitorul nu răspunse, căci nu cuteza să-i spună că ar fi trebuit să-şi dea seama de aceasta mai curînd Toţi românii erau porniţi împotriva „caţaonilor”, care veneau să se căpătuiască în ţara lor, făcînd pe stăpînii — Mai sînt ei şi alţii, urmă Vodă, ca să nu mai pomenesc de liftele păgîne care ne sug toată vlaga Mai întîi însă voi nimici cozile de topor, după care mă voi năpusti asupra balaurilor Nădăjduiesc să mă pot bizui pe tine! — Sînt în slujba domniei, măria-ta, şi nu te părăsesc nicicînd — De ce n-am găsit barem o sută ca tine, flăcăule? oftă voievodul, bătîndu-l pe umăr Românii mei nu vor să mă înţeleagă — Numai unii boieri, măria-ta — Se poate Va trebui să curăţ iarăşi grîul de neghină Iată însă că toate planurile domnitorului suferiră o amînare, cînd, la vreo două zile după Bobotează, se pomeni la curte cu Lazăr Borlovan, ca sol trimis de Rakoczy Bucuros de asemenea întîlnire, Vodă porunci ospăţ în cinstea lui, după care statură îndelung de vorbă Iarna era în toi şi viforniţele se înteţeau pe întreg cuprinsul ţării, încît nu prea le ardea să meargă la vreo vînătoare, însă nici n-ar mai fi fost nevoiţi să se prefacă, aşa ca altădată, căci voievodul avea acuma destule încăperi de taină la palat Toţi slujitorii fuseseră înlocuiţi numai cu români, iar de Păun nu se mai ştia nimic, de parcă intrase în pămînt Bănăţeanul venise cu ştiri tocmai din Caşovia, unde fugise şi el, o dată cu prinţul, din pricina navalei tătăreşti de peste vară Scrumul se alesese de avutul său, dar tot era mulţumit că scăpaseră cu viaţă, el şi ai lui Acum venea cu solia să lege prietenie trainică în numele prinţului său, care nu mai putea să se bizuie pe nimeni altcineva — Alteţa-sa, zise Lazăr, a chibzuit o unire asemănătoare cu cea din vremea lui Mihai-vodă, numai că-i zice „confederaţie” — Hm! N-a cutezat să-i spună pe numele ei: Dacia! — Mai apoi, măria-ta! zîmbi Borlovan — Aşa să fie! Dacă zici domnia-ta, te cred — Deocamdată a hotărît înscăunarea lui Constandin-vodă la Iaşi, ca să nu mai fii îngrijorat dinspre partea asta — Dar Gheorghe Ştefan?! — Va fi generalisim Adică marele voievod al oştirilor din toate trei ţările — Cam şubredă alcătuire, dar, mă rog, iar ai să-mi răspunzi că „deocamdată”, nu-i aşa? Rîseră amîndoi — Fie cum o fi, numai să începem lupta! încuviinţă Vodă Dar, ia spune-mi, pe la Kemeny ai trecut? — Nu-i aici?! — S-a dus la el acasă, în Ardeal Părea cam mînios că nu l-aţi ajutat, dar are să-i treacă Borlovan se înroşi, fiindcă şi el se lăsase pe tînjală cu strîngerea banilor, dar asta numai fiindcă a fost peste puterile lui, dar Rakoczy — A scăpat la vreme, spuse Lazăr Kalgay-soltan a pierit de curînd în încăierarea cu nogaii şi, dacă generalul s-ar mai fi aflat încă în robie, nu se ştie dacă l-ar mai fi slobozit marele han — Sărmanul Kalgay! oftă voievodul cu gîndul la bătrînul Haralambos care l-a apărat pe tătar cu trupul lui, lăsîndu-se străpuns o dată cu el Era grec, dar totodată fratele lui Thamar — Cine?! Kalgay?! Atunci îşi dădu seama Vodă că gîndise cu voce tare — A, nu! Îmi amintisem de robul lui, care nu l-a părăsit pînă la moarte Asta înseamnă că mai sînt şi greci cinstiţi Borlovan nu prea înţelegea ce-i tot îndrugă voievodul, însă ştia că prin moartea lui Kalgay se lasă frîu liber tătarilor să izbească iar în ţările române Apoi nu încăpea nici o îndoială că, în marea înfruntare pe care o pregăteau, ei vor fi împotriva „confederaţiei” — Să ştii că nu-mi place de Barcsay, zise Vodă pe neaşteptate O fi el din neamul nostru, dar e primejdios — Fără grijă, doamne, zîmbi bănăţeanul S-a jurat că nu va ieşi din porunca alteţei-sale — Atunci, Rakoczy l-o fi îndemnat să mă pîrască la Poartă? zîmbi batjocoritor domnitorul — N-am ştiut! — Norocul meu a fost că tocmai acel jurămînt de la Tîrgu Mureş a ajuns la mine A fost atît de prost, încît l-a iscălit în faţa întregii diete — Credeam că a fost dat uitării — Aşa s-ar fi întîmplat, dacă Barcsay nu şi-ar fi arătat colţii A vrut să mă muşte, iar eu l-am arătat sadrazamului — Atunci, e pierdut — Încă nu! Koprulu mai are unele răfuieli prin părţile răsăritene Dar, cînd s-o întoarce, negreşit vine să isprăvească şi cu acest prinţ, care nu ştie ce vrea Lazăr se posomorî, căci cele auzite nu erau deloc îmbucurătoare Creştinii se certau între ei şi se pîrau turcului Îşi aduse aminte de îndepărtata lui copilărie, cînd îl auzea pe răposatul său părinte, Marcu-pîrcălabul, spunînd că întregul neam al românilor ar fi trebuit să fie unit, dacă voiau o singură ţară Iată însă că Barcsay trăgea într-o parte, Ştefan-vodă în alta, nefiind mulţumit cu noul rang, socotit mai prejos Cît despre Constandin-vodă, nici că-i mai păsa unde era tronul, numai să domnească Pînă şi acest Mihnea, care-şi luase numele bravului Mihai, se dovedea frămîntat mai mult de mîndria lui, decît de unirea cea mare Îmbătrînise Lăzărel, oşteanul ce cutreierase Europa luptînd pentru alţii Căutase să se bage în slujba domniei ţării ardelene şi se împămîntenise acolo, dar iată că năvala tătarilor i-a spulberat întreaga agoniseală, şi din nou era pribeag Îl bătea gîndul să se întoarcă în Banatul lui, unde să-şi îngroape ciolanele, căci acolo părea mai la adăpost de furtunile ce se abăteau asupra ţării Era cam dezamăgit, ce-i drept, dar cu dragă inimă s-ar fi avîntat iar în vîltoarea bătăliilor, dacă s-ar fi găsit careva să lumineze calea Domnul de la Tîrgovişte avea dreptate să nu se încreadă în şubreda plăsmuire a „confederaţiei”, totuşi i-a făgăduit să se întîlnească cu alteţa-sa, la Rucăr Mai întîi să se cunoască şi să întărească prietenia dintre ei, ca mai apoi să-l izbească pe turc Dar uneltirile se iveau pretutindeni, ca ciupercile după ploaie Aşa s-a întîmplat pînă şi cu vel-vornicul Ţării de Sus a Munteniei, Danciu Pîrîianu, pe care măria-sa îl socotea printre cei mai credincioşi Descoperirea lui s-a făcut numai printr-o întîmplare, datorată grădinarului Tănase Acesta nu vrusese cu nici un chip să se lepede de meseria lui, dar cu dragă inimă îi spunea lui Vodă tot ce se mai auzea prin tîrg Aşa a aflat că la boierul Pîrîianu trăsese în gazdă un neguţător, grec după veşminte, numai că vorba lui dulceagă, moldovenească, nu i se potrivea cu înfăţişarea Cum voievodul se mai înşelase în privinţa prietenilor lui din ţară, trimise pe Dragomir să-l aducă pe boier, cu oaspete cu tot, la palat Îl povăţuise să ajungă cu ei după ce se va mai întuneca, spre a nu stîrni vîlvă, dar a uitat a-i spune şi cum să-i fie „aduşi”, astfel că zelosul slujitor i-a legat-cobză şi, cum era obiceiul, i-a băgat în odaia de cazne, unde Buzea-călăul îi luă în primire Toate acestea au făcut ca vel-vornicul să se socoată prins asupra faptului şi, nemainădăjduind la nici o iertare, se hotărî să-l înfrunte pe Vodă, de cum l-o vedea Dar mai înainte l-a suduit chiar în faţa lui Dragomir, care l-a spus stăpînului, cînd acesta îl mustrase pentru felul cum i-a „poftit” oaspeţii Atunci s-a dus la prinşi chiar domnul, de parcă tot nu-i venea a crede, încît zise destul de domol: — Mă vinzi şi tu, Danciule? Spre marea lui uimire, acesta săltă capul şi-i răspunse: — Dacă a-ţi scăpa glia de liftele păgîne şi a nu te supune samavolniciilor aşa se cheamă, socoate-mă, doamne, şi pe mine un vînzător Dar nu de ţară! Lui Vodă nu-i venea a crede, dar atunci îşi aminti că-i ucisese un nepot de soră ce uneltise cu Pîrvu Vlădescu, bănuind că de aici pornea întreaga ură — Nu pricep ce-i în capul tău, Danciule, şi văd că ar trebui să-l despic în două ca să-mi dau seama ce gînduri cloceşti Te iert însă, dacă vei mărturisi deschis ce-aţi uneltit şi cine ţi-e oaspetele, căci negustor nu-i, şi nici pe departe grec — Nu am nimic de spus! scrîşni Pîrîianu Altădată i-ar fi fost pe plac cerbicia boierului, dar acum nu mai era el domnul acela îndurător faţă de cutezători, căci prea se înmulţiseră uneltirile care-i primejduiau viaţa Trebuia tăiat în carne vie şi părea prea ostenit ca să se mai înfurie — Buzeo, ai priceput că vreau să-l ascult? Fă-l să vorbească! Ţiganul rînji şi fără să mai aştepte alt îndemn îl croi cu o rangă de fier, rupîndu-i fluierul piciorului Chinuitul scoase un răcnet de durere şi se prăvăli la podea — Mai ai unul, Danciule! îi aminti liniştit Vodă Cunoşti zicala: „Unde nu-i cap, vai de picioare”? Blesteme şi suduieli în loc de răspuns, iar asta îl scoase din sărite pe domn Se învineţi la faţă şi porunci gealatului să i-l rupă şi pe celălalt Al doilea strigăt însă n-a mai fost la fel de îndurerat, fiindcă boierul şi-a pierdut simţirea Buzea îl stropi cu apă, dar nu izbuti să-i deschidă ochii Atunci voievodul îi făcu semn ţiganului să-l scoată pe nefericit în încăperea de alături şi să se apuce de însoţitorul vel-vornicului Străinul rămase cu ochii holbaţi, dîndu-şi seama că nu era de glumă — Dă-i boaşele afară! arătă voievodul spre el, îndată ce se întoarse gealatul — Nu! răcni străinul, albind de frică Spun tot — Atunci, dă-i drumul! Dacă încerci să mă amăgeşti, meşterul meu are să-ţi scoată ficaţii de viu şi te va sili să-i mănînci Poate că osînditul nu s-a îndoit, dar Buzea rămase cam descumpănit, căci nu ştia cum ar fi putut împlini asemenea poruncă — Sînt Mihalcea Hîncu, serdar în slujba măriei-sale Vasile-vodă — A cui?! N-am auzit eu bine? Încă nu s-a potolit? Ce mai vrea? Vorbeşte! — M-a trimis la dumnealui, vel-vornicul — Şi la mai cine? — Numai la el, unde trebuia să vină şi Kenaan-paşa — Ce tot îndrugi? Ce să caute turcul acolo? — Îl aşteptăm din zi în zi, căci aşa ne-a spus şi Hamid-aga — Adică cel pe care-l plătesc să mă păzească? — Da, măria-ta! Au plănuit să te omoare la ospăţul făgăduit beşliilor şi Danciu avea să fie caimacam, pînă la înscăunarea lui Ştefan-vodă — Care? Cel ce a fugit la cazaci? — Ba, feciorul măriei-sale Vasile-vodă — Bicisnicul de Ştefăniţă? Ha, ha, ha! Mă faci să rid, serdare El să mă înlocuiască pe mine? Nu cumva minţi — N-aş cuteza, doamne Mă jur că spun adevărul curat! — Mda! mormăi Vodă Abia acuma încep să văd uneltirea, măcar că nu pricep de ce-şi bagă coada şi Kenaan-paşa? — Vasile-vodă i-a făgăduit sprijin la sărai, ca să apuce stăpînirea Ardealului — Deci tot nu i-am scos-o din cap? Bine! Dezleagă-l, Buzeo! Chibzui o bucată de vreme, în timpul cît prinsul fu slobozit, apoi zise: — Hîncule, poftesc să fii oaspetele domniei mele Eşti moldovean şi nu slugă turcească, aşa că am putea vorbi mai pe îndelete Pe urmă vei hotărî singur ce-ai să faci, căci te văd om cu scaun la cap Ştia voievodul cît de mult îndrăgeau unii laudele şi vorba bună, fie ea şi mincinoasă, şi nu se înşelase, căci serdarul i-a destăinuit cu mult mai multe decît ar fi putut scoate Buzea de la el — Dar bine, boierule, îl mustră Vodă la urmă Domnia-ta eşti român, ca şi noi, cum de te-ai lăsat prostit? Dacă nu mă înşel, bătrînul postelnic Hîncu ţi-era ceva neam — Bunicul meu — Şi nu cumva a fost în slujba răposatului meu părinte Radu Mihnea-vodă? — Ba da! — Deci, cum s-ar zice, neamul vostru sînteţi în slujba domniei, din tată-n fiu Asta înseamnă slujba ţării, şi nu a unui domn mazil, care urzeşte pieirea ei Au n-ai auzit pînă acuma că voiesc a uni tot neamul nostru şi să ne împotrivim turcului? Moldoveanul rămase uimit fiindcă la Istanbul, printre cei pribegi ca şi el, se spunea despre domnul muntean cum că n-ar fi decît o unealtă turcească Ba se speriaseră că, dacă va turci ţara, şi Moldova avea să urmeze curînd — Ce să zic, doamne? dădu din umeri a neştiinţă serdarul — Ai să vezi că am dreptate şi dator eşti să pui umărul cu noi, toţi laolaltă — Ce să fac? — Mai întîi, să nu afle Kenaan-paşa de cele petrecute aici şi nici de înţelegerea dintre noi Dacă eşti întrebat de Pîrîianu, să spui că a fost silit să plece degrabă în Ardeal şi că ai rămas singur să-l întîmpini Pentru aceasta va trebui să te înapoiezi de unde ai fost adus aici Nici lui fiică-sa să nu-i spui ce s-a petrecut cu prostul de vornic Pe altcineva nu mai are, că era văduv Deocamdată te vor însoţi oştenii domniei mele şi ai să-i laşi să facă tot ce le voi porunci eu, după aceea slobod eşti să pleci unde îţi va fi voia Nimeni n-are să-ţi facă nici o sminteală Te-nvoieşti? — Da! răspunse Hîncu, fără preget Voievodul îi întinse mîna spre sărutare, în semn de mare cinste, iar după plecarea moldoveanului simţi un val de căldură că-i învăluia inima Văzuse că încă se mai putea bizui pe oamenii ţării Înâlţîndu-şi ochii spre cer, îşi murmură deviza: „Si deus nobicum, quis contra nos?” DEZAMĂGIRI LAZĂR BORLOVAN SE ÎNTÎLNI LA SÂTMAR cu fostul domnitor moldovean Gheorghe Ştefan şi se ţinu de el să-l facă a pricepe gîndurile de viitor ale stăpînului său, Rakoczy, dar în zadar — Nu, prietene! Toată scorneala asta îi cam cu ochi şi sprîncene Auzi colo: generalisim? Cine naiba să asculte de poruncile unui om de paie? — Dacă alteţa-sa va hotărî — Dar ce? Nu cumva s-a şi văzut crai?! Ascultă-mă pe mine, că nu-i a bună Vrea să ne înhame pe toţi la coroana ungurească, după ce a văzut că nu i-a mers în Lehia Pricep eu unde bate prinţul Să fie mai presus decît cei trei voievozi, iar eu un fel de momîie Ei bine, nu! Nu şi-a găsit el prostul! Mă duc oriunde în lume, chiar şi la cazaci, dar cînd m-oi întoarce am să fiu domnul Moldovei, nu generalisim Era tare cătrănit pribeagul, că-şi pusese toată nădejdea în prinţul ardelean, dar abia acuma îşi dădea seama că acela avea gînduri de mărire, cu neputinţă de înfăptuit La rîndul său, bănăţeanul îi dădea dreptate, năruindu-i-se şi lui visele despre ţara cea mare, rămasă ca o poveste din copilărie I se săltase inima de bucurie auzind aceleaşi vorbe la domnul muntean, numai că şi acesta o cam trăgea acuma pe de lături Prea era fudul şi cu închipuiri asemănătoare lui Rakoczy, cu nimic folositoare neamului românesc Apoi, în peregrinările lui din ultima vreme, trecuse şi pe la Kemeny, unde a fost îmbrăţişat cu bucurie, că nici n-avea de ce să-i poarte pică, întrucît de la bun început îi spusese că nu va izbuti să adune banii de răscumpărare Aducînd vorba de împărăţia turcească, fostul general i-a spus-o pe faţă că n-ar mai ridica spada decît pentru Ungaria, şi nimic altceva Dar în Sătmar se afla tot atunci şi celălalt pribeag, Constandin-vodă, care îşi cumpărase o casă Borlovan a fost poftit şi pe la el şi a văzut că se chivernisise destul de bine, sub aripa ocrotitoare a austriecilor La rîndul lui, nu dorea decît o domnie oarecare, fie şi a Moldovei, ca să mai poată strînge ceva avere — Dar Costandin-vodă ce are să facă atunci? întrebă Borlovan pe Gheorghe Ştefan Dacă apucă să cheme ţara la unire? — El?! pufni moldoveanul Un iepure fricos, măcar că n-am pomenit să fie şi îndrăzneţ vreunul Tocmai pe el l-a găsit mai bun ca mine pentru domnia Moldovei? Sărmană ţară! Multă minte trebuie să mai aibă prinţul domniei-tale, Borlovane, dar eu unul mă lepăd de astfel de înţelepciune — Măria-ta! nu se lăsă Lazăr Porţi un nume îndrăgit de întreg neamul nostru şi nu ţi-e îngăduit să dai bir cu fugiţii Alteţa-sa ne cheamă ca mai întîi să-i izgonim pe păgîni Ce-i rău în asta? O vrem cu toţii Ce va fi după aceea, vom mai vedea Rînduiala va fi cu totul alta şi o vom face noi, cei mulţi — Care „noi”? — Românii! — Hm! Astea-s gînduri prosteşti şi popeşti, nu te supăra pane Borlovan că ţi-o spun Tot aşa grăia şi vlădica Dosoftei, ca să împiedice norodul să citească din catehismul calvinesc Parcă noi ştim carte — Unii dintre noi da, şi ne dăm seama şi fără a citi că sîntem de un neam şi de aceeaşi limbă Răposatul taică-meu, fie iertat, a luptat alături de Gaşpar-vodă tocmai la Ţuţora, lîngă Iaşi, măcar că se născuse la Borlova, pe plaiuri bănăţene Şi mulţi alţii! Dar chiar şi eu mă străduiesc, cu slabele mele puteri, să strîng bărbaţii noştri de seamă într-un singur mănunchi, fiindcă numai aşa Se opri însă, cînd un slujitor pătrunse în odaie ca să vestească sosirea nobilului Kopacs Antal, trimisul lui Barcsay — Să poftească! făcu înciudat Ştefan-vodă Apoi se întoarse spre Lazăr, zicînd: — Ai văzut cine a ajuns principe al Ardealului? Ce mai vrei? Secuiul însă are să mă bată la cap dacă ştiu ceva despre un unchi de-al lui Cam pisălog Fostul voievod moldovean se înşelase de astă-dată, căci drumul lui Kopacs era spre Rakoczy, la Caşovia, doar că în trecere avea de vorbit şi cu domnul cel pribeag al Moldovei Se înţelege că nu mai avea rost să-l întrebe de unchiu-său, cîtă vreme îl găsise, dar despre asta n-avea să-i pomenească nimic Îl cunoştea şi pe Borlovany, trecut în slujba lui Rakoczy, care-l folosea mai cu seamă în întîlnirile cu olahii, căci era de neamul lor Acuma, văzîndu-l împreună cu Ştefan-vodă, se cam descumpăni, dar îşi veni pe dată în fire şi zîmbi cu bucurie prefăcută — Ce întîmplare fericită să vă pot spune la amîndoi că alteţa-sa principele Barcsay vă preţuieşte din toată inima şi vă urează numai sănătate şi gînduri bune Borlovan nu-l cunoştea pe noul prinţ decît în treacăt, pricepu deci că vorbele erau numai pentru gazda lor, dar mulţumi şi el din cap Ştefan-vodă însă vru s-o scurteze de la început: — Ascultă Kopacs, ţi-am mai spus că nu ştiu nimic şi te sfătuiesc să te laşi păgubaş, dacă ai de gînd să mă iscodeşti iar de Petky Sîntem buni prieteni, dar nu am ţinut niciodată socoteala isprăvilor lui Cine ştie pe unde va fi hălăduind? Kopacs fu cît pe ce să-i spună că l-a găsit, dar ar fi însemnat să se dea în vileag cu multe, aşa că se opri la timp — Nu, măria-ta, zîmbi el îngăduitor Am stat de vorbă o dată şi îmi ajunge Acuma alte treburi m-au mînat pe drumuri Stăpînul meu a aflat că voievodul de la Tîrgovişte îl sapă rău la Poartă L-a pîrît şi marelui vizir că a jurat credinţă prinţului Rakoczy, ba i-a dat şi pergamentul cu jurămîntul, care nu ştim cum de a putut ajunge în mîinile lui — Şi ce-mi pasă mie? făcu morocănos voievodul — Prea luminate domn, prinţul meu a auzit de voinţa serenisimului Rakoczy cum că va să dea tronul Moldovei lui Costandin-vodă, măcar că nu el are dreptul Dar, şi aşa, n-a fost deloc bine gîndit ce vrea să facă — Ai auzit, pane Borlovan? sări vesel gazda Nu numai eu am zis la fel Spune mai departe, prietene! — Mai nimerit, urmă secuiul, ar fi ca măria-ta să-ţi capeţi locul cuvenit, iar munteanul să se întoarcă acasă, la Tîrgovişte — Şi Mihnea?! — N-are decît să plece de unde a venit, că nimeni nu l-a chemat şi nici n-are să plîngă după el — Foarte bine! îşi frecă palmele domnitorul pribeag Să fie totul ca mai înainte — Nu chiar! îl opri secuiul — Cum aşa? — Ardealul trebuie să rămînă stăpînului meu, ca să nu mîniem pe Koprulu Borlovan i-a lăsat să vorbească, dar cînd văzu că Rakoczy nu mai intra în socotelile lor, hotărî să se bage şi el — Atunci ne vom supune iarăşi Porţii? Să ne umilim în faţa pagînilor, ca şi pînă acum? Tocmai pentru împotrivirea asta a hotărît alteţa-sa Rakoczy ca domnul muntean de acuma să fie o pavăză a noastră, a tuturor — Păi n-auzişi că-l pîrăşte pe Barcsay? Ce fel de „pavăză” mai e şi asta? se cam răsti Ştefan-vodă Pe mine să mă facă iar domn al Moldovei, şi jur credinţă neclintită ţării Ardealului O nouă dezamăgire îl cuprinse pe bănăţean, văzînd îngustimea de gîndire a pribeagului Nu visa decît domnia acelei bucăţi de ţară, unde văzuse el lumina zilei, şi pentru asta era în stare de orice — Ce trebuie să fac după părerea lui Barcsay? întrebă Ştefan-vodă, care se înveselise grozav — Să cauţi, măria-ta, sprijin în Lehia, ori la cazaci — La fel mă socoteam şi eu Dar poate că îmi dă ceva oşteni şi de la voi? Şi aşa, drumul meu trece prin Ardeal — Ba, luminate domn, nici să nu-i treci hotarul, ci să te strecori pe furiş în Lehia Alteţa-sa n-ar vrea să afle turcul despre înţelegerea noastră Cît despre Rakoczy Se opri cu ochii la Borlovan — Fireşte că eu va trebui să-i spun! răspunse acesta întrebării mute Sînt în slujba domniei, şi nu pot să tac Dar, de vreme ce vom străbate împreună drumul pînă la Caşovia, pentru ce să nu-i spui chiar domnia-ta? Se ridică să plece şi Kopacs îl însoţi, lăsîndu-şi gazda singură, dar tare bucuroasă Ajungînd în uliţă, Borlovan rupse tăcerea: — Bănuiesc că i-ai spus şi lui Costandin-vodă despre cele plănuite? — Da' de unde! pufni secuiul Chiar te rog să-l lămureşti pe alteţa-sa că tot ce-am spus nu-i adevărat Barcsay habar n-are! — Atunci?! — N-am vrut decît să-l fac pe moldovean să plece din calea noastră şi să nu mai calce prin Ardeal Se ţine numai de urzeli şi încurcă toate iţele — Bine, dar alteţa-sa l-a făcut generalisim… — Să şi-l ţină lîngă el, la Caşovia, nu aici! Borlovan fu de-a dreptul năucit de cele ce auzea Fără îndoială că minciuna era bună uneori, dar nici chiar aşa De aceea se şi hotărî să nu mai treacă pe la Costandin-vodă, unde ar fi auzit alte scorneli, deloc folositoare „confederaţiei” pe care ar fi vrut-o ca piatră de temelie a Daciei CALE FĂRĂ ÎNTOARCERE ZADARNIC A FOST AŞTEPTAT KENAAN-PAŞA să cadă în capcana ce i se întinsese cu sprijinul serdarului moldovean, se vede că aflînd, a ocolit cetatea de scaun Hîncu a fost lăsat să meargă în calea lui, dar înainte de plecare a destăinuit domnitorului încă ceva — Am auzit, măria-ta, că pofteşti să dai un ospăţ turcilor în oraş Drept îi? — Nu mă mai miră că ştii şi asta! răspunse Mihai Radu-vodă zîmbind Cam aşa am de gînd — Atunci, poate că nu ştii că şi-au pus drept ţintă capul măriei-tale? Vor să te ucidă cu acel prilej — I-auzi colo! făcu voievodul cam şugubăţ Toţi vrem acelaşi lucru! Oricum, îţi mulţumesc şi am să văd eu cum voi face să scap basma curată Se despărţiră, dar Vodă a rămas pe gînduri Cu adevărat, plănuise o „răsplată” beşliilor lui Hamid-aga, ca şi cămătarilor, călcînd pe urmele înaintaşului său, Mihai cel Viteaz, mai înainte de a ridica steagul răzvrătirii Drept aceea a mai făcut un pas înainte pentru pregătirea luptei şi a chemat la divan pe puţinii sfetnici care mai rămăseseră în preajma lui — Boieri dumneavoastră! le zise el De acuma ne înhămăm cu toţii la acelaşi car, şi să-l ferească Dumnezeu pe cel care o trage pe de lături Altă cale nu avem! Văzut-aţi prea bine că ştiu să fiu necruţător cu hainii, dar şi îndurător cu prietenii Cel de Sus ţine cu noi şi nimeni nu ne va sta împotrivă, căci este prima treaptă ce-o urcăm pentru înfăptuirea ţării noastre, a tuturor! Ultimele cuvinte au avut darul să înflăcăreze şi pe cei mai puţin încrezători în steaua voievodului Într-o singură voinţă încălecară, unii către casele vel-spătarului Sîrbu, iar alţii prin ţară, ca să ducă vestea că a sosit vremea nimicirii veneticilor şi a lipitorilor ce sugeau sîngele norodului Mese lungi şi îmbelşugate au fost întinse pretutindeni în ograda vel-spătarului Sîrbu, dar cea mai plină de bunătăţi se afla în odăile catului de deasupra, unde însuşi voievodul avea să se aşeze, laolaltă cu căpeteniile păgîne Anume se înveşmîntase voievodul ca de mare praznic, punîndu-şi vestita tichie bizantină pe cap, iar topuzul cel bătut cu nestemate în faţa lui, la vedere Hamid-aga privea cu zîmbet răutăcios la înfăţişarea aceluia care, socotea el, nu va mai apuca sfîrşitul ospăţului Ba îl bătea gîndul cum ar face ca să pună el mîna de îndată pe „toskul” şi pe buzdugan, cînd stăpînul lor nu va mai fi decît un morman de carne sîngerîndă Nu avea nici un fel de îndoială că a lui va fi izbînda, cîtă vreme ghiaurii erau neînarmaţi, iar ai lui abia se mişcau din pricina iataganelor dosite pe dedesubt Numai că n-a luat în seamă numărul neobişnuit al slujitorilor, care trebuiau să fie cîte unul de fiecare oştean împărătesc, din porunca fălosului bey Aşa cum se cuvenea unui oaspete de seamă, Hamid-aga s-a aşezat în stînga voievodului, dar avusese grijă ca în faţa lor să fie cei mai buni mînuitori de hangere Ei aveau să fie aceia care îl vor batjocori pe domnitor, anume ca să-l scoată din sărite şi să se repeadă la ei Păcat că nu erau de faţă şi acei boieri care ar fi putut pune mărturie mai apoi cum că beşliii n-au făcut nimic altceva decît să se apere Cam acestea erau gîndurile turcului, lăsîndu-i oarecare răgaz ghiaurului ca să golească vreo cîteva cupe de vin şi să i se urce la cap mai lesne, pînă se va înfierbînta Dar, cînd voievodul a dus la gură cel dintîi pocal, au răbufnit şi două săcăluşe, ca la marile sărbători N-aveau cum să ştie oaspeţii că ele nu erau decît un semn pentru cei de afară, ca să înceapă căsăpirea tuturor turcilor şi cămătarilor Dar n-a apucat să înceapă ospăţul cînd s-a auzit o voce tînguitoare strigînd la intrare: „Dreptate, preaslăvite stăpîn îndurare! nu mă lăsa măria-ta” şi multe altele, care nu erau înţelese decît de români, căci turcii nu-şi dădeau seama ce se petrece — Vreun pîrlit de jălbar, dădu din umeri Vodă, la întrebarea mută a lui Hamid-aga N-ar trebui să-mi plec urechea la de-al de ăştia, dar s-au înmulţit de la o vreme şi trebuie făcut ceva Se întoarse apoi către Dragomir şi porunci să-i fie înfăţişat cel care cerşea dreptate La picioarele domnitorului se prăvăli un zdrenţăros plin de sînge, căutînd a-i săruta veşmîntul Acesta se ridică, proptindu-se în topuz, şi-i zise oaspetelui: — Am bănuit! Tîlharii l-au lovit chiar în cetatea de scaun Pot oare să nu-i fac hatîrul? Hamid rămase nepăsător în jilţ, cu toate că s-ar fi cuvenit să se salte şi el o dată cu voievodul Se gîndea chiar cum ar face să fie cît mai neobrăzat, cînd îl văzu că se înfurie ascultându-l pe jălbar — Cine te-a adus în halul ăsta, omule? Întrebă domnitoruI, prefăcîndu-se mînios — Ei! arătă acesta spre turci Vodă îşi aruncă privirea roată, mai mult ca să-şi dea seama dacă slujitorii se aflau în spatele mesenilor, după cum fusese înţelegerea — Care anume? vru să ştie măria-sa — Toţi, doamne, în frunte cu căpetenia lor! Pe neaşteptate, voievodul roti buzduganul şi-l izbi pe Hamid drept în frunte, răcnind pe turceşte: — Cîine! Pentru aceea v-am hrănit şi v-am plătit, ca să-mi prigoniţi supuşii? Iuţeala cu care s-au petrecut cele de mai sus i-a luat pe turci pe negîndite şi nici n-au apucat să-şi mai scoată armele, „slujitorii” năpustindu-se asupra lor şi măcelărindu-i pînă la unul A fost o adevărată scăldătoare de sînge şi zile întregi după aceea încă i se mai simţea mirosul, cu toate că boierul Sîrbu a golit hîrdaie de apă peste tot De altfel şi în ţară a fost o nebunie sîngeroasă, norodul nemaicunoscînd frîu în dezlănţuirea lui Cînd vel-pitarul Doicescu sosi la Tîrgovişte cu ştirea că Gian Arslan-paşa, noul serasker de Silistra, trecuse Dunărea, cu greu ai mai fi găsit picior de turc ori cămătar — Să poftească, ticălosul! se bucură domnul Acuma am învăţat cum să ne purtăm cu ei Îl aşteptăm! Răsplăti apoi cu dărnicie pe toţi acei care au ajutat întîiul „pas” spre slobozenie şi boierului Sîrbu i-a dăruit patru sate ce fuseseră ale lui Pîrîianu După numai două zile, porunci plecarea spre Bucureşti cu întreaga oaste ce-i mai rămăsese, iar în drum aflară că banul Chircă izgonise peste Dunăre pe fălosul serasker de la Silistra Tare s-a mai înseninat măria-sa şi s-a repezit la rîndu-i asupra cetăţii de la Giurgiu, ba a trecut şi pe malul celălalt al Dunării, arzînd vreo cîteva cetăţi turceşti Nu mai încăpea îndoială că izbînda va fi de partea creştinilor Pentru aceasta a şi trimis veste lui Rakoczy, chiar prin vel-spătarul Sîrbu, şi-i tresaltă inima de bucurie auzind că şi Costandin-vodă pălise, pe la pasul Oituzului, în Moldova Păgînii nu aveau decît să-şi ia tălpăşiţa peste Dunăre, pînă vor fi izgoniţi şi de acolo Întorcîndu-se la Tîrgovişte, voievodul a fost întîmpinat cu urale de întreaga suflare De lungă vreme nu mai fugise turcul din calea românului Un început bun şi, de bucurie, Vodă porunci poloboace cu vin, poftind la ospăţ pe toţi tîrgoveţii Era mulţumit Mihai Radu-vodă, totuşi îl năpădiseră o seamă de gînduri pentru viitor, din care pricină în noaptea aceea nu i se lipea geană pe geană Cînd era să aţipească, după miezul nopţii, simţi deodată că se strecoară o boare pe uşa ce se deschidea încetişor Un fior i-a trecut prin şira spinării cînd şi-a dat seama că n-avea nici o armă la îndemînă, iar cum cel de strajă l-a lăsat pe străin să pătrundă în odaie, nu mai încăpea îndoială că era mort, sau înţeles cu el Însă nu se pierdu firea, ci se lăsă binişor de cealaltă parte a patului, băgîndu-se sub el, pînă ce necunoscutul să închidă uşa Inima îi bătea atît de tare, încît mai că putea să fie auzită de cel care intrase tiptil şi se apropia de aşternut Se vedea că era un cunoscător al locului, cîtă vreme nu avea asupra lui nici o lumină şi iatacul era cufundat în întuneric Cînd voievodul simţi că picioarele străinului au ajuns în dreptul lui, se încorda şi, într-un salt îl înşfacă strîns, doborîndu-l la podea, lîngă el În aceeaşi vreme prinse a răcni după ajutor Tocmai izbutise să prindă mîna cu hangerul ce i se îndrepta spre piept, dîndu-şi seama că ucigaşul se pricepea în lupta corp la corp, cînd zări o faclă ce se apropia pîlpîind La lumina torţei apucă să vadă ochii plini de ură ai ticălosului, care străluceau după felegeaua care-i acoperea obrazul, ca la turcoaice — Ucide-l! gîfîi domnul, socotind că ar fi venit vreun ostaş Dar torţa era în mîna catifelată a Nonei, şi voievodul se crezu pierdut — Fugi, Nona! Cheamă străjerii! strigă el, opintindu-se să nu se lase înjunghiat Fata însă nu-i dădu ascultare, ci împinse flacăra în obrazul străinului, dînd foc vălului ce-i acoperea faţa Un răcnet de durere fu urmarea, dar şi o slăbire a strînsorii, necruţătoarea torţă aprinzîndu-i şi părul şi veşmintele Ucigaşul nu mai voia acum decît să scape de foc şi se ridică să fugă, iar Nona, care îi aţinu calea, fu doborîtă cu o izbitură surdă Totuşi voievodul izbuti să-i apuce piciorul fugarului şi dintr-un salt fu asupra lui, încleştîndu-i mîinile în beregată Se aştepta la vreo lovitură de jungher, însă cel de sub el încerca să desfacă degetele care-l sugrumau, folosind amîndouă mîinile Asta însemna că nu mai avea arma şi domnitorul parcă îşi înzeci puterile, strîngînd pînă cînd a simţit că celălalt nu s-a mai zbătut Aşa l-au aflat, cu el de gît, cînd au pătruns în odaie aprozii, în frunte cu Dragomir — Eşti rănit, măria-ta? întrebă acesta îngrijorat Vodă privi la el cu ochii împăienjeniţi de oboseală şi abia atunci păru a-şi da seama de cele petrecute, văzînd-o pe Nona întinsă pe podea Se duse la ea şi dădu s-o mîngîie — Gata, fetiţo! S-a isprăvit Speriat, îşi trase mîinile pline de sîngele ce se prelingea pe lîngă hangerul din pieptul ei „De aceea nu mai avea cuţit, ticălosul” fu primul gînd care-i trecu prin minte, apoi pricepu toată grozăvia: Nona era moartă! Nici n-ar fi putut spune cîtă vreme a rămas cu ea în braţe, acoperindu-i obrajii cu lacrimi şi sărutări Istovit de luptă, în cele din urmă domnitorul lăsă să i se ia trupul femeii iubite, care fu aşezat cu mîinile încrucişate pe piept, iar cineva îi aprinse o lumînare la căpătîi Apoi Dragomir se apropie cu o făclie de ucigaşul care zăcea şi el fără suflare, iar un aprod ridică faţa pîrlită a mortului Era Păun! Atunci a priceput voievodul multe şi mai mult îşi răcni porunca: — Să fie tăiat bucăţele şi aruncat la cîini, pe toate maidanele tîrgului Nimeni să nu cuteze să se roage pentru el Altcum să nu faceţi! Am zis! porunci voievodul, cu voce stinsă — Măria-ta, cuteză să-l întrebe într-un tîrziu Dragomir, cînd îl văzu mai liniştit Eu tot nu pot înţelege pentru ce a făcut Păun ticăloşia asta? — Aşa i-a fost porunca — De la marele vizir? — Nu! Acela i-ar fi cerut să mă ducă viu la Edi kule Alţii sînt stăpînii lui, Dragomire Alţii! Am pornit cu adevărat pe un drum fără întoarcere La capătul lui mă aşteaptă slava, ori moartea Dragomir se uită prostit la stăpînul său, care vorbea parcă de pe altă lume — De ce oare s-au pornit tocmai acuma împotriva mea? Tocmai cînd ne-am ridicat la luptă În loc să răscoale noroadele, cum au făgăduit, mă prigonesc pe mine Pe la mijlocul lui brumărel , drumul care trecea munţii din Ardeal către Rucăr era străbătut de alaiul alteţei-sale serenisime, format din vreo optzeci de călăreţi Toamna aurise pădurile, numai brazii rămîneau neschimbaţi şi falnici, ca nişte vechi străjeri ai plaiurilor în care îşi înfipseseră rădăcinile Era o zi cu cer senin, iar soarele se juca sclipindu-şi razele pe podoabele şi armele ce păreau să-l sfideze prin luciul lor Toţi păreau bucuroşi, cu toate că unii cîrtiseră, nemulţumiţi că prinţul primise să vină în ţara voievodului de peste munte Adevărat că acesta era încurcat cu turcii, care mai erau la Dunăre, însă Rucărul se afla la doi paşi de Făgăraş şi ar fi fost mai bine să se întîlnească acolo, după părerea lor Aşa, părea că Rakoczy s-ar fi supus voinţei lui Mihai Radu-vodă Din suită făcea parte şi bănăţeanul Lazăr Borlovan, ca unul ce cunoştea limba localnicilor, iar pe deasupra mai era şi prieten cu olahul Alteţa-sa punea mult preţ pe dibăcia lui, cu toate că de la o vreme se arăta schimbat Se făcuse mai tăcut şi nu se mai înflăcăra cînd auzea planurile de mărire ale prinţului Se socotea însă în slujba domniei, şi dator era să-şi urmeze stăpînul oriunde i s-ar fi poruncit Un cerb uriaş le tăie calea şi Rakoczy dădu să apuce lancea, uitînd că nu era la vînătoare — Păcat să-l lăsăm scăpat! oftă el cu părere de rău — Mai bine, alteţă, zise un curtean Este un semn bun! — Te pomeneşti că l-o fi trimis chiar olahul să ne întîmpine! adăugă un altul, vrînd să facă haz De fapt sălbăticiunea fugise din pricina pîlcului de călăreţi ce se zorea la deal, în frunte cu vel-logofătul Dragne Ar fi trebuit să le iasă în cale la hotar, dar nimeni nu ştia prea bine unde era acesta, căci muntenii treceau de o parte şi de alta, ca la ei acasă Ajungînd în faţa măreţului alai, boierii descălecară şi, cu căciulile în mînă, se închinară în semn de salut, apoi întinseră prinţului un colac de grîu curat, un bulgăraş de sare albă ca zăpada şi o ploscă de lemn frumos înflorată, plină cu apă rece de izvor, spre marea dezamăgire a lui Rakoczy care, sorbind cu lăcomie, nădăjduise să fi fost altceva — Fii binevenit, mărite crai, pe pămîntul străbunilor noştri şi deie Domnul să fie cu belşug şi pentru noi, nevrednicii care-ţi deschidem casele şi inimile noastre Principele ascultă răbdător, cu toate că nu pricepea o boabă şi nici nu voise să i se tălmăcească, bănuind că erau cuvinte de prisos în asemenea împrejurări Opri pe vel-logofăt lîngă el şi pe ceilalţi îi pofti în alaiul său, pentru ca împreună să-şi urmeze calea Satul era în sărbătoare şi albeaţa straielor munteneşti înveselea ochiul sub soarele strălucitor, cu toate că ajunseseră şi pînă aici zvonurile că turcii trecuseră Dunărea şi că banul Chircă abia le mai făcea faţă, din vale de Bucureşti Nu puţinii erau aceia care-şi aminteau zicala „Casa arde şi baba se piaptănă”, dar pohfala domnilor nu ţinea seama de părerea supuşilor Buciumele din marginea satului dădură vestea sosirii alaiului crăiesc şi pe dată le răspunse răpăitul tobelor şi trîmbiţele din tabăra măriei-sale, unde întreaga oştire era rînduită în aşteptare Clopotele porniseră a bate ca în noaptea învierii, iar voievodul în veşminte scumpe, însoţit de vlădica Ignatie şi de arhiereii în odăjdii, precum şi de cîţiva boieri, păşi în faţa celorlalţi Flamuri de toate culorile fîlfîiau pe deasupra lor, cea mai falnică, fiind pajura cu două capete, steagul domnitorului Cortul costase mai bine de o mie de pungi cu scuzi de aur şi chiar dumnealui Pavel din Alep îşi arătase marea încîntare atunci cînd l-a văzut Era de aşteptat să fie şi pe placul prinţului, fiindcă ţinuse Vodă cu tot dinadinsul să-şi arate strălucirea şi bogăţia, anume ca să-şi cîştige încrederea celor de peste munte Dacă l-ar fi văzut sărac în ţară săracă, cine s-ar mai fi uitat la el?! Alteţa-sa descălecă şi, înaintînd spre domn, îi întinse braţele se îmbrăţişară în văzul tuturora, dar mai cu seamă în uralele lor Preasfinţia-sa îi blagoslovi pe amîndoi, după care principele îşi luă gazda de braţ şi păşiră alături pe frumosul covor de Ispahan, aşternut în calea lor pînă la intrarea în cort Acolo erau două jilţuri aurite, avînd la picioare blănuri de urs, iar într-un colţ mormanul de daruri pentru musafiri Rakoczy se bucură din toată inima de mantia purpurie căptuşită cu blană de samur şi garnisită cu guler ce părea a fi dintr-o bucată cu căptuşeala Cu ea pe umeri se aşeză să privească la fiecare din însoţitorii săi, care primeau caftane scumpe şi cîte două bucăţi de postav Pe deasupra, lui Borlovan, însuşi măria-sa i-a atîrnat de gît o frumoasă piatră preţioasă înrămata cu aur, ba şi sărutîndu-l pe amîndoi obrajii Apoi, cînd ieşiră din nou, prinţul abia îşi mai putu desprinde ochii de la frumosul armăsar alb, cu harnaşament de argint aurit şi bătut cu nestemate Adevărat că şi el îi adusese unul, numai că departe de a fi tot aşa de arătos Mai bine de două ceasuri a ţinut împărţeala, după care fură poftiţi cu toţii la mesele întinse în lumina soarelui călduţ ce se arătase binevoitor sărbătoririi Voievodul închină pocalul şi pomeni în cîteva cuvinte despre unirea tuturor creştinilor împotriva pagînilor, dar oaspetele dăduse de gustul vinului şi nu mai răzbea Se mulţumea să încuviinţeze din cap la tot ce-i spunea tălmaciul, golind cîte un pahar cu fiecare prilej Aşa s-a întîmplat că în ziua aceea nu s-a mai putut pune nimic la cale, iar în dimineaţa următoare au trecut de-a dreptul la treabă Cum era de aşteptat, Borlovan se afla de faţă, cu toate că arăta cătrănit, fiindcă nu mai avea îndoieli asupra ţelurilor celor două capete încoronate Erau cu mult diferite de cele ale lui Mihai ori Gaşpar, ca să nu mai vorbim de mulţimea românilor — Vom face o ţară puternică, spuse pe şleau alteţa-sa Munţii nu ne vor despărţi, iar cînd Ungaria şi Lehia se vor alătura nouă, sub acelaşi schiptru, nimeni nu ne va putea birui Lazăr băgă de seamă uşoara încruntare a voievodului, căci prinţul nu pomenise nimic de soarta sa Încercă totuşi să zîmbească, apoi zise: — Bine va fi aşa, dar pînă atunci să încropim Dacia străveche şi eu m-aş încumeta s-o fac, dacă am sprijinul alteţei-tale Bănăţeanului îi mai veni inima la loc, însă pentru scurtă vreme, pînă ce domnitorul aminti şi de sîrbi, greci, bulgari, cînd îşi dădu seama că toate erau numai vorbe goale — Să lovim în Banat cu douăsprezece mii de oameni, hotărî prinţul, după ce se înţeleseră cît să li se întindă puterea — Cam puţini, se îngrijoră Vodă — Pot strînge pînă la treizeci de mii — Cam tot atîta şi eu, se lăudă domnul Ce-i drept, nu la fel de iscusiţi în mînuirea armelor de foc — Îţi dau eu vreo mie de lefegii valoni, frînci şi nemţi Numai să-i plăteşti măria-ta, că eu sînt cam strîmtorat, mărturisi principele, lăsînd chiar să se înţeleagă că bucuros ar primi şi el bani de la voievod Aici îi adusese lăudăroşenia, dar nici unul nu se lăsa — Zece mii de darabani am să trimit în Moldova, se împăună Mihai Radu-vodă Nu-i port pică lui Costandin Şerban, cu toate umbletele lui din trecut împotriva domniei mele — Nici nu trebuie, încuviinţă Rakoczy Acum avem acelaşi ţel, acelaşi drum — Fără întoarcere! închină Vodă pocalul şi-l sorbi pînă la fund PE URMELE MĂRIEI-SALE CA O VIJELIE STRĂBĂTURĂ CETATEA de scaun şi oştenii de la Rucăr făcură popasul tocmai în lunca Argeşului, mai la vale de Bucureşti, unde banul Chircă abia mai putea face faţă puhoiului turcesc Sosirea întăriturilor înspăimîntă păgînii, care se traseră iar la Dunăre — Păcat că n-am apucat să-i împresurăm din nou în mlaştinile Neajlovului, îşi arătă părerea de rău domnitorul — Au ţinut minte, doamne, răspunse banul zîmbind S-au dus mai pe ocolite, pe la Strîmba, şi nu s-au oprit decît la Giurgiu — Cu atît mai bine! Îi vom goni şi de acolo, cum a făcut şi Mihai-vodă cel viteaz, adăugă domnul cu ochii visători Acolo, sub zidurile cetăţii ridicate odinioară de Mircea-vodă, l-a ajuns vestea că la Iaşi se încoronase Costandin-vodă, care-i trimitea mare mulţămită pentru ajutorul dat prin vel-spătarul Gheorghe Băleanu Încă din octombrie, Ghica-vodă fugise peste Prut pînă la Lăpuşna, luînd cu sine şi mulţi boieri, dar rămaseră destui care să se închine noului stăpîn biruitor Atunci a poruncit şi măria-sa pustiirea cetăţilor turceşti de la Dunăre, băgînd spaima în dregătorii din Istanbul Se întîmplase ca şi în Anatolia să fie o răzvrătire, a lui Hassan-paşa, silindu-l pe sadrazam să nu fie în cetatea de scaun, şi nu puţini au fost aceia care au şi trecut pe malul celălalt al Bosforului, de frica ghiaurului cel afurisit Luminăţia-sa Mehmet Koprulu-paşa se afla la Brusa cînd a venit olăcarul cu vestea celor ce se petreceau la Dunăre, şi nici că-i venea a crede Se întoarse totuşi în mare grabă la sărai, unde valideaua socotea că nu erau decît scorneli tot ce se auzise Frumoasa sultană era înciudată pe fostul ei iubit, care plecase fără a-şi lua rămas bun de la ea, dar încîntătoarele zile de altădată o legau de el şi pe mai departe Acuma, că-i era viaţa în primejdie, ar fi vrut să-l scape pe nerecunoscătorul prinţ şi să-l aducă lîngă ea — Mehmet-paşa! şopti ea cam ruşinată Să nu fi fost ademenit de careva, el fiind nevinovat — Am să cercetez, slăvită valide, se ploconi marele vizir cu mîna pe inimă Cînd l-am făcut voievod, la Edi kule, i-am făgăduit să-l aduc îndărăt dacă se haineşte — Foarte bine! încuviinţă sultana Mazileşte-l! Cheamă-l aici! — Mă tem că-i prea tîrziu, dădu din cap a îndoială vizirul El pricepuse ce voia valideaua şi bucuros i-ar fi făcut pe plac, însă uciderea multor oşteni dreptcredincioşi din porunca nesăbuitului bey trăgea greu în cumpăna vinovăţiei lui Aşa dădu peste el marele dragoman Nikusios, care îl încondeie şi mai rău pe răzvrătit — Luminăţia-ta, se gudură Nikusios S-a ticăloşit beyul de tot Pînă şi slugile, boierii şi chiar prietenii lui au avut de plătit cu viaţa, fără a ţine seama că sînt şi musulmani printre ei Nu-i întreg la minte! — Deci e adevărat? îşi scarpină barba marele vizir — Mai încape vorbă? Noi, grecii din slăvită împărăţie a luminatului Mehmet-khan, Alah să-i hărăzească viaţă lungă, nu avem nici în clin nici în mînecă cu el Chiar patriarhul nostru m-a însărcinat s-o spun în gura-mare — Bine, bine! făcu cu mîna a lehamite paşa, cunoscînd limbuţia grecească Pe urmă sadrazamul s-a lămurit pe deplin cînd a sosit a doua zi un olăcar de la bunul său prieten Ghica-vodă — Prealuminate stăpîn, spuse acesta Adevărat că măria-sa a fost luat pe negîndite şi a fugit la Lăpuşna, dar s-a întors cu ajutor tătăresc Toţi oştenii lui Constandin-vodă au fost căsăpiţi şi cît pe ce să punem mîna şi pe el, de n-ar fi fost pîrcălabul Stan de la Comişani, care i-a dat calul lui ca să poată fugi Boierul a plătit cu viaţa pentru nesăbuita lui faptă Să fi pierit cu toţii ca la vreo cincisprezece mii în mlaştinile Bahluiului, iar vel-spătarul muntean Băleanu a căzut rob la tătari — Aşadar e amestecat şi Mihnea? — Ba încă cum? La el a fugit Constandin-vodă, căci amîndoi sînt acuma una, sub ascultarea lui Rakoczy Mehmet Koprulu-paşa ascultă răbdător pînă la sfîrşit, după care porunci firman de mazilire a beyului de la Targoşta şi înlocuirea lui cu Ghica-vodă La Yaş a hotărît să-l înscăuneze pe feciorul mazilului Vasile Lupu, care locuia acuma la Istanbul, dar era prea bătrîn şi bolnav ca să-l mai trimită în vîltoarea de peste Dunăre — Pe Mihnea să mi-l aduceţi teafăr şi nevătămat! porunci el imbrohorului Să fie dus de-a dreptul la Edi kule Dar nici două zile nu s-au scurs de la venirea olăcarului moldovean, că s-a ivit şi unul ardelean, de la Barcsay La rîndul său, şi acesta îl bucură pe sadrazam, vestindu-l că Rakoczy fusese învins la Zăcani şi Grădiştea, în ţara Haţegului, şi asta numai fiindcă oastea lui era mai mult din ţărani, fără arme de foc — Buuun! zîmbi vizirul Nu mai are bani pentru lefegii De acuma e pierdut! Cu asemenea ştiri se înfăţişă sultanei Turhan, care nu se mai ţinea mîndră în faţa lui, ci cu lacrimi în ochi îl iscodi: — Ce are să păţească? — Firesc ar fi să atîrne în cîrlige pe ziduri, răspunse dregătorul cu o privire vicleană Umilindu-se în faţa lui, valideaua pierdea din putere, şi asta nu putea să-i fie decît pe plac sadrazamului Se prefăcu deci binevoitor cu ea: — Dacă porunceşte luminăţia-ta, pot să-i hărăzesc o moarte mai blîndă — Mai curînd surghiun, scînci ea ca o fetiţă speriată — Cum ţi-e voia, slăvită stăpînă, se închină în faţa ei Mehmet-paşa Numai dacă ar avea atîta minte să vină să se roage de iertare, pînă nu-i prea tîrziu! Dar hainitul domnitor nici că se gîndea la pocăinţă Păşise pe urmele „măriei-sale Mihai”, cum îi spunea el în copilărie, şi se înfierbîntase într-atît, încît nu mai putea da înapoi Izgonirea turcilor şi prădarea cetăţilor dunărene erau dovada slăbiciunii oştenilor padişahului arătînd că biruinţa creştinilor nu se va lăsa mult aşteptată, socotea voievodul Ba cît pe ce să nu primească solia cu flamură albă ce se apropia într-o barcă pe ţărmul românesc, neîndoindu-se că era vorba de o nouă obrăznicie de-a lui Gian Arslan-paşa Pînă la urmă o îngădui şi-l întîmpină călare pe imbrohorul fîstîcit de primirea ce i se făcea, cu lefegii înarmaţi Nici n-avea cum să-i arunce pe umăr vălul cel negru, cum cerea datina mazilirii, ci rămase cu el în mînă, aşa că dădu să citească firmanul, însă Vodă îl opri Pricepuse despre ce era vorba şi, deşi nu-i făcea plăcere zîmbi cu dispreţ, luîndu-i pergamentul Îl rupse bucăţele şi cu pînza neagră, legă ochii solului, după care îl urcă în barcă şi îi porunci să se întoarcă de unde venise — Beyule, mai apucă acesta să zică, îţi cere marele vizir să te înfăţişezi — Să vină el la mine, să mi se închine! tună voievodul în uralele lefegiilor Cînd s-a întors în cort, i s-a înfăţişat un boier, îngenunchind, în faţa lui — Nu cumva eşti Hîncu-serdarul? întrebă domnul Saltă capul, să te văd! — Ba chiar el, mărite doamne! se bucură acesta — Iar ai venit cu ceva urzeli? Bagă de seamă, că nu iert decît o singură dată! făcu Vodă pe supăratul Te ascult! — Măria-sa Ştefan-vodă — Care dintre ei? — Lupu — Aha! Iar începe? — De astă dată are firman de domnie în Moldova şi-l însoţim la Iaşi — Dar Ghica? Boierul tuşi stingherit — Hai spune, nu te sfii! — În locul măriei-tale — Deci asta era? Te-a trimis stăpînul tău să mi-o spui? — Ba nu! Măria-sa Vasile-vodă te pofteşte să-i fii oaspete — Nu cumva se întoarce şi el cu voi? — A rămas la Istanbul — Ai-da-de, serdare! Mă crezi oare chiar aşa de prost să mă duc în gura „Lupului”, ca să mă dea plocon turcilor? — A zis că valideaua l-a rugat să te cheme la el, fiindcă vodă Ghica îi cam bătrîior şi te-ai putea întoarce măria-ta înapoi — Ia te uită! Sărăcuţa de Turhan! Mă doreşte iar la picioarele ei, ca rob de astă-dată — Acestea au fost gîndurile sultanei, dar măria-sa Vasile-vodă, zice că, dacă nu primeşti, să fugi cît mai curînd în Ardeal, ori mai departe, căci vizirul îţi pregăteşte o moarte cumplită Să nu te dai pe mîna lui! — Acum, cînd am biruit pretutindeni? — Nu-i chiar aşa, preamilostive Constandin-vodă abia a scăpat cu viaţă şi s-a oprit tocmai la Tîrgovişte Toată oastea i-a fost zdrobită, iar Băleanu îi rob la tătari — Vorbeşti prostii, Hîncule! Au nu eşti în toate minţile? — Din păcate nu mint, doamne Ardelenii au fost înfrînţi la porţile Banatului Zice-se că la Zăcani — Scorneli! Am să te ridic în furci, amăgitorule! răcni deodată voievodul Vocea lui răstită fu auzită de afară şi Dragomir cuteză să sară în ajutorul moldoveanului, de îndată ce intră în cort: — Are dreptate, slăvite stăpîn Taie-mi capul, dar aşa s-a întîmplat, după cum ţi-a spus dumnealui, boier-serdarul Mihai Rodu-vodă rămase năucit Nu putea să pună la îndoială spusele lui Dragomir, dar asta însemna că totul a fost zadarnic pînă acum — S-a sfîrşit mai înainte de-a începe! oftă el şi se lăsă într-un jilţ — Gian Arslan-paşa te pîndeşte la Frăţeşti, măria-ta! vorbi din nou Hîncu, înduioşat de deznădejdea voievodului — Şi voi unde? zîmbi el cu amărăciune — Nicăieri, doamne! Noi ne vedem de drum, că sîntem puţintei, însă tătarii sînt prin preajmă, şi-s tare mulţi — Aha! Marele han vrea să-mi plătească? Toţi împotrivă? Ei bine, nu! Am dreptatea de partea mea şi voi birui Veţi vedea! A doua zi, dimineaţa, pe cînd turcii se dezmorţeau în faţa corturilor învăluite în ceaţă, roşiorii domneşti păliră tabăra Urletele celor loviţi ca şi strigătele năvălitorilor băgară spaima în cei încă adormiţi, făcîndu-i să se înghesuie către Zimnicea, unde părea mai linişte, dar tocmai acolo izbiră darabanii şi seimenii, semănînd moartea din plin Măria-sa lupta cot la cot cu ceilalţi, neferindu-se de primejdie şi făcînd gol împrejurul său, atît de vijelios era Deodată însă i se prăbuşi calul prinzîndu-i un picior sub el, tocmai cînd un anatolian uriaş se năpusti cu baltagul asupra lui Ar fi fost despicat în două, dacă Dragomir nu i-ar fi sărit în faţă, primind el lovitura din plin E drept că nici turcul nu s-a mai putut feri de spada voievodului care i-a spintecat măruntaiele, dar la ce bun, că nu i-a mai putut fi cu nimic de folos credinciosului slujitor Dîndu-şi seama de aceasta, n-a mai adăstat lîngă mort, ci s-a zorit în căutarea unui cal fără stăpîn, abia apoi băgînd de seamă că nu mai avea cu cine lupta, căci păgînii au luat-o la fugă, ducînd şi ei pe Gian Arslan-paşa rănit de moarte Nu era vreme de pierdut şi Vodă porunci o scurtă slujbă de înmormîntare pentru odihna celor căzuţi, iar pentru Dragomir o groapă unde să fie băgat singur Acolo a zăbovit voievodul mai mult decît ar fi vrut, din pricina lacrimilor amare care-i şiroiau obrazul, şi nu trebuia să se arate astfel oştenilor lui — M-ai lăsat singur, Dragomire, slugă credincioasă! gemu el, strîngînd ţărîna proaspătă în pumn Tu, cel care mi-ai vrut moartea, mi-ai dăruit viaţa prin jertfa ta, şi n-am să te uit niciodată Oricît i-ar fi fost de mare mîhnirea, soarta îl chema pe Mihai Radu-vodă mai departe, pe urmele măreţului său înaintaş, deci părăsi mormîntul lui Dragomir şi, după ce-şi şterse lacrimile, porni spre Călugăreni Dar cu toate că şi-a orînduit oastea ca şi Mihai-vodă, bătălia n-avea să mai desfăşoare ca atunci În locul turcilor s-au ivit tătarii, şi încă pe la spate, împingîndu-i de astă-dată pe români în mlaştina Neajlovului Biruinţa de la Frăţeşti devenea zadarnică! Rămăşiţele oastei zdrobite fugiră către Tîrgovişte, căutîndu-şi scăparea peste munte, în Ardeal Părăsit de toţi şi înnămolit din cap pînă-n picioare, Vodă izbuti să prindă un cal fără stăpîn şi, cu chiu cu vai, ajunse în cetatea de scaun, arsă şi prădată de lefegii lui Atunci a căutat adăpost la monastirea Dealu, unde dădu peste cîteva sute de seimeni, care-şi aşezaseră tabără acolo şi nu mai ascultau de nimeni, făcîndu-şi de cap prin împrejurimi Cînd şi-au dat seama cine era zdrenţărosul plin de noroi, s-au repezit chiuind aupra lui şi l-au legat-burduf, înjurîndu-l în gura-mare Apoi l-au dat călugărilor să-l încuie într-o chilie, cu gînd să-l ţină ca ostatec pînă ce vor veni turcii Credeau că, dacă îl vor da viu în mîna pagînilor, aveau să scape ei basma curată Asemenea sfîrşit nu fusese aşteptat nici în cele mai negre închipuiri ale falnicului vlăstar de stirpe basarabă şi corvină VISE NEÎMPLINITE O VREME NICI N-A VRUT SA SE ATINGĂ de blidul cu hrană ce i-l aducea un călugăr în chilia lui, dar un licăr de nădejde s-a ivit în sufletul năpăstuitului domn Monahul Ieroftei, „temnicerul” său, nu era întreg la minte, încît nu i-a fost prea greu să-l „îmbrobodească” şi să-l atragă de partea lui Cuviosul era în schimb un munte de om şi, cu ajutorul lui, a izbutit să fugă, pe poteci de munte, pînă în Ardeal Flămînd şi hăituit, bătu la poarta castelului de la Şintieu, cumpărat din vreme de către Constandin-vodă Acesta sosise numai cu o zi mai devreme şi uită toată duşmănia din trecut, primindu-şi oaspetele fugar cu multă omenie Nu putea să dea uitării faptul că Mihnea îl ajutase, trimiţîndu-i-l pe Băleanu, şi că erau „înhămaţi amîndoi la acelaşi car” — Ar trebui să ajungem la Rakoczy cît mai curînd, îşi dădu părerea oaspetele — Cine ştie pe unde se va fi ascuns — Atunci este adevărată înfrângerea de la Zăcani? — Te mai îndoieşti? Doar a mînat sol la măria-ta după oşteni şi bani — Cum? Cînd? se nedumeri fugarul — Eram şi eu în Tîrgovişte atunci N-a plecat decît cînd a văzut lefegii pîrjolind oraşul — Atunci, totul e pierdut! oftă Mihai Radu-vodă Parcă erau prieteni de cînd lumea şi au rămas împreună mai bine de o lună, petrecînd sărbătorile Crăciunului laolaltă şi bucurîndu-se la auzul veştilor că turcii ar fi fost înfrînţi Din păcate, mai multe erau cele despre biruinţa pagînilor Apoi, în cea de-a treia zi a lui Ghenar, s-a zvonit că otomanii pătrunseseră în Banat, iar prinţul ar fi împresurat Sibiul Domnitorul fugar se hotărî să se ducă la el, în timp ce Constandin-vodă a poruncit strîngerea calabalîcului ca să plece cu totul la Sătmar, în împărăţia austriacă Era o zi friguroasă, cu cer vineţiu, plin de nori ce aşteptau să-şi reverse omătul asupra sărăcăcioasei tabere În pricăjitul său cort, alteţa-sa nu mai avea pohfala de astă-toamnă, totuşi se prefăcu a fi voios, cînd îl văzu pe domnul muntean — Îl prind aici pe Barcsay, după care întreg Ardealul mi se va supune Păcat numai că gerul ne cam încurcă Mihnea s-a prefăcut şi el a-l crede, dar în sinea lui nu mai nădăjduia o întoarcere a norocului, cîtă vreme nu mai aveau nici bani, nici oameni S-a întîlnit mai apoi cu Lazăr Borlovan, care s-a dovedit mai cu capul pe umeri decît visătorul său stăpîn — Oare printre bănăţeni n-am putea strînge oaste, şi să pornim din nou la luptă? Am auzit că sînt tare cutezători Le-am făgădui lefuri bune, după izbîndă — După cîte îi ştiu eu, nu zic că n-ar veni în oastea ţării, chiar şi fără plată, numai să facem ţara cea mare a tuturor — Asta şi poftesc! O voi împlini! — Noi nu, măria-ta! oftă Lazăr Am fi putut, dar nu ne-am înţeles Păcat! Dar voievodul muntean nu era omul care să se lase doborît Căpătase de la Borlovan cîteva scrisori pentru nişte cămătari braşoveni şi nădăjduia să adune iarăşi lefegii Ce-i drept, venind în numele bănăţeanului, a primit ceva bani, însă nu îndeajuns, aşa că mai stăruia, hălăduind de mai bine de o lună în oraşul de la poalele munţilor Iată însă că într-o zi se pomeni cu un neguţător evreu care prin viu grai îi spuse că sultana valide îl poftea într-ascuns la Stambul, iar dacă se va ruga de iertare nu va pătimi decît surghiun o bucată de vreme, nu mai mult ca un an de zile Fără a sta prea mult să chibzuiască, pribeagul nu primi, ci apucă drumul Sătmarului Acolo poposi la hanul „Lîna de aur”, pe unde ştia că trecuse înainte vreme şi marele său înaintaş, Mihai-vodă Îi călca mereu pe urmă şi voia să se ducă la curtea împăratului de la Viena, ca şi el Aflînd de sosirea tovarăşului său de suferinţă, Constandin-vodă trimise pe dumnealui boierul Neagu Secuianu să-l poftească la un ospăţ, pe care îl dădea în cinstea comandirului împărătesc din Sătmar Era un bun prilej de a-i cunoaşte pe dregătorii împărăteşti, aşa că primi cu dragă inimă Trecînd pragul casei lui Constandin-vodă, avu o tresărire, căci i s-a părut a zări printre slujitori pe unul care semăna la înfăţişare cu Nikusios Îşi dădu seama că nu era cu putinţă, acela fiind departe, dar o strîngere de inimă i-a rămas totuşi, cînd a mai auzit şi nişte vorbe greceşti Temerea i-a fost împrăştiată de gazdă, care i-a spus că în oraş locuiau mulţi greci şi că era firesc să-şi caute slujbă la un domnitor creştin ca şi ei De altfel nici că l-a mai văzut pe cel care i-a trezit bănuiala Aproape că şi uitase de ameninţarea „Areopagului” A fost poftit în capul mesei, alături de alte feţe simandicoase, şi i-a făcut deosebită plăcere să primească laudele celor din jur, asemuindu-l eroilor creştinităţii din trecut Plin de voie-bună, s-a ospătat cu de toate şi abia mai prididea cu dulceaţa vinului de Tokay, care în cele din urmă începuse a-l îmbia la somn, împăienjenindu-i ochii Atunci i s-a năzărit iarăşi că-l vede pe Nikusios, făcînd pe postelnicelul şi luînd „credinţa”, cum făcuse odinioară Tudorică, dar n-a mai avut putere să mai scoată nici un cuvînt S-a frecat la ochi şi nu l-a mai zărit „Prostii! Încep să am vedenii!” mormăi el „Roiesc în jurul meu numai greci Am să ” — Ai spus ceva, măria-ta? întrebă mieros Constandin-vodă, care stătea alături — Nu! Nimic! dădu el din mînă şi căzu cu capul pe masă Fu dus pe braţe la rădvan şi de acolo la hanul unde trăsese, dar el nu şi-a mai dat seama cînd a fost dezbrăcat şi culcat în patul lui Abia a doua zi către amiază s-a deşteptat, cu o arsură în pîntece Aşa îl găsi Lazăr Borlovan, care venise să-şi ia rămas-bun de la el, căci avea de gînd să plece în Banat şi, în trecere prin Sătmar, aflase că se afla la han Petrecuseră împreună ceasuri de visare şi ţinea la fostul domnitor, care ar fi vrut să facă mai mult decît a putut — Mă iartă, prietene, dar am făcut-o lată astă-noapte şi mă cam junghie pe la măruntaie, se vaită pribeagul întinzîndui mîna — Ai încercat cu vinars, măria-ta? Am eu ceva Nu apucă însă bănăţeanul să-şi împlinească vorba, că voievodul se prăbuşi pe pat clămpănind din buze şi învineţindu-se la faţă — Otravă! răcni Lazăr speriat Varsă tot! Dă afară ce-ai mîncat! îl povăţui el ţinîndu-l cu mîinile de cap, după ce-l întorsese pe burtă Un doftor! Chemaţi un doftor! Sfatul părea să fie bun, căci după ce deşărtă cîte puţin din prea îmbelşugatul ospăţ, parcă se mai liniştise, dar simţea o stare de slăbiciune pe care n-o mai cunoscuse pînă atunci Dădu să se ridice şi holbă ochii, vrînd să întindă mîna către uşa pe care tocmai intra doftorul, venit mai în grabă decît s-ar fi aşteptat Acesta îl împinse cu capul pe pernă punîndu-i o mînă în piept, de parcă ar fi vrut să-l ţintuiască, nu să-l ajute — Ni kusios! izbuti să îngăime voievodul Voi m-aţi — Areopagul judecă şi braţele lui lovesc, slăvite bazileu! rînji acesta cu faţa spre domn — Sînt pierdut — De mult! adăugă „doftorul” Vorbiseră greceşte, încît cei de faţă n-au priceput nimic, dar nici nu mai era nevoie, fiindcă cel ce fusese „Io Mihai Radu-voievod” îşi duse amîndouă mîinile la pîntece şi se chirci, vrînd parcă să nu mai primească leacul pe care i-l întindea Nikusios Aşa a rămas fără suflare — N-a mai fost nimic de făcut! zise „doftorul” pe latineşte De altfel, se pare că el însuşi şi-a hotărît soarta! EPILOG PRIMĂVARA ERA ÎN TOI ÎN ÎNTREAGA ŢARA şi drumul care ducea de la Caransebeş către Mehadia părea a duce către rai, căci întreaga fire se înveşmîntase în verdele crud, presărat cu floricele colorate Lazăr Borlovan călărea gînditor, avînd în dreapta lui pe fecioraşul său, Marcu, ce se ţinea în şa ca un om mare, cu toate că abia săptămîna ce trecuse împlinise doisprezece ani Mergeau la pas, iar în urma lor surugiii pocneau din bice, îndemnînd caii de la rădvanul în care şedeau nevastă-sa şi fiică-sa, Ana, numai cu doi ani mai mică decît frăţiorul ei Răscumpărase gospodăria pe care o avuseră părinţii lui în Bozovici, chiar după moartea fostului domn al Munteniei, însă mai întîrziase pe la Oradea Mare şi a privegheat şi la căpătîiul prinţului său, rănit de moarte în bătălia de la Floreşti Apoi, cînd vălul uitării s-a aşternut peste toate, a hotărît să se întoarcă pe meleagurile copilăriei sale Alteţa-sa, prinţul Kemeny, care luase cîrma Ardealului, îl îmbiase cu slujbe şi bogăţii, dar s-a simţit prea ostenit ca s-o mai ia de la capăt Îşi aducea bine aminte cum acesta îi mărturisise că va trage spada numai pentru Ungaria, or, nu acesta fusese gîndul lui de-o viaţă Cine ştie?! Poate că vlăstarul de alături, care purta numele pîrcălabului lui Gaşpar-vodă Grazziani, va avea mai mult noroc să vadă ţara cea mare cu ochii lui Iar dacă nu, nepoţii, strănepoţii şi tot va fi pe voia neamului românesc! — Ce-i acolo, tată? întrebă fecioraşul, arătînd ruinele Roata înţepenită şi apa care curgea mereu la fel prin scocul şubred şi înverzit păreau a fi fost acolo de cînd lumea, căci nimic nu se schimbase la „Moara dracilor” — Semne de statornicie, fiule! murmură Lazăr Borlovan, mai mult pentru sine – sfîrşitul volumului III – 